| dd s 





VJEKOSLAV KLAIĆ / POVIJEST HRVATA II 


NAKLADNI ZAVOD 
MATICE HRVATSKE 


Biblioteka 
HRVATSKE POVJESNICE 


Urednik 
IGOR ZIDIĆ 


ISBN 86-401-0051-9 
ISBN 86-401-0075-6 


Tisak »Tiskara Rijeka«, Rijeka 1988. 


VJEKOSLAV KLAIĆ 


POVIJESI 
HRVAIA 


OD NAJSTARIJIH VREMENA DO SVRŠETKA XIX STOLJEĆA 


KNJIGA DRUGA 


TREĆE DOBA: VLADANJE KRALJEVA IZ RAZNIH PORODICA (1301—1526) 


Za tisak priredio 
TRPIMIR MACAN 





na 

ua 
NAKLADNI ZAVOD MH 
ZAGREB 1988. 


TRECE DOBA 


VLADANJE KRALJEVA IZ RAZLIČNIH PORODICA 
(1301—1526) 


(I) ANŽUVINCI I SIGISMUND DO GUBITKA DALMACIJE 

Hrvatski knezovi — Karlo Robert bori se s protukraljevima (1301—1309) — 
Hrvatski ban Pavao I ovladao Zadrom (1311) — Borbe Karla Roberta s 
oligarsima u Ugarskoj i Slavoniji (1310—1321) — Ratovi sa Srbima (1319— 
—1320) — Hrvatske zemlje od 1312—1321 — Pad bana Mladena II (1322) — 
Smutnje u Hrvatskoj i Slavoniji nakon bana Mladena do god. 1329 — Vla- 

Slavoniji (1325—1342) — Knez Nelipić u Hrvatskoj (1330—1342) — Posljednje 
godine vladanja Karla Roberta u Ugarskoj (1335—1342) 


KARLO ROBERT 
(1301—1342) 


HRVATSKI KNEZOVI. Kralj Koloman, prvi Arpadović na hrvat- 
skom prijestolju, bijaše primio Hrvatsko Kraljevstvo uređeno na sta- 
roj slavenskoj osnovi, naime na plemenskom vladanju. Njegovi 
nasljednici nastojahu zatrti tu slavensku osebujnost da tako novostečeno 
kraljevstvo što bolje izjednače sa svojom djedovinom, s Ugarskom. 
Tako stadoše u Hrvatsku uvoditi feudalizam. Njim doduše potkopaše 
temelje starohrvatskoga plemenskog i župnog uređenja, ali podjedno 
zasadiše i prve klice oligarhiji, koja Hrvatskoj kao ni Ugarskoj nije 
dala mirovati sve do odlučnog boja na Mohačkom polju. 


Premda je već Zlatnom bulom od god. 1222. bilo ustanovljeno 
(člankom 16) da kralj neće »čitavih županija a ni časti — ma koje god 
vrsti — darivati ni podjeljivati za sva vremena u nasljednu baštinu«, 
ipak je sve više mah preotimalo podjeljivanje nasljednih feuda. Prilike 
su bile naime jače od pisanih zakona. Boreći se pojedini vladari iz kuće 
Arpadove sad s Bizantom a sad s Mlecima, a u drugu opet sa svojom 
rođenom braćom i sinovima, morali su obilato nagrađivati muževe i 
porodice koje su vjerno uz njih stajale i krv svoju za njih prolijevale. 


Tako je u Hrvatskoj postala i razvijala se feudalna aristokracija. 
U drugoj polovici XIII stoljeća te su kneževske porodice tako ojačale, 


! [Klai6 je zastupao gledište da je u Hrvatskoj u doba prijelaza iz ranog u razvijeni 
feudalizam postojao plemenski sustav i to u kontinuitetu od doseljenja. Međutim, tadašnja 
plemena su plemićka bratstva, a ne plemena u etnografskom smislu riječi.] 

da su znatno utjecale i na povijest ugarsku, te napokon i s krajnjega 
juga Italije dovele novoga kralja i novu dinastiju, podrijetlom francu- 
ske Anžuvince. 

Najveće zasluge za pokreta u prilog rodu Anžuvinaca stekli su 
nedvojbeno Bribirski knezovi od plemena Šubić, na čelu im umni 
i odvažni ban Pavao I odnedavna ne samo ban svih Hrvata, nego i 
gospodar Bosne ponosne. Već darovnicama kralja Andrije II od 1223. 
i Bele IV od god. 1251. bijahu pređi bana Pavla postali nasljedni knezovi 
(župani) u župi Bribiru, a on sam bijaše opet nedavno (1292. i 1293) 
od dva kralja suparnika primio čitavu banovinu Hrvatske i Dalmacije 
kao nasljedno leno za sebe i za svoje potomke na sva vremena. Anžu- 
vinci u Napulju zvali su ga ponosito svojim milim »rođakom«; za nje- 
govu milost otimali su se gorički knezovi u Njemačkom Carstvu, kao i 
Dubrovčani, bosanska i srpska vlastela. Kao starješina Bribirskih kne- 
zova (maior et senior, atque pater) i čitavoga plemena Šubića određuje 
on poput kućnog gospodara braći i sinovima ne samo zemlje i posjede, 
ne samo časti i dohotke, nego i zadatke i poslove koje moraju vršiti. 
Braća mu knezuju u primorju i dalmatinskim gradovima (knezovi J uraj 
i Mladen), a sinovi upravljaju pojedinim župama u hrvatskom Zagorju. 

Kao ban je knez Pavao I gotovo svemoćan u Hrvatskoj i Dalmaciji. 
Najmilija mu je stolica Skradin na utoku Krke u more; taj mu je tvrdi 
grad nekako najzgodniji da drži na okupu i Primorje i Zagorje. Banska 
vlast digla je Pavla do velike snage i ujeda, sad on opet svojom vrsno- 
ćom daje banskoj časti što veći sjaj. Čini se kao da mu više ne dostaje 
što je ban primorski ili Hrvatske i Dalmacije; na pečatu svojem zove se 
on »banom čitave Slavonije«, a na novcima već je hercegom ( dux), 
prepuštajući ime i čast bansku svojim sinovima, koji po očevoj časti 
zadobiše porodično ime »Banići«. Još god. 1370. znalo se na papinskom 
dvoru da je Pavao I nekad bio herceg (dux) Hrvatske i Dalmacije. 


Uz bana Pavla i Bribirske knezove od plemena Šubić gotovo se ni 
ne spominju drugi hrvatski knezovi, tako ih je zasjenio sjaj te moćne 
porodice. U župi Krbavi, gdje nastava pleme Gusića, stoluje doduše 
knez Kurjak (Kurijak; Cyriacus) kao nasljedni župan; no taj pra- 
djed silnih poslije knezova Kurjakovića više je vazal (kletvenik) Pavla 
bana, nego kralja. Pavao doduše poštiva kneza Kurjaka, cijeni ga kao 
svoga rođaka i spominje ga časno u svojim ispravama; no zato ipak ne 
žaca se pozvati ga na svoj sud u Vranu da mu zabrani dirati u posjede 
slobodnih i plemenitih Hrvata od plemena Gusića. I knez Kurjak 
(cognatus noster comes Churiachus) mora pred banom svečano obećati 
da neće dirati u zemlje slobodnih muževa svoga plemena. Banu Pavlu 
pokoravaju se voljko ili od nevolje i knezovi i vojvode od plemena 
Svačića Ti su knezovi u ono vrijeme stolovali na istoku Krke, u 
svojim djedovskim gradovima, u Kamičcu, Nečvenu, a možda i u Sinju 
na Cetini. Nekad bijahu prvi — ta iz njihova plemena bijaše potekao 


? [Klaić je upotrebljavao oblik Mladin, a ovdje je promijenjeno u Mladen u skladu 
s praksom suvremene historiografije, iako je u izvorima češći oblik Mladin.] 
ža [Prvotno je pravilan oblik Snačić, a oblik Svačić pojavljuje se u XIV st.] 

Petar Svačić, posljednji kralj hrvatske krvi! Nakon pada Petrova pali 
su u zasjenak, dok se opet na početku XIII stoljeća ne pridigoše za 
kneza Domalda do prvašnje visine. No god. 1223. opet ih survali, a 
mjesto njihovo zapremili Bribirski knezovi. Nakon žestoka otpora po- 
vukli se knezovi od plemena Svačića opet u svoje zabitne zamke i gra- 
dove, u one divlje romantične krajeve srednje Krke, kutreći zlovoljno i 
iščekujući zgodu da se opet pomole na vidiku hrvatske povjesnice. U to 
vrijeme svemoćnoga bana Pavla bio je glava tih knezova Juraj, sin 
Ivanov. U kneza Jurja bio sin Nelipić, koji je malo poslije — za dva 
decenija — mnogo pridonio tragičnomu padu Bribirskih knezova. 

No nije samo Hrvatska, nego i susjedna je Bosna priznavala Pavla 
bana za svoga gospodina (dominus). U Donjim krajevima (partes infe- 
riores) Bosne, a tik uz među Hrvatsku bio je knezom Hrvatin, sin 
kneza Stjepana. I taj je knez Hrvatin bio rođak bana Pavla, ali uza sve 
to njegov vjerni vazal. Na molbu Pavlovu bijahu napuljski vladari kneza 
Hrvatina potvrdili u njegovu vladanju; pa kao da to ne dostaje, izdaje 
i sam ban Pavao svomu milomu rođaku Hrvatinu 2. veljače 1301. povelju, 
kojom mu obećaje da će ga zajedno sa svojom braćom i sinovima radi 
njegovih velikih i vjernih služba vazda štititi i braniti njegove zemlje 
i posjede od svakoga. Knez Hrvatin, djed slavnoga poslije i silnoga her- 
cega Hrvoja Vukčića Hrvatinića, bio je ne samo rođak, nego i vjerni po- 
danik bana Pavla. No i prava Bosna sve do Drine slušala je riječ silnoga 
bana hrvatskoga. Tamo bijaše poslije 1290. umro ban Stjepan Kotro- 
man) zet srpskoga raskralja Stjepana Dragutina. Nakon Stjepana Ko- 
tromana bijaše od supruge njegove ostalo više djece, među njima Stje- 
pan i Vladislav. Za tu nedoraslu djecu preuzeo je vladu u Bosni ban 
Pavao, te povjerio banovanje najprije bratu svomu Mladenu I, a zatim 
sinu Mladenu II. Djecu Stjepana i Vladislava odveo jamačno u Hrvatsku, 
gdje se poslije Vladislav oženio banovom unukom Jelenom. 

Od mora do Drine, od Krbave i Like do Neretve zapovijedao je 
silni ban Pavao. Svi se knezovi u Hrvatskoj i Bosni klanjali njemu kao 
svomu gospodaru; jedino na krajnjem sjeverozapadu nisu neki knezovi 
htjeli da za nj znadu. Bili suto Krčki knezovi, od polovice XIII 
stoljeća zvani Frankapani. 

Frankapani bili su od god. 1133. (vjerojatno već od 1118) knezovi 
grada Krka i otoka krčkoga. Ne može se ustanoviti da li su Frankapani 
bili podrijetlom Hrvati ili došljaci iz talijanskih strana; no to stoji da 
ih već u XIII stoljeću pisac Rogerije zove Frankapanima. Prvi po imenu 
poznati knez iz te porodice, naime Dujam, bijaše oko god. 1118—1133. 
primio grad Krk s istoimenim otokom kao leno od Mletačke Republike. 
Njegovi potomci stali su obilato pomagati kraljeve Arpadoviće pri nji- 
hovim različitim pothvatima, pa tako dobiše i od njih župe i gradove u 
leno. Najprije primiše župu Modruše (1193), onda znamenitu pri- 
morsku župu Vinodol od Grobnika i Trsata do Novoga (grada). 
Najviše se proslaviše Frankapani za provale Mongola, te ih je stoga 


3 [Stjepan se u izvorima ne naziva Kotroman, pa ga je ispravnije zvati Stjepanom I. 
Kotromanićem. Umro je prije 1314.] 

kralj Bela IV obasuo častima i posjedima. No tad se očito pokaza da 
nije moguće u jedan mah služiti dva gospodara. Videći Mlečani kako se 
Frankapani, njihovi vazali, priljubiše ugarsko-hrvatskim kraljevima, pro- 
glasiše ih za nevjeru, te im oteše otok Krk. Mletački ljetopisac Andrija 

Dandolo javlja o tom posve lakonički: »Bartol knez Krka sa svojim 
“ rodom, Koji je, prisegav vjernost Mlecima, držao knežiju (u Krku), 
bijaše primio feudum od kralja ugarskoga, te mu se posve priklonio. 
Nato dužd liši njih kao odmetnike sviju časti i prava, te namjesti za 
kneza svoga sina Lovra Trepola.« Zgodilo se to svakako prije god. 1248, 
jer se te godine spominje kao knez u gradu i na otoku Krku Mlečanin 
Marko Contareno, a za vladanje kneza Bartola i njegove svojte kaže se 
da je već mnogo prije prestalo. 

Knezovi Frankapani, lišeni otoka Krka, nađoše zaklona u Hrvatskoj, 
gdja su vladali župama Modrušama i Vinodolom, koje im bijaše harni 

ralj Bela god. 1251. ponovno potvrdio. No već tom prigodom navješ- 
ćuje kralj da bi moglo doći doba kad bi oni opet stekli svoju djedinu. 
I zaista se Frankapani već 1260. izmiriše s Mlecima, te im već 1260. vrati 
dužd Rajnerije Zeno grad i otok Krk s nekim susjednim otocima. Odsad 
su Frankapani, podijeljeni u dvije grane (krčku i modrušku), opet slu- 
žili dva gospodara, te sveđer množili svoju vlast i imanje. Godine 1271. 
biše izabrani nasljednim potestatima (načelnicima) grada Senja, koju 
im čast i vlast potvrdiše ugarsko-hrvatski kraljevi god. 1271, 1275. i 
1279. Pored Senja ovladaše domala i župom Gackom kao i gradom 
Otočcem. 

Za borbe između posljednjega Arpadovića i Anžuvinca bila je po- 
rodica knezova Frankapana vrlo brojna; svaka od obiju loza imala je 
svoga vladara ili regenta. No od svih se osobito ističe knez Dujam TI, 
sin Friderika II, od kojega su i potekli svi potonji članovi te porodice. 
Knez Dujam bijaše se u prvi mah pridružio stranci Anžuvinaca, te je 6. 
lipnja 1291. zajedno s knezom Radoslavom Babonićem otputovao u 
Napulj, da tamo pozdravi Karla Martela, te mu pomogne do prijestolja. 
Stoga nije čudo da je poslije, dne 8. svibnja 1300, napuljski kralj Karlo 
II knezu Dujmu u zasebnoj povelji priznao njegove zasluge za kuću 
Anžuvinaca, te mu potvrdio sve tekovine njegovih pređa, kao župe Mo- 
druše, Vinodol, Gacku s Otočcem, napokon i grad Senj i čast načelnika 
(potestata) u tom gradu. Taj gordi knez Dujam, osobiti miljenik kralja 
Karla Roberta, dašto da nije htio znati za kneza Pavla I, bana hrvatsko- 
ga i gospodara Bosne. Upirući se u osobitu milost kraljevu, otimao se 
banskoj vlasti Pavlovoj; čini se pače da je došlo i do krvavih sukoba 
između njega i bana Pavla. To slutimo i po tom što je ban Pavao osobito 
ugađao žiteljima grada i otoka Raba, tim starim suparnicima Franka- 
pana, i što im je poslije potvrdio tvrdi Jablanac, za kojim su se otimale 
oči knezova Krčkih. 

Nije nemoguće da se knez Dujam slabo obazirao na bana Pavla i 
zato što je matica njegova vladanja, župa Modruše, bila suviše udaljena 
od središta Pavlove vlasti, što se sterala na krajnjem sjeveru Hrvatske 
banovine, na samoj međi prema Slovinskoj zemlji ili Slavoniji. A u Sla- 
voniju nije dopirala svemoć bana Pavla, premda je u svoj pečat dao 

urezati napis »ban čitave Slavonije«. Tu u Slovinskoj zemlji, od Gvozda 
do Kupe i Save, i od međa Kranjske pak sve do Bosne gospodovali su 
opet Babonići (knezovi Vodički ili Gorički), koji su nastojali u 
Slavonskoj banovini polučiti onako mjesto kako ga je na jugu zapre- 
mao ban Pavao sa svojim rodom. I Babonići bili su za posljednjih Arpa- 
dovića koji put banovi Slavonije, pače i banovi »čitave Slavonije«, a i 
sad ih je svijet zvao »velikim knezovima«, jer im je vladanje bilo zaista 
golemo. Ta njihov je rod gospodovao i u Kranjskoj, u Slavoniji držali su 
najznatnije gradove, kao Medvedgrad, Samobor, Okić na zapadu, a Zrin, 
Vrbaški grad i Glaž na jugu. Čitave župe i županije bile su u njihovoj 
vlasti, kao oba Pseta, Gorica, Gaj, Drežnik i Novi grad. No najznatniji 
bedem i središte njihove vlasti bio je tvrdi Steničnjak, za koji se 
bijaše već mnogo krvi prolilo. Stolujući u Steničnjaku, mogli su lakše 
držati na okupu golemo imanje svoje, a i po volji zakrčivati prijelaz 
preko Gvozda na jug u Hrvatsku. 

Knezovi Babonići, naročito braća Stjepan, Ivan i Radoslav, čudno 
se poniješe za borbe između posljednjega Arpadovića i Anžuvinaca. Sad 
bi se priklonili Andriji Mlečaninu, sad opet Karlu Robertu, primajući 
od oba nagrade za »svoje vjerne službe«. No otkad se Karlo Robert 
okrunio za kralja u Zagrebu, ostadoše vjerni njegovoj zastavi. 

Što su knezovi Babonići bili u zapadnoj i južnoj Slavoniji, posta- 
doše naskoro knezovi Gorjanski u istočnoj. Vlasnikom grada G o r- 
jana kod Đakova bijaše u drugoj polovici XIII stoljeća neki Ivan od 
plemena Družma (Durusma, Drusma). Njegov sin, magistar Stjepan, 
stoji 1296. uz slavonsku herceginju Tomasinu Morosini, majku kralja 
Andrije, a vjerojatno je da je uto ili nešto poslije bio ban u nekoj po- 
krajini. Iza magistra i bana Stjepana ostadoše tri sina: Pavao, Ivan i 
Andrija. Magistar Pavao Gorjanski bio je kastelan grada Požege, kad je 
ono mladi Karlo Robert nakon krunidbe u Zagrebu“ prolazio Slavonijom, 
primajući poklone i prisege od svojih novih podanika. Pavao Gorjanski 
pohitao iz Požege k Savi, kojom je mladi kralj plovio, poklonio mu se, 
predao mu Požegu i prisegao mu vječnu vjernost. I tu je prisegu rod 
Gorjanskih održao kao ni jedna druga velikaška porodica u Hrvatskoj i 
Ugarskoj. Stoljeće i pol ostali su Gorjanski najtvrđi bedem vlasti Anžu- 
vinaca i njihovih baštinika sve do kralja Matije Korvina. A kako im se 
baština sterala na domaku banovini Mačvi, oni su uz to redovito bili i 
banovi mačvanski, stojeći vazda na straži prema Srbiji i njezinim vla- 
darima, koji su sveđer hlepili za tom banovinom i tvrdim Beogradom. 

No baš tada nije bilo prijeke potrebe da stanu na obranu Mačve. 
Još od god. 1282. upravljao je Mačvom srpski raskralj Stjepan 
Dragutin, po svojoj ženi Katarini rođak izumrlim Arpadovićima i 
nedidvno okrunjenom Anžuvincu Karlu Robertu. Lišen od svoga mla- 
đega brata Uroša II Milutina srpskoga prijestolja, sklonio se Stjepan 
Dragutin u Ugarsku, gdje mu je šurjak Ladislav IV Kumanac povjerio 
da upravlja Mačvom, Bosnom, zatim Srijemom, Beogradom i Brani- 


* [O toj krunidbi v. bilješku u prvom svesku, naime zagrebačke krunidbe nije bilo.] 

čevom. Ne zna se kako je uopće vladao taj najnoviji kletvenik ugarskih 
Arpadovića; sudeći po poslanicama rimskih papa od god. 1291, progonio 
je odlučno patarenske krivovjerce u svojoj oblasti, za što ga je papa i 
primio u zaštitu sv. Petra. Za borbe Andrije Mlečanina s Anžuvincima 
pristajao je jamačno uz potonje, pače i sin njegov Vladislav bio je očit 
privrženik Karla Martela. Stoga je napuljski dvor i odlikovao srpskoga 
kraljevića. Još 19. kolovoza 1292. izdade napuljski kralj Karlo II povelju, 
u kojoj spomenu »iskrenu odanost, koju je velemožni muž Vladislav, 
prvorođeni sin svijetloga principa Stjepana, kralja Srbije, odavna nje- 
mu iskazivao, te mu je nesrekiduo iskazuje, pa stoga podjeljuje njemu 
i njegovim nasljednicima za sva vremena hercegovinu Slavoniju (duca- 
tum Sclavoniae) osim zemlje koje posjeduje ban Radoslav (Babonić) 
sa svojom braćom, nadalje zemlje koje drže unutar rečene oblasti knez 
Ivan krčki, modruški i vinodolski sa svojim bratom, kao i knez Dujam, 
bratić spomenutoga kneza Ivana, ali samo dotle dok potonji ustraju u 
vjernosti prema kralju. 

Kraj takvih prilika prilično je vjerojatno da je raskralj Stjepan 
Dragutin sa svojim sinom Vladislavom i dalje ostao odan kući Anžuvi- 
naca, i da je novi kralj Karlo Robert barem u početku mogao biti sigu- 
ran da mu neće nitko smetati na granici srpske države. 

(Karlo Robert bori se s protukraljevima 1301— 
—1309.) Najmoćniji kneževski rodovi Hrvatskoga Kraljevstva bijahu odu- 
ševljeno dočekali i priznali mladoga kralja Karla Roberta Anžuvinca. No 
bilo je u hrvatskim zemljama i protivnika njegovih. Dalmatinski gra- 
dovi, naročito Split i Trogir, bijahu ostali vjerni Andriji sve do smrti 
njegove; pače ni nakon smrti njegove ne htjedoše dvije-tri godine pri- 
znati Karla Roberta, nego spominjahu u svojim ispravama da je »prije- 
stolje Ugarskoga Kraljevstva ispražnjeno« ( vacante sede regni Hunga- 
rici). Zanimljivo je da ni ban Pavao, a ni braća njegova, koji su obnašali 
kneževsku čast u tim gradovima, nisu mogli izraditi da dalmatinske 
općine priznadu hrvatskoga izabranika. A dalmatinske općine slijedili 
su i hrvatski primorski gradovi, naročito Senj (1302), premda mu je 
bio načelnikom (potestas) knez Dujam Frankapan. 

Nepovoljnije bile su prilike po Karla u Slavoniji. Tu je bio žestok 
protivnik njegov zagrebački biskup Mihajlo, koji je za a. 
prijestolnih borba sila zla pretrpio od privrženika anžuvinskih, tako da 
se naposljetku morao ukloniti iz Zagreba i otići u Ugarsku. No najžešći 
neprijatelji njegovi bijahu knezovi Gisingovci, braća Henrik i Ivan. 
Dok je živio Andrija Mlečanin, Gisingovci su stajali sad uz jednoga tak- 
maca, a sad uz drugoga; no čim je posljednji Arpadović umro, odupriješe 
se svom snagom mladomu Karlu. 

A vlast Gisingovaca bijaše velika kako u Ugarskoj, tako u Slavoniji. 
Što je ugarskih županija na jugu Dunava uz među austrijsko-štajersku: 
Šopronjska, Mošonjska, Željezna i Zalajska, svima su zapovijedala ta 
silovita, hajdučka braća. Knez Ivan banio se u Šopronjskoj i Mošonj- 
skoj županiji, a knez Henrik ovladavao Šimeškom, Tolnanskom, Baranj- 
skom, a napokon i Bodroškom. K tomu se širila njihova vlast i preko 
Drave: tu su u Križevačkoj županiji posjedovali prostranih imanja, uz 

drugo grad Koprivnicu. Henrik se naposljetku otimao i za baniju čitave 
Slavonije, koju su čast prije više puta obnašala starija braća njegova. 

Baš ti Gisingovci bijahu od god. 1301. najžešći pobornici one stranke 
koja je neumorno snovala i radila da se Karlo Robert liši vladanja u 
Ugarskoj i Slavoniji. Činilo se u početku da će ta stranka i pretegnuti, 
budući da je i sam papa Bonifacije VIII nekako smalaksao zbog nezgoda 
što ih je patio od francuskoga kralja, rođaka Anžuvinaca. U Ugarskoj 
se stvorila tada jaka stranka, koja je pregnula da zakrči Karlu put do 
prijestolja. Stranci toj stade na čelo sam palatin Matija Čak Tren- 
činski, a oko njega skupiše se erdeljski vojvoda Ladislav, tavernik 
Dominik, braća Gisingovci, napokon gotovo svi duhovni velikaši osim 
nadbiskupa ostrogonskoga. Ovi ne htjedoše ni čuti za Karla, jer je bio 
pe štićenik; oni ne dadoše da rimska stolica nameće kralja Ugarskoj 
i : raspolaže s krunom sv. Stjepana kao da je Ugarska leno rimske 
stolice. 

Ta narodna stranka* stala se ogledati za vladarem koga bi uzvisila 
na prijestolje. Na Albertina Morosina, ujca kralja Andrije, nije nitko 
ni pomišljao. No bilo je još rođaka arpadovačkih po tankoj lozi. Napo- 
kon je nakon smrti Andrije ostala kći Elizabeta, zaručena još 1298. s 
češkim kraljevićem Većeslavom. Ali ni na nju nije se nitko obazirao. 
Svraćale se oči poglavito na dva strana vladara, na Otona, vojvodu 
bavarskoga, kojega je mati Elizabeta bila rođena kći kralja Bele IV, a 
zatim na češkoga kralja Većeslava (Vaclava) II, kojega je majka 
Kunigunda bila kći Ane Rastislavovne, a ova opet kći Bele IV i sestra Stje- 
pana V. Narodna stranka ugarska, kojoj se poslije pridružiše mnogi gra- 
dovi, osobito Budim, pozove na prijestolje najprije Otona Bavarskoga, a 
kad se taj ne odazove, posla u ljetu 1301. poslanike u Češku kralju Veće- 
slavu. No ni taj ne prihvati ponuđene mu krune za sebe, već ponudi Ugri- 
ma svoga dvanaestogodišnjega sina, također Većeslava, za kralja. Poslani- 
ci, udobrovoljeni bogatim darovima i obećanjima, uzeše mladoga Većesla- 
va sa sobom u Ugarsku, te ga povedoše u Stolni Biograd, gdje ga kaločki 
nadbiskup 27. kolovoza okruni kraljevskim vijencem. Novi kralj, koji je 
svoje dosadanje ime Većeslav promijenio u Ladislav, pođe zatim 
u Budim, gdje su ga građani raskriljenih ruku dočekali. Tu nagrađivaše 
svoje privrženike. Matiju Čaka potvrdi za palatina, te mu darova župa- 
nije Trenčin i Njitru, a i sva kraljevska imanja, gradove i varoši koje 
bijaše na koji god način stekao, u baštinu za sve vijeke. Jednako nadijeli 
i Gisingovce. Knezu Ivanu isplati mnogo novca, što mu bijaše predao 
Ostrogon, a poslije ga obasu i častima. Mlađega brata Henrika Gisin- 
govca imenova opet banom čitave Slavonije. Već 20. listopada 1301. 
izdavaše Henrik kao ban čitave Slavonije (banus tocius Sclauonie), pod- 
jedno župan šimeški i tolnanski, po nalogu i punovlasti kralja Ladislava 
različne isprave (significamus, quod cum nos ex precepto et mandato 
domini regis nostri Ladislai, illustris regis Ungarie, post coronationem 
eiusdem...). 


5 [U to se doba ne može govoriti o nekoj narodnoj stranci; ovdje je riječ o utjecaj- 
noj grupi plemstva.J 

POSLJEDNJI ARPADOVIĆI I NJIHOVI ROĐACI 





Andrija II 
1205—1235 
__ 
Bela Iv Koloman Stjepan, —. 
1235—1270 + 1241 supruga Iommasina 
Morosini 
_—. ————)>>>—_——>— 
Stjepan _V Ana (Agnes) Elizabeta, 
1270—1272 suprug suprug Henrik =, 
_ >>. Rastislav vojvoda 
Ladislav IV Marija, Katarina, Halički, onda bavarski Andrija III 
1272—1290 guprug suprug ban Mačve ————— 1290—1301 
Karlo 1I Stjepan i Oto, vojvoda 
Napuljski Dragu, Kunigunda, bavarski Elizabeta, 
do Mai mpi Otakar tI naa Veđestavom TII 
rlo u s slavom III. 
+ 1295 G B19). kal Za 1 1307 


Karlo Robert Vladislav oo 
1292 Većeslav II. 
+ 1305 


—— 
Većeslav III ili Ladislav _V 
protukralj ugarski 1301—1305. 


Međutim se i oko Karla Roberta skupila dosta brojna stranka. Na 
čelu joj bijaše ostrogonski nadbiskup Grgur, zatim njitranski biskup 
Ivan. Čini se da se Karlu pridružio i zagrebački biskup Mihajlo. Od 
svjetovnih velikaša stajahu uz Karla poglavito knezovi, župani i ple- 
menita vlastela slavonska. Planuo žestok građanski rat i u Ugarskoj 
i u Slavoniji. Privrženici Karlovi provališe još god. 1302. sa svojim 
kraljem sve do Budima, poharaše okolicu njegovu, pače, čini se, pro- 
driješe u sam grad, koji je tada djelomice izgorio. Ali napokon biše ipak 
prisiljeni na uzmak. 


Rat između oba protukralja, od kojih je Karlu bilo trinaest godina, 
a Ladislavu dvanaest, bjesnio je čitave godine 1302. Bit će da su privrže- 
nici Ladislavovi bili jači, te je Ladislav nagradio Ivana Gisingovca time 
što ga je u travnju imenovao palatinom. No naskoro stade stranka Kar- 
lova jačati. Dogodi se te pomriješe neki crkveni dostojanstvenici, kao 
nadbiskup kaločki Ivan i pečujski biskup Pavao, a njih zamijeniše pri- 
vrženici Karlovi. Napokon ustade opet odlučni papa Bonifacije VIII za 
svoga štićenika. On pozove poslanicom od 10. lipnja 1302. oba protukra- 
lja da za šest mjeseci dođu pred njegov sud; a kad se ni češki kralj ni 
sin njegov Ladislav ne htjedoše podvrći njegovu sudu, izreče papa 31. 
svibnja 1303. konačnu odluku. Papa dokazivaše da se češki kralj i sin 
njegov jedino upiru na izbor, a taj ne vrijedi budući da je Ugarska na- 
sljedna kraljevina. Nasuprot je kraljica Marija kao prvorođena kći kra- 
lja Stjepana V najbliža baštinica i pravna nasljednica svoga brata Ladi- 
slava Kumanca; stoga je i njezin sin Karlo Martel bio za života svoga 
malo ne općenito priznat, a osobito od rimske stolice. Papa izjavi da 
jedino Mariju i njezina unuka ide pravo na ugarsko prijestolje, te za- 
povjedi svima žiteljima u državi pod kaznom crkvenoga prokletstva da 
se njima pokoravaju i da im pomažu; one pak koji bijahu prisegu vjer- 
nosti položili kralju Ladislavu odriješi papa od te prisege. 

Presudu papinu razglasiše ugarski nadbiskupi po čitavoj državi. 
Sada se stadoše redom odmetati privrženici Ladislavovi, osobito pak 
duhovnici i crkovnjaci. Pače i silni Matija Čak od Trenčina iznevjeri se 
Ladislavu, te se poslije pridruži Karlu. Napokon moradoše potonjega 
priznati i dalmatinski gradovi, čemu je mnogo pridonio split- 
ski nadbiskup Petar, nekadanji dvorski kapelan kraljice Marije i odlučni 
privrženik Anžuvinaca. Čim se bijaše razglasila papina presuda, posla 
on u primorske gradove svoje ljude neka pozovu žitelje da joj se po- 
kore. U Trogiru osvanu u kolovozu 1303. magistar Lovro, vikar split- 
skog nadbiskupa Petra, te 21. kolovoza zaprijeti u stolnoj crkvi sv. Lovre 
u ime pape i nadbiskupa crkvenim prokletstvom, ako ne priznadu kralja 
Karla. Nato zaključi općinsko vijeće da bilježnici imaju odsad u javnim 
ispravama spominjati ime ugarskoga kralja Karla. I zaista se u svim 
potonjim spisima dalmatinskih gradova izrijekom kaže: »za vladanja 
gospodina našega Karla Roberta, kralja Ugarske (regnante domino no- 
stro Carolo Roberto, rege Ungariae). 


Odluka pape Bonifacija VIII uspiri međutim još jači plamen gra- 
đanskog rata, u koji se poslije uplete i njemački car Mjera t I iz kuće 
Habsburg. Ratovalo se ne samo u Ugarskoj, nego je Karlo Robert s 
carem Albrechtom provalio i u Češku. U to vrijeme grozno je po Slavo- 
niji ražao (ubijao) i harao ban Henrik Gisingovac, radeći da zatre pri- 
vrženike Karlove. Najviše se borilo u istočnoj Slavoniji, gdje je Henrika 
suzbijao vjerni i nepokolebivi Pavao Gorjanski, kastelan grada Požege. 
Pavlu pomagao je još Aleksandar Aleksandrović od plemena Aba, gospo- 
dar Našica, i više manjih plemića. Što je sve u to vrijeme prepatio Pa- 
vao Gorjanski, pripovijeda poslije potanko sam kralj Karlo Robert: 
»Kad je vojska bana Henrika, našega odmetnika, pustošila županiju 
Vukovo (de Wolko), te varoš Engh zvanu svih njezinih pokretnih imanja 
lišila, spomenuti je magistar Pavao muževno udarao na rečenu vojsku 
i s njom se borio, ugrabljeno blago pokrajini vratio i onu varoš neošte- 
ćenu spasio, pri čem je sam dopanuo smrtonosnih rana. Kad su nato 
sinovi Bagunovi s vojskom ili četama rečenoga bana Henrika županiju 
Požegu pustošili i sve do tvrde Požege razorili, pootevši stvari i blago 
tamošnjih žitelja, i opet je spomenuti magistar Pavao zajedno s našim 
vjernima onoga kraja sinove Bagunove neprijateljski suzbijao i pobjedu 
nad njima održao. On je tada sačuvao onaj kotar, ali je dopanuo smrtnih 
rana, jer je konj, na kojem je jahao, u onom boju ubijen. Nadalje kad 
su ljudi ili puci županije Požege, povjerovavši kužnim govorima, pristali 
uz našega protivnika, rečenoga bana Henrika, te se odmetnuli od našega 
veličanstva, i opet je magistar Pavao s našim vjernim službenicima uda- 
rio na sabrane odmetnike u selu Paka, svladao ih, te ih prisilio da nam 
se pokore. I tom je prigodom zadobio teških rana.« 

Borbe u Slavoniji u županiji Požegi i Vukovu bjesnile su negdje 
god. 1303. i 1304. Banu Henriku, koji je držao sve ugarske županije na 
sjeveru Drave, a k tomu i prostrane posjede u Križevačkoj županiji, bilo 
je posve lako provaljivati u istočnu Slavoniju. U siječnju (23) 1305. 
boravi ban Henrik u Vukovu (in Wikou) kod sv. Jurja, te sudi sud. On 

odgađa neko ročište, budući da je upravo tada jedna stranka bila u nje- 
govoj službi (quia iidem nostris sunt ad presens serviciis occupati). 
Mora da je ban Henrik strašno ražao među svojim protivnicima, jer je 
novi ostrogonski nadbiskup bio prisiljen da 31. srpnja 1305. kazni njega 
i brata mu Ivana crkvenim prokletstvom, a sve zemlje njihove inter- 
diktom. No kletve nadbiskupove nisu mnogo djelovale; Henrik Gisin- 
govac ostao svemoćan, te se ponosito pisao: »ban čitave Slavonije, ma- 
istar tavernika kralja ugarskoga, župan šimeški, tolnanski, baranjski i 
odroški«. 

Uto se sudbina ugarskoga prijestolja odlučila na drugoj strani. Još 
u lipnju 1304. bijaše češki Eeli Većeslav II sa znatnom vojskom pro- 
valio u Ugarsku da učvrsti vladanje svoga sina. No njemački car Al- 
brecht, saveznik Karla Roberta, udari ga nato državnim progonom, te 
posla svoga sina Rudolfa s vojskom na Moravu. Tako bi Većeslav pri- 
siljen da se vrati na obranu svoga kraljevstva. Na polasku iz Ugarske 
povede sa sobom sina svoga, već okrunjenoga kralja Ladislava, a s njim 
ponese kući krunu, mač i plašt sv. Stjepana. Sada provališe i Albrecht 
i Karlo Robert u Češku i prodriješe do Kutne gore. Ali ih nato sreća 
izdade, te moradoše uzmaknuti. Slavodobitni Većeslav bio bi im sasvim 
odolio, ali umre 21. lipnja 1305. od sušice u svojoj 34. godini. Mladi 
njegov tek šesnaestogodišnji sin Većeslav III utanači zatim 5. kolovoza 
1305. mir s carem Albrechtom, razvrgnu zaruke s Elizabetom, kćerju 
posljednjega Arpadovića, te se u listopadu iste godine oženi Violom, 
kćerju tješinskoga vojvode. Kako je odsad bio zaokupljen svojom dje- 
dovskom kraljevinom, a i borbama za poljsko prijestolje, nije više do 
spijevao da se sam dalje natječe za Ugarsku. 

Ali ipak ne htjede da je prepusti svomu takmacu Karlu. Još iste 
godine 1305. sastade se Većeslav III.u Brnu s bavarskim vojvodom 
Otonom, te mu sporazumno sa svojim nazočnim privrženicima ustupi 
sva svoja prava na Ugarsku. Uz to mu predade krunu, mač i plašt sv. 
Stjepana. 

Za novoga protukralja Otona nisu prilike bile tako zgodne kao 
nekad za Većeslava. Ta on nije mogao ni ući u Ugarsku; na sjeveroza- 
padu branio mu ulaz Matija Čak od Trenčina, a na zapadu zakrčio mu 
prolaz kroz Austriju tamošnji vojvoda. Kradomice, obukav se u odijelo 
obična trgovca, došuljao se Oton kroz Austriju s malo pratnje do Šo- 
prona, gdje ga dočekaše Gisingovci. Oni ga odvedoše u Budim, a odanle 
u Stolni Biograd, gdje ga 6. prosinca 1305. čanadski biskup Antun i 
vesprimski Benedikt ovjenčaše krunom sv. Stjepana. Ali novi kralj ne 
nađe mnogo privrženika. Nekad tako brojna narodna stranka bijaše se 
gotovo već raspala; jedini Sasi u Erdelju bijahu Otonu iskreno odani. 
Gisingovcima, njegovim poglavitim pobornicima, bijaše možda već prije 
njegova dolaska u Ugarsku Karlo Robert oteo tvrdi Ostrogon. Na početku 
veljače 1307. nalazimo Otona u Varadinu; odanle pođe u proljeće u 
Erdelj da se tamo vjenča s kćerju moćnoga vojvode Ladislava Apora i 
tim ojača svoje stanje. No izdajnički vojvoda zarobi ga i baci u tamnicu, 
otevši mu krunu, mač i plašt sv. Stjepana. Sad je nevoljnik dugo čamio 
u zatvoru, našto ga vojvoda predade knezu crvenoruskomu, koji ga tek 

poslije nove godine 1308. pusti na slobodu. Otona bijaše minula volja 
da se natječe za prijestolje u Ugarskoj. 

Godine 1307. činilo se da se Karlo Robert sretno riješio svih svojih 
takmaca. I novi papa Klement V, koji bijaše prenio svoju stolicu u 
Avignon po želji francuskoga kralja, pregnuo raditi za štićenika rimske 
stolice. Dne 1. lipnja 1307. vladao Karlo Robert Budimom, a 10. kolo- 
voza izdao papa Klement bulu u prilog Karlu, zaprijetivši prokletstvom i 
interdiktom, kao i gubitkom časti i imanja svima koji bi se njemu opi- 
rali. Dva mjeseca zatim, u listopadu 1307, sastade se državni sabor ugar- 
ski na polju Rakošu kod Pešte, gdje se skupi uz mnoge biskupe i duhov- 
nike i velik broj svjetovnih velikaša, pače i bivših protivnika Anžuvinaca. 
Zaključeno bi da se Karlo i njegovi potomci prime za kralje i naravne 
gospodare, kako se to pristoji po zakonitom nasljedstvu. Svi koji bi se 
kratili da mu se pokore, ili ne bi htjeli predati mu kraljevska imanja 
ili plaćati daće, biše proglašeni za izdajice i neprijatelje domovine. 

Jedino Gisingovci i erdeljski vojvoda Ladislav Apor, u kojega bijahu 
krunske dragocjenosti, ne htjedoše još znati za kralja Karla. Njima se 
pridruži Matija Čak Trenčinski, koji se bijaše opet odmetnuo da bude 
posve samosvojan u svojoj kneževini. Stalo se raditi da se i ti moćni 
velikaši prikupe, kad se najednom proti Karlu podiže novi suparnik, 
srpski raskralj Stjepan Dragutin, po svojoj supruzi Katarini 
svojak izumrlih Arpadovića. I on se pomamio za krunom sv. Stjepana, 
valjda da njom ovjenča svoga sina Vladislava, kojemu bijaše nestalo 
nade da bi se ikad mogao popeti na srpsko prijestolje. Stjepan Dragutin, 
gospodar Mačve, stao ugovarati s moćnim erdeljskim vojvodom Ladi- 
slavom Aporom. Utanačiše da će kći vojvodina, nesuđena supruga zaro- 
bljenoga Otona, poći za Dragutinova sina Vladislava. U isti mah stao 
Dragutin progoniti privrženike Anžuvinaca u svojim oblastima. Pre- 
mamio i Ivana Erardova, koji je zatim ustao na magistra Ugrina, žu- 
pana u Vukovu i Srijemu. Ivan Erardov sa svojim ortacima nemilo ra- 
žao i bjesnio po Srijemu, progoneći pristaše Anžuvinaca. No i tu pomože 
Karlu vrli Pavao Gorjanikt On skupi po izbor četu vjernih podanika, 
udari na Ivana, zarobi ga i predade ga magistru Ugrinu. Tako oslobodi 
Pavao domovinu od velike pogibelji, koja joj bijaše propašću zaprije- 
tila (patriam ab excidio, quod sibi uerisimiliter intentabatur, liberauit). 

Borba sa srpskim raskraljem i njegovim privrženicima mora da je 
bila žestoka i uporna. Stanje Ugarske i Slavonije bilo je stoga vrlo tužno. 
U prosincu 1308. zaklinjaše mletački dužd Petar Gradenigo knezove 
Frankapane, neka nipošto ne udadu u Ugarsku mladu kneginju Zanetu, 
kćer pokojnoga kneza Leonarda. Neka promotre kakav su život provo- 
dile mnoge žene od kuće knezova Krčkih koje su bile udane u Ugarskoj 
i “kako su napokon svršile; neka vide također »vrlo loše, pače kužno 
stanje koje sada vlada u čitavu Kraljevstvu Ugarske kao i u dijelovima 
njegovim (pessimum immo pestiferum statum, qui ad presens viget in 
toto regno et partibus Hungarie). Još 1. rujna 1308. boravi Karlo Robert 
u Petrovaradinu, po svoj prilici da smiri posljednje trzaje otpornika; 
a nato se žuri preko Czegleda u Budim, kamo je dolazio u isto vrijeme 
papinski legat Gentilis. 

Sreća bijaše po Karla Roberta da je papa izabrao baš ovoga umnog, 
vještog i pomirljivog kardinala da kao namjesnik njegov u Ugarskoj 
utre put do prijestolja izabraniku rimske stolice. Kardinal Gentilis pro- 
lazio kroz Dalmaciju (u Splitu 16. lipnja i 13. srpnja), zatim Hrvatskom, 
gdje je u Senju 17. kolovoza 1308. Andriju, sina rapskoga kneza Marka 
Mihajlova, imenovao svojim dvorjanikom, nadalje Slavonijom, gdje je 
29. rujna kod Zagreba pribivao nekoj parbi između zagrebačkoga 
biskupa i knezova Babonića radi Medvedgrada. Jamačno je kardinal na 
prolasku kroz hrvatske zemlje bodrio prijatelje Anžuvinaca. Došav napo- 
kon 8. studenoga u Budim, nastojao je svom snagom i vještinom svojom 
da predobije posljednje i najznamenitije protivnike Karlove. Knez Ivan 
Gisingovac bijaše se još u travnju 1308. pokorio, a brat njegov Henrik, 
ban čitave Slavonije, dade se sada od Gentila skloniti te priznade Karla 
za svoga kralja. Napokon se kardinal 10. drei sastade i s Matijom 
Trenčinskim, pa i njega izmiri sa svojim štićenikom. Gentilis imenova 
Matiju zastavnikom i zaštitnikom crkve, a kralj mu podijeli čast taver- 
nika i zajedno mu povjeri kraljevski grad u Budimu. 





E 


KARDINAL GENTILIS. PEČAT PAPINSKOGA LEGATA 
Papinski legat GENTILISA. 


Malo zatim, dne 18. studenoga, sastade se u Budimu opći državni 
sabor, koji bijaše legat sazvao. Skupilo se sila svijeta: Henrik Gisingo- 
vac došao sam glavom; Matija Trenčinski i Ladislav Apor, erdeljski voj- 
voda, poslali svoje zastupnike. Kad je legat 27. studenoga u oduljem 
govoru izlagao prava papinske stolice u pogledu Ugarske, prekidoše ga 
velikaši i plemići glasnim mrmljanjem. Stadoše dovikivati da ni papi ni 
njegovu legatu ne pristoji pravo da namještaju kralja u Ugarskoj. Le- 
gat smije samo onoga kojega su oni sami po starom običaju na prije- 
stolje podigli u ime papinske stolice potvrditi. Pa i u buduća vremena 

smjet će crkva kruniti za kralja samo onoga koji potječe iz kraljevskoga 
roda i koji je od njih složno izabran. Mudri i oprezni Gentilis očitova 
nato da je on jedino na molbe, a i s naročitom privolom prelata, baruna 
i plemića potvrdio Karla za kralja, budući da mu to prijestolje ugarsko 
kao potomku stare kraljevske porodice pripada. Sad bi Karlo od svih 
nazočnih priznat za kralja; oni mu se pokloniše, položiše zakletvu vjer- 
nosti, dadoše mu poljubac mira, te ga uz glavno klicanje nošahu na svo- 
jim leđima po saboru. Sinod, koji se bijaše poslije u početku prosinca 
u Budimu sastao i kojem je legat predsjedao, zaprijeti prokletstvom, 
interdiktom i gubitkom časti i imanja svima koji bi se još i sada kratili 
priznati Karla, te mu ne htjeli predati kraljevska imanja. 

Golema većina ugarskih staleža nije se jamačno obazirala na to što 
je Karlo Robert bio još god. 1300. okrunjer u Zagrebu, nego je zahtije- 
vala da se općenito priznati kralj sada ponovno ovjenča krunom sv. Stje- 
pana. No ta kruna bijaše u rukama erdeljskog vojvode Ladislava, koji je 
nikako nije htio predati. Sinod u Budimu izjavi stoga da se kruna sv. 
Stjepana, ako je erdeljski vojvoda ne bi do određenoga roka vratio, 
imade smatrati za nesvetu i prokletu. Podjedno neka se dade načiniti 
nova kruna, koju će legat posvetiti i kojom će se tada vjenčati i kralj 
Karlo Robert i njegovi zakoniti nasljednici. 

Vojvoda Ladislav nije međutim htio ni čuti da predade krunu, nego 
je svašta zahtijevao što se nije moglo ispuniti. Bilo se stoga bojati da 
se opet ne porodi građanski rat. Dne 4. svibnja 1309. boravio je magistar 
Henrik Gisingovac, ban čitave Slavonije, u gradu Koprivnici, gdje je 
dijelio povlastice i povelje svojim podanicima. Mjesec dana poslije, 4. 
lipnja, izdade on ispravu kojom obeća da će priznavati Karla za kralja 
i ostati mu vjeran i onda ako bi se krunio kojom novom krunom i u 
kojem drugom gradu nego u Stolnom Biogradu. Kako su slične izjave 
izdali i drugi neki velikaši, stalo se spremati za krunidbu. 

Krunidba Karla Roberta obavljala se 15. lipnja 1309. u Budimu. 
Četiri dana prije, dne 11. lipnja, posvetio je Gentilis novu krunu u na- 
zočnosti svećenstva i naroda. Na samu krunidbu bijaše se zgrnulo sila 
svijeta sa svih strana. No mnogi velikaši ipak ne dođoše, nego poslaše 
svoje zastupnike. Iz hrvatskih zemalja ne dođe nitko, možda zato što su 
smatrali prvu krunidbu u Zagrebu dovoljnom i zakonitom. Bana hrvat- 
skoga i gospodara Bosne Pavla I od plemena Šubić zastupaše splitski 
nadbiskup Petar, bana čitave Slavonije Henrika Gisingovca i sinovca 
mu Nikolu zamjenjivaše izabrani biskup đurski Nikola, a »velike knezove 
slavonske« (magnis comitibus Sclauonie) Baboniće, po imenu Stjepana, 
Ivana i Radoslava, zastupaše čazmanski arciđakon Ivan. Od hrvatskih 
plemića bijaše, što se znade, nazočan jedini Stjepan, sin Bogunov, iz 
županije Požege. Vjenčanje je bilo u velikoj crkvi sv. Marije u gradu 
Budimskom, a obavljao ga je ostrogonski nadbiskup. Najprije položi 
Karlo prisegu da će »Boga slušati i njegove zapovijedi vršiti, da će ka- 
toličku vjeru, kako je opća rimska crkva naviješta i uči, održati; rim- 
sku crkvu, kao i crkvu sv. Marije (u Budimu) i sv. Vojtjeha (u Ostro- 
gonu) i sve crkve svoje države, njihove biskupe i predstojnike s povje- 
renim njima od Boga stadima po Božjoj volji poštivati i braniti; da ne- 

će papi ni njegovim legatima smetati nego ih štititi; da neće prava 
rimske crkve krnjiti niti njezina imanja i što je na njima hotimice ošte- 
ćivati; da neće ugarske zemlje ni kraljevskih prava i prihoda smanjivati 
niti razdavati; nego pače državu širiti, a što je od prava i prihoda pro- 
tupravno razasuto opet s Božjom pomoću povratiti; da će državnomu 
plemstvu njegova stara tradicionalna prava i prednosti uzdržati i zašti- 
Ććivati ga od nasilja moćnih tirana; da će živjeti u zakonitom braku (bio 
je tada već oženjen Marijom Katarinom, kćerju poljskoga vojvode Ka- 
zimira) i tim se zadovoljavati; napokon da će blagostanje Božjom pro- 
vidnošću povjerenoga mu naroda unapređivati, te nikoga bez sudbenoga 
postupka osuditi.« Nakon te prisege ovjenča mu ostrogonski nadbiskup 
glavu kraljevskom krunom, te stade pozivati nazočne velikaše i zastup- 
nike odsutnih pred žrtvenik, gdje, položivši ruke na evanđelje, prisegoše 
Karlu vječnu vjernost kao svomu kralju i gospodaru. 

Karlo Robert bijaše sada dvaput krunjeni kralj ugarski i hrvatski. 
Prva mu briga bijaše da posljednje otpornike skrši ili umiri i da svoje 
vjerne privrženike obilato nagradi. Dne 20. ožujka 1310. izdade u Barsu 
znamenitu povelju nepokolebivomu magistru Pavlu Gorjanskomu. U 
njoj izbroji sve potanko što je sve Pavao deset godina za nj radio i pre- 
patio, kako je suzbijao Henrika Gisingovca i raskralja Stjepana Dra- 
gutina, kako je svladao pokrete u županiji Požegi i kako mu je pomagao 
na vojni u Češkoj. Kralj ne može ni da zabilježi sve zasluge Pavlove, pa 
kaže da je kudikamo više zavrijedio nego što mu eto daje, a to je ima- 
nje Drenovac uz rijeku Orljavu koje pripada gradu Požegi. Kralj pokla- 
nja o zemlju svomu poborniku »po savjetu i s privolom vjernih baruna 
svojih«. 

No još jedno učini Karlo za umirenje Slavonije. Negdje nakon 23. 
listopada 1309. umre dosadanji ban Slavonije, prevrtljivi i siloviti Hen- 
rik Gisingovac, ostavivši za sobom sinove Petra i Ivana. U posljednji 
čas doduše Henrik priznao Karla za svoga kralja i gospodara; no tko bi 
mogao bio jamčiti da će toliko puta vjerolomni knez i ustrajati u vjer- 
nosti? Smrt Henrikova dade kralju zgode da baniju čitave Slavonije po- 
vjeri pouzdanu mužu koji mu neće prvom prigodom vjerom krenuti. 
I tako izabere on za bana kneza Stjepana Babonića, »velikoga 
kneza« slavonskoga i gospodara grada Steničnjaka (de Stenizuale). Stje- 
pan bijaše za prijestolnih borba zajedno s braćom svojom vazda stajao 
uz Anžuvince, te se moglo očekivati da će i dalje ostati vjeran svomu 
gospodaru. Stjepan Babonić banovao šest do sedam godina (1310— 
—1316). Prvi poznati čin novoga bana bio je da je 18. kolovoza 1310. 
izdao Mletačkoj Republici slobodni list, kojim je na njezinu molbu 
dopustio njezinim podanicima da mogu slobodno sa svojom trgovinom 
prolaziti »kroz njegove zemlje i njegovo vladanje« (per terras nostras 
et nostram potentiam). Malo dana poslije, 27. kolovoza, zapovjedi kralj 
vjernomu svomu slavonskomu banu Stjepanu i njegovoj braći da uzdrže 
slobodnoj općini Gradec tik Zagreba njezin posjed Kobila. 

Činilo se da će s banom Stjepanom nastati za izmorenu Slavoniju 
mirnije doba. I na stolici zagrebačke biskupije sjedio je tada mirni i 
kreposni biskup Augustin Kažotić (Cazzotti), kojega bijaše još 

9. prosinca 1303. papa Benedikt XI imenovao za tu čast. Augustin bijaše 
se za prošlih građanskih smutnja s knezovima Babonićima pravdao radi 
Medvedgrada, koji su knezovi držali; no činilo se da će se sada biskup 
s novim banom lako pogoditi. 

Dok se tako Slavonija nešto umirila, zaprijetila je Ugarskoj po- 
gibelj od novih smutnja. Okorjeli erdeljski vojvoda nije unatoč pri- 
jetnjama i kletvama papinskoga legata htio da predade krunu sv. Stje- 
pana. Ohrabreni njegovim otporom, stadoše se opet dizati drugi velikaši, 
a među svima najgordiji Matija Čak Trenčinski. Slali Matiji pisma i 
poslanike, nudili ga svačim, samo da ga smekšaju; ali on za sve ne mari, 
te ni ne daje odgovora. I građani Budima opet se uzjogunili, pa se 
opirali svomu sucu. ' 

Napokon ipak izmiri erdeljski biskup Benedikt, sin vojvode Ladi- 
slava, oca svoga s kraljevskom strankom. Na njegovu ponuku sastaše se 
8. travnja 1310. ostrogonski nadbiskup i palatin Omodej s vojvodom u 
Segedinu, gdje Ladislav obeća da će do 1. srpnja krunu sv. Stjepana 
predati. Vojvoda održa riječ, a nato bi Karlo 27. kolovoza god. 1310. 
treći put okrunjen, i to u Stolnom Biogradu od ostrogonskoga nad- 
biskupa Tome a krunom sv. Stjepana. Sad već nije mogao nitko više 
dvojiti da je on zakoniti nasljednik Arpadovića. Jedini Matija Trenčinski 
nije ni dalje htio da znade za njega. A pitanje je bilo, hoće li i drugi 
velikaši stajati skrštenih ruku kad bude Karlo stao vršiti svoju kraljev- 
sku vlast, koja bijaše za posljednjih decenija posve propala. 


(Hrvatski ban Pavao I ovladao Zadrom, 1311.) Za 
prijestolnih borba u Ugarskoj i Slavoniji ne spominje se u tim zemljama 
ime bana Pavla. On je bio suviše udaljen od pozorišta gdje se borba 
vodila, a k tomu je imao pune ruke posla u svojem vladanju. Isprva ga 
zaokupile neprilike u Bosni, gdje mu bijahu patareni ubili brata Mladena 
I, bana bosanskoga (1304). Pavao doduše zamijenio brata svojim sinom, 
Mladenom II, koji je preuzeo bansku čast u Bosni; no u Bosni bilo i 
dalje nemira, kako se može naslućivati iz povelja izdanih knezu Donjih 
krajeva Hrvatinu, a i po tom što je ban Pavao pošao jednom u pohode 
srpskomu kralju. 

Uz bosanske posle bavio se ban Pavao i hrvatsko-dalmatinskim pri- 
morjem. Njegova braća i sinovi obavljaju doduše čast i službu »knezova 

rimorskih gradova Dalmacije«, ali njemu kao starješini svoga roda i 
berau hrvatskomu pripadalo je pravo i dužnost da sve nadzire i drži na 
okupu. S napuljskim dvorom ostao je sveđer u tijesnoj svezi; primao 
od njega godišnju penziju, pače se god. 1304. spremao u pohode napulj- 
skomu kralju. Od svih hrvatskih knezova otimali se njegovoj banskoj 
vlasti jedini Frankapani, koji su međutim također bili gorljivi privrže- 
mici Karla Roberta. Da bi Frankapanima što više naudio, pomagaše uve- 
like gradu Rabu na otoku istoga imena, koji je tada bio u mletačkoj 
vlasti, a često u razmirici sa susjednim knezovima Frankapanima. Baš 
ovima usprkos izdao je ban Pavao 4. siječnja 1307. u Skradinu gradu 
Rabu dvije povelje, kojima mu je gotovo kao suvereni vladar podijelio 
različite sloboštine i pravice u svojoj banovini. U jednoj povelji govori 
ban ovako: »Mi Pavao, ban Hrvata i gospodin Bosne, dajemo na znanje 

svima kojih se tiče ovim pismom kako smo, promatrajući iskreno pri- 
jateljstvo i čistu ljubav koju odlični gospodin Marko Michieli, časni knez 
Rabljana, naš prisni i osobiti prijatelj, zajedno s općinom, plemićima i 
svima ljudima toga grada vazda gojiše i neprekidno goje prema nama 
i našoj banovini — htjeli, odredili i iz posebne ljubavi dopustili da svi 
građani Raba taj i drugi put, sada i vazda smiju po čitavom našem vla- 
danju i banovini (per totum dominium nostrum et banatum), a i po 
svima stranama kneza Kurjaka (per omnes partes Curiazii comitis), 
našega dragog i vjernoga rođaka, slobodno, mirno i neograničeno pro- 
laziti, boraviti, vraćati se, te u kojem god pazaru ili trgu kupovati i 
prodavati bez ikoje carine, danka ili trgovine, već da uživaju potpunu 
i svakovrsnu slobodu i sigurnost. Podjedno nalažemo i zapovijedamo 
ovim listom svim kastelanima, županima, službenicima, plemićima i 
ostalim našim vjernima da sve Rabljane, velike i male, koji dolaze i odla- 
ze iz našega vladanja, drže za preporučene, te da postupaju s njima 
dobrohotno, prijateljski i časno; da im ne čine nikakvu štetu, teškoću 
ili nepriliku, ako neće uvrijediti nas i za sve vijeke našu nemilost na 
sebe svaliti. A da ova naša iskazana milost bude u svem vjere dostojna, 
izdasmo ovaj naš list potkrijepljen našim pečatom. Dano u Skradinu 
4. siječnja ljeta Gospodnjih 1307.« U drugoj povelji opet čitamo kako 
je »Pavao, ban Hrvata i gospodin Bosne« na zahtjev rapskoga kneza 
Marka Michiela, sudaca, vijećnika i svih (žitelja) toga grada potvrdio 
za se i za svoje nasljednike Rabljanima »sve posjede, pašnjake i trav- 
nike što ih imadu u našem vladanju« (in nostro dalo), jer je to 
njima već zajamčeno kraljevskim i banskim poveljama, kako glede gra- 
da Jablanca tako i glede drugih mjesta. 

Dok je tako ban Pavao mitio Rabljane darovnicama, planu razmirica 
između njega i grada Trogira. Razlozi ni povod nisu poznati; ali se čini 
da su Trogirani bili krivi. Ban zaprijetio ljuto neharnomu gradu. No već 
u lipnju 1308. poslaše Trogirani poslanika u Skradin gospodinu banu s 
molarni i ponudama. Pošto su ga još ublažili darom (vinom), sestru 
njegovu Jelenu opskrbili živežem, a sina mu Jurja II izabrali kapetanom 
svoje općine s godišnjom plaćom od 500 libara, izdade im on u kotaru 
grada Nina blizu crkve sv. Kristofora 5. kolovoza 1308. povelju kojom 
oprosti njima sve štete koje mu bijahu nanijeli, jer »voli dijeliti milosti 
nego kazniti«. Uopće je tada banu Pavlu bilo mnogo stalo da živi u 
najboljem miru i skladu s gradovima Dalmacije. Pače i sa Zadra- 
nima, koji su tada priznavali mletačku vlast, vrlo se rado dogovarao, 
te im je bio dobar prijatelj i pomoćnik. Kako je Bribirska župa bila na 
domak Zadru, bilo je više puta spora između žitelja zadarskih i bribir- 
skih zbog zemalja, te su stranke često dolazile u Skradin na sud k banu 
Pavlu. To nije bilo Mletačkoj Republici nimalo drago; ona je pače neko- 
mu zadarskomu građaninu zaprijetila globom od tisuću libara, ako bi se 
usudio poći u Skradin banu na sud. 

Ali Zadrani slabo su marili za sve prijetnje, te je ban Pavao stjecao 
u Zadru sve više prijatelja i privrženika. Ta Zadrani bijahu zamrzili 
Mletke, jer su ih nakon god. 1204. nemilo potlačili oduzevši im sve stare 
povlastice i sloboštine, te učinivši ih od saveznika svojim podanicima. 

Zadar je primao kneza i njegove savjetnike iz Mletaka, koje bi mu dužd 
poslao, birao je nadbiskupa Mlečanina, koji je bio pokoran patrijarhu 
mletačkomu, a uz to je plaćao i danak od 150 perpera na godinu. U 
gradu bila posada mletačka, dok su Zadrani opet služili u mletačkoj 
vojsci. Napokon su svi Zadrani, koji su navršili 14. godinu, morali pri- 
seći vjernost mletačkomu duždu. Kraj takvih prilika nije čudo da su 
ponositi Zadrani već odavna bili nezadovoljni s mletačkim vladanjem. 
Da bi ih posve rastavili od Hrvata i Hrvatske, koja je počinjala tik ispod 
zidina grada, bijahu Mlečani još god. 1273. odredili da se Zadrani ne 
smiju ženiti s Hrvaticama. Ako bi pak koji Zadranin udavao svoju kćer 
za Hrvata, gubila je ona sva nasljedna prava na baštinu svojih roditelja 
u Zadru i njegovu kotaru. 


Zadrani su dakle već odavna mislili na to da se odmetnu od Mle- 
taka. Sad se činilo da će im se želja ispuniti. Mletačka se Republika, 
naime, ljuto zavadila s papom Klementom V radi grada Ferrare, koji je 
ona htjela pokoriti svojoj vlasti, dok ga je papa svojatao kao papinsko 
leno. Kad su nato Mleci silom pokušali predobiti Ferraru, diže Klement 
V na njih vojsku, a uz to ih kazni (bulama od 1308. i 1309) crkvenim 
prokletstvom i interdiktom, pače riješi sve podanike njihove prisege 
vjernosti, koju bijahu položili duždu Petru Gradenigu. Sad se sve diglo 
na Mletke: u Italiji, Francuskoj i Engleskoj stadoše privrženici papini 
otimati i plijeniti dobra i brodove njihove. Pače se skupila i križarska 
vojska koja ih je silom istjerala iz Ferrare, tako da su napokon pokorno 
stali papu moliti za milost. Borbi s papom pridruži se još buna u samim 
Mlecima, koju je pokrenuo Bajamonti Tiepolo, rođak bana 
Pavla, budući da je jedna kneginja bribirska bila udana za jednoga člana 
te porodice. S pomoću onih porodica koje su bile ozlojeđene što je mle- 
tačko vijeće god. 1297. odredilo zatvor velikoga vijeća (serrata del gran 
consiglio), odluči Bajamonti Tiepolo zbaciti dužda i sebe nametnuti za 
gospodara Republike." Dne 15. lipnja 1310. planu za burne noći građan- 
ska borba u samom gradu. Urotnici biše doduše svladani i raspršeni, 
ali u puku je dulje vrijeme vrilo, tako da je zbog toga snaga Republike 
malaksala. Sam Bajamonti Tiepolo pobježe u Hrvatsku, gdje je jamačno 
našao utočište u Bribirskih knezova. 


Nezadovoljstvo Zadrana, borba s papom Klementom V i urota Ba- 
jamonta Tiepola — sve to dođe banu Pavlu u najzgodniji čas da izvede 
svoju osnovu. Već na početku godine 1310. obilazi on neprestano oko 
Zadra i zadržava se u okolici njegovoj više nego obično. Dužd mletački 
zapovijeda zato zadarskomu knezu 30. ožujka neka ne ostavlja gradska 
vrata do kasne noći otvorena, a ključe neka sam drži i čuva. No ban ostao 
i dalje pred gradom, te dužd 5. svibnja opet opomenuo zadarskoga kne- 
za da bude na oprezu radi bana Pavla, koji već dugo ondje stoji. Ja- 
mačno je ban tada poticao građane na bunu, spreman da im odmah 
priteče u pomoć kad bi mu se odazvali. Mletačko je vijeće bilo u velikom 


“* [Kad je pisao o Mlecima, Klaić se služio nazivom Mletačka Općina i Mletačka 
Republika; u ovoj je redakciji prihvaćen naziv Mletačka Republika.] 

strahu, te je izabralo odmah odbor od petnaest lica, koji će biti sveđer 
na okupu i budno motriti sve što se događa oko Zadra. 

No godina 1310. prođe ipak mirno. Još 15. svibnja dopustiše Mle- 
čani svomu knezu u Zadru da smije banu Pavlu pokloniti dar, pa i sam 
od bana dar primiti. Pače i svete moći, koje bljabn Zadrani uzeli božja- 
cima u Vrani te ih sahranili u svom gradu, vratiše oni 4. lipnja na zah- 
tjev bana, budući da je papinski poslanik Gentilis potvrdio da je ban 
Pavao poglavar i zaštitnik crkve sv. Grgura u Vrani i da po nalogu pa- 
pinu upravlja i čuva imanja netom ukinutoga reda božjačkoga. 

Tek god. 1311. zgodi se ono što je ban Pavao već dulje vrijeme spre- 
mao. U Zadru je bio knezom Mlečanin Mihajlo Maurceno (Morosini), 
a vijećnici njegovi Ivan Justinijan i Marko Dandolo. Dne 6. ožujka planu 
u Zadru buna. Buntovnici uhvatiše kneza i oba vijećnika, zarobiše i mle- 
tačku preeu u tvrđi, te je ili posjekoše ili u tamnice pobacaše. I oba 
vijećnika utamničiše, jedino knez Mihajlo spasi se bijegom u Mletke. 
Neki naime plemići zadarski, skloni Mletačkoj Republici, izbaviše ga iz 
zatvora i sakriše ga u kući plemića Saladina; ondje ga obukoše u re- 
dovničke haljine, te ga pustiše iz grada. U Mlecima se radi toga ljuto 
zabrinuše. Veliko vijeće izabere već 11. ožujka zaseban odbor da se bavi 
zadarskim stvarima, te dade duždu izvanredne ovlasti, naime da zajedno 
s tim odborom može i bez velikoga vijeća sve udesiti što drži potrebno 
za spas države. Malo dana zatim zaplovi prema Zadru mletačko bro- 
dovlje pod vođama Bartolom Michielom, Markom Justinijanom i Mari- 
nom Bembom da pokori odmetni grad i da spasi čast i ala Republike. 


Mletačko je brodovlje pritisnulo Zadar udarajući na nj ratnim stro- 
jevima i otimajući hranu koju su nosili u grad. Osim toga haralo je su- 
sjedne otoke i hvatalo na moru zadarske i druge dalmatinske lađe. Ali 
Zadrani ne klonuše duhom, nego s pomoću bana Pavla i hrvatskih četa, 
koje je vodio banov sin, tada već bosanski ban Mladen II, suzbijahu 
silu silom. Podjedno poslaše u Ugarsku kralju Karlu Robertu svoje 
poslanike, naime dominikanca oca Stjepana i plemića Martina, koji se 
kralju u ime grada pokloniše, te ga zamoliše da potvrdi stare slobode i 
privilegije njihove, osobito pravo da sami po svojoj volji biraju kneza 
(comes) i upravitelja (rector, potestas). U isti mah tražio je i ban Pavao 
zaštite i pomoći za grad Zadar u pape Klementa V. Dne 16. lipnja 1311. 
pisa on iz Skradina papi poslanicu u Avignon, gdje mu uz drugo govo- 
raše ovako: »Pavao, ban Hrvata i gospodin Bosne... Razabrav progla- 
šene osude Vašega gospodstva (bule od 1308. i 1309) i vidivši pokva- 
renost i tvrdokornost njihovu (mletačku), odazvah se na čast i slavu 
svete matere crkve pozivu Zadrana, naših vjernih i odanih, koji su se 
pouzdali u Vašu svetost, te se odmetnuli od nasilnoga vladanja mletač- 
koga i stekli potrebnu slobodu. Pozvan odistih (Zadrana), po- 
slao sam svoga prvorođenca bana Mladena, bana 
Bošnjana (Bosnensium), s vojnom snagom (cum potentia) 
da brani, ravna i štiti rečene Zadrane, kao pokorne i odane sinove — 
proti Mlecima. No, budući da Mlečani neprestano brodovljem podsjedaju 
Zadar i otoke im pustoše, a ja za sada nemam galija da ih suzbijam, 
kako bi trebalo kao odmetnike svete crkve, to molim Vašu svetost da bi 

PEČATI KNEZOVA BABONIĆA U XIV STOLJEĆU 


Na. pečatu Stjepana Babonića od godine 1295. (Povijest Hrvata I, strana 309) vidjeli smo da se 
stariji g porodice Babonića sastojao od srcolika štita s tri kosa prutića i da je iznad grba bio smješ- 
ten križ. Poslije su knezovi Babonići promijenili svoj porodični grb, pridodavši mu još sliku lava. To 
dokazuju njihovi pečati. 
1. Pečat kneza Stjepana Babonića (potonjeg bana) na jednoj listini od 15. ožujka 1308, koje se 
izvornik čuva u dvorskom arhivu u Pata. rcoliki štit toga pečata razdijeljen je na dvije polovice; 
.u donjoj vidimo kose pruge, kao i u starijem grbu, a u gornjoj prednji dio lava. Poviše štita je kaciga, 
urešena na tjemenu icama. S obje strane štita smješten je u orti pečata po jedan cvijet. Natpis 
na pečatu glasi: »S(igillum) comitis Stephani ilii comitis Bab(one)g +.« 
2. Pečat kneza Jurja Babonića na jednoj listini, izdanoj 27. prosinca 1321. u Piju koje se izvornik 
čuva u muzeju u Ljubljani. Taj se pečat razlikuje od prvoga tim što je kaciga krilata, a među krilima 
su tri paunova oka na zajedničkom držalu; mjesto cvjetova u orti imade grančice. Natpis je valjda 
glasio: »S(igillum) c(omitis) Georgii filii Stefani Babonik«. 
3. Pečat kneza Ivana II Babonića (sinovca bana Ivana) na povelji, izdanoj 22. rujna 1321. u Zagrebu 
(izvornik u muzeju u Ljubljani). Na štitu se tek slabo razabiru kose pruge, dok je lik lava smješten 
iznad čabraste kacige kao nakit (Kleinod). S obje strane grba nalazimo po jednu hrastovu grančicu 
s pet listića. Natpis: »S(igillum) c(omjitis (Step)ha(ni) filii Stepani bani +«. 

Ali ni ban Pavao zajedno sa svojim sinovima ne bijaše dosta jak da 
otjera Mlečane ispred Zadra. Radovalo ga je što je pridružio Zadar svo- 
joj vlasti; ali kako nije dobio pomoći ni od Karla Roberta ni iz Napulja, 
zabrinuo se ljuto hoće li moći Zadar i održati. Povjeri zato svomu sinu Jur- 
ju II, knezu primorskih gradova Dalmacije, da se pokuša nekako nagoditi 
s Mletačkom Republikom, a osobito neka je gleda skloniti da vrati brod 
šlo ga bijaše otela Omišanima. Zaista stigoše u travnju 1312. poslanici 
kneza Jurja u Mletke s izjavom »da knez želi biti u miru i ljubavi« s 
duždom, te traži da mu se povrati brod omiški, što su ga oteli podanici 
mletački. Dužd odgovori u ime svoje i čitave Republike da on želi gojiti 
mir i ljubav s čitavim svijetom, pa tako i s banom Pavlom i njegovim 
sinovima, kojima je vazda želio sreću, napredak i dobro stanje. No ban 
sa sinovima, vraćajući nemilo za drago, združio se s odmetnicima u 
Zadru, pa im daje pomoći i podržava ih u nadi proti Republici. Da nije 
ban Zadrana tako pomagao, ne bi oni mogli tako dugo ustrajati u toli- 
koj nevjeri, nego bi se davno pokorili duždu i Mletačkoj Republici. 
Dužd zna da su Zadrani u tom ratu oboružali i podigli na noge narod u 
Omišu i da su Zadrani bili primani u oblastima kneza i lukama kneza 
Jurja. Napokon onaj brod što su ga zaplijenili mletački podanici opre- 
mljen bi u ime i na račun Zadrana da se s njim udari na Mlečane. 
Uostalom, ako knez zaista želi mir, to je i duždu vrlo milo; no budući 
da ne zna za uvjete mira, neka ih knez Juraj napiše, te ako budu po- 
godbe zgodne, dužd će s Republikom pristati na mir. 


Vidi se da je Mletačka Republika jedva dočekala da se raspravlja 
o miru. Lukavi dužd hoće najprije zastrašiti bana i sinove njegove, a 
onda veledušno izjavljuje da je gotov prihvatiti mir. ako budu pogodbe 
povoljne! No do mira nije tada ipak došlo, pače Mletke zadesi uto ne- 
mala nezgoda. 

Vojvoda mletačkoga brodovlja Belletto Justiniani oboli teško, te 
morade leći u krevet. Brodovlje bijaše tako bez glavara, a paska na 
lađama nikakva ili slaba. To upotrijebiše Zadrani. Izabraše dan kad je na 
moru bjesnila oluja i nepogoda. Mletački brodovi bijahu toga dana 
usidreni razdaleko jedan od drugoga da se ne razbiju. Zadrani se pri- 
pravljahu cio dan. Svoje male lađe (šajke) oboružaše dovoljno ljudima 
i ratnim spravama da u sumračju učine juriš na razasute mletačke bro- 
dove. Justinijan spavao je na svom vojvodskom brodu, shrvan bolešću, 
ni ne snivajući što Zadrani snuju. Čim je zanoćilo, Zadrani razapeše je- 
dra, te se potajice i neopaženi provukoše između mletačkih brodova. 
Došav do vojvodske lađe, skočiše na nju, pohvataše ili poubiše momčad, 
a vojvodu i časnike odvedoše zarobljene na brodu sa sobom. Zatim na- 
hrupiše još na jedan brod, te i njega odvukoše u zadarsku luku, prije 
nego što je mletačko brodovlje moglo priskočiti u pomoć. Justinijan i 
zapovjednik druge lađe biše bačeni u tamnicu; no on ne proživi dugo 
svoje nesreće, nego umre malo zatim od boli i žalosti. 

Sad su Mleci od sramote i jada bjesnili, dok su Zadrani s Hrvatima 
od radosti klicali. No hrvatskoj radosti pridruži se velika tuga, jer uto 
umre i ban Pavao u najodlučnijem času za Hrvatsku. Nakon 18. travnja 
1312. naime nestaje traga banu Pavlu. Splićanin Miha Madijev, suvre- 
menik njegov, jeli njegovu smrt posve lakonički: »Godine 1311. mje- 
seca ožujka odmetnuo se grad Zadar od Mletačke Republike i pokorio 
se vladanju (dominio) bana Pavla i njegovih sinova; slijedeće pak godine 
(1312) mjeseca svibnja umre ban Pavao, te bi određen za bana sin nje- 
gov Mladen.« Ban Pavao preminuo je dakle u svibnju, ne zna se koji 
dan. Pokopan bi u djedovini svojoj, u Bribiru gradu, u crkvi franjevač- 
koj sv. Marije, gdje je bila grobnica Bribirskih knezova, gdje su poslije 
počivali sinovi i unuci njegovi. 


BRIBIRSKI KNEZOVI OD PLEMENA ŠUBIĆ 
u XIV stoljeću. 


Knez Stjepko ili Stipko 
: 12391274 P 
knez Trogira (1239—1250) 
+ 6. kolovoza 1274. 


=. >> 





Pavao I Mladen I Juraj 11 
1272— 1312. 1276—1304 1277—1302 Stanislava 
Ban primorski ili 1278—1301. knez 1277. knez Šibenika 1299—1304 
hrvatski (1273—1312), Splita, 1302. ban 1280. knez Omiša predstojnica opatica 
gospodin Bosne (1299); Bosne, 1304. ubijen 1280—1302. knez" sv. Klare u samostanu 
+ Ka sia ii od krivovjeraca u Trogira 1294. knez sv. Elizabete kod 
Urkoma, oja je Bosni. dalmatinskih gradova Skradina. 
umrla 5. listopada (Nina, Šibenika, Tro- 
303. - gira i Omiša). 
1302. sprema se na 
odlazak u Mletke. 
—__ —_ >>>. 
Mladen II Banić Kuna II_Kliški Pavao II Ostrovički Grgur lI 
1301—1322 1301—1330 1301—1346 1301—1350 
prvorođeni sin Pavla I 1303—1306. knez 1306—1322, knez 1320—1322. knez 
1311 knez Zadra, Trogira, 1303—1322. Trogira, # u srpnju Šibenika. 1346. upra- 
.princip Dalmacije knez Splita, 1314. 1346. Supruga Eliza- vitelj Ostrovice i 
i drugi ban Bosne. građanin mletački, beta, sestra krčkoga skrbnik nedoraslog 
1312—1322. ban Hrvata + u prosincu 1330. kneza Dujma II kneza Jurja III 
i čitave Bosne. 
m—_ LL — 
Mladen Pavao III Deodat, Jelena, Katarina, Juraj III Katarina,  Pribko 
HI 1342— + 1318 udala udala se 1346-1361 opatica u 
1333—1348 1356 se oko za Ivana 1346 još samosta« 
1343. gra: Supruga god. 1338. = Jurišića, dječak pod nu sv. 
đanin | njegova za kneza Bribir- > skrbništvom Nikole 
mletački = Katarina, Vladisla- skoga. = svoga strica = u Zadru. 
+1. svib- kći Ivana va, Kotro- rgura II 
nja 1348. — Dandola manića, 1347. 31. 
upruga oca srpnja 
Jelena, bosan- ustupio 
sestra ski kralj 
cara kralja Ludoviku I. 
Stje ana Stjepana Ostrovicu, 
Šamai Tvrtka I. i primi , od 
x njega rin 
Mladen IV METvi knez 
Zrinski. 


Ban Pavao spada među najznamenitije osobe u povjesnici hrvatskoj. 
Gotovo četrdeset godina bio je vođa hrvatskoga naroda. Služio je tri 
kralja, od kojih je treći, Karlo Robert, po njem i braći njegovoj postao 

vladar ne samo Hrvatske, nego i Ugarske. Može se gotovo reći da je on 
Ugarskoj Karla Roberta nametnuo za kralja. Bio je Pavao mudar, raz- 
borit i oprezan muž. Upotrijebivši zgodno borbe za prijestolje, koje su 
zaredale u zadnjem deceniju trinaestoga stoljeća, umio je postići da je 
bansku čast, koja se je dosad podjeljivala tek na jednu ili više 
godina, dobio za sebe ne samo dosmrtno, negoikao nasljednu 
baštinu za svoju porodicu na sva vremena. Upravo 
tim položio je temelj moći i sjaju svoje porodice. 

Kao bana »Hrvata« zapadalo ga je ne samo pravo, nego i sveta 
dužnost da skupi sve oblasti i kotare u kojima je bilo Hrvata i koji su 
bilo kad spadali na Hrvatsko Kraljevstvo. Vršio je dakle samo svoju 
dužnost kad je pritezao k sebi otok i grad Rab, a osobito kad je pomagao 
Zadru da se otme vlasti mletačkoga lava. Ta on je bio ban primorski 
ili ban čitave Hrvatske i Dalmacije, ili kako se najvolio zvati po hrvat- 
skom shvaćanju »ban Hrvata«. A da je zaokruženu hrvatsku državu 
svojatao za se i za svoju porodicu — bilo je opet njegovo pravo. Ta on 
je od dva kralja — i to protukralja — primio Hrvatsku i bansku čast 
kao nasljedno leno za sva vremena, za svoje potomke, kao i za baštinike 
svojih potomaka. On je kao ban bio ne samo prvi časnik i dostojanstve- 
nik u Hrvatskom Kraljevstvu, on je u istoj Hrvatskoj bio i vlastelin, 
te su svi velikaši bili njegovi vazali, a sva plemena, sve gradske općine 
podanici u njegovoj gospoštiji (dominium). Dok je u Hrvatskoj bio i 
ban (državni časnik) i vlastelin (dominus), u Bosni je bio samo gospo- 
din (dominus) koji namješta po svojoj volji i uviđavnosti bane, knezove 
i druge časnike. Njegova vlast dakle nije bila dominatio arbitraria, tj. 
samovoljna, kako je Lucius ustvrdio; on je svoju vlast vršio u jednu 
ruku kao prvi dostojanstvenik kraljevstva, a u drugu kao nasljedni go- 
spodin hrvatske zemlje, kako mu to bi podijeljeno privilegijama kralja 
Andrije III od godine 1293. i napuljskoga kralja Karla II od god. 1295. 


Za sobom ostavio je ban Pavao četiri sina, koje je narod po očevoj 
časti prozvao Banićima, naime rođenim banima. Najstariji Mladen II 
baštinio je nakon svoga oca čast bana hrvatskoga, k tomu je bio knez 
Zadra i princip Dalmacije. Juraj II bio je knez primorskih gradova Dal- 
macije, Pavao II knez grada Splita, a Grgur valjda knez u Šibeniku. No 
s častima i vlašću očevom baštinio je prvorođeni Mladen II također rat 
s Mlecima radi Zadra. 


(Borbe Karla Roberta s oligarsima u Ugarskoj 
i Slavoniji, 1310. do 1321.) Karlo Robert ne mogaše priteći u po- 
moć ni banu Pavlu, a ni sinu njegovu Mladenu II da obrani Zadar od 
napadaja mletačkih. Zaustavljale ga neprekidne borbe u Ugarskoj i 
Slavoniji koje je morao voditi s gordim velikašima. Ovi ga bijahu do- 
duše priznali za kralja, ali niti u snu ne snivahu da bi mu pustili vršiti 
kraljevsku vlast. Svaki od njih smatraše se za kraljića u svojoj oblasti, 
te priznavaše kralja samo po imenu i koliko se to podudaralo s njihovim 


interesima. 

POVELJA PAVLA I. OD PLEMENA ŠUBIĆA, BANA HRVATA I GOSPODINA BOSNE, 
IZDANA U SKRADINU, 4. SIJEČNJA 1307. GRADU RABU (1). 

DRUGI DVOSTRANI PEČAT KARLA ROBERTA 

Najponosniji i najodrešitiji od svih oligarha bijaše nesumnjivo 
Matija Čak Trenčinski. On bijaše zasnovao gotovo samosvojnu državu, 
koja se sterala od Komarna i Višegrada kod Vaca duž Njitre i Vaga sve 
do granice moravske i poljske. Matija prisili vazale i podanike crkvene 
da njemu plaćaju poreze i daće, haraše krajeve od Vaca do Tise, te 
provali pače u ljetu 1311. pustošeći sve do bedema grada Budima. Ako 
se koji put dizao na neprijatelje kraljeve, činio je to samo pod izlikom 
da im pootme gradove i imanja. Matiji na istoku, na pritocima gornje 
Tise, u županijama Šipuškoj, Abaujvarskoj i Zemplinskoj, pregnuo opet 
palatin Omodej iz plemena Abo da stekne jednaku vlast i državinu. 
Zaludo je papinski legat nakon pustih prijetnja 6. srpnja 1311. kaznio 
Matiju Trenčinskoga i njegove ortake crkvenim prokletstvom, a zemlje 
njihove interdiktom: ni crkvene kazne nisu više djelovale, pače je Ma- 
tija stao sada bjesniti proti crkvi i njezinim glavarima. Biskupu njitran- 
skomu bude oteta sva njegova oblast, a tvrđica u Njitri zajedno sa 
stolnom crkvom spaljena. 


Međutim oslobodi se Karlo naskoro barem jednoga od tih oligarha. 
Palatin Omodej udari na grad Košice, ali njemački žitelji toga grada 
ubiše njega i zarobiše njegova dva sina. Udovica Omodejeva sa svojih 
šest sinova pokori se nato 8. listopada kralju, te mu obeća vratiti sve 
županije i gradove što ih je protupravno držala, među njima i tvrdi 
Munkač. No već u proljeću 1312. ustadoše sinovi Omodejevi opet na 
kralja, a njima se pridruži brojno plemstvo. Sad se napokon podiže i 
kralj Karlo Robert, pođe s vojskom na sjevernu među svoje države, te 
stade podsjedati tvrđu Šaroš kod Prešova, koja je pripadala Dimitriju, 
sinu Nikolinu, privrženiku Matije Trenčinskoga. Nato posla Matija 1700 
moravskih kopljanika i sve ostale čete svoje u pomoć Dimitriju i Omo- 
dejevim sinovima. Blizu grada Košica, u Rozgonjskoj dolini (Roz- 
hanovci), zametnula se 15. lipnja 1312. krvava bitka. U boju izgibe mno- 
go Karlovih ljudi, između njih i stjegonoša; ali protivnici biše pobije- 
đeni i u bijeg natjerani. Na bojnom polju ostadoše mrtvi Dimitrije i 
dva sina Omodejeva. 

Omodejevići biše tako svladani; ali na Matiju Čaka ne usudi se 
kralj ni sada udariti. Pače malo zatim digoše se na Karla novi oligarsi. 
Neki Kopoz, koji je dulje vrijeme vršio čast palatina, naumi kralja 
umoriti, a kad mu to ne pođe za rukom, pobuni s bratom svojim Be- 
keom i s drugim velikašima god. 1316. Erdelj i susjedne ugarske županije. 
No erdeljski vojvoda Doža razbi buntovnike kod Debrecina, našto se 
Kopoz zatvori u neku tvrđu. Prisiljen međutim gladom, morade se Doži 
predati, te bi po svoj prilici pogubljen. Još opasnija bijaše buna koju 
bijaše pokrenuo u zapadnoj Ugarskoj god. 1315. velikaš Andrija, sin 
Grgurov. Tome priskočiše u pomoć ne samo prijatelji njegovi u Ugar- 
skoj, nego i Nijemci iz susjednih austrijskih zemalja. Andrija prijetijaše 
više godina miru države, harajući krajine uz austrijsku među i udara- 
jući na gradove Šoprun i Đur. Njim potaknuti ustadoše napokon 1316. 
opet Gisingovci Ivan i Petar, sinovi bana Henrika. 

Po očevoj smrti mirovahu neko vrijeme braća Gisingovci. Dne 8. 
svibnja 1312. spominje se magistar Ivan kao kraljevski konjušnik, a uz 
to župan šimeški i tolnanski. Još 7. listopada 1315. boravi on u Koprivnici, 
te potvrđuje privilegije svoga oca. Tada se zove »župan šimeški, tol- 
nanski, baranjski i bodroški«. No već tada bijaše na glasu kao zulumčar. 
Braću Nikolu i Konrada bijaše lišio djedovskih imanja u Baranji. Ali 
još groznija nasilja počinjao je u Slavoniji, gdje je, ustavši proti kralju 
Robertu, progonio njegove privrženike. U svibnju 1317. priča sam kralj 
u jednoj povelji kako je Ivan s bratom svojim Petrom bjesnio proti 
braći Nikoli i Petru, sinovima magistra Lovra od plemena Aba, kako ih 
već tri godine drži zatvorene u gradu Voćinu (Vučinu), i kako je jednom 
Nikolu dao iznijeti pred vrata grada Voćina (ante portam castri Agyna), 
privezao ga gola za konjski rep, te ga dao vući tako da je jedva na 
životu ostao. Ivan Gisingovac progonio je tako i druge privrženike kra- 
lja Karla, te je od njegova zuluma osobito stradala Križevačka i Požeška 
županija. 

Silu magistra Ivana suzbijao je dakako slavonski ban Stjepan Ba- 
bonić, kojega bijaše Karlo još god. 1310. namjestio. Uopće je taj ban 
svom snagom radio da što bolje uredi povjerenu mu banovinu. On se 
zato gledao u svakom sporu mirno nagoditi, samo da ne dođe do smut- 
nja i razmirica. Već 13. siječnja 1311. vidimo ga u Brezovici, gdje po 
svomu kastelanu Medvedgrada, Martinu, a uz privolu slavonskih veli- 
kaša (regni nobilibus prebentibus consensum et assensum) građanima 
Gradeca kod Zagreba dosuđuje posjed Kobilu proti Farkašu, sinu kneza 
Garduna. Dvije godine poslije, boraveći u lipnju 1313. u Toplicama 
(Topuskom), dijeli on s braćom svojom Ivanom i Radoslavom poro- 
dična imanja i dohotke; tom zgodom hi određeno da ban Stjepan sam 
pobire dohodak od zagrebačke komore, dokle god bude po milosti kra- 
ljevoj vršio bansku čast (donec banatum ipsum gratia regali teneret). 
U isti mah, 10. lipnja, pogađa se i sa zagrebačkim biskupom Augustinom 
Kažotićem radi Medvedgrada. Videći da bi ga mogla snaći pogibija duše 
(detrimentum anime) što drži Medvedgrad, koji pripada crkvi zagre- 
bačkoj, vraća ga crkvi te ga opet prima od nje da njim upravlja kao 
kastelan, ali će zato prije dobiti novce što ih bijaše nekad platio za 
otkup grada Marku, bratu Janovu! U svibnju 1314. po drugi put se ban 
Stjepan dijelio sa svojom braćom. Tom zgodom zapadoše bana Stjepana 
dohoci od imanja i posjeda oko Steničnjaka, Ivana krajevi oko Zrinja, 
a Radoslava najistočnije oblasti uz rijeku Sanu. Ugled bana Stjepana 
Babonića bijaše velik; za nj je znao i zanimao se i njemački kralj Fri- 
drik Lijepi iz kuće Habsburg. Taj Fridrik zove Stjepana Babonića u 
jednom pismu od 18. veljače 1316. i »hercegom Slavonije«. 


Imanje Babonića bijaše u taj mah golemo, budući da su oni dobili 
u Njemačkoj zajam od 3520 maraka srebra. I prava je sreća što je tada 
Slavonijom upravljao tako silan i bogat ban, jer mu je lakše bilo suzbi- 
jati provale Gisingovaca. Zato razumijemo što je kralj Karlo Robert na- 

kon smrti bana Stjepana (poslije 1. ožujka 1316) imenovao banom brata 
njegova Ivana, nadajući se da će čvrsta ruka njegova držati čitavu Sla- 
voniju na okupu. 


Ivan Babonić banovao je šest do sedam godina (1316—1322). 
Prva briga novoga bana bijaše da dokrajči zulum Ivana Gisingovca, koji 
je u to doba opet žestoko harao u Križevačkoj županiji. Banu Ivanu 
pomagahu mnogi velikaši slavonski i ugarski. Tu bijaše plemić Ladislav 
od Rakovca, zatim Stjepan Bogar, napokon i Mikac, sin Mihajlov od 
plemena Akoševa, tada kastelan tvrdinje Šaroš i župan istoimene župa- 
nije. Borba s Ivanom Gisingovcem mora da je bila žestoka. Ban Ivan 
opsjedao Gisingovce u njihovu gradu Zdencima te ih osvoji, premda je 
dopanuo rana na ruci i nozi. Nakon pada Zdenaca zatvorili se Gisin- 
govci u grad Moslavinu; no i taj grad zauzeše privrženici kralja Karla. 
Jednom drugom prilikom zarobi šaroški kastelan Mikac sedamnaest 
službenika Ivana Gisingovca kad bijahu pošli robiti neka sela, pa ih 
odvede kralju svomu u sužanjstvo. Mikac dopanuo tada smrtnih rana, 
te izgubio dva svoja službenika plemića. 


Baš junaštvo i požrtvovnost bana Ivana Babonića oslobodi Slavo- 
niju od daljnjih provala Gisingovaca. Silni i odlučni ban nije štedio ni 
rođene braće svoje, kad bi vjerom krenuli svomu zakonitomu kralju. 
Radi tolikih zasluga izdade Karlo Robert još 20. prosinca 1316. banu 
Ivanu povelju, u kojoj potanko ispripovjedi velike zasluge banove, te 
mu iz harnosti darova grad Moslavinu i druge gradove (Borsonouch, 
Polosnycha, Megenrunchye) i sela (gornju i donju Garešnicu) u žu- 
paniji Garićkoj. 

Pošto je tako trudom i zaslugom bana Ivana Babonića bila umi- 
rena Slavonija, mogao je kralj Karlo Robert sve sile svoga kraljevstva 
skupiti da jednom obračuna i s Matijom Trenčinskim. Da bi ga lakše 
svladao, utanači savez s Fridrikom Lijepim, vojvodom austrijskim i 
protukraljem njemačkim. U jeseni 1317. započe vojna. Najprije udari 
Karlo na tvrdi Višegrad s desne strane Dunava, koji je svojim položajem 
bio prvi bedem Matijina vladanja. Nakon pada Višegrada stade zajedno 
sa svojim saveznikom Fridrikom podsjedati Komoran, koji nakon otpora 
od više tjedana također osvoji (u listopadu 1317). Ali dalje u gore, u, 
lavlju špilju Matijinu ne usudi se kralj provaliti, nego čekaše na skoru 
smrt svoga ostarjelog protivnika. Matija je uto gvozdenom snagom i 
najvećom bezobzirnošću držao svoje vladanje i podanike na okupu. 
Kad se jednom neki privrženik njegov odmetnuo od njega, ne samo da 
mu je zaplijenio imanje, nego mu je i ženu bacio u tamnicu, a sinovima 
njegovim dao oči izvaditi. Još tri godine prkosio je Matija u svom 
tvrdom gnijezdu kralju Karlu. Nepobijeđeni umre Matija 18. ožujka 1321. 
Poslije smrti njegove raspade se u tili čas vlast njegova; već u kolovozu 
1321. izdavaše Karlo Robert povelje u gradu Trenčinu, nedavno još 
nedobitnoj stolici silnoga Matije, kojega se uspomena duboko usjekla u 

pamet slovačkomu puku. Privrženici Matijini bijahu se razbjegli na sve 
strane; Felicijan Zaha, palatin njegov, priznao Karla za svoga kralja i 
gospodara. 


Da Karlo Robert nije posljednjih godina udarao na Matiju Tren- 
činskoga svom snagom svojom, bilo je zamašnih razloga. Godine 1317. 
bijaše Karlu umrla prva žena Marija Katarina, kći poljskoga vojvode 
Kazimira, ne ostavivši za sobom poroda. Mladi kralj, odgojen na fran- 
cusku i sklon raskalašenom životu, zaboravio na krunidbenu prisegu, 
pa izabrao ljubovcu s dunavskoga otoka Čepela, preselio se u Temišvar 
(u prosincu 1317), te provodio s njom vrijeme u zabavama i viteškim 
igrama. Kako se osjećao sigurniji na prijestolju, stao zanemarivati 
državne poslove, puštajući velikašima da opet zatiru puk i svećenstvo 
svojim zulumom. Već tim ozlojedi svećenstvo koje mu bijaše poglavito 
pomoglo do prijestolja. No još ga je jače povrijedio kad je posve zabo- 
ravio na svoja obećanja prigodom krunidbe, te i sam stao raditi na 
zator prelata, e najodlučnijih privrženika. Nehajnost i pustopašnost 
mladoga kralja, kojemu je ljubovca god. 1318. rodila kopilana Kolo- 
mana, potaknu prelate napokon da pomognu sami sebi. S proljeća 
1318. sastadoše se u Kaloči oba nadbiskupa i gotovo svi biskupi Ugar- 
ske i Slavonije (Augustin Kažotić zagrebački, Juraj srijemski, Petar 
bosanski), te utanačiše savez za međusobnu obranu. Uglaviše još da će 
crkvenim prokletstvom kazniti sve one koji bi nametnuli kakve globe ili 
rabote crkvenim kmetovima ili posjedima. Napokon izabraše dva svoja 
člana, pećujskoga biskupa Ladislava i varadinskoga Ivanku, koji će 
poći pred kralja, te ga pod prijetnjom crkvenoga prokletstva opomenuti 
da se okani pustolovna života i da sabere državni sabor, kojega ne bijaše 
već osam godina sazvao, pa da se na saboru uredi zemlja i pomogne 
ugnjetenomu svećenstvu. 


Karlo posluša opomene ugarskih i slavonskih prelata, te sazove sa- 
bor na Rakoško polje za prvoga srpnja 1318. Još prije sabora bijaše 
kralj osobito odlikovao zagrebačkoga biskupa Augustina Kažotića, te 
njemu za volju potvrdio biskupiji njegovoj čitav niz starih privilegija 
i imanja. Nema sumnje da je kralj obećao i ostalim crkvenim dosto- 
janstvenicima kako će u obzir uzeti njihove opravdane tegobe i čuvati 
njihova prava. Čini se, međutim, da Karlo ipak nije mogao ili htio 
svojih obećanja držati, te su stoga potkraj godine gotovo zdvojni pre- 
lati poslali svoga druga, zagrebačkoga biskupa Augustina Kažotića, u 
Avignon da u pape Ivana XXII lijeka zatraži. Što je Augustin papi go- 
vorio, nije zabilježeno; ali se zna da je kralj zbog toga na nj ljuto za- 
mrzio, te od pape zahtijevao da neharnika premjesti na drugu koju 
biskupiju izvan njegove države. Zaludu je papa pismom od 1. listopada 
1319. uvjeravao kralja da je biskup Augustin o njemu vrlo dostojno i 
čedno govorio i da su klevetnici čestitoga biskupa nepravedno okle- 
vetali; kralj nije Augustinu oprostio, pače mu nije dao više ni imena 
spominjati u svojim poveljama. U takvim prilikama nije se ni Augustin 
usudio vratiti u svoju biskupiju; on je trajno boravio u tuđini dok ga 
nije papa 21. kolovoza 1322. imenovao biskupom u Nuceriji u Kraljevini 
Napulju. 

Vapaj ugarskih biskupa za pomoć nije dakle bio uslišan. No zato 
se Karlo barem okanio sablažnjiva života. On zapusti svoju ljubovcu, te 
stade tražiti suprugu. Još prije sabora na Rakošu bijaše poslao svoje 
po nnike u Prag da isprose za nj koju sestru kralja Ivana od Luksem- 

urga. Poslanici izabraše mlađu, trinaestogodišnju Boženu, te je dove- 

doše u Ugarsku, gdje se Karlo s njom još u studenom 1318. vjenčao. 
Božena bi tom prigodom okrunjena za kraljicu. Ali neboga umre već 
slijedeće godine, 1319; a nato se Karlo oženi treći put, i to god. 1320, s 
Elizabetom, kćerju poljskoga kralja Vladislava Lokieteka. Ta je že- 
nidba imala vrlo zamašnih posljedica za potonju povijest Anžuvinaca. 
Jer ne samo da je njom utvrđeno tijesno prijateljstvo između ugarsko- 
-hrvatskih vladara i poljskih Pjastovića, koje je ostalo nepomućeno 
desetljećima, nego bi podjedno utrt put Anžuvincima do poljskoga pri- 
jestolja kad je ondje izumrla glavna loza dinastije Pjastovića. 


(Ratovi sa Srbima 1319—1320.) Još jedno odvraćalo je 
Karla Roberta da se nije mogao svom snagom oboriti na Matiju Tren- 
činskoga. Bilo mu je osigurati jugoistočne međe svoje države, gdje su 
mu mnogo smetali srpski Nemanjići. 


Već bi spomenuto kako se bijaše podignuo srpski raskralj Stjepan 
Dragutin, gospodar Mačve, da utre sinu svomu Vladislavu put do ugar- 
skoga prijestolja. Karlo bijaše g. 1308. s pomoću vjernoga Pavla Gor- 
janskoga doduše osujetio sve osnove svoga takmaca; ali ni u Srijemu ni 
u Mačvi ne bijaše ni poslije pravoga mira. Mnogo je tu smetao i srpski 
kralj Uroš II Milutin, koji je svoga brata Dragutina htio lišiti i onih 
oblasti koje bijaše primio od svojih rođaka, ugarskih kraljeva. Još od 
god. 1302. bilo je u donjoj Posavini neprestanih smutnja, te se dubro- 
vački trgovci ne mogoše vratiti za vremena u svoj rodni grad, budući 
da im kralj Uroš Milutin nije dao prolaziti kroz svoju zemlju, a putove 
naokolo Drine bijahu zakrčili bosanski banovi Mladen I i Stjepan Ko- 
tromanić. 

Dne 4. veljače 1314. boravio je Karlo Robert u Mitrovici (in villa 
sancti Demetrii), valjda da uredi prilike na jugoistoku svoje države. 
Moguće da je tada lišio vladanja u Mačvi svoga rođaka Stjepana Dra- 
gutina, koji se bijaše nedavno podigao proti njemu. Srpski raskralj 
pođe u E ea te umre kao monah Teoktist 21. ožujka 1316. Sad se 
pomami brat njegov Uroš Milutin za Mačvom i drugim oblastima ko- 
jima je pokojnik upravljao. Čini se da je Urošu Milutinu zaista pošlo 
za rukom, te je ovladao Mačvom, a zatim je stao udarati na Srijem i 
Bosnu. Već u lipnju 1318. spremaju se Dubrovčani kako će stražama 
osigurati tvrđicu sv. Lovra »zbog razmirica koje će sad na planuti« 
između kralja Uroša i bana hrvatsko-bosanskoga Mladena II (propter 
novitates, que modo sunt parate occurere inter regem Urossum et Val- 
madenum). 


Navale kralja Uroša Milutina na Mačvu, Srijem i Bosnu prisiliše 
napokon i kralja Karla Roberta da sam glavom povede vojsku na jug 
svoje države. Rat sa srpskim kraljem vodio se god. 1319. Već u prvoj 
polovici godine bijaše vojsci Karla Roberta pošlo za rukom, te oduze 

Urošu grad Mačvu s drugim gradovima i varošima. Pošto je valjda 
srpski kralj pregnuo da oteto opet zadobije, pozove Karlo čitavu svoju 
državu na oružje, naredivši da se vojska skupi do 1. kolovoza (in octa- 
vis beati Jacobi apostoli... quia tocius regni motus contra Urosium 
regem Seruie ipsis temporibus et diebus erat). S tom vojskom prijeđe 
Karlo Savu, provali u Mačvu, te dopre sve do rijeke Kolubare, gdje je 
16. rujna boravio i povelje izdavao (prope Kalabar in Macho). Dok je 
kralj udario na Srbe sa sjevera, pomagao ga je hrvatski i bosanski ban 
Mladen II sa zapada, a stric kraljev Filip od Tarenta, baštinik Arba- 
naske i Drača, s juga. Banu Mladenu nanijeli su mnogo štete sinovi 
Branivojevi; no zato su opet mnogi podanici Uroševi tražili utočišta u 
Dubrovniku, bježeći jamačno ispred sile Mladenove. 

Rat produljio se i preko zime. Glavna vojska Karlova napredovala 
je sve dalje. Već kod prijelaza preko Save proslavio se magistar Nikola, 
poslije kod podsade grada Mačve i Kolubare stekoše velikih zasluga 
magistri Grgur i Doroslav, braća i sinovi Doroslava. Mačvu bijaše teško 
osvojiti, jer su je pomagali braniti neki ugarski nezadovoljnici, naročito 
Lothard, sin Dionizijev od plemena Guth-Keled, koji se bijaše zajedno 
sa Srbima zatvorio u grad. Sam kralj podsjedaše tada Mačvu, te se tom 
prigodom osobito proslavi Nikola Grgurov, koji na oči kraljeve dopade 
smrtonosnih rana. Napokon dođe i grad i čitava banovina Mačva u 
kraljeve ruke. Već 2. srpnja 1320. znao je i papa Ivan XXII za objedu 
Karlovu, te je o tom obavijestio njemačkoga protukralja Fridrika Lije- 
poga, poljskoga kralja Vladislava Lokieteka, češkoga Ivana od Luksem- 
burga, a i austrijskoga vojvodu Leopolda i koruškoga Henrika. Papa 
javlja da je Karlo »s jakom rukom i obilatom vojskom« sretno pobijedio 
raskolnike (schismatici) i da je Kraljevinu Srbiju (regnum Macedoniae) 
pokorio svojoj vlasti. Nadalje želi da bi.slavodobitni kralj svladao sve 
raskolnike i nevjernike »sve do primorskih strana« (usque ad partes 
maritimas), te svagdje uveo katoličku vjeru; no kako on to sve sam ne 
bi mogao izvršiti, poziva papa u pomoć i druge katoličke vladare, a 
nadasve njemačkoga kralja Fridrika. Papa zaklinje kralja neka po- 
maže Karla Roberta muževno i snažno (asistas viriliter et potenter), 
pa će onda i Bog njemu sve naplatiti. 

Nema sumnje da se rat svršio pobjedom Karla Roberta. Mačva, 
koja je od 1282. bila u tuđim rukama, dođe opet pod kraljevsku vlast, 
te postade banovina kako je i prije bila. Prvim banom bijaše sada od 
27. kolovoza 1320. vjerni i požrtvovni Pavao Gorjanski, koji je tu čast 
vršio kroz osam do devet godina (do veljače 1328). Da bi lakše branio 

ovjerenu mu banovinu, podijeli mu kralj i više susjednih županija, 

ao Srijemsku, Vukovarsku i Bodrošku, tako da je državina Gorjanskih 
“bila dosta opsežna i jaka za suzbijanje srpskih navala. No u početku 
nije to bilo potrebno, jer je malo zatim, 29. listopada 1321, umro srpski 
kralj Uroš II Milutin, jedan od najokretnijih, najpoduzetnijih i najlu- 
kavijih vladara iz porodice Nemanjića. 

(Hrvatske zemlje od 1312. do 1321.) Otkad je ban čitave 


Slavonije Ivan Babonić suzbio Ivana i Petra Gisingovca preko Drave, te 
pooteo njima gradove što su ih držali u Slovinskoj zemlji, odlanulo je 

i njemu i povjerenoj mu banovini. Dne 20. siječnja 1317. bio je ban 
Ivan u svom gradu Zrinju, te je odanle pisao mletačkomu duždu Ivanu 
Superanciju da mu isplati njegove novce (120 maraka), a nato će on mle- 
tačkim trgovcima izdati slobodno pismo da smiju prolaziti »po obla- 
stima njegova vladanja i njegovih prijatelja«. Malo zatim, 22. svibnja, 
spominje se ban Ivan u darovnici kojom je kralj Karlo nagradio ma- 
gistre Nikolu, Jakova, Ivana i Petra, sinove magistra Lovra od plemena 
Abo, darovavši im Voćin i Novake s utvrđenim gradovima Voćinom i 
Drenovcem (Dornoch) za zasluge što ih bijahu stekli u borbi s odmet- 
nim Gisingovcima. I sam ban nagrađivao je svoje pomoćnike u borbi 
s Ivanom i Petrom Gisingovcem. Kad je 23. rujna 1320. boravio ban 
Ivan u gradu Vrbasu, dođe preda nj Ladislav, sin Ladislavov od Ra- 
kovca (Rakonok), zajedno s mnogo plemića slavonskih, kao što su bili 
Juraj Jurjević, Petar Mihaljević, Mihajlo Radomirić od Komarnice (Ka- 
marcha), Ivačin Berivojević, te zamoli bana da bi mu zbog njegovih 
vjernih služba njemu učinjenih dopustio pobirati dohodak od mitnica 
u kotaru njegova posjeda Rakovca, a na velikoj cesti koja vodi iz Kri- 
ževaca u Zagreb, i to kraljevskom vlašću koju vrši u banovini (auctori- 
tate regia, qua fungimur in banatu). Ban Ivan uvjeri se da rečena velika 
cesta zaista prolazi kroz njegovo imanje, pa mu zaista dosudi zamoljeni 
dohodak već s obzirom na to »što je spomenuti magistar Nikola još od 
rane mladosti svoje sudjelovao u svima pothvatima kraljevine Slavo- 
nije, boreći se muževno zajedno s banom za svetu krunu, a naročito tada 
kad se ban osobno podigao na sinove Henrika Gisingovca (cum nos 
una cum filiis Henrici bellum sive prelium habuissemus personale), ko- 
jom je prigodom magistar Nikola ne samo izgubio mnogo svojih rođaka, 
nego i sam dopanuo rana«. 

Ban je Ivan uto sve više stjecao milost svoga kralja Karla Roberta. 
Pismom od 2. veljače 1321. iz Temišvara povjeri mu da riješi spor izme- 
đu zagrebačkoga kaptola i slobodne općine Gradeca tik Zagreba. Gra- 
đani naime slobodne općine bijahu uveli dvije nove vrste daća na svom 
trgu: daću na morsku sol koju prozvaše solmierom ili starom, i daću 
na živež koju nazvaše filjaršćina, te zahtijevahu obje daće i od podanika 
crkve zagrebačke, premda je baš kaptolu pripadalo pravo pobirati pija- 
covinu na Gradecu. Da bi taj spor riješio, a i druge poslove svoje bano- 
vine uredio, sazove ban Ivan sabor ili spravišće u grad Zagreb. Sabor će 
se sastati za svetkovine sv. Stjepana kralja, prije 20. kolovoza. 


Sabor se zaista sastao, a dođoše na nj svi plemići, službenici kra- 
ljevskih gradova (castri iobagiones), i građani slobodnih općina. Kad 
je ban Ivan pozvao pred sud sukobljene stranke, podiže se prvi notar 
općine gradečke, po imenu Toma, te izjavi da banu ne pristoji suditi 
općini, jer imade kraljevsku povelju (zlatnu bulu), po kojoj građani 
općine Gradeca ne moraju odgovarati ni pred kojim drugim sucem, nego 
samo pred kraljem. Ali ban nije znao za šalu. Sporazumno s nazočnim 
plemićima izjavi da ako i ima koje kraljevsko pismo u kojem se ban 
Slavonije naročito ne spominje, to se ipak općenitom klauzulom takva 
pisma ne krnji redovita jurisdikcija banova, pošto je banija najuzviše- 
nija čast u Kraljevstvu Ugarskom (cum in regno Ungarie excellentissi- 

ma dignitas sit banatus). Međutim banu ne pristoji samo redovita sudač- 
ka vlast (ordinaria iurisdiccio), nego mu je i posebnim kraljevskim pis- 
mom povjereno (iurisdiccio delegata) da izreče osudu u tom predmetu. 
Sada iznese opet notar Toma da općina ima također kraljevski privi- 
legij, po kojem je vlasna uvoditi u svojem kotaru nove daće i nove na- 
mete, a taj će privilegij podastrijeti saboru, samo neka mu se označi dan. 
Na određenom ročištu iskaže se doista Toma kraljevskom poveljom u 
kojoj su izbrojene sloboštine općinske, ali se nigdje ne spominje da bi 
smjela uvoditi nove namete, a najmanje solmieru i filjaršćinu. Sada ban 
sporazumno sa saborom osudi općinu na gubitak parnice, te dohodak 
novih nameta dosudi zagrebačkomu kaptolu. Bilo je to 21. kolovoza, 
sutradan nakon blagdana sv. Stjepana. Ban izabere još dva pristava, 
kneza Nikolu, sina Stjepana Čupora iz Moslavine, zatim kneza Stjepana 
od Vinodola, da uvedu kaptol u njegovo pravo. 

Dok je tako slavonski ban Ivan Babonić navraćao svoju zemlju na 
stazu mira i reda, bilo je banovanje Mladena II u Hrvatskoj, Dalmaciji i 
Bosni kudikamo burnije. Ta njemu bijaše otac namro rat s Mletačkom 
Republikom radi Zadra, a nakon toga rata zaredaše neprestane borbe 
koje ne dadoše Mladenu ni odahnuti. 

Kako je Karlo Robert bio zabavljen baš 1312. u sjevernoj Ugarskoj, 
nije ni snivao o tom da pomogne Zadru i banu Mladenu. No hoće li taj 
biti dosta jak da održi najznamenitiju tečevinu svoga oca? Ako pođe 
Mladenu za rukom i konačno ovlada Zadrom, gdje će onda biti kraj 
slavodobiću njegovu; ako pak izgubi Zadar, bit će taj neuspjeh prvi 
udarac koji će iz temelja potresti ponositu zgradu što ju je podigao po- 
kojni ban Pavao. Na žalost u potonje su se vrijeme prilike znatno pro- 
mijenile na štetu Hrvatske i Šara Mladena. Mletačka Republika izmi- 
rila se s papom i pogodila radi Ferrare, te je tako našla oduška na za- 

adu i mogla svu svoju pažnju svraćati na istok, osobito na grad Zadar, 
ez kojega joj ostade zatvorena istočna polovica Jadranskoga mora. No 
izmirenje Mletaka dojmilo se i Zadrana. Videći oni kako je papa opro- 
stio Mlecima i oslobodio ih prokletstva i kako se opet slobodni Mleci 
spremaju na odlučni udarac proti njihovu gradu, prepadoše se ljuto, pa 
uzeše snovati kako bi se i oni s Republikom izmirili. Dne 30. rujna i 
odmah opet 3. listopada 1312. poslaše duždu dva pisma, u kojima veli- 
čahu ime Božje, a na koncu očitovaše da bi se htjeli pogoditi s Mlecima, 
ali se boje otpraviti svoje poslanike. Nato im dužd Marin Georgije 17. 
listopada odgovori da Republika rado prihvaća ponudu Zadrana koje 
je uvijek ljubila kao otac rođene sinove. »Ako se zaista želite izmiriti«, 
zaključuje dužd, »pošaljite bez straha k nama svoje poslanike, koji će 
biti lijepo primljeni kao u svojoj kući; inače ćemo držati da vam nije 
stalo .do mira, nego da jedno govorite a drugo mislite.« 

Međutim taj put ipak ne dođe do mira. Ban Mladen sretno je suzbi- 
jao mletačku vojsku koju su vodili Tiofio Mauroceno (Morosini) i ka- 
petan brodovlja Vid da Canale. Možda su ga pri tom izdašno pomagali 

_hrabri Omišani sa svojim knezom Petrom Bogdanom. Zadrani se nato 
predomisliše, te ostadoše vjerni svomu branitelju. U jednoj zadarskoj 
ispravi od 16. studenoga 1312. čitamo: »Za ugarskoga kralja Karla, nad- 

biskupa Aleksandra, Mladena drugoga bana Hrvata i Bosne, 
kneza Zadra i principa Dalmacije«, po čem sudimo da su 
Zadrani još potkraj god. 1312. priznavali vlast kralja Karla Roberta i 
bana Mladena kao svoga kneza. 

Mladenu bijaše dakle god. 1312. zaista pošlo za rukom da održi Za- 
dar u svojoj vlasti. No da li će moći i dalje odolijevati moćnoj Republici 
koja je odlučila Zadar pokoriti pošto-poto? Čitavu zimu činila je ona 
velike priprave. Uzela u službu svoju kondotijera Dalmasija inje 
gove tri tisuće Katalonaca, koji su dosad za plaću služili papu u ratu 
ferrarskom i mnogo krvi mletačke prolili. Dalmasije će ostati u mletačkoj 
službi tri mjeseca i primat će za to ugovorenu plaću. Tisuću njegovih 
ljudi poći će na brodovlje, koje će se sastojati od 15 galija, a zapovijedat 
će mu Baldovin Delfino; 2000 momaka (1000 pješaka i 1000 konjanika) 
vodit će sam Dalmasije kao kopnenu vojsku. 

U lipnju 1313. pođe ta vojska prema Zadru. Najprije stade pred 
Ninom, gdje se iskrca kopnena vojska na otoku Vir. Proboravivši tu 
osam dana, prijeđe dalje na samo kopno i ode pod Zadar. Dok se bro- 
dovlje usidrilo pred Zadrom kraj otoka Ugljana, poče kopnena vojska 
opkoljivati grad da mu zapriječi dovoženje hrane. No uto osvane pred 
gradom i ban Mladen s hrvatskim četama i najmljenim oklopnicima, te 
se utabori kod crkve sv. Jakova između zidina gradskih i logora Dalma- 
sijeva (udaljenih tisuću koraka), tako da mletačka vojska nije mogla 
niti opasati grada niti mu zapriječiti dovoženje hrane. Tako morade 
mletačka vojska skrštenih ruku stajati pred Zadrom. 


Uto se primakla i jesen, a minula već i tri mjeseca ugovorene službe 
Dalmasijeve. Kondotijer pošalje u Mletke svoje poslanike da pitaju hoće 
li zadržati njegove ljude i njega još tri mjeseca uz jednake uvjete i 
plaću? Mlečani, koji se bijahu dugotrajnim ratom istrošili, odgovoriše 
da će ga zadržati još mjesec dana, ali za polovicu dosadanje plaće, To 
silno ozlojedi Dalmasija koji se bojao bune među svojim Kataloncima 
ako im prikrati pogođenu plaću. Nato 22. kolovoza 1313. zaključi vijeće 
petnaestorice u Mlecima da će zadržati Katalonce u svojoj službi, ali 
da će im davati plaću mletački činovnici. Mlečani su jamačno već po- 
surandai na Dalmasija, držeći da je ili nevješt vojvoda ili da snuje o 
izdaji. 

Međutim dodijalo i Zadranima i banu Mladenu ratno stanje. Trgo- 
vina Zadrana propala, a s njom i blagostanje; ban se Mladen pak uvje- 
rio da mu od kralja pomoći nema, a sam sa svojom snagom da ne bi 
mogao trajno odolijevati još uvijek premoćnijim Mlecima. Razmislivši, 
stade raditi da Zadrane izmiri s Republikom pod što povoljnijim uvje- 
tima. Njegovi poslanici govorahu u Mlecima neka prime Zadrane u 
. svoje okrilje kao prijatelje, koji će kao slobodni ljudi radije stajati uz 

njih nego silom podvrgnuti. Mladen pače sastavi i pogodbe mira, te ih 
predloži po svojim poslanicima. No ponositi Mleci, premda sami u 
stisci, odbiše banove poruke, te predložiše posve druge, kudikamo teže 
uvjete, po kojima bi Zadar opet postao njihovim podanikom. 


Taj postupak Mlečana ogorči Mladena. Sad će se sporazumjeti s 
ozlojeđenim Dalmasijem da iznenadi mletačku gospodu. Pozove ga na 

dogovor u određeni dan. Lukavi Dalmasije kazao Mlečanima u svom 
taboru i na brodovima da ide ugovarati o predaji Zadra, te s njihovom 
privolom pošao na ročište. No tu je posve drugo utanačio s banom. 
Dalmasije prijeći će u službu Mladenovu i primit će odmah od njega 
tisuću zlatnih forinta; onda će sa svojom vojskom poći u Zadar, koji će 
mu otvoriti svoja vrata i izabrati ga za svoga upravitelja uz godišnju 
plaću od tisuću zlatnih forinta i druge dohotke u prirodninama (žitu, 
vinu i stoki). Dalmasije ostat će upraviteljem grada dokle ga bude volja, 
a onda “ Mladenovi brodovi prevesti njega, njegovu družinu i prtljagu 
u Napulj. 

Lukavi Dalmasije vratio se u svoj tabor tobože bijesan što se nije 
mogao pogoditi s banom. Odmah zapovjedi vojsci da se spremi, jer će 
sutradan udariti na Zadar. No kad je 1. rujna u ranu zoru pošao pred 
gr. ne opre mu se nitko, nego mu otvoriše vrata i dočekaše ga s veli- 

im slavljem. Mlečani, koji su bili u njegovu taboru a i oni na brodo- 
vima, udariše nato u bijeg da ih ne zarobi njihov izdajnički saveznik. 

Dalmasije predlagaše sada i Mlecima i Zadru mir. Zadrani ga pri- 
hvatiše, jer im bijaše dodijalo ratovanje i bijeda; a i ponositi Mleci se 
umekšali, jer su se bojali da im Zadar ne izmakne za sva vremena. Re- 
publika se pače zalvalila Dalmasiju za toliku ljubav, te povjerila zapo- 
vjednicima svoga brodovlja da ugovaraju o miru, i zaista bi utanačen 
mir 23. rujna 1313. pred gradom Zadrom. Zadrani priznaše opet vlast 
mletačku uz ove pogodbe: kneza će Zadrani odsad birati sami, ali izme- 
đu mletačkih plemića; kneževe vijećnike, suce i sve činovnike birat će 
Zadrani između svojih građana, te će oni upravljati gradom po starim 
zakonima i običajima. Obje stranke vratit će izmjenice zarobljenike i 
zaplijenjena dobra. Zadrani će plaćati Mletačkoj Republici svakoga 
prvog ožujka danak od 150 perpera ili 3000 kunovih koža. Svi Zadrani 
počev od 14. godine priseći će mletačkomu duždu zakletvu vjernosti, i 
ta će se zakletva ponoviti svake desete godine. Zadrani neće stupiti u 
savez s gusarima, niti će ih podupirati činom ni savjetom. Ona stranka 
koja pogazi taj mir platit će drugoj globu od 100.000 maraka srebra. 

Odavna nije Mletačka Republika utanačila tako nepovoljna mira, a 
kamoli s odmetnim gradom koji je smatrala svojim podanikom. Još 
bi u pogodbi mira napose određeno da se ne smiju ukinuti obveze što 
ih imadu Zadrani prema ugarskomu kralju, kao ni utanačenja s banom 
Mladenom i njegovom braćom, učinjena za posljednjega rata. No zato 
se moradoše Zadrani obvezati kako će urediti da se ban Mladen II. 
odrekne naslova kneza zadarskoga, a i svih prava koja se temelje na 
naslovu i vlasti kneževskoj i da se neće više zvati knezom ni on ni koja 
druga osoba. 

Gubitak Zadra bijaše golem udarac za vlast i ugled bana Mladena II. 
Morao je saći s visine na koju se bijaše otac njegov uspeo, te se morao 
odreći osnova koje je pokojni ban Pavao zamislio. Kad je Mladenu iz- 
maknuo Zadar, neće li Mleci segnuti i za drugim gradovima Dalmacije? 
Neće li uopće nastati reakcija proti prevelikoj moći Bribirskih knezova? 
Vjere u nedobitnost bana bijaše nestalo; neće li se sada drugi knezovi 
hrvatski pojagmiti da budu ravni Bribircima? 

I zaista je nakon gubitka Zadra progonila nedaća bana Mladena 
i njegovu svojtu. Nije mu ni to pomoglo što se 28. i 29. ožujka 1314. 
zajedno s braćom svojom dao proglasiti građanima Mletačke Republike, 
poče mu to građanstvo rodilo nove neprilike, jer su se Mleci sve više sta- 
i uplitati u poslove dalmatinske i hrvatske. Jamačno na poticaj Mlečana 
diže se proti banu grad Trogir, a na čelu mu potestat Matija Zorić. 
Mladen pade u lipnju 1315. s vojskom pod Trogir, našto Trogirani za- 
tražiše pomoć u Milla saga dužda Ivana Superancija. No ipak se u 
srpnju pogodiše s banom. Obećaše mu platiti 10.000 libara u ime globe 
za svoju nepokornost, a nato im ban oprosti i ostavi njihov kotar. Sli- 
jedeće godine 1316. darovaše Trogirani banu konja Learda sa sedlom 
i uzdama, a uz to mu prirediše brodove kad se spremao u pohode grofu 
Goričkomu. 


Još više jada zadavahu Mladenu oporni hrvatski knezovi. S Franka- 
panima, knezovima Dujmom i sinom njegovim Friderikom, bio je u 
zavadi jošod god. 1314. Kavgali se zbog Jablanca, za koji su Frankapani 
tvrdili da pripada njihovu gradu Senju, dok je Mladen poput oca svoga 
raspolagao s tim gradom po svojoj namisli i volji. Godine 1316. podigli 
se opet krbavski knezovi Budislav, Pavao i Grgur, sinovi kneza Kurjaka, 
a njima se pridružio njihov šurjak, vojvoda i knez Nelipić, sin Jurja 
Isanova. Jamačno su se tada stali odupirati banu također ban i knezovi 
bosanski, kao Stjepanići ili Hrvatinići u Donjim krajevima, Mihovilovići 
u Livnu, i napokon još nedorasli ban Stjepan Kotromanić. Teško bilo 
Mladenu odolijevati tolikim protivnicima od Gvozda i otoka Krka do 
Neretve, i od gradova Splita, Šibenika i Trogira sve do rijeke Drine. U 
veljači 1317. tražio je ban od Trogirana pomoći za vojsku »proti sinovi- 
ma Kurjaka i vojvodi Nelipiću«; no da li je tu pomoć primio i što je 
dalje radio, ne može se razabrati iz dosad poznatih spomenika. Usred 
borbe s hrvatskim knezovima stigao banu poziv od kralja Karla Roberta, 
da ga pomaže u ratu sa srpskim kraljem Urošem II Milutinom. Mladen 
morao priskočiti svomu kralju sve da i nije htio, jer mu je bilo proti 
srpskomu kralju braniti svoju banovinu Bosnu i svoga štićenika, mladoga 
bosanskog bana Stjepana Kotromanića. No dok je kralj god. 1319. 
sretno ratovao u Mačvi i obnovio svoju vlast u toj banovini, čini se da 
je i tu bana Mladena snašla nedaća. U lipnju 1319. miri se on sa srpskim 
kraljem Urošem Milutinom, kojemu je morao dati taoce, među kojima 
i rođenoga brata svoga“ Srpski kralj predaje tada te taoce Dubrovča- 
nima, te će ih oni držati u svom gradu dotle dok ban ispuni zadana obe- 
ćanja. Ban se naime zavjerio da će kralju nešto povratiti (restituit); što 
nije zabilježeno. Svakako je banu Mladenu u polovici 1319. bilo vrlo 
tijesno, te:se stoga ne čudimo što se u svojoj nevolji izjadao papi Ivanu 
XXII, kadsga je zamolio da bi njegovu štićeniku Stjepanu Kotromaniću, 
banu bosanskomu, dopustio oženiti se kćerju grofa Meinharda od Orten- 
burga, premda mu je rodica u četvrtom koljenu. Papa je to posla- 
nicom od 18. srpnja 1319. rado dopustio, te je podjedno drugim pismom 


* [Mladenov brat Grgur.] 

od istoga dana žarkim riječima bana sokolio da trijebi i dalje pata- 
rensko krivovjerje u Bosni. »Tada ćeš«, zaključuje papa, »zaista 
moći biti dobitnikom svojih neprijatelja, ako se bu 
deš trsio s Gospodnjega polja otjerati dušmane Kristova krsta.« 

Mladen je izašao iz borbe sa srpskim kraljem slabiji nego što je 
prije bio. K tomu se skovala proti njemu i urota, kojoj je bio na čelu 
jab grada Šibenika, Kosa Ilijić sa svojom braćom Saracenom, Mi- 

ajlom i Ilijom, dosadanjim pouzdanicima bana Mladena. Uroti pristu- 
ia i neki hrvatski knezovi, jedva čekajući da zamijene Mladena na 

anskoj stolici. Urotnici smisliše da banu otmu sva njegova imanja i 
časti, te da ga naposljetku i pogube. A da im lakše zamisao pođe za 
rukom zatražiše pomoć u mletačkoga dužda Ivana Superancija, koji je 
jedva dočekao da se uplete u prilike hrvatsko-dalmatinske. 

Mladen planuo te pregnuo da rasprši urotu i kazni krivce. Odlučio 
skučiti neharni Šibenik, te ga poniziti do obične varoši hrvatske. A mo- 
gao je to punim pravom učiniti, jer Šibenik nije bio od starine poveljena 
općina dalmatinska, nego hrvatski grad (poput Skradina) koji je tek 
milošću nekih kraljeva i knezova Bribirskih došao do većega ugleda, 
tako da se mogao takmiti s dalmatinskim općinama. Najprije zarobi 
kolovođu Kosu Ilijića i baci ga u tamnicu, gdje je poslije i poginuo; a 
onda u srpnju 1319. dođe s vojskom pred neharni grad. Građani mu na 
zahtjev predadoše sve Ilijiće, braću Saracena, Mihajla i Iliju, koje dade 
pogo a zatim zahtijevaše da mu se i grad predade na milost i ne- 
milost. Sada Šibenčani stadoše vapiti za pomoć u Mlecima. Jednoga 
dana osvanu u banovu taboru mletački građanin i plemić Marko Vitturi 
kao poslanik svoje Republike da tobože utanači mir između zaraćenih 
stranaka. Predlagaše neka Šibenčani obećaju da će banu iskazivati svu 
čast i priznavati sva njegova prava kako su činili za njegova oca i 
dosad za njega. No Mladen izjavi Marku Vitturiju da njemu ne treba 
mletačkog posredovanja, da nije više voljan primiti Šibenik pod starim 
pogona nego da je odlučio nezahvalni grad lišiti svih njegovih slo- 

oština i privilegija, te ga posve pokoriti da mu žitelji budu opet po- 
danici kaštela (castri Sibenici) kako su nekad bili. 

Odlučne riječi Mladenove silno uzrujaše i Mlečane i Šibenčane. 
Mleci se uzgoropadiše kao da njima pristoji štititi autonomiju i slobodu 
dalmatinsko-hrvatskih općina. Misleći kako je najzgodnije vrijeme da 
steknu Šibenik, stadoše se tobože živo zauzimati za slobodu njegovu. 
Izabraše novo, svečano poslanstvo od tri osobe. Tomu Sagreda, Anđela 
Bemba i Marka Vitturija, koji će sada odlučno (instanter) zahtijevati 
od njega da bi izvolio ostaviti Šibenčane u njihovu stanju i slobodi, a da 
se zadovolji onim pravima koja je dosad uživao otac njegov i on sam. 
A da bi Mladenu pokazali da se ne šale, zapovjediše da se diže vojska i 
mornarica, pa je onda poslaše u dalmatinsko more u pomoć Šibeniku. 
Zanimljivo je kako su Mlečani već tada lukavo navješćivali da im nije 
stalo zadržati možda Šibenika za svoju Republiku, nego da mu jedino 
žele izraditi kako bi ostao u svojoj slobodi! 

Ban Mladen II sad je gorko iskusio što je to biti mletački građanin! 
Ne imajući brodovlja, a kamo li takva brodovlja koje bi se moglo ogle- 

dati s mletačkim, morade se okaniti svoje namisli da kazni odmetne 
šibenske građane. Ostavi polje ispred Šibenika, svaljujući svu krivnju 
za svoju nedaću na lukave, vjerolomne Mletke. Šibenčani pak slavljahu 
silno slavlje, te izabraše za svoga potestata mjesto poginulog Kose Ili- 
jića krbavskoga kneza Budislava Kurjakovića. Taj bijaše zakleti nepri- 
jatelj bana Mladena, a jak i ugledan među hrvatskim knezovima. Tim 
zadadoše Šibenčani drugi udarac banu Mladenu, koji toga nije mogao 
oprostiti nekadanjemu miljenčetu svoje porodice. 

No Mladen kao da se još nije okanio nade da će ipak jednom po- 
koriti Šibenik. Mislio je jadan predobiti Mletačku Republiku i dužda joj 
Ivana Superancija, te skloniti ih da ne pomažu odmetnoga grada. 
Poslat će svoga pouzdanog čovjeka, mudroga muža, vještoga i slavnoga 
liječnika svoga, Vilima Varinjanu, u Mletke ne bi li mu pošlo za rukom 
da skloni dužda na Mladenovu stranu. Vilim Varinjana (Guillelmus de 
Vergnana, Verignana) bijaše sin čuvenoga profesora medicine na sveu- 
čilištu u Bologni, Bokolomsja Varinjane, a i sam jedan između naj- 
odličnijih liječnika svoga vijeka. Ban Mladen uzeo ga za svoga tjelesnoga 
liječnika, a uz to služio se njim kao diplomatskim savjetnikom u važnim 
političkim poslovima. Taj dakle Vilim Varinjana, sam rodom Talijan, 
pođe 7. siječnja 1320. za bana Mladena u Mletke. Najprije pozdravi dužda 
u banovo ime kao njegova gospodina i prijatelja, onda pozdravi i vijeć- 
nike, te izjavi da je ban spreman na svaku dopuštenu i časnu službu. 
Čudi se nadalje Varinjana što je nastala neka napetost i opreka između 
bana i Mletaka, što se osobito očitovalo onda kad su Mlečani za vrijeme 
»bune šibenskih podanika proti časti banovoj poslali odmetnicima u 
pomoć brodove i vojsku«. Ban se tomu osobito ćudi, jer zna da je zako- 
niti i vjerni građanin Mletačke Republike. Neka Vilim pita za uzrok toj 
protivštini, neka se zna da se uzmogne ukloniti. Ako bi uzrokom bile 
samo usmene i pismene objede zlih ljudi, moglo bi se lako povratiti sve 
u prijašnje stanje, budući da ban želi i dalje biti prijatelj duždu i 
Republici. 

Na tu prilično diplomatsku i skromnu poruku odgovoriše Mleci 
upravo drsko. Oni sve priznaše što su činili protiv bana Mladena, a u 
prilog Šibenčanima. A kako to opravdaše? Evo kako odsjekoše banu 
Mladenu 14. veljače 1320: »Mi znamo kako su vazda naši predšasnici i 
Republika Mletačka od najdavnijih vremena nastojali da primorski kra- 
jevi Dalmacije zadrže svoju slobodu i da ih nisu dali ni od koga poko- 
riti i podložiti. Našli smo također u starim spisima od dvije stotine go- 
dina natrag kako je nekad (1000) dužd Petar (Orseolo), naš predšasnik, 
primorske gradove Dalmacije svojom moćnom desnicom oslobodio, kad 
ih je bio zauzeo i pokorio neki kralj i knez Hrvatske (Držislav).« Eto 
tako se Mleci narugaše hrvatskom banu! Kao što je nekad radio dužd 

Petar Orseolo, činit će sada dužd Ivan Superancio za bana Mladena II. 
Uza sve to poručuje mu još podrugljivo da će postupati s njim kao s 
milim i časnim građaninom mletačkim, ako ne bi on sam dao povoda ili 
uzroka za protivno! 


“ To je bilo zaista previše za bana Mladena, koji je nekad doživio sjaj- 
nih dana za svoga oca, bana Pavla. Stanje je njegovo dnevice postajalo 

nepovoljnije: ovamo mu se odmeću hrvatski i dalmatinski gradovi u pri- 
morju, tu mu se opiru hrvatski knezovi, nekadanji vazali njegovi; a sve 
to pomaže Mletačka Republika, koje je on pravi građanin! Ogorčeni ban 
Mladen snovao je odsad jedino kako da se osveti Mlecima, koji mu posve 
odvratiše grad Šibenik. Ako se Mlečani nisu žacali šurovati s odmetnim 
gradom, zašto da se on krati ortačiti s dušmanima Mletačke Republike? 
U Hrvatskoj je tada živio Bajamonti Tiepolo, mletački plemić, koji bi- 
jaše prije desetak godina skovao urotu da obori vladu u Mlecima i sam 
se nametne za dužda. Bajamonti Tiepolo živio je u Hrvata kao bjegunac, 
očekujući zgodu da bi se mogao vratiti u Mletke i obnoviti svoje po- 
kušaje. Toga muža, kojega je tadanja mletačka vlada proglasila izdaji 
com svoje domovine i ucijenila mu glavu s 10.000 libara, izabrao je ban 
Mladen za svoga prijatelja i pouzdanika. S pomoću njegovom nadao se 
predobiti možda i mletački Zadar i tako Mlecima vratiti nemilo za ne- 
drago. Kad god bi Mladen imao kakovih posala ili rasprava sa Zadra- 
nima, vazda je birao Bajamonta za svoga zastupnika i suca. To je Mle- 
čane silno smetalo, oni se pobojaše da će opet doći do smutnja u Zadru. 
U pismu od 21. studenoga 132i. kore Zadrane što druguju »s Bajamon- 
tom Tiepolom, izdajicom, koji je izabran za suca sa strane banove«. 
Dozivlju im u pamet ustanovu mira od god. 1313, po kojoj. bi Zadrani 
morali »prijatelje i neprijatelje Mlečana smatrati za svoje prijatelje i 
neprijatelje«, pa onda dodaju: »Taj Bajamonti je očit neprijatelj i izda- 
jica naše općine, a vi njega primate za suca i počašćujete ga što je proti 
našoj časti i utanačenim ugovorima«. 

Ukor i prijetnje, a još više budne oči mletačkoga kneza.u Zadru, po- 
mrsile su osnove bana Mladena. Nema barem spomena Bajamontu kroz 
neko vrijeme u spomenicima. Možda je i sam Mladen odustao od te 
osnove. 

No zato ipak nije mirovao. Trogirani bijahu već tako ugrezli u mle- 
tačku struju da su i potestate svoje birali između tamošnjih građana. 
Tako je od 27. srpnja 1321. bio njihovim potestatom mletački građanin 
Stjepan Mano la sso. Ban Mladen upro svu snagu da. prikloni na 
svoju stranu rečenoga potestata. Što mu je nudio ili dao, ne može se 
se ustanoviti; no ne prođe mnogo, a Stjepan Manolesso stupio potajno 
u službu banovu. Upirući se o savez s banom stao potestat haračiti među 
Trogiranima. No to prouzrokuje veliko nezadovoljstvo u gradu. Trogi- 
rani šalju svoje poslanike k banu da mu izlože tužbe silovitoga potestata;. 
no Manolesso pretekao trogirske poslanike i prikazao svoja nasilja banu 
u drugom obliku. Mladen planuo, osakatio krive tužitelje. Bacio posla- 
nike u tamnicu, te odredio da se svakomu od njih izvade po: dva zuba i 
jedno oko, neka pamte kad su krivo obijedili svoga poglavara. No ipak 
se Mladen napokon predomislio: odvratili su ga od toga neki vjerni mu 
Trogirani. 

Uto se u Trogiru porodila smutnja. Sve stalo u jedan glas vapiti da 
je svemu zlu kriv zulumčar Manolesso, da je bana krivo izvijestio, da 
radi na zator općine. Videći napokon Manolesso da mu nema duljega 
opstanka, ostavi grad na brzu ruku i pohita k svomu savezniku Mladenu, 

koji ga lijepo dočeka i ugosti. Isplati mu pače i plaću što ju je morao 
primiti od Trogirana za čitavu godinu; osim toga obeća mu nadoknaditi 
sve stvari koje mu bijahu u Trogiru zaostale, te su ih ondje zaplijenili. 
A nato podiže ban vojsku da se osveti Trogiranima što su zbacili s po- 
testata njegova čovjeka. 

No što će Mleci? Zar neće oni opet pohitati u pomoć Trogiru? Ovaj 
put nadmudrit će ban lukave Mletke. Mladen II, ban Hrvata i Bosne, 
piše 25. studenoga 1321. iz Skradina pismo svijetlomu, velemožnomu i 
moćnomu gospodinu Ivanu Superanciju, duždu mletačkomu, u kojem 
ovako hvali i brani Manolessa: »Pošto je na našu molbu plemeniti muž 
Stjepan Manolesso, vaš građanin, zbog svojih zasluga primio upravljanje 
i potestat našega grada Trogira, te se u tom zvanju ponio dobro i za- 
konito, kako smo mogli razabrati iz izvještaja mnogih vjere dostojnih 
ljudi te se i sami uvjeriti revnim vlastitim istraživanjem — došlo je 
nedavno do našega znanja da je općina grada Trogira rečenoga Stjepana 
u vas i Mletačke općine oklevetala, da je nešto s nama utanačio što bi 
moglo biti na štetu i povredu istoga grada Trogira. Mi smo nasuprot i 
darove i milosti dosta znatne podijelili gradu upravo na molbu rečenoga 
Stjepana. A budući da smo krivnjom građana rečenoga grada Trogira 
zatekli spomenutoga Stjepana izagnana i lišena njegovih stvari, to smo 
mu iz štovanja prema vašoj Općini iz vlastite naše kese isplatili ostatak 
plaće za ovu godinu. Mi ćemo njemu prigodomice naknaditi i svu štetu 
i troškove; no ovaj čas ne možemo toga učiniti radi novih slučajeva 

(casus novi) koji su se pojavili.« 

Ali Mlečani ne dadoše se nadmudriti. Oni poslaše u Trogir Mateja 
Manolessa, oca bivšega potestata Stjepana, s pismom u kojem su tražili 
razjašnjenje. U odgovoru od 2. prosinca 1321. nastojahu Trogirani svu 
krivnju svaliti sa sebe i prikazati Stjepana Manolessa kao najvećega 
zlotvora svoga grada. Oni ga obijediše da je za čitavo vrijeme svoje 
uprave neprestano korio, tužakao i klevetao gdje je samo mogao, te tako 
rastrovao nutarnje i vanjske prilike povjerene mu općine. On je ocrnio 
ne jednoga, dva ili deset, nego upravo sve bez razlike, ne samo u gospo- 
dina bana nego u svih u oblasti rečenoga gospodina bana. On je pače 
oklevetao iste poslanike njihove, koje su poslali banu, tako da ih je taj 
dao uhvatiti i sramotno vrći u tamnicu. Ban bijaše već zapovjedio da se 
poslanicima izvade po dva zuba i po jedno oko, te bi se bilo to i izvršilo 
da nije bilo Boga i dobrih prijatelja. »No što je još gore«, na- 
riču Trogirani, »mi smo sve do današnjega dana zatvo- 
reni u gradu« Mnogo zla počinio je Stjepan Manolesso od prvoga 
časa svoje uprave. Nisu njega istjerali Trogirani iz grada, nego su ga 
zaklinjali da ostane među njima, obećavši mu da će postupati s njim 

«časno. No silom ga nisu mogli zadržati. Trogirani kažu još da su oni 
ljudi čestiti i priprosti, pa se preporučaju Mletačkoj Republici neka se 
u sve dade uputiti po svojim građanima koji su tada u Trogiru boravili. 

Još u prosincu 1321. stajao je ban Mladen II s vojskom ispred Tro- 
gira da ga kazni zbog Stjepana Manolessa. Mleci su dakako opet stali na 
stranu Trogirana da ih posve odvrate od bana Mladena, kako su pred: 
dvije godine učinili sa Šibenikom. Republika Mletačka smatrala je pače 

da de osvanuo čas kad bi mogla predobiti i Trogir i Šibenik. Dok je ban 
podsjedao Trogir, Mletačka je Republika radila da i Trogir i Šibenik, 
koji su dugo živjeli u međusobnoj zavadi, izmiri i skloni na savez za 
zajedničku obranu od bana Mladena. 

Mletačko je nastojanje uspjelo. Trogirsko vijeće izabere 24. pro- 
sinca 1321. dva svoja zastupnika, Danijela Jakovljevića i Fridrika Matije- 
vića, da ugovaraju mir i savez sa Šibenikom. Jednako učiniše i Šiben- 
čani 22. siječnja 1322, izabravši za taj posao četiri svoja sugrađana: 
Bogdana Desinju, Franju Marinića, Mihajla Dragoja Kuzmića i Dišmana 
Jurića. Zastupnici trogirski i šibenski sastaše se u crkvi sv. Čubrijana 
na otoku Čiovu, te utanačiše ondje mir i savez, utvrdivši sve prisegom 
na svete moći. Mir i savez biše utanačeni naročito »da se uklone budu- 
ćim pogibeljima« (futuris periculis obuiare), a proti svim »neprijate- 
ljima i protivnicima«. Sve dosadanje opreke, razmirice i pravde neka 
prestanu za sve vijeke. Neprijatelji i prijatelji jednoga grada neka budu 
neprijatelji i prijatelji drugoga. Oba se grada moraju međusobno po- 
magati na kopnu i na moru po najboljoj snazi svojoj. Ako koja stranka 
prekrši taj ugovor, platit će globu od 50.000 libara mletačkih denara; 
polovica globe neka bude onda duždu i Republici Mletačkoj, a druga 
polovica onoj stranci koja je ugovor održala. 

Obrambeni ugovor i savez između Trogira i Šibenika, a pod okri- 
ljem mletačkim, nedvojbeno je silno ogorčio bana Mladena. Jamačno je 
tada ljuto uvrijeđeni ban planuo, te se nemilo stao osvećivati opornim 
i odmetnim gradovima. Suvremeni ljetopisac, Splićanin Miha Madijev, 
piše da je ban, saznavši za taj ugovor, bio strašno uznemiren (turbatus 
est valde) i da je udarao s vojskom na obadva grada. Najprije je mjesec 
dana harao šibensko polje, sijekući drveće i vinograde. Onda se opet 
vratio pred Trogir da i ondje sve pretvori u pustoš. 

Ali uzalud mu sav trud. Dok je on s kopnene strane pustošio kotare 
tih gradova, mletačko je brodovlje zaštićivalo same gradove s mora, 
pa je tako banu Mladenu bilo upravo nemoguće da ih osvoji. Naprotiv 
su njegove navale sklonile Trogirane i Šibenčane da se sasvim odvrgnu 
od Hrvatske i Dalmacije i da se povjere Mlecima. Oni se dadu u zaštitu 
i podaništvo Mletačke Republike, koja će ih onda s većim pravom bra- 
niti kao svoje podanike. Prvi se na to odluči Šibenik, taj od starine 
hrvatski grad. U općinskom vijeću našlo se 2. veljače 1322. na okupu 
sedamdeset i sedam vijećnika, pa ti izabraše općinskog konzula Bogdana 
Desinju da kao zastupnik i poslanik grada ide u Mletke i da ondje ugo- 
vori savez i da Šibenik predade Mlecima. Već 1. ožujka utanači on po- 
godbu s duždom Ivanom Superancijem. Grad Šibenik sa svim žiteljima 
1 kotarom podvrgne se gospodstvu Mletaka, »ne dirnuv časti i prava go- 
spodina kralja ugarskoga«. Šibenčani bit će pod zaštitom Mletaka; nje- 
govi žitelji držat će se kao i drugi podanici mletački u Dalmaciji. Svake 
druge godine slat će Mletačka Republika svoga građanina za kneza u 
Šibenik. Taj će primati godišnje samo plaću od 1200 libara, dok će sva 
regalija i dohoci, koje su se dosad davali knezu, ostati općini šibenskoj. 
Malo dana zatim, 15. ožujka, sastalo se u palači vijeća šibenskoga opet 
gradsko vijeće, te su najodličniji plemići grada položili prisegu vjer- 

nosti Mletačkoj Republici. Dužda je tom prigodom zastupao Bartol 
Michieli, kojemu su također predali ključeve grada. 

Za primjerom Šibenčana povedoše se malo zatim i Trogirani, pre- 
davši se Mletačkoj Republici uz iste pogodbe. Trogirani bijahu 12. ožuj- 
ka poslali u Mletke svoje zastupnike i poslanike: Daniela Jakovljevića, 
Ivana Petrovića i Fridrika Matijevića. Ti utanačiše pogodbu 17. travnja, 
a nato posla Mletačka Republika Bartolomeja Michiela i Giustiniana 
Giustiniani u Trogir da prime prisegu vjernosti. To se obavilo 14. svib- 
nja, čim je i Trogir postao podanikom seletačkinm. 

Istomu Bartolomeju Michielu bijahu povjerili Mlečani da pođe k 
banu Mladenu i da ga izvijesti što se netom zgodilo. Uz to ga je pozivao 
da se odsad okani dirati u te gradove, jer su mletački, te će ih Mletačka 
Republika proti svakomu braniti. No lukavi dužd Ivan Superancio ne 
bijaše ni tim zadovoljan. Još 5. travnja napisa on pismo gradu Splitu, 
koji bijaše ostao vjeran banu Mladenu i bratu mu Jurju, te mu javi da 
je Mletačka Re ublika primila u svoju zaštitu gradove Šibenik i Trogir, 
jer je ban nasilno s njima postupao i htio ih podjarmiti. Mlečani branit 
će pokorne im građane od svakoga napasnika; zato moli dužd Splićane 
neka ne napastuju te gradove i ne pomažu Mladena ako bi ih pozvao da 
s njim na njih udaraju. Jamačno nije duždu bilo toliko stalo da tim 
pismom naprosto objavi Splićanima što se zgodilo sa Šibenikom i Trogi- 
rom, nego mu je bilo više do toga da sjeti Splićane da bi se i oni mogli 
odmetnuti od svoga bana! 

(Pad bana Mladena II, 1322.) Odmetništvo gradova Šibenika 
i Trogira bijaše prevelik udarac za bana Mladena da bi ga mogao mirno 
podnesti. Planuo kao ranjeni lav i odlučio sve udesiti da osveti nanesenu 
sramotu. Odmah još u ožujku ili travnju 1322. sazove sabor hrvatskih 
knezova da se vijeća kako bi se Kraljevstvu povratili spomenuti gra- 
dovi. Na sabor dođoše knezovi Budislav, Pavao i Grgur Kurjakovići iz 
Krbave, vojvoda Nelipić s bratom Ivanom, knezovi Stjepanići (Hrvati- 
nići) iz Donjih krajeva Bosne, knezovi Mihovilovići iz Hlivna, a svakako 
i braća banova. Da li su bili i krčki knezovi Frankapani, nije zabilježeno. 
Što se vijećalo i kako na tom saboru, nije poznato; samo je izvjesno da 
je između bana i knezova došlo do ljutih okršaja. Mora da je bilo vrlo 
žestokih prizora, jer je ban spočitavao knezovima da su oni bili spora- 
zumni s Kosom Ilijićem i njegovom braćom i da su se svi prisegom 
među sobom zavjerili da će ga skinuti i pogubiti. Sabor se svršio sve- 
općom smutnjom; razdraženi knezovi ostavili bana i utanačili savez 
među sobom na propast bana Mladena. A da bi ga mogli lakše svladati, 
obratiše se na kralja Karla, a i na slavonskoga bana Ivana Babonića. 
Ta ban Ivan Babonić bio je »ban čitave Slavonije«, a k tomu mu je 
djedovina bila na međi Hrvatske, upravo na pragu njezinu. 

Kralj Karlo, kojemu bijaše smrću Matije Trenčinskoga znatno odla- 
nulo, motrio je već od god. 1321. pomno sve što se zgađalo na obalama 
Jadranskoga mora. Čini se da je već tada nešto snovao proti banu Mla- 
denu, jer je nekako potkraj 1321. povjerio banu Ivanu Baboniću da 
straži na krajnjim međama Slavonije prema banovini Hrvatskoj. Da 
pak sama Slavonija ne ostane bez upravitelja, imenuje na početku god. 

1322. još jednoga bana »čitave Slavonije«, naime Nikolu, sina Omo- 
dejeva. Taj je Nikola bio dotad župan u Šopronu i Komoranu, te se 
bijaše proslavio svojom vjernošću i hrabrošću boreći se proti buntov- 
niku Andriji Gregorijevu, kojega su pomagali i Gisingovci i susjedni Ni- 
jemci. Pošto je Nikola Omodejev vršio poslove u Slavoniji između Drave 
i Save, mogao je Ivan Babonić svu pažnju svratiti na jug. I tek što ga 
hrvatski knezovi dozvaše u pomoć, on se odmah njima odazove, pa se 
zajedno s banom bosanskim Stjepanom Kotromanićem, do nedavno 
još štićenikom Mladenovim, pridruži velikoj koaliciji na zator hrvat- 
skoga bana. 

Mladen se možda ipak još nadao da će mu kralj pomoći da uzdrži 
bansku vlast i pokori odmetne gradove dalmatinske. Ali se prevario. 
Začuvši kralj Karlo što se zgodilo, posla naprosto u Mletke svoga pre- 
miloga rođaka, ostrogonskoga nadbiskupa Boleslava, neka pita što 
snuje Republika učiniti s pokorenim gradovima? Mletačka Republika 
pričinila se nevješta, te se pritajila. Dočekala primasa ugarskoga s naj- 
većom počasti i odlikovanjima, a onda se ispričavala da je gradovima 
Hrvatske i Dalmacije samo pomoć (iuvamen et auxilium) pružila, i to 
ne proti kralju nego radi časti njegova kraljevskoga imena. No kralj se 
nikako nije htio ni mogao oduševiti za to preveliko prijateljstvo mle- 
tačko. On se 3. kolovoza 1322. pismom iz Temišvara doduše za izliku 
zahvalio za danu pomoć, ali je podjedno molio da u buduće ne bi Mle- 
tačka Republika ništa otimala ni svojoj vlasti podvrgavala, budući da 
on kani naskoro s jakom vojskom doći u one krajeve »za korist i mirno 
stanje njihovo«. 

No prije nego što je kralj mogao stići u Hrvatsku, bijaše sudbina 
bana Mladena već odlučena. Kad je ono nakon tužnoga sabora hrvat- 
skoga ban slavonski Ivan Babonić stao na čelo njegovih protivnika, 
spremao se Mladen na odlučni boj. Pouzdavao se jedino u se i u moć 
svoje porodice, koja je još uvijek bila znamenita. Ori i njegova braća 
Juraj II, Pavao II i Grgur II, držali su još uvijek najznatnije utvrde u 
Hrvatskoj, kao Ostrovicu, Bribir, Skradin i Klis. uz to bile su u nje- 
govoj vlasti primorske općine Nin i Omiš. Radeći složno sa svojom bra- 
ćom, bio bi Mladen dosta jak da odoli svim svojim protivnicima. No u 
to ga izdade krv od krvi njegove, njegov rođeni brat Pavao II, dotadanji 
knez grada Trogira. Smutili protivnici Pavla, pa se pomamio za hrvat- 
skom banijom i digao ruku na starijega brata svoga. Već 24. travnja 
1322. utanačio je knez Pavao II Banić sramotan ugovor s odmetnutim 
gradom Trogirom proti bratu svomu, banu Mladenu. Pogodbe bijahu: 
1. knez Pavao dužan je dići vojsku na Mladena najdulje do Petrova (29. 
lipnja) one godine, 2. Pavao se ne smije izmiriti s bratom bez privole 
Trogirana; ako pak sklopi savez proti Mladenu s drugim knezovima, 
mora i Trogirane pitati da li bi oni pristupili savezu, 3. za rata bit će 
Pavao vojvoda trogirskih četa, 4. knezu Pavlu i njegovim četama do- 

ušta se dolaziti u Trogir kad ih bude volja, 5. Trogirani pomagat će 
neza Pavla da dobije banstvo u Hrvatskoj, ako to postigne s 
Božjom pomoću, morat će njima ostaviti sve njihove sloboštine i po- 
sjede, a neće smjeti od njih ništa drugo tražiti nego što ga po pravu 

zapada, 6. ako dođe do mira s banom Mladenom ili ako on umre, te 
tako nestane razlog ovomu ratu, onda će Trogirani davati knezu Pavlu 
godišnju penziju od 1000 malih libara zato što je proti bratu vojevao. 
Tomu savezu između kneza Pavla i Trogirana pridružiše se još i krčki 
knezovi Frankapani, osobito knez Friderik IV sa sinom Dujmom, koji 
nije mogao zaboraviti kako je nekad Mladen s Rabljanima smetao nji- 
hovu vladanju u Hrvatskom primorju. 

Savez kneza Pavla II s Trogirom i Frankapanima još je jače osla- 
bio bana Mladena. Jedina sreća za nj bila je što mu je u toj krajnjoj 
tjeskobi ostao vjeran brat Juraj II, gospodar Klisa i Omiša, a s njim 
i grad Split, kojemu je Juraj bio knezom. 

Veliki rat buknuo je u ljetu god. 1322. Pozorištem mu je bila okolica 
grada Skradina, gdje je bila stolica bana Mladena. Kopnenu vojsku 
hrvatskih knezova vodio je ban čitave Slavonije Ivan Babonić, dok su 
gradovi Šibenik i Trogir uz svoje brodove primili također galija iz Mle- 
taka, a valjda i vojnika. Tolikoj sili nije mogao ban Mladen odoljeti. 
Sa svojim četama i privrženicima stade uzmicati sve više na jug da 
bude bliže svomu bratu Jurju i njegovoj utvrdi Klisu. Uzmičući tako 
sve pred Ivanom Babonićem, dođe napokon do mjesta koje Miha Madi- 
jev zove Bliska. Gdje je ta Bliska stajala, ne može se odrediti; no 
vjerojatno je da je bila negdje između Trogira i Splita, a blizu Klisa." 
Tu kod Bliske zametnuo se velik boj. Na jednoj strani borio se Ivan 
Babonić s hrvatskim knezovima, a na drugoj ban Mladen s bratom Jur- 
jem, zatim s Poljičanima i Vlasima, koji se tada prvi put spominju 
na tlu hrvatske zemlje. Boj se svršio porazom bana Mladena, te su 
pobjednici zarobili sila Vlaha i njihove stoke. No to ne bijaše još sva 
nesreća bana Mladena. Dok se on borio s hrvatskim knezovima kod 
Bliske, dotle su Trogirani i Šibenčani jedne noći s pomoću mletačkih 
galija provalili iz Šibenskoga zatona do jezera Prokljana, udarili na 
stolicu bana Mladena, na grad Skradin, te ga poharali, kuće mu spalili 
i mnogo ljudi, barka i drugih stvari zarobili. Od Skradina pohitaše 
slavodobitno na jug do Omiša, pa i taj grad osvojiše i poharaše. 

Nakon poraza Tod Bliske bijaše Mladen pohitao u župu Poljica, na- 
mjeravajući odanle u Omiš da se zajedno s bratom Jurjem pripravi za 
daljnji rat. No vidjevši kako mu neprijatelji oteše i Omiš, vrati se opet 
natrag, te se zatvori u tvrdi, gotovo nedobitni Klis. Tu stajaše i čekaše 
dok kralj Karlo Robert dođe u Hrvatsku. On se nadaše da će mu kralj 
pomoći i kao hrvatskomu banu i kao sinu onoga muža koji je Anžuvin- 
cima prokrčio put do prijestolja ugarsko-hrvatskoga. Ta Mladen se ne 
bijaše ni čime ogriješio o svoga kralja, kojemu je jamačno moralo biti 
stalo da na periferiji njegova vladanja bude moćan i ugledan ban. 

Karlo Robert boravio je još u kolovozu 1322. u Temišvaru, kamo 
mu bijahu jamačno stigli glasi o zgodama u Hrvatskoj. Iz Temišvara 
pošao je u rujnu preko Požege prema južnoj Hrvatskoj. U Požegi je bio 
1. listopada, a odanle je valjda Posavinom i Pounjem s 20.000 vojske 


7 [Bitka se nije odigrala kod te tobožnje Bliske, nego kod Blizne u Poljicima.] 
* fAnžuvinci su naprotiv nastojali slomiti vlast velikaša i učvrstiti kraljevsku vlast.] 

udario prema Kninu. Slavonski ban Ivan Babonić nije bio s njim, bu- 
dući da je 8. listopada boravio u Zagrebu, te kao »kraljevom milošću 
ban čitave Slavonije« izdavao povelje. Baš negdje 8. listopada bio je 
Karlo Robert u gradu Kninu ili blizu njega. Sa svih strana grnuli su k 
njemu hrvatski velikaši. Jedan od prvih pohitao preda nj Šrčki knez 
Fridrik IV, sin Dujmov, poklonio mu se i zamolio ga da mu potvrdi 
stara privilegija i povlasti, podijeljene Frankapanima od mieonih pred- 
šasnika. Za knezom Friderikom poveo se i vojvoda Nelipić, sin Jurjev, 
te izmolio u kralja potvrdu darovnice kojom je nekad Bela IV poklo- 
nio njegovu djedu Isanu jedan dio župe Drežnika. Mlečana se neugodno 
dojmio kraljev dolazak, jer se s pravom bojahu da će kralj zahtijevati 
predaju dalmatinskih gradova, koje su oni uzeli tobože u zaštitu protiv 
nasilja bana Mladena, a na čast kralju i njegovu imenu. Zato se je Mle- 
tačka Republika spremala da kralja makar i silom odbije, ako bi zatra- 
žio gradove dalmatinske i hrvatske. Međutim i neki gradovi kao da su se 
predomišljali što da čine. Tako je pred kraljem osvanuo poslanik grada 
Šibenika, poklonio se njemu i zamolio ga za potvrdu povelja i povlastica 
koje su nekad gradu podijelili kralji Stjepan i Bela IV. No možda je to 
bila samo varka da se kralj opsjeni. 


Još dok se kralj primicao Kninu, poslao mu Mladen u susret svoga 
brata Jurja II da mu prinese obilatih darova i da ga u sve uputi. Čini 
se da je poslanstvo pošlo sretno za rukom, te da je kralj zaželio vidjeti 
sina onoga muža koji mu je utro put do prijestolja. No možda se i 
lukavi Anžuvinac pritajio da se lakše dočepa kneza, koji se još jedini u 
čitavom vladanju njegovu isticao osobitom vlašću. Kako bilo da bilo, 
Mladen je, ohrabren porukom kraljevom, također došao u Knin da se 
pokloni kralju. Što se ondje sve zgađalo, nije povjesnica zabilježila, ali 
jedno je izvjesno, da je kralj junačkoga bana zasužnjio i da se Mladen 
nije nikad više vratio na baniju. Miha Madijev priča da je kralj Mladena 
pod jakom vojničkom stražom poveo sa sobom u Zab, a što je dalje 
s njim bilo, ne zna ili je zaboravio kazati. Još mnogo poslije, kad već 
Mladena bana jamačno nije bilo u životu, pričali su ok 1339. starci u 
Bagu kako je Mladen čamio u tamnici, kako je bio sužanj u Ugarskoj; 
no što se napokon s njim zgodilo, ostaje do danas neizvjesno. Tako je 
Karlo Robert nagradio zasluge Bribirskih knezova, koje je nekad nazi- 
vao svojim »milim rođacima«. Smetale mu povlastice koje su njegov 
djed i otac, a i on sam u vrijeme potrebe, podijelili banu Pavlu i njegovu 
rodu, pa je upotrijebio lukavo prvu zgodu da se riješi muža kojemu je 
bio dužan harnosti dovijeka. 

Tako je tragično svršio ban Mladen II. No još tragičnija je njegova 
sudbina po tom što ga je i povjesnica žigosala kao tiranina, samo da 
opravda njegov pad. Ona se poziva na njegova suvremenika, na ljeto- 
pisca Mihu Madijeva Splićanina, kojemu je junački Mladen trn u oku. 
Premda ne spominje baš nijednoga djela njegova radi kojega bi ga 
mogao obijediti i prozvati nasilnikom, ipak je on uoči boja kod Bliske 


* [Mladen je u Ugarskoj živio kao zarobljenik i već se 1341. spominje kao mrtav.j 

udario u ovu ničim neopravdanu deklamaciju: »Oj Božja dobroto, koja 
ne ostavljaš nijedno zlo nekažnjeno niti dobro nenagrađeno, vršeći u 
ovom životu nad grešnicima svoju osudu s milosrdnošću i ne hoteći 
trpiti tolika zla, koja su dnevice činili u Hrvatskoj i Dalmaciji upravi- 
telji i službenici toga bana (Mladena). Oni su naime otimali dohotke 
crkvama, brakove po Bogu učinjene nisu ni malo poštivali, nego su žene 
i djevojke oskvrnjivali, trgovce su robili, kao što su i zemlje i posjede 
građana primorskih i dalmatinskih silomice otimali i između sebe žri- 
jebom dijelili, tvrdeći da njima pripada sve što je izvan gradova, ne 
samo po pravu djedovskom nego i po pravu vlasti od Boga njima po- 
dijeljene... Kamo ti sada tvoja sila, bane Mladene, ti koji si prezirao 
silu svih kraljeva na zemlji; kamo ti sada tvoja oholost, kojom si pre- 
zirao poštivati Boga i crkvu katoličku, kad si redio biskupe, opate i opa- 
tice? Kamo ti tvoja gordost kojom si robio uboge građane Dalmacije i 
Hrvatske, koji su htjeli živiti u miru i uživati svoje pravice? Gdje je 
tvoja razboritost kad si volio slušati doušnike nego dobre savjetnike? 
Ti si često čitao sveto pismo, ali nisi vršio riječi njegovih; 
zato te je kaznio Bog i odbacio te, lišivši te tvoje državine!« 

Strašna je to filipika ogorčena Talijanca, ali ničim opravdana. Ta 
ni sam Miha Madijev ne spominje ni jednoga čina Mladenova koji bi ga 
ovlastio na takvu osudu. Ili zar je bio grijeh što je Mladen uzeo u krajnjoj 
nuždi u pomoć Poljičane i Vlahe, koje Miha Madijev zove »bestijalnim 
ljudima«? Zar su Vlasi bili gori od Normana i Katalonaca? Ili je strašno 
što je bacao u tamnice i kaznio smrću ljude koji su mu radili o glavi, 
a prije su bili ljubimci njegovi? Zar da ih nagrađuje za njihovu nevjeru? 
Ne — ban Mladen II nije bio tiranin, nego tragičan junak kojega su 
smrvile jače prilike. Uz to je bio i pobožan, svojoj djedovskoj vjeri iskre- 
no odan. Sam Miha Madijev javlja da je marljivo čitao sveto pismo; a 
zna se i to kako je s najvećim pijetetom dogradio zadužbinu svoje majke 
i oca, naime crkvu i samostan na čast svoga krsnog imena, sv. Ivana 
Krstitelja. K tomu je trijebio patarene u Bosni i pomagao svoga kralja 
u ratu proti srpskomu kralju raskolniku! 

No ban Mladen, premda se neprestano kretao na vulkanskom tlu, 
bio je također iskren prijatelj znanosti i umjetnosti. Njegov tjelesni 
liječnik Vilim Varinjana, glasovit pisac medicinskih djela, bio je njegov 
osobiti pouzdanik i štićenik. Zato mu je i posvetio jedno svoje djelo, 
kojega se rukopis čuva u državnoj knjižnici u Miinchenu. Na prvom je 
listu posveta koja počinje ovako: »Svima viteškim krijepostima opa- 
sanom i ne manje umnom krunom ovjenčanom velemožnom 'gospodinu, 
svomu vazda gospodaru Mladenu, Hrvata i Bosne banu i vrhovnom go- 
spodinu čitave Humske zemlje njegov duhom podanik Vilim Varignana, 
profesor umjetnosti i znanosti medicinske«. Kako prva riječ posvete 
započinje riječju cunctis (svima), to je početno slovo C iskićeno mini- 
jaturnom slikarijom. Miniranje je primitivno, guirlandska bordura ze- 
leno, crveno, modro, žuto, ljubičasto bojadisana; u samom inicijalu 
vidimo na prijestolju lik purpurnom togom odjeven, bez brkova, u ze- 
lenim rukavima, s crkvenom kapom na glavi, sasvim u nošnji mletačkih 
patricija, kojemu čovjek odjeven u ljubičastu togu kao da klečeći pre- 

daje nekakvo djelo ili ga moli za nešto. Mletački patricij bez sumnje 
je ban Mladen, knez od Bribira, koji se je kao mletački građanin zaista 
tako nosio i kojemu njegov tjelesni liječnik pruža svoje djelo. 


(Smutnje u Hrvatskoj i Slavoniji nakon bana 
Mladena do god. 1329.) Karlo Robert jedva je dva tri dana boravio 
u Kninu i okolišu njegovu. Stigli mu tužni glasi iz Njemačke da su mu 
. razbijene kod Miihldorfa (26. rujna) čete koje bijaše u pomoć po- 
slao svojemu savezniku, njemačkomu protukralju Fridriku Lijepomu 
Habsburgovcu. U takvim prilikama žurilo se Karlu da se vrati u Ugar- 
sku. Okani se stoga svakoga ratovanja u Hrvatskoj, te se smjesta vrati 
u Zagreb, gdje je boravio nekoliko dana (14—16. listopada). Tu je bio 
uza nj i ban Ivan Babonić, a svakako i drugi dostojanstvenici i velikaši 
hrvatski. Budući da se ne nadaše da bi se opet naskoro mogao svratiti 
u te krajeve, bilo mu koješta urediti. Zagrebačka biskupska stolica bi- 
jaše nedavno premještenjem Augustina Kažotića u Luceri ispražnjena; 
njegov 3. rujna od pape imenovani nasljednik, dominikanac Jakov de 
Corvo, ne smjeraše u svoju dijecezu ni doći, nego dade biskupijom uprav- 
ljati po svom vikaru. Boraveći kralj Karlo u Zagrebu, izdade 14. listo- 
pada dvije povelje; jednom odredi da kraljevski kastelan u Susjedgradu 
plaća daću od pet maraka banskih dinara samostanu cistercita sv. Ma- 
rije u Zagrebu, a drugom potvrdi slobodnoj općini na brdu Gradecu 
privilegij kralja Bele IV. Prije svoga odlaska u Ugarsku imenuje još 
dosadanjega bana čitave Slavonije, Ivana Babonića, banom čitave Sla- 
vonije, Hrvatske i Dalmacije, povjerivši mu uz to da umiri 
Hrvatsku, budući da on sam nije dospio da to izvede. Još mu naloži 
poveljom od 16. listopada da primi u svoju zaštitu magistra Ivana, sina 
Egidijeva, zajedno s Pa ana i sinom njegovim, te da ih uvede u njihove 
posjede u Hrvatskoj, koje im bijaše kralj povratio. 

Ako je Karlo Robert mislio da će sada nastati mir.u hrvatskim ze- 
mljama, ljuto se prevario. Jer hrvatski knezovi ne bijahu se digli na 
Mladena zato da dođu pod drugoga bana, nego je svaki od njih snovao 
kako bi se popeo do prvenstva među svojim drugovima i preuzeo bašti- 
nu bana Mladena. Tek što se kralj maknuo iz Knina, navališe svi za- 
jedno na taj kraljevski grad, u kojem dosad stolovahu mnogi banovi i 
banovci hrvatski, protjeraše iz njega kraljevsku posadu, te ga zauzeše. 
Upravu grada preuze knez i vojvoda Nelipić, koji ga je otad držao sve 
do smrti svoje. Za novoga bana Ivana Babonića ne htjedoše ni čuti. Ta 
oni ga bijahu primili samo onda kad im je pomagao obarati nesretnoga 
Mladena. Zanimljivo je što u tom pogledu trogirski knez javlja Mletač- 
koj Republici 29. studenoga 1322. On piše: »Novina nemam da pišem, 
nego samo to da ban Ivan (Babonić) još nije došao u strane hrvatske. 
Knezovi Juraj, Pavao i Grgur, braća nekadanjega bana Mladena, zajedno 
s vojvodom Nelipićem koji drži grad Knin, neće da bi rečeni ban došao 
u banovinu (hrvatsku). Drugi opet hoće, i zato mislim da će se poroditi 
razdor među njima.« 

Ne zna se da li je ban Ivan Babonić došao u Hrvatsku. No ako je 
i došao, nije ništa izvršio. Možda se i pridružio otpornicima, budući da 
saznajemo da ga je kralj god. 1323. lišio banske časti, te povjerio umi- 

renje Hrvatske dosadanjem slavonskom banu Nikoli Omodejevu. A da 
bi ban Nikola mogao lakše svladati hrvatske knezove, naredi da mu se 
pridruži bosanski ban Stjepan Kotromanić, kojega je kralj predobio 
tim što ga je u to vrijeme (1323) oženio daljnjom rođakinjom svoje su- 
pruge, naime Jelisavom, kćerju kujavskoga vojvode Kazimira. Moguće 
da mu je tada povjerio i Humsku zemlju ili bar dio njezin, kojim je još 
nedavno upravljao ban Mladen. 

Ban Nikola Omodejev zaista se u ljetu 1323. spremao na Hrvate. 
No prolazeći južnom Slavonijom po oblasti svrgnutoga bana Ivana Ba- 
bonića, opre mu se taj i ne dade mu proći na jug. Došlo i do okršaja, 
negdje kod Steničnjaka ili Zrinja, u kojem je ban Nikola uz drugo za- 
robio do 400 konja. Tek nakon toga pogodio se nekako s knezom Iva- 
nom i njegovom svojtom, te s njima zajedno provalio u Hrvatsku. Tu 
pozove hrvatske knezove kao i gradove dalmatinske i hrvatske na sabor, 
koji se sastao u blizini grada Knina na nekom polju (in campo Carnam). 
Što se na saboru vijećalo, nije zabilježeno. Onamo dođoše i poslanici 
Mletačke Republike da ga uvjere tobože o odanosti svojih gospodara 
prema kralju Karlu, ali više da izvide što ban smjera. Banu međutim 
ne bijaše ni na kraj pameti da smeta Mlecima; dade pače poslanicima 
dva svoja plemića ben jamce da neće ništa na žao učiniti Zadru, ako 
bi ga put nanio u blizinu njegovu. Nakon toga pošao je ban u Split, gdje 
bi časno primljen od svećenstva i svjetovnjaka i gdje je bio još 18. 
rujna. Toga dana ostavio je taj grad i pošao prema Vrani, kamo mu 
bijaše opremio svoje poslanike zadarski knez Ugolin Justinijani s mol- 
bom da ne dira u njegov kotar. 

Ne zna se što li je ban Nikola dalje radio u Hrvatskoj i Dalmaciji. 
No svakako se još one godine vratio u Slavoniju, budući je već 16. 
siječnja 1324. po nalogu kraljevu (ex precepto et mandato regis Caroli) 
skupio sabor čitave Slavonije u Križevcima. Na tom je saboru uz drugo 
potvrdio magistru Jakovu Malomu posjed Čanov (Čanjevo) u Križevač- 
Kol županiji, koji bijaše spomenuti magistar kupio od Matije, sina Ni- 

olina. 

Tek što se ban Nikola udaljio iz Hrvatske, obnoviše se razmirice 
između knezova. Stvorila se jaka koalicija proti knezu i vojvodi Nelipiću, 
kojoj je bio na čelu Juraj II Banić, brat bana Mladena. Radilo se o tom 
da se obori prevlast Nelipićeva, a osobito da mu se otme znameniti grad 
Knin. Koaliciji se pridružili knezovi Krčki, grad Zadar i bosanski ban 
Stjepan Kotromanić. Nasuprot su uz Nelipića pristali njegom šurjaci, 
knezovi Kurjakovići u Krbavi, knez Juraj Mihovilović iz Hlivna, napokon 
dalmatinski gradovi Šibenik i Trogir. Knez Juraj II skupio vojsku od 
Poljičana i Vlaha, primio čete od bosanskoga bana, pa u lipnju 1324. 
osvanuo kod grada Knina. Utaborio se na istoku na ovisokom brdu 
Topolju kod slapa rijeke Krke, te stao odanle udarati na Knin. Tu je 
podjedno očekivao vojsku knezova Krčkih, koju je vodio knez Fridrik, 
a i zadarske čete, kojima je bio na čelu Bajamonti Tiepolo, bjegunac 
mletački. No i knez Nelipić primi obilatu pomoć od svojih saveznika; 
sam Juraj Mihovilović dovede mu 300 momaka. Dne 7. lipnja zametnula 
se bitka. Knez Juraj II bude svladan i vojska mu raspršena. Sam Juraj 

zajedno s Bajamontom Tiepolom i mnogim odličnim plemićima bude 
zarobljen, a i mnogo njegovih ljudi ili pogibe u boju ili dopade sužanj- 
stva. Bosanski ban nastavi rat da osveti svoga saveznika. No Nelipiću 
priskoči u pomoć grad Trogir. Dne 9. srpnja 1324. skupi trogirski kmez 
Nikola Venerio četu od 200 momaka, učini joj kapetanom Dujma Stje- 
panića i posla je Nelipiću. Posebnim naputkom zapovjedi trogirski knez 
kapetanu Stjepaniću da radi Nelipiću »u pomoć i korist proti bosan- 
skomu banu Stjepanu, njegovu bratu i njegovim ljudima«, da vazda 
bude u oblastima Nelipićevim i njegovih saveznika i da ne izlazi iz njih, 
osim ako bi trebalo zametnuti boj s banom Stjepanom i bratom njego- 
vim. O daljnjem ratovanju nema vijesti, no izvjesno je da ban Stjepan 
Kotromanić nije ništa mogao uraditi proti Nelipiću, budući je knez Juraj 
II još u ožujku 1325. čamio u tamnici svoga protivnika. 

Sužanjstvo kneza Jurja II zadalo je silan udarac i onako spaloj 
vlasti Bribirskih knezova. Splićani, koji su već od 1323. bili krvno zava- 
đeni s knezom Jurjem, odmetnuše se sasvim od Jurja, te izabraše njemu 
u prkos dobitnika Nelipića za svog kneza. Možda bi se posve razasulo vla- 
danje Bribirskih knezova da se nije junačka žena Jurjeva podigla na 
obranu vlasti svoga muža. Da bi lakše odoljela mnogim protivnicima, 
utanači ona 10. ožujka 1325. mir sa Splitom posredovanjem nekih ple- 
menitih Zadrana. Ona otpusti iz sužanjstva sve Splićane koji su gotovo 
dvije godine bili zatvoreni u gradu Klisu, a zato joj splitska općina obeća 
i isplati određenu svotu novaca. 


Smutnje u Hrvatskoj bijahu tako nakon odlaska bana Nikole još 
jače nego prije za bana Mladena. Miha Madijev karakterizira tadanje 
stanje ovako: »Otišav ban Nikola iz Hrvatske i Dalmacije, upravi svoje 
korake prema Ugarskoj. Nato se svi velikaši zajedno sastadoše na sasta- 
nak skupa s Mlecima i građanima dalmatinskim, i tu mnogo toga usta- 
noviše protiv kralja i bana, po kralju poslana. Oni mišljahu tada da će 
moći odoljeti vlasti kraljevskoj i onima koje bi on (kralj) poslao u 
Hrvatsku, te stvoriše zlu i prevratnu odluku. Što mislite o svom kralju 
Karlu, koji vas je na vaš zahtjev oslobodio od tiranske vlasti, skinuvši 
bana Mladena s banije hrvatske i dalmatinske, bacivši ga u tamnicu, te 
potvrdivši vama vaša privilegija i posjedovanja? Sada pak ne priznajete 
nimalo dobročinstva, učinjena vama od rečenoga gospodina kralja, nego 
se hoćete odmetnuti od njegove milosti i pridružiti se drugomu gospo- 
daru. Oj robovi robova, zašto ne gledate E raljevstu moć svoga narav- 
noga kralja, koju on ima u Kraljevstvu Ugarske i Poljske? Zar niste 
znali da je moćan u rimske stolice i da vrši u nje svoju volju; moćan je 
nadalje u Kraljevstvu Francuskom, Sicilskom i Napuljskom; njegove 
zapovijedi slušaju vojvode Austrije i Štajerske, pa i kralj Češke radi rod- 
binstva i tazbine... Gdje vam je pamet, te ne znate da (kralj) može 
jednim udarcem uništiti vas i sve vaše savjetnike? Brzo će vas stići 
žalost zbog nevjere vaše. Doći će dakle ričući lav iz sjevernih krajeva u 
južne strane, vukući za sobom repinu najveće vojske, nebrojene vojske 
od različnih jezika. Obaći će vas i vaše pukove i čitavu pokrajinu, i 
propast ćete svi od zadaha lavljega. I nitko neće pobjeći, jer će se sa 
svih strana oboriti na vas gnjev kraljev.« 

I zaista je kralj Karlo Robert morao brzo požaliti što je satro bana 
Mladena. Ta kraljevska vlast ne bi ipak uspostavljena u Hrvatskoj; Mla- 
dena naprosto zamijenio knez i vojvoda Nelipić. No dok je Mladen svima 
silama držao na okupu čitavu hrvatsku zemlju, pače i susjednu Bosnu 
sve do Drine, dok je Mladen pomagao svoga kralja u ratu sa srpskim 
kraljem Urošem Milutinom, dok je u jednu riječ ban Mladen, radeći za 
se i za svoju porodicu, radio podjednako i za svoga kralja i za sjaj krune 
njegove, preotelo je sada mah opće rasulo. A ni knez Nelipić nije se 
poput Bribirskih knezova mogao pozivati na kraljevska privilegija, nego 
se uzdao jedino u pravo jačega i u pomoć Mletačke Republike, koja je 
neprestano nastojala da ne bude nikad mira ni reda u Hrvatskoj. 

Već dva bana, poslana od kralja Karla, bijahu se vratili iz Hrvatske 
ne polučivši ništa. No što nije pošlo za rukom njima, možda će uspjeti 
trećemu. 

Potkraj god. 1324. nestade bana Nikole Omodejeva, a nato bi ime- 
novan od kralja za bana čitave Slavonije Mikac (Mikec, Mihajlo) 
Mihaljević, jedan od najzaslužnijih muževa za vladanje Karla Ro- 
berta. Taj je banovao sve do smrti kraljeve, pače i neko vrijeme za sina 
mu Ljudevita. 

Mikac Mihaljević, kojega se potomci poslije prozvaše Prodanići po 
gradu istoga imena u Križevačkoj županiji, bio je valjda podrijetlom 
Ukrajinac iz sjeveroistočne Ugarske. Otac njegov, knez Mihalj, izvodio je 
svoju lozu od plemena Akuševa (de genere Akus), te je imao svoja ima- 
nja uz rijeku Veliki Križ (magnus Crisius) u Solnočkoj županiji. Osim 
Mikca imao je još dva mlađa sina, Akuša i Eleka. Najstariji sin Mikac 
ističe se već god. 1314. kao gorljiv i nepokolebljiv privrženik Karla Ro- 
berta, koji ga bijaše namjestio za kastelana grada Šaroša i župana Ša- 
roške županije. Mikac se proslavio u ratu s Matijom Trenčinskim, a 
najviše u borbi s odmetnim Gisingovcima, gdje je dopanuo smrtne rane. 
Zbog osobitih zasluga darova mu kralj 2. siječnja 1317. neke zemlje u 
županiji Zemplinskoj koje biše oduzete buntovnicima. Budući da je 
Mikac i dalje neprekidno stajao vjerno uz svoga kralja, to ga je ovaj 
upravo obasuo imanjima i častima. Podijelio mu još župansku čast u 
Zemplinskoj županiji, a onda ga pozvao na svoj dvor. Tu je 1322. vršio 
najprije čast dvorskoga suca kraljičina, a od 1323. čast magistra kra- 
ljičinih tavernika. 

Toga dakle posve pouzdanoga, u vjernoj službi kraljevskoj odra« 
sloga muža izabere Karlo Robert za bana čitave Slavonije, a uz to mu 
podijeli još županije Šoprunsku i Šimešku, tako da je sada uz baniju 
čitave Slavonije držao i četiri ugarske županije. Očito je kralj nastojao 
svoga ljubimca opremiti sa što više časti i vlasti, samo da bi mu bic 
veći ugled pred hrvatskim velikašima. Novi ban, međutim, došav u svoju 
banovinu, uvjeri se naskoro kako su sami . mnogo pridonijeli da 
je u potonje vrijeme banska vlast znatno spala. Ta kako je Karlo po- 
stupao s banom Mladenom i banom Ivanom Babonićem, s onim Babo- 
nićem koji bijaše god. 1321. na saboru u Zagrebu izjavio da je banija 
najuzvišenija čast u Kraljevstvu Ugarskom! No i predšasnici Karlovi 
okrnjili su koji put bansku vlast, osobito sudačku, tim što su gdjekoje 

velikaške porodice, zatim plemićke i varoške općine izravno podvrgnuli 
svojoj kraljevskoj sudačkoj vlasti, te tako pogazili staro načelo po 
kojemu je ban bio najviši sudac u zemljama Hrvatskoga Kraljevstva. 

Ban Mikac, dakle, preuzevši po milosti kraljevoj bansku čast čitave 
Slavonije, mišljaše posve pravo da neće moći u povjerenoj banovini 
izvršiti namijenjene mu zadaće, ako se prije ne obnovi nekadanji sjaj i 
vlast hrvatskih banova. On to također u zasebnom pismu objasni svomu 
kralju i gospodaru. Nato kralj Karlo izdade 8. srpnja 1325. u gradu Vi- 
šegradu ovo vrlo znamenito pismo: »Mi Karlo, po Božjoj milosti kralj 
ugarski, dajemo ovim na znanje svima kojih se dostoji, da se kraljevsko 
žezlo sve više uznosi što se više briga oprašta i što dostojnije dionike 
vlade oko sebe gleda. Potaknuti ovim razmatranjem mi, koji po nebe- 
skoj providnosti upravljamo državom i o njezinu boljku ( oPonakio. 
nem) osobitom nastojimo brigom, pošto smo vazdboali iz pisma vele- 
možnoga gospodina Mikca, našega miloga i vjernoga bana čitave Kra- 
ljevine Slavonije, da je banska čast u toj kraljevini (Slavoniji) glede 
sudova, oblasti i prava (in iudiciis, iurisdictionibus et iuribus) vrlo, 
pače posve umanjena izuzecima (per exemptiones), koje smo mi i naši 
predšasnici na nepriliku samih prosilaca ( petencium) gotovo svim ple- 
mićima Slavonije podijelili; a želeći da se banska čast uzveliča (ut 
ipsius banatus honor sic magnifice moderetur) i da se velemožjem toga 
banata uzvišenost kraljevska uresi kao što bijaše u staro vrijeme: zato 
po savjetu i s privolom naših prelata i baruna poričemo i poništujemo 
sve izuzetke (oproste) što su ih plemići banovine od nas i naših pred- 
šasnika zadobili, te se njima bansko sudstvo, oblast i pravo u čemugod 
krnji, pa nakon promišljena dogovora određujemo da svi i sljednji ljudi 
koji stanuju preko Drave u čitavoj banovini (ultra fluvium Drava, in to- 
ta terra banatus), bili plemeniti ili drugoga kakvoga dostojanstva, reda 
ili staleža, potpadaju pod sud bana, koji je tada namješten, i da ih nitko 
ne smije tužiti ni u nadvornika ili palatina, ni u suca kraljevskoga dvora, 
ni u drugoga suda ili suca, niti izvan suda, nego samo u bana koji će 
biti postavljen, ili kod njegovih namjesnika u sudu, pa ovi neka mjesto 
kralja i kraljevskom vlašću i po svojoj redovitoj oblasti kroje obilatu 
pravdu svima kojima se nanese krivica ili koji se prituže. Uz to nare- 
đujemo da ne bude slobodno baš nijednomu sucu protezati svoju oblast 
i svoj sud na parnice koje su se porodile u banovini, ili na ljude koji 
pripadaju banovini; i takve parnice neka se po županima ili po kakvom 
osobitom nalogu (mandatum) ne prenose na drugoga suca. Zato zapo- 
vijedamo kraljevskim ovim proglasom ( edicto) svima sucima naše drža- 
ve, palatinu, sucu kraljevskoga dvora, županima i svima ostalima, koji 
za sada opstoje, tvrdo im nalažući da ni sve ni pojedine ljude iz ba- 
novine ne gone pred svoj sud, niti da se usude svoj sud i svoju oblast 
vršiti u parnicama koje bi se među onima (iz Slavonije) zametnule. Ako 
pak koji sudac ovu zapovijed prekrši ili se upusti u spomenute parnice, 
neka mu sud nema nikakove kreposti i valjanosti, a povrh toga neće ga 
minuti kraljevska srdžba (nemilost). Dano u Višegradu petnaesti dan 
poslije narođenja blaž. Ivana Krstitelja godine Gospodnje tisuć trista 

Tim znamenitim proglasom nije kralj samo zabranio običnim ple- 
mićima da mu dodijavaju dolazeći izravno na kraljevski dvor sa svojim 
parnicama, nego je pogodio i hrvatske knezove koji su prezirali bana, 
svoga druga. Osjećajući se sada ban Mikac jačim, stade nastojati da 
obnovi bansku, a po njoj i kraljevsku vlast u hrvatskim zemljama. Naj- 
prije je uređivao Slavoniju. Tu pčote Gisingovcima, sinovima bana Hen- 
rika, posljednje ostatke njihove vlasti, a osobito im oduze tvrdi grad 
Koprivnicu nakon podsade, pri kojoj je banu pomagao magistar Lovro, 
sin Mirkov od plemena Osl. Poslije je po naročitom nalogu kraljevu od 
15. srpnja 1326. nastojao da biskupiji zagrebačkoj povrati oteta joj 
imanja i da žitelje skloni na plaćanje dužne crkvene desetine. To je bilo 
nužno i zato što je papa u ožujku iste godine mjesto nehajnoga Jakova 
imenovao zagrebačkim biskupom Ladislava de Kobol, dotadanjega titelj- 
skoga prepošta i poslanika Karla Roberta na papinskom dvoru u Avi- 
gnonu. Jamačno se ban Mikac uto sukobio i s bivšim banom slavonskim, 
knezom Ivanom Babonićem. Taj se napokon izmirio sa svojom sudbi- 
nom i s kraljem Karlom, koji ga je naposljetku pozvao na svoj dvor, te 
ga imenovao magistrom kraljičinih tovarnika. Tu je službu knez Ivan 
vršio od kolovoza 1326. do 1333, uto je postao i kastelanom u Pataku, 
te je još 25. srpnja 1334. darivao redovnike sv. Pavla na uspomenu svoga 
oca i majke, a za spasenje svojih sinova. 


Umirivši Slavoniju, stade ban Mikac snovati kako da obnovi bansku 
i kraljevsku vlast u Hrvatskoj i Dalmaciji. U Hrvatskoj bijaše mu sku- 
čiti kneza Nelipića, koji se banio kao samosvojan vladar; u Dalmaciji 
opet bijaše mu Mlecima oteti gradove, koje bijahu oni primili tobože 
pod svoje okrilje da ih zaštite od sile Mladenove. No sad se složiše i 
Mleci i knez Nelipić na zajedničku obranu od bana. Mleci dopustiše 
gradovima Zadru, Trogiru i Šibeniku da se pridruže Nelipiću i da ga 
zajedno sa Splitom, kojemu je Nelipić bio knezom, pomažu proti banu 
Mikcu. Nelipiću priskočiše u pomoć i njegovi šurjaci, krbavski knezovi 
Kurjakovići, nadalje hlivanjski knez Mihovilović, napokon i knez Tvrtko 
Vladislavić, sinovac bosanskoga bana. Tako se stvorila jaka koalicija 
protiv Karla Roberta i njegova bana. 


Ali i ban Mikac nije ostao osamljen. Bribirski knezovi, potisnuti od 
kneza Nelipića, željno očekivahu bana da ih oslobodi ljutoga protivnika, 
kojega su silno mrzili, premda je nedavno sužnja Jurja II pustio na 
slobodu. Bribircima pridružiše se vazda vjerni Frankapani, koje je kralj 
opet god. 1323. obasuo novim poveljama i privilegijama. Napokon će 
bana Mikca pomagati i bosanski ban Stjepan Kotromanić, rođak kra- 
ljev, a krvni neprijatelj kneza Nelipića. 

U ljetu 1326. provalio je ban Mikac s vojskom u Hrvatsku. Ljetopi- 
sac Miha Madijev zabilježio je njegovo ratovanje ovako: »Godine 1326. 
zauze ban Mikac (Michaz) gradove sinova Babonićevih, a onda uđe u 
Hrvatsku, gdje mu se pridružiše Stjepan knez bosanski sa svojom voj- 
skom, zatim gospodin Friderik, knez krčki. Svi u Hrvatskoj primiše 
Mikca za svoga gospodina i bana, te pohitaše preda nj s darovima. Zau- 
zev utvrdu Unac, pođe ban u Zadar, gdje bi od Zadrana časno primljen. 

No napokon videći da ne može izvesti svoje namjere glede gradova 
(castris) u Hrvatskoj, vrati se u Ugarsku k svomu kralju, ostavivši nešto 
od svoje vojske u Bihaću.« 

Provala bana Mikca nije dakle urodila žuđenim plodom, kao ni 
pohodi pređašnjih banova. Osvojio je samo utvrdu Unac; ostale gra- 
dove, kao Knin, Ostrovicu i druge, nije mu pošlo za rukom predobiti. 
Došlo je i do krvavih borba, u kojima je ban Mikac ljuto nastradao. 
Malo nakon svoga povratka iz Hrvatske, dne 8. rujna 1326, boravio je 
Mikac u Križevcima, te je ondje izdao povelju Matiji Matijeviću, koji 
ga je pratio na vojni u Hrvatskoj i Dalmaciji. Za velike zasluge darova 

an Matiji neki posjed (Erneuch) između Koprivnice i Rovišća koji je 
prije pripadao braći Ivanu i Petru Gisingovcima, ali ga je ban oteo tim 
poznatim odmetnicima kraljevim. Ban Mikac potanko nabraja zasluge 
Matijine i doslovce kaže: »Kad smo za uzvišenje svete krune Praljevske 
i za umnožanja časti kraljevskoga veličanstva, a i za obnovu kraljevskih 
prava, htjeli s oružanom rukom ući u Hrvatsku, to su sinovi Kurjakovi, 
naime Budislav, Pavao i Grgur, a i šurjak njihov Nelipić, poznati nevjer- 
nici i protivnici kraljevskoga veličanstva, skupivši vojsku, zametnuli s 
nama boj, te nas okrutno svladali (nos crudeliter devicissent). U tom je 
boju spomenuti Matija stajao uz naše krilo, te se tako junački borio da 
je nas neozlijeđena iznio iz redova neprijateljskih, te smo tako izmak- 
nuli rukama naših dušmana.« 

Vojna bana Mikca svršila se dakle porazom, iz kojega je on sam jedva 
iznio živu glavu. S ostacima svojih četa vratio se u Slavoniju, dok je 
knez Nelipić ostao nepobijeđen. Govorilo se doduše da će Mikac naskoro 
opet osvanuti na jugu, te su se dalmatinski gradovi spremali kako da 
ga dočekaju. Poslanici tih gradova, na čelu im trogirski poslanik Nikola 
Kažotić, ugovarali su zato s knezom Nelipićem i njegovim saveznicima; 
ali nije bilo više potrebe da se pripremaju, jer se ban Mikac nije nikad 
više navraćao u one strane. 

Nakon tužne vojne bana Mikca ostade knez Nelipić prvakom među 
knezovima hrvatskim od Like i Krbave pa sve do ušća rijeke Cetine. 
Bribirski knezovi, na čelu im nepomirljivi knez Juraj II, otimaše se 
doduše i dalje prevlasti njegovoj, ali je ne mogaše nadbiti jer je Neli- 
pića pomagala Mletačka Republika. Knez je Juraj najviše udarao na 
grad Split, koji bijaše nedavno Nelipića izabrao svojim knezom; ali po- 
stiže samo to da se 18. kolovoza 1327. i taj grad predao u mletačku 
zaštitu, upravo onako kako bijahu nedavno učinili gradovi Šibenik i 
Trogir. Za primjerom njegovim povede se napokon i grad Nin, koji 6. 
siječnja 1329. priznade Mletke za svoje gospodare. Tako se smutnjama 
u Hrvatskoj okoristi najviše Mletačka Republika, koja sada ovlada čita- 
vim hrvatsko-dalmatinskim primorjem od ušća Zrmanje do ušća Cetine; 
jedino primorski gradovi Skradin i Omiš ostadoše i dalje u vlasti Bri- 

irskih knezova. 

Dok je tako Mletačka Republika zadobila hrvatsko primorje, otki- 
dao je bosanski ban Stjepan Kotromanić župu za župom u hrvatskom 
Zagorju. Tu, je ban Stjepan, otkad je zadobio Hum, upravo grabio župe 
i kotare. Najprije uze Imotu, onda Dumno ili Duvno, zatim Hlivno s 


KARLO ROBERI1 61 


gradom Bistričkim, a nakon toga još i župu Dlamoč ili Glamoč. I mora 
se prohtjelo bosanskomu banu, te zauzeo oblast Krajinu (staru Neretvu) 
od rijeke Neretve do Cetine kod Omiša. Krajinu s Imotom pridružio 
Humu, a od Duvna, Hlivna i Dlamoča stvorio zasebnu oblast, koja se u 
bosanskim spomenicima zove Zapadne strane ili Završje.“ 

Neharnost kralja Karla Roberta prema banu Mladenu osvetila se 
strašno. Veći dio Hrvatske zajedno s Dalmacijom odmetnuo se od nje- 
gove krune. Jezgra sa starom kraljevskom i banskom stolicom, gradom 
Kninom, zapala je nedobitnoga kneza Nelipića, a oblasti na periferiji 
razgrabili bosanski ban i Mlečani. Mletačka je Republika također još 
3. rujna 1326. pozvala na red krčkoga kneza Fridrika, svoga građanina 
i podanika, što se bijaše pridružio vojsci bana Mikca, te mu pomagao 
zborom i tvorom. Podjedno mu zaprijeti da se više ne usudi slično 
raditi (Ft ideo habemus sibi denotari, ut sibi caveat similia committere). 

(Vladanje Karla Roberta u Ugarskoj, 1321—1334.) 
Ne može se gotovo ni pojmiti, zašto je Karlo Robert dopustio da mu 
čitava Dalmacija postane plijenom Mletačke Republike. Nagađa se da 
se nije usudio borbe započeti, jer nije imao brodovlja da se ogleda 
s himbenim prijateljem; zatim da se nije htio zavaditi do kraja s Mle- 
cima da mu ne smetaju u napuljskim poslovima. 

Karlo je međutim i nakon smrti Matije Trenčinskoga još neko vri- 
jeme imao pune ruke posla dok je Ugarsku posve smirio. Godine 1324. 
pobunili se erdeljski Sasi pod svojim grofom Henningom. Tek oko go- 
dine 1327. biše svladani posljednji trzaji oligarhije u Ugarskoj. Otad je 
francuski obrazovani kralj gledao da poput svojih rođaka u Francuskoj 
posve predobije velikaše za sebe i za svoju porodicu. Zasjenit će ih 
sjajem kraljevskoga prijestolja i dvora, priređivat će svečanosti i vi- 
teške igre, a vjerne i odane velikaše nagrađivat će što obilatije. Zapustiv 
dosadanje kraljevske dvore u Budimu, stanovaše neko vrijeme najradije 
u Temišvaru, gdje je sagradio kraljevsku palaču. No bit će da je mo- 
čvarna okolica Temišvara slabo prijala zdravlju kraljičinu; stoga napo- 
kon izabere Karlo za svoju stolicu Višegrad (Altus lapis ili Altum 
castrum). Na desnoj obali Dunava, više Vaca, gdje ta velika rijeka skreće 
sa zapada k sjeveru, uzdiže se brdo kojega je vrh resila stara i čvrsta 
utvrda. Brdu na podanku sagradi Karlo veličanstvenu palaču, koja je 
imala 350 dvorana, te je svojim sjajem začaravala goste kraljeve. Pokraj 
palače nizali su se u dugom redu duž riječne obale sjajni stanovi držav- 
nih velikaša, koji su se već rado okupljali oko svoga kralja i gospodara. 

Kralj izabrao je međutim Višegrad za svoju stolicu i zato da bude 
bliži evropskomu zapadu, kamo ga je srce vuklo i u kojega se zgode 
rado uplitao zborom i tvorom. Tako je pomagao s vojskom Habsburga 
. Fridrika Lijepoga kad se borio za prijestolje u Njemačkoj. No Karlo se 
zanimao j za češke prilike gdje je vladao kralj Ivan od Luksemburga, 
tast njegov po drugoj ženi; a još više zanimala ga je sudbina Poljske, 
osobito otkad se oženio treći put Elizabetom, kćerju kralja Vladislava 


9% [Taj'se kraj u izvorima naziva samo Završje i nije istovjetan sa Zapadnim strana- 
ma, koji je naziv tek nakon 1377. preuzet iz naslova srpskih vladara.] 

Lokieteka. Kao da je slutio da će jednom poljska kruna resiti glavu nje- 
gova potomka, pa je vazda s najvećim interesom i simpatijom pratio 
djelovanje svoga tasta, obnovitelja države poljske nakon teških smutnja 
i nevolja. Karlo je bio svomu tastu iskreno odan i privržen i vazda gotov 
da mu pomogne. Sa svojom trećom suprugom, Vladislavovom kćerju 
Elizabetom, živio je Karlo sretnije nego s njezinim predšasnicama. Već 
god. 1321. rodi mu ona sina Karla, koji je međutim još iste godine i 
umro. No potonji sinovi njezini: Ladislav (rođen 1324), Ludovik" ili 
Lajoš (od Hrvata prozvan Lauš, rođ. 1326) i Andrija (rođ. 1327) osta- 
doše na životu, te je sretni otac smišljao kako da ih opskrbi. 

Uto se god. 1327. podiže češki kralj Ivan da zarati na poljskoga 
kralja Vladislava Lokieteka i da ga svrgne s prijestolja. Češka vojska 
bijaše već provalila do Krakova, kad se umiješa Karlo Robert da po- 
sreduje između oba svoja tasta. Češki kralj na želju Karlovu obustavi 
daljnje ratovanje, a nato predloži Karlo kralju Ivanu da se njegova naj- 
mlađa kći Ana zaruči s ugarskim kraljevićem Ladislavom. Ivan prihvati 
ponudu vrlo rado. Utanačeno bi da će kraljevna Ana, kad navrši dva- 
naestu godinu, doći u Ugarsku i donijeti sa sobom miraz od 10.000 
maraka srebra; Karlo opet odredi svomu najstarijemu sinu 15.000 ma- 
raka u ime baštine i osigura mu nasljedstvo na prijestolju u Ugarskoj 
i Hrvatskoj. No nakon dvije godine umre kraljević Ladislav, a od zaruka 
i ženidbe ne bi ništa. Prijestolnim nasljednikom postade sada Ludovik, 
koji se zajedno s mlađim bratom Andrijom zove kercsgomi Baš za toga 
hercega Andriju stao se uto otac brinuti da i njemu pribavi kakvo 
prijestolje i krunu. 

Karlo Robert bijaše prvorođeni sin Karla Martela, najstarijega sina 
napuljskoga kralja Karla II. Kad je taj Karlo II god. 1309. umro, pri- 
padalo je S puljsko prijestolje upravo njega; ali budući da je bio u Ugar- 
skoj, a još k tomu mlad i nemoćan, namijeni rimska stolica Napuljsku 
Kraljevinu njegovu stricu Robertu, koji se i zakraljio. Ona se pri tom 
A pozvati i na oporuku pokojnoga kralja Karla II od 16. ožujka 
1308, kojom je pravo na napuljsko prijestolje dodijelio svomu drugo- 
rođenomu sinu Robertu, dok je svomu unuku Karlu Robertu po prvo- 
rođencu Karlu Martelu ostavio tek gotova novca. No Karlo Robert ipak 
ne smetnu s uma da je on zapravo baštinik napuljske države. Tek što 
se bijaše malo učvrstio na ugarskom prijestolju, stade misliti na svoju 
djedovinu. Nema sumnje da je već on snovao kako bi skupio sve zemlje 
naokolo Jadranskoga mora, te svojoj porodici osigurao vladanje u toj 
prostranoj državi. U to ime zahtijevaše još god. 1317. da mu se preda 
barem vojvodina Salerno, koju je nekad otac njegov držao. Ali zahtjev 
njegov bi tada odbijen. Nova mu nada sinu kad je god. 1328. napulj- 
skomu kralju Robertu umro jedini sin Karlo, herceg od Kalabrije, osta- 
vivši za sobom samo dvije kćeri, Ivanu i Mariju. Robert je doduše imao 


" [Klaić je upotrebljavao oblik Ljudevit; međutim ime Ludovik je germanskog pod- 
rijetla i ne stoji ni u kakvoj svezi s imenom Ljudevita, a u obliku Ludovik bilježe ga 
suvremeni hrvatskim jezikom pisani spomenici.] 

RODOSLOVLJE PORODICE ANJOU (ANŽUVINACA). 
Karlo II, kralj napuljski 
1285—1309) 
Supruga Marija iz porodice Arpadovića, 
Karlo Martel, Robert, Filip Ivan, 
+ 1295. kralj knez od Tarenta knez Ahaje, 
| napnijski + 1331. + 1335. 

1. Karlo 1343. Robert, Ludovik Filip od Karlo, s 
Robert kralj naslovni od Taren- Romanije, haćeg o Ludovik 
hrvat. i ugar. car ta, kralj naslovni Drača, grof _Gravinski, 
1301—1342. Karlo Konstan- napuljski car Kon- + 1348. t 1362. 

Supruga (3). herceg od e 1346. do stantino- = 
lizabeta, Kalabrije + 364 1362. polja Margareta, 4. Karlo II 
kći poljskog + 1328 supruga + 1373. supruga Drački 
kralja Vladi- Ivana I., Supruga Karla II 1369—1376. 
slava Lokie- Ivana I, kraljica Elizabe- Dračkoga. herceg 
teka kraljica napuljska ta, kći hrvatski; 
napuljska, hrvat. 1381—1386. 
1343— hercega kralj 
1382. Stjepana. napuljski; 
: 1 Zare 
. suprug ralj 
Kraljević ugarski i 
ugarski hrvatski; 
Andrija supruga 
(t 1345) Margareta 
=. 
2. suprug 5. Ladislav 
Ludovik 1386—1414. 
“i SOKA 
napuljski 
' i do 1409. 
PE tek 
n 
Majorke koEnunja ) 
(+ 1374) 
4. Otto, 
vojvoda od 
raun- 
schweiga 
(od 1376) 
__ 
2. Ludovik I., kralj ugarski i Andrija, + 1345. Stjepan, + 1355. Od 1349. 
hrvatski, 1342—1382. suprug napuljske herceg hrvat.. Supruga 
Druga supruga Elizabeta, kći kraljice Ivane I. Margareta, herce soje r- 
bosan. bana Stjepana II vatska (1354—1358). 
Kotromanića. 
Katarina, 3. Marija, Jadviga, Elizabeta, Ivan, herceg 
(1374) kraljica ugarska kraljica 1366—1380. hrvatski, 
i hrvatska, poljska. udala se 1370. za 1358—1360. 
1382—1395. svoga rođaka 
Suprug kralj Filipa od Roma- 
Sigismund iz nije, naslovnoga 


cara od Kon- 
stantinopolja. 


rodice 
Luksemburga. 


još dva brata, a svaki od njih po tri sina; no nedvojbeno je pravo Karla 
Roberta bilo preče i jače od svih drugih. Stoga stade on sve odlučnije 
"tražiti da mu se prizna nasljedstvo i da mu se privremeno predade voj- 
.vodina Salerno i gospoštija Monte San Angelo. Međutim je kralj na- 
puljski dosljedno i ustrajno odbijao sve njegove zahtjeve. To dodija na- 
posljetku Karlu Robertu, te posla god. 1330. franjevca Ivana u Avignon 
k papi, zamolivši ga da bi on posredovao. Ivan XXII jedva to dočeka, jer 
je bio donekle ozlojeđen na kralja Roberta, gospodara Avignona i naj- 
moćnijega vladara u Italiji. Mrzila ga zavisnost od toga kralja, pa je 
rado prihvatio zgodu da mu pokaže kako je zapravo on vrhovni lenski 


64 TREĆE DOBA 


gospodar u Napulju i kako mu pristoji zapovijedati svomu kletveniku. 
No prije nego što je papa išta uradio, malo da nije Karlo Robert zagla- 
vio s čitavom porodicom svojom. 


Felicijan Zaha (Miha Madijev zove ga Merz i Mericus), nekad pala- 
tin Matije Trenčinskoga a poslije jedan od najodanijih službenika kra- 
do imao je mladu i krasnu kćer Klaru, koja je bila dvorska gospo- 

ica kraljice Elizabete. Klara je vazda bila uz kraljicu, pa je tako i u 
proljeće 1330. boravila s kraljevskom porodicom u čarobnim kraljev- 
skim dvorima u Višegradu. Zgodilo se da je baš tada došao poljski kra- 
ljević Kazimir u pohode svojoj sestri, kraljici Elizabeti. Mladi kraljević, 
inače vrlo nadaren, ali na zlu glasu poradi svoga ljubakanja, zavolio 
Klaru. No kad mu ona ljubavi ne uzvrati, on ju silom oskvrnu. Otac nje- 
zin usplamti strašnim gnjevom, te odluči grozno osvetiti sramotu svoje 
kćeri. Kraljević Kazimir umakne osveti, pobjegavši kući u Poljsku, a 
nato odluči Felicijan Zaha ubiti kraljicu, sestru njegovu, za koju se 
govorilo da je pomagala pustolovini svoga brata, poslavši sirotu dje- 
vojku iz crkve u dvor po molitvenik ili krunicu. Bilo je to 17. travnja 
1330, upravo u doba kad je kraljevska porodica sjedila u blagovaonici 
za ručkom. Felicijan provali u dvoranu, naleti s mačem na kraljicu i 
odsječe joj četiri prsta na desnoj ruci; kralj se obori na njega, ali bi 
također ranjen u ruku. Tad je Felicijan napao i kraljeve sinove, Ludo- 
vika i Andriju, ali im je samo odsjekao nešto kose, jer su pred njih 
stali njihovi odgojitelji Nikola Drugeth i Nikola Knežić, koji dopadoše 
teških rana. Tada pođe dvorjaniku Ivanu Čelenju za rukom da obori 
bijesnoga Felicijana topuzinom na zemlju, našto priskočiše sluge te ga 
sasjekoše na komade. Njegova uda biše izložena u različitim gradovima; 
u Budimu pokazivahu glavu njegovu. Nesretni otac, koji bijaše pomah- 
nitao zbog sramote kćerine, platio je svoj zločin smrću; no grozan i 
oduran je bijes i promišljena okrutnost kojom se Karlo osvećivao ne- 
dužnim rođacima njegovima. Klara, tužna žrtva kraljevićeve pohote, 
osakaćena bi na nosu, ustima i rukama, te privezana polumrtva na 
konja i vođena po gradovima i selima. Vodiči njezini klicahu: »Tako 
budi svakomu koji dirne u svoga kralja.« Jedini sin Zahin pobježe s 
vjernim slugom svojim prema granici; ali biše uhićeni, privezani konjima 
za repove i po ulicama vučeni; trupla njihova biše bačena psima za 
hranu. Stariju kćer Sebu dade župan barški pred gradom Levom pogu- 
biti; njezin suprug Kopaj pogibe u tamnici. Ni tim se ne zadovolji krvo- 
žedni kralj. On sazove za 24. travnja zbor državnih časnika, koji izreče 
po želji kraljevoj strašnu osudu nad čitavim rodom Felicijana Zahe. Svi 
muški članovi porodice sve do trećega koljena, pače i sinovi Felicijanovih 
sestara, biše osuđeni na smrt od krvnika, dalji rođaci na vječno ropstvo, 
a svi svojaci na progonstvo s kraljevskoga dvora. Imanja osuđenika 
zapadoše kralja, koji ih poslije darova spasitelju svoje porodice Ivanu 
Čelenju. Da bi se opravdao tako strašan postupak, obijediše dvorjanici 
kraljevi neboge žrtve s najgroznijih zločina. Uza sve to ostaje grozna 
osveta Karlova kao crna ljaga na njegovu vladanju. Ona pokazuje da je 
Karlo Robert potomak onoga Anžuvinca koji je onako nemilosrdno dao 

pogubiti posljednjega Hohenstaufovca, da je član one krvožedne poro- 
dice koja se međusobno zatirala i ubijala dok nije u krvi svoga posljed- 
njega člana izginula. 

Odmah nekako nakon osude Zahovaca stala Karla moriti bolest od 
koje se nije mogao posve oporaviti sve do smrti svoje. Suvremeni je 
svijet nagađao da je to Božja kazna zbog prestroge osude. Jednako je za 
Božju kaznu smatrao nedaću koja je Karli snašla još one jeseni u ratu 
s Vlasima (Rumunjima). Karlo naime bijaše provalio u vojvodinu 
Vlašku da skuči njezina gospodara Basaraba. No 9. studenoga 1330. 
opkoli ga vlaška vojska u nekoj dolini, te sasiječe najveći dio njegovih 
četa. Sam Karlo jedva se nekako spasi, zamijenivši odijelo i oružje s 
jednim plemićem. Od toga časa nije više Karlo dirao u Vlahe. 


Uto je Karlu i njegovu rodu papa Ivan XXII utirao put do napulj- 
skoga prijestolja. Dne 26. siječnja 1331. napisao je papa poslanicu na- 
puljskomu kralju Robertu i njegovoj drugoj supruzi Sanchi, kojom ih 
pozivaše da zadovolje opravdanim zahtjevima ugarskoga kralja, Rober- 
tova sinovca. Nadalje im izlagaše kolika bi pogibelj zaprijetila Napulju 
kad bi se ugarski kralj podigao da s oružjem izvojšti svoje pravo na prije- 
stolje. Napokon im oredloži da bi se čitavi spor dao lako izravnati i jedin- 
stvo napuljske države uzdržati kad bi se koja kći pokojnoga vojvode od 
Kalabrije zaručila i poslije vjenčala s jednim sinom ugarskoga kralja. 
Papa izjavi se spreman podijeliti tada i dispenzaciju zbog rodbinstva. Po- 
božnoj kraljici Sanchi pođe za rukom, te skloni svoga supruga da pri- 
hvati prijedlog papin; a i Karlo Robert radosno privoli na sve. Stadoše 
sada ugovarati te se napokon i sporazumiše. Mlađi sin Karlov, po imenu 
Andrija (rođen 30. studenoga 1327) oženit će Ivanu, stariju kćer vojvode 
od Kalabrije, pa će onda oboje po smrti svoga djeda Roberta zajedno i 
s jednakim pravima kraljevati u Napulju. Kraljević Andrija doći će što 
prije u Napulj da odraste na dvoru svoga prastrica i da se odgoji po 
tamošnjim običajima. 

Karlu Robertu bijaše mnogo stalo da opskrbi svoga drugoga sina 
Andriju, jer mu se uto (20. kolovoza 1332) rodio treći sin, po imenu 
Stjepan. Budući da mu je nekako u isto vrijeme stigao poziv od strica 
Roberta da što prije dovede sina svoga Andriju u Napulj, stade se Karlo 
spremati na put. Bit će mu u pomoć vazda vjerni Frankapani, osobito 
knez Friderik, kroz kojega će oblasti saći do mora u Senj, a odanle bro- 
dovima u Napulj. Začuvši Mletačka Republika da će Karlo Robert stići 
u primorske strane, užurbala se i donekle zabrinula. Ta znala je dobro 
kakvim je načinom došla do gradova u primorju dalmatinskom i hrvat- 
skom! 

I zaista je kralj Karlo prvih dana prosinca 1332. ostavio svoju 
stolicu Višegrad, te malo zatim sa sinom svojim Andrijom stigao u 
Stolni Biograd. No ondje ga opet pograbi bolest (podagra), te ne mo- 

aše dalje. Velikaši ga stoga savjetovahu da zbog bolesti, a i zbog zime, 

oja je na domaku, napusti svoj put i da ga odgodi do zgodnijeg, topli- 
jeg vremena. Sve to javi knez Friderik 16. prosinca Mletačkoj Republici, 
koja se sada ponešto umiri. 

Karlo Robert bijaše odgodio svoj put za iduću godinu. No tada ga 
isprva zadrža smrt njegova tasta, poljskoga kralja Vladislava Lokieteka, 
koji umre 2. ožujka 1333. Karlo odmah posla poslanike svoje u Krakov, 
te preporuči Poljacima za kralja svoga šurjaka Kazimira, jedinoga sina 
Vladislavova. Kazimir bi izabran i 25. travnja okrunjen. Ali taj Kazimir 
bio je nesretno oženjen Anom, kneginjom litavskom, te nije od nje imao 
muškoga poroda; stoga se mogao Karlo već sada nadati, da će s pomoću 
svoga šurjaka pribaviti poljsko prijestolje kojemu od svojih sinova. 

Nakon krunidbe Kazimirove stade se Karlo spremati na put u Na- 
pulj. Pratit će ga oba nadbiskupa, ostrogonski i kaločki, više biskupa i 
župana, tjelesni liječnik, odgojitelj mladoga kraljevića Andrije, po imenu 
Nikola Drugeth, napokon i učitelj njegov franjevac Robert. Već 11. 
lipnja 1333. boravi Karlo s pratnjom svojom u Zagrebu, te ostaje u 
njemu do 18. lipnja. Tu potvrđuje posjede crkve zagrebačke, zatim oslo- 
bađa građane slobodne općine na brdi Gradecu od različnih daća. Kralj 
je jamačno tada obitavao na brdu Gradecu u palači bana Mikca. Iz 
Zagreba udario je kralj prema Pokuplju, gdje je 27. lipnja (iuxta fluvium 
Culpam) izdavao povelje. Bit će da je boležljivi kralj vrlo polagano 
putovao i mnogo se u geoviua hrvatskih velikaša odmarao, jer ga tek 
mjesec dana nakon odlaska iz Zagreba, dne 17. srpnja nalazimo u Mo- 
drušama, stolici krčkih knezova Frankapana. Tu ga uz druge velmože 
i družine dočekaše poslanici dalmatinskoga grada Splita, koji se bijaše 
nedavno dao u zaštitu mletačku. Poslanici, na čelu im sam nadbiskup 
Dominik, doniješe kralju darove, uvjeravahu ga u odanosti i privrže- 
nosti svojih sugrađana, te ga napokon zamoliše da potvrdi gradu Splitu 
privilegije svojih predšasnika. Ali kralj, kojega je jamačno ozlojedila ta 
dvoličnost Splićana, poruči njima u zasebnom pismu »da će sve njihove 
dopuštene i poštene zahtjeve svakako ispuniti«, ali privilegije im ne 
može potvrditi iz razloga koje će im nadbiskup s ostalim poslanicima 
usmeno saopćiti. 

Iz Modruša putovaše kralj kroz oblast knezova Frankapana u Senj, 
gdje se ukrca u brodove i zaplovi morem put Napulja. U luci Vieste do- 
čekaše ga drački vojvoda Ivan, a u Noli stari i sijedi stric Robert zajedno 
sa svojim državnim barunima, te ga odvede u Napulj. Dne 27. rujna 
bude šestogodišnji Andrija s jednako šestogodišnjom Ivanom zaručen i 
kao vojvoda od Kalabrije određen za nasljednika na prijestolju. Tom 
prigodom bijaše više talijanskih država poslalo svoje poslanike u Napulj 
da pozdrave ugarskoga kralja. Karlo Robert proboravi neko vrijeme u 
Napulju, a onda ostavi ondje dadilju mladoga kraljevića Andrije zajedno 
s odgojiteljem Nikolom Drugethom i učiteljem Robertom, te se spremi 
na odlazak. U Ugarsku vrati se međutim tek u proljeće slijedeće godine 
1334. Neki nagađaju da je zimu proboravio u blagom podneblju Dal- 
macije; drugi opet misle da je iz Napulja pošao u Avignon u pohode 
devedesetogodišnjemu papi Ivanu XXII da mu se zahvali za usluge uči- 
njene njemu i rodu njegovu. 

(Banovanjebana Mikca u Slavoniji, 1325—1342.) Ot- 
kad je ban »čitave Slavonije«, Mikac Mihaljević od plemena Akuševa 
onako zlo prošao god. 1326. u borbi s Kurjakovićima i Nelipićem, čini se 

da su i on i kralj Karlo Robert posve napustili Hrvatsku s Dalmacijom 
i da je ban Mikac jedino o tom nastojao da barem Slavoniju uzdrži za 
svoga kralja. Ali i u Slavoniji čekalo ga je dosta posla. 

Gisingovci bijahu doduše izgubili sva svoja posjedovanja u Slavo- 
niji, a tako isto bijaše se i razban Ivan Babonić pokorio kralju i postao 
dvorjanikom njegovim, naime magistrom kraljičinih tavernika, no uza 
sve to ne ostade Slavonija ipak mirna ni potonjih godina. Tu su pokre- 
tali najprije smutnje sinovci Ivana Babonića, braća naime Juraj, Ivan, 
Dionizije i Pavao, sinovi pokojnoga bana Stjepana Babonića; a u isti 
mah bjesnile su neprestane borbe između zagrebačkoga biskupa Ladi- 
slava de Kobol i njegovih vjernika poglavito radi crkvene desetine. 
Borbe su se koji put prometnule u opći otpor čitave biskupije proti 
svomu duhovnomu poglavaru. 

Već bi spomenuto kako su knezovi Stjepan, Ivan i Radoslav bili 
podijelili golemu svoju državinu od kranjske međe do Bosne i od Save 
do Gvozda. Stjepan dobio je tada najzapadnije oblasti od kranjske međe 
do Gline sa stolicom u Steničnjaku, Ivana zapali krajevi između Gline 
i Une sa znamenitim gradom Zrinjem, a Radoslav zadobio kotare i župe 
Uni na istoku prema Sani, naokolo grada Blagaja, po kojem se potomci 
njegovi prozvaše knezovi Blagajski. Dok se knez Ivan još 1323. 
pokorio kralju Karlu Robertu i njegovu banu Nikoli Omodejevu, te 
prešao zatim u kraljevsku službu i tom prigodom poveo na kraljevski 
dvor i svoje sinovce, potomke kneza Radoslava, ostali su se sinovi po- 
kojnoga mu brata Stjepana, nekadanjega bana, i dalje odupirali kralju 
i njegovim banovima. Braća Juraj, Ivan, Dionizije i Pavao kao susjedi 
Kranjske, gdje su također držali imanja, pouzdavali su se mnogo u 
pomoć tamošnjih vojvoda iz porodice Habsburg, te su prkosili novomu 
banu Mikcu. Osobito otkad je ban Mikac god. 1326. onako nemilo bio 
suzbijen od hrvatskih knezova, dizali su se očito proti njemu i sinovi 
bana Stjepana. 

Rat između Stjepanovih sinova i bana Mikca bjesnio je god. 1327. 
Ban skupio oko sebe mnogo gospode i plemića slavonskih. Bijaše uza 
nj Nikola sin Petrov iz Ludbrega, Pavao i Nikola sinovi Mihajlovi, Stje- 
pan sin Opojev, banovac Nikola, Ivan Pavlov kastelan Koprivnice, zatim 
više drugih kastelana, kao Toma Martinov, i Benedikt i Andrija, sinovi 
Jurjevi. Čini se da je bana pomagao i zagrebački biskup Ladislav de 
Kobol. Ban je s pomoću velikaša i plemića sabrao vrlo jaku vojsku 
(valido nostro exercitu), te stao podsjedati stolicu knezova Jurja, Ivana, 
Dionizija i Pavla, njihov tvrdi grad Steničnjak. Braća se donekle hrabro 
branila tako da je bag vrlo mnogo svojih ljudi izgubio; no naposljetku 
uvjeriše se da se ne bi mogli obraniti, te zamoliše zagrebačkoga biskupa 
Ladislava da ih izmiri s banom. Mikac u sporazumu sa svima plemićima 
Kraljevstva Slavonije, koji su uza nj bili, oprosti odmetnicima dotadanju 
nevjeru njihovu, te im u ime kralja podijeli amnestiju. Ali zato mora- 
doše banu predati svoju dosadanju stolicu, svoj tvrdi Steničnjak, a ban 
im da u zamjenu za nj grad donju Moslavinu. Podjedno im ostavi druge 
neke gradove i posjede, kao grad Lipovac kod Samobora, Gradac na 
Kupi, i napokon imanja Brezovicu i Sv. Petra u zagrebačkom polju. Još 

ispod grada Steničnjaka sastavljena bi isprava o tom miru 16. rujna 
1327, a nato u crkvi majke božje prisegoše na evanđelje obje stranke da 
će ustanove mira točno izvršiti. Pače ban Mikac obeća da će u kralja 
izraditi potvrdu mira. I zaista Karlo Robert 28. ožujka 1328. odobri ba- 
novu ispravu i oprosti sinovima Stjepanovim, za koje kaže da su »po 
krivim naputcima (ad falsas suggestiones) nekih nevjernika« bili sašli 
s puta vjernosti i odanosti prema kraljevskomu imenu. 

Gotovo u isto vrijeme, kad su sinovi bana Stjepana izgubili svoju 
stolicu Steničnjak, lišio se i knez Ivan Babonić sam svoje stolice Zrinja. 
Pošto ga je naime kralj Karlo Robert bio skinuo s banije, izmirio se 
knez Ivan sa starim svojim protivnicima Gisingovcima, pače je tom pri- 
godom svoju kćer Anu dao za ženu Petru s pridjevom »Hercegu«, sinu 
nekadanjega bana Henrika III, svoga najljućega neprijatelja. No ta že- 
nidba stajala je kneza Ivana vrlo skupo. Petar Herceg bunio se protiv 
kralja i poslije, te je mnogo štete nanio kraljevim privrženicima, osobito 
kraljevu zastavniku Lovru Totu i njegovoj braći. Zato bi Petar osuđen 
da plati Lovru odštetu od 250 maraka. Ali budući da je ne mogaše smo- 
ći, morade tast njegov knez Ivan Babonić u rujnu 1328. založiti Lovru 
Totu svoj grad Zrinj (caput honorum) na godinu dana, naime do 8. 
rujna 1329. Bud da knez Ivan nije imao otkupnine, bud da se poslije 
inače pogodio, Zrinj ostade i dalje zastavniku Lovru i njegovu sinu Ni- 
koli Konthu sve do god. 1347, kad ga je kralj Ludovik I darovao bri- 
birskomu knezu Jurju. 

Državina knezova Babonića takvim načinom bi rastrgana i razasuta. 
Na krajnjem istoku od nekad goleme oblasti njihove ostade samo Ra- 
doslavovim potomcima kraj između Une i Sane, te su oni otad stali više 
utjecati na poslove bosanske nego na prilike slavonske. Radoslavovi 
potomci ostadoše i vjerni Anžuvincima, naročito knez Nikola koji je kao 
vitez često boravio na kraljevu dvoru i pratio Karla na njegovim voj- 
nama. Osobito se bijaše proslavio u ratu s vlaškim vojvodom Basarabom 
u studenom 1330. Kad je ono vlaška vojska zakrčila put Karlu u svojim 
gorama, vrli je vitez (tuvenis adleta ut tiro fortis) Nikola sastavio sa 
zemljom pet vlaških vojnika, koji su svakako htjeli do kralja doprijeti; 
pri tom je junak Nikola dopanuo šest rana na glavi i leđima i uz to 
izgubio dvadeset i pet svojih ljudi u onoj »prokletoj dolini«. No zato je 
Karlo vjernoga viteza obilato nagradio. Već 9. prosinca 1330. izdao mu 
je povelju, kojom mu je darovao grad Ostrožac s Dobernicom i posjedo- 
vanja duž Une sve do grada Krupe. Dok je tako Radoslavova loza Ba- 
bonića ostala u kraljevskoj milosti, bunili su se i dalje sinovi bana 
Stjepana, ne mogući pregorjeti grada Steničnjaka. Pri tom su ih poma- 
gali susjedni habsburški vojvode. Još 7. siječnja 1336. utanačiše u Beču 
sinovi bana Stjepana, po imenu Juraj, Dionizije i Pavao, neki ugovor 
s habsburškim vojvodama naperen proti kralju Karlu. Braća izjaviše 
tada da su postali »dobrovoljni slufbenici« (spontanei servitores) voj- 
voda Alberta i Ottona, pa se zavjeriše da se neće izmiriti s kraljem 
Karlom i njegovom suprugom »bez znanja, zapovijedi i privole rečenih 
vojvoda«. No zato nije ni Karlo htio znati za njih kad je 1i. rujna 1337. 
silopio mir s Habsburgovcima. 

Banu Mikcu Mihaljeviću i njegovu rodu bijaše samo u prilog rasulo 
Gisingovaca i Babonića. Već prije bijaše ga po kraljevoj milosti zapala 
sva imovina Gisingovaca u Slavoniji, osobito njihovi gradovi u Podra- 
vini, kao Koprivnica, Novigrad i Prodanić (Virje); a sada je jamačno 
ovladao i gradom Steničnjakom i njegovim okolišem. Uopće je ban 
gramzio da steče čitavu državinu sinova nekadanjega bana Stjepana 
Babonića. Ni to mu ne bijaše dosta. U samoj slobodnoj varoši Gradecu 
kod Zagreba otimao se za zapuštenu neku palaču, koja je u drugoj po- 
lovici XIII stoljeća pripadala nekomu banu Stjepanu, te koju je rečeni 
ban 1288. poklonio Gilionu. Premda je ta palača bila zapuštena i gotovo 
razvaljena, ipak ju je ban Mikac htio sebi prisvojiti tvrdeći da ona nije 
bila vlasništvo banovo nego bansko. Zbog te tužne palače bilo je parnice 
god. 1332. sve pred kraljem, gdje je ban Mikac morao odustati od svoga 
zahtjeva, budući da je gorički arciđakon Ivan dokazao neprijeporno 
pravo tadanjih vlasnika. 

Ban Mikac izgubio parnicu, no zato se sve jednako trsio da dođe do 
palače u općini na brdu Gradecu. Tu mu u zgodan čas dođe nalog kralja 
Karla Roberta da na brdu Gradecu podigne kraljevsku palaču. 
Kralj naime Karlo, ljubeći po načinu svojih francuskih rođaka sjaj i gi- 
zdu, želio je i u stolici Slavonije imati svoju palaču kako ih bijaše već 
više podigao u Ugarskoj. Nakon povratka Karlova iz Napulja stao ban 
Mikac graditi kraljevsku palaču na južnoj strani Brda Gradeca, ondje 
po prilici gdje danas uz Strossmayerovo šetalište stoji kuća barunice 
Burati.* No budući da je ban uz palaču htio u zidinama probušiti vrata, 
kroz koja bi se moglo silaziti niz brdo u podgrađe (današnju Ilicu), 
ustadoše protiv toga građani, zabrinuti za sigurnost svoga grada. Oni se 
pače zbog toga potužiše i kralju, koji 29. studenoga 1335. iz Višegrada 
posla banu ovo pismo: »Ljubljenomu i vjernomu, velemožnomu mužu 
Mikcu, banu čitave Slavonije pozdrav i.milost. Znajte da iako smo za- 
povjedili da u našem varošu utvrđenoga brda Gradeca do Zagreba po- 
dignete i priredite uza zid kraljevski dvor (domum regalem) i premda 
to svakako hoćemo da se izvede, to ipak, budući da namjeravate blizu 
toga dvora načiniti velika vrata, kako su se građani po svojim izasla- 
nicima potužili, nećemo da probijate velika vrata, nego samo vratašca 
(portellam), kroz koja bi mogao konj izaći ili unići, a da se ne ozlijedi. 
Stoga vam ovim tvrdo zapovijedamo da ne pravite velikih vrata na 
onom mjestu, nego samo malena, kako rekosmo, pa da ni sami ni po 
svojim službenicima ne smetate naše goste u njihovim pravima, gazeći 
šišove sloboštine. Dano u Višegradu uoči sv. Andrije godine 1335.« 

Nekako u isto doba, kad je ban Mikac gradio kraljevske dvore, 
uredio je i sebi svoju palaču. Ta je bila blizu kraljevske palače, valjda 
s druge strane malenih vratašca (dveraca), možda ondje gdje je danas 
vatrojavni toranj.“ K ovoj palači pripadao je i vinograd, zasađen ispod 
nje na južnom obronku brda Gradeca, nadalje i ribnjak pod vinogradom. 


2 [Novija istraživanja su pokazala da je Kraljevska palača bila vjerojatno na mjestu 
gdje danas stoji kuća Zrinski na Kapucinskom trgu.] 
1 [Kula Lotršćak.] 

Čudno se ponašao ban Mikac kad je zagrebački biskup Ladislav de 
Kobol zajedno s kaptolom pregnuo nastojati da se crkvi povrate imanja, 
koja joj biše za prijašnjih burnih vremena ugrabljena, i da joj se opet 
daje desetina, koja joj se prestala plaćati. U toj borbi Grkovnjaka 
sa svjetovnjacima, koja je dugo trajala i više se puta prometnula u krva- 
vu bunu, pomagao je ban Mikac po kraljevu nalogu biskupa riječima i 
proglasima; ali je svojim zlim primjerom prednjačio drugima, ne da- 
vajući sam desetine od svojih imanja i posjeda. I upravo zato što je 
ban Mikac slabo djelom radio u prilog crkvi, otegla se ta borba između 
biskupa i njegovih duhovnih i svjetovnih podanika gotovo do smrti 
kralja Karla. 


Već 12. listopada 1327. bijaše ban Mikac po kraljevu nalogu izdao 
prosla na narod, kojim zapovjedi plaćanje desetine i objasni način 
ako da se daje. U uvodu svoga proglasa veli ban: »kraj ostalih naših 
briga glavna je ta, i o njoj svaki dan razmišljamo, da se pobožnim čuv- 
stvom dostojno poštuje pravovjerna vjera, što želimo ne samo i mi sami, 
nego nam je i od kraljeva veličanstva jednako naloženo; odatle može 
procvasti vremenita sreća i naša i onih koji su našoj brizi povjereni, 
ako kralja kraljeva zahvalnim počitanjem veličamo; a doista tim ćemo 
najveće štovanje Božje posvjedočiti ako dademo zakonitu desetinu, koju 
je pridržao svevišnji stvoritelj kao priznanje svoje velevlasti i koju 
je opet namijenio svećenicima, pa da istu uznastojimo povratiti svećen- 
stvu crkve zagrebačke, kojemu ste je već kroz dugo vrijeme zanijekali.« 
Nadalje veli da je zrelo promozgao stvar, pa stoga nalaže da svi župani 
(knezovi), plemići, službenici i svakoga staleža ljudi moraju davati 

crkvenu desetinu u naravi, naime desetinu od ovaca, jarića i pčelinjih 
košnica, zatim desetinu od pšenice, raži, zobi, ječma, proje i drugoga 
žita u žitnicama i vina u klijetima, napokon još desetinu od jednogo- 
dišnjih svinja i odojaka, kad god će je od njih zatražiti biskup ili nje- 
govi desetinari. O vremenu kada se ima desetinjati određuje ban da se 
desetina od pšenice, raži, zobi i ječma ima pobrati do osmice Stjepanja 
ili do 27. kolovoza, od proje i druge jesenske žetve do osmice Svisvetih 
ili do sedmoga studenoga; a desetina vinska i od svinja do osmice Mar- 
tinja (18. studenoga). Označivši tako rokove za davanje desetine javlja 
ban da je sporazumno s biskupom ustanovio da će se onim plemićima, 
županima i kastelanima koji bi na označene rokove dali potpunu de- 
setinu i uznastojali da je i njihovi podanici (kmetovi) podmire za 
uloženi za to trud i uslugu otpustiti šesnaesti dio od sabrane desetine; 
dok će od onih koji ne bi u određeni rok ili najkasnije do osmice sve- 
toga Andrije predali potpunu desetinu taj šesnaesti dio desetine pripasti 
onomu komu će ban naložiti da je utjera. Uz to svaki plemić, koji ima 
grad ili veća posjedovanja a ne podmiri dužne desetine petnaest dana 
nakon Andrijina, kaznit će se još i globom od pet maraka; manji plemić 
globit će se jednom markom, a građani i kunovnjaci polovicom marke. 
Dopušta također biskupskim desetinarima da smiju zahtijevati i zatezne 
kamate bud od čitave zanijekane desetine bud od zaostaloga dijela. Na- 
pokon povjerava ban županu zagrebačkomu i križevačkomu da bdiju po 
čitavoj biskupiji da se banska zapovijed točno vrši i da budu deseti- 
narima na nie, Ako uzrade protivno ovoj naredbi, ne samo da će biti 
lišeni županske časti, nego će ih biskup također kazniti crkvenim pro- 
kletstvom. 


Naredba banova, premda ju je sam kralj 10. travnja 1328. potvrdio, 
urodila je slabim plodom. Ustanove njezine bile su pretegotne, sve da 
ih je narod bio i spreman vršiti. Osobito je nezgodno bilo davanje de- 
setine u prirodninama. Nato je ban Mikac 25. listopada 1328. izdao novi 
proglas na sve plemiće, građane slobodnih gradova, kao i na čitavo sta- 
novništvo biskupije zagrebačke. U njem kaže da, premda bi mogao kao 
ban siliti narod na davanje desetine u naravi, nije ipak protivan tomu 
da se može i gotovim novcem otkupiti, budući je sam biskup na to 
pristao. Stoga određuje da se mjesto desetine u prirodninama od poje- 
dinih kupića pšenice, raži, ječma, zobi, proje i sirka plati biskupu .do 
Martinja šest banskih dinara, koji jedan vrijedi dvanaest malih baga- 
tina. Od pojedinih kablića desetinskoga vina neka se plati toliko dinara 
za koliko se bude kablić novoga vina po gradovima prodavao. Svaki pak 
koji ne otkupi desetine po određenoj cijeni do Martinja morat će za 
svaki kupić žita i kablić vina pridodati, još po dva dinara, jer će za 
toliko poskočiti cijena i žitu i vinu. Što se tiče jednogodišnjih svinja i 
odojaka, neka se prigodom desetinjanja procijene i ustanovljena cijena 
novcem isplati. Košnica i ovca može se otkupiti s dinarom, a jare s pol 
dinara. Ustanovivši tako otkup desetine, nalaže napokon ban svim žite- 
ljima da dadu desetinu ili je otkupe, jer će ih inače na to prisiliti nje- 
govi župani, suci, kastelani i drugi službenici. 

No ni ta znatno ublažena naredba o plaćanju desetine nije kori- 
stila, jer je ni kmetovi bana Mikca nisu htjeli plaćati, kako se to iz pisma 
kralja Karla Roberta od 14. lipnja 1329. na boo razabira. A kralj je i 
sam imao razloga da uredi desetinu i u Ugarskoj i u Slavoniji, a i to da 
osigura svećenstvu njegove prihode, jer su pape u Avignonu za namirenje 
svojih potreba i za ratovanje s krivovjernicima udarili velik namet na 
ugarske i slavonske crkovnjake. Tražili su naime od njih deseti dio svih 
njihovih prihoda; dvije trećine sabranih priloga zadržali su za se, a jednu 
trećinu ostavili su kralju Karlu Robertu za rat s vlaškim vojvodom i bo- 
sanskim patarenima. 


Dva zasebna papinska izaslanika, po imenu Jakov Berengarij, be- 
nediktinac, i Rajmund de Bonofato, oratorijanac, boravili su šest godina 
(1332—1338) u Ugarskoj i Slavoniji sabirući priloge za svoga gospodara. 
U zagrebačkoj biskupiji skupiše za tri godine 1127 maraka. Sam biskup 
Ladislav de Kobol platio je za prvu godinu 143 marke; ostalo nije mo- 
gao skupiti kao ni pristojbu od 400 forinta za svoje imenovanje za 
biskupa. U toj nevolji stade god. 1333. odlučnije utjerivati desetinu i 
ostale dohotke svoje. No stoga se porodi buna najprije u Ivaniću, a 
onda u čitavoj biskupiji. Među buntovnicima bijaše i plemića i predija- 
lista; sve bijaše složno odupirući se biskupu. 


Otpor i buna proti biskupu trajaše više godina. Glavni kolovođe 
bijahu biskupski podanici ili predijalisti u župi ivanićkoj, čazmanskoj 
i dubrovačkoj. Ban Mikac pomagaše slabo biskupa, premda je taj bio 
kum njegovim sinovima. Tako se biskup morao neprestano utjecati za 
pomoć kralju, koji je doduše slao poruke i dozivao buntovnike pred 
svoj sud, ali nije također digao vojske da svlada otpornike. God. 1340. 
pozvano bi sila buntovnika pred kraljevski vrhovni sud u Višegrad, ko- 
jemu je predsjedao kraljev kancelar Petar i potkancelar Totimir. Bun- 
tovnici biše osuđeni, ali još prije osude pobjegoše u Hrvatsku. Tek 
pošto je kralj na prijedlog biskupov pomilovao osuđenike, usudio se La- 
dislav de Kobol vratiti na svoju stolicu u Zagreb. No ipak je kralj na 
njegovu molbu 27. kolovoza 1340. poslao zasebna poklisara u Hrvatsku 
i s njim kraljevska pisma za kneza Dujma Frankapana, kao i na bana 
Mikca i njegove sinove Stjepana i Akuša, kojima im strogo naloži da 
čim doznadu što pisma kažu, odmah isplate biskupu zagrebačkomu de- 
setinu od svojih posjeda i da više ne priječe biskupovim ljudima pobi- 
rati desetinu od svojih podanika i kmetova. Iste godine 1340, dne 19. 
travnja, bijaše kralj upravio pismo na bana Mikca, knezove Dujma i 
Bartola Frankapana, a i na slobodne općine i kastelane gradova da ne 
daju utočišta nekim žiteljima slobodne općine Gradec kod Zagreba, koji 
bijahu radi bune kažnjeni izgonom iz grada. Po tom sudimo da je bilo 
smutnja i u toj općini. 

Ban Mikac Mihaljević boravio je redovito bud u gradu Zagrebu, 
bud u svojim gradovima i zamcima u Podravini, najviše u Koprivnici 
i Prodaviću (Prodauiz, danas Virje). Čini se da je posljednjih godina 
imao neprilika sa svojim sinovima. Godine 1341, dne 4. veljače, izda on 
sporazumno sa svojim odanim sinovima, magistrima Stjepanom, Aku- 

šem i Ladislavom, povelju svomu četvrtomu sinu Lorandu, kojom mu 
za volju mira podijeli u ime njegova dijela grad Novigrad (castrum 
Wywar) sa svima pripacima. 


(Knez Nelipić u Hrvatskoj, 1330—1342.) Otkako je Karlo 
Robert napustio Hrvatsku, gospodovao je u njoj poput samosvojna vla- 
dara silni knez Nelipić. Držeći u svojoj vlasti stari kraljevski i banski 
grad Knin i mnogo drugih gradova uz Krku i Cetinu, odanle je uporno 
branio svoje prvenstvo s pomoću svojih rođaka, krbavskih knezova Kur- 
jakovića. Ali je trebalo gotovo nadčovječne snage da održi uzurpiranu 
premoć svoju. Ta on se nije mogao nazivati ni banom, a još je manje 
mogao osnivati svoju vlast na kraljevskim privilegijima, kao nekad 
banovi Pavao I i Mladen II od plemena Šubića. Knez Nelipić bio je na- 
metnik koji se mogao održati jedino tako dugo dok su prilike bile njemu 
u prilog. Na istoku je ban bosanski Stjepan II Kotromanić vrebao na 
svaku prigodu da ugrabi koji kotar hrvatski; na zapadu je doduše Mle- 
tačka Republika oduševljeno radila da pomogne Nelipiću zatrti svaki 
tračak kraljevske vlasti i ugleda u Hrvatskoj, ali nije bila ni malo voljna 
dopustiti da mu krila suviše ponarastu. A najmanje je bila spremna 
dopustiti mu da se upliće u poslove dalmatinskih i hrvatskih primorskih 
gradova, koje bijaše nedavno svojemu vladanju pridružila. 


U samoj Hrvatskoj ostadoše knezu Nelipiću najljući protivnici po- 
tomci bana Pavla I, naime knezovi od Bribira. U prosincu 1330. umre 
doduše knez Juraj II, Nelipićev nepomirljivi dušmanin, ali njega zami- 
jeni još odlučniji sin njegov Mladen III Banić sa svojom braćom Pavlom 
III i Deodatom. Taj Mladen III, kojega suvremenici prozvaše »štitom 
Hrvata« (clipeus Čhroatarum), prigrli sve tradicije svojih predaka. 
Držeći sa svojom braćom tvrde gradove Skradin, Klis i Omiš bijaše još 
uvijek dosta jak da zanovijeta i knezu Nelipiću i odmetnim gradovima 
dalmatinskima. Uz mladoga i krepkoga Mladena III stao se javljati i 
stric njegov, nesretni Pavao II, želeći okajati svoj grijeh, što ga bijaše 
počinio podigavši ruku na starijega brata svoga, bana Mladena II. 
Kako je mladi knez Mladen III prkosio Nelipiću i Mlecima u svojim 
gradovima, osobito u Klisu, tako je stric njegov Pavao II, sada starje- 
šina Bribirskih knezova, branio čast i ostatke vlasti svoga roda u Ostro- 
vici i Bribiru. Budući da je državina Bribirskih knezova rastavljala 
Nelipića od primorskih gradova, nije se potonji mogao ni prikučiti 
moru dok je njegovim protivnicima bila živa na ramenu glava. Jedini 
grad Ključ (Clavis, Glavez) na utoku Čikole u Krku, što ga je držao 
Nelipićev brat Isan, bio je doduše vječita prijetnja gradu Šibeniku, ali 
nije mogao nauditi vlasti Bribirskih knezova. 


Knezovi Mladen III i Pavao II upriješe u početku svu snagu svoju 
da se osvete nevjernim dalmatinskim gradovima. Mladen iz Klisa uda- 
rao na Split, a Pavao sa svojim rodom i suplemenicima, osobito s kne- 
zom Budislavom Ugrinićem, gospodarom grada Roga na Krki, stao se 
obarati na odmetni Nin. Kad ta dva grada skuče, doći će na red Trogir 
i Šibenik. Upravo zajednička pogibao od Bribirskih knezova zbliži još 
jače kneza Nelipića i primorske gradove dalmatinske i hrvatske. Na 

ponuku Mletačke Republike utanačiše gradovi Split, Trogir i Šibenik 15. 
veljače 1332. savez s knezom Nelipićem za međusobnu obranu. Na ure- 
čeni dan nađoše se u nekoj dolini (in valle Stolpone) zastupnici tih gra- 
dova, na čelu im njihovi knezovi (Nikola de Molin splitski, Ivan Grade- 
nigo trogirski i Pantaleon Giustiniani šibenski) na okupu s knezom 
Nelipićem, te ugovoriše međusobni ugovor, slogu i savez (tale pactum, 
concordiam et societatem adinvicem). Knez Nelipić branit će spomenute 
tri gradske općine, njihove kotare i ljude od svih njihovih protivnika, 
te će njihove neprijatelje smatrati za svoje. No zato će ona tri grada 
davati knezu pomoć od četiri stotine pješaka protiv svih njegovih nepri- 
jatelja, izuzev jedino kralja ugarskoga i podanike Mletačke Republike, 
te će čete moći knez upotrebljavati samo u Hrvatskoj (in Sclavonia 
tantum), ako bi neprijatelji njegovi htjeli nanijeti štete njemu ili nje- 
govim podanicima, i to onda ako bi ih sam glavom (personaliter) vodio, 
inače ne. Ako bi ipak knez htio povesti vojnu na kojega svoga neprija- 
telja da ga oplijeni, ne smije sa sobom voditi tih gradskih pomoćnih četa 
bez naročita dopuštenja tamošnjih knezova i općinskih vijeća. Na taj 
ugovor prisegoše sindici i prokuratori svih triju gradova. Još bi uta- 
načeno da će za tu pomoćnu vojsku od četiri stotine momaka dati Split 
stotinu ljudi, Trogir sto i četrdeset, a Šibenik sto i šezdeset. 

Na temelju spomenutoga ugovora započe knez Nelipić rat na kneza 
Mladena III, koji je iz svoga grada Klisa zanovijetao Splićanima, robeći 
njihove trgovce i pobirući od njih daću za robu koju su ispod njegova 
grada vozili. Nelipić sa svojim četama i s pomoćnom vojskom triju 
gradova osvanu pred Klisom, stade ondje podizati novu tvrđu na brdu 
Grebenu, te iz nje udarati na kneza Mladena III. Tek 28. siječnja 
1333. dođe do mira između ratujućih stranaka. Mladen obeća da neće 
više pobirati daće od splitskih trgovaca, a Nelipić obreče da će za osam 
dana porušiti utvrdu na brdu Grebenu. Imanja, ugrabljena u ratu, po- 
vratit će izmjenice vlasnicima; ako bi pak kada došlo do novih razmi- 
rica, riješit će ih mirovni suci koji će se sastati u Solinu. Odmah su- 
tradan (29. siječnja) pođe knez Mladen u Trogir, te utanači sličan mir 
i s tim gradom, obećavši naročito da neće napastovati trogirskih trgo- 
vaca niti smetati njihovoj trgovini. 

Međutim se razglasilo da će naskoro kralj Karlo Robert doći u 
Hrvatsku. Vodit će svoga mlađega sina u Napulj, a tom će prigodom 
uz put pokušati obnoviti propali ugled kraljevski u Hrvatskoj. Mleci 
se silno uskomešali, a uz njih i hrvatski knezovi. Stalo se snovati kako 
bi se zajedničkim silama oduprli kralju Karlu. Tako se zgodi da su i kne- 
zovi Mladen III i Pavao II, dosadanji najljući protivnici Mletačke Re- 
publike, smetnuli s uma sve dosadanje opreke te se združili s njima 
proti kralju Karlu Robertu. Taj je doduše god. 1333. prolazio po Hrvat- 
skoj, ali nije dirao u hrvatske knezove, nego je najkraćim putem išao 
kroz oblasti knezova Frankapana do Senja, gdje se ukrcao u brodove. 
Tako minu pogibelj od kralja, ali savez između Mletaka i Bribirskih 
knezova se ne raspade, pače oba kneza još odrješitije prionuše uz Re- 
publiku. A i lukavi Mleci prigrliše Mladena III i Pavla II raskriljenih 
ruku, jer nisu htjeli da se knez Nelipić suviše osili. Ta knez Nelipić bio 

je zajedno sa svojim bratom Isanom u taj mah kudikamo opasniji od 
Bribirskih knezova. Osobito je knez Isan iz svoga grada Ključa stao 
mnogo smetati gradu Šibeniku i njegovim žiteljima. Uzalud je Mletačka 
Republika opominjala obijesnoga Isana neka ne dira u Šibenčane, neka 
im vrati zarobljene sužnje i nadoknadi učinjene štete; sve to nije ko- 
ristilo. Napokon odluči mletačko vijeće 12. listopada 1333. poslati u 
Dalmaciju svoga poslanika Bertucia Bocassia da od četa pojedinih gra- 
dova sastavi neku vrst domobranstva (paysanaticon), koje će otsad od- 
bijati navale hrvatskih knezova na primorske gradove. Knez Isan nato 
se smirio; ali brat njegov Nelipić zavadi se opet 1335. s Trogiranima. 
Provalivši u njihov kotar, pohara ga i stade na međi kotara dizati tvrđicu, 
odakle će neprestano dodijavati gradu. Trogirani zatražiše pomoć u 
Mlecima, koji zaista i zapriječiše daljnje navale kneza Nelipića (29. svib- 
nja 1335). 

Godine 1336. planuše iznova borbe između Bribirskih knezova i Ne- 
lipića. Taj se bijaše podigao da im oduzme sve gradove, najprije zna- 
menitu Ostrovicu, državinu kneza Pavla II. Uz kneza Pavla II 
stajaše brat mu Grgur II i sinovci njihovi, knezovi Mladen III i Pavao 
III; kneza Nelipića pomagaše opet sinovac njegov Konstantin (sin kneza 
Isana), zatim knez Budislav Ugrinić, gospodar grada Roga na rijeci 
Krki a suplemenik Bribirskih knezova. Borbe se napokon svršiše tako 
da je Nelipić osvojio Ostrovicu, te je predao sinovcu Konstantinu da 
njom upravlja. Gubitak Ostrovice bijaše golem udarac za Bribirske kne- 
zove, a silna dobit za Nelipića koji se bijaše tim primaknuo primorskim 
gradovima Zadru i Ninu. Ali baš radi toga zabrinuše se Mleci, koji se 
pobojaše da bi se mogla vratiti vremena bana Pavla I i Mladena II. Stoga 
nastojahu i Mleci i dalmatinski gradovi da se Ostrovica povrati Bribir- 
skim knezovima jer su bili manje opasni i jer bi njihovim posvemašnjim 
padom ostao knez Nelipić bez takmaca u Hrvatskoj. Upravo posredova- 
njem dalmatinskih gradova dođe poslije do nekoga ugovora, kojim se je 
Nelipić obvezao da će doći u Zadar i ondje utanačiti mir s Bribirskim 
knezovima, te vratiti knezu Pavlu II Ostrovicu (u rujnu 1336). Ako ne 
bi odmah vratio Ostrovice, položit će 20.000 libara kao jamstvo da će 
točno vršiti sve uvjete koje bi u Zadru ustanovili. Mir bi međutim uta- 
načen tek 14. travnja 1337. Tada se sastadoše u Skradinskom zatonu na 
brodu mletačkoga admirala Giacomella Dandola zastupnici dalmatin- 
skih gradova, skradinski biskup, a nedvojbeno i zavađeni knezovi. Sve 
pogodbe nisu poznate; izvjesno je samo da je knez Nelipić primio od 
Bribirskih knezova odštetu od nekih 5000 libara, a na to im je vratio 
njihovu Ostrovicu. 

Hrvatskim knezovima bijaše jamačno dodijala premoć nametnika 
Nelipića. Ne samo Bribirski knezovi i Ugrinići od plemena Šubića, nego 
i šurjaci Nelipićevi, dotad vazda mu odani Kurjakovići, stadoše snovati 
kako da se otresu svoga nepozvanoga zaštitnika. Ne nadajući se ni malo 
pomoći od Mletaka, koji su jedino radili da podrže nesklad i neslogu u 
Hrvatskoj, sjetiše se poništeni protivnici Nelipićevi da je i kralj još u 
životu. Godine 1338. opremi knez Grgur Kurjaković svoje poslanike 
kralju Karlu Robertu u Višegrad, a za njim se povedoše i Bribirski kne- 

zovi, moleći ga milost i pomoć proti knezu Nelipiću. Možda se nadahu 
da će kralj i opet saći s vojskom na jug te ih osloboditi Nelipića, kako 
ih bijaše nekad riješio bana Mladena. 

Nema sumnje da se kralj Karlo spremao odazvati molbama i vapa- 
jima hrvatskih knezova. No prije je htio osigurati pobjedu, pa je stoga 
opremio više pisama u Hrvatsku i Dalmaciju. Jedno upravi iz Višegrada 
na žitelje grada Trogira, dotadanje saveznike Nelipićeve. U tom pismu 
od 7. ožujka 1338. piše kralj ovako: »Karlo po Božjoj milosti kralj 
Ugarske itd. vjernim svojim upraviteljima, sucima i čitavoj općini grada 
Trogira pozdrav i milost. Nismo imali a i nemamo najmanje dvojbe o 
vama da ste našemu veličanstvu i svetoj kruni kraljevskoj bili vazda 
vjerni i da ste to i sada, budući je naše dobro za vaš pokoj i za vaše 
dobro, a i obratno. Stoga vas kao svoje vjerne slatko (dulciter) molimo, 
opominjemo i navodimo da našim odmetnicima, a i onima koji nisu 
nama pravedni, ne budete u prilog ni sklonošću, ni savjetom, ni pomoću, 
osobito pak da prema njima ne vršite gostoprimstva« (specialiter eisdem 
nulli hospitalitem facientes). Jednako milo i slatko pisao je Karlo Robert 
jamačno i hrvatskim knezovima. No ta su pisma izgubljena ili zametnuta. 
Ima samo pismo što ga je malo zatim knez Grgur Kurjaković 9. travnja 
1338. pisao Trogiranima kao popratnicu kad im je po nalogu kraljevu 
poslao svoga čovjeka da im predade kraljevu poruku od 7. ožujka. U 
tom pismu hvali se knez Grgur iz Bišća kako je kralj lijepo dočekao 
njegova poslanika i što mu je sve povjerio da izvrši. »Zapovjedio mi je 
također kralj«, piše Grgur, »da budem protektor i da sklonošću radim 
u prilog sinovima i unucima nekadanjega bana Pavla, budući da se oni 
žele sporazumjeti s gore rečenim gospodinom kraljem i milost njegovu 
zadobiti.« Napokon mu javlja kralj da se »bez ikakva odgađanja po- 
žuri doći u primorske strane« (omni dilatione postposita ad partes ma- 
ritimas properare). 

Vijest o dolasku kralja Karla Roberta u Hrvatsku jamačno je silno 
uzrujala i Mletke i kneza Nelipića kao što je obradovala ostale hrvatske 
knezove. No slične se vijesti neprestano pronosile i potonjih godina, a 
Karla ipak ne bi nikad u primorju. Tako ostade knez Nelipić neogra- 
ničeni gospodar Hrvatske sve do smrti kraljeve. Protivnici njegovi na- 
suprot nastojahu da sami sebi pomognu i da se održe u svojem vladanju. 
Bribirski knezovi stadoše se utjecati bosanskomu banu Stjepanu II 
Kotromaniću i srpskomu kralju Stjepanu Dušanu Silnomu. Dne 17. ko- 
lovoza 1338. vjenčao je u gradu Klisu trogirski biskup Lampredije bo- 
sanskoga kneza Vladislava, brata bana Stjepana Kotromanića, Jelenom, 
sestrom kneza Mladena III; možda u isto vrijeme oženio se i sam Mla- 
den III_.sestrom srpskoga kralja Stjepana Dušana, po imenu Leljkom 
(Jelenom). Ali najviše se odsad Bribirski knezovi pouzdavahu u Mletke, 
kojima se posve baciše u okrilje, ogorčeni na kralja koji ih bijaše opet 
ostavio na cjedilu. Osobito knez Pavao II priljubi se svom dušom Mle- 
tačkoj Republici da se barem održi na ruševinama nekadanje velike 
državine roda svoga. Pavao II i njegovi sinovci primat će od Mletaka 
pomoć protiv svakoga, a i oni će pomagati Mletačku Republiku svakom 
prigodom, pače i proti svomu nekadanjemu kralju Karlu Robertu. Kad 

se malo zatim god. 1340. opet pročulo da se kralj ipak sprema u Hrvat- 
sku i Dalmaciju, knezovi Pavao II i Grgur II sa svojim sinovcima Mla- 
denom III i Pavlom III oduševljeno se spremiše da zajedno s Mlecima 
zakrče Karlu Robertu put u Hrvatsku (volunt obviare adventum regis 
Ungariae). Bijahu pače gotovi predati Mlecima svoje gradove: Pavao II 
ustupit će im jedan grad (valjda Ostrovicu), a Grgur i dva, samo da ne 
dođu u ruke zatorniku njihove porodice. Jednako pomagahu Bribirski 
knezovi Mlecima i njihovim gradovima u Dalmaciji, kad se malo zatim 
razvrglo prijateljstvo između .Mletačke Republike i kneza Nelipića. 


Knez naime Nelipić uzgoropadio se još više otkad ga bijaše minuo 
prvi strah od dolaska kraljeva. Odbio sretno navale bosanskoga bana 
Stjepana II Kotromanića, raskrstio posve sa svojim šurjacima Kurjako- 
vićima, a onda stao udarati na dalmatinske gradove, svoje nekadanje 
saveznike. Najprije se oborio na Šibenik, a poslije i na Trogir. Jedini 
mu pomoćnik bijaše sinovac Konstantin, gospodar nedobitnoga grada 
Ključa. Mleci se prepali te stali ugovarati s Kurjakovićima, koji se 19. 
svibnja 1341. obvezaše braniti grad Šibenik od svih njegovih neprijatelja. 
Ali ni to ne pomože. Mletačko vijeće morade 11. rujna 1341. ooelati za- 
sebna poslanika Marina Venerija u Dalmaciju da sb Nelipića na mir 
sa Šibenikom i Trogirom. Ali taj ne izvrši što bi mu naloženo. Zato posla 
mletačko vijeće 18. veljače 1342. drugoga poslanika, po imenu Marka 
Zuna, preko mora knezu Nelipiću. Tek drugomu poslaniku pođe za ru- 
kom te se nekako pogodi sa svemoćnim knezom. Nelipić za volju Mle- 
taka pomilova Šibenik, pače potvrdi mir i prisegom. Međutim taj mir ne 
potraja dugo. Knez Nelipić ne htjede sustati na pol puta, i tako već 
nakon nekoliko mjeseci planu žešća borba nego ikad prije. 


(Posljednje godine vladanja Karla Roberta u 
Ugarskoj, 1335—1342.) Vrativši se Karlo Robert god. 1334. iz tu- 
đine u Ugarsku, nastavio je utirati tlo sjajnoj budućnosti svoje porodice. 
Sretni uspjeh u Napulju bodrio ga te je iz svoje omiljele stolice u Više- 
gradu stao razapinjati mreže da bi prije ili poslije njegov rod ovladao 
prostranom tada kraljevinom Poljskom. Njega je donekle i pripadalo 
da se upliće u poljske poslove, budući da je bio oženjen poljskom kra- 
ljevnom Elizabetom, kćerju Vladislava Lokieteka. U to je ime vazda 
iskreno i odano pomagao svoga tasta te je osobito mnogo pridonio da 
se Vladislav pogodio sa svojim takmacem i suparnikom, s pustolovnim 
češkim kraljem Ivanom od Luksemburga, koji je prisvajao pravo na 
poljsko prijestolje. Poljaci zavolješe svoga prijatelja i saveznika Karla 
Roberta i kad je god. 1333. vrli i teško iskušani Vladislav Lokietek umro, 
najviše su nastojanjem ugarskoga kralja izabrali svojim vladarem Vla- 
dislavova jedinca Kazimira Velikoga (1333—1370). Karlo Robert prionu 
još većom ljubavi i pažnjom uz svoga šurjaka tako da se njihovi prija- 
teljski odnosi nisu nikad pomrsili ni najmanjom sitnicom. A bilo je i 
razloga da Karlo Robert svomu dragomu šurjaku u svem ugađa. Jer 
Kazimir, oženjen litavskom kneginjom Anom, nije imao muškoga poroda 
i stoga je mogao Karlo očekivati da će poljsko prijestolje jednom za- 
pasti najstarijega mu sina Ludovika, sina poljske kraljevne Elizabete. 

Karlo je Robert posljednjih godina baš dosljedno nastojao da osi- 
gura svomu sinu Ludoviku poljsku krunu. Za svoga šurjaka Kazimira 
nije ni dvojio da će mu raditi u prilog. No, što će reći češki kralj Ivan 
koji se još uvijek ne bijaše odrekao svojih aspiracija, a što Ivanov sin 
Karlo? Hoće li tomu privoljeti i ostali susjedi, osobito Habsburgovci? U 
dobar čas dođe tu Karlu poziv da bude mirovni sudac između Poljske i 
reda njemačkih vitezova, koji biše od Poljaka u boju svladani. Njemački 
vitezovi bijahu izabrali sucem češkoga kralja Ivana, a poljski kralj svoga 
šurjaka. Tu prigodu upotrijebi Karlo Robert da poradi također za svoje 
ciljeve. Tijesno prijateljstvo njegovo s češkim kraljem bijaše se razvrglo, 
pače izrodilo u rat radi poljskih i austrijskih stvari; sada odluči Karlo 
iscrpsti lijepu zgodu te se izmiriti s češkim kraljem, koji se još uvijek 
nazivao poljskim kraljem te bi mu mogao pomrsiti njegove osnove u 
pogledu Poljske. Prilike bijahu za to vrlo zgodne. Kralju Ivanu prijetio 
je rat s austrijskim vojvodama pa se opet trsio da predobije Karla, na 
što je taj rado privolio. U isto vrijeme zgodi se da se po smrti šleskoga 
vojvode Henrika stao za njegovu baštinu otimati poljski kralj, dok je 
opet Šleskom kao lenom češke krune ovladao Ivanov sin Karlo, mark- 
grof u Moravskoj. 

Bilo je dakle svakakvih pitanja koje je trebalo riješiti. A da sve izađe 
onako kako je Karlo žudio, pozove on sve susjedne vladare u goste na 
svoj dvor u Višegradu gdje će vijećati mirovni sud. 

U studenom 1335. skupiše se pozvani kraljevi i knezovi na dvoru u 
Višegradu. Prvi stiže kraljev šurjak, poljski kralj Kazimir; nekoliko dana 
zatim češki kralj Ivan s tri odlična zastupnika njemačkoga reda, a na- 
pokon i moravski markgrof Karlo, sin češkoga kralja. Uz njih dođoše 
i vojvode Saske, Ljegnice i Lužice u pratnji mnogo odlične gospođe, svje- 
tovnih i duhovnih velikaša. Bilo tu sjaja i zabava svake ruke da se toliki 

osti razvesele. Ljetopisac Ivan Turčanski priča da je družina poljskoga 
Pralja trebala dnevno 1500 hljebova kruha, a čeljad češkoga kralja i 
2500. Vina se popilo 180 vjedara; da li dnevno ili za čitavo vrijeme sastan- 
ka, ne kaže točno spomenuti ljetopisac. Usred zabava i gozba rješavao je 
Karlo Robert sva prijeporna pitanja tako mudro da je već za nekoliko 
dana uklonio sve opreke. On spozna naime brzo da se u kralja Ivana, 
koji je radi svojih pustolovina bio u vječitim neprilikama, da sve postig- 
nuti novcem. Stoga navrati več s početka sve rasprave na takav smjer 
koji je češkomu kralju pružao priliku da smogne novaca. Tim predobi 
Ivana i skloni ga da je podupirao njegove osnove. Uz takve prilike uta- 
načeno bi brzo ovo: kralj Ivan odriče se naslova poljskoga kralja i svih 
svojih prava na Poljsku (o tom bi izdana isprava koju je Karlo Robert 
uza se pridržao); nasuprot odriče se poljski kralj Kazimir vojvodine 
Šleske, koju je i onako već češki kralj bio zauzeo, te se obvezuje platiti 
20.000 gira srebra, i to 6000 već do Uskrsa. Ako to ne bi Kazimir učinio, 
mora Karlo Robert ili platiti mjesto njega ustanovljenu svotu ili povra- 
titi ispravu kojom se kralj Ivan odrekao prava na poljsku krunu. U 
isto doba riješen bi spor između poljskoga kralja i njemačkoga reda, 
te ustanovljeni točni međaši tih susjeda. Osim toga isplati Karlo Robert 
smjesta češkomu kralju Ivanu 500 maraka zlata (40.000 zlatnih forinta), 

koje mu je bio dužan poljski kralj, ali pod pogodbom da ni češki kralj 
a ni njegovi sinovi neće smetati ugarskomu kraljeviću Ludoviku, ako 
bi se nakon smrti Kazimirove natjecao za poljsku krunu. Tako izmiri 
Karlo svoje susjede međusobno, a nato se gosti njegovi, bogato nada- 
reni, raziđoše svojim kućama. 


Kako je Karlo u Višegradu obnovio nekadanji savez i prijateljstvo 
s češkim kraljem, morade mu dati pomoćnih četa kad je Ivanu zaprije- 
tio rat s habsburškim vojvodama i njemačkim carem Ludvigom Bavar- 
cem. Baš s pomoću ugarskoga kralja bijaše Ivan skupio toliku vojsku 
da su se protivnici njegovi žacali rata te mu ponudili primirje, nakon 
kojega bi utanačen mir između austrijskih vojvoda i kralja Ivana. Taj 
mir prihvati i potvrdi nato i sam Karlo Robert (11. rujna 1337). No iz 
toga mira biše naročito isključeni knezovi Babonići, naime braća Juraj, 
Dionizije i Pavao, koji bijahu za rata vjerom krenuli svomu kralju te se 
pridružili austrijskim vojvodama Albrechtu i Otonu. 


Karlo Robert radio je i dalje neumorno da ostvari svoju omiljelu 
ideju, pa je zato upotrijebio svaku zgodu. Kad se godine 1338. češki kra- 
ljević i moravski markgrof Karlo vraćao iz Tirolske i pohodio ga u 
njegovu dvoru Višegradu, utanači s njim 1. ožujka ugovor po kojem je 
svoga sina i nasljednika Ludovika zaručio s njegovom kćerju Margare- 
tom. Markgrof Karlo dat će svojoj kćeri miraz od 10.000 maraka srebra, 
a ugarski kralj svomu sinu 15.000 maraka. Mlada zaručnica doći će na- 
kon godine dana preko Brna u Ugarsku da nauči jezik i običaje te ze- 
milje. Još bi sastavljena druga isprava po kojoj se markgrof Karlo pri- 
segom obvezao da će svojemu budućemu zetu Ludoviku ili njegovim 
potomcima pomoći do poljskoga prijestolja, ako bi Kazimir umro bez 
muških potomaka; obratno se zavjeri Karlo Robert za se i za svoje 
sinove da će se odvratiti od Kazimira, ako bi češkomu kralju i njegovim 
sinovima uskraćivao prava koja mu pripadaju u Poljskom Kraljevstvu 
(osobito u pogledu šleskih vojvodina). 


Sve te isprave i ugovore nije Karlo Robert smatrao za dovoljne da 
osigura svomu sinu nasljedstvo u Poljskoj. On je težio za tim da i polj- 
ski narod zajamči njegovo pravo. Stoga je već dulje vrijeme mitio da- 
rovima i godišnjim nagradama najodličnije velikaše u Poljskoj. daa 
kon mu tu pomože sam šurjak njegov, kralj Kazimir, kojemu je baš 
supruga Ana bila na umoru. Kazimir skupi 7. svibnja 1339. državni sabor 
poljski u Krakovu gdje će se njemu odrediti nasljednik, budući da mu 
je Bog uskratio sina i baštinika. Na saboru bilo je doduše glasova koji 
su predlagali mazovske knezove ili opoljskoga vojvodu, sve članove iz 
porodice Pjastovića, ali na to stade besjediti sam kralj te vatrenim rije- 
čima skloni nazočne staleže da su jednodušno proglasili nasljednikom 
njegova nećaka, ugarskoga kraljevića Ludovika. Uto umre i kraljica Ana 
i već deveti dan nakon njezine smrti stiže Kazimir s najvišim državnim 
i duhovnim, dostojanstvenicima poljskima u Stolni Biograd. Tu bi na- 
sljedni ugovor sastavljen i od oba kralja potvrđen, a nato proglasiše 
nazočni biskupi i velikaši poljski Ludovika i njegove muške potomke 
za zakonite nasljednike na poljskom prijestolju. 

Nastojanje da sinu svomu osigura poljsku krunu priječilo je Karla 
Roberta da nije gotovo ni mislio na Hrvatsku i Dalmaciju. K tomu ga 
je mučila i bolest, nesnosni ulozi, od kojih se bijaše razbolio još 1330. 
u ratu s vlaškim vojvodom. Posljednje pak dvije-tri godine zadavahu 
mu brige nemiri na jugoistočnoj međi njegove države. Otkad se bijaše 
god. 1331. u Srbiji zakraljio Stjepan Dušan Silni, nije bilo pravoga mira 
u banovini Mačvi, koju je mladi kralj srpski nastojao pridružiti svojoj 
državi. Mačvanski banovi i kastelani grada Mačve morali su neprekidno 
suzbijati navale srpskoga kralja, te se već 1335. spominje »kraljevska 
vojska, koja je krenula na srpske strane« (exercitus regis, versus partes 
Serviae moti). Bojevi u Mačvi bivali su sve žešći, te je Karlo Robert 
god. 1338. sam morao poći s vojskom na jug preko Save. Mora da je 
daleko provalio, jer 22. rujna izdaje povelju »u Kučevu blizu rijeke 
Obnice«“ (in Kuchen prope fluvium Obona). Na toj vojni pratio ga je 
uz druge i Nikola Lendavski, koji je dopanuo rana »kad je htio prijeći 
rijeku Obnicu« (cum per aquam Abona transire voluisset). Mora da je 
tada bilo žestokih borba na jugu Save i Dunava, jer je papa Benedikt 
XII na molbu Karlovu 17. siječnja 1338. pozivao čitavu Ugarsku na kri- 
žarsku vojnu protiv raskolnika. Kad su iste godine ugarski biskupi tu- 
žili papi kralja Karla, što je po svojim kraljevskim ljudima okupirao 
gradove, varoši i zamke ispražnjene nadbiskupije kaločko-bačke, ispri- 
čavao se je kralj tim da je on to učinio »na obranu granica Kraljevstva 
Ugarske da ne bi raskolnički kralj srpski pokušao te varoši osvojiti«. 


Rat se oduljio i nakon 1339, te je mačvanski ban Dominik teškom 
mukom odolijevao srpskomu kralju. Uto umre i kralj Karlo Robert u 
Višegradu u 54. godini dobi svoje. On predade Bogu dušu 16. srpnja 
1342. nakon dugotrajne bolesti od nemilih uloga. Vijest o njegovoj 
smrti rastuži ne samo podanike njegove, nego i susjedne knezove. Polj- 
ski kralj Kazimir i moravski markgrof Karlo pohitaše u Stolni Biograd, 
kamo bi truplo njegovo preneseno iz Višegrada, da se oproste s njime 
prije nego ga u grobnicu sahrane. Papa Klement VI u Avignonu i vojvoda 
austrijski Albrecht u Koruškoj dadoše služiti svečane zadušnice za pokoj 
duše njegove. Karlo Robert ostavi za sobom udovicu Elizabetu s tri 
sina: najstariji Ludovik zasjest će na prijestolje ugarsko i hrvatsko, a 
možda s vremenom i poljsko, srednji sin Andrija boravio u Napulju 
kao baštinik tamošnje krune, a najmlađemu Stjepanu namijenio 
otac čast hercega čitave Slavonije. 


Dugotrajno vladanje Karla Roberta bilo je sudbonosno za Ugarsku, 
a donekle i za Slavoniju. Suvremenik njegov, zagrebački kanonik i go- 
rički arciđakon Ivan, prvi pisac stare Slavonije, karakterizira u svom 
djelu Statuta capituli Zagrabiensis vladanje Karla Roberta ovako: »Taj 
je kralj od početka svoga vladanja kroz mnogo godina podnosio mnogo 
protivština od tirana, odmetnika svoga kraljevstva, no napokon postao 
je jak te je umro u umirenom kraljevstvu ostavivši za sobom tri sina, 
hercega Ludovika, koji je poslije postao kralj te ga naslijedio, hercega 

Andriju, koji je postao kraljem Sicilije, i Stjepana, hercega Dalmacije, 
Slavonije i Hrvatske, koji sada u svojoj hercegovini vlada, naime godine 
Gospodnje 1354.« (Iste rex multas aaversitates fuit perpessus a prin- 
Cipio sui regiminis per annos quamplures a tirannis sui regni infidelibus 
et tandem factus fuit potens et in regno pacifico vitam finivit relictis 
filiis tribus ...). 

Karlo Robert bijaše potekao iz znamenite porodice Anžuvinaca, koja 
je na početku XIV stoljeća kraljevala u četiri kraljevstva: u Francuskoj, 
gdje joj je bila kolijevka, u Engleskoj, u Napulju i napokon u Ugarskoj 
i Hrvatskoj. Poput svojih francuskih i napuljskih rođaka bio je Karlo 
Robert oduševljen za viteštvo i njegove običaje, prijatelj udobnijega 
života, sjaja, igara, a i poezije koja je tada uz viteški život cvala. No uz 
to nije Karlo Robert zatajio svoga podrijetla ni tim što je poput fran- 
cuskih i napuljskih vladara hlepio za neograničenom, apsolutnom kra- 
ljevskom vlašću i što mu je interes njegov i njegove porodice više vri- 
jedio nego boljitak povjerene mu države i naroda. Tek je slučaj bio što 
se u onaj mah interes Ugarske donekie podudarao s njegovim osobnim 
interesom, jer je Ugarskoj trebalo moćna vladara da se oporavi od po- 
sljedica silnih smutnja za posljednja tri decenija XIII stoljeća. 


Prva, veća polovica Karlova vladanja ispunjena je krvavim bor- 
bama s dinastima ili tiranima, kako ih zove gorički arciđakon Ivan. 
Tek od god 1326. nastaje mirnije doba, i tih šesnaest do sedamnaest 
godina upotrijebio je kralj Karlo da utvrdi svoju vlast i ugled ne samo 
u zemlji nego i u susjednih država. A pri tom služio se više oprezom, 
mudrošću i diplomacijom nego surovom silom. Jedino mu je tako pošlo 
za rukom konsolidirati svoju vlast i osigurati sjajnu budućnost svomu 
sinu Ludoviku. 

Po francuskom načinu obrazovani, a viteškim duhom opojeni kralj 
umio je u svojoj novoj domovini viteštvo prenuti na nov život, te vite- 
zove učiniti potporom države i kraljevstva. Priređivao je viteške igre 
u kojima je sam sudjelovao; ugarsku gospodu primamljivao je pak tim 
što je dobitnike nagrađivao grbovima, koji su ostali kroz sva vremena 
njima i njihovim porodicama kao uspomena na nekadanju pobjedu. 
Jednako je Karlo u to ime osnovao redove zlatne ostruge i sv. Jurja da 
odlikuje one koji su stekli zasluge za kralja i domovinu. Vitezova sv. 
Jurja (statut od god. 1326) bilo je 50. Oni su se svakoga mjeseca u kra- 
lja sastajali »da se kralj naužije miloga društva onih koji zaštićuju 
njegovo tijelo te brane njegov život i državu«. Tim načinom umio je 
Karlo velikaše, koji su se nekad njemu svima silama opirali, okupiti na 
svom sjajnom dvoru te ih učiniti svojim najvjernijim službenicima. No 
bilo je i drugih načina po kojima je kralj k sebi pritegao visoko i nisko 
plemstvo. U jednu je ruku vrlo rado mijenjao visoke državne časnike, 
pače je koji put revne i zaslužne muževe otpuštao iz službe bez ikakva 
povoda, samo da pokaže kako je baš sve zavisno od njegove milosti; 
u drugu ruku opet podjeljivao bi osobito zaslužnim i pouzdanim mu- 
ževima protiv postojećih zakona više služba, pače po dvije, tri i četiri 
županije za upravu. Osobito je u tom pogledu odlikovao slavonskoga 
bana Mikca Mihaljevića od plemena Akuševa; taj je ne samo 18 godina 

neprekidno (1325—1342) vršio čast bana čitave Slavonije, nego je uz to 
bio župan čoiiji županija: Šaroške, Zemplinske, Šopronske i Šimeške. 
Jednako je kralj mitio knezove Gorjanske, koji su redom bili banovi 
Mačve, a uz to su držali po četiri županije: Srijemsku, Vukovsku, Ba- 
ranjsku i Bodrošku. Dok je tako kralj neke osobito odane muževe i 
porodice podizao i moć im širio, nastojao je nasuprot posve skučiti naj- 
moćnije i najstarije kneževske porodice. Tako je u Hrvatskoj ponizio i 
oslabio Bribirske knezove i Baboniće, ali je postigao jedino da su se 
mnoge takve porodice posve od njega odvratile. U čitavoj Hrvatskoj 
ostadoše mu vjerni i odani jedini knezovi Frankapani, a i oni samo zato 
da se uz njega lakše izvinu ispod vrhovne vlasti mletačke. 

Tako bijaše Karlo najprije silom, a onda milom skučio veliko i 
malo plemstvo u Ugarskoj i Slavoniji. Građanstvo je predobio tim što 
je građanskim općinama potvrđivao stara privilegija i opsipavao ih no- 
vima te pomagao dizati obrt i trgovinu. Tako se u gradovima množilo i 
obogaćivalo pučanstvo koje je odlučno stajalo uz kralja; k tomu je 
Kalle poljepšavao gradove, podižući u njima palače i crkve. U Zagrebu 
i Temišvaru ugradila je kraljevsku palaču, a u drugim podigao je i 
prerativao veličanstvene crkve, kao primjerice u Košicama. I s papama, 

oji su mu baš najviše pomogli do prijestolja i koji su po zahtjevu 
njegovih francuskih rođaka stolovali u Avignonu, pogađao se dobro, 
ali na štetu ugarske crkve i njezinih sloboština. Pape su i mogli raditi 
njemu u prilog, kad je mirno gledao kako su oni od ugarskih i hrvatskih 

biskupa tražili velike svote za potvrdu, nadalje desetinu od svih samo: 
stana i bogatijih crkvenih služba za rat s nevjernicima, napokon i anate 
(jednogodišnji dohodak od ispražnjenih crkvenih služba), i kako su, ne 
pazeći na prava kraljeva, po svojoj volji i namisli redom imenovali bisku- 
pe za ispražnjene stolice, pače popunjavali i kanonička mjesta. Kralj je 
sve to mirno gledao, budući da je njemu opetovano, a 1332. za više 
godina ustupljena čitava trećina svih tih dohodaka za rat na raskolnike 
i krivovjerce. Kralj se tako složio s papama da oglobi biskupe i svećen- 
stvo svoje. Veliko nezadovoljstvo preote mah kad je Karlo od biskupa 
stao tražiti još neku novu vrstu daće, naime tobože kao dar na Novo 
ljeto od svakoga nadbiskupa po 200 maraka, a od svakoga biskupa po 
50; kad je nadalje pridržavao za se blago pokojnih biskupa i zatezao s po- 
punjenjem ispražnjenih stolica samo da za to vrijeme pobire dohotke 

crkvene. Postupak kralja Karla ogorči tako biskupe da su oni god. 1338. 
predali tajnu tužbu na papu u kojoj su uz drugo bijedili kralja da ih sili 
na ratnu službu i da ih poziva pred svjetovne sudove. Tužbu svoju obno- 
više god. 1339, no papa Benedikt XII tek je s nekoliko blagih, opreznih 
riječi pozvao Karla na opravdanje. 

Potisnuv tako i plemstvo i svećenstvo u Ugarskoj i Slavoniji, ukide 
Karlo također sabore u obima zemljama (vetitos esse generales ordi- 
num conventus, in quibus regni status temperabatur). Nema barem spo- 
mena saboru u Ugarskoj u drugoj polovici njegova vladanja, a ni u 
Slavoniji za banovanja bana Mikca. Mjesto sabora okupio bi kralj kadi- 
kad najpouzdanije svjetovne i duhovne velikaše i odabrane plemiće oko 
sebe da s njima bud raspravlja o zakonima bud da sudi sud. No kako je 
takav sud sudio, najbolje se razabira po tom kako je ugađao kraljevoj 
osveti, osudivši i ra ineduistie rođake Felicijana Zahe. Jasan znak kra- 
ljeva apsolutizma odaje i zaključna formula nekih njegovih naredaba: 
»Ako ti je stalo do naše milosti, nećeš drukčije uraditi.« 

Apsolutistički kralj Karlo radio je podjedno svom snagom da pre- 
porodi svoju državu u svakom pogledu. On podiže ratnu i poreznu snagu 
svojega kraljevstva, uredi novčarstvo, upravu i sudstvo, pri čemu mu 
je bila uzorom Francuska Kraljevina. 


Stara podloga vojnoga sustava u Ugarskoj, po kojoj su službenici 
(podanici, tobbagiones) županijskih gradova vršili ratnu službu, bijaše 
jako uzdrmana; podanici županijskih gradova postadoše ili poveljeni 
plemići ili nevoljni kmetovi velikaša. Da bi nadomjestio županijsku voj- 
sku, koje je tada bilo vrlo malo, podupirao je kralj u jednu ruku razvi- 
tak viteštva, a u drugu je na osnovi feudalizma uvodio banderijalni 
sustav (bandiera = tal. zastava, stijeg). Banderij se sastojaše od 500 
ljudi,a manji odjeli sastojahu se od polovice, četvrtine i osmine njegove. 
Po tom biše svjetovni i duhovni velikaši primorani da prema veličini svo- 
jih posjedovanja i prema broju svojih imanja dadu kralju određen 

roj oružanih ljudi za rat. Kako je Karlo Robert živo žudio da stvori 
što brojniju, izvježbaniju, ratoborniju vojsku, podjeljivao je svojim 
vjernim bogate posjede i unosne službe da im tako omogući opremiti 
što više banderija, koji će vršiti ratnu službu također izvan zemlje. 
Nadalje ustanovi još da svaki velikaš koji mu dade 50 ljudi smije tu 
svoju četu sam pod svojom zastavom voditi u rat. Tko je dakle imao 
svoju vlastitu zastavu i svoj grb, ratovao je zapravo pod kraljevom 
zastavom; zvao se zastavnik te se poslije ubrajao u viši razred državnih 
baruna; tko je manje oružanih ljudi doveo ili posve sam u tabor došao, 
ojevao je pod zastavom županijskom. Pojedinim privilegiranim druži- 
nama bi dopušteno da se od ratne dužnosti otkupe novcem, koji je onda 
kralj upotrijebio za uzdržavanje plaćenika. 

Tim uredbama ne samo da je kralj podigao broj vojske nego ju je 
također učinio spretnijom za ratovanje. Osobitu pažnju svratio je na- 
dalje na financijalno stanje. On unaprijedi kopanje zlatnih i srebrnih 
ruda te dade kovati dobre novce; on je prvi od ugarskih kraljeva dao 
kovati zlatne novce po primjeru grada Firence (odatle je i novac dobio 
ime florin = forinta). Napokon uvede on god. 1323. za Ugarsku i neku 

zemljarinu, po kojoj se od svakoga zemljišta moralo plaćati 18 dinara. 
Dekretom od 2. selješe 1342. ustanovi poslije da se taj porez od 18 
dinara plaća od svakih kućnih vrata (lat. porta) kroz koja su mogla 
proći kola natovarena sijenom ili žetvom. Podjedno uvede za čitavu 
Ugarsku jednako vrijedne novce i zabrani upotrebu svih starih i tuđih. 

Karlo Robert preustroji također sudstvo po francuskom uzoru. Uz 
drugo zavede i županijske sudove, zatim dopusti da podanik vlastelinski 
smije prizvati od suda svoga gospodara na kraljevsko kuriju. Županije 
biše radi lakše uprave i suđenja razdijeljene prema veličini svojoj na više 
ili manje kotara ili stolova (processus), najobičnije na četiri, a u sva- 
kom je bio po jedan stolni sudac (iudex nobilium) i više stalnih pri- 
sežnika (iurassores, iurati assesores). Pri sudbenom postupku ukide 
dokaz vatrom i vodom, ali zadrža dvoboj koji je ugađao tadanjem vi- 
teškom duhu. 

Svojim reformama bijaše Karlo učinio Ugarsku jakom i bogatom. 
Obilatim sredstvima, koja su pritjecala u kraljevsku blagajnu, uzdrža- 
vao je sjajan dvor, gradio veličanstvene palače i crkve, uzdržavao škole 
i duhovne zavode, a napokon je i mitio strane vladare i velikaše da ih 
steče za prijatelje i privrženike. Uza sve to skupio je golemo blago, od 
kojega je udovica njegova Elizabeta god. 1343. sa sobom ponijela 21.000 
maraka zlata i 27.000 maraka srebra, kad je pošla u Rim i Napulj da 
radi u prilog svojemu mlađemu sinu Andriji. 


II 


LUDOVIK I VELIKI 
(1342—1382) 


Prvo vrijeme vladanja — Provala bana Nikole Banića (B4nffy) u Hrvatsku god. 
1344 — Vojna kralja Ludovika u Hrvatskoj (1345) — Borbe radi Zadra (1345— 
—1346) — Prva vojna kralja Ludovika u Napulju (1347. do 1348) — Kralj Ludo- 
vik dobio Ostrovicu (1347) i utanačio primirje s Mlecima (1348) — Druga vojna u 
Napulju (1350) — Hrvatski herceg Stjepan (1349—1354) i banovi: Pavao Ugal 
(1350), Stjepan Lacković (1351. i 1352) i Nikola Banić od Lendave (1353—1356) 
— Vladanje kralja Ludovika u Ugarskoj, odnosi prema Bosni i Srbiji (1351— 
—1356) — Rat s Mlecima za Dalmaciju (1356—1358) — Mir u Zadru 18. ve- 
ljače 1358. Dubrovnik se sklonio pod zakrilje ugarsko-hrvatskog kralja — 
Borbe sa Srbijom, Bosnom i Bugarskom (1358—1370) — Turci ili Osmanlije 
do boja kod Črnomena (26. rujna 1371) — Hrvatsko Kraljevstvo do hercega 
Karla Dračkoga (1359—1369) — Ludovik zavladao Poljskom (17. studenoga 
1370) — Ludovik prema zapadnoj Evropi, naročito prema Italiji (1356—1378) 
— Ban Stjepan Tvrtko proglasio se kraljem bosanskim i srpskim (1377) — 
Rat s Mlecima (1378—1381) i mir u Turinu (8. kolovoza 1381) — Karlo Drački 
u Napulju (1380—1382) — Hrvatska u posljednjoj četvrti Ludovikova kra- 
ljevanja (1372—1382) — Smrt kralja Ludovika (11. rujna 1382) 





LUDOVIK I VELIKI 
(1342—1382) 


PRVO VRIJEME VLADANJA. Šesti dan nakon smrti Karla Roberta, 
a drugi nakon pokopa njegova, dne 21. srpnja okrunjen bi u Stolnom 
Biogradu za kralja najstariji sin njegov Ludovik, koji ne bijaše još 
prevalio sedamnaeste godine. Krunidbi prisustvovaše ujak njegov, polj- 
ski kralj Kazimir, zatim moravski markgrof i češki nasljednik prijesto- 
lja, po imenu Karlo, kojega je kći Margareta već otprije bila zaručena 
s mladim kraljem Ludovikom. No Ludovik kao da nije volio svoje za- 
ručnice, jer je malo dana nakon krunidbe, dne 3. kolovoza, utanačio s 
njezinim ocem ugovor kojim bi radi mladosti njegove i zaručnice mu 
odgođeno vjenčanje na četiri godine. Međutim se već god. 1345. spo- 
minje Margareta bao supruga Ludovikova, po čem sudimo da se Lu- 
dovik njom oženio i prije ustanovljenoga roka. 


Mladi kralj Ludovik bijaše odmah nakon krunidbe zajedno s naj- 
višim dvorskim časnicima i državnim dostojanstvenicima pošao u Veliki 
Varadin na grob svetoga Ladislava, svoga zaštitnika, pa se zavjetovao da 
će poći njegovim stopama. Međutim je Ludovik udario stazom utrtom 
ocem svojim, snujući kroz dugo vladanje svoje poglavito o tom kako da 
proširi vladanje svoje i podigne sjaj porodice Anžuvinaca. Njegova po- 
litika bijaše sasvim dinastička kao i oca mu Karla; no dok se otac 
njegov nakon gorkih iskustava za mlađih dana svojih služio osobito di- 
plomatičkim sredstvima, viteški je i ratoborni Ludovik, rođen i odgojen 
za sretnih i sjajnih dana očevih, mačem u ruci širio vlast i slavu svoju 
i svoga roda. I premda nije bio dosljedan ni ustrajan, ipak mu je pošlo 

za rukom te je svojoj državi pribavio opseg i znamenitost kakvu nije 
imala nikad prije ni poslije njega. A bio je još sretan i po tom što je za 
života našao životopisca, svoga tajnog pisara Ivana (Joannes archidiaco- 
nus de Kikullew), koji je u 55 poglavlja nacrtao njegov rad i djelovanje, 
te je taj spis poslije Ivan Turčanski uvrstio u svoju ugarsku kroniku. 

Desna ruka mladomu kralju od prvoga časa i gotovo do smrti nje- 
gove bila je njegova mati Elizabeta, sestra poljskoga kralja Kazimira. 
Elizabeta bila je vlastohlepna žena, ali uz to umna i odlučna te je u 
mnogim prigodama bila najodanija savjetnica i pomoćnica svoga sina. 
U Slavoniji je mladomu kralju bio najjačom potporom stari i iskusni 
ban Mikac Mihaljević od plemena Akuševa, koji bijaše zajedno sa svojim 
brojnim sinovima stekao golemih zasluga za Karla Roberta i njegovo 
vladanje. Služeći svoga kralja dugi niz godina, kao ni jedan ban prije 
njega, bijaše stekao tolik ieled i vlast u banovini čitave Slavonije da je 
Karlo gotovo sasvim njemu prepustio vladanje na jugu Drave. I nena 
je Karlo Robert imao tri sina, nije ipak nijednoga slao za hercega u 
Pveniju: jer je tako bio zadovoljan banovanjem iskušanoga i odanoga 

ikca. 

I mladi kralj Ludovik povjerio se posve banu Mikcu te nije oslao 
svoga najmlađega brata Stjepana za hercega u Slavoniju, Kea mu 
je otac tu čast namijenio. Ludovik pače pouzdavaše se u bana Mikca i u 
poslovima koji se ticahu same Ugarske, gdje je ban imao prostranih 
imanja osobito u Zemplinskoj i Šaroškoj županiji. Već 23. rujna 1342. 
dopusti kralj Ludovik banu Mikcu i njegovim sinovima Stjepanu, Akušu, 
Ladislavu, Lorandu i Nikoli, od kojih su prva tri bili vitezovi na kra- 
ljevskom dvoru (aule nostre militibus), da u Šaroškoj županiji usred 
svojih posjedovanja podignu na nekom brdu veliki grad s tvrdim zido- 
vima i opkopima da bude branikom ne samo njihovih imanja, nego da 
podjedno štiti ugarsku među prema poljskim i ruskim zemljama (pro 
maiori et cerciori tuicione ac defensione confiniorum regni nostri circa 
confinia regnorum Polonie et Ruthenie constitutorum). Još iste godine, 
dne 14. prosinca, pisa kralj Ludovik iz Višegrada pismo »vjernomu svo: 
mu, velemožnomu mužu Mikcu, banu čitave Slavonije«, kojim mu naloži 
da oslobodi zagrebačku crkvu od davanja vina, žita i dinara od grada 
Medvedgrada, što je sve dotad ban Mikac primao. 

Veliki gubitak za kralja Ludovika bijaše što je negdje u prvoj 
polovici (poslije 23. ožujka) slijedeće godine 1343. stari ban Mikac umro. 
Da barem nekako nadoknadi taj gubitak, imenova kralj za bana čitave 
Slavonije vjernoga i zaslužnoga Nikolu Ban ića, gospodara grada 
Donje Lendave u Zalajskoj županiji. Taj Nikola Banić (madž. B4nffy) 
bijaše sin nekadanjega bana slavonskoga Stjepana, a unuk velikoga 
Haholda (Hoholth), pradjeda znamenite poslije porodice Banića ili Ba- 
novića od Donje Lendave i Virovitice. Već otac Nikolin, ban Stjepan 
(1278), po kojemu se potomci njegovi prozvaše Banići, bijaše stekao 
velikih zasluga za porodicu Anžuvinaca, zbog čega mu je i Ivan Gisin- 
govac oteo njegov grad Lendavu. Sam Nikola bijaše već od rane mla- 
dosti na dvoru Karla Roberta (regiae aulae iuvenis) te de u svim prigo- 
dama revno služio svoga kralja, tako da mu je ovaj nakon pada Gisin- 

govaca vratio god. 1323. njegov djedovski grad Lendavu i podjedno ga 
imenovao županom zalajskim. Sad je Nikola Banić još gorljivije poma- 
gao svoga kralja, osobito u ratu sa Šrbima u banovini Mačvi, gdje jata 
dopanuo i rana prigodom prijelaza preko rijeke Obnice. Najviše radi tih 
velikih zasluga darovao mu je sam kralj Ludovik još 23. ožujka 1343. 
drugi grad (Nempty) uz rijeku Krku u Zalajskoj županiji, a sada mu 
je nakon smrti bana Mikca povjerio upravu čitave Slavonije. 

Novi ban Nikola Banić, kojega su od svih hrvatskih knezova pri- 
znavali jedini Frankapani, vršio je svoju vlast već u srpnju 1343. Prva 
mu je briga bila da uredi financijalne prilike u Slavoniji i u onom ne- 
znatnom dijelu Hrvatske koji se je tada pokoravao kralju Ludoviku. 
Tu bijaše najprije urediti tridesetinu (tricesima, harmica), koju je po- 
birala kraljica Elizabeta. Tridesetinu plaćali su samo strani trgovci 
zlatnim ili srebrnim novcem od životinja i robe koju su iz tuđine, kao 
iz Italije i Njemačke, u Slavoniju dovozili. Glavna tridesetnica bila je 
Gradec kod Zagreba; povrh toga pobirala se tridesetina ispod Sused- 
grada (od robe iz Njemačke) i u Modrušama (od robe prekomorske). 
Ali budući da su u potonje vrijeme stali tražiti tridesetinu i od domaćih 
trgovaca, a i za robu koja se iz Slavonije izvozila, pače i od gotovih no- 
vaca, osobito od florina, potužiše se kraljici Elizabeti građani zagrebački, 
koji su zbog te novotarije najviše stradali. Kraljica naloži banu Nikoli 
da stvar izvidi i onda odredi što bude pravo. Ban pozove 2. srpnja iz 
Modruša kaptol zagrebački i kneza Dujma Frankapana da mu izlože 
kako i od čega se dotad tridesetina plaćala. Kad mu ti odgovoriše, sazove 
on sabor čitave Slavonije u Križevce, pa ondje u nazočnosti velikaša i 
plemića ustanovi 8. kolovoza da se odsad pobira tridesetina kao nekad 
samo od one robe koja se iz Njemačke ili Italije uvozi u Slavoniju. Bit 
će da se na tom saboru vijećalo i o drugim poslovima, ali to nije 
zabilježeno. 

Uređujući prilike Slavonije, naišao ban Nikola na otpor. Tako mu 
se usprotiviše sinovi pokojnoga bana Mikca, koji mu ne htjedoše predati 
nekih posjedovanja svoga oca, pače ni ono što je pokojnik uživao kao 
ban. Najviše mu se odupirahu baš braća Stjepan i Akuš, koji bijahu 
vitezovi na kraljevskom dvoru. Opreke se tako izoštriše da je napokon 
kralj zapovjedio palatinu Nikoli i magistru svojih tavernika da se 
stranke izmire. Dne 18. veljače 1344. utanačena bi u Višegradu nagodba. 
Sinovima Mikčevim ostadoše neki posjedi, kao Hothkow i Đurđevac 
(Scenthgyurgh) u Križevačkoj županiji, koje bijaše otac njihov primio 
u ime odštete za banovštinu i kunovinu, zatim Rakovec (Rakonuk), 
ćoj mu bijaše sudom dopitan; nasuprot ustupiše oni banu Nikoli svoju 
m aču na Gradecu kraj Zagreba, koja stajaše tik do kraljeve palače i 

ojoj je pripadao vinograd s ribnjakom. Ta je palača bila doduše po- 
rodična svojina Mikčevih sinova; ali pošto su primili posjede što ih 
bijaše otac njihov stekao kao ban, ustupiše je ipak novomu banu i nje- 
govim potomcima. Jedva se smirila ta razmirica, sukobi se ban Nikola 
sa zagrebačkim biskupom Jakovom od Placencije, jer je njegovoj Laškoj 
ulici (in vico Latinorum) u Zagrebu nametnuo neki novi namet koji se 
pobirao kod crkve sv. Antuna. Biskup međutim potuži se kralju, koji 

posebnim pismom zapovjedi banu da ukine nepravedni namet. Ban Ni- 
kola na to poveljom od 13. travnja 1344. izdanom u Zagrebu zadovolji 
kraljevu nalogu, opravdavajući se da je kao nevježa bio od drugih na 
to napućen, te mu se činilo da radi pravo. U toj ispravi spominje ban 
izrijekom da je bansku čast primio »po milosti najuzvišenijega vladara 
gospodina Ludovika« (cum nos ex gracia excellentissimi principis do- 





PEČAT BANA NIKOLE BANIĆA OD LENDAVE 
(1343—1346 i 1353—1356). 


Pečat snimljen s povelje banove od 23. rujna 1345, koje se izvornik čuva u kr. državnom arhivu u Bu- 
dimpešti. Na pečatu prikazana je bikovlja glava; među ovima bio je smješten valjda križ. Natpis: 
»(S. Nico)lai bani tocius Sclavonie«. 


mini Ludovici... dignitatem banatus fuissemus adepti) i da je po naro- 
čitoj zapovijedi svoga kralja revno nastojao da svakoga a naročito svetu 
majku crkvu uzdrži u njezinim pravima. 


Uredivši financijalne prilike, pregnuo ban Nikola da uvede red i u 
novčarstvu Slavonije. No uto mu najednom stiže poziv od kralja da 
skupi vojsku i da provali s njom u Hrvatsku ne bi li pokorio knezove 
Nelipiće, Kurjakoviće i Bribirce. Kralju naime Ludoviku bijaše 1343. 
pošlo za rukom te je svladao ustanak nezadovoljnih Sasa u Erdelju. 
Kad je zatim s vojskom svojom htio provaliti u susjednu Vlašku da 
osveti nedaću svoga oca od god. 1330, osvanu najednom pred njim vlaški 
vojvoda Aleksandar, nasljednik i možda sin Basarabov, pa prinesav mu 
darove, prisegne mu zakletvu vjernosti i obeća da će odsad priznavati 
vrhovnu vlast ugarskoga kralja. Obodren tim sretnim uspjehom, odluči 

Ludovik pokoriti sada i hrvatske knezove te povratiti Hrvatsku Kralje- 
vinu opet svomu vladanju. Činilo se da je za to odabrao najzgodnije 
vrijeme. 


(Provala bana Nikole u Hrvatsku god. 1344.) Mir 
između kneza Nelipića i grada Šibenika nije dugo trajao. Baš u ono vri- 
jeme, kad se zgodila promjena na ugarskom prijestolju, uzbjesnio je rat 
ponovno, te je Šibenik osobito stradao od Nelipićeva sinovca Konstan- 
tina (Kostadina), gospodara nedobitnoga grada Ključa. Uz Šibenik i 
Mlečane pristali su i opet Bribirski knezovi, pače isti šurjaci Nelipićevi, 
knezovi Kurjakovići u Krbavi. 

Na početku god. 1343. bio je knez Nelipić na vrhuncu svoje moći. 
Podlegli mu svi knezovi hrvatski, a strepili pred njim mletački gradovi 
u Dalmaciji. Šurjak njegov Grgur Kurjaković nije više mogao podnijeti 
sile njegove, pa je pošao u Ugarsku i ondje primio službu u kraljice 
majke Elizabete. Bribirski knezovi opet povjerili se posve Mlecima i 
zajedno s njima radili da odole svemoćnomu Nelipiću. Još u rujnu 
1342, kad je knez Konstantin od Ključa prijetio Šibeniku, preporučivala 
je Mletačka Republika taj grad knezovima Pavlu II i Mladenu III, 
uzdajući se u njihovu moć ( . eorum potentia plene confidimus)..A da 
ih nagradi za pruženu pomoć, imenova Mletačka Republika 23. travnja 
1343. kneza Pavla od Ostrovice (po drugi put), kao i njegove sinovce 
Mladena III i Pavla III svojim građanima. Upravo u to vrijeme nudio je 
također knez Mladen III Mlecima da od njega kupe njegov grad Skradin 
s kotarom, jer bi mogao pasti u tuđe ruke, možda salve koje ne bi bile 
prijateljske Mlecima. 

Premoć kneza Nelipića napokon do krajnosti dodija Mletačkoj Re- 
publici. Stoga ona odluči pokrenuti velik, otvoren rat na njega te ga 
smrviti. Prikupit će u svoje kolo sve hrvatske knezove, pače i bosansko- 
ga bana Stjepana II Kotromanića, a možda i srpskoga kralja. Utanačit 
će sa svima njima velik savez na zator kneza Nelipića, a možda i na 
zajedničku obranu od kralja Ludovika, ako bi se kada sjetio dalmatin- 
skih gradova. U srpnju 1343. mletački su providuri činili sve pripreme 
za rat u Dalmaciji i Hrvatskoj, pače i Andrija Morosini izabran bi voj- 
vodom vojske koja će ratovati. Tih ozbiljnih i odlučnih priprava re 
šio se napokon knez Nelipić i u kolovozu 1343. sam ponudio mir. Mleci 
jedva to dočekaše, pa nakon dogovora tijekom mjeseca rujna utanačen 
bi mir 4. listopada 1343. 

Toga dana sastadoše se zastupnici protivnih stranaka kod Slapa 
rijeke Krke blizu Skradina da utvrde mir. Došao amo s jedne strane 
sam knez Nelipić, a s druge mletački providuri Nikola Prioli i Nikola 
Pisani. S njima došlo i mnogo odlične gospode kao svjedoci mira; bili 
to kninski biskup Nikola, knez Budislav Ugrinič od plemena Šubić, 
Dmine Ludović, Angelus Amicus, šibenski bilježnik, Kažota Kažotić 
Trogiranin i Ivan Egidije Splićanin. Uvjeti utanačenoga mira bijahu ovi. 
Nelipić obećaje u ime svoje i svoga sinovca da neće više napastovati 
Šibenika ni drugih mletačkih podanika u Dalmaciji, pod prijetnjom da 
će izgubiti onu jamčevinu koju će u tu svrhu položiti. Šibenčani i drugi 
mletački podanici mogu slobodno trgovati po Nelipićevim i Konstanti- 

novim oblastima, a neće plaćati nikoje druge daće osim one koju su 
davali prije rata. Ako bi kad Nelipić i Konstantin napastovali Šiben- 
čane ili druge mletačke podanike, morat će se opravdati pred knezom 
onoga grada koji je napadnut, pa ako bi bio kriv, morat će štetu nado- 
knaditi. Nelipić se može proti osudi prizvati na mletačko vijeće i ako 
ga ovo riješi krivnje, platit će troškove priziva ona stranka koja ga je 
tužila; inače će on namiriti štetu i trošak. U mir se uključuju Bribirski 
knezovi i Grgur Kurjaković. Nelipić i njegov sinovac ne smiju dirati u 
njihova posjedovanja pod prijetnjom globe koja je ustanovljena za 
napastovanje mletačkih podanika: no i Bribirski knezovi kao i Kurjako- 
vići moraju položiti jamčevinu poput Nelipića, jer će se inače smatrati 
da nisu uključeni u mir. Kao odštetu za štete nanesene Šibeniku mora 
Nelipić platiti 13.000 libara u gotovu ili u stoki, koja bi toliko vrijedila, 
i to do 18. listopada 1343. Tvrđicu, koju je knez Konstantin podigao na 
štetu Šibenčana, moraju porušiti do 1. ožujka 1344. U ime jamstva da 
će doista porušiti tvrđicu do određenoga roka položit će knez Nelipić 





SLAVONSKI BANOVCI, KOVANI ZA BANA NIKOLE BANIĆA OD LENDAVE 
(1343—1346. i 1353—1356). 


1. Lice: Kuna trči na lijevo, više nje kruna, pod njom list djeteline. Natpis: »Moneta Nicolai 

bani«. Naličje: Dvostruki križ na podnožju, s obje mu strane po dia bikovlja glava s križem 

među rogovima; gore dva polumjeseca. vr rand N _B (Nicolaus banus). 2. Kao pređašnji (1) s natpisom: 
»Moneta Nicolai ban +«. 


10.000 libara, i ako dotle to ne obavi, izgubit će jamčevinu, osim ako mu 
vijeće ne produlji rok. Još mora knez Nelipić položiti neki poklad (de- 
positum) od 20.000 libara, koje će Mlečani uložiti u svoju banku i pla- 
ćati mu obične kamate. Napokon mora Nelipić povrh svega dati jamče- 
vinu od 10.000 libara kojemu gradu u Dalmaciji (Splitu, Trogiru ili Šibe- 
niku) da tim zasvjedoči kako će obdržavati sve točke mira. Ako bi pak 
prekršio mir, kaznit će ga Mlečani stanovitom globom iz te jamčevine. 
Providuri nasuprot obriču knezu da će njemu i njegovu sinovcu po- 
vratiti sva imanja oteta za rata, čim nadoknadi štete Šibeniku i položi 
onaj poklad i jamčevinu. Tako isto moći će odsad Nelipić i njegovi po- 
danici slobodno dolaziti u mletačke gradove dalmatinske, te ondje 
trgovati kao i prije rata. Zarobljenici, ako ih imade, međusobno će se 
zamijeniti. Knez Nelipić i sinovac mu Konstantin imenovat će se mle- 
tačkim građanima. Ako bi se zgodilo da bi se Konstantin odijelio od 
svoga strica, te ne bi imali više zajedničkoga imetka, neće više knez 
Nelipić biti dužan da jamči za svoga sinovca glede obdržavanja mira. 
Napokon prisižu obje ugovarajuće stranke (Nelipić i providuri za Mle- 
tačku Republiku) da će držati mir i u to ime zalažu sva imanja svoja i 
svojih podanika: 

Ali ni taj tako svečano utanačeni mir ne trajaše dugo. Pogodbe 
noge bijahu suviše tegotne za Nelipića i njegova sinovca Konstantina 
da bi ih htjeli i mogli ispuniti. Već na početku 1344. plijeni knez Kon- 
stantin šibenski kotar i hara mjesto Benicu, a malo zatim udaraju stric 
i sinovac na Mladena III. Šibenčani i Bribirski knezovi vape u Mlecima 
za pomoć, a vijeće nalaže 15. svibnja 1344. šibenskomu knezu da traži 
u Nelipića zadovoljštinu. Ali taj je ne dade ni ne mogaše dati, jer je 
malo zatim — u polovici mjeseca lipnja — umro, ostavivši za sobom 
udovicu Vladislavu i jedinca sina, nedorasloga Ivana Neli- 
pića. 

Smrt kneza Nelipića jednim mahom promijeni situaciju u Hrvat- 
skoj i Dalmaciji. Čim je kralj Ludovik začuo za njegovu smrt, odmah 
odluči izvesti ono čega se otac njegov i on sam sve dosad žacao, naime 
provaliti s odabranom vojskom u Hrvatsku te je napokon pokoriti svo- 
joj vlasti. U prvom će redu ovladati ostavinom kneza Nelipića, te opet 
preuzeti kraljevski i banski grad Knin, taj ključ prekovelebitske Hrvat- 
ske, koji je kroz dvadeset i dvije godine bio u rukama kneza uzurpatora. 
Međutim sama slutnja da bi kralj Ludovik mogao osvanuti u južnoj 
Hrvatskoj, prometnu u tili čas ljute protivnike Nelipićeve u oduševljene 
privrženike i branitelje obudovjele rola Vladislave i nejakog joj 
sina Ivana. I opet zaigraše Mleci prvi kolo da slože svu hrvatsku gospodu 
u veliki savez na obranu udovice Vladislave od sile kralja Ludovika i 
njegovih banova. Što se izvjesnije čuje o pripremama kralja Ludovika, 
sve se odlučnije Mletačka Republika sprema na otpor. Već 28. lipnja 
1344. nalaže svojim gradovima Splitu, Trogiru i Šibeniku da pohitaju 
junačkoj udovi Vladislavi u pomoć čim ona to zatraži, jer je grad Knin 
»ključ čitave Dalmacije«, odakle bi kralj mogao lako smetati primor- 
skim gradovima. Osobito napregnuše Mleci svoje sile u mjesecu srpnju. 
Dne 20. srpnja pozvaše još Zadar, Nin, Rab, zatim otoke Hvar i Brač da 
pomažu kneginju; a u isti čas saletješe također Kurjakoviće i Frankapane. 
Njihov poslanik imao je redom obaći jedne i druge knezove. Grguru i 
Budislavu Kurjakoviću imao je predočiti »kako se skuplja vojska da 
se nanese šteta njihovu nećaku«, nedoraslomu knezu Ivanu Nelipiću, i 
da mu se otme Knin i ostala mjesta njegova; neka nadalje poslanik 
zaklinje oba kneza da za volju čovječnosti i prirodnoga zakona (iure 
naturali) stanu na obranu svoje rođene sestre Vladislave i sina joj 
Ivana, kojega ljube kao rođenoga sina svoga. Od Kurjakovića neka pođe 
poslanik Frankapanima, braći Bartolu i Dujmu, te neka osobito nastoji 
oko kneza Bartola da ga predobije za kneginju Vladislavu. Neka kaže 
knezu Bartolu da bi morao kneginju Vladislavu štovati »kao majku 
svoju« zbog ljubavi i srodstva koje ga s njom veže, jer je ona bila nekad 
»njegovo pleme« (quia olim genus suum fuit), te bi stoga i njezino čedo, 
nedorasli knez Ivan, moralo biti njemu drago »kao rođeni sin«. 


Ne zna se što je mletački poslanik obavio u hrvatskih knezova, ali 
Mletačka Republika nije ni poslije mirovala, jer je dobro znala što je 
čeka ako kraljevska vojska svlada kneginju Vladislavu i njezina sina. 
Dne 8. kolovoza piše knezovima svojih gradova u Dalmaciji da knezu 

Ivanu i njegovoj majci rade u prilog savjetom, pomoću i sklonošću (da- 
re debeatis omne consilium, auxilium et favorem in omnibus); a 28. ko- 
lovoza obećaje Bribirskim knezovima sve i svašta samo da se i oni 
obrane od sile kraljeve. Dne 30. kolovoza nije se u Mlecima više ni 
dvojilo »o dolasku Ugara u primorske strane«; vijeće je stoga izabralo 
tri svečana providura koji će poći u Dalmaciju i Hrvatsku, te s Banićima 
(Bribirskim knezovima) i Ivanom Nelipićem složno nastojati da hrvat- 
ski gradovi ne dođu u ruke ugarske (ne ipsorum fortalicie ad Ungaro- 
rum manus valeant pervenire). Napokon odredi Republika još i to da se 
svi njezini trgovački i državni brodovi, koji bi prolazili uz obalu dal- 
matinsku, zadržavaju neko vrijeme u pojedinim primorskim gradovima 
da se time ohrabre žitelji tih gradova i ostanu vjerni Mletačkoj Re- 
publici. 

Sve te priprave nisu bile suvišne, jer je zaista u rujnu 1344. slavon- 
ski ban Nikola Banić s vojskom od 4000 ljudi provalio na jug u Hrvat- 
sku. Najprije se utabori pred gradom Kninom i pozove Vladislavu da 
mu predade kraljevski nekad grad i da se zajedno sa svojim sinom 
pokori. Ali junačka Vladislava ne htjede o tom ni da čuje, ta snaga roda 
Nelipića ošnivaše se na gradu Kninu. Sad je bio red na banu Nikoli da 
juriša na grad. No grad i pod njim varoš bila je tako utvrđena da se 
na to nije moglo ni pomišljati, to manje što je Vladislava sa svojom 
izabranom četom bila spremna braniti grad do zadnjega daha. Ban Ni- 
kola našao se u nemaloj neprilici ne znajući što da radi. Sa svojih 4000 
ljudi stao harati po Kninskom polju: palio usjeve, tamanio vinograde, 
rušio kuće i selišta po pitomom polju. Napokon je ipak odlučio da će 
jurišati na strmo brdo Spas, na kojem se kočila ponosita utvrda. 
Opasao brdo sa svih strana, a onda se stao uspinjati na nj. No loša mu 
sreća bila: hrabre vojnike njegove odbijala još hrabrija posada. Činilo 
se banu da grad ne brane obični, slabi ljudi, nego »bijesni lavovi«, a na 
čelu im lavica Vladislava. Tako se borba pred Kninom otegla; nitko 
nije mogao ni slutiti kako će se svršiti ni kada. 


Uto se kneginja predomislila. Ban ne može uzeti Knina jurišem, ali 
vojska njegova može ga tako opasati da ga naposljetku prisili glađu 
na predaju. To je napokon Vladislavu i sklonilo da se stala s banom po- 
gađati. Ona će poslati ravno pred kralja svoga zasebnoga poslanika, koji 
će se u ime njezino i sina joj Ivana kralju pokloniti i obećati da će ona 
vazda biti vjerna kletvenica svete krune, a potom će kralju predati Knin 
i druge gradove, koji mu trebaju da osigura svoju vlast u Hrvata. Ban 
na to privolio, i sretan što se sve lijepo udesilo, pošao s vojskom svojom 
ispod grada Knina. Već 11. listopada znalo se u Mlecima da je ban 
Nikola ostavio hrvatsku zemlju. 


Ban Nikola digao podsadu Knina, a kneginja poslala nato svoga po- 
slanika pred kralja. Taj je bio doduše vrlo kivan na rod Nelipićev zbog 
trajne nevjere pokojnoga kneza, ali naposljetku ne htjede se oglušiti 
molbe one koja se bijaše utekla njegovu prijestolju, pa je milostivo pri- 
mio njezina poslanika. A ovaj stao u nazočnosti mnogih banova (veli- 
kaša) govoriti kralju ovako: »Preblagi gospodine i kralju! Vladislava i 

čedo joj Ivan, koji me pred Vas poslaše, sklopljenih ruku i klečeći na 
koljenima izručuju Vašem Veličanstvu sasvim sebe i sva svoja imanja. 
Oni Vam predaju svoja polja, svoje varoši i sve svoje tvrđave, a na 
zapovijed Vašega Veličanstva i sve drugo što bi kraljevska milost htjela 
primiti.« Kralju, koji je i onako težio da sve tvrde gradove u Hrvatskoj 
skupi pod svoju vlast, u dobar čas dođe ta ponuda, te on prihvati sve 
što mu poslanik kneginje Vladislave bijaše ponudio. Privoli pače da i 
sama Vladislava sa sinom svojim dođe na njegov dvor, gdje će se onda 
sve potanko utanačiti. 

No uto se bijahu prilike u Hrvatskoj opet promijenile. Tek što 
bijaše Mletačka Republika začula da je Vladislava spremna pokoriti se 
kralju i da je ban Nikola otišao ispod Knina, nape sve svoje sile da to 
spriječi. Već 11. listopada poručivahu Mlečani kneginji i njezinoj braći 
Kurjakovićima, neka nipošto ne predadu Knina u kraljevske ruke; a 
onda stadoše raditi da sve hrvatske knezove slože u veliki savez, pače 
im obećaše 11. studenoga svoju pomoć od 200 ljudi, ako se odupru kra- 
lju. Do saveza ipak ne dođe, jer se hrvatski knezovi ne mogoše spora- 
zumjeti ni pogoditi; ali kneginja Vladislava, uzdajući se u pomoć Mle- 
tačke Republike i hrvatskih knezova, odluči da neće poći pred kralja 
niti mu predati grada Knina. I tako ostade sve pri starom kao i prije 
provale bana Nikole. 

Ban Nikola bijaše se međutim vratio s vojskom svojom u Slavoniju, 
gdje je nastavio uređivati financijske prilike. U prvoj polovici studenoga 
1344. sazove on sabor čitavog plemstva slavonskoga (universorum no- 
bilium regni Sclavonie nobiscum existencium) u grad Zagreb. Na tom 
saboru utanači uz drugo na samo Martinje (11. studenoga) znameniti 
najamni ugovor s gradeckim (zagrebačkim) građaninom Jakovom, sinom 
Ulfardovim, po kojem je njemu i njegovim drugovima (Nikoli, sinu 
Pavlovu, i Cvetku, sinu Stavljenovu, građanima koprivničkima, zatim 
magistrima Rafaelu i Mihajlu, bratu rečenoga Nikole) dao na godinu 
dana u zakup zagrebačku kovnicu banskih novaca zajedno s dobiti ban- 
ske komore, a i sve druge daće između Drave i Save. Za kovnicu i dobit 
komore plaćat će godišnje zakupninu od 300 maraka (u mjesečnim obro- 
cima po 25 maraka); a za ostale poreze i daće (collecciones marturina- 
rum cum banoschinis, nezethis et ponderibus in nostro banatu consti- 
tutas) davat će opet godimice po 1350 maraka. Podjedno bi potanko 
određeno kakve će novce ti novčari (monetarii) kovati, kakva vrijednost 
ima biti tim banovcima i kako će se stari novci zamjenjivati za nove. 
Još bi zabranjeno izvoženje srebra, zlata i starog novca iz zemlje, te 
određeno da se kazne zapljenom imetka i zatečenog blaga oni koji bi tu 
. zabranu prekršili. Napokon bi određeno da će službenike i činovnike tih 
novčara najamnika suditi sam ban, a nipošto župani ili obični suci. 


(Vojna kralja Ludovika u Hrvatskoj, 1345.) Kad je 
kralj Ludovik čuo da se kneginja Vladislava predomislila te se opet 
odvrgla od njega, planuo je strašnim gnjevom. Suvremeni ljetopisac, po 
imenu nepoznati pričalac podsade Zadra (Obsidionis Jadrensis libri duo), 
kaže da je kralj odlučio sve gradove i utvrde za sva vremena svojoj 

vlasti pokoriti, makar razasuo polovicu blaga svoje države (si dimidii 
regni sui thesaurus in confusione esset dispergendus). 

Već od početka godine 1345. činio je Ludovik priprave da skupi ve- 
liku vojsku i da do kraja zatre hrvatske knezove. Čini se da su glasi o 
njegovim pripremama silno zabrinuli hrvatsku gospodu. Ali samo jedan 
se našao koji je pohitao da traži u njega milost. Bio je to knez Bu- 
dislav Ugrinić od plemena Šubić, gospodar grada Roga i otoka 
Visovca. Taj Budislav Ugrinić, premda je bio od istoga plemena kao i 
Bribirski knezovi (Banići), nije se već odavna pazio sa svojim suple- 
menicima. K tomu je dosljedno bio žestok protivnik Mlečana i njihove 
vlasti u dalmatinskim gradovima. Osobito otkad se Nin pokorio Mle- 
tačkoj Republici (1329), knez je Budislav Ugrinić neprestano smetao 
Ninjanima i njihovim gospodarima. God. 1333. bio je u ljutoj razmirici 
s Mlecima, koji ga prozvaše »javnim ubojicom i neprijateljem svojim« 
(homicidam publicum et inimicum nostrum), te mu ucijeniše glavu s 
1000 florina. Budislav je i poslije ostao krvni dušmanin Mletačke Repu- 
blike, a osobito od onoga časa kad su se njegovi suplemenici, knezovi 
Banići, posve povjerili okrilju njezinu. Nije stoga ni čudo što je sada 
oduševljeno stao uz kralja Ludovika, kad se taj digao na zator hrvatskih 
knezova i mletačke vlasti u hrvatskoj zemlji. Dne 16. travnja 1345. izdade 
kralj Ludovik u Višegradu povelju kojom je, »promotrivši vjernost ple- 
menitoga muža kneza Bdelova, sina Ed Ugrina od Bribira, i njegovo 
proljevenje krvi za čast svete krune, kako je o tom kralj obaviješten po 

azivanju stalnih nekih svojih baruna, a posebice velemožnoga muža 
gospodina Nikole, bana čitave Slavonije, i Stjepana Zadranina, dvor- 
skoga svoga mladića (iuvenis)«, primio njega (kneza Budislava) u svoju 
pr i istinsku milost, oprostivši mu podjedno posve i nevjeru, ako je 

oju možda počinio po naputku kraljevih odmetnika. Stoga mu potvrdi 
i njegov grad Rog (danas Rogovi kod Roškoga slapa rijeke Krke), zatim 
otok (Visovac u rijeci Krki); a povrh toga podijeli mu još i ostavštinu 
pokojnoga plemenitog muža Ivana, sina Jurja Jurišića od Bribira, koji 
je umro bez potomaka te je stoga sva njegova imovina pripala po pravu 
knezu Budislavu kao nafbližene rođaku. 

Dok se tako knez Budislav Ugrinić utekao kralju, svi su ostali kne- 
zovi stali uz Mletke. A ti sve moguće čine za obranu njihovu i svojih 
gradova u Dalmaciji. Dne 27. lipnja šalju u Dalmaciju tri providura da 
upravljaju obranom gradova; u Nin otpremaju (28. lipnja) dvije satnije 
strijelaca iz Trevisa, a 29. lipnja unajmljuju još sto novih strijelaca i 
nalažu knezovima Hvara, Raba i Paga da i oni pošalju četa na kopno 
ako bude potrebe; napokon 5. srpnja šalju u Dalmaciju dvije oružane 
lađe i mnogo oružja, koje će se razdijeliti po njihovim gradovima i 
među hrvatskim knezovima, te unovačuju novih (100—200) strijelaca za 
Nin i druge gradove u Dalmaciji. 

Junačka kneginja Vladislava stolovala je još 23. ožujka 1345. u 
gradu Kninu, gdje bijaše u glavnoj dvorani svoje palače skupila sjajno 
društvo (in castro Tenini, in sala palacii domine comitisse). U lipnju, 
dne 17, bili su u nje poslanici mletački, hrabreći nju i brata joj Grgura 
Kurjakovića na otpor proti kralju. No već odmah nakon toga stajahu 


98 TREĆE DOBA 


u drugoj polovici lipnja pred Kninom slavonski ban Nikola Banić i 
bosanski ban Stjepan II Kotromanić. Oni bijahu sa svojim četama (ne- 
kih 10.000 ljudi) došli kao prednja straža kraljeve velike vojske da joj 
utru i osiguraju prolaz kroz hrvatske župe i oblasti. Stojeći pod Kninom, 
i: skloniti Vladislavu i sina joj Ivana da se dobre volje pokore 

ralju. Kneginja se pokaza sklonom predati kralju Knin i još neke druge 
gradove, koje bijaše pokojni Nelipić ugrabio kraljevskoj vlasti; ali zahti- 
jevaše da se njezinu sinu zajamči njegova baština po djedovima i da 
mu se dade odšteta za Knin. Banovi privolješe na pogodbe kneginje Vla- 
dislave i utanačiše s njom 23. lipnja uoči sv. Ivana Krstitelja svečan 
ugovor. Vladislava i sin joj Ivan obećaše da će kralju povratiti četiri 
utvrđena grada i povrh njih još dva, ako se knezu Ivanu ostave i potvrde 
njegovi djedovski gradovi u župi Cetini i u župi Kliškoj. 

Tek što su banovi utanačili taj ugovor, dođe kralj iz Slavonije do 
Bihaća. Dne 27. lipnja bio je u Đurđevcu (iuxta villam Zengiurg), a 13. 
srpnja 1345. bio je kod Bihaća na Uni, gdje mu se pridružiše oba bana 
i neki hrvatski knezovi. Nedaleko od Bihaća, kod izvora potoka Klokota, 
pritoka Unina, utaborio se kralj Ludovik s čitavom vojskom svojom od 
30.000 momaka, te je ondje boravio nekih osamnaest dana (16. srpnja 
izdaje povelju »in descensu nostro in Kalkochfeu«, a 22. srpnja »in 
descensu nostro iuxta Byhygh«). Onamo je došla i kneginja Vladislava sa 
sinom Ivanom, a i brat njezin knez Grgur Kurjaković, da se konačno 
pogode s kraljem prema ugovoru s banovima. Kralj dočeka junačku 
ženu i ljubeću majku vrlo prijazno te prihvati gotovo sve što su banovi 
utanačili On primi iz ruku kneginje Vladislave i sina joj Ivana tvrdi 
grad Knin, koji je i onako starinom bio kraljevski grad, a uza nj i neke 
druge gradove u Lici i Krbavi. No zato vrati kralj knezu Ivanu Nelipiću 
sve zemlje i gradove njegove porodice (tutte le terre e castelli di sua 
casa), naime grad Sinj na Cetini, Brezovo polje, a osobito plemenštinu i 
Beeinu Nelipića, grad Kamičac na Krki (castrum suum hereditarium 
Chanoshaz). Nekoliko mjeseci nakon pohoda svoga u Hrvatsku, dne 21. 
studenoga 1345, izdade kralj Ludovik posebnu povelju, kojom oprosti 
knezu Ivanu Nelipiću dugotrajnu njegovu nevjeru (perdona la lunga 
ribellione) te mu ponovno pismom potvrdi sve kako bijaše u taboru na 
Klokotu utanačeno. Knez Ivan Nelipić ostade otad najodaniji privrženik 
i podanik svoga kralja, a majka njegova Vladislava skloni se u mle- 
tački grad Split, gdje je boravila do 8. prosinca 1346. uređujući svoje 
imovinske prilike. Poslije 1346. nema joj više traga u poznatim spo- 
menicima. 

Kralju Ludoviku bijaše se pokorio mladi knez Ivan Nelipić, a uza 
nj i njegovi ujci, knezovi krbavski Grgur i Budislav Kurjaković. Bu- 
dući da mu se već prije bijaše poklonio također knez Budislav Ugrinić, 
ovladao je kralj čitavom zagorskom Hrvatskom. Sad bi bio red da kralj 
udari i na primorsku Hrvatsku, gdje su Bribirski knezovi ili Banići 
držali znamenite gradove: knez Pavao II nadasve važnu Ostrovicu, a 
sinovci njegovi Mladen III i Pavao III gradove Skradin, Klis i Omiš. Dok 
nije ovladao tim gradovima, nije se Ludovik mogao pohvaliti da je 
gospodar Hrvatske. No Bribirski knezovi ni ne sanjahu o tom da bi mu 

se dobre volje poklonili i predali svoje tvrde gradove, nego se još bolje 
priljubiše Mlecima, koji su bili teško zabrinuti za svoje dalmatinske 
gradove i otoke. TA u kralja bila je jaka vojska od 30.000 ljudi! Pa ipak 
ne udari niti na Bribirske knezove niti na Mletke, nego, ostavivši bana 
Nikolu s posadom u gradu Kninu, vrati se još 10. kolovoza 1345. u 
Ugarsku. Možda nije htio odlučnog boja započeti jer nije imao brodovlja, 
a možda i zato jer mu bijahu stigli tužni glasi iz Napulja. 

Otkad je kralj Ludovik ovladao Kninom, te pokorio Kurjakoviće i 
Nelipiće, promijenio je i ban Nikola svoj naslov. Dok se je prije naprosto 
zvao banom čitave Slavonije, piše se odsad »ban čitave Slavonije i 
Hrvatske« (tocius Sclavonie et Croacie banus). Već 13. ožujka 
1346. potvrđuje on kao ban čitave Slavonije i Hrvatske magistru Petru 
Gregoriću i sinovima Mikovljevim posjed Vinično uz rijeku Lonju u 
kotaru grada Velikoga Kalnika u križevačkoj županiji. 


(Borbe radi Zadra, 1345—1346.) Mleci su dobro slutili da će 
njih dolazak i boravak kralja Ludovika u Hrvatskoj skupo stajati. Stoga 
su i nastojali da kralju oteščaju boravak, braneći dovoženje hrane u 
Senj za njegovu vojsku. U isto vrijeme slali su neprestano glasnike i pi- 
sma dalmatinskim gradovima, javljajući im što sve rade za njihovu 
sigurnost i bodreći ih da im ostanu vjerni. Osobito Zadar počastiše s 
pet takvih poslanica u mjesec dana (od 18. lipnja do 28. srpnja). 

No dekostinski gradovi mišljahu drugačije. Oni se bijahu sklonili 
pod mletačko okrilje da ih Republika obrani od hrvatskih knezova i da 
ih sačuva »za kralja ugarskoga i hrvatskoga«, a kad tamo Mleci ih 
učiniše svojim podanicima ne misleći ih nikad vratiti pod žezlo zakoni- 
toga kralja. Stoga dalmatinski gradovi jedva dočekaše dolazak kraljev 
te poslaše, ne pitajući Mlečana, svoje poslanike u kraljev tabor na 
Klokotu da mu se poklone kao svomu gospodaru. Za ostalim gradovima 
povede se i Zadar, u kojemu je još od god. 1313. bila jaka hrvatska 
stranka, koja je teškim srcem gledala mletačkoga plemića na čelu svoje 
općine. Zadrani otpremiše u kraljev tabor tri odlična plemića, Martina 
Butovana, Mihu Sopića i Nikolu Galetića, s bogatim darovima da kralja 
pozdrave te mu se poklone, a podjedno da ga potajno zamole neka nji- 
hov grad oslobodi od Mletaka i primi u svoje okrilje. No zadarski po- 
slanici putovahu vrlo sporo, te stigoše u Bihać kad je kralj Hrvatsku već 
ostavio. Miha Sopić predlagaše doduše svojim drugovima da pohite za 
em ali oni ne privolješe i tako se poslanici vratiše praznih ruku 
u Zadar. 

U gradu Zadru nastade sada silna gungula protiv nemarnih posla- 
nika. Hrvatska stranka predbacivala im nehajnost i tromost, a mletački 
im se privrženici rugali da će sada biti odmah kraljevski kada su se 
. toliki gradovi u Hrvata predali kralju Ludoviku. Od same razjarene 
hrvatske stranke palo je riječi po kojima se razabiralo što je poslanicima 
bilo izvršiti. Sve to javiše doušnici u Mletke. Natucalo se ondje još i 
više, osobito da je mletačka vlada uhvatila pisma iz kojih se doznalo 
za tajne dogovore između kralja i zadarskoga plemstva; da su Zadrani 
tražili nešto vojske za posadu, da su htjeli nahrupiti na svoga kneza 
Marka Cornara (iz Mletaka poslana) i sve Mlečane u gradu i po čitavoj 

Dalmaciji da ih zarobe i tako dobiju jamstvo za život svojih sugrađana, 
koji su u taj čas bili u Mlecima ili gdje drugdje pod oblašću te Repu- 
blike. 

Mletačka Republika požuri se sada da kazni Zadrane za toliku 
nevjeru. Dne 4. kolovoza 1345. zaključi naoružati veliku kopnenu i po- 
morsku vojsku te se svom silom oboriti na Zadrane, koji biše proglašeni 
neprijateljima države i buntovnicima. Zapovjednikom kopnene vojske 
imenovan bi Marko Giustiniani, a brodovlja Petar Canale. 
Dok je Giustiniani imao najprije skupljati kopnenu vojsku kod Nina, 
otplovi Petar Canale s pet galija pod Zadar, kamo stiže 12. kolovoza, 
te namjesti svoje galije tako da nitko nije mogao u grad ni iz njega bez 
njegova znanja. Da ne oda svoje prave namjere, razglasi da ide tobož 
za običnim poslom, naime da po običaju razgleda dalmatinske gradove. 
Zatim pozove Marka Cornara, kneza zadarskoga, da dođe k njemu s 
dva plemića zadarska (Bivaldom Botonom i Jurjem Grbonosom). Sada 
očitova Cornaru namjere mletačke vlade i zadrži ga uza se. Zadrani se 
začudiše videći da im kneza nema natrag u grad; tek kada se jedan od 
njihovih plemića, Bivald Boton, vratio s mletačkoga brodovlja, doznaše 
jadni što im se sprema. Drugoga plemića, Jurja Grbonosa, valjda gorljiva 
Hrvata, bijaše Canale također pridržao, pače ga prisilio da je i obitelj 
svoju morao preseliti na mletačko brodovlje. Odmah zatim posla voj- 
voda Canale glasnika u Zadar da razglasi: svaki Mlečanin neka iznese 
iz toga grada sve svoje stvari za četiri dana. Prestravljeni Zadrani pošalju 
nato k vojvodi dominikanca Nikolu Krćanina da ga zamoli neka im 
dopusti poslati svečano poslanstvo u Mletke. On im to dopusti, a oni 
odmah izabraše za svoje poslanike svoga nadbiskupa Nikolu Matafarića 
i plemiće Martina Butovana i Tomu Petricu, koji se smjesta uputiše u 
Mletke. Uza sve to vojvoda Canale započe sutradan (13. kolovoza) rat. 
Što je taj dan dolazilo zadarskih brodova u luku, dade sve pohvatati i 
potopiti u more, ljude pak, pače i sitnu djecu, dade poubijati i pobacati 
u vodu. I puk i vlastela zadarska zajauknuše s tolikoga nasilja. Opre- 
miše opet dominikanca Nikolu Krčanina k vojvodi, neka ne započinje 
rata dok se poslanici zadarski ne vrate iz Mletaka. Ali im Canale odgo- 
vori da ima zapovijed od svoje vlade neka im kaže da jedno od ovoga 
dvojega izaberu: ili da razvale zidine svoga grada i sve tvrđavice i kule 
predadu Mletačkoj Republici ili ako na to ne privole, da će biti progla- 
šeni za neprijatelje Mletaka. A da pokaže kako ne zna šale, pođe Canale 
još istoga dana na zadarski tada otok Pag, zarobi ondje kneza iz Zadra 
namještena i sve Zadrane (12 plemića i 37 pučana), te ih posla na robiju 
u Mletke, a otok Pag pridruži neposredno Mletačkoj Republici. 

Sada puče Zadranima pred očima zašto je Canale došao. I vlastela 
(plemići) i pučani zavjeriše se jednodušno da će pokušati sve moguće 
prije nego bi tako sramotno sami svoj grad upropastili. Stadoše oružje 
sabirati, gradske bedeme utvrđivati, strojeve kraj zidova namještati i 
što više hrane dovoziti (hrane je već tada bilo u gradu za jednu godinu 
i pol). Dne 16. kolovoza pak poslaše u Ugarsku kralju Ludoviku Franju 
Đorđića s bogatim darovima, moleći ga da ih primi u svoju moćnu 
zaštitu. 


LUDOVIK I VELIKI 101 


Potkraj kolovoza dobi Canale više novih brodova iz Mletaka te 
započe ozbiljno udarati na Zadrane. Najprije se obori na zadarske otoke, 
gdje zarobi do 200.000 glava rogate stoke i spali selišta otočana i za- 
seoke Zadrana. Nato se spremaše kako da posve opaše (blokira) sam 
Zadar, koji se stere na poluotoku. Najprije posve zatvori ulaz u luku. No 
ni Zadrani ne ostadoše lijeni. I oni stadoše utvrđivati svoj grad različnim 
utvrdama, nabacivati nasipe i jaruge; a da zaštite svoju luku i svoje 
brodove u njoj od mletačkih brodova, zatvoriše 30. kolovoza ulaz u nju 
debelim lancem koji je bio opleten oko 13 balvana. Međutim gotovo u 
isto doba osvanu u zadarskom kotaru 
i Marko Giustiniani s kopnenom voj- 
skom od 20.000 ljudi, koje bijaše sku- 
pio u Nini. Ta je vojska tri dana ne- 
prestano harala po kotaru i palila sela 
i zaseoke. Nevoljni seljaci stadoše bje- 
žati u grad da se zaklone iza gradskih 
zidina. Tako se u Zadru zgrnu do 
28.000 duša (među njima samo 6.000 
za oružje sposobnih) ladanjskoga svi- 
jeta, koji je bio samo na štetu jer je 
i priječio djelovanje branitelja i poma- 
gao trošiti hranu, spremljenu u gradu. 

Mletačkoga vojvodu Canala mnogo 
je smetao lanac koji je branio ulaz u 
uku, jer nije s te strane mogao opa- 
sati grada. Stoga odluči najprije raski- 
nuti taj lanac. Dne 6. rujna provali s 
dvije dobro oružane galije sve do lan- 
ca da ga različnim oružjem slomi. Ali 
Zadrani odmah pohitaše na brodove 
da obrane lanac. Borba trajaše od zore 
do mraka, te se svršila porazom mle- 
tačkoga vojvode. Nakon te nedaće spre- IVAN GRADENIGO (+ 1356), 
miše se obje mletačke vojvode na re- mletački dužd. 
dovitu podsadu. Canale opaše Zadar s 
morske strane sve do ulaza u luku, a Giustiniani se utabori na istočnoj 
strani grada, naime blizu onoga mjesta gdje se poluotok zadarski hvata 
ostaloga kopna. Tu kod nekoga vrela (zdenca) stade Giustiniani 14. rujna 
graditi veliku i jaku tvrđavu, koja će braniti pristup do grada s kop- 
nene strane i iz koje će također udarati na Zadar. Ta se jaka tvrđava od 
. drva zvala bastida. Hrvati i Dalmatinci prozvaše je sticata ili 

sticada (po tom u ugarskim izvorima: munitio Scekach ili castellum 
Strigach). Bastida (ili sticatum) bila je s tri strane opasana jakim zi- 
dovima od kamena, s četvrte (južne) strane oplakivalo ju je more. 
Utvrđena je bila s 28 kula i tornjeva iz kojih se bacalo kamenje, strelice 
i drugo. Tvrđa je bila tako prostrana da se u nju mogla skloniti čitava 
mletačka vojska, što je bilo osobito zgodno za slučaj ako bi koja vojska 
(banska ili kraljevska) došla Zadru u pomoć. 

Međutim nije bilo tako lako Zadra uzeti. Najprije su Zadrani bili 
vrlo oduševljeni za boj. Pobjeda njihova od 6. rujna, a još više poruka 
kralja Ludovika od 25. kolovoza, koju primiše 8. rujna, ohrabri ih na 
daljnji otpor. K tomu imali su oni i na susjednim otocima više utvrđenih 
mjesta; dok ta Mlečani ne osvoje, ne mogu ni misliti da sasvim opašu 
sam Zadar. Jedna je tvrđica, ona sv. Mihajla, bila na čunjastom 
brdu gotovo usred otoka Uljana, a druga, sv. Kuzme i Damjana, 
na otoku Pašmanu. Dne 27. rujna poslaše mletački vojvode četu od 600 
momaka prema otoku Uljanu. Ona se noću iskrca u zatonu sv. Eufemije 
i sakri za nekim brdom (Briacel Varh) da sutradan udari na tvrđu sv. 
Mihajla i da je osvoji. Ali Zadrani za vremena otkriše došljake te ih 
sutradan (28. rujna) na otvorenom polju dočekaše, razbiše i u more 
zatjeraše. Do 500 mletačkih vojnika ostade na bojnom polju ili se potopi 
u moru: od zadarske posade pogiboše samo trojica. 

Mlečani uvidješe sada da će ih još mnogo truda i krvi stajati dok im 
pođe za rukom svladati Zadar. Stadoše stoga što više vojske i brodovlja 
sabirati oko odmetnoga grada. Pozvaše i ostale dalmatinske gradove 
da im pošalju brodove u pomoć, zatim zaklinjahu i hrvatske knezove 
da im budu saveznici. Ali jedino Bribirski knezovi ostadoše im trajno 
vjerni; Kurjakovići ne usudiše se iznevjeriti kralju, koji ih je nedavno 
primio u milosti, dok su knezovi Frankapani očito pomagali Zadrane. U 
prilog Zadru radio je i akvilejski patrijarh Bertrand, stari protivnik 
Mletačke Republike. No i Zadrani se uvjeriše da neće moći sami odo- 
lijevati mletačkoj sili, te da će sigurno podleći ako im za vremena ne 
priteku u pomoć kralj Ludovik i njegovi banovi: ban slavonsko-hrvatski 
Nikola Banić i ban bosanski Stjepan II Kotromanić. Dne 19. listopada, baš 
kad su Mlečani pojačali svoju vojsku i brodovlje pred Zadrom, ušulja se 
u grad zadarski poslanik, franjevac Marin, te javi svojim sugrađanima 
da će naskoro stići obećana pomoć od kralja. Oduševljeni Zadrani smje- 
stiše na zidine osamnaest strojeva da s njima udaraju na mletačku 
bastidu, te izvjesiše na najvišem gradskom tornju kraljevsku zastavu uz 
svirku glazbe i klicanje naroda. 

Malo zatim, prvih dana mjeseca studenoga 1345, stiže napokon 
teško očekivana pomoć. Ban slavonsko-hrvatski Nikola Banić i bosanski 
Stjepan II Kotromanić dovedoše vojsku od 10.000 momaka, te se 6. 
studenoga utaboriše u Mogorovoj dubravi (god. 1069. poklo- 
nio je kralj Petar Krešimir Veliki samostanu sv. Tome u Biogradu na 
moru kraljevsku zemlju kod mjesta Rasohatica »iuxta terram Mogo- 
rouici«) blizu Vrane u župi Luki, 2 milje daleko od mora, a 8 milja 
daleko od Zadra. No Zadrani se prebrzo razočaraše u svojoj radosti. 
Banovi vidješe da ne bi sa svojom malom vojskom mogli ništa opraviti, 
pa stadoše ugovarati s mletačkim vojvodama. Uzalud su im Zadrani slali 
poslanike i pozivali ih (13. studenoga) da navale na bastidu: banovi se 
ispričavahu kojekako i ne dadoše se skloniti na boj. Utanačiše pače s 
mletačkim vojvodama neki ugovor (compositio), kojim se potonji obve- 
zaše da neće plijeniti ni otimati zemljišta kraljeva i njegovih podanika, 
a onda se oko 20. studenoga opet vratiše svojim kućama. Nepoznati ro- 
doljubni pisac o podsadi Zadra bijedi banove da su primili mito od 

Mlečana te ostavili Zadrane na cjedilu. No Zadrani ipak ne klonuše 
duhom, pače na praznik sv. Krševana, svoga gradskoga zaštitnika, izvje- 
siše na velikom stupu kraljevsku zastavu koju im bijaše sam kralj da- 
rovao. Zastavu bijaše pri svečanoj službi božjoj blagoslovio sam nad- 
biskup Nikola Matafarić, te tom prigodom živom besjedom ohrabrio 
narod za daljnju borbu. 

Očito je bilo da je vojska hrvatskoga i bosanskoga bana bila pre- 
slaba za odlučni boj s mletačkom silom. Trebalo je da sam kralj dođe 
sa što brojnijom vojskom. To su Mlečani i slutili te su svom snagom 
stali raditi da osvoje grad prije dolaska kraljeva. Pojačat će, dotično 
izmijeniti prorijeđenu kopnenu vojsku, zamijenit će staro brodovlje 
novim, a uz to će imenovati i nove vojvode na moru i na kopnu. Pod- 
jedno šalju vještoga mjernika Franju delle Barche (a Barchis) da diže 
nove utvrde i da smišlja kako bi razbio lanac u luci. Saveznik njihov 
knez Mladen III Bribirski zauzeo i spalio Vranu, pače se spremio udariti 
na kraljevski grad Knin, ali mu to ne dopusti Mletačka Republika. 

Novom godinom 1346. zaredaše nevolje i nesreće po Zadrane. Još 
u prosincu prošle godine zauzeše Mlečani tvrđicu sv. Kuzme i Damjana 
na otoku Pašmanu, a 23. siječnja pođe novom zapovjedniku brodovlja 
Petru Civranu za rukom te raskinu lanac koji je zatvarao ulaz u 
luku zadarsku. Od toga časa bijaše Zadranima sve teže odbijati navale 
neprijateljske, to teže što su Mleci sve više vojske i brodovlja zgrtali oko 
njihova grada. Više od 40 velikih galija stajalo je tada pod vrhovnim 
zapovjednikom Petrom Civranom, koji je zajedno s kopnenom vojskom 
svaki čas spremao juriše na nesretni grad. U to doba nastoje neki vla- 
dari da izmire Mletačku Republiku s kraljem Ludovikom i sa Zadrom. 
Prvi je to pokušao Humbert Viennski, grof od Dauphineje; za njim 
trude se austrijski vojvoda Albrecht, bosanski ban, napokon i srpski 
kralj Stjepan Dušan Silni. Ali nijednomu ne pođe nastojanje za rukom, 
jer ni jedna stranka nije htjela da išta popusti. 

U proljeće 1346. stade se kralj Ludovik ozbiljno spremati na odluč- 
nu Bbabi s Mlecima. Da bi lakše mogao ratovati, gledaše pošto-poto za- 
dobiti grad Ostrovicu, koju je još uvijek držao gorljivi privrženik 
Mlečana, knez Pavao II Bribirski. Kralj je želio steći znamenitu Ostro- 
vicu da mu bude uporište i izlazište za ratovanje pred Zadrom. Posre- 
dovanjem kneza Dujma Frankapana, svoga gorljivoga privrženika, na- 
stojao je kralj skloniti kneza Pavla da mu preda Ostrovicu. Dujam 
Frankapan bio je rođak kneza Pavla, naime šurjak njegov po sestri 
svojoj Elizabeti, te je ozbiljno radio u prilog svomu kralju. No mletački 
knez u Šibeniku saznade za te dogovore, te obavijesti o svem mletačku 
vladu, koja napne sve sile da se kraljeva želja ne ispuni. Njezini kapetani 
i providuri odvratiše kneza Pavla s pomoću sinovca njegova Mladena III, 
koji je uto sam s vojskom došao u mletački tabor pred Zadrom, da 
se bori proti kralju i Zadranima. U isti mah, dne 14. svibnja, poslaše 
Mlečani jednoga svog bilježnika knezu Dujmu Frankapanu da ga ukori i 
odvrati od kralja. 

Budući da je sve izvjesnije bilo da će kralj Ludovik naskoro stići s 
velikom vojskom na jug, odluči mletačka vlada prije njegova dolaska 

učiniti veliki opći juriš na Zadar da bi tako kralja pretekla. Vrhovni 
zapovjednik Petar Čivrano odredi za opći juriš dan 16. svibnja 1346. 
Borba trajaše toga dana od tri sata ujutro sve do noći. Glavni juriš 
poduze brodovlje, poduprto s kopna vojskom iz bastide. Civrano bijaše 
izabrao četiri najveće galije, te namjestio na njih mostove, široke 6 stopa 
i duge 24 koraka, da se po njima čete uspnu na gradske zidine. Svaka 
od tih galija, koje su pratile veće i manje lađe, imala je po 300 momaka. 
Jednu galiju smjesti nasuprot velikoj utvrdi zadarskoj, drugu kod vrata 
sv. Dimitrija kraj luke, treću nasuprot vratima sv. Marije, a četvrtu 
u području Arsane. Najžešći boj bio je kod vrata sv. Dimitrija. Premda 
se mletačka vojska hrabro borila, biše ipak sve njezine navale suzbijene 
te se boj svršio uzmakom njezinim. Mletačke vojske bude toga dana 
ubijeno i ranjeno do 800 ljudi. 

Slavodobitni Zadrani poslaše odmah (20. svibnja) franjevca Marina 
pred kralja da ga obavijeste o pobjedi i zamole za brzu pomoć, jer no- 
voga juriša ne bi više mogli izdržati. Poslanik srete kralja 27. svibnja već 
na potoku Klokotu blizu Bihaća te mu sve saopći, našto kralj još više 
požuri. No i Mlečani stadoše se pripravljati za daljnji boj. Poslaše novih 
četa, hrane i bojnih sprava, a daljnje ratovanje povjeriše zasebnomu 
zboru od jedanaest lica. Na čelu zbora bijaše Petar Civrano, a njemu 
biše pridijeljeni vojvode i podvojvode (Marino Falieri, Nikola Barbadi- 
go, Petar Canale, Bernardo Giustiniani, Marin Grimani), a i pet pro- 
vidura. 

Uto je kralj Ludovik došao s vojskom svojom te se utaborio u 
okolišu Zemunika (in confinio Semelnici districtus Jadre), sedam do 
osam milja istočno od Zadra. Uz put bijahu mu se pridružili ban sla- 
vonski i hrvatski Nikola Banić, akvilejs i patrijarh Bertrand, knezovi 
Dujam i Bartol Frankapan, napokon i knez Grgur Kurjaković sve preko 
svoje volje. U tabor kod Zemunika stigoše još neki hrvatski knezovi 
(valjda Ugrinić i Nelipić), a napokon i bosanski ban Stjepan II Kotroma- 
nić s 10.000 ljudi. U kraljevoj vojsci bilo je ne samo Hrvata i Mađara, 
nego i Kumana, Čeha, pače i njemačkih plaćenika. Broj vojske ne može 
se ustanoviti; neki izvori spominju jedva 30.000 ljudi, a drugi 200.000. 
Svakako je vojska bila golema; po svoj prilici 80—100.000 ljudi, izme- 
đu njih 30.000 konjanika oklopnika. Kralj Ludovik pođe 10. lipnja sa 
sjajnom i brojnom pratnjom od 2000 izabranih konjanika iz tabora 
pred Zadar do crkve sv. Jakova kraj luke da grad pregleda. Ugledavši 
ga, Zadrani izletješe preda nj, te mu stadoše ljubiti ruke i noge iz za- 
hvalnosti što ih je došao osloboditi. Kralj ih primi prijazno i uvjera- 
vaše ih da je stalno odlučio ili grad osloboditi ili pred njim poginuti. 
. Nato se vrati u tabor. Ushićeni Zadrani tom izjavom njegovom poslaše 
sutradan (11. lipnja) k njemu svečano poslanstvo, koje mu predade 
gradske ključe. Nakon četiri dana (15. lipnja) dođe kralj s čitavom 
vojskom svojom pod Zadar, te se utabori naokolo mletačke bastide. 
Vojska njegova bijaše tako brojna da se nije mogla čitava smjestiti na 
ravnici i po bregovima, nego je ostalo četa i onkraj bregova. U Zadru 
nastade zbog dolaska kraljeve vojske veliko vessije: gradska vrata biše 
otvorena, a upravitelji grada, praćeni brojnim plemstvom i pukom te 

vođeni od nadbiskupa s križem u ruci i pjevajući pobožne pjesme, 
uputiše se odmah kralju, baciše mu se pred koljena da mu se zahvale 
što ih je došao osloboditi. Predadoše mu i lijep dar: dva krasna konja, 
pokrivena skrletom sa zlatnom i srebrnom ormom. 


Kralj Ludovik uvjeri se da je mletačka bastida dobro utvrđena i 
da je treba redovito podsjedati. Budući da mu je manjkalo podsadnih 
strojeva, dade iz Zadra izvući jedanaest velikih strojeva i naperiti pre- 
ma bastidi da na nju danju i noću neprestano udaraju. Strojeve je šti- 
tilo 2000 kraljevih vojnika i 800 zadarskih pješaka, a prvi kraljevi veli- 
kaši, na čelu im ban Nikola Banić, upravljali su podsadom. Mlečani su 
nasuprot sve moguće činili da spase bastidu. U isto vrijeme kušali su 
sve moguće da kralja sklone na lijepi način na povratak i pomirenje. 
No kralj ne htjede ni primiti mletačkih poslanika. Tada stadoše Mle- 
čani šurovati i pogađati se s kraljevim vojvodama, osobito s bosan- 
skim banom, ne bi li se s njihovom pomoći pogodili s kraljem. Predlo- 
žiše ove pogodba ako se kralj odreče Zadra i čitave Dalmacije, dat će 
mu oni ili 100.000 u jedan mah ili po 5000 dukata svake godine kao dar, 
a ne kao danak; a vojvodama, koji bi kralja sklonili na mir, platit će 
20.000 dukata za nagrade. Brodova za prijevoz vojske u Napulj (kamo 
je kralj smjerao poći) ne mogu dati; nasuprot traže da se u mir uključe 
i Bribirski knezovi Mladen III i Pavao II. 

Ludovik ne htjede ni čuti o kakvoj pogodbi, već pozove mletačke 
vojnike u bastidi neka za tri dana predadu utvrdu; inače da će svakoga 
objesiti koga uhvati. Pošto mu se ne odazvaše, odluči da će 1. srpnja 
jurišati s čitavom vojskom na bastidu. 

Uoči glavnoga juriša (30. lipnja) ušulja se u bastidu mletački uhoda 
i dojavi zapovjednicima da će kralj još onu noć ili iduće jutro poduzeti 
glavni juriš i da se nada da će indi zapaliti izdajom nekih mletačkih 
plaćenika. Odmah zapovjediše vojvode da se utrnu sve vatre i svijeće 
(izuzev jedino stan zapovjednika), te postaviše straže na sve strane neka 
paze da se vatra ne podmetne. Budući su jedna drvena kula i neki 
tornjevi bili oštećeni od neprijateljskih strojeva, dadoše to zapovjednici 
još one noći popraviti; graditelji izvršiše taj posao lako do zore, jer ih 
kraljevske čete nisu smetale, jer su se pripravljale za sutrašnji juriš. 
Nato smjestiše vojvode u svaku kulu i toranj po jednu četu vojnika, 
a također i mnoštvo kamenja, lukova i strelica, nadalje i vode, pače i 
vina i kruha, umočena u vino, za okrepu boraca. 

Slijedećega jutra, u subotu 1. srpnja, na dan sv. Marcijala poduze 
kralj zaista juriš na bastidu u kojoj je moglo biti do 16.000 vojnika. U 
ranu već zoru na glas zvona pograbi kraljevska i zadarska vojska oružje 
i poreda se u bojni red. Najprije imao je poduzeti juriš jedan odio 
vojske; ako taj iznemogne, zamijenit će ga drugi. Stoga bude naprijed 
otpremljeno 3000 zadarskih plaćenika i stanovit broj kraljevih četa, dok 
je ostala vojska, većinom konjanička, opasala bastidu na sve tri kopnene 
strane. One naprijed poslane čete biše opskrbljene različitim strojevima 
i spravama za jurišanje, kao kolima i kolicima na kojima su bili stro- 
jevi, zatim ljestvama, bakljama, posudama sa smolom i lojem, grmljem, 

granama i drugim zapaljivim stvarima, napokon gvozdenim kvakama 
i mlatovima. Te prednje čete započeše juriš silnom vikom i odvažno. 
Najprije stadoše mon jaruge pred bastidom, a onda skaču preko 
njih i vuku strojeve k zidovima. Tu se sada razvija silna borba: jedni 
potkapaju zidove, drugi ih razbijaju željeznim mlatovima i kvakama, 
treći se uspinju po ljestvama na zidove da se prikuče kojoj kuli i da je 
zapale, četvrti napokon udaraju bojnim strojevima, kamenjem, kopljima, 
strelicama i drugim oružjem po zidovima i njihovim braniteljima. Ali 
ovi bijahu pripravni na juriš, te dočekaše napadače hrabro i junački. 
Ne samo kopnena vojska sa zidina, nego pomorska s brodova stade 
sipati strelice, kamenje i koplja na napadače; zatim stade kopnena 
vojska otkidati ljestve sa zidova ili sjeći ih, a one koji bi se popeli na 
zidove bacati natrag na zemlju. Pače i zastavnika, koji se penjao po 
ljestvama da kraljevsku zastavu zasadi na vrh zida bastide, pogodi ne- 
prijateljska strelica i on se strovali zajedno sa zastavom u ponor. Nastao 
tolik štropot od udaranja bombarda, strelica i drugoga oružja da se nije 
mogao čuti ničiji glas; pače i sunce, koje je toga dana baš krasno sjalo, 
potamnjelo je od množine oružja koje je po zraku letjelo. Ali sve to ne 
uplaši Zadrana ni kraljevskih četa, koje svojim strojevima i strelicama 
proljevane Mlečane iz triju kula na bastidi. Nato pohitaše, prisloniše 
jestve i uspeše se do jedne od tih triju kula te je zauzeše i zapališe. Na 
sreću Mlečana nije toga dana bilo vjetra, te se vatra nije mogla brzo 
raspiriti. Tako se sabraše mletačke čete, nagrnuše prema kuli, te utr- 
nuše vatru i suzbiše neprijatelje. Videći kralj Ludovik da su mu prve 
čete suzbijene, pošalje u boj druge; ali premda je od zore do popodneva 
više puta izmijenio čete, ne mogaše ipak tvrđave osvojiti. Svi juriši biše 
suzbijeni, te kraljevske čete moradoše redom uzmaknuti. 

Ohrabreni Mlečani, što su sretno obranili bastidu, stadoše sada sami 
udarati na kraljevu vojsku. Otvoriše sva vrata bastide i provališe na 
polje da pođu u potjeru za suzbijenim četama i da se onda obore na 
čitavu kraljevu vojsku. Ali ne samo branitelji bastide, nego i čete s 
brodova izađoše sada da biju odlučni boj. Vođa brodovlja Petar Civrano 
prislonio svojih 30 galija i mnogo drugih lađa uz obalu, te iskrcao svoje 
čete da i one pridonesu pobjedi. Tako dođe kraljeva vojska među dvije 
vatre, sprijeda uzmicaše pred braniteljima bastide a s boka udarahu na 
nju čete s brodova. Silna vojska kraljeva ne imađaše ni dovoljno pro- 
stora da se razvije. Mlečani pognaše je sve do njezinih šatora i do 
zadarskih jaruga, tako da nije mogla obraniti svojih utvrda i strojeva 
koje Mlečani popališe ili srušiše. 

Boj se svrši pobjedom Mlečana. Preko 7000 kraljevskih i zadarskih 
vojnika pogibe, a još više ostade ih ranjeno (samo Zadrana 400). Mle- 
čana izgibe 500—600 ljudi, ali kudikamo više bijaše ranjeno. U kraljev- 
skoj vojsci proslavio se osobito Nijemac no Harsandorfer koji 
je hrabrost svoju glavom platio. Između hrvatskih i ugarskih velikaša 
ponio se junački ban Nikola Banić sa svojim banderijem. On je 
jurišajući na bastidu na očigled kralja izgubio mnogo svojih ljudi, a 
sam je dopanuo dviju smrtonosnih rana koje ga onesposobiše da neko 
vrijeme vrši bansku čast (cum nos castellum Strigach obsidentes expu- 

gnare cum nostro exercitu voluissemus, idem dominus Nicolaus banus 
audacter dimicans duo lethalia vulnera nobis intuentibus in se re- 
cipiens...). 

Zadrani bijedili su poslije kraljeve vojvode, osobito bosanskoga 
bana Stjepana II Kotromanića (belialis alumnus) i erdeljskoga vojvodu 
Stjepana Lackovića, da su oni skrivili poraz, jer su se dali podmititi od 
lukavih Mlečana. Mletačka je vlada doduše obećavala prije boja i banu 
bosanskomu i ostalim kraljevim savjetnicima nagradu od 20.000 dukata, 
ako izrade u kralja da se odreče Zadra i da ode s vojskom ispred njega; 
ali nema nikakva dokaza da bi bosanski ban u samom odlučnom boju 
bio išta učinio ili propustio čim bi skrivio poraz kraljeve vojske. Vje- 
rojatnije je da je Ludovikova vojska bila odbijena zato što je bila 
prebrojna te se nije mogla pravo ni kretati, osobito pak onda kad su je 
napali s dvije strane: s pročela i s boka. K tomu je u kraljevoj vojsci 
bilo previše konjanika, a manje, gotovo ništa pješaka, osobito vještih 
strijelaca; a konjanici nisu bili podobni ni vješti za jurišanje na utvrde. 
Napokon nije u Ludovika bilo ni dovoljno ni dosta velikih strojeva i 
drugih sprava za redovito podsjedanje. A mnogo je pridonijelo i to što 
kraljeva vojska nije imala nikakva brodovlja, te nije stoga s morske 
strane bila nimalo zaštićena. 


Već 4. srpnja znalo se u Mlecima za tu pobjedu. Toga dana pohvali 
mletačko vijeće svoje ljude pred Zadrom, a podjedno poruči vojvodama 
da je, pročitavši njihova pisma o dogovorima s banom, pripravno_na 
mir s kraljem Ludovikom i da će mu dati za čitavu Dalmaciju 100.000 
dukata, a velikašima njegovim 20.000 dukata. Ako bi se radilo samo o 
Zadru, a ne o ostalim gradovima Dalmacije, neka ponude kralju 60.000 
dukata i vojvodama 10.000 dukata, ali uz pogodbu da kralj s čitavom 
vojskom ostavi zadarski kotar i da ne čini nikakve štete mletačkim 
zemljama i podanicima. Kralj Ludovik međutim s prezirom odbi mle- 
tačke ponude, te se poče vraćati kući. Na povratku stade 3. srpnja kod 
Ostrovice, koja je bila u vlasti bribirskoga kneza Pavla II. Pokuša 
barem nju uzeti, ali nakon prvoga juriša, pošto mu zalud pogibe nešto 
vojnika, okani se i toga pothvata. Dne 6. srpnja bio je u dolini Luki 
(in valle Luka in descensu nostro) kod Vrane, a 15. srpnja opet u Bi- 
haću, odakle se Slavonijom vratio u Ugarsku, spremajući se na drugo 
poduzeće, koje je bilo zamašnije za njegovu porodicu. 


Prije povratka svoga u Ugarsku namjesti Ludovik u Slavoniji i 
Hrvatskoj novoga bana mjesto teško ranjenoga Nikole Banića. On na- 
mijeni tu čast vjernomu i odanomu službeniku svomu Nikoli Seču 
(Szćchy, Zech, Zeech), koji je poslije spadao među najznamenitije mu- 
ževe u državi. Nikola Szčchy bio je sin magistra Petra, te je izvodio 
svoju lozu od plemena Baloga (de genere Balough, Balough). Godine 
1343. bio je Nikola sa svojim bratom Ivankom pozvan pred boršodski 
županijski sud zbog nasilja, no poslije uđe u milost kraljevu, te obna- 
šaše razne dvorske službe (1345. magister dapiferorum). Sada u srpnju 
ili kolovozu postade banom, te započe svoju službu tim što je 16. kolo- 

voza 1346. izdao u Zagrebu povelju zagrebačkomu biskupu Jakovu, ko- 
jom mu je potvrdio crkvenu desetinu onako kako bijaše nekad ustanovio 
kralj Karlo Robert. 

Novi ban čitave Slavonije i Hrvatske nastojao je također da po- 
mogne Zadranima, koji su nakon nedaće Ludovikove sve teže odbijali 
navale mletačke. Dne 10. kolovoza bijaše mletačkoj vojsci posrećilo, te 
ovlada po izdaji tvrđicom sv. Mihajla na otoku Uljanu. Odsad su Mle- 
čani mogli opasati grad sa svih strana, budući da nije više imao nikakva 
uporišta izvan zidina. Malo zatim, 21. kolovoza, dođoše mletački posla- 
nici i pozvaše Zadrane u hrvatskom i talijanskom jeziku da im se za 
osam dana dobrovoljno predadu, pa da će im ostaviti sve imanje i neće 
nikomu ništa na žao učiniti. Hrvatski knezovi Frankapani, Kurjakovići, 
Nelipići i Ugrinići nisu zajedno s banom mogli pomoći nevoljnomu 
gradu, jer je uz Mletke nepokolebivo stajao bribirski knez Mladen III, 
krvni neprijatelj kralja Ludovika. Ta Mladen III bijaše navlastito došao 
u mletačku bastidu da suzbija kralja, zatornika njegova roda. A Mle- 
tačka je Republika i cijenila njegovu službu. Kad se u studenom govor- 
kalo da će hrvatski ban Nikola Szćchy doći s vojskom Zadru u pomoć, 
knez se Mladen III upravo spremao da se za nekim poslom odveze u 
Mletke. Ali mletačka ga vlada 17. studenoga zaklinjaše da se ne miče 
ispred Zadra, jer on vrijedi ondje za njih toliko koliko čitava jedna 
vojska (cum habeamus personam suam pro uno alio nostro exercitu 
parte ibi). 

Strah Mlečana od hrvatskoga bana bio je međutim posve suvišan. 
Pače nije prošlo zatim ni mjesec dana, a tužni Zadar morao im se napo- 
kon predati. U gradu bijaše naime zavladao strašan glad. Neprijatelji 
bijahu Zadar u potonje vrijeme tako čvrsto opasali da mu se nije moglo 
ni s jedne strane hrane donijeti, a ni ban Nikola Szćchy nije mogao 
pomoći, prvo jer nije bio tako jak da silom prokrči put, a drugo je 
jedva i sam skupio dovoljno hrane, jer je upravo one godine i u Hrvat- 
skoj i po ostalom svijetu bilo glada i oskudice. Kako je u Zadru sve 
više nestajalo hrane, stali su siromašniji pučani jesti konje, mule, mačke 
i miševe, samo da uzdrže život. Hrpe zla noga puka prolazile su ulicama 
vapeći za hranom; mnogi iznemogli padahu na zemlju, mnogi obolješe 
od gladi, a mnogi i pomriješe. Napokon stao puk galamiti i zahtijevati 
da se utanači mir s Mlecima. Plemstvo zadarsko morade se odazvati 
glasu puka, te se skupi 25. studenoga u veliko vijeće (od 200 članova). 
Dok je tu raspravljalo ne znajući što da učini, zgrnulo se na trgu do 
200 oružanih pučana koji stadoše vapiti za mirom. Tko je proti izmi- 
renju, zavrijedio je smrt. Plemići se pobojaše za svoj život, pa pogra- 
bivši oružje provališe na trg i rastjeraše pobunjene pučane. 

“Poslije podne sastade se vijeće nanovo. Sad ustade neki starac od 
preko sedamdeset godina, te plačnim glasom i sa suzama u očima pre- 
dloži da se grad predade Mlecima, jer je sadanje živovanje više nalik na 
smrt nego na život. Nakon duge prepirke bude prijedlog primljen i četiri 
poslanika poslana k mletačkim vojvodama da ugovaraju o predaji. Voj- 
vode međutim zahtijevahu da im Zadrani najprije dadu taoce, a onda 
mogu poslati svoje poslanike u Mletke da ugovaraju o miru. Zadrani 

pristadoše i na to te poslaše 6. prosinca šest odličnih građana za taoce, 
naime Matiju Rosu, Matiju Botona, Matiju Grisogona, Matiju Fanfonju, 
Pavla (Ivanova) Varikašu i Ivana Asroganta. Nato opskrbiše vojvode 
grad hranom da građani dulje ne ginu od gladi, a podjedno dopustiše 
da mogu svoje punomoćnike poslati u Mletke. Zadarsko malo vijeće (od 
48 članova) izabra nato po punomoći od velikoga vijeća 7. prosinca šest 
plemića koji će ugovarati mir, naime Pavla (Stassijeva) Varikašu, Petra 
Matafarića, Bartola Zloradića, Nikolu Galetića, Marina Kalcinu i Mihajla 
Cedulinića. Ti sutradan (8. prosinca) otploviše u Mletke. 

Kad su stigli onamo, sjati se silan svijet da ih vidi. Poslanici biše 
odvedeni pred vijeće, gdje otkriše glave i prignuše koljena pred duždom 
Andrijom Dandolom, a onda suznih očiju priznaše svoju zabludu i za- 
moliše milost, predavši i sebe i svoj grad i imanje u ruke i vlast Repu- 
blike. Nato se udaljiše iz dvorane, a vijeće stade raspravljati što da 
učini. Bilo je članova koji su predlagali da se Zadrani ne pomiluju, 
nego da se podsada produlji tako dugo dok se grad mačem ne osvoji, 
a zatim da se do temelja sruši, jer je bio Mlecima vazda neharan pa da 
će i poslije biti uzrokom nevolja i zla, ako se to osinje gnijezdo za vre- 
mena ne razori. Ali većina vijećnika odluči da se Zadrani prime u mi- 
lost, da im se zajamči sigurnost osobe i imetka. 

Na temelju ove odluke bude 15. prosinca 1346. utanačen 
mir. Zadarski punomoćnici potpisaše ispravu kojom priznaše da je 
njihov grad od davne davnine mletački, pa zato ako su se kad Zadrani 
odmetnuli od Mletaka ili sklopili ugovore s drugim vlastima — da je to 
bilo protupravno; stoga se ti ugovori proglašuju ništetnima, te se grad 
Zadar zajedno sa svojim kotarom opet predaje u bezuvjetnu vlast Mle- 
čana, koja nije stegnuta nikakvim municipalnim pravima, jedino se žite- 
ljima zajamčuje sigurnost osobe i imetka. Obje stranke prisižu da će 
držati mir; ako ga koja pogazi, platit će drugoj 10.000 dukata globe. 

Nakon toga pođe punomoćnik, po imenu Mihajlo Cedulinić, natrag 
u Dalmaciju da tamošnjim mletačkim vojvodama predade grad. Predaja: 
Zadra obavljena bi na dan sv. Tome (21. prosinca 1346). Sva vrata s 
morske strane biše otvorena, znatan broj zadarskih plemića i građana 
morade otići na mletačke brodove, a zatim budu sve gradske utvrde 
posjednute mletačkom vojskom. Tada tek dođoše s morske strane oba 
zapovjednika s dovoljnim brojem vojske pred otvorena gradska vrata, 
gdje ih dočeka svećenstvo, plemstvo i brojan narod; zapovjednici pri- 
miše tu gradske ključeve, a zatim krenuše s četama i praćeni narodom 
najprije u stolnu crkvu, gdje je stariji zapovjednik Marko Giustiniani s 
propovjedaonice ponovno uvjerio narod da mu Mlečani praštaju sve za- 
blude te ga opet primaju u svoju milost. Ohrabren tim, narod pođe na 
veliki gradski trg, gdje bi skinuta zastava kralja Ludovika i pozjancoa 
“ zastava sv. Marka. Tom prigodom opomenu drugi zapovjednik Andrija 
Morosini s gradske vijećnice narod neka ostane nepokolebivo i trajno 
vjeran Mlecima kako je obećao, a oni će poštivati zajamčenu sigurnost 
osobe i imetka. Nakon toga preuzeše zapovjednici upravu grada, a onda 
primiše 23. prosinca od plemstva i 24. prosinca od građanstva prisegu 
vjernosti. 

Tako se vrati Zadar pod mletačku vlast kojoj se šesnaest mjeseci 
otimao. Borba ta stajala je Mletke golemih žrtava. Za to vrijeme trošili 
su oni svakoga mjeseca po 40—60 (pače i 70) tisuća dukata samo za 
plaću vojske, a osim toga goleme svote za gradnju brodova, utvrda, za 
nabavu strojeva i drugo. Čitava vojna stajala je Republiku do tri mi- 
lijuna dukata. 

Ali što će nato kralj Ludovik? Neće li on prvu prigodu upotrijebiti 
da obnovi borbu za grad, za koji je s punim pravom držao da pripada 
kruni njegovoj? 

(Prva vojna kralja Ludovika u Napulju 1347— 
—1348.) Stari kralj napuljski Robert, prastric kralja Ludovika, bijaše 
umro 16. siječnja 1343, ostavivši na samrti oporuku kojom zabaci poro- 
dični ugovor od god. 1333, te ustanovi da njegova starija unuka Ivana 
zajedno sa svojim suprugom Andrijom, kojima je objema bilo tada 
šesnaest godina, imaju stupiti na prijestolje tek nakon svoje dvadeset 
i četvrte godine, a dotle neka zavija državom njegova udovica, kraljica 
Sancha, s pomoću pridijeljenoga joj vijeća. Andrija neka dotle drži voj- 
vodinu Salerno. Ako bi pak kraljevna Ivana umrla, nema je naslijediti 
njezin suprug Andrija, nego mlađa joj sestra Marija. Već tom oporukom 
povrijeđeno bi pravo Andrijino. K tomu se odmah nakon smrti staroga 
kralja Roberta podigoše najopasniji spletkari na dvoru, na čelu im Ka- 
tarina Valois, vojvotkinja od Tarenta, nastojeći da razvrgnu brak između 
Andrije i Ivane, da udaju Ivanu za Filipa od Tarenta, najstarijega sina 
vojvotkinje, i da ih onda oboje podignu na prijestolje. Spletkarima pođe 
za rukom skloniti najodličnije velikaše da su Ivanu poslije okrunili, 
Andriju pak ne. Kad je nato umrla i udovica kraljica Sancha, posreći 
drskoj Katarini zavaditi mladu Ivanu sa suprugom, te ga posve omraziti 
Rame Ivana zamrzi svoga supruga Andriju i stegne mu vlast u svakom 
pogledu. 

Nebogi Andrija salijetao je neprekidno svoga brata, kralja Ludovika, 
pismima u kojima mu je crtao svoje nevoljno stanje. Ludoviku se to 
dade na žao te otpravi poslanika papi Klementu VI u Avignon moleći ga 
za pomoć. Kad ni to nije koristilo, zamoli kralj svoju majku Elizabetu 
da ona sama pođe u Napulj i da uredi poslove svoga sina Andrije. Po- 
duzetna i odlučna majka ode na daleki put, ponesavši sa sobom sila zlata 
i srebra. Osim toga uze za pratnju najodličnije velikaše ugarske i hrvat- 
ske. Od hrvatskih pridruži joj se krbavski knez Grgur Kurjaković, zatim 
braća Frankapani, knezovi Bartol i Dujam. Već 8. lipnja 1343. bijaše 
ostavila Višegrad i pošla na jug prema Zagrebu da se pripravi za daljnji 
put. Dne 18. lipnja moli iz Brinja knez Bartol Frankapan Mletačku Re- 
publiku, neka mu dopusti uzeti njihovu galiju s Cresa, kojom će kraljicu 
pratiti u Napulj; isti dan moli i kraljica Elizabeta (in Boppernincha) 
mletačkoga kneza Andriju na otoku Rabu da joj priredi galije i lađe na 
kojima će se prevesti preko mora. Već 22. lipnja dopušta Mletačka Re- 
publika knezu Bartolu da uzme zamoljenu galiju, a 1. srpnja dopušta 
opet na molbu kraljice Elizabete knezu Dujmu da smije pratiti kraljicu, 
te mu za dužno polaganje zakletve vjernosti produljuje u to ime rok 


do idućeg Miholja (29. rujna). 

U prvoj polovici srpnja stigla kraljica u Senj i odanle pošla s Fran- 
kapanima i Kurjakovićem u Napulj, kamo je došla 25. srpnja. Neočeki- 
vani dolazak kraljice silno smete sve spletkare, koji se sada stadoše 
pretvarati. No Elizabeta bijaše u sve dobro upućena, a k tomu je mnogo 
toga vidjela na svoje oči, po čem je mogla razabrati da je život njezina 
sina u velikoj opasnosti. Stoga ona odluči da će Andriju kući odvesti. 
No ta odluka silno uznemiri Katarinu Valois, koja je dobro slutila da 
bi kralj Ludovik svoga brata na čelu jake vojske natrag doveo i tako nje- 
zine osnove za sva vremena pomrsio. Budući da su se tomu protivili i pri- 
jatelji mladoga Andrije, pače i sama supruga njegova Ivana, koja ga je 
zaklinjala da uz nju ostane, dade se Elizabeta skloniti da ostavi sina 
u Napulju, to više što se i sam papa očitovao pripravan dopustiti da se 
Andrija okruni za kralja napuljskoga. Kraljica stoga povjeri sina svoga 
pažnji Bertranda od Bauxa, grofu od Monte Scaglioso, te umirena ostavi 
na početku godine 1344. Napulj i vrati se 4. travnja u Višegrad. 

No tek što kraljica Elizabeta bijaše ostavila tlo Italije, pogorša se 
ponovno stanje Andrijino. Dopuštenje za krunidbu ne stiže od pape, jer 
je proti tomu radio drački vojvoda Karlo, koji se doduše pričinjao da 
je prijatelj Andrijin, ali je na papinskom dvoru preporučivao samog 
sebe, osobito od onoga časa kad se oženio Marijom, mlađom sestrom 
kraljice Ivane. A i Katarina Valois (udova tarentskoga kneza Filipa, 
brata Karla Martela) zaigrala opet vražje kolo i odvratila nestašnu i 
lakomislenu Ivanu od zakonitoga supruga, udesivši da je stala ljubakati 
s njezinim mlađim sinom Ludovikom od Tarenta, najljepšim mužem u 
čitavoj Napuljskoj Kraljevini. Tako se zgodi da su Andriju na raskala- 
šenom napuljskom dvoru stali sve više zametavati, pače očito i vrijeđati. 
On je po savjetu svojih vjernih sve mirno podnosio, nadajući se da će 
sve promijeniti, čim se jednom domogne vlasti. I lukavi vojvoda drački 
Karlo stalno ga bodrio i tješio da se strpi. U ljetu 1345. dozna napokon 
Andrija da će mu teško očekivano dopuštenje za krunidbu naskoro stići. 
To ga tako obradova da je smetnuo s uma dotadanju mudru opreznost. 
Stade prijetiti svojim dušmanima osvetom, pače dođe jednom na viteške 
obdulje sa zastavom na kojoj je ispod kraljevskoga grba bio naslikan 
panj i sjekira. Neprijatelji njegovi, Karlo Artus i njegov sin Bertrand, 
Roger od San Severina, grof Terlizzi i drugi razumješe njegovu prijetnju 
te se urotiše s Katarinom Valois proti njemu da ga umore kad već ne 
mogu zapriječiti njegovu krunidbu. Po potonjim događajima jasno se 
razabire da je i kraljica Ivana bila sporazumna s urotnicima, a i oba 
sina Katarine Valois. 

Urotnici se moradoše požuriti, jer je dopuštenje za krunidbu bilo već 
stiglo, pa je bio ustanovljen i njezin dan. U samom gradu Napulju ne 
usudiše se navaliti na Andriju, jer se žacahu dračkoga vojvode Karla, 
kojega držahu za prijatelja i privrženika njegova. Domamiše stoga 18. 
rujna Andriju u Aversu, tobože u lov. Onamo dođe i supruga njegova 
Ivana sa svojim dvorom, zatim dojilja njegova Izolda, koja ga je vo jela 
kao rođeno,čedo svoje. Nakon lova pođe čitavo društvo u samostan sv. 
Petra izvan grada, gdje je jedno krilo bilo priređeno za kraljevski dvor, 
da se ondje uz bogatu gozbu odmori. Zabava trajaše do ponoći, našto 

odoše svi spavati, a i Andrija i Ivana skloniše se u svoju spavaonicu. Ali 
tek što je minuo jedan sat, kad Andriju glasna buka iz sna probudi, te 
ga poznati glas pozivaše u pokrajnu odaju. Jedva što je prešao preko 
praga, dokrade se notar Nikola Milazzo k vratima te ih zabravi, našto 
se urotnici oboriše na Andriju da ga zadave, jer su vjerovali da mu je 
mati dala čudotvorni prsten koji ga brani od otrova i mača. Međutim, 
čim je Andriju minula prva smetnja, otme se on svojim neprijateljima 
i poteče prema svojoj spavaonici da pograbi oružje. Vrata međutim nađe 
zatvorena a Ivana, koja je dobro čula što se događalo i vrlo dobro znala 
da joj je muž u smrtnoj pogibelji, niti se ne mače da ga spase, čim ona 
sukrivnju na sebe svali. Andrija pohita k drugim vratima, ali i ta bijahu 
zaključana. Sada stade vikati za pomoć, ali na njegovo zapomaganje 
dođe samo Izolda, koja također vapijaše iz svega grla, ali uzalud, jer 
pomoći ne bi ni s koje strane. Uto se ubojice ponovno oboriše na svoju 
žrtvu. Bertrand pograbi Andriju, odvuče ga s pomoću drugih do prozo- 
ra, s kojega se gleda na vrt, sveza mu uzicu oko vrata, zadavi ga i baci 
lešinu u vrt. Obavivši grozno djelo, ukloniše se urotnici. Izolda međutim 
nemaše mira, nego pohita do vrata kraljevskoga noćišta i dozivaše glasno 
Andriju, što taj nije više mogao čuti jer bijaše već izdahnuo, dok se 
Ivana nije htjela da ozove. Nato probudi Izolda sluge i samostance, te 
stade s njima zajedno tražiti Andriju. Nađoše ga zaista u vrtu s uzicom 
oko vrata, već mrtva, te odniješe truplo u crkvu. A Ivana, koja je čula 
čitavu borbu i vapaje muževe ali nije htjela iz sobe ni izaći, ode sutra- 
dan iz samostana ni ne pogledavši ohladnjelo tijelo svoga supruga i ne 
prolivši ni jedne suze za njim. 

Vijest o krvavom događaju stiže brzo u Napulj, odakle vojvode 
drački i tarentski, a i drugi pohitaše oružani u Aversu. Andrijino tijelo 
bude preneseno u Napulj u crkvu svetoga Januarija. To bijaše međutim 
sve što su dvor i vojvode za nj učinili. Kad je kanonik Ursilo Minoculo 
vidio da se nitko ne brine za ukop nesretnoga kralja, izvrši tužnu počast 
sam, sahraniv ga u grobnici kapelice svetoga Ludovika. 

Glasovi o umorstvu osupnuše sve i u Napulju i u Provenci: svagdje 
zahtijevaše narod da se ubojice kazne, pa bili tko mu drago. Vojvoda 
drački Karlo, koji je mrzio Ivanu, jer nije njega, supruga svoje sestre, 
htjela imenovati za vojvodu Kalabrije i koji se u drugu ruku nadao da 
će se svojim postupkom ulaskati ugarskomu kralju Ludoviku, pridruži 
se velikomu sucu Monte Scagliosu, te stade odlučno tražiti da se krivci 
pronađu i kazne; nato obavijesti kralja Ludovika o tužnoj zgodi, te ga 
pozove neka dođe u zemlju da osveti smrt bratovu i da sam zauzme 

rijestolje. Obeća mu još da će ga pomagati zajedno sa svojim prijate- 
Srima. I zaista biše sumnjivci utamničeni, ali samo oni koji su nalog 
izvršili, dok se proti glavnim krivcima nije ni istraga povela. Da se umiri 
puk, koji je glasno zahtijevao smrt ubojica, i da se također zapriječe kom- 
promitirajući iskazi, budu Tommaso del Pace, notar Nikola Milazzo, grof 
Terlizzi, Robert de Cannabis i Rajmondo pogubljeni. Karlo Artus i sin 
njegov Bertrand umakoše pravovremeno, ali Katarina Valois, koja se 
žacala i njihovih izjava te se htjela osloboditi svake sumnje, dade Karla 
Artusa od njemačkih i čeških plaćenika u gradu Santa Agata potražiti i 

ubiti, a Bertrando umre u Malfiju u tamnici. Samoj Ivani, koja je 
nakon krvavoga dana neko doba hinila strah i žalost, dodija brzo ta 
komedija i stade naskoro živjeti veselo i raskalašeno kao i prije. Proti 
njoj ne bi povedena istraga, kao ni proti vojvodama, premda nije ni 
najmanje dvojbe bilo da su i oni sukrivci. Ivana se nije ničesa bojala jer 
se pouzdavala u zaštitu pape Klementa VI. A da ju je papa zaista štitio, 
pokaza se osobito kad je papu pismom zamolila da kumuje njezinu, malo 
zatim rođenu sinu, koji je još prije rođenja ostao nesretni sirotan bez 
oca. Klement se odazove njezinoj molbi, te je ovlasti da mu za sveti krst 
sama izabere zamjenika. 

Grozna smrt Andrijina bijaše gorko rastužila kralja Ludovika i 
majku njegovu. Jedva što se bijaše kralj oporavio od prve boli, odluči 
osvetiti smrt bratovu. Pohita odmah u Beč, te utanači ondje s carem 
Ludvigom Bavarcem i austrijskim vojvodom Albrechtom savez proti 
Napulju; jednako pozove svoje prijašnje saveznike na osvetnu vojnu. I 
ostalim dvorovima u Evropi saopći tužnu zgodu, te se oni požuriše da 
mu svojom sućuti ublaže tešku bol. Posebnim pismom obrati se na papu 
Klementa VI predbacujući mu što je odgađanjem krunidbe nehotice 
radio u prilog urotnicima, te ga pozove kao lenskoga gospodara Napulja 
da Ivanu skine s prijestolja i da proti njoj i ostalim ubojicama podigne 
parnicu. Podjednako neka posmrtnoga sina Andrijina (Karla Martela) 
preda kraljici materi Elizabeti, koja će zajedno s bratom kraljevim, her- 
cegom slavonskim Stjepanom, upravljati Kraljevinom Napuljskom dok 
doraste nejako dijete. 

Zbog odlučnoga postupka Ludovikova posla Klement VI dne 2. 
veljače 1346. bulu u Napulj, u kojoj izreče da njega zapada suditi o zlo- 
činu počinjenu na Andriji, te proglasi da se krivci, bili ma kojega staleža, 
imaju isključiti iz društva pravovjernik i lišiti svih građanskih prava; 
njihove kuće neka se razvale, zemlje i oblasti njihove zaplijene, a po- 
danici njihovi riješe zakletve vjernosti. Uz to, obeća papa kralju Ludo- 
viku da će radi točnije istrage poslati kardinala u Napulj i da neće 
nikako dopustiti da zločinci ostanu nekažnjeni. Ali, kako se moglo 
predvidjeti, izmakoše baš glavni krivci pravednoj osudi. Ivana bi zbog 
nedostatnih dokaza oslobođena optužbe, a nato se ona, jedanaest mje- 
seci nakon grozne smrti svoga supruga, bez dopuštenja i dispenzacije 
papinske udade za svoga rođaka i dotadanjega ljubavnika, vojvodu Lu- 
dovika od Tarenta. Tako postiže Katarina Valois svoj cilj: njezin se sin 
popeo na prijestolje. 

U takvim prilikama odluči Ludovik da će sam s vojskom udariti na 
Napulj i kazniti ubojice svoga brata. Najprije htjede poći po moru, ali 
budući da nije dobio brodova ni od Mletaka ni od Genove, a ni od sa 
vernera Sicilije, odluči se na tegotniji i dulji put po kopnu. Na počet 
god. 1347. posla njitranskoga biskupa Nikolu sa županima Nikolom 
Kontom i Ladislavom. Šošem u Ferraru da ugovaraju s talijanskim 
knezovima, kroz kojih će oblasti prolaziti, i da sabiru plaćenike. Oboje 
im pođe sretno za rukom preko svake nade. Talijanski knezovi pače 
obrekoše svoju pomoć, a sva sila lutajućih vitezova, koji su dotad voje- 
vali za različne gospodare, stupi u službu ugarskoga kralja. Dne 11. 

studenoga 1347. pođe sam Ludovik na put s vojskom, većinom od ple- 
mića i velikaša, koji su sa svojim banderijima dobrovoljno i o svom 
trošku kralja pratili. Pred vojskom dao je Ludovik nositi veliku crnu 
zastavu s blijedim likom zadavljenoga brata. 

Vijest o dolasku ugarske vojske, oduševljenje kojim su je svagdje 
dočekivali, pripravnost kojom su joj knezovi dopuštali rolaziti kroz 
svoje oblasti, sve to napuni silnim strahom Ivanu i ostale sukrivce u 
kraljevskoj porodici. Stali se spremati na otpor. Da bi vojvodu Karla 
Dračkoga predobila, imenova ga Ivana vojvodom Kalabrije, što je tako 
dugo žudio, te ga namjesti za vođu jednoga vojnog zbora. S tom voj- 
skom osvanu Karlo pred zidinama grada Aquile, čiji se građani bijahu 
zavjerili ugarskomu kralju, te ga stade podsjedati. No sami glasi o 
dolasku Ludovika skloniše ga da se okani podsade i natrag povuče. U 
prosincu stupi glavna vojska ugarska na napuljsko tlo. Tu dozna kralj 
Ludovik da ga kod Capue čeka s vojskom Ludovik od Tarenta, suprug 
kraljice Ivane. Jedan odjel ugarske vojske, koji bi poslan proti njemu, 
rastjera njegove čete. Ludovik od Tarenta pobježe nato u grad Napulj i 
uzbudi u tom gradu još veći strah. Malo dana poslije kraljica Ivana sa 
suprugom svojim siHani se na brodove i pobježe u Provencu da tako 
umakne osveti kraljevoj. Ludovik stiže 18. siječnja 1348. u Aversu, gdje 
ga pred vratima grada dočekaše Karlo Drački, Filip od Tarenta i više 
druge gospode. Karlo Drački mišljaše da će mu kralj oprostiti što je po 
nalogu Ivane podsjedao grad Aquilu, već s obzirom na to što je nekad 
s njim prijateljevao nesretni Andrija i što je on ugarski dvor prvi izvi- 
jestio o prona) smrti Andrijinoj. Karlo Drački međutim nije slutio da 

ralj Ludovik dobro zna za motive svih tih zgoda, pa se tako sam dobre 
volje predao u ruke osvetnoj pravdi. 

Kralj se Ludovik nastani u istom samostanu u kojem su Andriju 
zadavili. On pregleda pozorište umorstva, a i mjesto s kojega su mrtvo 
tijelo Andrijino bacili u vrt. Nato zapita oba vojvode: »Zašto nisu došli 
ostali vojvode?« Odvratiše mu da su u Napulju i da će ga ondje svečano 
pozdraviti. Ali na kraljevu želju dođoše poslije braća Ludovik od Gravine 
i Robert, a s njima i Robert od Tarenta u Aversu da mu se već tu po- 
klone. Kralj Ludovik ih pozove sve na veselu gozbu kakva bijaše ona 
nedavno u tom samostanu. Gostilo se u kasnu noć kad kralj Ludovik, 
ne mogući više susprezati svoga gnjeva, ovim oštrim riječima navali na 
vojvodu Karla Dračkoga: »Prokleti vojvodo, znaj da ti je zbog tvojih 
izdajničkih djela umrijeti. Ali prije nego pogineš, priznaj svoje zločine. 
Zašto si po svom ujcu kardinalu Taleyfandu izradio da se otegnula 
krunidba moga brata, što je bio poglaviti uzrok smrti njegove? Zar ćeš 
to tajiti? Eto, listovi s tvojim potpisom i tvojim pečatom svjedoče 
protiv tebe. Ti si znao da je Marija oporukom svoga djeda bila određena 
za »supruga meni« ili mojemu bratu Stjepanu, a ipak si je ti prijevarom 
oteo i sam se njom oženio. Istina je da si ubojice moga brata kaznio i 
mene na osvetu dozvao, ali zašto si po nalogu Ivane moje vjerne u 
Aquili podsjedao? Sve to odaje tvoje ostale izdajničke osnove: ti si 
mene dozvao da sa svojom pretežitom silom satrem Ivanu i njezina 
muža, pa da onda ti, ako nađeš sredstava, i nas ukloniš s puta ili da 


LUDOVIK I VELIKI 115 


nakon našega odlaska naše namjesnike protjeraš i sam zemljoin ovla- 
daš. No tvoje su se osnove izjalovile, nisi nas mogao nadmudriti.« 

Odlučne riječi kraljeve strašno prestraviše vojvodu. Kad se malo 
osvijestio, stade sebe i svoja djela ispričavati, ali mu se kralj ne smilova. 
Sutradan osudi ga kraljevo vijeće na smrt. U istoj dvorani, gdje bi 
Andrija zadavljen, bude i Karlu glava odrubljena (23. siječnja), a truplo 
njegovo kroz isti prozor bačeno u vrt. Kad je puk u Napulju začuo za 
njegovu smrt, navali na njegovu palaču te je grozno opljačka. S teškom 
mukom mogaše se vojvotkinja Marija sa svojom djecom spasiti i po- 
bjeći u Provencu. 

Dne 24. siječnja 1348. uđe kralj Ludovik u prijestolni grad Napulj, 
gdje mu se pokloniše poglavari grada. Tu predade sudu još preostale 
sukrivce bratove smrti. U isto vrijeme proglasi svoga sinovca, Andrijino 
siroče, još dojenče, Karla Martela, kojega bijaše nemajka ostavila u 
Napulju, za vojvodu od Kalabrije i nasljednika na prijestolju. Dijete bi 
poslano u Ugarsku svojoj baki Elizabeti da odraste pod njezinim nadzo- 
rom, budući da ga je rodEna majka odbacila. S njim biše i ostale vojvode 
kraljevske kuće odvedene u Ugarsku i smještene u Višegrad, gdje su ih 
držali u časnom zatvoru. Karlo Martel umre međutim već 19. lipnja 
1348. Ludovik nazove se kraljem Sicilije (napuljskim) i preuze upravu 
zemlje, što javi i papi. Ali papa Klement VI ne odobri postupka kraljeva, 
našto Ludovik izjavi da je spreman predati kraljevstvo onomu komu ga 
papa dosudi, ali pod tom pogodbom da se prije Ivana, koju čitav svijet 
smatra za ubojicu svoga muža, po zasluzi kazni. Budući da je uto u 
Napulju stala haračiti grozna kuga, prozvana crna smrt, odluči kralj 
vratiti se u svoju domovinu. Obranu glavnoga grada povjeri Nijemcu 
Ulrichu Wolfhardu, a namjesnikom svojim u kraljevstvu imenova erdelj- 
skoga vojvodu Stjepana Lackovića (Apora), kojemu pridruži 
više velikaša i dosta vojske. Nato se kralj u Barletti s malom pratnjom 
ukrca u brodove i otplovi prema Dalmaciji. Potkraj svibnja iskrca se na 
hrvatskoj obali u okolici nekadanjega kraljevskoga grada Biograda, a 
onda prođe kraj Vrane i Ostrovice na sjever, te se nastani u Budimu, 
jer su u Višegradu bile zatočene napuljske vojvođe. 


(Kralj Ludovik dobio Ostrovicu, 1347, i utanačio 
primirje s Mlecima, 1348.) Nedaća pred Zadrom 1. srpnja 1346. 
bijaše Ludovika uvjerila da neće tako dugo moći uspješno ratovati s 
Mlecima, te ih slavodobitno istjerati iz Babnacije dok sasvim ne satre 
Bribirske knezove Pavla II i Mladena III, koji su oduševljeno pomagali 
mletačku vojsku pri podsadi Zadra. K tomu su u njihovoj asti bili 
znameniti gradovi Ostrovica, Skradin i Klis, bez kojih nije bilo ni po- 
mišljati da se prikuči primorju. Ta ti su gradovi bili štit i zaleđe pri- 
.morskim mjestima: Ostrovica bila je ključ Zadru, a Klis Splitu. 

Ludovik je dakle odlučio nastaviti mali rat s Mlecima i uznemiri- 
vati kotare njihovih dalmatinskih gradova; a u isti je mah stao raditi 
da posve skuči Bribirske knezove i da im otme Ostrovicu, Skradin i Klis. 
To je osobito bila zadaća novoga bana Nikole Szćchyja, kojega će pri 
tom pomagati vazda vjerni knezovi Frankapani, knez krbavski Grgur 
Kurjaković, a donekle i cetinski knez Ivan Nelipić. 

Kralju se sreća nasmijala, jer je još u srpnju ili kolovozu 1346. 
umro knez Pavao II Banić, gospodar grada Ostrovice, a zakleti dušma- 
nin njegove vlasti. Ostavio za sobom udovicu Elizabetu, sestru krčkoga 
kneza Dujma Frankapana, a s njom nedorasla sina Jurja III i dvije ili 
tri kćeri, od kojih je jedna, po imenu Katarina, bila duvna u samostanu 
koludrica sv. Nikole u Zadru. Prije svoje smrti — ne zna se točno kada 
ali svakako 1346. — sestavio je knez Pavao II oporuku, u kojoj je odre- 
dio svoga brata Grgura II skrbnikom svoga nedorasloga sina Jurja III, 
a i svojim nasljednikom ako bi sin Juraj umro bez potomka za života 
stričeva. Najzamašnije mjesto u oporuci jest ovo: »Sina svoga Jurja 
određujem za svoga baštinika. Njemu dajem i ostavljam grad moj Ostro- 
vicu, sela i ostala imanja moja; ali budući da je taj moj sin još dječak, 
to rečenoga sina i moj grad preporučujem i predajem u ruke moga 
brata Grgura i ustanovljujem da se rečeni grad preda u ruke moga brata 
tako da rečeni brat ima priseći nad tijelom Kristovim kako će moga sina, 
grad i sva njegova dobra čuvati i držati zakonito, dobrom vjerom bez 
prijevare, dok moj sin dođe do zakonite dobe da bi mogao sobom i svojim 
upravljati. I tada će morati mojemu sinu grad Ostrovicu i ostala imanja 
njegova predati i izručiti ih u njegove ruke. Ali kako iza Boga svu svoju 
nadu ulažem u gospodstvo Mletaka, hoću da se to saopći duždu i općini 
mletačkoj, označivši gospodinu duždu da on sam odredi u pogledu 
stanja i života dječakova i kako da se grad i imanja sačuvaju za dječaka. 
I ako se taj način bude činio sigurnim, dobro je; no ako bi se drugi put 
našao, bolji za sigurnost i zaštitu dječaka, neka bude onako kako oni 
odrede. Neka moj brat, kad bude polagao prisegu, naročito kaže u svojoj 
zakletvi da će raditi i da neće mimoići ni u čem zapovijedi gospodina 
dužda u toj stvari kako glede dječaka tako glede grada i svih mojih 
imanja. I ako bi moj sin po Božjem sudu preminuo, što Bog sačuvaj, 
prije nego što bi došao do zakonite dobe, tada hoću i određujem da 
rečeni moj brat Grgur naslijedi i dobije tako spomenuti grad a i sva 
ostala dobra moja, ali pod uvjetom da bude podložan 
duždevu gospodstvu kao što sam ja« 


Evo Pavao II Banić, čineći svoju oporuku, ni jednom se riječju ne 
sjeća da je podanik ugarsko-hrvatskoga kralja Ludovika. On se jedino 
pouzdaje u Boga i Mletačku Republiku, njoj i njezinu duždu daje u 
zakrilje svoga nejakog sina, svoj grad Ostrovicu i sva imanja svoja. A 
Mletačka se Republika i požurila da izvrši njegovu posljednju volju. 
Čim su glasi o Pavlovoj smrti stigli u Mletke, Republika odmah, 21. ko- 
lovoza, posla u Hrvatsku svoga notara knezu Grguru II da pripazi hoće 
li se točno i doslovce učiniti sve prema oporuci pokojnikovoj. Mletački 
notar očitovat će najprije knezu Grguru kako je Republika silno rastu- 
žena zbog smrti kneza Pavla, svoga premiloga i odanoga prijatelja, u 
kojega je našla svaku dobru nadu, spremnost i vjernost, i za kojega se 
stanje i uzdržavanje od srca brinula. Republika želi i nastojat će sve to 
održati i prema onima koji su ostali iza njega, samo će i oni morati 
jednako vjerni biti. Budući da je nadalje razabrala da je pokojni knez 
svojom oporukom ostavio svoga sina, gradove i imanja knezu Grguru 
da njima ravna i upravlja, to je stoga vrlo utješena te se nada, pače 

čvrsto vjeruje, da će se knez Grgur po dužnosti svojoj zaista brinuti za 
pr mu sinovca, njegove gradove i imanja, a uz to da će Mlecima 

iti vjeran i odan kao pokojni brat, čim će Republiku samo učiniti sklo- 
nijom da stoji uz njega. Stoga se ona očituje pripravna činiti sve što bi 
bilo spasonosno za dječaka i njegovu baštinu; ona je spremna pomagati 
ga svojim četama, te čuvati i osigurati mu grad i sva ostala imanja. 
Budući da je međutim u oporuci kneza Pavla određeno neka knez Grgur 
položi zakletvu da će čuvati i braniti vjerno i zakonito nedorasloga svoga 
sinovca, a uz to da će biti vjeran i pokoran mletačkomu gospodstvu, to 
misli Republika kako bi zgodno bilo da Grgur tu zakletvu i položi. Ona 
doduše posve vjeruje knezu, ali radi časti i za umirenje svoje moli ona 
da bi knez spomenutu zakletvu zaista i položio, i to pred notarom, ko- 
jega je eto k njemu poslala. Notar imade punovlast da sve čini i udesi 
na obranu i uzdržanje grada Ostrovice. Kad god bi knezu Grguru zatre- 
balo četa za obranu Ostrovice i drugih imanja, dobit će ih od Mletačke 
Republike. 

Nema sumnje da je knez Grgur II određenu prisegu položio u ruke 
mletačkoga bilježnika. Jamačno je također preuzeo upravu Ostrovicom, 
a i ostalih imanja svoga sinovca. Ali sa sinovcem samim, s nedoraslim 
knezom Jurjem III, nije mogao ništa učiniti ni raspolagati, jer je taj 
dječak zajedno s majkom svojom Elizabetom i svojim sestrama od- 
nedavna bio u ujaka, naime u krčkoga kneza Dujma u Modrušama. Sada 
nastade gotovo hajka za nejakim djetetom. Dvije se protivne stranke 
otimaju za nj: knez Grgur II i sinovac njegov Mladen III žele ga doma- 
miti u svoje krilo, te njega i njegov grad Ostrovicu sačuvati za svoju 
kuću i za mletačke interese; knez Dujam opet zajedno s bratom Barto- 
lom ne pušta iz svojih ruku nećaka, jer ga hoće izmiriti s kraljem Ludo- 
vikom. Knezovi Krčki pomažu u isto vrijeme Zadrane i hrvatskoga bana, 
dok su Grgur i Mladen spremni sve učiniti za Mletke, samo da se osvete 
zatorniku svoje porodice, kralju Ludoviku. Na ponuku potonjih šalje 
Mletačka Republika 7. studenoga 1346. zasebna poslanika u Senj kne- 
zovima Dujmu i Bartolu. On će, izvršiv druge poslove, nastojati oko toga 
kako bi sklonio knezove Krčke da djecu pokojnoga kneza Pavla II pre- 
dadu u mletačku zaštitu i opskrbu, ako ne sve, barem sina Jurja. Ali 
knezovi Krčki ne htjedoše za to ni da čuju. 

Borba za kneza Jurja i njegovu Ostrovicu usplamti još jače otkad 
je pon) god. 1346. Zadar opet došao u ruke mletačke. Republika je 
dobro znala da je Ostrovica u vlasti njezinoj branik Zadru, a u tuđim 
rukama opet vječna prijetnja i mletačkomu Zadru i ostalomu njenu po- 
sjedu u Dalmaciji. U drugu ruku stadoše na početku 1347. privrženici 
kralja Ludovika zajedno s banom hrvatskim Nikolom Szćchyjem i 
banom bosanskim raditi svima silama da ovladaju tim znamenitim gra- 
dom. Pače i samomu Zadru stade tada prijetiti kraljevska vojska. Mle- 
čani staviše stoga prvih dana mjeseca siječnja 1347. u Zadar posadu od 
200 konjanika i 600 pješaka, a u tvrđavu sv. Mihajla 50 ljudi, podjedno 
utvrdiše grad novim utvrdama. Jednako utvrdiše providuri mletački 
ostale gradove, a knezu Grguru II poslaše pomoćnih četa za obranu 
Ostrovice. 

U to vrijeme kušahu redom razni vladari i dostojanstvenici da 
izmire kralja Ludovika s Mlecima. Bijahu to najprije bosanski ban Stje- 
pan II Kotromanić, onda češki kralj Karlo IV, napokon akvilejski pa- 
trijarh Bertrand i saski vojvoda. Ali svima bijaše trud uzalud: borba u 
Hrvatskoj i Dalmaciji bi nastavljena, te kraljevi ljudi upriješe sve sile 
da kojim god načinom steknu Ostrovicu. Još 8. ožujka 1347. zapovjedi 
Mletačka Republika svomu knezu i kapetanu u Zadru da odmah pohita 
sa svojim četama u Ostrovicu ako bi to zatražio knez Grgur; uopće da 
na njegov zahtjev pošalje u zaštitu spomenutoga grada 25 do 30 pješaka, 
ali da uz to ne zaboravi na sigurnost Zadra. Podjedno zaključi mletačko 
vijeće na molbu Grgurovu da ponovno pošalje zasebna poslanika krčkomu 
knezu Dujmu, koji bi u njega izradio da otpusti svoga nećaka Jurja i 
njegove sestre. 

No sve to naprezanje Mletaka nije napokon koristilo. Sam knez 
Grgur II Bribirski bud se uvjerio da ne bi mogao održati Ostrovice 
svojemu rodu, bud što su ga knezovi Krčki na to upućivali, odluči ras- 
krstiti se s Mletačkom Republikom, i sebe i svoga sinovca Jurja izmiriti 
sa svojim zakonitim kraljem. Negdje u polovici god. 1347. posla knez 
Grgur dva svoja poslanika kralju Lovi. Bili su to Grduš (Gordus) 
od reda eremita, i Petar, službenik knezova Bribirskih. Poslanici su imali 
izjaviti kralju u ime kneza Grgura i sinovca mu Jurja III da žale što su 
s pokojnim knezom Pavlom II tako dugo bili nevjerni svetoj kruni kra- 
ljevoj, pa mole da ih primi u svoju kraljevsku milost i zaboravi na 
njihovu dugotrajnu nevjeru. A da dokažu kako su ozbiljno odlučili odsad 
biti vjerni i odani, predaju oni svoj grad Ostrovicu u kraljevske ruke. 

Kralj Ludovik I, valjda već upućen od kneza Dujma Krčkoga, pri- 
mio je poslanike Grgurove vrlo milostivo. On je pače s privolom svoje 
majke, svoga brata hercega Stjepana, bana hrvatskoga i slavonskoga 
Nikole Szćchyja i drugih velikaša obim knezovima Bribirskim posve 
oprostio, te im o tom 31. srpnja 1347. izdao posebnu povelju. U toj po- 
velji očituje uz drugo: 

»Činimo plemenito djelo ako onima, koji su ludošću krivnje pali, 
do osnene brzim lijekom milosti. Stoga hoćemo da znadu svi i svatko 

ako su knez Grgur, sin kneza Pavla, nekad bana, i Juraj, sin 
kneza Pavla, brata istoga Grgura, ostavili put bludnje i ne 
vjere, kojim su dosad lutali, kako se čini, još od vremena preblagoga 
gospodina Karla, nekad slavnoga kralja ugarskog i našega predragog 
roditelja, pa su sada nadahnućem Božje milosti od bludnje i nevjere 
svratili se na put vjernosti i odanosti k nama i svetoj 
kruni. A budući da su odlučili napredovati u savršenoj vjernosti, predali 
su u naše kraljevske ruke grad Ostrovicu, potpuno sa svima ko- 
ristima i kojimgod pripacima. Stoga mi, koji volimo smilovati se nego 
osvetiti se, na poniznu i gorljivu molbu istoga kneza Grgura i Jurja, 
sinovca njegova, podastrtu nama po bratu Grdušu od reda eremita i 
Petru, njihovu službeniku, a i radi gorljive vjernosti i iskrene odanosti 
koju sada prema nama očituju, primamo njih ljubezno u krilo milosti 
naše, te opraštamo njima sve uvrede i izgrede koje su u tom pogledu 
proti našemu veličanstvu počinili. Osim toga opraštamo njima i njiho- 

vim potomcima po osobitoj milosti i vlasti kraljevskoj sve štete i ne- 
pravde što su ih činili oni i njihovi pređi, i to tako da ih zbog toga 
nijedan sudac, a osobito ban čitave Slavonije i Hrvatske, sadanji ni 
budući, ne može pozvati na sud.. .« 

Tom poveljom oprostio je kralj Ludovik posve dotadanju nevjeru 
kneza Grgura II i njegova sinovca. No kralj nije htio ni da zadrži Ostro- 
vicu bez ikakve odštete. On zato istoga dana, naime 31. srpnja 1347, 
izda još drugu povelju, kojom je knezu Grguru II i njegovu sinovcu 
Jurju III u zamjenu za ustupljenu Ostrovicu darovao za sva vremena 
grad Zrin u Slavoniji. Povrh toga darovao je kralj njima još i či- 
tavu Bušku župu (comitatus Busan) u Hrvatskoj; no te povelje 
sada nema, nego se održala samo isprava kneza Dujma Krčkoga, izdana 
22. listopada 1347. u trgu Modrušama, kojom je zajedno sa svojom 
sestrom Elizabetom potvrdio darovnicu kraljevu i obećao da će sa svim 
svojim dobrim ljudima bdjeti da se kraljevske darovnice održe. 

U drugoj povelji od 31. srpnja 1347. raduje se također kralj Ludo- 
vik što su se knezovi Grgur II i Juraj III vratili pod okrilje njegove 
milosti i ustupili mu grad Ostrovicu. No on neće da ostanu poradi toga 
bez nagrade, nego ih foće odlikovati darom kraljevske sklonosti da bi 
to i drugi vidjeli i odanije se utekli milosti kraljevske dobrote. On im 
dakle poklanja grad Zrin u Slovinskoj zemlji (castrum Zryn ... in terra 
Sclavonia) sa svima pripacima i koristima, posjedima i selima, varo- 
šima, baš onako kako je to držao dosadanji vlasnik Lovro Tot, župan u 
Željeznom i Šoprunu, koji će primiti doličnu zamjenu. Tako se god. 
1347. jedan ogranak knezova Bribirskih preselio iz Ostrovice u Zrin, 
iz Hrvatske u banovinu Slavoniju. Taj se ogranak odsad ne zove više 
knezovi Bribirski, nego knezovi Zrinski (comes de Zrin, Zrign, Ze- 
rin). Kneza Grgura II nestaje odmah zatim s obzorja, te se prvim kne- 
zom Zrinskim ima smatrati Juraj III (I, 1347—1361). Od njega su 
potekli svi potonji Zrinski, kojima se ponosi hrvatski narod u svojoj 
prošlosti. 


Već na početku kolovoza znalo se u Mlecima da su u Hrvatsku 
stigle nove čete kraljevske, ali se načulo i to da se radi o nekom ugovoru 
(de tractatu) po kojem bi se Ostrovica imala predati kralju Ludoviku. 
Mletačko vijeće 5. kolovoza izabire jednoga dvorskog bilježnika, koji 
će otići preko mora u Zadar i o svemu vijećati s knezom i vijećnicima 
toga grada. Odanle neka pođe knezu Grguru, neka ga lijepo pozdravi, 
pa obavijestiv ga o svem što se pročulo, neka ga upućuje i opominje 
ijepim riječima da zadrži i obrani Ostrovicu i neka mu za to ponudi i 
dva mletačka banderija, ako bi mu trebalo pomoći. Čini se da su se 
Mlečani uvjerili kako knez Grgur zaista nešto snuje, jer su opet 22. 
kolovoza zaključili pisati njemu u toj stvari. Sjetit će ga oporuke kneza 
Pavla II i kako je njom Mlecima povjereno da bdiju i paze na njegova 
sina Jurja III i njegov grad Ostrovicu; sjetit će Grgura na njegovu 
prisegu, koju je prošle godine položio, da će štititi svoga sinovca i nje- 
govo imanje. Čuli su doduše da ugarski kralj radi kako bi dobio Ostro- 
vicu (per multos et diversos tractatus), ali se nadaju da knez Grgur ne 
će pogaziti svoje svečane prisege. Mlečani će poraditi svima silama da 

mladi Juraj III sa svojim sestrama stekne slobodu; podjedno nalažu 
svome knezu i kapetanu u Zadru da pomaže knezu Grguru vojskom i 
svim što bi mu trebalo. Mletački notar Ivan Guido sad je neprestano 
dolazio i odlazio od kneza Grgura. Najprije mu je u ime Republike nudio 
godišnju plaću od tisuću libara, ako predade Ostrovicu Mlecima da je 
tobož čuvaju (in nostra custodia) za nj i njegova sinovca. Kad to nije 
pomoglo, poslaše Mlečani 1. listopada 1347. ponovno svoga notara k nje- 
mu, te ga pozvaše da prema oporuci svoga brata pridrži i sačuva grad 
barem za se i za svoga sinovca, a oni će mu za to davati po 500 libara 
godišnje provizije. 

Ali sve to nije koristilo. Napokon se podigao kliški knez Mladen III 
da barem on spasi Ostrovicu za svoju porodicu i za svoje saveznike 
Mlečane. Na početku studenoga 1347. nudio se Mladen da će silom oteti 
grad sa svojim četama, samo neka mu Mleci pošalju u pomoć svoje 
vojnike iz Zadra. Sad je zima na domaku, sad će lako predobiti taj grad, 
budući da mu neće moći niotkuda poslati pomoći. Mlečani su dobro 
uviđali da će s gradom Ostrovicom, ako njom zavlada kralj Ludovik, 
zaprijetiti »propast i zator svim njihovim gradovima« (consumptio et 
destructio omnium nostrarum civitatum); zato je i Ivan Sanudo, bivši 
knez u Zadru, predlagao neka se knezu Mladenu da pomoć iz Zadra, i 
to 25 konjanika i 100 pješaka. No mletačko vijeće ipak nije prihvatilo 
toga prijedloga, nego je zapovjedilo knezu i vijećnicima u Zadru neka 
nastoje novcem ili kojimgod drugim načinom poraditi da Ostrovica dođe 
u mletačke ruke ili barem da njom ne ovlada ugarski kralj. To bi za- 
ključeno 8. studenoga god. 1347. Malo dana poslije stiže u Mletke pismo 
kneza Mladena, u kojem javljaše da je Ostrovica već u vlasti kralja Lu- 
dovika, koji je u njoj namjestio svoje kastelane i posadu. Mletačko vi- 
jeće otpisa nato 20. studenoga knezu da je to »vrlo tužno i tegotno« 
(multum grave et molestum) za nj, ali da je već poslalo svoje svečane 
poslanike kralju ugarskomu da s njimi utanači »mir i ljubav« i da tako 
osiguraju i letačku državinu i gradove knezu Mladenu. Do povratka 
poslanika neka stoga Mladen miruje i neka nastoji da bude s kraljev- 
skim kastelanima Ostrovice u što boljem sporazumu. 

Mlečani, dakle, videći da im je Ostrovica ovaj put izmakla, pobo- 
jaše se i gorega, te nastojahu sada da se s kraljem Ludovikom izmire. 
A i kralju Lodstiku bijaše tada do toga da se nagodi s Mlecima, jer se 
spremao na vojnu u južnu Italiju da osveti svoga nesretnoga brata 
Andriju. Uza sve to oteglo se ipak ugovaranje o miru, a poslije o pri- 
mirju, više mjeseci, jer je i jedna i druga stranka htjela što povoljnije 
uvjete postignuti. 

Prve mletačke ponude bijahu ove. Mleci zadržat će sve što imadu u 
Dalmaciji, a pravo kraljevo na dalmatinske gradove odštetit će novcem. 
Za Zadar, na koji imaju od davne davnine neosporivo pravo, ne daju 
mu ništa; a za ostale gradove, kao što su Nin, Šibenik, Trogir i S lit, 
dat će mu ili 60.000 dukata u jedan put ili po 3000 dukata svake godine. 
Kraljevi doglavnici dobit će 8000 dukata nagrade. Mleci ne moraju 
kralja ni njegovih četa prevesti u Napulj, ali mu neće prelaza ni prije- 
čiti. Napokon će zahtijevati poslanici da se i knezovi Bribirski uključe 

u mir. S tim ponudama imali su mletački poslanici poći u Ugarsku, kad 
stigoše glasi da je ol s vojskom svojom već pošao po kopnu 
pi Italije i da se približuje mletačkom vladanju. Stoga šest plemića po- 

ita pred kralja, pozdrave ga 26. studenoga 1347. na mletačkoj međi i 
otprate kroz čitavu mletačku oblast na jug, a ugovaranje o miru odgo- 
đeno bi na zgodnije vrijeme. 

Dok je kralj Ludovik sretno napredovao u Napulju, hrvatski je ban 
Nikola Szćchy s odanim hrvatskim knezovima nastavio rat u Hrvatskoj 
i Dalmaciji. Mletačka se Republika živo zabrinula za svoj posjed u Dal- 
maciji, a i za gradove knezova Mladena III i Pavla III Bribirskih, svo- 
jih odlučnih privrženika. Njezin providur Pavao Loredano obilazi re- 
dom gradove, a sama Republika šalje stalno nove čete za njihovu obra- 
nu. Uto stigoše vijesti iz Napulja da je kralj Ludovik osvojio čitavo 
kraljevstvo. Mleci se silno prepadoše i odlučiše pošto-poto izmiriti se 
s kraljem. Dne 13. ožujka 1348. šalju u Napulj tri najodličnija plemića, 
Marka Giustinianija, Andriju Morosinija i Nikolu Gradoniga, te ih ovlaš- 
ćuju da za mito kraljevskim savjetnicima potroše i 20.000 dukata, samo 
da privole kralja na mir. Mlečane sada pomaže i veroneski vladar Mastin 
(de la Scala). Republika nudi kralju kudikamo povoljnije pogodbe od 
prvih; ona će mu ustupiti sve dalmatinske gradove osim Zadra, pače 
će i njega i njegove ljude prevesti na svojim galijama iz Napulja u 
Ugarsku. Ali kralj Ludovik kratio se prihvatiti i te povoljnije ponude. 

Uto su Mletke stigle nove nevolje. Najprije im se stao buniti Zadar, 
gdje su 13. ožujka morali istjerati do sto sumnjivih građana, zatvoriti 
uku lancem i utvrditi grad s onoga kraja gdje su bili zidovi porušeni. 
Malo zatim javi se u Dalmaciji i strašna kuga, crna smrt, koja je 
god. 1348. po čitavoj Evropi nemilo bjesnila. Gradovi primorski gotovo 
su Gouatjek. te nisu ni pomišljali na obranu od neprijatelja s am 
Najviše je stradao Nin, koji je gotovo ostao pust, tako da je Republika 
morala obećati zasebne povlastice onima koji bi se u njemu nastanili. 
U to doba ponudiše se Mlecima dva slavenska vladara, dva rimska cara, 
zapadno-rimski car Karlo (češki kralj Karlo IV) i srpski kralj i car 
Dušan Silni, da će za njih posredovati u kralja Ludovika. No Karla 
odbiše sami Mleci, jer mu ne vjerovahu; a poslanici Dušanovi ne izvršiše 
u Napulju baš ništa. 

Sred toga meteža zadesi Mletke još veći udarac: dne 1. svibnja 
1348. umre u Trogiru knez Mladen III najodaniji prijatelj i saveznik 
njihov do zadnjega časa svoga. Taj zakleti protivnik kralja Ludovika 
bijaše posljednjih godina sve udesio da se osveti zatorniku svoje poro- 
dice i da uzdrži ostatak vlasti svoga roda. Stoga je dopustio da mu se 
mlađi brat Pavao III oženi s mletačkom o ponositom Kata- 
rinom, kćerju Ivana Dandola; a u listopadu 1347. vjenčao se sam s Je- 
lenom, sestrom srpskoga cara Stjepana Dušana, s kojim je zajedno 
radio na zator kralja Ludovika. Ali najednom svlada hrvatskoga junaka 
ljuta bolest. Slomljen, pošao Mladen u mletački grad Trogir da se liječi. 
Dne 1. ožujka 1348. javlja trogirski knez Marko Ruzini splitskomu knezu 
Ivanu Gradonigu da je knez Mladen jako bolestan (degrotare valde). 
Dva mjeseca zatim, baš 1. svibnja 1348, umre nevoljni Mladen. Čitava 

Hrvatska zaplače zbog smrti njegove. Pokopaše ga u stolnoj crkvi sv. 
Lovre u Trogiru, gdje mu je još i danas na grobnici uklesan nadgrobni 
natpis u latinskim stihovima. Tu se uvelike slavi »velemožni knez kliški 
Mladen, gospodar Omiša i Skradina«. Pjesnik ističe njegove vrline, zove 
ga »hrabrim štitom Hrvata« (Croatorum olipeue fortis) i go- 
vori Hrvatima da je kneževa smrt kazna za grijehe hrvatskoga naroda. 
»Plačite, Hrvati, za plemenitim sinovcem (unukom) banova«, kliče na 
svršetku rastuženi domorodni pjesnik. 

Iza Mladena ostade nejaki sin Mladen IV, za kojega je upravljao 
imanjem njegovim stric Pavao III. Ali taj ne bijaše dosta jak da u ono 
sudbonosno doba stoji na braniku djedovske plemenšćine. Još manje 
mogla se Mletačka Republika u nj pouzdavati, pače 6. lipnja govorilo 
se u Mlecima da je Pavao i tjelesno obnemogao, te se mislilo da neće 
dugo izdržati. No Pavao je ipak prebolio bolest i nekako životario do 
godine 1356, kad mu nestaje traga. 

Nova nada sinu Mlecima kad se baš u ono vrijeme iznevjerila sreća 
i kralju Ludoviku u Napulju. Pače i njegovu vojsku prorijedi kuga, a 
Mlečani nato odmah svoje ponude smanjiše. Tako se posve razbi dogova- 
ranje u Napulju, te se Mleci sada pojagmiše da kojim god načinom ovla- 
daju gradovima pokojnoga kneza Mladena. Knezu Pavlu III nuđahu 
2000 malih libara, pače i 1000 dukata na godinu, ako im ustupi gradove 
svoga brata. U isti mah gledahu te gradove dobiti makar i izdajom, te 
raspisaše nagradu od 3000 dukata za predaju Skradina, a 4000 dukata 
za Klis. Ali se ipak ne nađe izdajica koji bi se za dukatima pomamio. 


Međutim bijaše se i kralj Ludovik vratio u Ugarsku. Uvjerivši se da 
neće moći Napulja održati, ako bi ga Mlečani spriječili da šalje onamo 
pomoćne čete po moru, odluči izmiriti se s Republikom, makar samo za 
neko vrijeme. Njegovi poslanici, njitranski biskup Nikola i segedinski 
kastelan Ivan, stigoše zadnjih dana mjeseca srpnja u Mletke, gdje odmah 
započeše dogovaranja. No budući da se ni jedna stranka ne htjede odreći 
Dalmacije, ne mogaše doći do pravoga mira; već bi utanačeno samo 
KA irjena osam godina (5. kolovoza 1348). Uvjeti primirja 

ijahu ovi: 1. Obje stranke obvezuju se da će mirovati osam godina i da 
međusobno neće nanositi nikakvih šteta; 2. Podanici obiju država smiju 
međusobno općiti i prolaziti slobodno po zemljama jedne i druge stran- 
ke, i po kopnu i po moru bez ikakve zapreke; 3. U mir se uključuje i 
knez Pavao III, gospodar Klisa, Skradina i Omiša, s čitavim svojim 
zemljištem i svojim podanicima. 4. Tko prekrši ovo primirje ili koju god 
ustanovu njegovu, platit će svaki put globu od 100 maraka. 5. Obje 
stranke zalažu svoja pokretna i nepokretna dobra kao jamstvo da će pri- 
mirje obdržavati. 6. Kralj i dužd obvezuju se da će svaki sa svojih 20 
najodličnijih velikaša i savjetnika priseći da će držati uvjete primirja. 
O toj prisegi sastavit će se spis, potvrđen državnim pečatima, jedan s 
kraljevim, a drugi s duždevim. 7. Prisegu i potvrdu primirja imaju obje 
stranke obaviti do 4. listopada; ako toga ne učine, neka se smatra da 
primirje nije ni utanačeno. 


Primirje bi zaista utvrđeno, a radovao mu se i kralj Ludovik i 
Mletačka Republika. Ludovik je mogao sada bez straha posvetiti svu 

svoju pažnju napuljskim poslovima, dok su se Mleci opet nadali da će 
im za osam godina primirja poći za rukom skloniti kralja na konačni 
mir, dakako njima povoljan. 

(Druga vojna u Napulju, 1350.) I zaista bijaše krajnje 
doba da se kralj posveti napuljskim poslovima. Ondašnjemu narodu 
bijaše naime uaBeto vladanje brzo dodijalo. Talijani ne htjedoše pla- 
ćati silnih nameta kojima su se uzdržavale čete plašenika: k tomu po- 
činiše ugarski vojnici kojekakva nasilja i zulume. Opće nezadovoljstvo 
u Napulju dođe u dobar čas kraljici Ivani i suprugu joj Ludoviku od 
Tarenta: oni se vratiše s vojskom u Italiju da zauzmu Napulj. Ugarski 
namjesnik Stjepan Lacković (Apor), kojemu bijaše kuga vojsku silno 
prorijedila, morade ostaviti prijestolnicu, u koju slavodobitno uđe 
Ivana sa svojim suprugom. Premda je zatim Lacković pribrao sa svih 
strana čete svoje, te s njima ispred grada Napulja pobijedio mnogo- 
brojniju vojsku Ludovika od Tarenta i zatjerao ga natrag među zidove 
glavnoga grada, ipak nije ta pobjeda ugarskomu namjesniku ništa ko- 
ristila, jer su se sada odmetali od njega drugi gradovi iz kojih bijaše 
nedavno opozvao ugarske posade. Lacković ne mogaše da sa svojom 
malom i slabom vojskom pokori sve odmetne gradove. Stoga mu ne 
preostade drugo nego da u Manfredoniju i još neke gradove, koji su 
ostali vjerni, smjesti posade, da njihovu obranu povjeri vještim i pouz- 
danim muževima, a sam da pođe nato u Ugarsku da obavijesti kralja o 
svem što se bijaše zgodilo. 

Pouzdanje Stjepana Lackovića u one kojima bijaše povjerio obranu 
gradova i kaštela bijaše opravdano, jer se junački odupriješe svima 
navalama Ludovika od Tarenta. Kad se poslije namjesnik vratio s novom 
vojskom ugarskom, razbi on Ludovika od Tarenta drugi put ispred gra- 
da Napulja. Otad ne zadavahu Lackoviću toliko jada sami Talijani, ko- 
liko plaćenici pustolova Wernera, kojima namjesnik nije dopuštao da 
plijene i robe po miloj volji svojoj. Oni se pače urotiše i zasnovaše kako 
će Lackovića zarobiti i za dobru plaću ga predati kraljici Ivani. Stjepan 
Lacković sazna na vrijeme za urotu, ali ne mogaše drugo učiniti nego 
opet uzmaknuti i po drugi put u Ugarsku otići da svoga gospodara sam 
glavom u sve uputi. 

Sad odluči kralj Ludovik da povede još jednu vojsku u Napulj. 
Poslavši Stjepana Lackovića s malom četom naprijed, krene on u prvoj 
polovici travnja 1350. iz Budima na put. Njemu se pridružiše najmoćniji 
i najodličniji velikaši sa svojim banderijima, kao Gileti, Szćchy, Bubeki, 
Konti, Drugeti i drugi, zatim više biskupa. Od hrvatskh velikaša pođoše 
na vojnu knezovi Blagajski od roda Babonića, po imenu braća Nikola 
i Ivan, potonji sa svojim sinom Petrom, nadalje zagrebački biskup Ni- 
kola i prior vranski fra Monialis. Ni Mlecima ni napuljskomu kralju ne 
bijaše milo što se Ludovik ponovno dao na put u Italiju. Mlečani mu 
pače uskratiše galije za prijevoz, za što im se napuljski kralj Ludovik od 
Tarenta 10. travnja ratko zahvali. No sve to nije kralja Ludovika sme- 
talo. On dođe do Senja te se ukrca u brodove ivanovaca i knezova Fran- 
kapana, koji ga odanle prevezoše u Napulj. Ondje osvoji u kratko vri- 
jeme čitavo kraljevstvo, te se više puta proslavi svojom hrabrošću. Kod 

navale na Canossu dopade rane; kod podsade Averse (1. srpnja do 5. 
kolovoza 1350) bijaše jedah od prvih koji se popeo na gradske zidine. 
Za te podsade biše ranjeni knezovi Nikola i Ivan Blagajski, a Ivanov sin 
Petar ostade mrtav na bojnom polju. No najviše se proslavi Ludovik 
blizu grada Serre, gdje je spasio mladoga junaka Szerdaja, kojega bijaše 
poslao da istraži plitka mjesta nabujale rijeke Negra. 

Ugarska vojska zauze i glavni grad Napulj, te kraljica Ivana sa svo- 
jim suprugom morade pobjeći-u Gaetu. No sada uvidi kralj Ludovik 
da bi mu vrlo teško bilo održati osvojeno kraljevstvo i da bi morao 
istrošiti svu snagu svoje naslijeđene države kad bi to htio učiniti. K 
tomu mu stiže poslanstvo od pape, koji mu obećavaše da će obnoviti 
parnicu proti Ivani te'je po zasluzi kazniti, ako utvrdi da je kriva. Nato 
se vrati kralj u jesen 1350. kući, ostavivši Stjepana Lackovića s malo 
vojske u Napulju. Papa međutim, koji je od početka radio u prilog 
Ivani, proglasi lijepu grešnicu nevinom zbog pomanjkanja dokaza, vrati 
joj kraljevstvo uz pogodbu da plati ugarskomu kralju u ime odštete 
300.000 zlatnih forinta. Nasuprot će se ugarski kralj odreći svoga prava 
na Napulj i zarobljene napuljske kraljeviće pustiti na slobodu. Kralj 
Ludovik opozove nato svoje čete iz Napulja, ali odštete od 300.000 zlatnih 
forinta ne htjede primiti da mu ne bi mogli spočitavati kako se dao 
smiriti krvninom za brata svoga. 

U napuljskim vojnama bijaše najviše zasluga stekao erdeljski voj- 
voda Stjepan Lacković (Apor). Da mu se oduži, izdade mu kralj spora- 
zumno s majkom svojom Elizabetom i bratom Stjepanom, hercegom 
hrvatskim, još 30. listopada 1350. povelju, kojom je njemu i njegovim 
sinovima (Dioniziju, Nikoli, Emeriku, Stjepanu i Ladislavu) za sva 
vremena darovao gradove Štrigovo (Oztrogo) i Čakovec između Drave 
i Mure. Tim postadoše Lackovići slavonski velikaši, te počeše sve više 
utjecati na zgode Hrvatskoga Kraljevstva. 


(Hrvatski herceg Stjepan, 1349—1354. i banovi Pa- 
vao Ugal, 1350, Stjepan Lacković, 1351—1352. i Nikola 
Banić [B4nffy] od Lendave, 1353—1356.) U Slavoniji i Hrvat- 
skoj banovao je Nikola Szćchy od kolovoza 1346. negdje do druge po- 
lovice 1349. U prostranoj banovini svojoj od Mure i Drave do Cetine na 
jugu imao je toliko posla da nije gotovo mogao ni odahnuti. Najviše 
mu zadavahu brige borbe u Hrvatskoj i Dalmaciji, gdje je bilo vječitih 
okršaja između mletačkih i kraljevskih podanika, i gdje ga bijaše za- 
pala zadaća da posve skuči knezove Bribirske. Ali uz to nalazimo ga i u 
Slavoniji. Dne 15. travnja 1347. dariva građanima slobodnoga grada Gra- 
deca tik Zagreba komad zemljišta u susjednoj gori Medvednici da ondje 
iskapaju sol (ad aperiendas fodinas salium). Kad se u srpnju knez 
Grgur sa svojim sinovcem Jurjem pokorio kralju, te od njega za Ostro- 
vicu primio u zamjenu grad Zrin, podigoše se neki vlasnici zemalja u 
okolišu Zrina, kojih posjedi biše pometnjom privaljeni kotaru grada 
Zrina, te stadoše tražiti svoja imanja natrag. Zbog toga, a i zbog drugih 
pitanja, šazvao je ban Nikola Szćchy sabor slavonskih staleža (cum 
universis nobilibus regni Sclavonie generalem celebrassemus congre- 
gationem) u Zagreb. edie se ie 21. prosinca 1347. spor riješio. Jedva se 

to smirilo, nastade između zagrebačkoga kaptola i krbavskoga biskupa 
Radoslava spor zbog desetine u Kladušama i susjednim mjestima. No 
pošto je Ivan, arciđakon gorički i zastupnik zagrebačkoga kaptola, do- 
kazao pravo toga zbora na rečenu desetinu, dosudi je ban Nikola Szćchy 
2. rujna 1348. zagrebačkomu kaptolu. Osobito se ban Nikola trsio da 
ukine sve nepravedno nametnute terete i bespravno uvedene pijacovine, ' 
carine, mostarine, koje su počeli pobirati već njegovi predšasnici, ba- 
novi Mikac i Nikola Banić, a i drugi velikaši. Na molbu svih plemića 
Kraljevine Slavonije između Drave i Save (universi nobiles regni Sclauo- 
nie inter Dravam et Zavam existentes) pozove on (quia nostro banatui 
incumbit officio, ut nobilibus regni de necessitate ipsorum provideamus 
remedio opportuno) 29. travnja 1349. kaptol zagrebački da pošalje svoga 
čovjeka koji bi zajedno s banovim pouzdanikom Benediktom od Kalan- 
de, kastelanom maloga Kalnika i županom od Moravča, pred čitavim 
plemstvom ustanovio sve nepravedno i nezakonito nametnute daće. Kap- 
tol izabra za taj posao varaždinskoga arciđakona Dionizija, koji je zaista 
s kastelanom Benediktom obašao zemlju i sve tužbe saslušao. O tom je 
i kaptol 19. svibnja izvijestio bana Nikolu Szćchyja. 


Još iste godine 1349. odstupio je Nikola Szćchy s banije, a kralj je 
nato potkraj godine povjerio upravu čitavoga Hrvatskoga Kraljevstva 
svojemu mlađemu bratu Stjepanu, kojemu je tada bilo osamnaest 
godina. Kraljević Stjepan zove se u spomenicima od god. 1349. »herceg 
Erdelja (ili Ugarske) i gospodar zemlje šipuške i šaroške«, no od po- 
četka 1350. piše se čitavu godinu »Stjepan po Božjoj milosti 
čitave Slavonije, Hrvatske i Dalmacije herceg«. Pa- 
če kad je u travnju kralj Ludovik pošao u Italiju, herceg je Stjepan za- 
jedno s majkom svojom Elizabetom upravljao i Ugarskom, te stoga nije 
zalazio u svoju hercegovinu, nego je ostao stolovati u gradu Budimu. Kralj 
Ludovik tražio je za svoga mlađega brata zgodnu suprugu. Neko vrijeme 
(u travnju 1349) snovao je da bi ga oženio obudovjelom napuljskom 
kraljevnom Marijom, sestrom kraljice Ivane, ali kad se to izjalovilo, 
tražio mu je suprugu u Njemačkoj. 

Herceg se Stjepan, zajedno s majkom svojom Elizabetom, mnogo 
trudio da olakša bratu svomu ratovanje u Napulju. Mlečani naime, bu- 
dući da nisu mogli zapriječiti kralja Ludovika da prijeđe u Italiju, gledali 
su unatoč primirju da mu na svaki mogući način oteščaju boravak u 
tuđini. Još 8. ožujka 1350. tužakahu se kralju da njegovi kastelani u 
Kninu i Ostrovici i pored primirja robe i uznemiruju njihove podanike 
u Hrvatskoj, a te svoje tužbe opetovahu za čitava kraljeva boravka u 
tuđini. Kralj im se doduše 18. travnja ispričao da nije ni on ni brat 
njegov Stjepan kriv, ako su kastelani i posade njegove u Ostrovici i 
Kninu orobili njihove podanike, osobito Šibenčane; uostalom da je 
odredio neka se novi hrvatski ban i namjesnik brata njegova, hercega 
Stjepana, svrati do 20. svibnja u one strane te neka zajedno s mletačkim 
povjerenikom ustanovi počinjene štete i popravi sve kako ište pravni 
red (iuris ordo). 

Novi ban bijaše u to vrijeme magistar Pavao od Ugla, sin 
Ivankin i kum kralja Ludovika. Sve dotad obnašao je čast protonotara u 
kraljevskoga dvorskog suca Pavla. Još 1343. bijaše ga kralj nadario za 
njegove zasluge nekim posjedima u šimeškoj županiji, a g. 1350. imeno- 
vao ga je herceg Stjepan banom i zamjenikom svojim u Hrvatskoj (vices 
tenentem ipsius Stephani ducis in predictis ducatibus Dalmatie, Chroa- 
tie et Sclavonie). Novi ban boravio je 6. ožujka 1350. u Topuskom (in 
Thopolcha), gdje je na molbu tamošnjega opata Guillerma potvrdio neke 
stare povlastice samostanske, podijeljene još od kralja Andrije II. Za- 
nimljivo je što u dotičnoj ispravi sam ban Pavao ispovijeda da ga je 
herceg Stjepan namjestio za bana Kraljevina Slavonije i Hrvatske (per 
dominum Stephanum, Dei gracia tocius Sclavonie, Croacie et Dalmacie 
ducem, in dictiš regnis Sclavonie et Croacie banus constitutus). Premda 
je dakle ban Pavao od Ugla još u ožujku bio u Topuskom ili Toplicama, 
ipak nije po obećanju kralja Ludovika došao 20. svibnja u Hrvatsku da 
ispita tužbe mletačkih podanika. Odvratila ga je od toga kraljica Eliza- 
beta sa svojim sinom, hercegom Stjepanom, i uz to u Mlecima zatražila 
drugi, dalji rok za sastanak komisije. Mlecima dalo se to na žao te 28. 
svibnja obnoviše svoj zahtjev, pridodavši još tužbe na čete njezina sina 
kralja Ludovika koje da su počinile velikih nasilja mletačkim podani- 
cima ne samo na moru nego i u Kraljevini Napuljskoj. Jamačno su tada 
podanici ugarsko-hrvatskoga kralja samo uzvraćali nemilo za nedrago, 

budući su Mlečani prigodom prijelaza kralja Ludovika u Napulj svaka- 
kve zapreke činili, pače mu i galije za prevažanje uskratili. Na ponovni 
zahtjev mletačke Slade odvrati kraljica Elizabeta iz Budima 6. srpnja 
da je već poslala »plemenitoga i odličnoga muža Pavla od Ugla, bana 
čitave Slavonije« u primorske strane, pa neka i Republika pošalje svoje 
poslanike u Knin, gdje će ban po nalogu hercega Stjepana zadovoljiti 
tužiteljima, ako su zaista povrijeđeni (satisfaciet querulantibus iuxta 
eorum meram lesionem). Lukava kraljica Elizabeta znala je međutim da 
je Mlecima više do bruke i neprilika nego do odštete njihovih podanika, 
pa stoga ih podjedno zamoli da bi prevezli kralju Ludoviku u Napulj 
njezina čovjeka, koji vodi onamo za sina joj konje i druge stvari. A da 
ih predobije, zamoli ih još za provodno pismo za poslanike koje će 
poslati u Mletke. 

Mletačka Republika odgovori kraljici 24. srpnja opsežnim pismom. 
dne e joj zahvaljuje što je poslala bana u Knin; i Republika će onamo 
poslati svoje ljude da se pitanje o odšteti što prije riješi. Nada se da 
kraljevi kastelani i podanici neće više dirati u mletačke podanike, nego 
da će s njima živjeti u prijateljstvu. Zatim se s mnogo riječi ispričavaju 
što ne mogu njezina čovjeka prevesti u Napulj kralju Ludoviku, jer će 
njihovo brodovlje naskoro otploviti na daleki istok i jer se boje nepri- 
jateljskih napadaja. Poslanicima ugarskim ne treba posebna provodnog 
pisma, budući da općina živi u miru i ljubavi s kraljem Ludovikom, ali 
ipak će ona izdati zamoljeno pismo i do 13. kolovoza prirediti u Senju 
veliku barku, na kojoj će ugarski poslanici moći lagodno otputovati u 
Mletke. Poslanik kraljice Elizabete i hercega Stjepana zaista je došao u 
Mletke, gdje se potužio da baš podanici Republike nanose štetu kralje- 
vim ljudima kada putuju u Napulj. Čini se da je ugarski poslanik svoje 
tvrdnje i dokazao, jer se Republika svakojako ispričava i podjedno 
obećava da će kraljičinoj tužbi zadovoljiti čim se samo stvar razvije. 
Mlečani se silno raduju što je kraljica voljna poraditi da se primirje 
pretvori u trajan mir, te se zahvaljuju kraljici za njezinu spremnost. 
Oni se pouzdavaju posve u osobiti razbor njezin da će ona smisliti na- 
čine i putove kojima bi se moglo do mira doći. Mlečane će naći u toj 
stvari vazda najpripravnije. 

Vrativši se kralj Ludovik s vojne na Napulj, odluči posve promijeniti 
upravu Hrvatskoga Kraljevstva. Brata svoga Stjepana, koji je samo za 
ratovanja u Napulju obnašao čast hercega hrvatskoga, posla na krajnji 
istok svoje države, u Erdelj, gdje je ostao dvije godine (1351—1352) i 
upravljao tom vojvodinom. Već u ožujku 1351. izdaje Stjepan kao 
»De gracia dux Transylvanus« povelje i isprave i kaže u njima da je to 
»prva godina njegova hercegovanja« (ducatus nostri anno primo) u 
Erdelju. U Hrvatskoj pak namjesti kralj za bana bivšega erdeljskog voj- 
vodu Stjepana Lackovića, koji se bijaše toliko proslavio u 
Napulju i kojemu je kralj nedavno darovao gradove Štrigovo i Čakovec 
u Međimurju. 

Stjepan Lacković spominje se već 9. siječnja 1351. u kraljevskoj 
povelji kao »ban čitave Slavonije, Hrvatske i Dalmacije«. Jamačno 
je kralj želio da zbog nestalnih prilika i nesigurna primirja s Mlecima, 

bude u Hrvatskom Kraljevstvu banom čitav muž, posve odan kraljev- 
skomu prijestolju, a uz to vrstan i hrabar vojvoda. Što je kralj u prvo 
vrijeme novoga bana zvao i banom Dalmacije, jasno odaje' kako je već 
tada snovao da u zgodan čas obnovi borbu s Mlecima za hrvatsko 
primorje. 

Stjepan Lacković bio je ban »čitave Slavonije i Hrvatske« pune 
dvije godine (1351—1352). O njegovu banovanju ima dovoljno poda- 
taka. Negdje u kolovozu 1351. boravio je u blizini Zadra, u županiji 
Lučkoj, gdje se bijaše hrvatsko plemstvo sastalo na sabor (in districtu 
Luke apud villam Podbursana). Na tom saboru (universos nobiles Croa- 
tos eidem nostre congregationi adherentes) jamačno se uređivala župa- 
nija Luka, kojoj je otad bio sijelo i stolica grad Ostrovica. Tom je prigo- 
dom trebalo ustanoviti tko pripada starom hrvatskomu plemstvu) a tko 
ne, jer su se valjda osnivali »stolovi« (sudovi) za plemenite ljude u župa- 
nijama. Ustalo pleme Virevića (de Virovnygh) i zahtijevalo da se i ono 
uvrsti u staro hrvatsko plemstvo. Sabrani plemeniti Hrvati izjaviše da 
Virevići doduše ne potječu »ni iz jednoga od dvanaest plemena hrvat- 
skih«, ali da su uzimali svoje žene iz tih plemena, pa privolješe da ih ban 
uvrsti u plemstvo Lučke županije. Nekoliko mjeseci poslije, dne 31. 
listopada 1351, bio je ban Stjepan Lacković u Zagrebu, gdje je »zajedno 
s juratima, plemićkim sucima i drugim plemićima kraljevstva« držao 
banski sud. Tom zgodom dođoše preda nj zastupnici plemena Koranice, 
te se potužiše da kastelani i činovnici grada Steničnjaka dozivaju čla- 
nove njihova plemena pred svoj sud, gazeći tim njihove sloboštine. 
Pleme voli da ga razaspu sasvim i liše plemenštine nego da mu članovi 
ni krivi ni dužni postanu kmetovi. Nato izjaviše jurati, plemićki suci 
i ostali na sudu sabrani plemići jasno i očito da je pleme Koranica od 
davnine bilo plemenito i da se nije pokoravalo ni kojemu kastelanu ni 
službeniku Kraljevine Slavonije. Prema tomu izreče ban presudu da 
slobodno pleme Koranica imade dolaziti na sud jedino pred bana i 
župana zagrebačkoga, a da ih nijedan kastelan ni drugi službenik ne 
smije više preda se pozivati. 

Ban Stjepan Lacković i slijedeće je godine više puta vijećao na sa- 
borima s e o ola hrvatskim i slavonskim. Potkraj listopada skupio 
je staleže u mjestu Svetom Ivanu (in nostra congregatione generali in 
villa Scenthivan celebrata)* u današnjoj Bjelovarsko-križevačkoj župa- 
niji. Taj je sabor trajao više dana (do 5. studenoga) i na njemu se ras- 

ravljalo i odlučivalo koješta. Među drugim je ban rješavao pravde i 
ažnjavao nasilnike; osobito je sudio u parnici zbog otimačine između 
Stjepana, sina Petrova od Borbonoka i magistra Bekea, sina Stjepanova. 
Posljednji je poznati čin Lackovićeva banovanja isprava, izdana 5. pro- 
sinca u Zagrebu, građanima slobodne općine Gradeca, kad im je potvrdio 


1 [Riječ je o ondašnjoj upotrebi titula, u koje su ulazila imena i onih zemalja koje 
nisu bile u stvarnom posjedu nosioca titula. U to se doba Hrvatska južno od Gvozda i na- 
zivala Kraljevina Hrvatska i Dalmacija.] 

2 [V. bilj. 1. u prethodnom poglavlju.] 

3 [Danas Žabno.] 

privilegij bana Mikca, kojom je taj slobodnu općinu oslobodio od pla- 
ćanja dobiti za bansku komoru. Malo nakon toga zgodila se nova pro- 
mjena u upravi Hrvatskoga Kraljevstva, jer je kralj Ludovik namjestio 
opet svoga brata Stjepana za hercega čitave Slavonije, Hrvatske i Dal- 
macije, te njemu pridijelio za bana Stjepana Banića* od Lendave. Taj 
bijaše izliječio rane koje je dopanuo prigodom podsade Zadra. Razlog 
toj ponovnoj promjeni bijaše nedvojbeno politika Ludovika prema 
Mlecima. 

Ludovik naime ne bijaše postignuo cilja radi kojega je utanačio 
god. 1348. primirje s Mlecima na osam godina. Kraljevstvo Napuljsko 
bijaše za nj propalo za sva vremena. Stoga nije ni primirje s Mlecima 
imalo prave vrijednosti za njega, pače mu je selstalb da nije mogao s 
dobrim razlogom obnoviti borbu za Dalmaciju. A sad mu se baš pružala 
divna prilika otkad se Mleci god. 1351. zaratiše s Genovljanima, svojim 
starim takmacima na istoku. Genovljani pače ponudiše kralju u rujnu 
god. 1352. sami savez proti Mletaka. I pored primirja prihvati Ludovik 
genovljanske ponude i utanači 22. listopada s njima ugovor na dvije go- 
dine, po kojem će zajedno s Genovom zaratiti na Mletke. Što se osvoji 
gradova i oblasti u Dalmaciji, zapast će kralja, a što u ostalim krajevima 
mletačkoga vladanja, zadržat će Genovljani. Ako saveznici što zajednički 
osvoje, dijelit će plijen i zarobljenike na jednake dijelove; inače svaki sa- 
veznik može sam plijeniti i robiti, gdje ratuje. 

Dok je tako kralj Ludovik svaki čas bio gotov da pogazi utanačeno 
primirje, radili su Mleci za rata s Genovom grozničavo da ugovore pravi 
i trajni mir s kraljem. Ali Ludovik ne htjede sada ni čuti o definitivnom 
miru i da se oslobodi daljnjega napastovanja, namjesti na početku god. 
1353. svoga brata za hercega hrvatskoga, kojega se tobože ne tiče što je 
prije kralj ugovarao s Mlecima. A malo zatim, 27. travnja, posla Ludovik 
iz Ostrogona mletačkim poslanicima Marku Cornaru i Martinu Faletru, 
koji su dotad ugovarali o miru, ovo otkazno pismo: »Neka znade vaša 
plemenitost da se ugovor, koji bi se morao utanačiti između nas i mle- 
tačke općine, ne može ostvariti budući da mu gospodin Stjepan, herceg 
čitave Slavonije, Hrvatske i Dalmacije, naš premili brat, nije htio dati 
privole. Stoga rečeni ugovor nismo mogli izvesti, jer smo vladanje re- 
čene hercegovine (hrvatske) povjerili njegovu gospodstvu za vječna 
vremena, kako je poznato i vama i drugima. Nije zato više potrebito da 
se u tom poslu k nama potrudite. Međutim mi nećemo s duždom i 
općinom mletačkom započeti rata, ako ga prije tri čitava tjedna usmeno 
preko glasnika ili pismom ne, navijestimo.« 

Ludovik je dakle u travnju 1353. prekinuo sve dogovore s Mlecima, 
te je bio spreman zajedno s Genovljanima započeti rat. Ali su Mleci već 
slutili što kralj snuje, te bijahu još u ožujku poslali svoje poslanike u 
Beč caru i kralju Karlu IV neka bi odvratio kralja Ludovika od rata. Car 
Karlo bijaše došao u Beč vojvodi Albrechtu da se ondje sastane s Ludo- 
vikom i drugim knezovima. Budući da se Karlo baš tada spremao na 

vojnu u Italiju da satre moćnoga Giovannija Viscontija, bijaše mu mno- 
go stalo do prijateljstva mletačkoga. Navali zato na Ludovika neka ne 
gazi primirja; ako pak već mora ratovati, neka barem počeka dok pri- 
mirje mine. Ludovik se zaista smiri i odustane od rata; ali tim opet po- 
gazi utanačeni savez s Genovom, koja bijaše u proljeću 1353. svoju mor- 
naricu poslala u Jadransko more. 

Premda je Ludovik privremeno odustao od rata s Mlecima, ostade 
ipak brat njegov Stjepan hercegom hrvatskim. Taj je pače odlučio sa- 
svim se preseliti u Hrvatsku i stolovati u Zagrebu, u tvrdom Gradecu, 

dje je još od Karla Roberta stajala kraljevska palača. Herceg Stjepan 
bijaše od god. 1350. oženjen Margaretom (Anom), kćerju njemačkoga 
cara Ludviga Bavarskoga, koja mu je rodila dvoje djece, sina Ivana i 
kćer Elizabetu. Posljednjih dana travnja 1353. stigao je herceg u Zagreb, 
gdje su ga svečano dočekali velikaši, plemići, građanstvo i kaptol, pje- 

vajući pobožne pjesme i noseći moći svetaca. Po starom običaju obasuše 
hercega darovima i pogostiše ga obilato. S hercegom je jamačno došao 
i novi ban Nikola Banić [B4nffy], stari znanac slavonskih i hrvatskih 
staleža. I herceg i ban imali su štošta urediti, što nije mogao izvršiti 
jlo ban Stjepan Lacković. Već 8. svibnja sastao se u Zagrebu sa- 
or slavonskoga plemstva, kojemu je predsjedao herceg Stjepan zajedno 
s banom Nikolom, na kojem su uz drugo sva posjedovanja Vladislava, 
Bazarada i Brikcija Mihajlovića, zatim Ivana i Blaža Volterovića dosu- 
đena hercegu i banu. Poslije je herceg ostao stalno u Zagrebu, te je na 
Tijelovo (23. svibnja) pošao iz svoje palače u stolnu crkvu, gdje je pri- 
sustvovao svečanomu ophodu. Pet dana zatim (28. svibnja) izdao je 
»Stjepan, po božjoj milosti herceg čitave Slavonije, Hrvatske i Dalma- 
cije« znamenitu povelju kojom je crkvi zagrebačkoj potvrdio sva stara 
rivilegija svojih predšasnika, kraljeva i hercega. Herceg sam u povelji 
aže da mu je to »prva godina hercegovanja« (dicti nostri ducatus anno 
primo), te se zahvalno sjeća kako su ga Zagrepčani nedavno časno i 
dostojno dočekali, baš kako se pristoji za potomka kraljevskoga roda 
(prout regie stirpis). Dne 28. lipnja opet nalaže herceg čazmanskomu 
kaptolu da ustanovi među nekim posjedima samostana eremita sv. 
Pavla u Garićkim brdima (de montibus Garich). U polovici rujna bo- 
ravio je herceg Stjepan u Budimu, odakle je 16. rujna mapovjedio kap- 
tolu sv. Petra u Požegi neka izabere jednoga svog pouzdanoga člana, koji 

će zajedno s hercegovim čovjekom istražiti vjerodostojnost neke isprave 
zbog koje bijaše između Nikole, sina Ivahunova, i Dominika, sina Radi- 
nova, došlo do krvavih izgreda. 

Dok je herceg boravio većinom u Zagrebu, bijaše ban Nikola pošao 
na jug u Hrvatsku i sazvao po nalogu njegovu (de mandato et praecep- 
to... ducis) sve plemiće i staleže hrvatske na sabor u grad Knin. Na taj 
sabor biše pozvani javno (publica proclamatione facta) ne samo svi 
plemići Hrvatskoga Kraljevstva, nego i drugi ljudi kojega god staleža, a i 
osobita ugleda; zadaća pak sabora bijaše »ustanoviti prava hercegova 
veličanstva« (pro requirendis iuribus ducalis maiestatis). Tako dođoše 
na taj sabor knezovi Frankapani (knez Bartol sa svojim sinovima Stje- 
panom i Ivanom), knezovi Kurjakovići iz Krbave i napokon knez Budi- 
slav Ugrinić, gospodar grada Roga i gorljivi privrženik kralja Ludovika. 
Za Ivana Nelipića, kneza cetinskoga, ne spominje se da je bio nazočan, 
premda se zna da je baš u to vrijeme vjerno stajao uz svoga kralja i 
mnogo smetao kneginji Jeleni, udovi Bribirskoga kneza Mladena III i 
sestri srpskoga cara Stjepana Dušana. Napokon je na sabor došlo i 
crkvenih dostojanstvenika, od kojih se izrijekom spominje kninski bi- 
skup Blaž. 

Sabor u Kninu trajao je više dana, od 9. rujna do 19, a možda i 
dulje. Što se na njemu raspravljalo i odlučivalo, nije zabilježeno; samo 
se zna da su se uz drugo i parnice rješavale. Tako je jednoga dana ustao 
* kninski biskup Blaž i potužio se na plemstvo, koje mu je uskraćivalo 
desetinu, te tim biskupiji veliku štetu prouzrokovalo. U raspravama o 
toj tužbi sudjelovali su prvi velikaši, te bi napokon odlučeno da odsad 
ne plaćaju desetine oni plemići koji ne imadu više od deset podanika. 
Još bi uređeno kako da se desetina plaća i od čega, a i to da biskup može 
po volji imenovati župana u svojoj pokrajini. 

I god. 1354. boravi herceg većinom u Zagrebu. Dne 6. siječnja za- 
povijeda magistru Tomi, sinu Ladislavovu, svomu kastelanu u gradu 
Koprivnici, da ne smeta niti ne brani građanima i gostima varoši Ko- 
privnice, ako bi za svoju potrebu sjekli drva u njegovim šumama. Dne 
15. svibnja bio je opet herceg u gradu Ivaniću (in Ivanch). Tu dolazi 
preda nj Nikola, sin Kačkov (filius Katchk), službenik grada Moravča 
(jobbagyo castri de Moroucha), te ga moli u ime svoje i svojih rođaka da 
bi čitavu njegovu zadrugu oslobodio od teške službe gradu i županu od 
Moravča, te ih uzvisio na plemiće i kraljevske službenike. Nikola spo- 
minie koliko se on sa svojim rodom borio još uz bana Mikca i poslije za 
kralja Ludovika, koliko je svojih zadrugara u tim bojevima izgubio i 
i koliko ih je ostalo osakaćenih udova. Herceg smatra da mu je uslišati 
molbu onih koji su se žrtvovali za prijestolje, pa zaista Nikolu i njegove 
zadrugare, a i sve potomke i posjedovanja njihova, oslobađa sasvim od 
podaništva i službe, koju su dosad činili gradu Moravču, pa ih veledušno 
uvršćuje u kolo »čistih plemića kraljevstva i kraljevskih službenika« (in 
coetum et numerum purorum regni nobilium et servientium regalium), 
tako da ne ostane na njima nikakva ljaga pređašnje neplemenitosti 
(nulla pristinae ignobilitatis macula super eisdem reservata). Podjedno 
zapovijeda banu, županima, a i plemićkim sucima Moravačke župe da 

Nikole i zadrugara njegovih ne uznemiruju više zbog toga što su bili prije 
podanici (kmetovi) grada Moravča. 

To je posljednji poznati čin hercega Stjepana. Malo nakon toga 
razboli se herceg i umre 9. kolovooza 1354, baš u vrijeme kad je brat nje- 
gov, kralj Ludovik, bio podignuo vojsku na Srbe. Stjepan, koji ne bijaše 
navršio ni pune dvadeset i dvije godine, pokopan bi u Zagrebu u stolnoj 
crkvi sv. Stjepana. Iza njega ostade udovica Margareta s nejakim sinom 
Ivanom i kćerju Elizabetom. Kako su Ivanu bile tek dvije-tri godine, 
prozvala se majka njegova »herceginjom čitave Slavonije, Hrvatske i 
Dalmacije«, te je stolovala i dalje u Zagrebu, gdje je slijedećih godina 
(1355—1356) više puta izdavala povelje i inače utjecala na javne poslove. 
No god. 1358. uda se Margareta drugi put za grofa Gerlacha od Hohen- 
locha i ode u Njemačku, ostavivši sina svoga Ivana na dvoru kralja 
Ludovika. 

Desna ruka obudovjeloj herceginji bio je g dić prokušani ban Ni- 
kola Banić. Ali u veljači 1356. obio! on, pa budući da je u ožujku 
banska stolica bila prazna, sjede na nju u travnju Leustahije, koji 
je podjedno bio župan u županijama Šimeškoj, Stolnobiogradskoj i 
Tolnanskoj. On je vršio bansku čast sve do god. 1361. Obično se zove 
naprosto »ban čitave Slavonije«, ali koji put i »glavni namjesnik kralje- 
vine čitave Slavonije« (regni totius Sclavoniae vicarius generalis). 


(Vladanje kralja Ludovika u Ugarskoj, odnosi 
prema Srbiji i Bosni, 1351—1356.) Ludovik se bijaše uvjerio da 
mu nije moguće osigurati prijestolja u Napulju ni sebi ni svojim potom- 
cima. Vrztivši se stoga s napuljske vojne, svrati osobitu pažnju na Polj- 
sku, gdje je kraljevao ujak njegov Kazimir Veliki. Kako je bilo sve vje- 
rojatnije da će nakon smrti Kazimirove zapasti poljsko prijestolje Lu- 
dovika i njegovu djecu, pomagaše on svoga ujca u svim njegovim pothva- 
tima. Još potkraj 1349. bijaše Kazimir u sretnom ratu s litavskim knezom 
Lubartom osvojio nekadanje kneževine Halič i Vladimirsku zajedno s 
gradovima Lavovom, Vladimirom i Hlumom. No odmah slijedeće godine 
preoteše mu Litavci gotovo sve te krajeve i stadoše pače provaljivati i 
robiti po starim poljskim zemljama. U toj nevolji sebi kralj Ludovik 
svomu ujcu u lipnju 1351. u pomoć. Budući da je Kazimir teško obolio, 
stade sam Ludovik na čelo poljskih i ugarskih četa i prolažaše u kolovozu 
petnaest dana po šumama da se ogleda s Litavcima. Lubartov brat Kej- 
stut, koji je s bratom svojim Olgierdom vladao u Litvi, ne usudi se s 
njime sukobiti, nego se dade skloniti te pođe sam u ugarski tabor, gdje 
15. kolovoza utanači mir s kraljem Ludovikom. Tom prigodom obeća da 
će se sa svojom braćom i čitavim narodom pokrstiti, ako mu Ludovik 
izmoli kraljevsku krunu u pape. Još se obveza da će ugarskoga kralja 
pomagati u njegovim ratovima, ako bi taj zajedno s poljskim kraljem 
njima opet pribavio krajeve koje im bijahu ugrabili vitezovi njemačkoga 
reda, i ako bi ih branili kako od potonjih tako i od Tatara. Kad je me- 
đutim Ludovik pustio na slobodu Lubarta, kojega bijaše prije toga polj- 
ski kralj zarobio u nekom zamku njegovu, pobježe i Kejstut noću iz 
ugarskoga tabora te se vrati u svoju zemlju. U ožujku 1352. prijeđe Lu- 
dovik ponovno preko Karpata i pridruži se svomu ujaku Kazimiru, koji je 

s velikom vojskom podsjedao tvrdi grad Belz. Nakon žestokoga juriša, 
za kojega je i ugarska i poljska vojska ljuto stradala te je i sam Ludovik 
od dobačena drvena topuza dopanuo teške rane, zadovoljiše se oba vla- 
dara tim da im se Belz formalno pokorio. Na gradu bi izvješena ugarska 
zastava mjesto litavske, a nato se Ludovik i Kazimir vratiše kući. Ludo- 
vik se pogodi sa svojim ujakom tako da mu je za svotu od 100.000 
zlatnih forinta ustupio sva svoja prava na Halič i Vladimirsku (Crvenu 
Rusku). Ako bi Kazimir umro bez muških potomaka, pripasti će te 
zemlje zajedno s poljskom državom ionako ugarskomu kralju; u protiv- 
nom slučaju pristoji ugarskomu kralju pravo da ih otkupi za jednaku 
svotu od 100.000 zlatnih forinta. Kazimir međutim izgubi nadu da bi mo- 
gao čitavu Crvenu Rusku obraniti i održati protiv Litvanaca, a i protiv 
Tatara koji su zajedno s Litvancima češće iz južne Ruske provaljivali na 
Zapad. Zato se i pogodi s litavskim knezovima tako da će on iduće dvije 
godine zadržati oblasti Halič i Lavov, a litvanskim knezovima neka ostane 
Vladimir, Hlum, Luck i Belz. 

Pored rata s Litvancima bavio se u to vrijeme kralj Ludovik i s 
unutarnjim prilikama Ugarske, nastojeći osobito da podigne i uredi voj- 
ništvo. Znamenit je u tom pogledu sabor od god. 1351. što ga je kralj 
zajedno s majkom Elizabetom po svoj prilici u Budimu obdržavao i na 
kojem je sporazumno s velikašima i plemstvom izdao dekret od 11. pro- 
sinca 1351. Najprije je kralj na molbu plemstva potvrdio zlatnu bulu, 
izuzev četvrtu točku koja bi tako promijenjena da plemić, koji umre bez 
djece, ne može raspolagati sa svojim imanjem (darovati ga komu ili 
prodati), nego da ono ima pripasti njegovoj braći i njihovim potomcima; 
ako pak ne bi nikoga od roda bilo, da pripadne kraljevskoj kruni. Da bi 
se dohoci kraljevske blagajne i plemstva umnožili i tim obrambena snaga 
zemlje ojačala (jer bi i kruna i gospodari banderija mogli uzdržavati 
veće čete), izdana bi odredba po kojoj su podanici i na kraljevskim i na 
duhovnim i na plemićkim imanjima imali otad davati svojim zemaljskim 
gospodarima devetinu od svega prihoda. Tima ustanovama bi omogućeno 
da se vojna snaga ugarska, koja bijaše za prijašnjih smutnja duboko pa- 
la, opet tako podigla da je Ludovik napokon raspolagao s vojskom od 
200.000 momaka. Na saboru biše i drugi zaključci stvoreni. Seljacima bi 
opet potvrđena sloboda seljenja, zemljarina, tj. porez od svakih dverih ili 
porte (dotično od svakoga kućišta), ustanovljena bi opet na 18 dinara. 
Još bi odlučeno da djeca i rođaci zločinaca ne smiju biti progonjeni, 
nadalje da plemići budu slobodni od svake carine i napokon da proti 
plemićima ima parnice voditi županijski plemićki sud. Znamenita je 
nadasve ustanova u pogledu slavonskih plemića. Ta ustanova određuje 
da »plemići između Drave i Save, a i oni u županiji Požegi i Vukovu« 
nemaju više plaćati ni kunovine ni banske zalazine (zalužine) kako su 
stoljećima činili, nego će odsad plaćati poput ugarskih plemića samo 
»dobit kraljevske komore«. Tim biše slavonski plemići izjednačeni s 
ugarskim plemstvom, a sama Slavonija i pravnim ustanovama odijeljena 
od Hrvatske, kako je dosad bila administrativno od nje rastavljena. Pod- 
jedno bi tim utrt put slavonskomu plemstvu da polazi ugarske sabore, 
čemu prije nema traga. 

Kralj Ludovik bijaše još od oca svoga baštinio rat sa srpskim carem 
Stjepanom Dušanom. Pozorište tomu ratu bijahu poglavito banovina 
Mačva i Srijem. Banovi mačvanski Nikola (1335—1340), a za njim brat 
njegov Dominik (1341—1352) suzbijahu s najvećim trudom navale 
srpskoga kralja, koji je žilavo radio da proširi svoju vlast na sjeveru 
u Podunavlju. Ban Dominik bijaše u ratu sretan: ne samo da je suzbio 
provale Dušanove u Mačvu i Srijem, nego je te opustošene krajeve na- 
pučio novim naseljenicima, a onda je iz Mačve stao udarati na jug na 
oblasti kralja srpskoga, vraćajući mu nemilo za nedrago, harajući i ro- 
beći po njegovu Araljevkivu. Zbog tolikih zasluga izda Kralj Ludovik 26. 


svibnja 1345. mačvanskomu banu Dominiku, sinu Oslovu, znamenitu 
darovnicu, u kojoj je potanko sve ispričano što je hrabri ban za obranu 
Mačve uradio. Dominik je tako do god. 1345. ne samo održao Mačvu, 
nego svakako prije 1346. i vlast svoga kralja znatno raširio, pridobivši 
znamenite gradove Beograd i Golubac, a i mnoga druga mjesta na jugu 
Save i Dunava. 





PJENEZI SRBSKOGA KRALJA I CARA STJEPANA 
DUŠANA SILNOGA (1331—1355) 


1. Novac Stji Dušana kao kralja. Lice: Spasitelj na krstu, 
punolik, sj na prijestolju, s Bi astom osjenkom oko glave, 
do koje su s obje strane kratice IC—XC (Jesus Christus); u ruka- 
ma drži knjigu. S obje strane prijestolja sigle: NC. Naličje: 
Dolje kaciga sa dvije četverokutne rupice za oči, nad njom se diže kao 
nakit četverokutna zastavica, sastavljena od tri razite pruge (sred- 
nja piknjasta); na svakom u po jedan krinov cvijet. Iz zastavice 

se na dvostrukoj palici okrug, koji je iznutra prazan, a nad 
njim je troperna perjanica. Natris naokolo ruba: »Stephanus Dei 

gra(ci rex«. 
2. Novac Stjepana Dušana kao cara. Lice: Spasitelj na krstu, 
prmoliki sjedi na prijestolju, s ravnom osjenkom oko glave, do 
oje su kratice IC—XC. S obje strane prijestolja sigle: R—V. Na- 
ličje: Nema nikakove slike, n samo ćirilski natpis u četiri 
rei ovako: t cub - Bb xa ba Ba - roBbpH upbic = 

+ Slte)f(a)n» ve Hi(rist)a B(ogja bi(a)govčrnii) c(a)re je. 


Srpski kralj Stjepan Dušan nije dakle mogao odoljeti na sjeveru 
svoje države. Uzrok toj nedaći bijaše svakako što je u isti mah vodio 
upornu borbu s Bizantskim Carstvom, kojemu je upravo radio o glavi. 
Pootevši mu redom pokrajine i oblasti, dade se napokon u siječnju 1346. 
u Skoplju proglasiti i ovjenčati za »cara« Srbima, Grcima i Bugarima«, pa 
snovaše otad o tom da sam zasjedne na bizantsko prijestolje u Carigradu. 
No kako će uzeti Carigrad kad nema brodovlja, bez kojega se ne može ni 
pomisliti na podsadu toga grada? A hoće li mirovati Ludovik u Podu- 
navlju? Da osigura i brodovlje i mir s ugarske strane, radio je Stjepan 
Dušan god. 1345. o savezu s Mletačkom Republikom, koja je baš u ono 

vrijeme ratovala s kraljem Ludovikom radi Zadra. Stjepan pomagat će 
Mlečane u Dalmaciji, a oni će mu dati brodovlje za navalu na Carigrad. 
No Mleci ne utanačiše ipak god. 1346. formalnoga saveza sa srpskim ca- 
rem, ali mu se pokazaše svakom prigodom kao prijatelji, dopustivši mu 
voziti oružje iz svoga grada i ustupivši mu oboružanih galija. 

Bit će da su se Mleačni žacali saveza sa srpskim carem radi bosan- 
skoga bana StjepanallKotromanića, koji je odavna bio njihov 
prijatelj, ali je podjedno vazda stajao uz svoga svojaka, ugarsko-hrvat- 
skoga, kralja Ludovika. Ta bosanski ban pomagao je vazda Ludovika i 
njegove banove ne samo u hrvatskim vojnama, nego i prigodom obrane 
Zadra god. 1346; taj je bosanski ban također poput mačvanskih banova 
bio poglaviti protivnik srpskoga kralja i cara na jugu Save. K tomu nije 
srpski car nikako mogao oprostiti bosanskomu banu što je ocu njegovu 
oteo Humsku zemlju i tako srpsku državu lišio velikoga dijela lijepoga 
primorja. Stoga bijaše vječitih borba između cara i bana, a te je borbe 
još jače raspirivao kralj Ludovik, svojak i vrhovni gospodar bosanskoga 





PJENEZI BOSANSKIH BANOVA U 14. STOLJEĆU. 
1. Novac bana spina II Kotromanića & 1353). Lice: Spasitelj 
en 


na prijestolju punolik, s piknjastom osjenkom oko glave, desnicom 
dijeli blagoslov, a ljevica mu je naslonjena na knjigu koju drži u 
krilu. Prijestolje nema straga naslova, nego se njegove pobočne 
strane združuju piknjastim lukovima s osjenkom. rljestolja 
su s obje strane kratice IC XC, so i sigle N i s a ispod 
potonjih Sed jedna šestolista ruža. aličje: Ban punolik stoji 
između dva piknjasta luka, u desnici drži goli mač, a u ljevici 
kratko žezlo s križem. Natpis: naokolo ruba: »Stephanus banus 


B(osne).« 
2. Novac bana Stjepana Tvrtka (1353—1377). Lice: Spasitelj 
punolik, s piknjastim osjenkom oko glave, stoji između dva pik- 
njasta luka; desnicom dijeli blagoslov, a jekom drži knjigu na 
prsima. Izvan lukova dvije sigle i dvije Ššestoliste ruže. ali- 
Č di Ban stojeći, punolik, gol lav, brkat i bradat, u bogatom 
odijelu, koje se uz tijelo pris! aha, u desnici drži goli mač, a u 
ljevici žezlo s križem na vrhu. Natpis: »Tvertco ... ban(us) Bosne«. 


bana. Još god. 1346. prijetila je pogibelj da bukne veliki rat između 
Bosne i Srbije. Dne 21. studenoga 1346. javljaju Mlečani banu Stjepanu 
II Kotromaniću da je srpski car Mletačkoj Republici za volju spreman 
živjeti sbanom u miru i prijateljstvu, ali se tuži da je ban zauzeo i da drži 
neku zemlju (Hum), koja po pravu njemu pripada. Neka mu vrati ugra- 
bljenu zemlju i eto mira. Ako ban dvoji o njegovu pravu na tu zemlju, 
neka se sastanu vješti ljudi da ispitaju čije je pravo starije. Neće li pak 
ban da se već sada o tom odlučuje, car je zadovoljan da se privremeno 
sklopi primirje na dvije ili tri godine, ali s jamstvom da se neće primirje 
ni na koji način prekršiti. 

Čini se da je Mlecima zaista pošlo za rukom da oba vladara sklone 
na primirje. No već god. 1349. bukne opet razmirica svom žestinom. I 
ovaj put nastojahu Mleci da opreke izravnaju, ali im trud ostade jalov. 
U polovici srpnja bio je bosanski poslanik u Mlecima. Najprije moli da 
bi se Mlečani udostojali još jednom pokušati da postignu slogu, spora- 
zum i ljubav između cara i bana; a zatim javlja da je ban Stjepan u 
Humskoj zemlji dao podići utvrđeno mjesto, te moli Mlečane da bi za 
gradnje te utvrde odbijali sve navale s morske strane, budući da je ban 
s kopnene strane dovoljno siguran. Na prvu molbu ukaza se mletačko 
vijeće najpripravnije i odgovori kako je upravo zapovjedilo svojemu po- 
slaniku, koji je pošao k caru, da gleda izmiriti Srbiju s Bosnom. Drugom 
molbom banovom bijahu Mlečani neugodno iznenađeni. Vikli da sami 
gospoduju u Jadranskom moru, ne mogoše dopustiti da ban podigne jaku 
utvrdu u primorju, odakle bi mogla zaprijetiti pogibelj i njihovim gra- 
dovima u Dalmaciji; u drugu ruku opet ne mogoše zabraniti banu da u 
svojoj zemlji gradi grad po svojoj volji. Pritajiše zato svoj strah i zlo- 
volju i stadoše bana putiti da odustane od gradnje spomenute utvrde, 
jer bi tim mogao osujetiti sporazum s carem. Taj bi naime mogao ustvr- 
diti da je baš njegovo ono mjesto gdje ban diže utvrdu, pa bi tako došlo: 
do novih razmirica. 

Međutim je planuo već očiti rat između Bosne i Srbije. Dok se naime 
car bavio uređivanjem svoje prostrane države i na saboru izdavao svoj 
glasoviti zakonik, udari ban Stjepan II Kotromanić, potaknut i pomagan 
od kralja Ludovika, s 50.000 konjanika i 30.000 pješaka iz Huma na ze- 
mlje Dušanove. Najviše je stradala tom prigodom stara kneževina Tra- 
vunja, kojom bijaše ban (preko Gackoga i Rudina) provalio sve do grada 
Kotora. Bilo je to negdje u drugoj polovici god. 1349. Caru se to vrlo 
na žao dalo. U svojoj poruci Mletačkoj Republici od 13. travnja 1350. 
potuži se on gorko po svomu poslaniku Mihajlu Buću da je za ljubav 
mletačkomu duždu postupao s banom prijateljski, ali ban odvratio mu 
je ljubav zlim, jer je orobio njegove ljude i osvojio neke oblasti i mjesta, 
a to još i sada čini. Mletačka Republika neka zato nastoji da ban odu- 
stane od daljnjega uznemirivanja srpskih zemalja i da učinjeno zlo što 
prije popravi, jer se inače car ne bi mogao suspregnuti, nego bi se morao 
ljuto osvetiti. Mlečani sada napeše sve sile da izmire oba vladara. Caru 
Dušanu obećaše da će bosanskomu banu pisati zasebno, odlučno pismo i 
spotaknuti mu učinjenu nepravdu, te izjaviše svoju nadu da će u bana 
uspjeti. Nato poslaše 11. srpnja svečane poslanike i banu i caru. Dva sve- 
čana poslanika imala su poći najprije u Dubrovnik i ondje se točno oba- 
vijestiti, a zatim bijaše im poći ili zajedno ili pojedince i do cara i do 
bana, te u ime Republike raditi o miru i sporazumu obiju vladara. Ako 
poslanicima ne bi uspjelo utanačiti mir, neka nastoje da se barem pri- 
vremeno obustave neprijateljstva dok im stignu novi nalozi iz Mletaka. 


No ni ovo sjajno poslanstvo mletačko nije koristilo. Car Stjepan 
Dušan, da bi se za lanjsku provalu bana Stjepana osvetio, udari s voj- 


5 [Bosanci su tada provalili u Konavle i pljačkali kod Cavtata. 

skom na Bosnu u času kad se ugarski kralj Ludovik bijaše otputio u 
Napulj. Ban Stjepan umakne u šume i gore, a Dušan dođe pod njegovu 
stolicu Bobovac. Mnogi nezadovoljni velikaši bosanski, tajni ili očiti pri- 
vrženici patarena, pridružiše se srpskomu caru. No i pored nevjere bo- 
sanskih urođenika ne mogaše Dušan tvrdoga Bobovca osvojiti, nego opu- 
stoši Bosnu i preko Duvanjskoga polja prijeđe u Hum. O daljnjem ra- 
tovanju u Humskoj zemlji nema podataka. Potkraj rujna 1350. poručiše 
Mletačkoj Republici poslanici njezini u bana i cara kako nemaju nade 
da bi kojimgod načinom došlo do sporazuma između oba vladara; a nato 
ih pozove mletačko vijeće da toplo preporuče srpskomu caru mletačke 
e zajedno s njihovim zemljama i mjestima, pa da se vrate kući 
ako se uvjere da im je daljnji boravak na carskom dvoru suvišan. No 
već 6. listopada bojahu se u Mlecima da će srpski car htjeti možda Du- 
brovčanima oteti Stonski Rat i druga mjesta, koja im bijaše još 1333. 
darovao bosanski ban; zato zapovjedi vijeće svojim poslanicima da i da- 
lje ostanu na svom mjestu, dok se ne uvjere da ne prijeti ni Dubrovniku 
ni njegovoj državini nikakva pogibelj od cara Dušana. Bojazan međutim 
Mletaka nije se ovaj put ispunila jer se srpski car malo zatim ukrcao 
u brodove i otplovio na jug u Kotor. 

Opreka među srpskim carem i bosanskim banom potrajala je i dalje. 
To je jamačno poglaviti razlog da se bosanski ban Stjepan II Kotromanić 
još jače priljubio kralju Ludoviku. A i taj je bana osobito zavolio, sma- 
trajući ga prvim i glavnim pobornikom svoje vlasti na Balkanskom po- 
luotoku. Ludovik trebaše bosanskoga bana jer je suzbijao premoć srp- 
skoga cara i jer mu je mogao biti najboljim saveznikom protiv Mletaka. 
Stoga su odnosi između kralja Ludovika i bana bosanskoga nakon god. 
1350. postajali sve tjesniji i pouzdaniji. Ban je već odavna bio u svojti 
s kraljem Ludovikom po ženi.svojoj Elizabeti, rođenoj Poljakinji. Sad je 
kralj Ludovik poradio da podigne još više ugled svoga odanoga kletve- 
nika i rođaka. Nekako oko čodine 1351. udade banovu rođakinju ili se- 
stru Mariju u Njemačku za grofa Ulrika od Helfensteina; a god. 1353. 
oženi se sam banovom krasnom kćerju Elizabetom i postade tako zet 
svoga kletvenika. 

Kralj naime Ludovik bijaše već više godina udovac, jer mu je god. 
1349. umrla prva žena Margareta, kći češkoga kralja Karla IV. Na dvoru 
kraljevu boravilo je uz strogu i ponositu majku njegovu Elizabetu više 
mladih kneginjica, a među njima i krasna kći bosanskoga bana, također 
Elizabeta po imenu, za kojom su se otimale oči mnogih knezova i veli- 
kaša. I srpski car Dušan tražio je lijepu banovu kćer za svoga sina Uroša. 
Ali mlada i lijepa Elizabeta zavoli svoga rođaka, ugarskoga kralja, udovca 
koji također planu ljubavlju prema njoj. I premda je kralj Ludovik bio s 
njom u četvrtom koljenu srodstva, on se ipak i bez papina dopuštenja 
s njom oženi. Vjenčanje bi obavljeno 20. lipnja 1353. po svoj prilici u 


* (God. 1333. Dušan je Dubrovniku ustupio Ston s Pelješcem, a to je isto te godine 
učinio i bosanski ban.] 
7 [Tvrtko se povukao zbog napadaja Bizantskog Carstva s juga.] 

Budimu. Tek nakon vjenčanja zamoli kralj Ludovik dispenzaciju 
u pape Inocencija IV, koji nato 31. kolovoza naknadni oprost i 
dopusti. U posebnoj poslanici na biskupa zagrebačkoga i njitranskoga 
piše papa ovako: »Ugarski kralj Ludovik i plemenita gospođa Elizabeta, 
kći Stjepana bana bosanskoga (ducis Bosniae), i ako su znali da su srod- 
nici u četvrtom koljenu, ipak su sa stanovitih razloga (ex certis causis) 
stupili u brak. Oni su se obratili na papu radi oproštenja ove zapreke, 
budući da takav brak povlači ekskomunikaciju za sobom.« No kako bi se 
raspustom toga braka izazvala velika sablazan, nalaže papa jednomu ili 
drugomu od spomenutih biskupa neka oprosti kralja i njegovu ženu od 
crkvenoga prokletstva koje ih je snašlo. Neka se kraljevski supruzi pod 
zakletvom zavjetuju da neće više takvo što učiniti i da će se pokajati. 
Neka sada po njihovoj rasudbi, bez obzira na srodstvo, iznova sklope 
brak, a djeca od toga braka neka vrijede kao zakonita. Osim toga neka 
za dvije godine plaćaju crkvama po pedeset maraka srebra. 

Udajom banove kćeri Elizabete za kralja Ludovika bijaše se silno 
digao ugled Stjepana II Kotromanića. Papa ga zove hercegom (dux), a 
drugi opet i kraljem. No i kralj Ludovik imaše koristi. Ne samo da mu 
je ban Stjepan u ime miraza svoje kćeri ustupio Humsku zemlju, koja 
bijaše doslije kamen smutnje između Bosne i Srbije, nego se kralj mogao 
nadati da će ga ban još izdašnije i odanije pomagati kako u borbama sa 
srpskim carem tako i u odlučnom boju s Mlecima radi Dalmacije. Jer 
Ludovik nije mogao ni smio pregorjeti Dalmacije, i samo nastojanju 
cara njemačkoga i podjedno češkoga kralja Karla IV bijaše nedavno 
uspjelo da Ludovik nije pogazio osmogodišnje primirje i obnovio rat s 
Mlecima. 

Ali prije nego što je ban Stjepan mogao djelotvorno išta poraditi u 
prilog svomu zetu, rastavi se on s ovim svijetom. U drugoj polovici go- 
dine 1353 — možda 28. rujna — umre ban Stjepan, te bi pokopan u samo- 
stanu Mileševu (na desnoj obali Bosne, danas Mileševac u Gradačkom ko- 
taru), koji bijaše sam podigao. Nema sumnje da je sada kralj Ludovik, 
zet njegov i vrhovni gospodar Bosne, svom snagom nastojao da što jače 
skuči banovinu bosansku. To je tim lakše mogao što pokojni ban nije za 
sobom ostavio muškoga poroda, te je sada na bansku stolicu bosansku 
stupio njegov sinovac, petnaestogodišnji Stjepan Tvrtko, sin nje- 
gova brata Vladislava i kneginje Jelene od roda Bribirskih knezova. Nisu 
poznate prilike u Bosni u prvo vrijeme Tvrtkova banovanja; no nedvoj- 
beno su bile teške pogodbe pod kojima je kralj Ludovik potvrdio Tvrtka 
u banskoj časti. Uz to bilo je i protivnika njegovu vladanju u samoj 
Bosni između patarena i moćne vlastele. God. 1354: »pride gospoda bana 
mati (Jelena) s Ugr (iz Ugarske) sa svojim sinom (mlađim), knezom 
Vikom (Vukom)« u Bosnu, a nato »bi stanak (sabor) na Mileh (u Mi- 
leševu) vse zemlje Bosne i Doljnjih kraj, i Zagorija i Humske zemlje«, 
na kojem je »prisegla gospoja bana mati i nje sin gospodin ban Tvrtko« 
knezu Vlatku Vlkoslaviću iz Ključa potpunu slobodu i sigurnost, te mu 
zajamčila sva imanja koja je stekao i držao u vrijeme bana Stjepana. 
Nedvojbeno je knez Vlatko Vlkoslavić bio protivnik mladoga Tvrtka, te 
ga je trebalo ovakvim načinom primiriti. 

Kralj Ludovik ne samo da je skučio mladoga bana Tvrtka, nego je 
preko njega nastojao ovladati i onim dijelom Hrvatske koji se još otimao 
njegovoj vlasti. A to bijaše oblast Bribirskih knezova, osobito gradovi 
Omiš, Klis i Skradin, kojima je nakon smrti kneza Mladena III (1348) 
za njegova sina Mladena IV upravljao neko vrijeme njegov stric Pavao 
III, a kad je taj obolio, majka nedorasloga Mladena, junačka Jelena, 
sestra srpskoga cara Stjepana Dušana. Brižna majka već je od godine 
1351. branila poput lavice baštinu svoga sina, a osobito kad se mjesto 
slaboga i nemoćnoga Pavla stala pačati u te poslove vlastohlepna supruga 
njegova Katarina, ponosita kći Mlečanina Ivana Dandola. Još u kolovozu 
te godine nastojali su Mleci da izmire obje kneginje, Srpkinju Jelenu i 
Mlečanku Katarinu, koja je nesumnjivo radila da svomu rodnomu gradu 
pribavi posljednje ostatke vladanja Bribirskih knezova. Ali na tu baštinu 
imala je neko pravo i Jelena, mati bosanskoga bana Tvrtka. I baš preko 
te banove majke nastojao je i kralj Ludovik da ovlada gradovima Omi- 
šem, Klisom i Skradinom. Ako ih zadobije bosanski ban i njegova mati, 

ripast će tim državi kralja Ludovika. Kralj pak štitit će opet mladoga 
ana od sile srpskoga cara. 

Jamačno u sporazumu s kraljem, a možda i po njegovoj zapovijedi, 
došao je bosanski ban Tvrtko s majkom svojom i vojskom u travnju ili 
svibnju 1355. u Hrvatsku i Dalmaciju. Tu je najprije po pogodbi (per 
concordium) zauzeo gradove nekadašnjega vojvode Grgura, a i gra 
gospođe Katarine, koji je dosad držao neki Novko Čubranić, pri čem ga 
je pomagala i majka sa svojim četama; a zatim je posredovanjem hrvat- 
skoga banovca iz Knina utanačio mir ili primirje s cetinskim knezom 
Ivanom Nelipićem. U isto vrijeme spremala se po nalogu kralja Ludovika 
i njegova mati da pođe u Klis svojoj rođakinji Jeleni, sestri srpskoga ca- 
ra, koja se bijaše nedavno pridigla od bolesti. Jelena se imala sastati s 
kneginjom kliškom da joj isporuči neke poruke od kralja (aliqua com- 
missa per regem refferenda), koji je nedvojbeno zahtijevao da mu pre- 
dade gradove Omiš, Klis i Skradin, baštinu svoga nedorasloga sina Mla- 
dena. Zanimljivo je kako baš u to doba dubrovački knez javlja u Mletke 
da će se ugarski kralj izmiriti sa srpskim carem i da će onda Ludovik 
doći u primorske strane. 

Nema sumnje da je kralj Ludovik u svibnju 1355. radio kako bi 
posredovanjem bosanskoga bana i njegove majke ovladao gradovima Bri- 
birskih knezova i tako Mlecima zakrčio daljnje širenje njihove vlasti u 
Dalmaciji i Hrvatskoj. Ali misija banove majke Jelene nije uspjela, i tako 
nije Ludoviku ostalo drugo nego da opet pograbi oružje. Već 20. srpnja 
1355. javlja Mlecima krbavski knez Grgur Kurjaković da se kralj Ludo- 
vik sprema sam glavom poći u primorske strane. No kralja ipak ne bi, 
nego hrvatski ban Nikola Banić (Banffy) diže vojsku da otme kliškoj 
kneginji gradove njezina sina. Mleci se stoga ljuto zabrinuše, osobito od 
onoga časa kad je grad Omiš, ne zna se kako, negdje u rujnu došao u 
vlast hrvatskoga bana i kralja. Sad se pojagmiše Mleci da njih zapadnu 
barem Klis,i Skradin. Oni poručuju svojim providurima da te gradove 
svakako pribave Republici makar i novcem: neka kneginji za sam Klis 
ponude i 50.000 malih libara. Podjedno nastoje se sporazumjeti s krbav- 

skim knezom Grgurom Kurjakovićem da se zajedno opru banu; svomu 
knezu i kapetanu u Zadru daju naputke kako da brani grad od navala 
kastelana Ostrovice, a Trogiranima šalju 13. listopada za novac oružani 
brod da bi se branili od navala Omišana. 

Kliška kneginja Jelena našla se sada između dvije vatre. Da se u taj 
sudbonosni čas održi, zatraži pomoć u svoga brata, srpskoga cara Stje- 
pana Dušana. Već 31. listopada 1355. znadu u Mlecima »da srpski kralj 
želi imati gradove kneginje«; stoga poručuje Republika svojim providu- 
rima u Dalmaciju neka gledaju srpskoga cara preteći. Ako on nije gra- 
dove već dobio, neka ponude kneginji 70.000 malih libara za Klis, a za 
Skradin do 40.000; družina njezina neka se podmiti s 3000 libara, samo 
da skloni kneginju na prodaju. Ali sve to nije koristilo. Car Stjepan 
Dušan poslao svoje čete i vojvode sestri u pomoć, te je na to planula 
borba između njih i hrvatskoga bana. Mleci se još jače uznemirili. Dne 
21. studenoga žele se na svaki način izmiriti s ugarskim kraljem, a dva 
dana poslije zapovijedaju da se osnuje domobranstvo u njihovim kota- 
rima Dalmacije i Hrvatske. 

Nije potanko poznato kako se ratovalo. Dne 12. prosinca 1355. javlja 
iz Splita bribirski knez Pavao III Mletačkoj Republici da Skradinjani 
nisu voljni ostati pod vlašću cara srpskoga. Nadalje kaže da je najviši 
kaštel grada Klisa, u koji se jamačno zatvorila kneginja Jelena sa svojom 
djecom, u vlasti srpskoga vojvode Palmana, kojega je car sestri u pomoć 
poslao; ali podgrađe grada Klisa s gornjim vratima i s utvrđenom stije- 
nom (cum saxo Oprack) da drži hrvatski ban Nikola u ime kralja ugar- 
skoga i da se utvrđuje u njima. Napokon poručuje još da se u Kninu 
skuplja silna vojska (maxima congregatio gentium), jamačno da pođe u 
pomoć banu Nikoli. 

U prosincu 1355. razmahala se dakle borba oko Skradina i Klisa. U 
Skradin ušao srpski vojvoda Juras Ilijić* sa svojom braćom, a u Klisu 
branio kneginju Jelenu i njezinu djecu vojvoda Palman sa svojim dru- 
gom Mrzotom (Mersota). No Skradinjani nekako nišu voljeli Srbe, zato 
je domala u Skradin, valjda na poziv kneza Pavla III i žene mu Kata- 
rine, ušla i mletačka posada, tobož da ga zajedno s Jurasom brani od 
navala hrvatskih četa. Mleci se tako združili sa Srbima na obranu Skra- 
dina. Klisu nisu mogli pomoći, jer ga je opasao ban Nikola, nastojeći ga 
prisiliti na predaju. Dne 16. prosinca šalje mletački knez u Zadru pomoć 
gradu Skradinu, a podjedno javlja u Mletke što radi ban s Ugrima i 
Hrvatima kod Klisa. Mlecima je više do Klisa nego do Skradina i upinju 
sve sile da ga zadobiju. Oni bune pleme Čubranića i druge Hrvate proti 
banu i njegovu pomoćniku, cetinskomu knezu Ivanu Nelipiću, a u isti 
mah nastoje putem svojih providura podmititi i bana i kneza Nelipića s 
10.000 malih libara da odustanu od daljnje opsade grada. Dne 28. prosinca 
nastoje skloniti srpskoga vojvodu Palmana da predade njima Klis, a u 
isti mah gledaju nagovoriti srpskoga zapovjednika u Skradinu Jurasa 
Ilijića da ostavi sa svojim četama taj grad i da ga predade Mletačkoj 
Republici. Mleci rade sada upravo grozničavo: oni šalju u Dalmaciju 


# [Đuraš, sin Ilijin.] 

zapovjednika za domobranstvo i svoje ratno brodovlje; jednako poru 
čuju svojim poslanicima na srpskom carskom dvoru neka izrade u cara 
da im za 140.000 malih libara ustupi i Klis i Skradin. Ali ni ban Nikola 
ne miruje. Iz podgrađa kliškoga rasglašuje poziv na Hrvate neka udaraju 
na mletačke gradove i oblasti i neka štede jedino grad Split s kotarom. 
Mleci se stoga nemilo zabrinuli; boje se da bi se Split mogao od njih 
odmetnuti. Stoga prijete Splitu i brane mu općiti s banom; ne dopuštaju 
mu ni da daje hrane banu i Omišanima. Ali i knezu Ivanu Nelipiću ne 
može Republika oprostiti što se pridružio banu; ona mu piše i prijeti, 
želeći ga tako zastrašiti. 

Godina 1356. započe zlo za Mlečane i njihove privrženike. Prvih dana 
mjeseca siječnja pođe hrvatskomu banu Nikoli i knezu Ivanu Nelipiću 
za rukom da prisili utvrđeni Klis na predaju. Vojvoda srpski Palman ja- 
mačno se sa svojim četama vratio u domovinu, a s njim je možda otišla 
i kneginja Jelena, sestra cara srpskoga. Sin njezin Mladen IV, međutim, 
sa svojom sestričnom, kćerju kneza Pavla, bi predan kao talac hrvat- 
skomu banu. Jedva što je ban Nikola ovladao Klisom, stali se širiti gla- 
sovi da je silni car srpski Stjepan Dušan umro. Glasovi bijahu istiniti, 
jer se Stjepan zaista rastavio sa svijetom još 20. prosinca 1355. u naj- 
boljim svojim godinama. Već na prve vijesti o carevoj smrti klonu njegov 
vojvoda Juras u Skradinu duhom, te 10. siječnja 1356. predade povjereni 
mu grad Mlecima. U predajnom pismu od istoga dana tuži se Juras da 
ne može dulje držati Skradina »radi sile ugarskoga kralja i njegove 
vojske, koja je u gradu Klisu i koja nastoji da zauzme i Skradin u ime 
svoga kralja« (propter potentiam regis Hungarie et gentis eius, que est in 
castro Clisse, querentis et volentis occupare dictum castrum Scardone 
nomine dicti regis). Mletački vojvode, pomorski generalni kapetan Ber- 
nardo Justiniani i glavni kapetan domobranstva Laurencije Celsi, pri- 
miše odmah Skradin u svoju vlast i izdaše vojvodi Jurasu Ilijiću i nje- 
govoj braći pismo kojim ih uzeše u mletačku zaštitu za slučaj kad bi ih 
srpski car, ako živi, ili njegov sin pozvali na odgovornost zbog predaje 
Skradina. 

Borba za baštinu Bribirskih knezova svršila se tako da su gradovi 
Omiš i Klis zapali hrvatskoga bana Nikolu, a Skradin Mletačku Repu- 
bliku. Tužnim potomcima knezova Bribirskih ostade jedino njihova dje- 
dovina, naime župa Bribirska s gradom istoga imena. Međutim ni kralj 
Ludovik ni Mleci ne bijahu zadovoljni onim što bijahu zadobili: Ludovik 
s banom Nikolom nastojaše da predobije Skradin, dok je Mletačka Re- 
publika snovala kako da ugrabi Klis i Omiš. Stoga se ratovanje nastavilo 
svom žestinom. Još 23. siječnja 1356. tuže se Mleci milanskomu vojvodi 
kako je »velika vojska Ugara i Hrvata oboružana i neprijateljski sašla (u 
primorske strane), te hara i plijeni zemlje i mjesta njihova u Hrvatskoj, 
i ta se vojska dnevice množi« (magnus exercitus Hungarorum et Sclavo- 
rum manu armata et hostiliter descenderunt et sunt ad damnum terra- 
rum et lecorum nostrorum parcium Sclavonie, et cotidie augetur exer- 
citus supradictus). No kako je za koji mjesec imalo isteći primirje, uta- 
načeno s kraljem Ludovikom na osam godina, stadoše Mlečani opet ra- 


142 TREĆE DOBA 


diti kako bi se sa svojim protivnikom konačno izmirili. Oni se bijahu 
ljuto istrošili i iskrvarili u ratu s Genovom, te se žacahu velikoga rata s 
ugarskim kraljem. Da bi lakše postigli izmirenje, utjecahu se i papi Ino- 
cenciju VI u Avignonu da bi bio njihov posrednik i zagovornik u kralja. 
Ali ni papa ne mogaše zapriječiti rata koji je malo zatim planuo. 

(Rat s Mlecima za Dalmaciju, 1356—1358.) Otkad su 
Mleci gotovo prijevarom ovladali gradom Skradinom, odlučio je kralj 
Ludovik jednom posve obračunati s tom općinom. Započet će veliki rat 
za čitavu Dalmaciju da povrati svojoj kruni što je po pravu pripada. Rat 
će se voditi ne samo u Dalmaciji i Hrvatskoj, nego će kralj udariti i na 
same Mletke da im snagu s temelja potrese. No kako nemaju brodovlja, 
neće se upuštati u borbu na moru, jer se ne pouzdaje u Genovljane, nego 
će skupiti veliku kopnenu vojsku, te s njom po kopnu provaliti u Italiju i 
osvanuti pred kraljicom Jadranskoga mora da je pogazi i smrvi. 

Od siječnja 1356. pripravlja se Ludovik za taj odlučni boj. Još u 
siječnju ugovara on s austrijskim vojvodom Albrechtom da mu da po- 
moćnih četa i da mu dopusti prolaziti kroz svoje zemlje i oblasti. S pri- 
volom vojvode snubi on austrijske vitezove i njemačke plaćenike, bu- 
dući da se ugarska vojska sastoji gotovo od samih lakih konjanika. Kralj 
nadalje sklapa savez s Goričkim grofovima i s akvilejskim patrijarhom, 
susjedima Mletačke Republike, a pri tom mu pomaže njemački car i 
češki kralj Karlo IV, do nedavna tast njegov, koji ga imenuje svojim 
vikarom. Dok se tako sprema za provalu u Italiju, u isti mah uređuje sve 
u Hrvatskoj da skupi svoje privrženike u jedan tabor. Knezu Budislavu 
Ugriniću i njegovim sinovima Grguru i Jurju, gospodarima grada Roga 
na rijeci Krki, potvrđuje 28. travnja 1356. darovnicu svoju od god. 1345; 
u isti mah nastoji što bolje prikovati uza se i cetinskoga kneza Ivana 
Nelipića. Knezovi Frankapani stoje kao'i dosad vjerno uza nj, te jedva 
čekaju zgodu da se otresu mletačke vlasti. Jedino krbavski knez, stari 
Grgur Kurjaković, nekako šara ne znajući komu bi privolio; no zato je 
sin njegov Juraj gorljiv privrženik kraljev, osobito otkad ga je Ludovik 
imenovao za kraljevskoga kastelana grada Dobre kuće u županiji Kri- 
ževačkoj u Slavoniji. A da bi se lakše i uspješnije moglo ratovati s Mle- 
cima, imenuje kralj za Hrvatsko Kraljevstvo opet dva bana, kako je 
nekad bilo. Banom »čitave Slavonije« i na neki način zamjenikom hrvat- 
skoga hercega postade u travnju Leustahije, koji uz to drži Kri- 
ževačku i više južnougarskih županija (Šimešku, Tolnansku i Stolno- 
biogradsku), a banska čast za Dalmaciju i Hrvatsku namijenjena bi 
Ivanu Ćuzu (Johannes Chuz), vlastelinu međimurskomu i poslije 
gospodaru Ludbrega u Slavoniji. Leustahije kao vrhovni ban upravljat 
će kraljevstvom, a Ivan Ćuz vodit će vojsku, koja će otimati Mlecima 
Dalmaciju i posvojene hrvatske gradove. 

Mlečani su nedvojbeno slutili na što se to kralj Ludovik sprema. 
Stoga su još u veljači 1356. stali opet kralju nuditi mir. Ali ovaj put Lu- 
dovik nadmudri Mlečane. Pričini se nevješt, te uroči mletačke poslanike 
da dođu u polovici velikoga posla (na početku travnja) u Zagreb, gdje 

će on tada biti i ugovarati s njima o miru. Republika se gotovo obveseli, 
te već 26. ožujka sastavi za svoje poslanike naputak kako će i što će sve 
tražiti. Ona se pače nadaše da bi mogla dobiti Klis i Omiš. Ali sastanka 
u Zagrebu ne bi u određeno vrijeme. Tek u travnju idu poslanici mle- 
tački preko Senja u Hrvatsku i Ugarsku, dakako s novim napucima. Neka 
nastoje da kralj pusti na slobodu mladoga kneza Mladena IV i njegovu 
sestričnu, koje drži zarobljene kao taoce. Ali to poslanstvo nije nimalo 
bilo sretno. Već 5. svibnja znaju u Mlecima da Ludovik smjera na njih 
udariti, pa stoga poručuju načelnicima svojih gradova i četa u Istri i 
Dalmaciji da budu spremni na obranu povjerenih im oblasti. Malo zatim 
javljaju isto upraviteljima marke Trevisanske, a i zapovjednicima svoga 

rodovlja. U svibnju prodaje općina na Rabu konje svojih poslanika, 
koji se bez uspjeha vratiše iz Ugarske, a napokon bira općina zaseban 
odbor od dvadeset i pet osoba da s malim vijećem rješava sve poslove 
koji se tiču razmirice s ugarsko-hrvatskim kraljem. 


Čini se da je u to sudbonosno vrijeme stao u prilog Mlecima raditi 
i papa Inocencije VI. No Ludovik nadmudri i papu. On bijaše još u svib- 
nju 1356. došao u Zagreb, te sabiraše tu vojsku sa svih strana. Da umiri 
i papu i Mletke, razglasi da se sprema križarski rat na Srbe raskolnike. 
U isti mah dojavi papi da Mleci šuruju sa Srbima šizmaticima, pače da 
se nisu kratili utanačiti saveza (confederationem et ligam) s njima. Sku- 
pivši brojnu vojsku od nekih 40.000 ljudi, izda 4. lipnja u Zagrebu vatren 
proglas, kojim objavi da po nalogu i želji papinoj vodi križarsku vojnu 
na Srbe raskolnike. Ali mjesto da ide na jugoistok, okrenu najednom s 
vojskom na zapad, te kroz Kranjsku i Furlansku provali u gornju Italiju 
da satre vjerolomnu Mletačku Republiku. 


Već 28. lipnja dođoše pred mletački'grad Treviso ugarske pred- 
nje čete, koje su se sastojale od njemačkih, furlanskih i ugarskih konjani- 
ka. Prvih dana srpnja stiže onamo i kralj Ludovik s glavnom vojskom, u 
kojoj je bilo najmanje 40.000 konjanika. Vladari gornjoitalskih gradova, 
kao Carrare, della Scala i Visconti, podupirahu kraljevo poduzeće čim 
se uvjeriše da je Ludovik samo zato došao da skuči Mletke. Za nekoliko 
dana zauze kralj više utvrđenih mjesta u Treviškoj marki, kao gradove 
Asolo, Ceneda i Conegliano, onda se smjesti u Padovi, koju mu bijaše 
Franjo Carrara predao, te stade udarati na sam Treviso. Tu predade pa- 
pinski poslanik, biskup Bonjoannes, kralju papino pismo od 4. srpnja, 
u kojem se Inocencije gorko tuži što ga je prevarila nada »da će moćna 
ruka kraljeva opornu šiju nevjernika Gospodnjih prignuti, istaknute ro- 
gove otpadnika odbiti i progonjenim pravovjernicima u Srbiji pomoći do 
slobode«. Ludovik opet u svom odgovoru očitova svoju žalost što mu je 
nevjera mletačka onemogućila pothvat do kojega mu je bilo neizmjerno 
mnogo stalo, te se i sad izjavi spremnim izmiriti se s Republikom, prepu- 
štajući papi da riješi razmiricu. Dne 10. kolovoza pisa papa mletačkomu 
duždu kako je kralj naklon miru, te ga opomenu neka poradi da se mir 
zaista utanači. Biskup Petar Toma, koji bijaše papino pismo donio u 
Mletke, pođe zatim i u kraljev tabor, te i njemu donese papinsku posla- 
nicu i zastavu označenu križem, a i više duhovnih darova, samo da bi ga 

sklonio da se izmiri s Mlecima i onda zarati na Srbe. Ali Ludovik zahti- 
jevaše da mu se bez ikakve odštete povrati čitava ugrabljena Dalmacija, 
o čem Mleci ne htjedoše ni čuti. 

Uto trajaše još uvijek podsada Trevisa, koji su branili providuri Ivan 
Delfino, Marko Justiniani i Pavao Loredani. Za podsade umre mletački 
dužd Ivan Gradenigo, a nato bi 14. kolovoza izabran duždom Ivan Del- 
fino, koji bijaše zatvoren u Trevisu. Republika posla kralju svoje posla- 
nike neka izmole da pusti Ivana Delfina slobodno otići u Mletke. Kralj 
to veledušno dopusti. Poslanici stadoše podjedno ugovarati o miru, te 
izniješe pred kralja ove pogodbe: Zadar neka bude svoj, nezavisan i od 
kralja i od Republike, neke gradove vratit će Republika kralju, a za neke 
plaćat će godišnji danak; napokon namirit će Republika sama sav ratni 
trošak. Ali kralj zahtijevaše naprosto da mu se vrati čitava Dalamcija sa 
svima otocima, te se ne htjede ni malo pogađati, premda ga je na to 
nagovarao austrijski vojvoda i neki njegovi savjetnici. Jednako je uporno 
podsjedao Treviso, koji je vješto branio Jakov Cavalli. Nije kralja sme- 
talo što je grad bio obilato opskrbljen svim potrebitim, dok je njegova 
vojska stradala, a njemački se plaćenici bunili. Napokon kad se je pod- 
sada suviše otegla, a kralja poslovi gonili u Ugarsku, preda on zapovjed- 
ništvo nad vojskom Tomi od Moslavine, bratu ostrogonskoga nadbiskupa 
Nikole, te se 23. kolovoza vrati u Budim. Nakon njegova odlaska poku- 
šaše Mlečani da ovladaju opet Coneglianom, ali biše suzbijeni i izgubiše 
mnogo ljudi. Još veća nedaća stiže Mletke kad je palatin Nikola Kont 
doveo nove čete iz Ugarske, te s njima osvojio Serravalle i Musestre. Za- 
tim je stao udarati i na Castelfranco; ali već nakon nekoliko dana ostavi 
daljnje posjedovanje vrhovnomu vojvodi Tomi od Moslavine, te se vrati u 
Ugarsku. 

Sada posla mletačko vijeće ponovno poslanike kralju Ludoviku da 
ugovaraju mir. Poslanstvu se pridruži i papinski legat da ga podupire. Ali 
Ludovik ne htjede ni malo popustiti, nego zahtijevaše čitavu Dalmaciju. 
Stoga se ugovaranje otegnu. Napokon pođe legatu Petru Tomi za rukom, 
te skloni kralja da je Mlecima dopustio primirje na pet mjeseci, od 11. 
studenoga 1356. do Uskrsa (9. travnja) 1357. Podjedno obeća kralj gorlji- 
vomu legatu, kojega je osobito cijenio, da će tijekom slijedećih deset go- 
dina svakako poduzeti križarsku vojnu proti krivovjercima i raskolni- 
«cima. 

Vrijeme primirja upotrijebilo se da se ugovori konačni mir. Kralj je 
naposljetku popustio, te je odustao od svoga prvotnoga zahtjeva da mu 
Mleci vrate čitavu Dalmaciju. Izjavio je da će prihvatiti mir ako mu 
Mleci vrate gradove Split, Trogir, Šibenik i Skradin, za ostatak Dalmacije 
plate neku određenu svotu novaca i namire 100.000 zlatnih forinta u ime 
ratnoga troška. Povrh toga neka mu ustupe dva ratna broda za rat proti 
Srbiji, a gradu Zadru neka vrate prijašnju slobodu njegovu. Mleci među- 
tim otezahu pristati i na te pogodbe, i tako se kralj uvjeri da nema druge 
nego nastaviti rat do kraja. Okani se stoga daljnjih dogovora, te se pri- 
pravljaše za rat. Budući da se u Dalmaciji i Hrvatskoj dosad borilo bez 
ikakva uspjeha, odluči sve moguće učiniti da i tu održi potpunu pobjedu. 
Čini se da je tu banu Ivanu Čuzu smetao bosanski ban Stjepan Tvrtko 

sa svojom majkom Jelenom i bratom Vukom. Zato će Ludovik najprije 
bana Tvrtka posve skučiti. Priča se da je ban Tvrtko bio negdje potkraj 
godine 1356. ili prvih mjeseci 1357. u Ugarskoj na dvoru kralja Ludovika 
i svoje bratučede Elizabete, koji ga bijahu lijepo dočekali i ugostili. No 
kad se htio vratiti u svoju banovinu, ne dade mu kralj otići dok nije s 
njim utanačio zaseban ugovor. Poglavite pogodbe toga ugovora bijahu: 
Kralj potvrđuje Tvrtku i njegovu bratu Vuku banovinu Bosnu i Usoru, 
ali zato ustupa ban kralju kao miraz svoje bratučede čitavu Humsku 
zemlju (koliko je drži) sa svima gradovima. Nadalje se ban obvezuje da 
će iz svoje banovine protjerati sve patarene i raskolnike. Napokon zavjeri 
se ban na vječitu vjernost kralju, da će ga služiti pri svakom poduzeću 
kad ga god kralj pozove (in omni expedicione fideliter tenebitur seruire, 
quando per dominum regem fuerit requisitus); te da će vazda ili on ili 
brat njegov osobno biti na kraljevu dvoru. Da bi bana bosanskoga još 
jače skučio i učinio ga svojim potpunim kletvenikom, odvrati kralj od 
njega i knezove Donjih krajeva, koji su još od pada bana Mladena II 
priznavali vrhovništvo bosanskih banova. U to ime izdade kralj 14. ožujka 
1357. povelju Grguru i Vladislavu, sinovima Pavla Hrvatinića, zatim 
Grguru Stjepaniću, gospodarima gradova Grebena i Dlamoča (Glamoča), 
kojom uze njih i njihovu plemen- 
štinu u svoju »zasebnu kraljevsku 
zaštitu«, te ih podjedno oslobodi 
vlasti i suda bana bosanskoga (a 
potestate et iurisdictione Bani Bozi- 
nensis vos in perpetuum eximendo). 
Svim tim znatno se podiže vlast 
bana Ivana Ćuza u Dalmaciji i Hr- 
vatskoj. Njega će u borbi s Mlecima 
pomagati ne samo dosad vjerni kne- 
zovi hrvatski, kao Frankapani, Ugri- 
nići i Nelipići, nego i knezovi Hr- 
vatinići, a možda i bosanski ban 
Tvrtko. Podjedno se hrvatskoj ba- 
novini polagano vraća stari njezin 
opseg; sve oblasti i župe, koje joj 


oteše bosanski banovi, opet joj se ij Ne 
pridružuju; Dlamoč, Livno, Duvno GiRS 
na istoku, a Imota na jugu. K tomu 
dobija i Humsku zemlju do srednje 
Neretve (grad Novi u župi Lučkoj), 
a možda i do Dubrovnika." Hrvatski mletačke (do 1280). 





ANDRIJA DANDOLO 
mletački dužd (1343—1354) i pisac znamenite kronike 


? (Bosna nije sudjelovala u ovom ratu, a Ludovikove akcije u Bosni bile su u duhu 
njegove politike podvrgavanja feudalaca i revizije njihovih prava i posjeda, iako je mo- 
guće da je Ludovikova intervencija u stanovitoj vezi s Tvrtkovim stajalištem prema ratu 
i bosanskim sudjelovanjem u njemu.) = 

10 [Ugovorom je Tvrtko predao Hum zapadno od Neretve s trgom Drijeva.] 

ban Ivan Ćuz drži sada najtvrđe gradove (Ostrovicu, Klis, Omiš, Imotu, 
Novi), iz kojih može udarati na mletačku državinu i potiskivati je iz hr- 
vatsko-dalmatinskog primorja. Iz Novoga u Humskoj zemlji može po- 
raditi da se prikuči gradu Dubrovniku, kojega je nadbiskup Ilija Saraka 
još od god. 1345. neprestano šurovao i sastajao se s kraljem Ludovikom 
(1345. i 1348). Jer Dubrovniku bijaše već odavno dodijalo mletačko vla- 
danje, te je samo čekao zgodu da se od Mletaka odmetne. 


Pripraviv se tako, obnovi kralj Ludovik rat s Mlecima u travnju 
1357. U Treviškoj marki nastavio je podsadu Trevisa junački vojvoda 
Toma od Moslavine, a u Dalmaciji udarao je na Zadar i druge mletačke 
gradove ban Ivan Ćuz. Posada u Trevizu provali iz grada, ali je Toma 
junački suzbi. Malo zatim svlada on na polju kod Nervese dužda Ivana 
Delfina, koji bijaše poveo vojsku da oslobodi Treviso od podsjedanja. 
Mala, ali izabrana duždeva vojska bi gotovo sasvim raspršena; od zaro- 
bljenog oružja i hrane dobiše Padovanci punih pedeset kola. Treću po- 
bjedu održa Toma Moslavački na lijevoj obali Brente nad četom plaće- 
nika, koje bijahu Mlečani skupili u Njemačkoj. I Castelfranco, prisiljen 
gladom, morade se Tomi predati. a za njim većina gradova i mjesta u 
Treviškoj marki; jedini Treviso branio i .držao je još uvijek viteški za- 
povjednik njegov Jakov Cavalli. 

Uto dođe do odlučna okreta u Dalmaciji. Grad Split već je od god. 
1355. naginjao kralju i banu, jer mu bijahu dodijali mletački gospodari 
i knezovi. I u Trogiru kao i u Šibeniku bila je odavna jaka stranka hrvat- 
ska. K tomu je te gradove vrijeđao i način na koji je Mletačka Republika 
trgovala s njima, ugovarajući mir s kraljem Ludovikom. Napokon je 
Splićanima smetalo nepouzdanje Mletaka, koji su budnim okom pratili 
svaki pokret njihov, a k tomu je udarila u nazadak i njihova trgovina, 
otkad je Klis bio u vlasti hrvatskoga bana. Uz to je i novi ban hrvatski 
Ivan Ćuz neprestano udarao na kotare tih primorskih gradova, ne dajući 
im ni da odahnu. Sve to bude povodom da su Splićani i Trogirani zasno- 
vali zavjeru kako će skinuti sve mletačke oblasnike u svojim gradovima, 
pa se onda odmetnuti od Mletačke Republike i vratiti pod okrilje svoga 
zakonitog kralja. 

Najprije planu buna 8. srpnja 1357. u gradu Splitu. Bijaše subota. 
Rano jutrom, još prije jutarnje molitve, naoružaše se potajno plemići i 
mnogi pučani, te se skupiše u stolnoj crkvi sv. Dujma. Odanle se razasuše 
po gradu, provaljujući u kuće i mjesta gdje su prebivali mletački pla- 
ćenici. Pohvatavši bez borbe i vike snene mletačke vojnike, zatvoriše ih 
u tvrda mjesta, osobito u crkvu sv. Matije i crkvu sv. Tome niže crkve 
sv. Ivana Krstitelja. Nato tek provališe u kneževsku palaču, gdje je sta- 
novao mletački potestat i načelnik, te zahtijevahu od njega gradske klju- 
če, jer će grad predati gospodinu kralju ugarskomu. Mletački knez Ivan 
Quirino (Querini) uvidi da im se ne može oprijeti, budući da mu je čitava 
vojska zarobljena i zatvorena. Stoga se oboruža i izađe iz svoje komore. 
Došav pred buntovnike, baci pred njih goli mač i pozove ih da mu po- 
štede život, a nato im odmah preda gradske ključe. Sutradan 9. srpnja po- 
buniše se Trogirani. Mletački knez toga grada bijaše ujutro oko 8 sati 
pošao iz grada na veliku misu u samostan franjevaca, koji je bio ispred 

gradskih zidina. Nakon mise htjede se vratiti u grad, ali nađe gradska 
vrata zatvorena. Ne znajući što se jučer zgodilo, pođe knez u Split, mi- 
sleći da je taj grad još u vlasti mletačkoj. Splićani međutim primiše ga 
časno, te ga onda sa svojim bivšim knezom i s njihovim porodicama i 
družinama o svom trošku na oružanim barkama dadoše odvesti u Mletke. 
Nakon toga poslaše Splićani poslanike po bana Ivana Ćuza (Zus), te 
zasadiše na svojim zidovima zastavu kralja Ludovika. Ban Ivan Ćuz dođe 
u Split, onda u Trogir, gdje se pokloniše žitelji svomu kralju, našto ban 
obim pai potvrdi stara njihova privilegija i kotare, što je poslije 
i sam kralj odobrio. 

Bana Ivana Ćuza silno obradova preokret dalmatinskih gradova. Čim 
je ovladao Splitom i Trogirom, odmah posla svoga vjernoga čovjeka 
(familiaris) Pavla Vlčeca (Wlchec) kralju Ludoviku da ga o svem oba- 
vijesti. I kralj se poveselio, te je teklića obilato nagradio. Ali zato se 
Mletačka Republika nemilo prepade kad joj stigoše glasi o buni dalma- 
tinskih gradova. Dužd Ivan Delfino pisa nato 15. srpnja pobunjenim gra- 
dovima ovo pismo: »Plemenitim i mudrim muževima, sucima, vijeću i 
općini gradova Splita i Trogira, milim vjernima pozdravljenje i milost. 
Čuli smo na ne malo naše nezadovoljstvo da su među vama bile nekakve 
smutnje, za kojih ste naše knezove i čete otpravili. Radi tih smutnja mora 
da se vrlo čudimo, ne znajući da ima s naše strane za to kakva razloga, 
već prije protivno. Ta mi smo vazda s vama kao s braćom i sinovima 
postupali. Kada se sjećamo, preljubljeni vjerni, kako smo vas od pre- 
tužnog jarma prvotnoga ropstva i tiranije priveli u stanje slobode, te 
vas primili u krilo naše milosti, i kako smo se slatko i ljubezno brinuli 
za vaše održanje i boljitak, pa nastojali oko obrane vaše i vaših: to ne 
možemo nikako vjerovati da su spomenute smutnje nastale zbog nevjere, 
nego prije s nekih slučajnih povoda kako se dnevice događa. Valja još 
uzeti na um koliko smo truda i troška uložili mi i naša država proti 
gospodinu kralju ugarskomu, jedino da obranimo vašu slobodu i da vas 
uzdržimo u vjernosti i milosti našoj; zatim koliko smo ljudi i stvari u 
ratu s njim (kraljem) pogubili radi vas. Dobro znate da nismo od toga 
imali nikakve dobiti ni druge koristi. TA i vaši poslanici u Mlecima morali 
su priznati da smo s mnogo poteškoća i troška odredili uzdržavati vazda 
dvije stotine konjanika i mnogo pješaka da bi s njima i s ligom u hrvat- 
skim oblastima mogli vas i vaše zaštititi od gospodstva ugarskoga. Kako 
je dakle u vaše srce mogla ući misao te ste se tako, ljubljeni vjernici i 
sinci, tolikim naporom štićeni, tolikim pogibeljima obranjeni, htjeli do- 
nekle nama iznevjeriti, može svatko prosuditi koji ima zdravu pamet. 
Opominjemo stoga vašu razboritost da to sve revno u svojoj duši pro- 
mozgate; iznosimo pred vas blagost našega vladanja i divljaštvo i strogost 
gospodstva ugarskoga koje je vama posve nesnosno, pa stoga izvolite us- 
trajati u pokornosti i običnoj vjernosti prema nama. Ako je što protivno 
(tomu) učinjeno, morate popraviti i našu milost tražiti, koju vam pri- 
pravno i spremno dajemo, oprostivši svaku nepravdu. Čvrsta nam je na- 
kana imati vas za predrage i preporučene, kako smo vas svagda imali, a 
od srca ćemo se brinuti za vaše uzdržanje i boljitak, pa ćemo rado izla- 

gati naše osobe i imanje za vas, kako to čini dobar otac za svoje sinove. 
O tomu svemu očekujemo vaš mili odgovor. Dano u našoj duždevoj pa- 
lači dne 15. srpnja 10. indikcije.« 

Ne zna se da li su Splićani i Trogirani išta odgovorili, ali sudeći po 
zapisnicima općinskoga vijeća splitskoga, koji su nam sačuvani, nisu se 
ti gradovi više vratili pod vlast mletačku. Splićani su isprva ostali pod 
upravom gradskih konzula, dok je u duhovnim stvarima odlučivao nad- 
biskup Hugolin ili Ugolin. Dne 30. srpnja biše izabrani novi konzuli 
(Nicola di Lucaro, Francesco di Damiano, Crestolo di Pietro, Jancio di 
Leone, Novaco di Matteo), u istoj skupštini izabra vijeće splitsko po- 
slanike koji će poći kralju Ludoviku da mu se poklone i zamole potvrdu 
starih privilegija. Da je to poslanstvo i pošlo pred kralja, sudimo po 
tom što je kralj Ludovik zaista 30. kolovoza potvrdio gradu Splitu stara 
njegova prava i sloboštine. Od toga se časa i u javnim ispravama kao u 
zapisnicima grada Splita vazda spominje ime kralja Ludovika kao vla- 
dara. No A nije mogao ostati bez kneza. Stoga je vijeće u svojoj skup- 
štini 19. studenoga 1357. opet izabralo kneza ili potestata, po imenu 
Gentila iz grada Calli u Anconskoj marki, koji je ostao načelnikom 
sve do 31. kolovoza 1358, kad ga je vijeće riješilo daljnje službe u gradu. 


Otkad su se Trogir i Split vratili pod hrvatskoga bana i kralja, na- 
peo je Ivan Ćuz svu snagu da predobije Zadar, koji je već otprije pod- 
sjedao. Franjo Carara, namjesnik Njemačkoga Carstva u Padovi, poslao 
mu je u to ime u pomoć četu njemačkih plaćenika pod Burchardom 
Ellerbachom (Conradum Eldebordum). Dok su sad njemački plaćenici 
stajali pod Zadrom, pošao je ban pred susjedni grad Nin, koji je tako 
opasao da mu Mleci nisu mogli nikakve pomoći podati. 

Sad su Mleci pregnuli da barem spase Šibenik i Skradin. Tamo sku- 
piše svoju mornaricu, koja će držati u pokornosti ne samo te gradove 
nego i sve otoke. Pače mletačko brodovlje zajedno sa Šibenčanima pođe 
do otoka Šolte, koji je pripadao gradu Splitu, te ga nemilo opustoši. 
Suvremeni ljetopisac splitski A. Cutheis piše da su Mlečani sa Šibenča- 
nima »Šoltane porobili, usjeve palili, ljude ubijali i žene davili, i mnoga 
druga zla činili, a sve na prezir i sramotu Splićana«. Međutim baš ta na- 
silja mletačkih plaćenika i mornara ozlojediše vjerne još gradove u Dal- 
maciji. Pače i sami Šibenčani ne mogoše dulje podnositi zuluma mle- 
tačke vojske, te se napokon i oni odmetnuše. Oni otjeraše iz svoga grada 
mletačkoga kneza Andriju Justinijana i građanina Grgura Dragoja, pa 
poslaše svoje poslanike (nobilem virum Rodolanum Crasuneracich) pred 
Nin banu Ivanu s izjavom da se pokoravaju kralju Ludoviku i njegovoj 
svetoj kruni. Ban se vrlo obradovao, te im je u taboru pred gradom 
Ninom (in obsidione civitatis Nonae) dne 14. prosinca 1357. izdao zna- 
menitu povelju, kojom im najprije oprosti »sve nepravde, uvrede i izgre- 
de koje su počinili proti kraljevu Veličanstvu ili njegovim podanicima 
sve do toga časa«, a onda im potvrdi sve stare ustanove, uredbe, darov- 
nice i privilegije, dane im od prijašnjih kraljeva. Napokon im potvrdi 
otoke ŠStrimac i Žirje, mlinove na slapu rijeke Krke i čitav njihov kotar 
sa svima selima. Još bi ustanovljeno da se u kotaru grada Šibenika ne 
smije podizati nikakva utvrda ni grad, da Vlasi ne smiju pasti svoja 

stada na njegovim pašnjacima i napokon da ban ne može uzimati talaca 
od Šibenčana, nego da im pripadaju sve milosti, opća i posebna sloboda 
koju uživaju ostali gradovi Dalmacije. 

Tek što se predao Šibenik, malo dana zatim, dne 17. prosinca, ovlada 
ban i Zadrom. Tu mu bijaše pomogao vođa njemačkih plaćenika Bur- 
chard Ellerbach. On je prije sa svojim ljudima bio u mletačkoj službi, 
te je neko vrijeme bio u posadi u Zadru. Tako je poznavao točno grad i 
njegove utvrde, gdje su najslabije, pa i prilike u gradu, a osobito je znao 
kako su već odavna žitelji nezadovoljni s mletačkim vladanjem. Taj Ni- 
jemac dakle sporazumi se s opatom benediktinskoga samostana sv. Mi- 
hajla, koji je stajao tik do gradskog zida, i opat udesi da su se noću nje- 
mački i hrvatski vojnici ljestvama uspeli preko zidina i ušli u samostan- 
ski dvor, odakle su onda provalili u varoš da poubiju mletačku posadu i 
otvore gradska vrata. Već u prvom okršaju pogibe Burchard Ellerbach; 
ali njegovi ortaci otvoriše sretno gradska vrata, te sva vojska provali u 
grad. Čitava varoš pade u ruke dobitnika, jedino gradska tvrđava ostade 
u mletačkoj vlasti, te se u nju skloniše ostaci mletačke posade. Ban Ivan 
odmah razasla po Dalmaciji i Hrvatskoj glasnike da objavi pad Zadra; 
u Split dođe banov pouzdanik, magistar Konja (Kogna), s pismom bano- 
vim, u kojem bi javljeno uzeće Zadra. Veseli Splićani nadariše 28. pro- 
sinca glasnika s 40 dukata. 

Nakon pada Zadra odmetnu se redom otoci. Prvih dana mjeseca si- 
ječnja 1358. pobuni se otok Brač, a nato se Omišani, Splićani i Trogirani 
sa svojim brodovima prikučiše otoku i gradu Hvaru, te ga zapališe. Mle- 
tački knez na Hvaru, Nikola Corner, spasi se jedino tako da se sklonio u 
tvrđavu. Napokon preda se i Nin nakon duge podsade, za koje su brani- 
telji pogibali od gladi, tako da su se morali hraniti i konjskim mesom. 
Tako ostade još jedina tvrđava grada Zadra u vlasti mletačkoj. Još 10. 
siječnja 1358. tražio je kralj Ludovik od Splićana da mu pošalju zidara, 
tesara i drugih radnika za podsadu zadarske tvrđave (ad belando castrum 
Jadere); ali prije nego što je ona pala, utanačen bi mir između kralja 
Ludovika i Mlečana. 


(Mir u Zadru 18. veljače 1358. — Dubrovnik se sklo- 
nio pod zakrilje ugarsko-hrvatskoga kralja.) Već od 
srpnja stizavahu radosne vijesti kralju Ludoviku u Ugarsku. U Italiji bi- 
jahu Mlečani izgubili najveći dio svojih posjedovanja na kopnu, pače i 
samomu Trevisu prijetila je pogibelj da će se napokon ipak morati na 
milost i nemilost predati; u Dalmaciji je mletačka vlast dnevice padala. 
To i skloni Ludovika da je u mjesecu studenom 1357. odlučio poći sam 
u Dalmaciju da bude nazočan slavlju svoga bana. Dne 28. studenoga bio 
je u Zagrebu, a u prosincu došao je u Dalmaciju, te je po svoj prilici 
odmah i ušao u netom (17. prosinca) osvojeni Zadar. Tu ga nađoše i 
punomoćnici Mletačke Republike, Petar Trevisano, Ivan Gradenigo i kan- 
celar Bounintendi, koji bijahu došli da pošto-poto u ime svoje Republike 
utanače mir. Mleci se naime bijahu uvjerili da taj put neće moći kralju 
odoljeti, pa bijahu gotovi i na najveće žrtve samo da spase što bi se još 
spasti moglo. 

Kralj se isprva kratio da ugovara o miru, ali ga je na to sklonio 
njegov vjerni saveznik Franjo Carrara, namjesnik njemačkoga cara u 
Padovi. Stalo se ugovarati na temelju punomoći i naputka što su ga 
dužd Ivan Delfino i općinsko vijeće mletačko podijelili svojim poslani- 
cima još 28. studenoga 1357. Ali ugovaranje se oteglo i tek 18. veljače 
1358. ugovoren bi u Zadru u samostanu sv. Franje, u sakristiji crkvenoj, 
definitivni mir, veoma znamenit za povijest hrvatsku u srednjem vijeku. 
Među drugim natezalo se mnogo radi grada Dubrovnika, za koji mletački 
povjerenici ne htjedoše isprva ni čuti, tvrdeći da Dubrovnik ne pripada 
Dalmaciji. No budući da Ludovik nije htio od svoga zahtjeva odustati, 
moradoše napokon i na odstup toga grada privoljeti. 


Poglavite ustanove mira jesu ove: Mleci se za sve vijeke odriču svih 
prava i zahtjeva u pogledu Dalmacije, te ustupaju kralju Ludoviku čitavu 
Dalmaciju »od sredine Kvarnera sve do međaša grada Drača« (a medie- 
tate Quarnerii usque ad confines Duracii) sa svima gradovima, zemljama, 
utvrdama, otocima, lukama i pravima, i to poimence gradove Nin, Zadar, 
Skradin, Šibenik, Trogir, Split i Dubrovnik na kopnu (in terra firma), 
zatim gradove i zemlje na otocima Osoru i Cresu, Krku, Rabu, Pagu, 
Braču, Hvaru i Korčuli. Dužd mletački odriče se za sva vremena naslova: 
herceg Dalmacije i Hrvata (dux Dalmatie et Croatie), koji su njegovi 
predšasnici nosili od davnine (naime od god. 1000. kad je taj naslov pri- 
mio dužd Petar 1I Orseolo). Mletačka Republika obvezuje se dalje da će 
sva mjesta koja još drži, za dvadeset i dva dana nakon ovoga ugovora 
isprazniti i svoje ljude iz njih opozvati, te se uopće neće više pačati u 
stvari dalmatinske. Nasuprot vraća kralj, koji želi ostati u prijateljstvu 
s duždom i Republikom (volente, ipsum ducem et commune habere per- 
petuo in amicos carissimos), sve zemlje, utvrde i mjesta, koja je osvojio 
on ili njegovi podanici u marki Treviškoj, u oblasti Cenetenskoj i u Istri, 
i to također za dvadeset i dva dana. Ali se Mleci ne smiju žiteljima tih 
krajeva osvećivati niti ih progoniti, što su u posljednjem ratu pristali uz 
kralja, nego im moraju velikodušno oprostiti. Zarobljenici obiju stranaka 
imaju se pustiti na slobodu. Obje stranke obvezuju se da neće u svojim 
područjima trpiti gusara, te zajamčuju svojim građanima međusobnu 
slobodu brodarenja i trgovanja. Ona stranka koja prekrši mir neka bude 
od druge pozvana pred papu, koji će izreći osudu za mjesec dana, te 
krivca kazniti interdiktom i crkvenim prokletstvom. Obje stranke napo- 
kon neka prisegom zajamče da će mir točno držati. U mir biše uključeni 
saveznici u dosadanjem ratu: akvilejski patrijarh Nikola, gospodar Pa- 
dove Franjo Carrara, Gorički knezovi Albert i Meinhard, cenetenski bi- 
skup Gašpar, knezovi od Collalta, plemeniti muževi i gospodari od Por- 
cila, de la Parte, de Vonico i od Canina; napokon i gradovi Feltri i Bel- 
luno, uopće svi koji sv pomagali kralja Ludovika. Posebnim ugovorom 
obvezaše se Mleci da će u svojim diljama"' za kralja Ludovika o njegovu 
trošku sagraditi i opremiti dvadeset i četiri galije. 


11 [Brodogradilišta, mjesta za gradnju jedrenjaka.] 

Još istoga dana, naime 18. veljače, priseže kralj Ludovik na mir. S 
njim položi zakletvu petnaest njegovih najodličnijih prelata, baruna i 
savjetnika, između njih zagrebački biskup Stjepan, bosanski biskup Pe- 
tar, prior vranski Baudonus Cornuti, dvorski sudac Nikola Szćchy i 
Ivan Ćuz, ban Dalmacije i Hrvata. Dva dana poslije, dne 20. veljače, po- 
vjeri kralj zagrebačkomu biskupu Stjepanu i dvorskomu sucu Nikoli 
Szćchyju da s mletačkim poslanicima pođu u Mletke, pa da onda u 
njihovoj nazočnosti dužd s građanima prisegom mir potvrdi. U Mlecima 
se doduše bijaše podigla jaka stranka proti miru, smatrajući gubitak 
Dalmacije za »propast Republike«, ali prijatelji mira pretegoše, te 25. ve- 
ljače u prisutnosti kraljevih poslanika dužd s dvadeset i četiri vijećnika, 
pe i drugih građana svečano priseže da će mir sveto vršiti i 
uzdržati. 


Odmah nakon utanačena mira stadoše Mlečani opozivati svoje kne- 
zove i posade iz onih dalmatinskih gradova koji su još ostali u njihovoj 
vlasti. Najprije predadoše kralju tvrđavu grada Zadra, koje je zapovjed- 
nik prije bio Andrija Zane a tada Petar Badoario; onda isprazniše tvrdi 
Skradin, koji nije mogla nikako osvojiti banova vojska; napokon opo- 
zvaše knezove i njihove družine: Jakova Cornelija (Corner) s Raba, 
Jakova Ciurana s Paga, Nikolu Cornelija (Corner) s Cresa, Nikolu Cor- 
nelija s Hvara, Ivana Georgia s otoka Korčule i napokon Marka Supe- 
rancija (Soranzo) iz grada Dubrovnika. Korčulanski knez Ivan Georgio, 
međutim, kratio se pokoriti zapovijedi, budući da je njegova porodica 
još od god. 1252. gospodovala tim otokom, primivši ga od Mletačke Re- 
publike za nasljedno leno. Ivan Georgio htio je ostati knezom na otoku 
i za vladanja ugarsko-hrvatskih kraljeva, te su pače Mleci 10. ožujka 
1358. preporučivali kralju Ludoviku »osobu njegovu i njegovo pravo na 
rečenu knežiju« (personam et iura sua de comitatu predicto); ali je 
Ludovik slabo za to mario, te je Ivan Georgio poslije od Mletačke Re- 
publike tražio odštetu za izgubljenu knežiju. Dok se Republika u jednu 
ruku trsila da Ivana Georgia održi u njegovoj časti, povela je parnicu 
proti bivšemu knezu i kapetanu zadarskom Mihajlu Faletru, obijedivši 
ga da je on kriv za gubitak Zadra. Nevoljni knez osuđen bi 8. ožujka 
1358. na tešku tamnicu na dvije godine, nakon toga na izgon iz mletačke 
države na pet godina i napokon na gubitak svih časti za sva vremena. 
I Simeon od Ferrare, drug Faletrov, kojemu je kobne noći bila povjerena 
straža u gradu Zadru, osuđen bi na pola godine teške tamnice i izgon 
iz mletačke države za sva vremena. 

Još prije utanačena mira bijaše kralj Ludovik 10. veljače 1358. gradu 
Zadru izdao povelju, kojom ga nagradi za sve patnje, stradanja i pro- 
gone što ih je morao pretrpjeti zbog njega i njegovih predšasnika od 
različnih neprijatelja, osobito Mlečana, »njegovih i njegove države po- 
znatih takmaca« (nostrorum et regni nostri notoriorum aemulorum). U 
toj povelii potvrdi kralj Zadranima sav njihov posjed i one međe koje 
je njihova epćina imala prije netom svršena rata; dalje potvrdi da kako 
Zadrani, tako i njihovi gosti imaju dolaziti na sud pred gradskoga kneza 
i gradske suce; jedino ako koja stranka ne bi bila zadovoljna kneževom 
osudom, može se prizvati na kralja i njegov sud. Jednakim načinom na- 

stojaše ugoditi i drugim primorskim gradovima, gdje su odsad sami gra- 
đani opet stali birati svoje knezove, potestate, konzule i suce. U tvrđa- 
vama i kaštelima hrvatskim, koje bijaše kralj primio od Mletaka, na- 
mjesti kralj svoje pouzdane ljude kao kastelane i knezove. Klis povjeri 
knezu Ivanu, a Omišem upravljao je već od prošlih godina knez Stjepan, 
koji je živio u iskrenoj slozi sa splitskom općinom. Kako je kralj uredio 
prilike na otocima, nije poznato; znamo samo da je otoke Brač i Hvar 
pavieeto zadarskomu građaninu Jakovu de Cessano, vitezu svoga dvora, 

ojega je ujedno imenovao vrhovnim zapovjednikom svega brodovlja na 
moru (Jacobus de Cessano, aulae nostrae miles, amiratus noster mariti- 
mus ac comes insularum nostrarum Farie et Bratie). Taj je Jakov ja- 
mačno bio vrhovni zapovjednik brodova koje su kralju davali primorski 
gradovi dalmatinski za obranu primorja, a i onoga brodovlja koje se 
imalo tek u Mlecima sagraditi. 

Uredivši u početku najpotrebnije, ostavi kralj daljnju brigu hrvat- 
skomu banu Ivanu Ćuzu, zatim kaločkomu nadbiskupu Nikoli, svojemu 
kancelaru, kojemu je ostavio i svoj veliki kraljevski pečat, pa se negdje 
odmah još 18. veljače uputi u Ugarsku. Dne 27. veljače bio je već u Kri- 
ževcima, gdje je građanima slobodne općine Gradeca tik Zagreba dosudio 
posjedovanja arciđakona Benedikta. Tu je povelju kralj morao potkri- 
jepiti pečatom slavonskoga bana Leustahija, jer nije svoga pečata uza se 
imao (propter absenciam sigilli nostri). Nije nevjerojatno da je kralj 
Ludovik na povratku u Ugarsku vodio sa sobom u sužanjstvo krbavsko- 
ga kneza, staroga Grgura Kurjakovića, zarobivši ga zbog nevjere što je 
u po enja ratu s Mlecima ugađao i pomagao više ovima nego svomu 
zakonitomu kralju. Kralj je kneza Grgura poslije zatvorio u grad Leva, 
nedaleko od rijeke Grona u Barskoj županiji, te mu je oduzeo sva nje- 
gova imanja (»propter infidelitatis notam«), među njima i kuću na trgu 
sv. Stošije u Zadru, koju je 1389. kralj Sigismund kao kraljevsku kuću 
darovao knezu Petru Zrinskomu. Grgur Kurjaković čamio je u sužanj- 
stvu u Levi do dvije godine, te je iz tamnice dvaput pisao Mletačkoj 
Republici. U prvom strašno zdvojnom pismu od 22. lipnja 1358. boji se 
ostarjeli knez Grgur da će izgubiti glavu, kao što je izgubio sve svoje 
imanje osim onoga što ga je dao Mlecima u pohranu. Starac se tuži na 
svoje nevjerne prijatelje, pače na svoga sina Jurja, i moli Mletke da mu 
ništa ne dadu od poklada njegova. Grgur nema ništa osim pečatnoga 
prstena, a vjeran mu je ostao samo njegov sluga (Jabon Vrana). Nešto 
pouzdanije je pismo od 27. siječnja 1360, pošto je minula pogibao da bi 
mogao izgubiti glavu. Knez Grgur piše duždu, »kako je u Kraijevstvu 
Ugarskom opći glas (communis fama) da je on radio proti časti gospo- 
dina ugarskoga kralja Ludovika, a u prilog duždu (favendo vobis), pak 
tim postao nevjeran i protivnik rečenomu kralju«. Poziva stoga za svje- 
doka Boga i dužda, »koji dobro zna za njegovu pravu vjeru prema gospo- 
dinu kralju«. Sa sinom Jurjem kao da se izmirio, jer moli dužda da mu 
po njemu pošalje novaca. 

Mirom u Zadru bijaše i grad Dubrovnik došao pod vlast kralja Lu- 
dovika. Tim se ispuni živa želja Dubrovčana, koji su već odavna nasto- 
jali osloboditi se mrskih im Mletaka, te pridružiti Hrvatskoj i Dalmaciji, 

s kojima su nekad, još za narodne dinastije hrvatske, bili zajedno." 
Glava ugarsko-hrvatske stranke u Dubrovniku bio je nadbiskup Ilija 
Saraka, kojega je jamačno bodrila želja da s pomoću ugarskoga i hrvat- 
skoga kralja zatre šizmatike i patarene u Srbiji i u ostalim zemljama 
Balkanskoga poluotoka. Stoga se nadbiskup Ilija još od god. 1345. više 
puta sastajao s kraljem Ludovikom i s njim se dogovarao. 

Već 28. veljače 1358. spremi se dotadašnji mletački knez u Dubrov- 
niku, po imenu Marko Superancio (Soranzo), sa svojom družinom na 
odlazak. Dubrovčani iskazaše mu tom prigodom rijetke časti i ispratiše 
ga najudvornije iz svoga grada. Odmah zatim, još istoga dana, izabra 
Veliko vijeće na dva mjeseca tri upravitelja, koji će sa sucima i s Malim 
vijećem vršiti svu vlast što ju je dosad imao knez sa sucima i Malim 
vijećem. Upravitelji bijahu tri vlastelina, po imenu Petar Ranjina, Maroje 
Benić i Ivan P. Gundulić. Nakon dva mjeseca izabrat će se tri nova upra- 
vitelja, od kojih će svaki vladati gradom po dvadeset dana. Još bi u 
Velikom vijeću toga dana zaključeno da se pošalje poslanstvo kralju 
Ludoviku. Sutradan, 1. ožujka, biše izabrana četiri poslanika, po imenu 
Petar Ranjina, Ivan Bunić, Ivan Gundulić i Ivan Crijević, koji će zajedno 
s nadbiskupom Ilijom Sarakom poći preko Senja u Ugarsku da se ondje 
u Višegradu poklone kralju i utanače uz koje će pogodbe Dubrovačka 
Republika ostati pod zaštitom krune sv. Stjepana. Ako koji od izabranih 
poslanika ne bi htio preuzeti zadatka, platit će globu od 1000 zlatnih 
forinta. Poslanici biše sjajno opremljeni; morem će ploviti na dobro 
oružanoj galiji, a na kopnu mogu uzeti konja koliko ih volja. 

Poslanici krenuše na put 11. travnja. Morem doploviše do Senja, 
a onda udariše starim putem preko Modruša i Zagreba, te stigoše prvih 
dana svibnja u Višegrad, kamo je i kralj došao iz Budima. Poslanstvo 
imalo je svečana odijela i sluge s livrejama, zatim zasebna svećenika i 
notara. Kralju doniješe na dar krasne sokolove. Dne 11. svibnja sastalo 
se u Višegradu kraljevsko vijeće, te se raspravljalo u nazočnosti kra- 
ljevoj i dubrovačkih poslanika. Od ugarskih i hrvatskih velikaša bili su 
prisutni Nikola, nadbiskup kaločki i kancelar kraljev, srijemski biskup 
Toma i bosanski biskup Petar, zatim palatin Nikola Kont, erdeljski voj- 
voda Petar, hrvatski i dalmatinski ban Ivan Ćuz, glavni vikar (ban) 
čitave Slavonije Leustahij i mnogi drugi. Najprije se digoše dubrovački 
poslanici, te izjaviše po prilici ovako: »Premda bi Dubrovnik po pravu 
morao pripadati kraljevima ugarskima (ad ius dictorum regum perti- 
nere), ipak nije, što ima ljudskoga pametara, bio zaista u vlasti i poda- 
ništvu njihovu; nego je, bit će tomu nekih sto i dvadeset godina, zbog 
izvjesnih ugovora i pogodba stajao pod gospodstvom mletačkim. No 
pošto je s obilatom pomoću Spasiteljevom Kraljevstvo Dalmacije nakon 
moćna slavodobića prešlo u ruke kraljevskoga Veličanstva, te se dužd 
zajedno s općinom mletačkom odrekao svakoga prava zajedno s naslo- 


12 [Dubrovnik je bio u sastavu temata Dalmacija, a priznavao je naizmjenično bizant- 
sku, normansku i mletačku vrhovnu vlast. U ovoj redakciji upotrebljava se naziv Dubro- 
vačka Republika, a Klaić je pisao uglavnom općina; dubrovačka država počela se nazivati 
republikom od početka XV stoljeća.] 

vom, ako ga je uopće imao: to je čitava općina grada Dubrovnika nakon 
mudra i zrela razglabanja upravila svoje poslanike pred lice kraljevske 
uzvišenosti da priznaju kralja i njegova sina ili sinove, ako mu ih Bog 
dade, ili slavnoga gospodina hercega Ivana, sinovca kraljeva i sina nekad 
gospodina hercega Stjepana, kao i sve kraljeve potomke i nasljednike 
kraljeve za naravne gospodare općine dubrovačke (do- 
minos naturales), pa da je podlože vlasti, jurisdikciji i moći kraljeva 
veličanstva, moleći ga klečeći da kralj to poklonstvo i gospodstvo (re- 
cognitionem et dominium civitatis) najmilostivije prihvati.« Na tu izjavu 
dubrovačkih poslanika odgovori kralj da je on od prvoga časa svoga 
vladanja svu svoju brigu i trud ulagao da povrati svojim kraljevinama 
njihove međe i kotare, pa da nije žalio postići to bud ratovanjem bud 
drugim zgodnim putovima i načinima, što zna čitav svijet. Budući da je 
nadalje nedvojbeno ustanovljeno da je grad i općina Dubrovnik uteme- 
ljen i smješten u njegovoj kraljevini Dalmaciji, te dosljedno tomu pri- 
pada njegovu kraljevskomu pravu (ad ius nostrum regium pertinentem), 
to on, obzirući se na razložitu i smjernu molbu građana dubrovačkih i 
njihovih zastupnika, ponuđeno mu gospodstvo nad gradom (dominium ci- 
vitatis) potvrđuje, odobrava i prima, te je podjedno spreman potvrditi 
sve što građani od njega traže. Sad biše ustanovljeni uvjeti i određeno što 
će Dubrovnik činiti kralju, a što opet ima kralj činiti za Republiku. 
Pošto bi ugovor sastavljen, prisegoše na nj, metnuvši ruke na sveto 
evanđelje, najprije kralj, a za njim svi nazočni velikaši, s njima ban 
hrvatsko-dalmatinski i slavonski. Dubrovački poslanici, na čelu im nad- 
biskup Ilija, položiše također zakletve. Uz to bi određeno da će kralj 
poslati u Dubrovnik zasebna punomoćnika, pred kojim će i tamošnje 
pe a priseći vječnu vjeru i pokornost kralju i njegovoj svetoj 
runi. 

Malo dana zatim, dne 27. svibnja 1358, izda kralj Dubrovniku za- 
sebnu povelju, u kojoj se spominje što se je usmeno utanačilo u kraljev- 
skom vijeću. Tu su također zabilježene pogodbe uz koje je Dubrovnik 
primljen u zakrilje i zaštitu kralja Ludovika. Pogodbe jesu ove: Dubro- 
vačka Republika ili stanoviti građani njezini priseći će, taknuvši sveto 
evanđelje, vjernost i pokornost za vremena kralju, kao i njegovim bašti- 
nicima i nasljednicima, i to pred kraljevim povjerenikom koji će se 
odrediti. U znak pokornosti i podaništva plaćat će Republika svake go- 
dine kralju pet stotina dukata dobre i pravedne težine. Onih 2500 zlatnih 
perpera što ih je općina godišnje davala kralju raškomu (srpskomu), a 
i onih pet stotina zlatnih perpera što ih plaćala bosanskomu banu, poda- 
niku kraljevu, samo zato da bude zaštićena od njihova zadirkivanja (pro 
redimenda vexatione), kao i sve drugo što je dosad običavala davati, sve 
to obećaje Republika plaćati ubuduće kralju i njegovim nasljednicima 
ako će ih moći obraniti od navala rečene gospode (a predictis dominis 
impugnantibus). Svake godine pjevat će se na čast kralju i njegovim 
nasljednicima u stolnoj crkvi dubrovačkoj triput svečani hvalospjevi 
(laudes). Republika će vazda upotrebljavati kraljevu zastavu kako na 
kopnu tako i na svojim brodovima. Akoj bi se dogodilo da bi došao u 
grad kralj*ili sin njegov, pa i sinovac njegov (Ivan) i koji drugi nasljed- 

nik, treba ga primiti s dužnim počastima, kako se pristoji kraljevskom 
veličanstvu, te mu na trošak Republike dati dva objeda i dvije večere. 
Nadalje ako bi se zgodilo da bi kralj o svom trošku podigao pomorsku 
vojsku, mora mu Republika na njegovih 30 galija opremiti i dati jednu, 
koja će ostati u kraljevoj službi dok potraje rat; ako bi pak kralj u boj 
pozvao brodovlje dalmatinskih gradova o trošku tih gradova (absque 
stipendio), onda će mu Dubrovačka Republika od 10 galija spremiti i 
dati jednu. Kralju pristoji pravo da po volji odabere jedan ili drugi 
način mobilizacije. Nasuprot obećava kralj sa svoje strane da će Repu- 
bliku i njezine građane braniti od svakoga, osobito pak od raškoga 
(srpskoga) kralja i bosanskoga bana, svoga podanika (fideli nostro). 
Budući da nadalje Republika treba zgodna teritorija (za svoj razvoj), 
to joj kralj na molbu njezinih poslanika dariva za sva vremena neku 
nenaseljenu zemlju blizu mora na međama njezina kotara, koja se pro- 
stire od Kurila do Stona. Kralj još hoće da uprava (vladanje) grada 
Dubrovnika i njegova kotara na čvrstom kopnu, gdje god i što god sada 
drži, ostane u vlasti građana i da se obdržavaju pri tom ustanove statuta, 
zakona i stari običaji; onim pak što Republika drži na moru, neka uprav- 
lja kako je to činila za mletačkoga vladanja. Kneza (comitem) će na- 
dalje sama birati između kraljevih podanika (ex fidelibus regni nostri), 
a kralju pristoji pravo da izabranika potvrdi. Knez će uživati plaću, časti 
i prava kao što je bilo dosad običajno; dužnosti će pak iste vršiti kao 
nekad za vladanja mletačkoga, dakako uz savjet razboritih muževa koje 
će Veliko vijeće Republike izabrati za njegove pomoćnike i savjetnike. 
Kralj potvrđuje Republici sav posjed što ga sada ima bud na kopnu bud 
na moru. Kada bi nadalje koji podanik kraljev imao kakvu parnicu ili 
pravni posao s Dubrovčaninom ili obratno, ima se tužitelj obratiti na 
sudište optuženoga (actor teneatur sequi forum rei); samo ako bi obje 
stranke bile u mjestu gdje se zgodio prekršaj ili gdje je utanačen ugovor, 
neka im onda sudi sudac onoga mjesta. No te ustanove ne vrijede ni za 
primorske gradove Dalmacije, a ni za Hum, Bosnu i Zetu, budući da s 
tim zemljama ima Dubrovnik zasebnih ugovora i običajnih ustanova. 
Napokon priseći će Republika i građani Dubrovnika da će kraljevi prija- 
telji biti i njihovi prijatelji, a kraljevi neprijatelji također njihovi duš- 
mani. Ako bi se koji kraj Dalmacije odmetnuo od kralja i njegovih na- 
sljednika, te bi ga trebalo pokoriti pomorskom silom, priskočit će Re- 
publika na poziv u pomoć s jednom galijom te će je o svojem trošku tri 
mjeseca u kraljevoj službi uzdržavati. Ako bi se pak kralj, njegovi sinovi 
ili sinovac zaratio bud s Mletačkom Republikom bud s kraljem srpskim, 
rogu i smiju Dubrovčani i pored toga (eo non obstante) trgovati i pu- 
tovati po oblastima srpskim i mletačkim, dok ne čine nešto što bi bilo 
proti stanju ili časti kraljevoj. 

Izvršujući savjesno ustanove ugovora, po kojem je Dubrovniku za- 
jamčen posjed na moru kako ga je imao za vladanja mletačkoga, odredi 
Ludovik odmah sutradan, 28. svibnja, da se otok Lastovo ima iznova po- 
koriti Dubrovniku i priznavati svojim gospodarom onoga kneza 'ojega 
će Dubrovčani izabrati. Podjedno skine s časti dotadanjega lastovskog 
kneza kojega bijaše ondje namjestio hrvatski ban Ivan Ćuz (comite 

moderno per Johannem banum constituto — aufferendo). Napokon iza- 
bere bosanskoga biskupa Petra da s dubrovačkim poslanicima pođe u 
Dubrovnik, gdje će predati kraljeve povelje i primiti prisegu vjernosti 
od građana. Biskup Petar pođe na put 3. lipnja 1358. te stiže polovicom 
srpnja u Dubrovnik, gdje ga dočekaše s najvećim oduševljenjem. Dne 
18. srpnja sastade se Veliko vijeće, u koje dođe 125 vijećnika, te bi onda 
od vijećnika, sudaca i građana položena prisega vjernosti i odanosti 
kralju Ludoviku, a osobito da će Republika točno držati utanačeni ugo- 
vor s kraljem. Uz to izabra Vijeće još četiri vlastelina koji će bosanskoga 
biskupa ispratiti do Stona i napokon nagradi kraljeva poslanika s 200 
dukata u zlatu. 

Poput Dubrovčana nastojali su i ostali dalmatinski gradovi da po- 
sebnim privilegijama osiguraju u kralja ne samo svoja stara prava i 
a konje nego i nove tečevine. Vijeće grada Splita izabra na poziv 
raljev 26. ožujka 1358. dva poslanika, arciđakona i Novaka Matijevića, 
koji će poći na kraljevski dvor te ondje ustanoviti međe splitskoga ko- 
tara i urediti još druge poslove. Splitski knez Gentilis de Callio sastavi 
za te poslanike vjerodajnicu i naputak što će sve od kralja moliti i tražiti. 
Najprije neka izrade da kralj općini potvrdi međaše njezina kotara, a 
onda neka nastoje da kralj ustupi splitskoj općini čitav otok Brač, jer je 
taj otok najbliži gradu Splitu kao ni jednomu drugomu. Slične želje izno- 
sili su jamačno i drugi gradovi dalmatinski kao Zadar, Trogir i Šibenik. 
K tomu su dolazile na kraljevski dvor i tužbe, osobito iz Mletaka, da se 
njihovim podanicima čine štete od Zadrana, sve »protiv ustanovama mira« 
(contra formam pacis). Napokon trebalo je urediti i prilike u Hrvatskoj, 
gdje je nakon rata i prijašnjih smutnja bilo sve u neredu tako da su 
primjerice Bijači, nekadanji dvorac hrvatskih knezova i kraljeva, posve 
opustjeli. 

Budući da je većina velikaša, koje bijaše kralj u veljači ostavio u 
Hrvatskoj, poslije pošla na kraljevski dvor, odluči Ludovik u travnju 
da će ponovo poslati povjerenstvo od više baruna na jug, kako bi napo- 
kon uredilo prilike u novostečenim oblastima. Već 19. svibnja stigla je u 
Split vijest da će »četiri veća baruna kraljeva doći u one strane da 
prouče stanje gradova dalmatinskih« (per conoscere lo stato della citta 
della Dalmazia). Malo zatim znalo se i u Mlecima da će stići u Dalma- 
ciju neki baruni »radi uređenja pokrajine« (pro regulanda contracta). 
Vijeće splitsko odluči nato 19. srpnja izabrati zaseban odbor, koji će 
opunovlastiti da ugovara o svemu s kraljevskim povjerenicima. U odbor 
biše izabrani knez (potestat) Gentilis, sedam plemića i tri općinska suca. 

Posljednjih dana srpnja stigoše zaista kraljevi povjerenici u Hrvat- 
sku. Bijahu to nadbiskup kaločki i kraljevski kancelar Nikola, njitranski 
biskup Stjepan, velikovaradinski kanonik čuvar Grgur i sudac kraljev- 
skoga dvora Nikola Szćchy, nekadanji ban slavonski i hrvatski. Njima 
se pridružio i tadanji hrvatski i dalmatinski ban Ivan Ćuz. Nadbiskup 
kaločki bijaše sa sobom ponio i veliki pečat kraljevski (u jednoj povelji 
od 9. kolovoza, izdanoj u Višegradu, kaže kralj: »quoniam sigillum 
nostrum maius de quibusdam aliis arduis negociis regni nostri cum 
domino archiepiscopo Colocensi in partibus Dalmaciae habemus«). Do- 

lazak kraljevih povjerenika silno je uzbudio dalmatinske gradove. Split- 
sko vijeće nadaše se s pomoću bana Ivana Ćuza mnogo postignuti. Dne 
1. kolovoza 1358. sastavi splitski načelnik Gentilis de Calis poseban na- 
putak za četiri poslanika svoje općine, koji će ugovarati s barunima 
(transmissorum ad partes Dalmatiae et Croatie). Neka najprije zatraži 
točno određenje međaša, onda neka nastoje isprositi otok Brač. U nekoj 
parnici, što je općina vodi, neka nastoje obraniti općinu svim trudom i 
marom. Uopće neka za svaku stvar traže savjeta, pomoći i naklonosti 
u bana Ivana. Ako bi pak baruni iznijeli kakve novotarije, koje bi bile 
naperene proti općini i njezinoj slobodi zajamčenoj kraljevskim privile- 
gijama, neka ne čine ništa bez znanja i naloga općine i načelnika, kojega 
treba da što prije obavijeste. Oprezni Gentilis kao da je već tada nagađao 
da baruni nešto snuju na zator općinske slobode dalmatinske. 

Povjerenici zanimahu se najprije za prilike grada Zadra. No ne zna- 
jući dobro kakvo je stanje toga grada bilo za mletačkoga vladanja, za- 
moliše Mletačku Republiku po svom poslaniku da im prepusti statut 
grada Zadra, njegova privilegija i općinska prava. Mletačka Republika 
18. kolovoza da traženo, jer što će joj statut bez grada. Malo zatim do- 
đoše povjerenici u opreku s načelnikom i općinom grada Splita. Već 13. 
kolovoza 1358. nalaže načelnik Gentilis poslanicima splitskim neka izjave 
barunima da se »njihovi zahtjevi protive slobodi grada Splita i njegovih 
građana, da će se čitav grad oprijeti njihovim tražbinama i da će se po- 
slati posebno poslanstvo kralju, koje će pred svetom krunom izložiti 
pritužbe protiv zahtjeva što ih izniješe baruni«. Ali baruni ne znahu za 
šalu. Dne 19. kolovoza znalo se u Splitu za glavni njihov zahtjev: oni su 
naime tražili da ubuduće upravlja Splitom »knez povoljan kralju« (conte 
a beneplacito del Re) i da se dosadanji načelnik Gentilis odmah odreče 
svoje vlasti i časti, koje ne može vršiti jer nije podanik kralja Ludovika, 
nego tuđinac iz Italije. Prijatelji i privrženici Gentilovi upriješe sada sve 
sile da ga održe u časti. Stadoše bijediti kraljeve povjerenike da rade 
protiv privilegija potvrđenih od kralja, da žele uvesti novotarija i 
drugo. Slali su poslanici i pisma, dokazivalo se i natezalo se kojekako, 
ali kraljevi povjerenici ostadoše tvrdi, jer su bili u pravu. Oni zahtijevahu 
da se Gentilis kao tuđinac zahvali, onda neka se za kneza slobodno iza- 
bere kojigod drugi, samo ako je podanik kralja ugarskoga i hrvatskoga, 
pa će jamačno biti potvrđen i priznat. 

Gentilu i Splićanima ne ostade nego da se pokore. Kad se 31. ko- 
lovoza sastalo vijeće u Splitu, izjaviše suci i vijećnici: gospodin Gentilis 
de Callio, potestat grada, moli s izvjesnih zakonitih uzroka i zakonitih 
dopuštenih razloga (certis legitimis de causis et legitimis et licitis ratio- 
nibus) neka mu se dopusti odstupiti od uprave, otići iz Splita i vratiti se 
kući svojoj sa svojim službenicima i porodicom. Stoga predlaže vijeću 
neka Gentilu da dopuštenje za odlazak ako se to ne protivi statutu. Nato 
ustade Franjo Damjanov te predloži neka se dopusti Gentilu da ostavi 
čast svoju i grad, premda još nije minula godina njegova upravljanja, 
pače neka mu se da i ostatak plaće za ono vrijeme koje bi još morao 
služiti. Uz to neka se pohvali što je mudro, dobro i zakonito postupao. 
Prijedlog bi primljen s pedeset glasova protiv pet, te tako ostavi Gentil 

grad Split. Ali građani ne htjedoše birati novoga načelnika ik kneza, nego 
povjeriše upravu trima rektorima na tri mjeseca. 

Međutim odlaskom potestata Gentila iz Splita ne bijaše prestala 
opreka između Splićana i kraljevih komesara. Split naime bijaše obnovio 
stari spor s gradom Trogirom zbog međa, zatim je vodio parnicu sa 
svojim građaninom Kamurcijem Franjinim, a bilo je tužba protiv njega 
i od Bračana, koje je svakako htio da skuči pod svoju vlast. Zbog tih i 
drugih stvari slali su Splićani 11. i 14. rujna svoje sugrađane Franju 
Damjanova i Ivana Prvoslavova pred kraljeve povjerenike. Da su kraljevi 
povjerenici mnogo toga uređivali, svjedoči povelja od 3. rujna 1358. 
kojom je kralj Ludovik trogirskomu biskupu Bartolu i njegovoj biskupiji 
potvrdio župu Drid. Dne 11. rujna opet je objavio Ivan Pavlov iz Ugarske, 
sinovac kliškoga župana Ivana, pred splitskim kaptolom kako je po na- 
logu ugarskoga kralja i hrvatsko-dalmatinskoga bana Ivana zapovjedio 
žiteljima Ostroga da se pokoravaju splitskom nadbiskupu Ugolinu. Me- 
đutim povjerenici ne htjedoše popustiti od svoga zahtjeva da Splićani 
biraju načelnika ili kneza između podanika kraljevih. Napokon privoli na 
to i splitska općina. U sjednici općinskoga vijeća od 23. rujna odlučeno 
bi najprije da se bira na godinu dana novi knez ili načelnik, koji će 
primati plaću od 1000 malih lira i koji će držati bilježnika i osam sluga, 
a upravljat će gradom po ustanovama statuta. Kad bi to primljeno s 
46 glasova proti 7, biše predložena dva kandidata, oba podanici hrvat- 
skoga kralja i velikaši hrvatski. Franjo Damjanov predloži ličkoga kneza 
Kurjaka Disislavića od plemena Mogorovića, a Toma Franić krupskoga 
kneza Dionizija, sina nekadanjega slavonskoga bana Stjepana Babonića. 
Prvi dobi 34 glasa, a drugi 31; i tako bi izabran knez Kurjak Disislavić. 
Vijeće odredi još Grgura Petrova i Franju Damjanova za poslanike, koji 
će kneza Kurjaka obavijestiti o izboru te u kraljevskih povjerenika izra- 
diti potvrdu njegovu. 

Komesari kraljevski postigli su još da su i Trogirani izabrali za svoga 
kneza domaćega čovjeka, naime Zadranina Franju Jurjeva, koji se poslije 
zove »kraljevski vitez i po kraljevoj odredbi knez« (regius miles et de 
regis mandato comes). Negdje prvih dana listopada ostaviše kraljevski 
povjerenici Hrvatsku i Dalmaciju, pošto su u svim dalmatinskim gra- 
dovima namjestili za knezove same domaće ljude, podanike svoga kralja. 
U Hrvatskoj ostade sam ban Ivan Ćuz, koji stoluje 6. listopada u gradu 
Kninu. Vlast toga bana je velika, kako nije bilo od kneza Pavla Bri- 
birskoga, jer on banuje od Gvozda sve do Dubrovnika: čitavom Hrvat- 
skom, Dalmacijom, pače i onim dijelom Huma koji je pred dvije godine 
kralju morao ustupiti bosanski ban Stjepan Tvrtko. Stoga je ban Ivan 
mu paslema pridao riječi »gospodar Humske zemlje« Mihu terre 
Halme). 

U studenom 1358. nestaje bana Ivana Ćuza, a njegovo je mjesto 
zapremio dosadanji dvorski sudac Nikola Szćchy, koji je već 
jednom (1346—1349) banovao u Hrvatskoj. Novomu banu bijaše prva 
zadaća da što jače skuči dalmatinske gradove i da ih neposredno pokori 
svojoj vlasti. Stoga je nastojao da ga u svim gradovima izaberu za svoga 
kneza, kako je to bilo nekad za Bribirskih knezova. Sreća mu se nasmi- 

jala. Još 22. studenoga 1358. izabran bi za kneza u Zadru, a zatim slije- 
deće godine i u Splitu. Splitskom vijeću stiže naime 3. svibnja 1359. 
pismo od kralja Ludovika, u kojem ih izravno pozivaše da njegova bana 
izaberu za kneza. I opet se diže Franjo Damjanov te predloži da se kra- 
ljevu pozivu udovolji. Vijeće mu se odazva i jednoglasno sa 71 glasom 
proglasi bana Nikolu Szćchyja za svoga kneza. Izabra ga na dvije godine, 
dakako uz plaću koju su dobivali dosadanji knezovi. 

Nastojanje bana Nikole Szćchyja zabrinu teško Dubrovčane, koji se 
pobojaše da bi se on i njima mogao nametnuti za kneza. Opremiše zato 
potkraj god. 1359. dva svoja poslanika kralju Ludoviku u Višegrad, koji 
su uz druge molbe i želje imali izmoliti od kralja da im iznova potvrdi 
pravo da mogu slobodno po svojoj volji birati kneza za svoju Republiku. 
Kralj im nato zaista 3. siječnja 1360. izda pismo kojim obnovi da smiju 
»slobodno birati i primiti za kneza odakle god koga hoće (undecumque), 
izuzev samo Mlečane i njihove privrženike, a i druge neprijatelje i pro- 
tivnike (emulis) njegove«. 


(Borbe sa Srbijom, Bosnom i Bugarskom, 1358— 
—1370.) Slavnim mirom u Zadru podigla se silno vlast kralja Ludovika. 
Nijedan vladar počev od Kolomana ne bijaše pod svojim žezlom skupio 
toliko hrvatske zemlje; njegovo bijaše čitavo primorje hrvatsko-dalma- 
tinsko od Trsata pa sve do južnih granica Republike Dubrovačke, njegovi 
bijahu svi otoci od Krka do Lastova i Lokruma. Moćni knezovi Franka- 
pani, koji su dosad morali služiti dva gospodara, bili su sada isključivo 
njegovi podanici; ne samo loza modruška, kojoj je tada bio na čelu knez 
Bartol (VII) sa svojim sinovima Stjepanom I i Ivanom V i koja je odav- 
na već naginjala hrvatsko-ugarskim vladarima, nego i loza krčka, koja 
bijaše sbala na jednoga člana, na kneza Nikolu. Ban Nikola Szćchy stao 
se tada nazivati »banom čitave Dalmacije i Hrvatske«. Knezovi hrvatski, 
ti nekad gordi protivnici kraljevske vlasti, bijahu ili poništeni, kao Bri- 
birski knezovi i knez Grgur Kurjaković, ili se grijahu na suncu kraljevske 
milosti, kao knezovi Disislavići od plemena Mogorović u Lici i Podgorju, 
Grgur (mlađi), Toma, Butko i Nikola Kurjakovići (sinovi Budislavovi) 
u Krbavi, kao i knezovi Ugrinići od plemena Šubić u građu Rogu na 
Krki. Pače i knez Ivan Nelipić bijaše se zabrinuo za svoju državinu; 
stoga ije 9. svibnja 1358. od svojih rođaka otkupio povelju kralja Andrije 
I od god. 1210, kojom je taj kralj knezu Domaldu darovao župu Cetinu s 
Triljem. I brat Ivana Nelipića, po imenu Kostadin (Konstantin) od Ne- 
čvena, pojagmio se da steče kraljevu milost; možda ga je kralj već tada 
namjestio za kastelana grada Skradina. 

Čitava Hrvatska i Dalmacija bijahu pokorne svemoćnomu kralju 
Ludoviku. Na jugu je sezala vlast hrvatskoga bana do srednje Neretve, 
a i preko nje do granica Dubrovnika; na istoku bi bosanskomu banu 
oteto čitavo Završje, naime župe Dlamoč (Glamoč), Dimno (Duvno) i 
osobito Hlivno s tvrdim gradom Bistricom. Još nakon pola stoljeća spo- 
minjahu se u Livnu kako je ta župa bila u vlasti kralja Ludovika. Kad 
je naime god. 1400. bosanski kralj Stjepan Ostoja velikomu vojvodi bo- 
sanskomu Hrvoju Vukčiću Hrvatiniću darovao župu Hlivno (Lijevno) 
s gradom Bistricom, zapovjedi on trima svojim županima »da poju u 

Hlivno i da zberu vladanje k sebi osidnike plemenite ljude i ine vrste 
dobre ljudi, koji bi se onde prčminčli, da ih pitaju do njih rote (pod 
prisegu), tko bi koje plemenšćine od korena u Hlivanjskoj vrhovini i u 
Župi, počanši od Zavoda do vrhovine, što pristoji gradu Bistričkomu, 
navlastito kada posla Lauš (Ludovik) kralj dvadeset i četiri rotu na 
moćeh postaviti vsakoga u njih pravimi i nad čim tko sta ondi u ono 
vrćme, jer kralj Lauš kralj vazda ljubljaše pravdu s našimi prvimi...« 

Ali i bosanski ban Stjepan Tvrtko, bratučed kraljeve supruge Eliza- 
bete, bijaše od 1357. posve skučen i potišten, tako da su ga Dubrovčani 
smatrali više za službenika kraljeva (de mandato regali banus) nego za 
samosvojna vladara. Stoga nije čudo da se svemožni Ludovik odmah 
nakon utanačena mira s Mlecima stao spremati na rat sa Srbijom da se 
osveti za vječite provale u Mačvu, a i da ugodi papi koji je stalno vapio 
za križarskim ratom na Srbe raskolnike i patarene u Bosni. Ta papa 
Inocencije bio je gotovo ogorčen kad je ono Ludovik u lipnju 1356. Ss 
vojskom, sabranom u Zagrebu za križarski rat, udario na Mletke mjesto 
na Srbiju. 

Prilike za rat na Srbiju bijahu najpovoljnije, te se kralj mogaše na- 
dati sjajnom uspjehu. Car naime Stjepan Dušan Silni bijaše u času svoje 
smrti (20. prosinca 1355) ostavio svomu nejakomu sinu Urošu IV golemu 
srpsku državu posve negotovu i nesjedinjenu. Bijaše tu različitih pokra- 
jina, svaka sa svojim zasebnim tradicijama, koje su prekratko vrijeme 
bile pod jednim glavarom a da bi se mogle osjećati kao jedna cjelina. K 
tomu je Dušan zatro doduše u Srbiji staro vlasteosko plemstvo, ali je 
stvorio novo od državnih i dvorskih časnika, koje je bilo to pogibeljnije 
za jedinstvo državno što su pojedine porodice državnih namjesnika ugra- 
bile svu vlast u različitim pokrajinama i oblastima. Tako se pojaviše u 
Zeti Balšići, u jednom dijelu Huma Vojinovići, zatim u drugim oblastima 
Vukašin i Uglješa Mrnjavčevići, Brankovići, Hrebeljanovići i drugi. Zgo- 
dno karakterizira tadanje stanje Srbije bizantski ljetopisac Halkokondil: 
»Od najmoćnijih velikaša jedni su caru (Urošu), ako mu se i nisu po 
koravali kao svomu gospodaru, pomagali kao svomu drugu i prijatelju, 
drugi privoljeli su njegovu stricu Simeonu, dok su ostali, ne pristajući ni 
uz jednog ni uz drugog, čuvali što su imali, čekajući tko će biti jači, pa da 
k njemu pristupe. I tako je bila buna na sve strane.« 

Rat sa Srbijom započe kralj Ludovik još u jeseni 1358. Dne 6. listo- 
pada 1358. piše hrvatski ban Ivan Ćuz iz stolice svoje, grada Knina, Mle- 
tačkoj. Republici: »Budući da gospodin naš kralj ugarski sada ratuje s 
kraljem ili carem Raše ili Srbije, želimo nekoliko brodova poslati po 
moru proti neprijateljima našega kralja. Stoga molimo gorljivo vaše pri- 
jateljstvo neka izvoli vašim galijama pisati da ne bi našim ljudima, koji 
idu po moru, škodili ili im smetali. Jer naši ljudi neće nikomu štete na- 
nositi, nego jedino dušmanima našega kralja.« Rat se nastavio i slijedeće 
godine, i to ne samo u južnom primorju nego i u Podunavlju gdje je još 
od god. 1355. u Mačvi banovao mladi, vrlo poduzetni i hrabri Nikola Gor- 
janski, suzbijajući navale Srba na banovinu, Biograd i Golubac. Kako fi- 
rentinski kroničar M. Villani pripovijeda, došao je u to vrijeme k banu 
Nikoli Gorjanskomu neki srpski velikaš, čija se oblast prostirala u Po- 

dunavlju (možda je to bio knez Lazar Hrebeljanović), pa je u njega 
tražio pomoći protiv svojega protivnika, od kojega ga nije mogao ili htio 
obraniti slabašni car Uroš. Srpski velikaš obećavaše da će prigrliti kato- 
ličku vjeru, a možda i to da će priznati vrhovnu vlast ugarsko-hrvatskoga 
kralja. Kad mu je nato pošlo za rukom te je s pomoću ugarskih četa 
svoga protivnika svladao i ubio, pomagaše on Ugrima udarati na Srbiju. 
U svibnju 1359. pođe sam kralj Ludovik s brojnom vojskom na jug te 
stiže 31. svibnja do Slankamena. Najprije pošalje jedan odio preko Du- 
nava ili Save; taj dopre sve do južnoga kraja ravnice, gdje se sukobi sa 
srpskom vojskom, koju nakon žestoka boja zatjera u susjedne gore. Nato 

ođe i sam kralj s glavnom vojskom te se stade probijati kroz gorske 
Žisota. No pošto mu se Srbi nisu nigdje više odupirali, nego su vazda 
pred njim uzmicali i u šume se zaklanjali, ne preostade ni Ludoviku nego 
da se sa svojom vojskom iz tih neprohodnih krajeva vrati. Još 6. srpnja 
ratovao je Ludovik u Srbiji (in descensu exercituali in Servia), a 1. ko- 
lovoza bio je već u Višegradu. Pohod njegov u Srbiji pribavio mu je 
barem to da je svojoj državi osigurao banovinu Mačvu i đa je jedan srp- 
ski velikaš priznao vrhovnu vlast njegovu. 

Jedva što se kralj Ludovik slavodobitno vratio iz srpskoga Podu- 
navlja, stadoše mu Srbi vraćati nemilo za nedrago. Velmoža srpski Vo- 
jislav Vojinović, knez Huma, kojega je oblast dopirala od srpske Morave 
preko Sjenice i Gackoga do primorja između Dubrovnika i Kotora, stao 
je udarati na Dubrovnik i njegov kotar. Već 13. kolovoza javlja dubro- 
vački knez Ivan Bunić poslaniku Republike na ugarskom dvoru, Marinu 
Gučetiću, ove tužne vijesti: »Knez Vojislav Vojinović posla 6. ovoga 
mjeseca svoju vojsku na Rijeku (Ombla), Rožat (Racatum) i Šumet 
(Conchetum), te dade sve opustošiti i zarobiti Klimu Tome Držića. Po- 
slasmo nato k njemu za poslanika Ivana Pavla Gundulića sve na Gacko. 
Taj se ondje s njim dogovarao i zatekao ga strašno gnjevna na nas. Go- 
vorio je: Doći ću eto sa svojom vojskom sve do Lesne (željezne) ploče i 
ondje ću stajati s čitavom vojskom i dati ću opustošiti čitav kotar dubro- 
vački, te neću poštedjeti ni crkve. I uzet ću vam Stonski rat, jer je moj. 
Ja sam knez Huma, a Stonski rat je stolica knezova humskih, pa je stoga 
moj . 1 još mnogo i nebrojeno je prijetio kako će doći s čitavom silom 
svojom na zator čitave naše župe (kotara), govoreći da ima za to za- 
povijed od kralja raškoga, jer je gospodin kralj ugarski provalio u ze- 
mlju srpsku (ex eo quod dominus rex Hungarie ivit super terrenum 
eius). I to nam je javio naš poslanik u svom pismu da je knez Vojislav 
neku karavanu, za koju je doznao da dolazi s Prijepolja, dao zaustaviti. 
U povodu tih nepravda i povreda Vojislavljevih, a i zato što je ustrajao 
u svojoj vrlo zloj odluci, šaljemo naša pisma gospodinu kralju i palatinu 
i nalažemo tebi da rečena pisma predadeš te se za odgovor pobrineš; 
podjedno moraš kralju i palatinu kazati sve ono što ti se čini zgodno za 
naš boljitak i spasenje. Jer taj Vojislav skuplja dnevice vojsku, koliko 
samo može, da nam otme Stonski rat i nanese što više štete. O svem tom 
obavijestili smo također gospodina bana Dalmacije i Hrvatske, i bana 
Bosne.« U zasebnom pismu na kralja tuže se Dubrovčani ovako: »Tek što 
se vaše kraljevsko Veličanstvo vratilo iz Slavonije (Srbije) u Ugarsku, 

nanesene su nam mnoge nepravde i uvrede sa znatnom štetom po nekom 
Vojislavu Vojinoviću, barunu kralja raškoga (srpskoga), koji se naziva 
knezom Huma. Taj je već dao plijeniti jedan dio našega kotara (župe) 
i zarobiti nekoga našega vlastelina; a nedavno je dao zadržati više naših 
trgovaca, koji su se sa svojim mnogo vrijednim trgom vraćali iz Srbije. 
Kako nas obavješćuje neki naš poslanik, smjera on opustošiti sav naš 
kotar, govoreći da mu je tako zapovjedio srpski kralj. Sve to dojavili 
smo velemožnomu gospodinu Nikoli (Szćchyju), po vašoj ovlasti (man- 
dato) banu Dalmacije i Hrvatske, a i velemožnomu mužu gospodinu 
Tvrtku, po vašoj kraljevskoj ovlasti banu Bosne. Stoga molimo smjerno 
vaše veličanstvo da udostojite i blagoizvolite nama, svojim vjernima, 
zgodnim načinom pomoći.« U poslanicama na hrvatskoga i bosanskoga 
bana jednako se tuže i završuju: »A sada se (Vojislav) vjerojatno s veli- 
kom vojskom sprema na nas. I već je blizu nas, samo za jedan dan. Pošto 
ste u svojim listovima nama obznanili kako vam je od vašega kralja 
izdan nalog da nas morate braniti od svih koji hoće u nas dirati, neka 
blagoizvoli vaše gospodstvo priteći nama u pomoć i obraniti nas od reče- 
noga neprijatelja i njegovih privrženika.« Ali čini se da ni jedan ban nije 
pritekao Dubrovniku u pomoć, jer već 26. kolovoza 1356. javljaju Dubrov- 
čani kralju da su se s Vojislavom Vojinovićem pogodili. U tom pismu 
kažu da je humski knez Vojislav, »čovjek nevjeran i zao« (perfidus et 
nequam), zaprijetio kako će njima »porušiti s temelja crkve i domove, 
iščupati vinograde i drveće i činiti im svaku moguću štetu, a s nijednoga 
drugoga razloga nego što su vjerni podanici kraljeva veličanstva.« Da ga 
se oslobode, otkupiše se njemu sa svotom od četiri tisuće perpera, a za 
to će ih »ostaviti u miru«. Ali on je nevjera, pa zato javljaju sve to kra- 
lju nadajući se da će on Vojislava svladati i njih osvetiti. 

No svi vapaji Dubrovčana nisu koristili. Kralj Ludovik pače kao da 
je zajedno s banom Nikolom Szćchyjem snovao kako da iskoristi nevolju 
Dubrovčana i da ih što jače skuči i ograniči njihove povlastice. Tako ne 
preostade Dubrovniku drugo nego da se s Vojislavom Vojinovićem sasvim 
izmiri. I knez Vojislav zaista umre u drugoj polovici god. 1363. kao pri- 
jatelj svoje susjede, Dubrovačke Republike. 

Međutim bijahu se pomrsili odnosi između kralja Ludovika i njegova 
kletvenika, bosanskoga bana Tvrtka. Koji su bili uzroci i povodi toj raz- 
mirici, ne da se prema dosad poznatim izvorima ustanoviti. Kralj Ludovik 
i ugarski ljetopisci kažu da je kralj pokrenuo na Bosnu križarski rat, 
pravrije da istrijebi »nebrojeno mnoštvo heretika i patarena«, koji 

ijahu posve mah preoteli i gotovo istisnuli katoličku vjeru, ali nema 
ni najmanje sumnje da je kralj započeo rat i s političkih razloga. Ta 
kralj Ludovik odvraćao je još 1357. knezove Hrvatiniće od bana, a i 
potonje bune bosanskih knezova proti banu dokazuju da se kralj Ludo- 
vik edkni uplitao u bosanske poslove. Možda mu se ban Stjepan Tvrtko 
i nakon ustupa Huma činio suviše jak, a možda je i ban Tvrtko snovao 
da se otrese skrbništva pod koje bijaše spao. A možda su i prilike u 
Srbiji pridonijele da je planuo razdor i rat između kralja i bana. 

Rat se vodio u ljetu godine 1363. Kralj Ludovik odlučio udariti na 
Bosnu s dvije strane i s dvije vojske. Jednu će vojsku voditi palatin 

Nikola Kont i ostrogonski nadbiskup Nikola, kraljev kancelar; ta će 
vojska iz istočne Slavonije provaliti preko Save u banovinu Usoru, te 
ondje redom osvojiti glavne tvrđave, osobito znameniti Srebrnik. Drugu 
će vojsku povesti sam kralj Ludovik u pravu Bosnu, te će iz Hrvatske 
preko Hlivna i Dlamoča prodrijeti prema gradu Jajcu na Vrbasu. 


Već u veljači 1363. znalo se u Dalmaciji da će kralj s kraljicom doći 
u Zadar, te 14. veljače šalju Trogirani svoje poslanike u Zadar neka za- 
mole kralja da posjeti i Trogir. Potonjih mjeseci neprestano i kralj i ban 
Nikola Szćchy traže od Trogirana različitih stvari za opremu vojnika, pače 
još 29. lipnja dopušta trogirsko vijeće kralju vojnika i oružja (mittantur 
regi 4 balistrerii, 4 panisii cum sagittis ipsis sufficientibus). U isto vri- 
jeme zabrinuto je vijeće grada Dubrovnika za svoje trgovce u Bosni; 
20. svibnja vijeća što da se »zbog smutnja« u Bosni (in partibus Bossine 
propter nova que habentur) učini »za spas rečenih trgovaca« (pro con- 
servacione dictorum mercatorum), a 5. lipnja zabranjuje svojim trgov- 
cima u Bosni pod globu od 500 perpera »da se nijedan ne usudi bud sam 
ući bud svoju robu poslati u kaštele onih krajeva«. Tu svoju zabranu 
opetuje i pooštruje dubrovačko vijeće 18. lipnja. 

Uto bijaše se kralj Ludovik već pripremio za rat. Ne spominje se 
doduše, ali nema sumnje da mu se pridružilo više hrvatskih knezova, a 
nedvojbeno cetinski knez Ivan Nelipić, kojega je kralj pred četiri ili pet 
godina obasuo novom milošću te ga imenovao županom. Sane i Vrbasa 
(comitatum de Orbas et Zana honorem tenentem). Možda su uz kralja 
bili i Frankapani (knez Stjepan), a možda i koji od knezova Babonića 
(Blagajskih). Hrvatski ban Nikola Szćchy bijaše ostao u svojoj banovini, 
jer su ga ondje zadržavali drugi poslovi. 


Prvih dana mjeseca srpnja bijaše Ludovik dopro do župe Plive 
naokolo rijeke istoga imena (pritok Vrbasa), te je stao pred tvrdim gra- 
dom Sokolom da ga podsjedne i osvoji. Dne 8. srpnja izdade on dvije 
povelje »u Plivi za podsjedanja grada Sokola u zemlji Bosni« (in Plyua 
in obsidione castri Zokol terre Boznensi), a 10. srpnja pisa »iz logora 
blizu Sokola« (in castris prope Zakol) pismo Mletačkoj Republici, kojim 
je pozove neka pošalje u Hrvatsku svoga čovjeka, koji bi zajedno s ba- 
nom Nikolom Szćchyjem izravnao razmirice između njezinih i njegovih 
podanika. Što se dalje događalo, nije zabilježeno, ali je nedvojbeno da 
kralj Ludovik nije taj put Tvrtka svladao, nego da su ga bosanski knezovi 
suzbili. Najviše je tom prigodom pomogao banu veliki vojvoda bosanski 
Vukac Hrvatinić, otac slavnoga Hrvoja. Čini se da je upravo Vukac 
Hrvatinić suzbio kraljevu vojsku pod tvrdim Sokolom. Tri godine nakon 
toga rata, naime 11. kolovoza 1366, izda u župi Rami pod gradom Prozo- 
rom »ban Tvrtko, sin gospodina kneza Vladislava i sinovac velikoga i 
slavnoga bana Stjepana, milošću božjom gospodin mnogim zemljama«, 
povelju vojvodi Vokeu Hrvatiniću, kojom mu darova čitavu župu Plivu 
s gradom Sokolom »za plemenito«. U toj povelji pripovijeda ban do- 
slovce: »Stvorih milost svoju gospodsku svojemu vjernu sluzč u ime 
vojvodć Vilkcu Hrvatiniću za njegovu vćrnu službu u ono 
vr&ćme, kada se podviže na me ugrski kralj u ime 

Ludovik, i prihodi u Plčvu pod Sokol, i ondazi mi 
vojvoda Vlkac včćčrno posluži. 

Provala kralja Ludovika u Bosnu u srpnju 1363. nije dakle imala 
žuđena uspjeha. No ni ona druga vojska, koja bijaše udarila na Usoru, 
nije bila sretna. Ludovikov životopisac, arciđakon Ivan de Kikullew, 
prešutio je mudro poraz kraljeve vojske u zapadnoj Bosni, ali za drugu 
vojsku, koja je pod palatinom Nikolom Kontom i kaločkim nadbiskupom 
Nikolom s mnogim prelatima i velikašima došla u Usoru pod grad Sre- 
brnik, kaže osobito da nije niogla zauzeti te tvrđe, nego da se vratila 
izgubivši mnogo ljudi i imanja. Ta je vojska nastradala tako ljuto da je 
izgubila i veliki kraljevski pečat, što ga je nadbiskup Nikola kao kra- 
ljevski kancelar vazda sa sobom nosio. Da li je pečata slučajno nestalo 
(casualiter amissi) ili je ukraden ili pak otet, ne može se ustanoviti, ali 
kad se to po Ugarskoj i Hrvatskoj pročulo, navalilo je sve na kralja 
da im izda povelje i potkrijepi novim pečatom. 

Tvrtko bijaše godine 1363. silu silom odbio i svoju banovinu održao. 
Dakako da su se tomu najviše radovali Mleci, koji nisu nikako mogli 
pregorjeti Dalmacije, nego su svaku zgodu teško očekivali da namaknu 
svomu protivniku neprilika. Stoga se i požuriše te 7. rujna 1364. bana 
Tvrtka, njegova brata Vuka i njihovu majku Jelenu Šubićevu primiše 
za svoje prave građane zbog čiste vjere i pune odanosti prema Republici. 
Međutim Ludovik nije klonuo duhom nakon prve nedaće. Ne može se zbog 
oskudnih izvora ustanoviti što je sve Ludovik snovao i radio, ali nije 
nevjerojatno da je bosansku vlastelu bunio proti banu, obećavajući im 
svoju zasebnu zaštitu ako se odmetnu od bana.“ Tako u prvoj polovici 
godine 1366. izbi velika buna u Bosni, kojoj se pridruži mlađi brat banov 
Vuk. Još 4. veljače 1366. nije se u Dubrovniku slutilo da bi moglo biti 
smutnja u Bosni. Toga dana naime šalju Dubrovčani svoga sugrađanina 
Pribka Utolčića u Bosnu »k banu Tvrtku, njegovu bratu Vuku i majci 
njihovoj kneginji« neka izradi u njih da štite dubrovačke trgovce i nji- 
hove stvari, kao što su dosad činili, i neka ne dopuštaju da se dubrovač- 
kim trgovcima otima njihova roba. Poslanik neka u toj stvari govori 
također s knezom Sankom, a i s knezovima Dabišićima (Vladislavom, 
Purćom i Vukom) u koje se Republika osobito uzdaje. Međutim dubro- 
vački poslanik zatekao je gospodu bosansku u najvećoj zavadi. Jedan dio 
vlastele podigao. se proti banu Tvrtku, na čelu im knezovi Dabišići; bun- 
tovnici protjeraše bana Tvrtka i njegovu majku Jelenu, te proglasiše 
banom mlađega mu brata Vuka ili Vukića. To se događalo u veljači i 
prvoj polovici ožujka, jer već u drugoj polovici toga mjeseca nalazimo 
Tvrtka opet na banskoj stolici. Pomogao mu je do vlasti kralj Ludovik, 
u kojega je protjerani ban tražio zaštite. Slavodobni Tvrtko uhvatio Vla- 
dišlava i Vuka Dabišića te prvomu dao izvaditi oči, a drugoga i mnoge 
pristalice njihove pobacao u tamnice. Brat banov Vuk pobježe sretno 
zajedno s Purćom Dabišićem, po nekima u Ugarsku, a po drugima u 
Dubrovnik. Još ne bijaše Tvrtko posve svladao bunu, stiže od Mletačke 


. 13 [Buna protiv Tvrtka razvila se iz otpora njegovu jačanju središnje vlasti, što je 
bilo vezano s oslonom na Ugarsku i Hrvatsku i sa slabljenjem utjecaja patarena.] 

Republike poslanik, po imenu magistar Anastazije, te zahtijevaše od 
njega da zaštiti mletačke podanike u Bosni, koji stradaju od njegovih 
ljudi, zatim da progoni onu bosansku vlastelu koja kuju krive novce. 
Tvrtko odgovori nato 29. ožujka Mlecima da ne žali blaga ni života svoga 
samo da obrani prava Mlečana, a podjedno vrlo žali što neka njegova 
vlastela šire krive novce. A onda završuje opisujući svoje bijedno stanje 
ovako: »Vlastela našega kraljevstva, kako su prije bila nevjerna Bogu, 
tako se iznevjeriše i nama te nas sramotno s banske stolice skinuše i 
zajedno s našom majkom posve protjeraše. Po smilovanju gospoda Boga 
i po milosti slavnoga vladara, gospodina Ludovika, kralja ugarskoga, 
učinjena bi nam pravda zbog naše vjernosti, te bismo nanovo donekle 
primljeni u našu državu, akoprem ne u čitavu, pa stoga ne možemo tako 
smjesta onu vlastelu zbog nepravde nama i vama nanesene kazniti i po- 
bacati u tamnice. Molimo vas stoga vrlo časno i revno da se zadovoljite 
za sada s našom dobrom voljom dok se utvrdimo i dobro osiguramo u 
našoj državi. A onda ćemo nakon malo vremena, ako Bog dade, zadovo- 
ljiti pravdi posve i potpuno.« 

U odujko 1366, dakle, još je posve slaba vlast bana Tvrtka. On se 
piše »Tvrtko, božjom i gospodina našega kralja Ludovika milošću ban 
Bosne«, te uvjerava zajedno sa svojom »premilom roditeljicom« Mle- 
čane da im je najodaniji prijatelj, samo da mu i oni ne bi možda smetali. 
U kolovozu iste godine osjeća se ban Tvrtko nešto sigurniji; kad dariva 
vojvodu Vukca Hrvatinića za njegovu vjernu službu župom Plivom “i 

DRUGI DVOSTRANI PEČAT KRALJA LUDOVIKA I 


Na prednjoj strani sjedi kralj na prijestolju, držeći u rukama znakove kraljevske vlasti. Na desnoj strani 
prijestolja smješten je grb ugarskih Anžuvinaca, a na lijevoj grb ugarski s dvostrukim križem. Natpis na- 
okolo ruba: »t Ludovicus gracia Hungarie Dalmatie Croacie Rame Servie Gallicie Lodomerie C(umani)e 
Bulgarieq(ue) rex princeps Salernitanus et honoris montis sancti Angeli dominus«. Na stražnjoj strani vi- 
dimo u trokutastu štitu opet dvostruki križ na brijegu od tri vrhunca, koji je nakićen krinom (ljiljanom); 
a polje naokolo štita okruženo s osam polukrugova i narešeno ornamentikom u kojoj se osobito ističu kri- 
novi. Natpis naokolo ruba: »t S(igillum) secundum Lodovici Dei gra(tia) regis Hungarie et aliorum reg- 
nor(um) in alio parii sigilli expressorum.« 

gradom Sokolom, okružen je lijepim brojem bosanskih velikaša i vla- 
stele; tu je uza nj kaznac Sanko s braćom, od Usore vojvoda Tvrtko s 
braćom, od Lužaca župan Stjepko Vuković i župan Milten Hrvatinić, 
zatim još drugi knezovi, župani i dvorski časnici. Ali brata Vuka nema 
uza nj; taj se sklonio u Dubrovnik, pa odanle snovao i radio protiv brata 
svoga. Vuk ili rena Vuk preuze sada ulogu proti bratu banu koju je 
nekad izvodio srpski kraljević Vukan proti bratu svomu, kralju Stjepanu 
Prvovjenčanomu. Tražio zaštite i pomoći u pape Urbana V, a preko njega 
u kralja Ludovika. Godine 1368. razlagaše papi u posebnom pismu kako 
su dosadanji vladari bosanski bili »većim dijelom raskolnici i krivovjer- 
ci«; on jedini da je gorljiv privrženik katoličke vjere i protivnik heretika, 
koje će progoniti svima silama. Tuži se nadalje kako ga je stariji brat 
Tvrtko, slijedeći odurne stope svojih predšasnika, počeo progoniti i kako 
mu je već silne štete nanio, uskraćujući mu pače i dio baštine njegove. 
Stoga moli papu neka za nj poradi u ugarskoga kralja, na čijem je dvoru 
dugo vremena boravio, te napokon očituje se spreman doći papi na 
sobi. Na te i druge jadikovke odasla papa Urban V 14. prosinca 1369. 
dva pisma, jedno na Stjepana Vuka, a drugo na kralja Ludovika. U pismu 
Ludoviku moli papa neka kralj pomogne pravovjerniku Stjepanu Vuku, 
»mlađemu banu Bosne«, i neka skloni Tvrtka da se okani dosadanjih 
bludnja i vrati mlađemu bratu zemlje i imanja koja mu je oteo. U dru- 
gom pak pismu »Stjepanu, mlađem banu Bosne« javlja papa da je 
zaista po njegovoj želji pisao kralju Ludoviku; zatim ga tješi što mora 
toliko za vjeru katoličku podnositi, te mu javlja kako bi mu ugodno bilo 
kad bi mu došao u pohode. 

Ludoviku je jamačno godio razdor između braće, jer je tako lakše 
mogao obuzdavati vatrenoga bana Tvrtka. No čini se da ipak nije na 
prvi poziv papin provalio u Bosnu, jer se uto bio upleo u poslove bu- 
garske, gdje je isto tako zbog razdora u vladarskoj porodici nastojao 
utvrditi svoju vlast. 

Negdje u proljeću 1365, ako ne i prije, umre bugarski car Aleksandar, 
posljednji znamenitiji vladar te države. Na samrti razdijeli carstvo među 
svoja dva sina; jezgru države s prijestolnicom Trnovom, sa Silistrijom, 
Sofijom, Nikopoljem i Jambolom, a i s Plovdinom (Plovdivom) i dru- 
gim oblastima na jugu Balkana ostavi svomu mlađemu sinu Ivanu Šiš- 
manu III što mu ga je rodila neka lijepa Židovka; dočim je starijemu 
sinu Ivanu Sracimiru, kojega je imao od svoje prve žene, kćeri vlaškoga 
vojvode, namijenio tek zapadni dio svoje države s gradom Vidinom 
(Bdinom), takozvanu vidinsku oblast. Zbog te nepravedne diobe carstva 
živjela su braća vazda u zavadi. Neslogu careva upotrijebi najprije neki 
vlastelin Dobrotić u sjeveroistočnom dijelu države, u crnomorskom kraju 
Bugarske, te se odmetne i proglasi samosvojnim gospodarom svoje obla- 
sti, koja se po njemu sve do danas zove Dobručom. No ni ta nesreća ne 
opameti braću, nego nastaviše međusobne borbe. Tako dadoše i kralju 
Ludoviku povoda da se uplete u bugarske poslove. Ta ugarski su se vla- 
dari još od god. 1270. zvali »kraljevi Bugarske«. 

Ne zna se što je Ludoviku dalo povoda da se umiješa u bugarske pri- 
like. Ludovikov životopisac, arciđakon Ivan de Kikullev, priča po prilici 

ovako: »Poslije toga je (Ludovik) provalio u Kraljevinu Bugarsku s veli- 
kom vojskom. Zauzeo je varoš Vidin (Bodon) i pokorio kraljevstvo; 
vladara pak te zemlje, po imenu Sracimira (Strachmerum), koji se je 
nazivao carem Bugarske, zarobio je i poslao u Ugarsku, gdje ga je držao 
neko vrijeme u časnoj uzi u gradu zagrebačkoga biskupa, koji se zove 
Gumnik« (Gomnech, Gumach, Gymnich = Bosiljevo kod Čazme). Priča- 
nje Ivana arciđakona potvrđuju drugi spomenici, osobito kraljeve po- 
velje, po kojima znamo da je Ludovik 26. travnja 1365. boravio u Slan- 
kamenu, a 30. svibnja »pred našim gradom Vidinom u Bugarskoj« (ante 
civitatem nostram Bodoniensem in Bulgaria). Kralj povjeri isprva upra- 
vu i obranu osvojene zapadne bugarske države erdeljskomu vojvodi Dio- 
niziju, koji se u više povelja kraljevih izdanih u ljetu 1366. zove »kape- 
tan grada i oblasti Vidinske kraljevstva našega Bulgarije« (capitaneus 
civitatis et districtus Bidiniensis regni nostri Bulgariae). Podjedno posla 
iz Bosne osam franjevaca, koji stadoše raskolnike i krivovjerce (pata- 
rene) u Bugarskoj obraćati na katoličku vjeru. I zaista se bugarski narod 
rado odazivaše pozivu franjevaca: sve na hrpe hrlili su velikaši s naro- 
dom da prime sv. krst. Osobito se skloni pokazaše patareni. Tako se 
zgodi da je ono nekoliko franjevaca za pedeset dana preko 200.000 Bu- 
gara privelo u krilo katoličke crkve. No to ne bijaše ni treći dio tamoš- 
njega puka. Još u studenom 1367. vele Dubrovčani da se Ugarska pro- 
stire »sve do Vidina«. U to je vrijeme kralj Ludovik od vidinske oblasti, 
a i od nekih staro-ugarskih kotara (Oršava, Šebeš, Temišvar), stvorio 
zasebnu banovinu bugarsku, te joj imenovao za bana najprije magistra 
Ladislava, sina Filpusova; ali već 1. ožujka 1368. povjerio je tu banovinu 
(banatum regni nostri Bulgariae) magistru Benediktu, sinu Pavla Hee- 
mova. Benedikt, ban Kraljevstva Bugarskog, branio je sa svojom braćom 
i rođacima hrabro i ustrajno povjerenu mu banovinu; zato mu kralj 22. 
lipnja 1369. podijeli »pravo mača i torture« u njegovim posjedovanjima. 
Međutim se Ludovik možda još iste godine, no svakako prije 18. ožujka 
1370 (jer se toga dana za Benedikta kaže »quondam banus Bodoniensis«), 
pogodio sa zarobljenim carem Ivanom Sracimirom. Izvadio ga iz tamnice, 
vratio mu državu uz neke pogodbe i za neke službe, a nato zasjeo Ivan 
Sracimir carsku stolicu u Vidinu kao kletvenik ugarskoga kralja. Ja- 
mačno nije Ludovik mogao sam obraniti bugarske banovine od navala 
trnovskoga cara, pa je stoga volio vratiti Vidin njegovu gospodaru kao 
svomu vazalu. Za taoce i jamce svoje vjernosti i odanosti ostavio je car 
Ivan Sracimir na dvoru kralja Ludovika dvije svoje kćeri, koje su otad 
živjele kao dvorske gospođice uz kraljevu majku i suprugu. Jedna od 
tih kćeri umre brzo; druga, po imenu Doroteja, uđe radi svojih kreposti 
u volju i milost kralja Ludovika. Poslije se mladi ban bosanski Tvrtko 
zaljubi u nju, te se oženi njom godine 1374. 

Dok su godine 1365. i 1366. glavne slavenske države na Balkanskom 
poluotoku bile ili u posvemašnjem rasulu ili sasvim nemoćne, podigla se 
upravo silno vlast kralja Ludovika na jugu njegove države. Čitava Bosna 
s jednim dijelom Huma, velik dio sjeverne Srbije s Beogradom i zapadna 
Bugarska bijahu u njegovoj posrednoj ili neposrednoj vlasti. Po milosti 
njegovoj vladao je ban Tvrtko u Bosni i poslije car Ivan Sracimir u 

Vidinu; njegovu je vlast priznavao i jedan srpski knez na jugu banovine 
Mačve, po svoj prilici knez Lazar Hrebeljanović. Da je Ludovik skupio 
sile svih tih svojih vazala i njihovih zemalja, mogao bi bio još za vremena 
odvratiti od Balkanskoga poluotoka veliku pogibelj, koja mu bijaše za- 
prijetila dolaskom Osmanlija ili Turaka u Evropu. Baš za vlade Ludoviko- 
ve bijahu se Turci ili Osmanlije ugnijezdili na Balkanskom poluotoku te 
prodrli gotovo sve do oblasti koje su bile više ili manje pokorne ugar- 
skomu kralju. Ali Ludovik nije shvaćao zamašaj turske provale, te nije 
ništa radio na obranu svojih vazalnih knezova; pače je nakon 1370. svu 
pažnju svraćao na Poljsku, na zapadnu Evropu i na Italiju. Tim je i 
skrivio svu potonju nevolju, koja je zadesila kršćansku Evropu od Tu- 
raka ili Osmanlija. 


(Turci ili Osmanlije do boja kod Črnomena, 26. 
rujna 1371.) Na međi Evrope i Azije uvalilo se prostrano Kaspijsko 
jezero ili Hvalinsko more. Njemu na istoku puklo je golemo nizozemlje 
Turan ili Turkestan, kojega velik dio ispunjuju prostrane stepe. Na njima 
se nekad skitahu i još uvijek skiću poludivlja plemena, ne imajući stal- 
nih selišta ni kućišta. Plemena se ta zovu Turci. Jedno pleme tih Tu- 
raka, bježeći ispred silnih Mongola, ostavi još u XIII stoljeću svoju 
staru domovinu na istoku Kaspijskoga mora, te se preseli na zapad u 
Malu Aziju (Anadol).“ Vođa plemena, po imenu Osman (1288—1326), 
sin Ertogrulov, primi tu sa svojim pukom službu nekoga seldžučkog sul- 
tana, koji mu ustupi komad zemlje u sjeverozapadnoj Frigiji. Nakon 
rasula seldžučke države proglasi se Osman samostalnim sultanom (1299) 
i stvori samosvojno carstvo, kojega se podanici po njemu prozvaše 
Osmanlije. Već Osman raširi svoju državu po Bitiniji, te dopre do 
Bijeloga (Mramornoga) mora. 


Osmana naslijedi sin Urkan ili Orkan (1326—1362). On bijaše 
malo prije smrti očeve osvojio znameniti grad Brusu (1326), te je 
sada učini prijestolnicom svoje države. Nadalje ovlada do kraja Bitini- 
jom i ostalim oblastima u sjeverozapadnoj Maloj Aziji, tako da se priku- 
čio uskim morskim vratima koja rastavljaju Aziju od Evrope. Od toga 
časa prije poi Turci ili Demanlije Evropi, a u prvom redu Bizantskomu 
Carstvu i slavenskim državama na Balkanskom poluotoku. Međutim, ni 
Bizant ni slavenske države ne učiniše ništa da ih odbiju od Evrope, pače 
im sami utriješe put u svoje oblasti i zemlje. U Bizantskom Carstvu na- 
slijedio je cara Andronika III nedorasli sin njegov Ivan V. Paleo- 
log (1341—1391), po majci svojoj Ani unuk savojskoga vojvode Ama- 
deja V. Mladomu, tek devetogodišnjemu caru podiže se suparnik Ivan 
Kantakuzen, koji je državom upravljao kao car sve do god. 1356. Za 
borba, što ih je carica majka Ana vodila s Kantakuzenom, a i za ratova 
bizantskih na srpskoga cara Stjepana Dušana, često su puta ratujuće 
stranke dozivale u pomoć susjedne Turke i kao saveznike i kao plaćenike, 
te su ih tako sami mamili u Evropu. Nije zato čudo što je sultan Urkan 
čekao tek na zgodu kako da uhvati čvrste stope na evropskom kopnu. 


14 [U Malu Aziju doselili su se sa Seldžucima u XI st., a ne zasebno u XIII st] 

Međutim ga preteče hrabri i ponositi njegov sin Sulejman, koji je sto- 
lovao u Bigi, blizu Dardanelskih vrata. Godine 1353. pozove on jednoga 
dana najznatnije vojvode turske: Adžebega, Gazi-Fazila, Evrenosa i 
Hadži-Ilbeka na dogovor kako da se dokopaju koje utvrde na tračkom 
poluotoku (Hersonesu), koji tek uska vrata Dardanele (stari Heles- 
pont) rastavljaju od Azije. Izbor pade na okolicu Galipolja, osobito na 
tvrđicu Tzympe (Cimpe; danas Čini ili Džemenlik), sat i pol iznad 
Galipolja. Adžebeg i Gazi-Fazil sjednu odmah prve noći poslije toga do- 
govora u čamac i prijeđu na drugu stranu da razmotre položaj i prilike. 
Tu uhvate u vinogradima jednoga Grka i prevedu ga na drugu stranu k 
samom Sulejmanu, koji . njega saznade sve što mu je trebalo. Doznavši 
tako gdje je najslabije mjesto tvrđice i da je posada njezina malena, 
odluči odmah da izvede svoj naum. Kako nije imao spremnih lađa, on 
na brzu ruku skupi nekoliko splavi, pa se na njima preveze na drugu 
stranu sa svojih 80 najodabranijih vojnika. Sve mu pođe sretno za ru- 
kom, i tvrđica Tzympe bude uzeta bez ikakve tegobe. Poslije bi turska 
posada u tvrđici povećana na 3000 momaka. Kad je zatim 2. ožujka 
1354. žestok potres razvalio mnoge gradove i mjesta uz obale Bijeloga 
mora, te pokopao mnoštvo tamošnjih žitelja, provališe novi osmanlijski 
čopori iz Male Azije, te pabirkovahu robeći između svježih ruševina. 
Tom prigodom zauzeše Turci i cvatući trgovački grad Galipolje (da- 
nas Gelibolu), »ključ Carigrada i čitave Evrope«. Sulejman namjesti u 
zauzetom Galipolju za zapovjednike Adžebega i Gazi-Fazila, kojih se gro- 
bovi još i danas vide i pokazuju u spomenutom gradu. Tako ovladaše 
Turci ili Osmanlije sigurnim prijelazom preko Dardanela, i ni- 
kakvim molbama ni diplomatskim mudrolijama, pa ni novcem, ne mo- 
gaše Ivan Andronik skloniti lukavoga sultana Urkana da vrati Bizantin- 
cima tu neprocjenjivu tekovinu svoga sina. Pače potonje političke prilike 
omogućiše Sulejmanu da je mogao bez zapreke turske čopore voditi pre- 
ko Dardanela, pa ih naseljivati po gradovima i selima, a mnoge Grke 
siliti da sele u Aziju. Tako ovlada Sulejman posve poluotokom tračkim, 
pače se naposljetku i sam na njem nastani. Vojvoda njegov Hadži-Ilbeki 
raširi mu državinu sve do Rodosta i do donje Marice. 

Dok je tako Sulejman uhvatio čvrste stope u Evropi, bavio se otac 
njegov uređivanjem države i vojske. Sve do njega sastojala se osmanlijska 
sila od samih lakih konjanika, koji su doduše strašno harali i ražali 
(ubijali) kamo su stizali, ali nijesu bili podobni da se penju na zidove. 
Da i tomu pomogne, bijaše Urkan još oko god. 1330. sastavio pješaštvo, 
naime četu janjičara (jeni —čeri = nova četa), koji su poslije kroz 
stoljeća bili strah i trepet čitavoga svijeta. Janjičari bili su kršćanska 
djeca, ugrabljena roditeljima, pa onda odgojena u Muhamedovoj vjeri. 
Tako su kršćanski poturice postali ljući Turci od samih Osmanlija. 

Godine 1358. umre vatreni i junački Sulejman, a god. 1362. i otac 
njegov Urkan od kuge. Sultanom osmanlijskim postade sada mlađi sin 
Urkanov Murat I (1362—1389), junak prvoga reda, a uz to strog, 
pravedan, darežljiv i neutrudljiv. Taj pregnu svom snagom da pokori 
čitav Balkan. Pri tom mu u jednu ruku pomagahu vrsni vojvode njegovi, 
kao Hadži Ilbeki, Lalašahin i Evrenos-beg, a u drugu krajnje rasulo među 

Grcima, Bugarima i Srbima. Već druge godine svoga vladanja prijeđe u 
Evropu, te stade redom osvajati gradove. Najprije padoše mu u ruke 
gradovi Čorla, Didimotika, a napokon i znamenito Drinopolje ili 
Odrin [Jedrene, danas Edirne] (1363). Otada ne bi mira ni Bugarima 





SULTAN MURAT I (t 1389) 


ni Srbima. Pače godine 1365. prenese svoju prijestolnicu iz Bruse u Aziji 
u nedavno osvojeno Drinopolje, gdje bijaše sagradio novi carski dvor ili 
saraj. Malo zatim osvoji njegov vojvoda Lalašahin Staru Zagoru i zna- 
meniti Plovdin (Plovdiv), u kojem stade stolovati kao prvi beglerbeg 
Rumelije. Nakon krvavih bojeva kod Rakovice i Cepine prisiljen bi i 
bugarski car Ivan Šišman III, koji stolovaše u Trnovu, da se pokori Mu- 
ratu i da postane njegov kletvenik (vazal). Kao zalog svoje tvrde vjere 
dade Šišman sultanu Muratu svoju sestru za ženu, te i danas još slavi 
bugarska narodna pjesma Marulju, lijepu Bugarku, koja je i kao turska 
carica voljela ostati kršćanka, premda joj je sultan nudio čitavu džamiju 
napunjenu srebrnim svijećnjacima, ako se poturči. Možda je baš sudbina 

trnovskoga cara Ivana Šišmana sklonila ugarskoga i hrvatskoga kralja 
Ludovika da udari na zapadnu Bugarsku, osvoji Vidin i odvede tamoš- 
njega cara Ivana Sracimira u sužanjstvo. 


Već prva pojava sultana Murata u Evropi bijaše potaknula misao 
da se Osmanlije natrag otjeraju u Aziju. U proljeće 1363. bijaše vladar 
otoka Cipra, kralj Petar I od Lusignana, došao na dvor pape Urbana V 
u Avignon, te ga zamolio da pokrene križarsku vojnu na Osmanlije, koji 
prijetijahu i Cipru i redu ivanovaca na Rodu (Kreta bijaše u vlasti Mle- 
taka). Slučajno bio je tada u Avignonu i francuski kralj Ivan Dobri, koji 
i pored nesretnoga rata s Englezima izjavi da je pripravan povesti takvu 
vojnu. Papa stoga prihvati njegovu ponudu, te ga imenova vrhovnim voj- 
vodom za sveti rat na nevjernike. Određeno bi da se vojna započne 1. 
ožujka 1365. Sada pozove papa Urban V dne 25. svibnja 1363. i ugarsko- 
hrvatskoga kralja Ludovika I da se i on pridruži tomu pothvatu: njegova 
je država bliže Osmanlijama nego oblasti drugih vladara, k tomu mu je 
Bog dao i veću snagu i moć nego ostalim knezovima. Poziv svoj obnovio 
je papa 5. prosinca iste godine. No do zasnovane križarske vojne nije 
ipak došlo; jedino što je kralj Ludovik zaista god. 1365. provalio u zapad- 
nu Bugarsku te njom ovladao. 


Međutim pad Drinopolja, koji je zalud hrabro branio grčki vojvoda 
Hadrianos, kao i prijenos prijestolnice turske iz azijske Bruse u Drino- 
polje, zabrinu živo bizantskoga cara Ivana V. Paleologa i njegovu 
majku, savojsku groficu Anu. Oni odlučiše sve pokušati i upotrijebiti da 
odole Turcima i da ih protjeraju s bizantskoga zemljišta. Osobitoj se po- 
moći u tom pogledu nadahu od znamenitoga i junačkoga grofa savoj- 
skoga Amadeja VI (1343—1383), koji je bio nećak obudovjele carice 
Ane, a bratučed cara Ivana V. Oni očekivahu da bi on kao susjed i pri- 
jatelj pape u Avignonu mogao pokrenuti rat zapadne Evrope u prilog 
kršćanskomu istoku. Potkraj godine 1365. boravio je savojski grof Ama- 
dej u pape Urbana V u Avignonu, te ga nagovarao neka pokrene križarski 
rat protiv Osmanlija. Nema sumnje da je savojski grof obećavao kako 
će bizantski car s čitavim narodom svojim prijeći u krilo katoličke crkve. 
Dne 25. siječnja god. 1366. upravi papa Urban V opširnu pošlanicu na 
bizantskoga cara Ivana, u kojoj ga opominjaše neka po svojem obećanju 
privede svoj narod »na pokornost i sjedinjenje s rimskom crkvom« jer 
je tomu najzgodnije vrijeme, »pošto se sila Latina (zapadnih naroda) 
primiče međama njegove države, te počinje udarati na tirane Kristovih 
neprijatelja«. »Znaš naime«, nastavlja papa, »kako se s kopnene strane 
sin naš Ludovik, premaćni i preodami vladar, približava na zator onih 
neprijatelja, dok s morske strane Petar, svijetli kralj Cipra, s pomoću 
nekih plemenitih Latina, slavi čudotvorne pobjede nad dušmanima; na- 
pokon i ljubljeni sin, plemeniti muž Amadej, grof od Savoje, tvoj rođak 
i donosilac ove poslanice, u kojega se s punim pravom možeš «pouzdati, 
sprema se da s velikom pratnjom velikaša pođe u one krajeve, pa da 
ratuje u službi našega Spasitelja. Po veličanstvenim djelima ovih vladara 
i plemića, a i drugih zapadnjaka, koji će se vjerojatno za njima povesti, 
nadamo se da će se u onomu kojemu se u prilog radi vjera katolička 

zasaditi i da će se drska sila bezbožnih Saracena i Turaka, tvojih zakletih 
dušmana, svladali. Što dakle čekaš, a što čeka narod tvoj?« 

Potaknut možda tom papinskom poslanicom, a možda i po vlastitoj 
zamisli, odluči car Ivan V poći sam glavom u Ugarsku, te zatražiti u 
kralja Ludovika pomoći protiv Turaka. U prvoj četvrti godine 1366, 
nekako mjeseca ožujka, osvanu car Ivan u Budimu na dvoru kralja 
Ludovika. Obećavaše da će sa svojim sinovima Emanuelom i Mihajlom 
prijeći u krilo katoličke crkve, a uz to vapijaše za obilatom pomoći kra- 
ljevom. Ludoviku bijaše jamačno milo što mu se došao klanjati car silne 
nekad carevine, ali kao da nije pravo vjerovao u obećanja njegova. Kako 
je bio oprezan, odluči o svem izvijestiti papu Urbana. I tako posla on u 
Avignon svoga pouzdanika, njitranskoga biskupa Stjepana, kojemu se 
pridruži i carev kancelar, vitez Magincaires; oba će papi izložiti o čem 
je riječ, a Magincaires će povrh toga iznijeti želje i odluku svojega vla- 
dara. Iz Ugarske pođe nevoljni car Ivan na jug u Trnovo, gdje je kao 
turski vazal vladao poznati već bugarski car Ivan Šišman III. Ivan se 
nadaše kako će i njega skloniti da se odmetne od sultana Murata i pri- 
druži savezu ostalih kršćanskih vladara protiv Osmanlija. Ta Ivanov 
sin Andronik bijaše od godine 1355. oženjen kćerju bugarskoga cara; pa 
premda se je neharni sin više puta dizao na svoga oca da mu ugrabi 
vladanje, ipak je Ivan očekivao da će Šišman stati u redove kršćanskih 
vladara. Ali se prevario. Šišman III ga bud iz osvete bud iz straha pred 
Muratom zarobi i držaše ga zarobljena preko godinu dana. 

Dok je tako bizantski car Ivan V stradao u bugarskom sužanjstvu, 
ugarsko-hrvatski kralj Ludovik kao da se ozbiljno spremao na rat s 
Muratom i njegovim kršćanskim saveznicima. Već 10. svibnja 1366. znalo 
se u Mlecima za namjeru kralja Ludovika da »osobno s velikom vojskom 
po kopnu i po moru pođe u pomoć Rimskom ili Bizantskom Carstvu 
protiv Turaka« (de eundo personaliter cum magno exercitu per terram 
et per mare in subsidium imperii Romanie contra Turchos) i da to čini 
»na poziv i s odobrenjem gospodina cara u Konstantinopolju« (de re- 
quisitione et beneplacito domini imperatoris Constantinopolis). Poslanik 
kraljev tražio je tada u Mlecima da ustupe njegovu gospodaru dvije do 
pet galija za šest mjeseci, te je uvjeravao Republiku da kralj ne smjera 
poći na Siriju ili Egipat, tobože radi šteta koje bi odatle nastale za čitav 
svijet (a osobito za mletačku trgovinu), nego da hoće galije imati na 
moru pripravne »kod stran4 Satalie i kod zatona da zapriječi kako 
Turci ne bi mogli saći iz strana Grčke nad Turčiju«. Mleci obrekoše naj- 
spremnije kralju zamoljene galije na šest mjeseci, na što im se kralj 20. 
lipnja najsrdančije zahvali s primjedbom da će ih već u određeno vrije- 
me obavijestiti kad će mu te galije trebati, i označiti mjesto kamo bi 
imale poći. O tim galijama bilo je spomena i poslije. Još u prosincu slao 
je kralj zagrebačkoga građanina Petra Ligerija u tom poslu u Mletke. 
Pače 5. ožujka 1367. zahvalio se kralj Republici za dvije poklonjene mu 
galije, te im je podjedno javio da će njegovi poslanici te galije u Mlecima 
opremiti i onda odvesti. 

Dok se tako Ludovik pogađao s Mlecima, boravili su njegov posla- 
nik, biskup njitranski Stjepan, i kancelar Magincaires na papinskom 

dvoru u Avignonu. Papa Urban V kao da također nije pravo vjerovao u 
obećanja bizantskoga cara Ivana. Dne 22. lipnja god. 1366. pisao je papa 
Ludoviku pismo, u kojem mu izlagaše kako su Grci više puta rimsku 
crkvu svojim obećavanjima zavarali, te se stoga može i ovaj put sumnjati 
da ne rade »od odane gorljivosti i s iskrenom voljom nego prisiljeni, da 
steknu njegovu pomoć (coacti pro tuo succurso)«. Zato ga papa opo- 
minje na opreznost, a ako se možda zavjerio ili zakletvom obvezao da 
će rečenomu caru Ivanu u bližem kojem određenom roku podati pomoć, 
to papa odgađa izvršenje te obveze ili prisege na godinu dana od izdanja 
njegove poslanice. No zato bi ipak papa odobravao kad bi kralj rečenomu 
caru i njegovim sinovima, ako se sjedine s katoličkom crkvom, poslao 
međutim nešto oružanih ljudi u pomoć (interim de aliqua armigera gente 
succuras). 

Ali već nakon nekoliko dana promijenio je papa svoje nazore. Dne 1. 
srpnja 1366. poslao je više pisama i caru bizantskom i ugarsko-hrvatskom 
kralju, njegovim rođacima, prelatima i barunima. U opširnoj poslanici ca- 
ru Ivanu obnavlja sve potanko što je car Ivan dosad uradio da sa svojim 
sinovima Emanuelom i Mihajlom prijeđe u krilo katoličke crkve, veseli 
se porazu neprijatelja crkve zbog toga sjedinjenja, pače izlaže i čitavu 
vjeroispovjed koju će car prihvatiti. U poslanici pak na ugarskoga i 
hrvatskoga kralja od istoga dana poziva Urban Ludovika da s pomoću 
njegovih poslanika SEaeede uniju, dopušta mu da udari na Turke, pače 
ga hrabri da to što prije izvede. O istoj stvari piše Urban i kraljevoj 
majci Elizabeti, palatinu Nikoli Kontu, ostrogonskomu nadbiskupu i 
drugim prelatima, napokon i hrvatskomu banu Nikoli Szćchyju. Poseb- 
nim poslanicama od istoga dana poziva papa sve nadbiskupe u Ugarskoj 
i Hrvatskoj (ostrogonskoga, kaločkoga, zadarskoga, splitskoga i dubro- 
vačkoga) d propovijedaju u svojim oblastima oprost ili indulgenciju 
svima koji bi pograbili oružje i pošli u rat na Turke: Malo dana zatim, 
23. srpnja, otpravi papa i svoje poslanike u Ugarsku da budu Ludoviku 
i caru Ivanu u pomoć u poslu unije. Ali sve nastojanje ostade isprazno, 
jer je car Ivan, o kojemu se radilo, čamio u sužanjstvu bugarskoga cara. 
Tako najednom opet sve zašuti, te je papa 6. listopada pozivao Ludovika 
da pomaže samo ciparskoga kralja Petra i ivanovce na otoku Rodu. 

U to tužno doba pobrinuo se za spas cara Ivana i njegove države 
jedino još njegov bratučed, junački grof savojski Amadej VI. Prema 
osnovi, utanačenoj još u Avignonu, imao je on s brodovljem otploviti do 
Dardanela i odaBiš navaliti na Turke, dok bi kralj Ludovik sa 60.000 
ljudi provalio iz Podunavlja u Bugarsku, oslobodio iz sužanjstva cara 
Ivana, te odanle prodirao do Drinopolja i dalje. Amadej održao je svoju 
riječ. Skupio je svojih ljudi, zatim francuskih i talijanskih vitezova, pak 
s mletačkim i genovljanskim brodovima, i s tom lijepom vojskom osvanuo 
u ljetu 1366. u grčkim vodama blizu Dardanela ili Helesponta. Prva mu 
je zadaća bila da Turcima otme Galipolje, što mu nakon smiona juriša 
zadnjih dana kolovoza 1366. pođe za rukom. U Galipolju dođe mu u po- 
hode carigradski patrijarh, kojega zapita za svoga stričevića cara Ivana 
V, ali ga patrijarh obavijesti da nebogi Ivan još čami u bugarskom su- 
žanjstvu. Nato ga Amadej zapita za ugarskoga i hrvatskoga kralja Lu- 

dovika, ali o njemu patrijarh nije znao ništa kazati. »Bog s njim«, reče 
grof, »ugarski mi je kralj obećao da će sa svom silom svojom doći meni 
u pomoć, na njegovu sam riječ pošao u rat. Došao međutim on ili ne, 
ia ću sam nastaviti rat na nevjernike, neprijatelje cara i kršćanstva.« 
Sada navijesti rat bugarskomu caru Šišmanu da oslobodi iz sužanjstva 
svoga bratučeda, cara Ivana. Već 2. rujna stiže do Bospora, a onda pro- 
vali u Crno more te stade udarati na crnomorsko primorje, ukoliko je 
pripadalo bugarskomu caru. Tu osvajaše redom gradove sve do Mesem- 
brije, koju također uze nakon silna krvoprolića. Nakon toga stade pod- 
sjedati Varnu. Napokon se žitelji toga grada ponudiše da će izraditi 
mir između njega i svoga gospodara. Njih dvanaest pođe k caru Šišmanu, 
te izjaviše da će Amadej odustati od daljnje podsade Varne, ako Šišman 
pusti na slobodu njegova rođaka. Šišman na to privoli: caru Ivanu vra- 
ćena bi sloboda, a grof Amadej diže opsadu Varne, te se onda u srpnju 
godine 1367. vrati slavodobitno u Italiju. 

Po svemu što je ovdje izloženo nije vjerojatno da je kralj Ludovik 
zajedno s grofom Amadejem ratovao proti Turcima. Ali madžarski po- 
vjesničari ipak tvrde da je kralj god. 1366—1367. vodio rat na Turke, 
pače da je održao u jednom boju sjajnu pobjedu. Dokazuju pak svoju 
tvrdnju tim što je gospodar Mantove, Franjo Carrara, 9. veljače 1367 
molio dopuštenje u Mlecima da smije kroz njihove zemlje i na njihovim 
brodovima poslati u Senj tristo pješaka za svoga prijatelja i saveznika 
Ludovika, a još više legendom koja se sačuvala o glasovitoj zavjetnoj 
crkvi u Maria Zellu u sjevernoj Štajerskoj. Neki Manesdorfer (Manes- 
tarffer), rodom Bečanin a doktor prava, pripovijeda u svom spisu »O 
postanju crkve blažene djevice u Zellu (Cell)« od god. 1487, dakle sto 
godina i više nakon smrti Ludovikove — po prilici ovo: »Pošto je narod 
Turaka preko Helesponta prešao u Traciju, te počeo harati i osvajati 
Panoniju, zatim gornju i donju Meziju, koje sada Vlaškom zovemo, digao 
se nepobjedivi kralj Ludovik na njih s 20.000 konjanika i pješaka. No 
kad je spazio mnoštvo neprijatelja, kojih je bilo 80.000, prepada se ljuto 
i odluči pobjeći. Međutim, svladanu od sna, dođe mu na pamet, što je prije 
od mnogih čuo, kako je blažena djevica Marija u Zellu slavna sa svojih 
velikih čudesa. I ta preslavna djevica Marija ukaže mu se u snu te ga 
stade hrabriti, pače mu zapovjedi da sa slikom njezinom, koju mu bijaše 
stavila na grudi, udari na neprijatelje i s njima boj zametne. Probudivši 
se i našav sliku na grudima, Kralj sve saopći svojoj družini, koja se ohra- 
bri te s kraljem na neprijatelja udari. Održavši sretnu pobjedu i vrativši 
se s vojskom, kralj po svom obećanju pođe u Zell. Ali budući da je ta- 
mošnja crkva, podignuta od markgrofa, bila premalena, da je kralj 
razvatii te o svom trošku sagraditi onu koju sada vidimo. Uz to pokloni 
crkvi spomenutu sliku, ukrašenu zlatom i dragim kamenjem, zatim plo- 
čicu sa svetačkim moćima, koju običavaše nositi na vratu, nadalje zlatan 
kalež s patenom, svete odore, ukrašene ljiljanima, a i mnoge druge dra- 
gocjenosti, koje su sve označene njegovim grbom i pohranjene u crkve- 
noj riznici.« 

Sve da je čista istina što nam pobožna legenda kazuje, da je dakle 
zaista krali Ludovik god. 1366. ili 1367. ratovao s Turcima i održao nad 

njima pobjedu, stanje na Balkanskom poluotoku nije se nimalo promi- 
jenilo u prilog kršćanima. Turci ili Osmanlije zadržali su i dalje Drino- 
polje, pače prijetila je pogibelj da Murat opet osvoji što mu bijaše sa- 
vojski vojvoda oteo. Ludovik je jedino obranio zapadnu Bugarsku s 
Vidinom, koju je god. 1370, kako bi već spomenuto, povratio svomu 
vazalu Ivanu Sracimiru. 

Međutim se činilo da će Srbima poći za rukom što nije uspjelo ni 
Grcima, ni Bugarima, a ni zapadnoj Evropi. Između mnogih velikaša, 
koji su se odvrgli od srpskoga cara Uroša IV Nemanjića, sina Dušanova, 
bijahu najmoćniji Vukašin i Uglješa Mrnjavčevići. Oni se bijahu 1366. 
posve odmetnuli od Uroša, pače Vukašin proglasio se za srpskoga kralja. 
Vukašin ovladao čitavim južnim dijelom Srpske Carevine i carskim 
prijestolnicama Skopljem i Prizrenom. Najčvršći oslonac njegove vlasti 
bijaše brat njegov despot Uglješa, koji je od svoga tasta, ćesara Vojihne, 
naslijedio njegovu oblast sa stolicom u Drami. Otkad su se braća Vukašin 
i Uglješa odmetnuli od srpskoga cara, nastojahu također da svoje oblasti 
i u crkvenom pogledu otkinu od patrijaršije u Peći. Stoga će se izmiriti 
s polrijerbom u Carigradu i vratiti svoje zemlje njegovoj vlasti, a tim 
će uvelike ugoditi mnogim svojim podanicima grčkoga jezika. U tom 
poslu bili su poslanici Uglješini i Vukašinovi onih godina u Carigradu, 
gdje bi napokon u svibnju 1371. postignuto crkveno izmirenje između 
Grka i Srba. Međutim poslanici Vukašinovi radili su i o tom da utanače 
neki savez bizantske Carevine i njihovih zemalja, pa da se zajednićkim 
silama obore na Turke, koji su već stali udarati i na njihove (srpske) 
oblasti i gradove. U to vrijeme pada sačuvani nam govor grčkoga retora 
Dimitrije Kidonija, koji je Bizantincima oduševljeno govorio neka ni- 
pošto ne puste iz svojih ruku Galipolja, koje je tek nedavno savojski grof 
predobio. 

Bizantski car Ivan ozbiljno je pregnuo da pokrene odlučni boj s 
Turcima. Kako sam nije imao dovoljno ni vojske ni novaca za rat, ostavi 
sina svoga Andronika za regenta u Carigradu, a sam pođe po drugi put 
tražiti pomoći u zapadnoj Evropi (1369). Ali se gorko prevario. Mleci, 
koji su bili zavađeni s Genovljanima, uskratiše mu pomoć; tako isto i 
francuski kralj Karlo V, koji je ratovao s Englezima i svojim opornim 
vazalima. Došav u Rim, morade ondje 18. listopada 1369. potpisati ispra- 
vu, kojom izjavi da se u dogmama posve slaže s katoličkom crkvom i 
da priznaje papu za prvoga i vrhovnoga glavara kršćanskoga svijeta. Ali 
od svega toga bijaše mu slabe koristi, pače on se tako na putu istroši 
da su ga vjerovnici na povratku u Mlecima zadržali. Tek kad mu je mlađi 
sin Emanuel, namjesnik u Solunu, poslao novaca, mogao je svoje nemile 
vjerovnike u Mlecima namiriti, te se god. 1370. u Carigrad vratiti. 

Međutim su se braća Uglješa i Vukašin pripravili za boj s Osman- 
lijama. Čas se je činio osobito zgodan, jer je sultan Murat morao boraviti 
u Aziji da svlada tamošnje smutnje. Braća zajedno s drugim nekim srp- 
skim velikašima skupila lijepu vojsku od 60.000 ljudi, te se primakli 
Drinopolju da se na nj obore. Beglerbeg rumelijski Lalašahin nađe se u 
velikoj neprilici kad mu stigoše glasi da su se Srbi utaborili negdje blizu, 
na srednjoj Marici. Kako nije imao dovoljno vojske da im se odupre, 

posla hrabroga vojvodu Hadži-Ilbeka s 4000 ljudi da uhodi neprijatelj- 
sku vojsku. Srbi se bijahu utaborili kod Črnomena (danas Čirmen) 
na desnom brijegu Marice, samo dva dana hoda od Drinopolja, pa su, 
uzdajući se u svoju veliku snagu, priredili veselu pijanku, ni ne brinući 
se za Turke koje su omalovažavali. Za mrkle noći (od 25. na 26. rujna 
1371) nahrupi Hadži-Ilbeki na Srbe, premda mu je vojska bila petnaest 
put slabija od njih. Sa svih strana provališe Turci u logor. Nasta strašna 
smutnja i krvava sječa, za koje nestade Vukašina, Uglješe i mnogo vel- 
moža. Što nije izginulo od turskoga mača, većinom se potopi u rijeci 
Marici. Kad je sutradan sunce granulo, bijaše ponosita srpska vojska 
izginula, i samo se malo junaka vratilo u domovinu. Turci još i danas 
zovu mjesto boja Sirb-sindigi, naime »pogibija Srba«. 

Slavodobitni Osmanlije razasuše se nakon te neočekivane pobjede po 
srpskim zemljama, robeći i paleći. Najviše stradaše Makedonija, gdje 
pokoriše redom sve velmože, među njima i Vukašinova sina, kralja Marka 
u Prilepu, kojega slavi narodna pjesma i priča pod imenom Kraljevića 
Marka. Još iste godine 1371. (4. prosinca) umre u Nerodimlju car Uroš 
IV, posljednji vladar iz kuće Nemanjića. Njega naslijedi u preostalom 
(sjevernom) dijelu srpske države car Lazar Hrebeljanović, koji 
je morao vlast dijeliti sa svojim zetom Vukom Brankovićem, s Nikolom 
Altomanovićem i Balšićima u Zeti. 

Pobjeda osmanlijska kod Črnomena uzrujala je i zapadnu Evropu. 
Novi papa Grgur XI pregnuo svom snagom da izvede ono što njegovu 
predšasniku nije pošlo za rukom. Poslanicom od 14. svibnja 1372. saleti 





KOTORSKI NOVAC CARA STJEPANA UROŠA IV (t 1371) 


Lice: Svetitelj (Trifun) stoji između dva luka punolik, u dugoj odori; u desnici drži na grudima 
paominu grančicu, a u li i ruci križ. Natpis naokolo ruba: »S. Triphon Kataren(sis)«. Između natpisa 
i luka kao sigla slovo N. aličje: Car punolik, s krunom, u dugom odijelu, sjedi na prijestolju 
bez naslona, ali s obje strane po jednom lavljom glavom ukrašenu; u desnici drži žezlo s krinovim 
«cvijetom na vrhu, a u ljevici zemaljsku kuglu s jednostavnim križem. Natpis: »Urosius imperator.« 


kralja Ludovika da se podigne na obranu kršćanstva. Razlagaše mu kako 
su »Turci provalili u velikom broju u neke krajeve Grčke te pokorili 
neke srpske magnate koji su u njima vladalj«, kako su nadalje »prostrane 
zemlje zauzeli te doprli sve do međa njegova Kraljevstva Ugarskog i 
Kraljevstva Raše (Srbije), pače i do granica Albanije i Slavonije (Zete?), 
te se treba bojati da će prodrijeti do primorja i zauzeti luke na Jadran- 
skom moru«; a zatim kaže kako se sada ne može podići križarski rat, 
budući da je svijet više no obično u zlu stanju (mundus plus solito est 
positus in maligno), pa stoga moli i zaklinje kralja da poput hrabra lava 
ustane na obranu svoga naroda i čitavoga kršćanstva. Papa će se obratiti 

također na mletačkoga dužda da i on pomaže kralja s brodovljem ako bi 
ga njemu trebalo. Jednake poslanice upravi papa i na obje kraljice Eli- 
zabete, majku kraljevu i suprugu, zatim na hrvatskoga hercega Karla 
Dračkoga i na prelate i magnate u Ugarskoj i Hrvatskoj. Pače i mletač- 
koga dužda Andriju Contarena pozivao je da bude kralju u pomoć. Ali 
ni tim nije se papa zadovoljio. On snovaše da barem sve vladare i vlasti 
na istoku združi u savez na zajedničku obranu. Zastupnici tih vladara 
i vlasti imali bi se sastati u Tebama (u staroj Grčkoj) dne 1. listopada 
1373. te utanačiti savez protiv Turaka. Na taj sastanak došli bi odasla- 
nici ugarski, napuljski, mletački i genovljanski. Poslanicom od 13. stude- 
noga 1372. pozove Grgur XI kralja Ludovika da i on pošalje do određe- 
nog roka u Tebe svoje poslanike. Papa jadikuje kako su Turci održali 
veliku pobjedu »protiv nekih magnata i naroda u stranama Grčke, Vlaške 
i Kraljevine Raše«, te su tako mah preoteli (prevaluerunt) da su »neke 
narode rečenih strana sve do blizu međa Kraljevstva Raše i Albanije, a 
i Kneževine Ahaje i Hercegovine Atenske, svojoj vlasti pokorili pa ih sada 
drže u svom nemilom ropstvu«. 

Čini se da se papa Grgur XI zaista nadao da će doći do snovana 
saveza i da će Ludovik pokrenuti križarski rat. Dne 23. ožujka 1373. 
nalaže papa nadbiskupima u Ugarskoj i Hrvatskoj, a tih je bilo tada pet 
(ostrogonski, kaločki, zadarski, splitski i dubrovački), da propovijedaju 
u svojim poi križarski rat i da proglase opću indulgenciju ili 
oprost za križare. Papa uvjeravaše nadbiskupe da će kralj Ludovik »sam 
osobno s kraljevskom silom poći protiv Turske« (in persona propria 
cum regali potentia), ali ipak nije ni sam u to vjerovao, nego je pozivao 
nadbiskupe neka sklone kralja na prisegu »da će on obećani križarski 
rat za godinu dana, računajući od idućega svibnja, sam započeti i tako 
dugo nastaviti dok rečene Turke sve do morskoga tjesnaca, koji je 
između Konstantinopolja i otoka Arhipelaga i koji je od nekih prozvan 
rame sv. Jurja, po svoj mogućnosti progoniti« (quod assumet negocium 
dicte crucis, et illud bona fide infra unum annum a proximo futuro men- 
se Maii inchoandum personaliter prosequetur et continuare curabit, et 
ipsos Turchos usque ad strictum maris, quod est inter Constantinopolina 
et insulas Agiopelagi, et quod a nonnullis bracchium sancti Georgii appel- 
latur, posse suo feliciter persequetur). 

Ne zna se da li je kralj tu zakletvu položio, ali je izvjesno da nije u 
svibnju 1374. poveo križarske vojne kako ju je papa bio zasnovao. Još 
19. rujna te godine šalje papa Ludoviku po njegovim poslanicima, zagre- 
bačkom biskupu Stjepanu i slavonskom banu Petru Cudaru, poslanicu 
u kojoj ga opominje da drži što je obećao saveznicima. Ta njegova je 
država susjeda Turcima, pa se stoga takav pothvat nemalo tiče baš njega 
i njegova kraljevstva. A kad tamo, došao k papi carigradski vitez Ivan 
Laskari, pa se potužio da Ludovik ne drži svojih obećanja zadanih savez- 
nicima, osobito da ne daje određen broj galija koje bi vazda morale biti 
pripravne za ratovanje. Međutim, Ludovik se oglušio i toj jadikovki pape 
Grgura XI. I u siječnju 1375. opetuje papa svoj poziv, a 27. listopada 
1375. već mu spočitava što nije dopustio u svojoj državi naviještati kri- 
žarsku vojnu, niti je »svoju kraljevsku vojsku poslao na Turke« (nec 

contra Turcos eosdem tuum regalem exercitum direxisti). A napokon ga 
posljednji put moli i zaklinje da bi »onu kraljevsku vojsku koju bijaše 
nekad namjerio poslati protiv Turaka ili barem manju, prema svojoj 
volji, što prije moguće otpraviti udostojao« (quatenus... illum regalem 
exercitum, quem olim contra dictos Turcos deliberaueras mittere, vel 
saltem minorem, ad beneplacitum tuum, quam cito poteris, destinari 
digneris). Ali sve molbe, jadikovke, pače i prijetnje papine bijahu zaludo, 
jer Ludovik nije, što se zna, poveo ni prije ni Soslile kršćanske vojske na 
Osmanlije. Moguće da je kralj bio ozlovoljen što papa nije na njegovu 
molbu htio njegovih prelata osloboditi od desetine, koju im bijaše na- 
metnuo da svlada Viskontije; moguće i to da Ludovik nije htio sam po- 
krenuti rata, budući da papa nije naviještao križarske vojne u drugim 
državama. Možda se Ludovik bojao sile turske, a možda nije shvaćao 
pogibelj koja je zaprijetila njegovoj državi dolaskom Turaka u Evropu. 
Svakako stoji da su kralja od god. 1370. više zanimale poljske prilike i 
talijanski poslovi nego krvave borbe na jugu i jugoistoku njegove države. 


(Hrvatsko Kraljevstvo do hercega Karla Drač 
koga, 1359—1371.) Oba bana hrvatska, i ban čitave Slavonije Leusta- 
hije i ban čitave Dalmacije i Hrvatske Nikola Szćchy, imali su pune ruke 
posla da u svojim područjima zatru štetne posljedice dotadanjih nepre- 
stanih ratova i borba. 

U Slavoniji sve se više zaboravljalo da je ban prvi sudac zemlje ili 
kraljevine, kako se u to vrijeme Slavonija redovito naziva. Zaboravilo 
se i na povelju Karla Roberta od 1325. kojom bi obnovljena vlast banska 
i određeno» da svi i pojedini ljudi, kako plemići tako i drugi, kojega god 
staleža, onkraj rijeke Drave potpadaju sudu i jurisdikciji bana«. Osobito 
mnogi plemići iz Ugarske, koji su milošću kraljevom dobivali zemlje i 
posjede u Slavoniji, nisu se obzirali na posebne povlastice svoje nove 
domovine, nego su u svakom pogledu nastojali da slavonsko plemstvo iz- 
jednače s ugarskim. Jamačno su ti novajlije također izradili da je Ludo- 
vik na saboru u Budimu god. 1351. kraljevskim dekretom odredio da ple- 
mići između Drave i Save, a i oni u županiji Požegi i Vukovu, nemaju više 
plaćati ni kunovine ni banske zalaznine (zalužine), nego poput ugarskih 
plemića samo »dobit kraljevske komore«. Nastojanje da se Slavonija u 
svakom pogledu što jače sljubi s Ugarskom, sakknle je nedvojbeno kra- 
lja da je počeo i o tom snovati kako da ukine posebne slavonske novce, 
banovce, a i slavonske kovnice, pa da uvede ugarske novce, kovane u 
ugarskim kovnicama. Međutim staro, urođeno plemstvo, koje nije rado 
gledalo Lackoviće, Ćuze i Cudare, stalo se otimati kraljevim novotari- 
jama. Ono je također izradilo te je kralj 29. kolovoza 1359. morao u 
Višegradu izdati znamenitu povelju kojom je ponovno utvrdio sudačku 
vlast bana. »Brinući se mi«, govori kralj u toj povelji, »za mirnije stanje 
(de statu tranquiliori) naših vjernih plemića i drugih ljudi u našem 
Kraljevstvu Slavoniji, podasmo im tu milost da ih leđa čovjek ne 
može pozivati na sud na naš dvor ili pred kojega stranoga suca s ove 
strane Drave; nego ako tko imade kakovu parnicu s kojim čovjekom 
Kraljevstva Slavonije, neka ga po zakonu pozove pred bana iste Kralje- 
vine Slavonije ili pred njegova zamjenika. Jedino ako koja stranka nije 

zadovoljna sa sudom bana ili njegova zamjenika, smije doći pred nas i 
naše prelate i barune na kraljevski dvor da se raspravlja o banskoj 
osudi.« Tom znamenitom poveljom, koja bi na zahtjev slavonskih ple- 
mića godine 1377. ponovno potvrđena, osigurana bi bar sudačka vlast ba- 
nova u zemlji. Jednako se poslije slavonsko plemstvo oprlo kraljevoj no- 
votariji u pogledu slavonskih novaca, te je postiglo da su za čitavoga 
daljnjeg vladanja kralja Ludovika ostali Slavoniji vlastiti banovci i za- 
sebne kovnice novaca. Još je vrijedno spomenuti da je kralj Ludovik 
27. rujna 1359. slobodnoj kraljevskoj općini na brdu Gradecu kod Za- 
greba potvrdio sva privilegija svojih predšasnika. 

Kudikamo teža zadaća nego slavonskoga bana Leustahija zapala je 
iskusnoga i pouzdanoga Nikolu Szćchyja, bana Dalmacije i Hrvatske, 
koji je podjedno bio knez dalmatinskih gradova Zadra i Splita. Već opseg 
njegove banovine bio je prostran, a k tomu veći dio njegove banovine 
bio je do nedavno u tuđoj vlasti, koja nije nikako mogla pregorjeti kra- 
snoga primorja dalmatinskog. U dalmatinskim gradovima, osobito u 
Zadru i Ninu, bilo je mnogo Kuća i posjeda mletačkih podanika koje je 
trebalo ili otkupiti ili vlasnike inače odštetiti. Nadalje su se u primorju 
i na otocima, pa i na morskoj pućini, zbivali trajno sukobi između Mle- 
čana i dalmatinskih žitelja. Napokon su i Dubrovčani neprestano salije- 
tali bana da im pomaže u borbi s humskim knezom Vojislavom Vojino- 
vićem. A i na bosanskoga bana Stjepana Tvrtka trebalo je pripaziti da se 
suviše ne osili. U samoj Hrvatskoj pak trebalo je koješta urediti i izrav- 
nati: tu su pojedini velikaši bili u borbi s nižim plemstvom, tu je trebalo 
obnoviti kraljevska prava i označiti što pripada kralju, što velikašima 
(knezovima), a što slobodnim plemićkim općinama; tu je napokon bilo 
urediti prilike Vlaha, koji su jatomice stali grnuti u Hrvatsku te zadavali 
mnogo neprilika i primorskim dalmatinskim gradovima, a i ostalim sta- 
rosjediocima. 

Prve dvije-tri godine banovanja Nikole Szćchyja bilo je dakle vrlo 
mnogo posla, jer je trebalo novostečene oblasti s temelja organizirati, 
Stoga nalazimo bana Szćchyja neprestano u Zadru i Kninu. Dakako da 
je bilo i mnogo nezadovoljnika, osobito u dalmatinskim općinama, ko- 
jima se nisu ispunile nade, te su stali uzdisati za mletačkim vladanjem. 
Vrlo je zanimljivo što u tom pogledu piše 16. siječnja 1360. iz Senja 
mletački poslanik Bartol Ursio svomu gospodaru, duždu u Mlecima. On 
potanko opisuje što je sve činio i govorio s banom Nikolom Szćchyjem 
u poslu mletačkih podanika, koje je trebalo odštetiti za njihova imanja 
u Hrvatskoj i Dalmaciji, a onda dodaje ove značajne riječi: »Prilike pak 
u Dalmaciji jesu u tako lošem stanju da nitko ne bi vjerovao kad ne bi 
vidio i čuo. Gotovo svi plaču za mletačkim vladanjem i tuže se na sa- 
danje, govoreći da su za našega (mletačkoga vladanja) bile kako općine 
tako i pojedine osobe bogate, a sada je sve protivno, te se nitko ne usu- 
đuje pokazati što lijepa ako ima« (Condiciones autem Dalmatie sunt in 
tam pessimo stato, quod nemo crederet, quin videret et audiret, nam 
quasi omnes plorant de domino vestro, et de moderno conqueruntur, 
dicentes, quod sub nostro domino erant tam comunia quam singulares 
persone divites, et modo est totum contrarium, nec audent demonstrare 

pulcrum quid, si habent). Mletački poslanik javlja još da ban Nikola 
Szćchy u gradu Kninu, u kojem je tada stolovao, priprema nekakve sva- 
tove, a onda se hvali kako ga je ban lijepo dočekao i ugostio tako da je 
poslanik malo potrošio. 

Premda je kralj Ludovik bio zadovoljan s oba bana, popunio je ipak 
još 1359. čast hrvatskoga hercega, namijenivši je svomu sinovcu Ivanu, 
sinu svoga pokojnog brata Stjepana. Mladomu Ivanu moglo je tada biti 
sedam do osam godina, ali uza sve to spominje se ipak već 2. kolovoza 
1359. kao »presvijetli herceg Slavonije, Hrvatske i Dalmacije«, i to u 
pogodbi kojom je kralj Ludovik obnovio savez s austrijskim vojvodom 
Albrechtom. No mladomu hercegu ne bi duga vijeka. Umro je negdje u 
drugoj polovici god. 1360, budući da se Ludovik 17. studenoga iz Zagreba 
zahvaljuje Mletačkoj Republici na sućuti, što je bijaše po svom posla- 
niku Bartolu Ursiju izjavila u povodu smrti hercegove. Gdje je Ivan 
umro i gdje je pokopan, ne znamo, ali nije nemoguće da su ga pokopali 
uz pokojnoga oca Stjepana u stolnoj crkvi u Zagrebu. 

Jamačno su zamašne stvari bile radi kojih je kralj Ludovik u stu- 
denom 1360. boravio u Zagrebu, gdje ga nalazimo i potkraj te godine. 
Baš tada bijaše po zasebnom kraljevskom nalogu (de regio speciali 
manidato) slavonski ban Leustahije sazvao sabor svoga plemstva i naroda 
između Save (Drave) i Gvozda u grad Zagreb. Sabor se sastao 16. stu- 
denoga, te se na njem uz drugo raspravljalo o sporu opata u Toplicama 
(Topuskom) sa susjednim plemićima. Bilo je svakako i drugih zname- 
nitih posala na tom saboru, ali nam nije ništa zabilježeno. Dok je tako 
kralj Ludovik boravio u Zagrebu, uređujući prilike Slavonije, poslao je 
na jug u Hrvatsku i Dalmaciju svoju majku Elizabetu s više odličnih 
baruna da u ime njegovo, a s pomoću baruna, provede neke stvari koje 
valjda nije mogao izvesti ban Nikola Szćchy. 

Kraljica Elizabeta bijaše stigla u Dalmaciju potkraj listopada ili 
prvih dana studenoga 1360, te se sa svojom pratnjom i barunima nasta- 
nila u gradu Zadru. Već 3. studenoga izabra vijeće grada Trogira tri 
zascbna poslanika, Andriju Grgurova, Donata Kažotića i Petra Josipova, 
koji će zajedno s gradskim knezom Franjom Jurjevićem (de Georgio) 
poći na susret kraljici da je pozdrave. Malo zatim, 13. studenoga, oče- 
kivali su kraljicu u Trogiru, a 19. poslaše Trogirani na zahtjev kraljice 
četiri poslanika da s njom raspravljaju. Ti su poslanici imali bogato na- 
dariti kraljicu i barune, ali dobiše podjedno naputak da se ne upuštaju 
ni u što ako bi kraljica htjela štogod učiniti »protiv slobode grada«. 
Jamačno je to kraljica i uradila, jer 3. prosinca šalje trogirsko vijeće 
svoga kneza pred kralja da »popravi odluku izrečenu po gospodi baru- 
nima u stvari trogirske općine«. 

Elizabetu bijaše poslao kralj Ludovik u Zadar »da popravi stanje 
Kraljevina Dalmacije i Hrvatske« (ad reformacionem status regnorum 
Dalmacie et Croatie), zatim »da iznese prava kraljevska« (nec non iurium 
nostrorum regalium extirpanda) i napokon »da dijeli pravdu svakomu 
koji je traži« (ac cuilibet querulanti pro exhibenda iustitia). Sasvim je 
naravno da se oko kraljice u Zadru zgrnulo sila svijeta iz svih krajeva 

Hrvatske i Dalmacije, tražeći od nje svoje pravo. A kraljica je zaista 
držala sud više dana zaredom. Pomagali su joj pritom ne samo baruni, 
koji bijahu s njom došli, nego i mnogi domaći plemići i velikaši koji su 
poznavali prilike svoje domovine. Osobito se spominje da su joj bili u 
prv dvadeset i četiri osidnika ili prisežnika (iurati assessores) koje 

ijaše kralj imenovao »za potraživanje kraljevskih prava« (pro exquiren- 
dis iuribus regalibus), a i dvanaest osidnika koje bijaše kralj namjestio 
»za suđenje i vršenje javne pravde u Kraljevini Hrvatskoj« (pro iudicatu 
et comuni iustitia observanda in regno Croatie). Ti su osidnici ili pri- 
sežnici, njih dvanaest i dvadeset i četiri — valjda po jedan i dva od 
dvanaest prastarih plemena hrvatskih, imali izložiti kraljici prilike stra- 
naka koje se parniče, pa i prisegom (rotom) potvrditi istinitost svoga 
kazivanja. Među drugim bilo im je označivati međaše posjeda kraljev- 
skih, velikaških i plemenskih općina, zatim izvješćivati tko je plemić 
starinom a tko po povelji; njima je jamačno bilo savjetovati kako da se 
zaokruže velike županije, sastavljene od starohrvatskih župa, napokon 
gdje da se osnuju županijski stolovi (sudovi) i plemički stolovi. Ta 
više od pola stoljeća nije u Hrvatskoj na jugu Gvozda bilo prava reda ni 
zakona, nego je osobito onamo od pada bana Mladena II (1322) bila 
preotela mah sila i samovolja knezova i drugih nasilnika. Sad su staro- 
hrvatske kneževske porodice bile ili zatrte ili posve skučene, te se grijale 
na suncu kraljevske milosti; sad je trebalo podići niže plemstvo, koje se 
nije dičilo kneževskim naslovom, nego je izvodilo lozu od dvanaest staro- 
hrvatskih plemena, koja su nekad utanačila nasljedni ugovor s prvim 
hrvatskim kraljem ugarske krvi, s kraljem Kolomanom. 

Zabilježene su nam dvije-tri parnice koje biše iznesene pred kraljicu 
Elizabetu u Zadru. Jednoga dana dođoše pred nju mnogi plemići od ple- 
mena Lapčana, koji su držali zemlju Karin, po imenu Našman Petrović, 
Jurislav Slavinić, Radoslav Martinić, Ivan Matić, Radoslav Ivanić, Mladin 
Gregorić, pa u ime svoje i čitavoga plemena izjaviše kraljici kako imade 
opadnika, koji im zavide te tvrde da im ne pripada zemlja Karin na 
kojoj stoje, jer nije njihova plemenita plemenština. Međutim rečena je 
zemlja njihova baština i plemenština još od kralja Dimitra Zvonimira. 
Taj je kralj naime svoju kćer Klaudiju udao za nekoga plemića od ple- 
mena Lapčana, koji se zvao Wnyka (Winicha), te mu poklonio za miraz 
zemlju Karin. Spomenuti plemići od plemena Lapčani jesu izravni po- 
tomci Zvonimirova zeta, te su dosad bez ikakve zapreke uživali svoju 
djedovsku baštinu, te ih nijedan kralj nije smetao u njihovu posjedu. 
Ali eto digoše se zavidni klevetnici tvrdeći da oni nisu potomci Zvonimi- 
rova zeta, jer je taj umro bez djece, te je njegovo imanje pripalo kralju; 
stoga da zemlja Karin nikako njima ne pripada. Plemići sada mole kra- 
ljicu da čitavu stvar istraži i da im onda rečenu zemlju iznova za sva 
vremena potvrdi kao njihovu pradjedovsku plemenštinu. Na tu molbu 
pozove kraljica 24 jurata za potraživanje kraljevskih prava i 12 jurata 
sudaca da pod prisegom iskažu pravu i čistu istinu. A ti zaista pod za- 
kletvom na sveti križ jednodušno izjaviše da su Našman Petrović i ostali 
plemići od plemena Lapčana potomci i nasljednici Zvonimirova zeta i 
da im po nasljednom pravu (titulo iuris hereditarii) pripada zemlja Ka- 

rin, koju su još od kralja Zvonimira sve bez ikakva prigovora od strane 
kraljeva i banova u mirno i ratno vrijeme neprijeporno uživali te je i 
sada još uživaju. 

Dne 25. studenoga, drugi dan nakon blagdana sv. Krševana, opet je 
kraljica sa svojim barunima sudila sud u gradu Zadru. Uz nju je bio i 
knez cetinski Ivan Nelipić, gorljiv privrženik kraljev i njezin, koji je 
nedavno po milosti kraljevoj postao županom u županiji Vrbaškoj i 
Sanskoj. Najednom podigoše se proti knezu Ivanu Nelipiću neki Ivan i 
Lackov, sinovi Tvrdojevi, pa Tvrtko, sin Jurja Grubića, te zasuše na 
kneza Nelipića ovu tešku optužbu: »Mi smo u županiji Cetini od djeda i 
pradjeda plemići, uživasmo vazda sva plemićka prava koja zapadaju 
plemiće od dvanaest plemena kraljevine Hrvatske (nobiles duodecim 
generationum regni Croatie), te smo imali i moramo imati plemenštinu 
(plemeniti posjed) u županiji Cetini. No knez Ivan nepravedno nas je 
nje isključio i izbacio tako da smo sada, lišeni nedužni po knezu Ivanu 
naših prava, spali u krajnje siromaštvo tako da moramo boraviti pod 
tuđim krovovima.« Čuvši to, knez Ivan odgovori: »Ivan, Lackov i Tvrtko 
nisu nikad imali niti imaju plemenštine ili kakve baštine u Cetini, niti 
im je pripadao ili pripada koji dio ili porcija spomenute župe, a niti sam 
ih iz nje izbacio; nasuprot ja sam održao i držim čitavu županiju Cetinu 
sa svim što joj pripada po kraljevskoj darovnici.« Nato pokaza knez 
Ivan povelju kralja Andrije II, kojom je taj župu Cetinu s Triljem god. 
1210. darovao knezu Domaldu, praroditelju Nelipićevu. Ivan, Lackov i 
Tvrtko prigovoriše da su i oni imali drugu povelju kralja Andrije glede 
župe Cetine, kojom je darovnicu, prikazanu po knezu Ivanu, poslije 
opozvao i ništetnom proglasio. Ali knez'Ivan da ih je zarobio te im oteo 
ta privilegija i pisma, što mogu bezodvlačno posvjedočiti sa šest osidnika 
(jurata) koje će imenovati. Tome prigovori knez Ivan da je rečene 
Ivana, Lackova i Tvrtka zaista već odavna jednom bio zatvorio i držao 
zarobljene, ali zbog toga što mu nisu platili daću niti vršili dužne službe; 
ali pisama i privilegija nije im oteo, pače nije ni znao ni čuo da bi ih 
ikada imali. U toj čitavoj stvari posve je nedužan i nekriv. I sad pristu- 
piše osidnici ili jurati, njih dvadeset i dva, da pod prisegom iskažu čistu 
i golu istinu. Nakon dogovora prisegoše oni da Ivan, Lackov i Tvrtko, 
a ni njihovi preci, ne potječu ni iz jednoga od dvanaest plemena kralje- 
vine Hrvatske, nego da ih je plemstvo hrvatsko pribrajalo svomu staležu 
i zvalo plemićima u onom mjestu gdje su baš osobno prebivali. Jurati ne 
znaju niti su čuli da bi oni imali kakva privilegija i pismo glede Cetine, 
a niti da ih je radi tih pisama knez Ivan zarobio i pisma im ugrabio. 

Prije, međutim, nego što je kraljica u toj parnici mogla izreći ko- 
načnu odluku, morala je iznenada ostaviti Zadar i Dalmaciju (propter 
repentinum recessum de Jadra). Tada se mnoge stranke obratiše na kra- 
lja Ludovika u Zagrebu. Kralj Ludovik bijaše još 28. studenoga potvrdio 
Našmanu Petroviću i njegovim rođacima od plemena Lapčani staru ple- 
menštinu njihovu Karin; a sada je nastavio parnicu protiv kneza Neli- 
pića. Pošto su pred majkom njegovom u Zadru prisegla samo dvadeset i 
dva osidnika ili jurata, dade on u Zagrebu priseći još dvojici, naime 
Grguru, sinu krbavskoga kneza Budislava, i Našmanu Petroviću. od ple- 

mena Lapčana, kojih nije 25. studenoga bilo u Zadru. Nato kralj 28. 
prosinca 1360. ponovno potvrdi poveljom knezu Ivanu Nelipiću župu Ce- 
tinu, a njegovim protivnicima Ivanu, Lackovu i Tvrtku naloži vječnu 
šutnju (perpetuum silentium) u tom predmetu. Baš istoga dana, 28. 
prosinca 1360, potvrdi kralj i knezovima Dioniziju i Pavlu Baboniću, 
sinovima bana Stjepana, grad Krupu za sve vijeke. 

Za boravka kraljeva u Zagrebu i kraljičina u Zadru biše nedvojbeno 
mnoge stvari uređene i parnice riješene. Uza sve to ostade dosta posla 
banovima. U Slavoniji je čitavu godinu 1361. vršio poslove ban Leusta- 
hije; od 1. do 16. svibnja vijećao je u Zagrebu na saboru slavonskih sta- 
leža, te je uz drugo konačno riješio spor između opata u Toplicama (To- 
puskom) i susjednih plemića. Potkraj 1361. nestaje bana Leustahija, te 
je onda od 21. svibnja do 25. srpnja 1362. banska stolica slavonska ispraž- 
njena. Tek od 2. studenoga 1362. vrši zagrebački biskup Stjepan Kaniški 
čast i službu »glavnoga vikara čitave Slavonije« (regni tocius Sclavoniae 
vicarius generalis), te je obavlja do 17. srpnja 1366. Još u prvoj polovici 
te godine bio je biskup i banske časti namjesnik Stjepan Kaniški u 
osobitoj milosti kralja Ludovika, koji kaže da je upravu Slavonije povje- 
rio biskupu »iz osobite ljubavi« (ex nostra dilectione speciali); ali malo 
zatim pomrsiše se ti nježni odnošaji između kralja i biskupa. Na krive 
tužbe i klevete palatina Nikole Konta skinu kralj Stjepana s časti ban- 
skoga namjesnika, baci ga u tamnicu kao nevjernika, a onda ga protjera 
iz svoje države. Biskup ode na papinski dvor i tek poslije, pošto je doka- 
zao svoju nevinost, pozove ga kralj opet kući. Kralj ga tada obasu milo- 
stima, pače ga izabra za krsnoga kuma svojoj kćeri Katarini. 

U Hrvatskoj i Dalmaciji je i dalje sve do srpnja 1366. banovao vazda 
vjerni i odani Nikola Szćchy. Čitavo to vrijeme bio je on i knez Zadra, 
dočim je u Splitu od god. 1363. vršio čast kneza Zadranin Ivan de Gri- 
sogonis, također pouzdanik i ljubimac kralja Ludovika. Banu Nikoli utje- 
cali su se Dubrovčani za svoje borbe s humskim knezom Vojislavom Vo- 
jinovićem, njemu su slali svoje poslanike radi Omišana, koji su udarali 
na Ston; na njegov poziv poslali su oni 2. prosinca 1362. svoga kancelara 
Todora s pečatom svoje Republike da se s njim potvrdi ugovor kralja 
Ludovika s austrijskim vojvodom. Kao ban ili glavni vikar kraljev i kao 
»predstavnik osobe kraljevskoga veličanstva« (personam regie maiestatis 
repraesentans) utjecao je na sve javne poslove. Dne 25. ožujka 1362. 
boravi u Trogiru, te obećava Trogiranima da će iz njihova kotara ukloniti 
Vlahe, i zadaje im tvrdu vjeru da počev od Đurđeva neće više nijedan 
Vlah (nullus Morlaccorum) niti drugi od toga roda dolaziti s blagom svo- 
jim u kotar grada. Jednako se zauzima za Trogirane na kraljevskom 
dvoru kad kastelan grada Klisa smeta njihovim trgovcima, tražeći od 
njih različne daće za njihovu trgovinu. Ban Nikola napokon brani po- 
danike svoga kralja od nasilja i štete koje im čine stranci, osobito Mle- 
čani. Godine 1363. navalio je Nikola Faletro, zapovjednik mletačkog bro- 
dovlja u Jadranskom moru, kod mjesta Sveti Spas s dvije galije na brod 
Ivana Trogiranina te je bez ikakva razložita uzroka dao don potopiti. 
Smjesta posla ban Nikola iz Knina dne 15. travnja pismo Mletačkoj Re- 
publici, zahtijevajući zadovoljštinu za postradalog Ivana. Još odlučnije 

ustaje ban u travnju 1364, kad su mletačke galije nanijele štete zadarskim 
građanima; jedino njegovoj energiji pošlo je za rukom prisiliti Repu- 
bliku da kazni krivce i nadoknadi štetu. Nikola Szćchy brine se i za bolji- 
tak crkvenih poglavara. Boraveći 7. ožujka 1366. u gradu Kninu, potvrdi 
kninskomu biskupu povelju bana Nikole Banića (B4nffy) od god. 1353, 
kojom mu je zajamčena desetina u njegovoj biskupiji. 





VELIKI PEČAT SLOBODNE OPĆINE GRADEC 
tik Zagreba iz XIV stoljeća 


Na pečatu vide se tri kule od tesana kamena koje stoje na gromadi sprijeda zidom zaštićenih pećina; 
usred zida jesu velika šiljata vrata, u sa svake strane po tri urezana kruništa (Kerbzinnen). Srednja 
kula je najviša i otraga spojena s prostranim, koso građenim zidom, koji ima sa svake strane po dva 
kruništa. Ta srednja kula ima šiljati krov s dva kruništa, sa svake strane jedno, i prozor povrh šiljatih 
vrata; ostale dvije pokrajne kule imaju samo zaobljena vrata i na vrhu po tri urezana kruništa. S lijeve 
strane kul4 stoji rogovima gore okrenuti polumjesec vrh Doga tri peterolatične rozete, a ispod njega 
dvije na tankoj grančici. S desne strane kul4 vidimo osmerokraku zvijezdu, a vrh nje i ispod nje po 


jednu malu rozetu. Između vanjskoga zrnatog ruba i nutarnjega kolobara stoji natpis: »# S(igillum) 
com(m)uni(tatis) de monte Graci(ensi).« 


U srpnju 1366. ostavi ban Nikola Hrvatsku i Dalmaciju te se preseli 
u Zagreb. Kralj ga bijaše imenovao banom čitave Slavonije na mjesto 
svrgnutoga biskupa zagrebačkoga Stjepana Kaniškoga. Čast slavonskoga 
bana vršio je Nikola kroz dvije godine (do lipnja 1368), kad je kralj tu 
službu namijenio svomu dosadanjemu magistru vinotoča, Petru Paar 
(Zudar), koji ju je onda obavljao kroz punih dvanaest godina (do 1380). 
Banovi Hrvatske i Dalmacije bijahu uto: najprije magistar Konja Szć- 
chćny (1366. i 1367), sin erdeljskoga vojvode Tome, onda Emerik (Lac- 
ković) (1368) i Šimun Mauricijev od plemena Pok (1369. i 1370). Godine 
1371. napokon preuze baniju u Hrvatskoj i Dalmaciji kraljev rođak 
Karlo Drački, kojemu bijaše Ludovik još prije namijenio čast her- 
cega hrvatskoga (slavonskoga). 

Karlo, herceg od Drača, bio je sin gravinskoga grofa Ludovika, pra- 
stričevića kraljeva, koji je bio žestok protivnik napuljske kraljice Ivane i 
njezina drugog supruga, Ludovika od Tarenta. U borbi proti kraljici Iva- 
ni gravinski grof bio je od nje zarobljen i bačen u tamnicu, gdje je i 
umro (1362). Iza njega ostade nejaki sin Karlo, prozvan Mali. Papa 
Urban V pobrinu se za sirotana te ga preporuči ugarskomu i hrvatskomu 
kralju Ludoviku. Poslanicom od 31. srpnja 1364. pozivaše kralja »neka 
svrati oči kraljevske milosti na stanje ljubljenoga sina, plemenitoga Kar- 

la Dračkoga, svoga nedoraslog rođaka« i »neka mu pruži milost svoje 
ljubavi i sklonosti«. Ludovik se nije dao dvaput moliti. U jednu ruku 
nije tada još imao nikakva poroda i od svoje druge supruge, bosanske 
banovne Elizabete, a u drugu ne bijaše se nikad posve odrekao napuljske 
baštine i osvete zbog smrti brata svoga Andrije. Stoga objeručke pri- 
hvati poziv papin te odluči Karla Maloga, hercega Dračkoga, primiti pod 
svoje okrilje. Već god. 1365. nalazimo Karla u Dalmaciji. Kralj poziva 
Splićane da časte Karla »kao sina i rođaka njegova« i da mu uzajme 
novaca, koji će se njima vratiti od dohotka soli. Splićani nato 19. stude- 
noga daju Karlu 200 zlatnih dukata. U isto doba dopuštaju Trogirani 
da se iz njihova grada smije izvesti žito za gospodina Karla, hercega 
Dračkoga. Nakon toga pošao je Karlo u Zadar, a onda 1366. preko Senja 
u Ugarsku, gdje ga je kralj Ludovik dao odgojiti na kraljevsku. Nije 
nevjerojatno da ga je kralj tada smjerao učiniti svojim nasljednikom. 
No malo zatim rodi se kralju kći Katarina, iza koje onda dobi još dvije 
kćeri, Mariju (1370) i Jadvigu (1371). 


Otkad je kralj imao svojih potomaka, promijenio je i svoje namjere 
u pogledu Karla Dračkoga. Premda je bio tek daljnji rođak njegov, a 
niti sin niti brat, namijeni mu privremeno čast hercega Dalmacije i 
Hrvatske. O tom obavijesti i papu Urbana V, koji ga zbog toga poseb- 
nom poslanicom 11. prosinca 1369. ovako pohvali: »Milost tvoje blagosti 
zaslužuje veliku hvalu za to što si ljubljenoga sina, plemenitoga muža 
Karla Dračkoga, svoga rođaka, odgojio na kraljevsku i očinskom brigom 
(regalibus moribus et magnificentia studioque paterne sollicitudinis edu- 
casti), i što si mu netom posebnim veledušjem darovao hercešku čast 
u Dalmaciji i Hrvatskoj, premda nema za nju svojstva po svojoj kra- 
ljevskoj krvi«... Međutim Ludovik pobrinuo se i za to da svoga štiće- 
nika zgodno oženi. Izabrao mu je za ženu njegovu bratučedu Margaretu, 
kćer vojvode Karla Dračkoga Starijega ($ 1348) i kraljevne Marije, 
sestre kraljice Ivane. Tim je Ludovik htio na neki način okajati što je 
Margaretina oca dao prije dvadeset i jednu godinu pogubiti. No budući 
da je Margareta bila s Karlom Malim u srodstvu, i to po ocu u drugom 
koljenu, a po majci u četvrtom, trebalo je u pape izmoliti dispenzaciju. 
Kralj posla zato k papi Urbanu V svoje poslanike, po imenu vackoga 
biskupa Ivana i magistra Ivana de Brixia, doktora prava, koji će taj po- 
sao izvršiti. Međutim se u te stvari uplela i napuljska kraljica Ivana, za- 
brinuta valjda za svoje stanje. No Ludovikovi poslanici umiriše je, uta- 
načivši s njom u ime svoga kralja i hercega Karla nekakvi ugovor 
(quaedam pacta), kojega sadržaj nije poznat, ali se papi činio razborit 
i zgodan (rationabilia nobis videntur). Pošto je tako Ivana privoljela na 
udaju svoje nećake te je bogato opremila imanjima pokojnog joj oca, 
napisa i papa Urban V dne 9. siječnja 1370. poslanicu kralju Ludoviku, 
kojom podijeli zamoljenu dispenzaciju, osobito »radi dobra i mira Kra- 
ljevine Sicilije« (pro bono et pace regni Sicilie). Iste godine 20. listopada 
uda kralj Ludovik i svoju sinovicu Elizabetu, kćer pokojnoga brata Stje- 
pana, za tarentskoga kneza Filipa od Romanije, koji je također pripadao 
napuljskoj lozi Anžuvinaca. Tako se nastojaše kralj donekle izmiriti sa 

svojim napuljskim rođacima, na što ga je osobito upućivalo i to što kra- 
ljica Ivana ni od svojega trećega supruga, kralja Jakova III od Majorke, 
nije imala potomaka. 

Herceg Karlo Mali (Parvus) ili Drački (de Duracio) preuze upravu 
svoje hercegovine god. 1371, te ostade u njoj do druge polovice 1376. 
Nazivao se »herceg kraljevine Slavonije« ili »herceg prnačje i Hrvat- 
ske«. Za njegova hercegovanja nisu Dalmacija i Hrvatska imale zasebnih 
banova, nego je herceg vršio poslove banske (Dalmacie et Croacie ba- 
natum tenente); u Slavoniji bio je čitavo to vrijeme banom Petar Cudar. 
U svibnju 1371. boravio je Karlo Drački u Zagrebu. Tu povjerava 6. svib- 
nja županu zagrebačkom i kastelanu samoborskomu Leustahiju da za- 
jedno sa sucima plemića Zagrebačke županije povede istragu proti kaste- 
lanu zagrebačkoga biskupa, koji je tužen da je silom orobio i ljuto izra- 
nio magistra Ladislava. U isto vrijeme izdao je herceg Karlo slobodnoj 
plemićkoj općini u Turopolju povelju, kojom je potvrdio starija privile- 
gija njezina. Na toj povelji imade i pečat hercegov s trokutnim štitom 
i u njem obiteljski grb Anžuvinaca (ljiljani); a naokolo pečata natpis: 
S(igillum) Karoli de Duracio duc(is tocius Sclav)onie. Iz Zagreba pošao 
je herceg Karlo na jug, te se napokon nastanio u Zadru, koji mu je bio 
stolica za čitavog vladanja u Hrvatskoj. Dne 1. listopada 1372. poslaše 
Trogirani svoje poslanike u Zadar da iskažu počast hercegu i da mu 
predadu dar od pedeset dukata. 

(Ludovik zavladao Poljskom, 17. studenoga 1370.) Još 
godine 1339. bijaše određeno da će Ludovik naslijediti svoga ujaka Ka- 
zimira Velikoga na poljskom prijestolju, ako bi potonji umro bez zako- 
nitih muških potomaka. Ludovik bijaše se već tada obvezao da će u tom 
slučaju sačuvati neoskrvnjenu cjelovitost Kraljevine Poljske, da neće 
nametati poreza bez dopuštenja sabora, te da će časti i službe dijeliti 
samo domaćim sinovima. Kao određeni baštinik poljskoga prijestolja 
pomagao je poslije više puta svoga ujaka, naročito u ratovima s Litav- 
cima (1351—1352), a uz to je budnim okom pazio da mu ne izmakne 
obećano kraljevstvo. Stoga je god. 1355. pravo nasljedstva dao potvrditi 
od poljskih velikaša, a i s kraljem Kazimirom više je puta obnavljao 
utanačeni ugovor (8. svibnja 1364. u Krakovu, i 1369. u Budimu). Na- 
pokon je i poljskoga vojvodu opoljanskoga Vladislava, sina svoje polu- 
sestre Eufemije, dozvao na svoj dvor te ga 1367. imenovao za palatina 
ugarskoga. 

Uto mu se najednom pruži prilika da ispuni svoju davnu želju. 
Kralj Kazimir pao u lovu s konja tako nesretno da je malo zatim 5. 
studenoga 1370. u Krakovu umro. Čim je Ludovik doznao za nezgodu 
ujčevu, posla odmah opoljanskoga vojvodu i palatina svoga Vladislava u 
Krakov da spriječi svaki nepovoljni utjecaj na umirućega kralja. Kad 
je Kazimir izdahnuo, pohitaše krakovski biskup i državni kancelar u 
Ugarsku da pozovu Ludovika na prijestolje. On ih dočeka u Višegradu, 
okružen svojim savjetnicima i najvišim dostojanstvenicima. Ludovik pri- 
taji svoju radost, pa na poziv poljskih dostojanstvenika i na nutkanje 
svojih savjetnika probesjedi ovako: »Vi ne shvaćate (poljski poslanici) 
što tražite, a vi opet (ugarski savjetnici) ne pojmite što mi savjetujete. 

Dva posve različita, jedno od drugoga udaljena stada ne može jedan pa- 
stir valjano čuvati; zato zabranjuju crkvene ustanove da jedan biskup 
upravlja dvjema biskupijama. Kad se država sastojala tek od nekoliko 
koliba, bila su joj dva kralja suviše; ja se bojim da će za dvije velike 
države biti jedan kralj nedostatan, te da će zbog toga stradati jedno ili 
drugo kraljevstvo, ili možda oba.« Ali ipak posla odmah svoju majku Eli- 
zabetu u Poljsku da predusretne nemire, a nakon nekoliko dana pođe i 
sam na put. Pratili su ga najodličniji prelati i baruni, među njima za- 
grebački biskup Stjepan Kaniški i ionski ban Petar Cudar. 

Došav u Krakov, prijestolnicu posljednjih dvaju kraljeva iz kuće 
Pjastovića, ozlojedi narod još prije krunidbe. Prvo nije znao ni naučio 
poljskoga jezika, premda je već prije trideset i jednu godinu bio određen 
za vladara poljske države. Još više je ozlojedio plemstvo kad je zabacio 
oporuku svoga ujaka i predšasnika, kojom je pokojnik nagradio svoje 
vjerne savjetnike i barune, te opskrbio svoje nezakonite sinove i zakonite 
kćeri, a i svoju treću suprugu Jadvigu. U toj oporuci bijaše kralj Kazi- 
mir Veliki također obilato nadario svoga unuka Kazimira (IV), sina 
kćeri svoje Elizabete, kojega bijaše silno zavolio te ga na svom dvoru 
odgojio. Kralju Ludoviku smetaše osobito taj izravni potomak pokojnoga 
kralja. Mladi vojvoda Kazimir bio je šurjak češkoga i njemačkoga kralja, 
k tomu je odrastao na kraljevskom dvoru u Krakovu, poznavao je jezik, 
ćud i običaje poljskoga naroda, te su mnogi pomišljali da bi on bio 
zgodniji za kralja nego vladar susjedne Ugarske. Ludovik stoga nije htio 
ni čuti da se vojvodi Kazimiru da što mu bijaše djed u oporuci namije- 
nio, naime vojvodine Dobrzyn, Leczyca, Siradiju [Sierade] i dio Kujavije, 
zajedno s gradovima Krušvicama [Kruszwica], Bidgošćem [Bydgoszcz] 
i drugima. Tek nakon duga natezanja privoli da mu se podijeli vojvodina 
Dobrzyn s nekim gradovima, i to kao lene poljske krune; ali se zato 
morade odreći svih prava na Leczyc i Siradiju. Jedva što se spor zbog 
oporuke pokojnoga kralja nekako riješio, pojavi se pitanje gdje će se 
kralj kruniti, da li u Gnijeznu u Velikoj Poljskoj ili u Krakovu u Maloj 
Poljskoj? Gnijezno bila je kolijevka poljske države, te su se ondje kru- 
nili svi poljski vladari do kraja XIII stoljeća, tek posljednja dva Pjasto- 
vića, Vladislav Lokietek i sin njegov Kazimir Veliki, okrunili su se u Kra- 
kovu, jer su više naginjali plemstvu Male Poljske. Napokon pogodi se 
Ludovik da će se okruniti u Krakovu, a zatim će s grimiznim haljinama, 
krunom, žezlom i državnom jabukom poći u Gnijezno, ondje se u stolnoj 
crkvi narodu pokazati, te odmah ondje i krunske dragocjenosti pohraniti. 
Sada tek bi Ludovik okrunjen u Krakovu u stolnoj crkvi 17. studenoga 
1370. Nazočni bijahu biskupi iz Gnijezna, Krakova i Lebusa, zatim voj- 
vode Kazimir, unuk Kazimira Velikoga, i Vladislav opoljanski, napokon 
i nešto velikaša. Nakon krunidbe dade kralj vojvodi Kazimiru u leno 
obećanu vojvodinu Dobrzyn; jednako nadari obilato svoga nećaka i lju- 
bimca, vojvodu opoljanskoga Vladislava, mnogim gradovima, koje bijaše 
Kazimir Veliki utemeljio. Dva dana poslije pokopan bi pokojni kralj 
Kazimir uz veliko sudjelovanje naroda, koji je gorke suze lijevao za 
velikim i ljubljenim vladarom svojim. Sada pohita Ludovik u Veliku 
Poljsku. U Kaliszu dočeka ga brojan narod da mu se svečano zavjeri. 


188 TREĆE DOBA 


Nato stiže u Gnijezno, gdje bijahu već sve pripravili za drugu krunidbu. 
No kralj se ne htjede ni javno pokazati u crkvi da se tobože ne izvrgne 
ruglu. Proboravivši samo dva dana u Gnijeznu vrati se preko Poznanja, 
Leczyca i Sieradza u Krakov. Ali ni ondje ne ostade dugo. On povjeri 
vladanje Poljskoga Kraljevstva svojoj već ostarjeloj majci Elizabeti, 
sestri pokojnoga kralja Kazimira, misleći da će tako ugoditi Poljacima, 
a onda se vrati sa svojom ugarskom družinom u Budim. 

Vladanje stare Elizabete bijaše nesreća za Poljsku. Tašta i vlasto- 
hlepna žena, koja je umjetnim sredstvima umjela uzdržati svoju lje- 
potu,* učini kraljevski dvor u Krakovu središtem zabava, plesova i glaz- 
benih izvedbi, ali i neprestanih zadjevica i intriga. Tu su se banili njezini 
pouzdanici iz Ugarske, a od domaće vlastele ugrabili su svu vlast mladi 
potkancelar Zaviša Kurozweki, sin krakovskoga palatina Dobieslava, a 
uza nj se podiže smutljivi prepošt Nikola Kurnik. Budući da je kraljica 
svagdje i vazda ugađala malopoljskoj gospodi, te im povjeravala naj- 
odličnije službe i časti, izoštrila se još jače opreka između Male i Velike 
Poljske. U Mazoviji vladaše gotovo samostalno knez Semovit [Ziemovit] 
III iz porodice Pjastovića, ne mareći što se događa u ostaloj Poljskoj, 
dok su opet Litvanci udarali na ruske oblasti koje su bile pripale polj- 
skoj državi. Sred toga općega rasula snovao je Ludovik ipak da svojoj 
porodici osigura Poljsko Kraljevstvo. 

Prema prijašnjim ugovorima i pogodbama bijaše nasljedstvo u Polj- 
skoj osigurano kralju Ludoviku i njegovim muškim potomcima. No Lu- 
dovik nije imao sinova, nego redom tri kćeri: Katarinu, Mariju i Jadvigu. 
Stoga poče najprije raditi da mu Poljaci priznaju pravo nasljedstva 
najstarijoj kćeri Katarini. Najviše vještim nastojanjem spomenutoga već 
Zaviše pođe mu za rukom da sabere u jeseni 1373. najodličnije državne 
časnike i zastupnike glavnih gradova na sabor u Košicama, gdje ih skloni 
da su priznali najstariju kćer njegovu Katarinu za baštinicu poljskoga 
prijestolja, ako bi on umro bez muških potomaka. Ali malo nakon toga 
sabora promijeni svoje osnove u pogledu Katarine, pa stade svima silama 
nastojati da privoli poljsko plemstvo na priznanje ženskoga nasljedstva 
uopće. I pri tom ga poslu pomagaše Zaviša, ne žaleći nikakvih sredstava 
pa ni obećanja, prijetnja, ni mita. Međutim se tomu protivilo veliko- 
poljsko plemstvo, kojemu bijaše mrsko i to što je biskupom u Poznanju 
postao krakovski prepošt Nikola Kurnik iz porodice Grymala. 

Ludovik bijaše opet pozvao poljske velikaše i plemiće da se što broj- 
nije u ljetu 1374. nađu na okupu u Košicama i da vijećaju o različitim 
poslovima. I zaista, velikopoljsko i malopoljsko plemstvo, a i čitavo vi- 
soko svećenstvo, odazove se kralju, te jatomice pohita u taj grad, koji 
bijaše opasan tvrdim bedemima. Raspravljalo se o različnim poslovima, 
kao osobito o nekom porezu; kad najednom kralj pozove sakupljene sta- 
leže da priznaju žensko nasljedstvo i proglase za baštinicu prijestolja 


* Kaže se da je kraljica Elizabeta upotrebljavala neki životni eliksir kojim se pomla- 
đivala. Po njoj prozvao se lijek La Reine d'Hongrie, te se recept za nj pokazivao kao 
čudovište u carskoj knjižnici u Beču. Na otoku Hvaru prekapljuju iz ružmarinova lišća 
kraljičinu vodu, koja je nekad bila na glasu pod imenom »Aqua reginae Hungariae.« 

onu njegovu kćer koju će označiti bud on bud mati njegova. Tomu se 
pozivu opre velikopoljsko plemstvo, na čelu mu sam nadbiskup Ivan 
Suchiwilk iz Gnijezna. Ne nadajući se da bi prosvjedom što postigli, odlu- 
čiše svi velikopoljski plemići što prije iz Košica otići i tako dalje sabo- 
rovanje osujetiti. Ali Zaviša s malopoljskim plemstvom pristajaše uz 
kralja, te ga svjetovaše neka te stvari više ne odgađa, makar i prisilio 
otpornike da ostanu u gradu. Kralj dade brzo zatvoriti sva gradska vrata 
1 uhvati tako svoje protivnike u stupicu. Nakon toga prihvatiše poljski 
staleži 17. rujna 1374. ne samo toliko željkovano žensko nasljedstvo, nego 
i mnoge druge ustanove kojima bi s temelja preobražen dosadanji ustav 
Kraljevine Poljske. Sve te ustanove sadržava spis koji se može smatrati 
za prva »pacta conventa«, a redigirao ga je jamačno svemoćni državni 
kancelar Zaviša. Taj novi temeljni državni zakon sastoji od devetnaest 
članaka kojima biše jasno određeni državnopravni odnosi krune prema 
ostalim državnim faktorima. Staro, patrijarhalno plemstvo bi potisnuto, 
a poglavitim zastupnikom naroda postade feudalno plemstvo, kao u Ugar- 
skoj; seljak i građanin vrijedi malo ili baš ništa. Prva dva članka prizna- 
ju žensko nasljedstvo prema izboru i odredbi kraljevoj; trećim član- 
kom zajamčuje kralj cjelokupnost poljske države. Ostalim člancima opet 
obvezuje se kralj da će samo domaćim sinovima podjeljivati najviše 
službe, dostojanstva i časti, a osobito sudačke, i to tako da će u svakoj 
pokrajini samo tamošnji urođenici biti namješteni. Tek kad su nazočni 
velikaši sve te članke prihvatili i potpisali, otvoriše se opet gradska vrata, 
te se velikopoljsko plemstvo vrati »zastiđeno« i PODI eđEno u svoju 
domovinu. 

Sad je Ludovik stao graditi velike osnove za budućnost svoje poro- 
dice, osobito za svoje kćeri Mariju i Jadvigu, budući da mu bijaše prvo- 
rođena kći Katarina nedavno umrla. Stariju kćer svoju Mariju na- 
mijeni Sigismundu [Žigmundu], sinu češkoga kralja Karla IV i 
prvoga tasta svoga. Sigismund bit će markgrof u Braniboru [Branden- 
burgu], možda će kad tad dobiti još Lužicu, pa i češku krunu. Mlađu 
kćer Jadvigu, kojoj su bile tek tri godine, zaruči opet 1375. s Vi- 
limom, sinom austrijskoga vojvode, te dade tu djecu 15. siječnja god. 
1378. u Hainburgu od ostrogonskoga nadbiskupa vjenčati. 

Međutim je vladanje kraljice majke Elizabete dodijalo i Poljacima 
i njoj samoj. U polovici 1375. ostavi ona Krakov i ode u Dalmaciju, našto 
sam Ludovik dođe u Poljsku, te u njoj proboravi nekoliko mjeseci. Me- 
đutim kralj nije mogao ondje dugo ostati, jer mu tobože podneblje nije 
prijalo, a kraljica majka opet je brzo požalila svoj odlazak. Tako se Eli. 
zabeta god. 1876. vratila u Krakov. Ali sada stizavaše nju i povjerenu joj 
državu jedna nevolja za drugom. Narod pak zamrzi ljuto nju i njezinu 
ugarsku pratnju, svaljujući uzrok svojim bijedama na njih. Bilo je 
jedne nedjelje 7. prosinca 1376 — iz kraljevskoga dvora razlijegaše se 
glas lutnje i pijev ljudskoga grla — kad najednom zamnije vika: »Eto 
ubijaju Ugrć.« Poljaci i Ugri bijahu se zavadili zbog kola natovarenih 
sijenom. Nastade strka. Starosta Jazsko Kmyta pohita na zapovijed kra- 
ljičinu da povrati mir, kad na nj neki Ugrin odape strelicu. Vidjevši 
Poljaci da im je poginuo zemljak, planuše osvetom i navališe na Ugre, 

sijekući ih bez obzira na stalež i rod. Razboritiji Poljaci htjedoše sječu 
zapriječiti, ali uzalud: više od sto i šezdeset žrtava pogibe tom zgodom. 
Kraljica nastojaše doduše da povrijeđene Poljake smiri, te imenova sina 
poginuloga Kmyte, po imenu Petra, za starostu u Lćczycu; ali naskoro i 
sama uvidi da joj nema više opstanka u Poljskoj, pa nakon malo dana 
ostavi Krakov i zemlju. Bijaše joj tada 70 godina. Poslije dođe još jed- 
nom na kratko vrijeme u Poljsku (1379), ali već 6. travnja 1380. sastavi 
u Budimu svoju oporuku, te umre još iste godine. Nakon njezina odlaska 
rastroji kralj poljske zemlje i povjeri ih trima namjesnicima; god. 1380. 
pak ili na početku 1381. odijeli od poljske države zemlju Halić ili Crvenu 
Rusiju, te je pridruži Ugarskoj, a upravu njezinu povjeri Petru Cudaru, 
dotadanjemu banu slavonskomu. No pored svih tih odredaba ne bi ipak 
više mira u poljskoj državi sve do smrti kraljeve. 

(Ludovik prema zapadnoj Evropi, osobito pre 
ma Italiji, 1356—1378.) Dinastička politika, koja je Ludoviku stalno 
lebdjela pred očima, nije mu dopuštala nikad pravo mirovati. Da podigne 
sjaj svoje kuće i osigura budućnost svoje porodice, uplitao se svagdje 
samo da što stekne. Stoga i nema njegovo djelovanje one potrebne do- 
sljednosti; on svašta započinje, a malokad što do kraja dotjeruje, nego 
ili započete stvari uopće napušta ili ih više puta odgađa. I Firentinac M. 
Villani kaže za nj da lako i brzo plane (essendo naturalmente di subito 
movimento). Jedino dosljedno i s željeznom ustrajnošću utire put k moći 
i slavi svoje porodice. Kako mu dinastički interesi nalažu, on je sad u 
tijesnom prijateljstvu sa svojim tastom, njemačkim carem i češkim kra- 
ljem Karlom IV Luksemburškim; malo zatim (1369) ugovara velik savez 
na zator o kralja, a dvije godine poslije (1371) nudi opet svoju 
netom rođenu kćer Mariju za suprugu kraljeviću Sigismundu, drugomu 
sinu svoga tasta a nedavnoga protivnika. 

Najviše međutim, gotovo bez prestanka, zanimao se Ludovik za pri- 
like u Italiji. I tu nije mogao zatajiti da je podrijetlom iz Italije, a po- 
tomak napuljskih Anžuvinaca. Osobito je s najvećom pozornošću motrio 
što se događa u Napulju a što u Mlecima. On se bijaše doduše odrekao 
svojih prava na Napulj (1352), zatim se bijaše izmirio s Mlecima (1358), 
ali uza sve to ne pusti s vida ni jedne ni druge države. Kada su razblud- 
noj napuljskoj kraljici Ivani djeca redom umirala, zanimalo je Ludovika 
silno, tko će jednom biti baštinik napuljskoga prijestolja; za Mletke opet 
znao je veoma dobro da su mu tek od krajnje nužde ustupili Dalmaciju 
te da jedva čekaju zgodu da mu odmazde. Stoga je on unatoč miru, 
utanačenom u Zadru, uvijek pomagao neprijatelje Mletaka, ne bi li tako 
tu moćnu Republiku sasvim oslabio i zatro. U tom je poslu nepokolebivo 
stajao uza nj njegov stari saveznik, padovanski gospodar Franjo Car- 
rara, ljuti dušmanin Mletaka. Koji put pomagale su ga i druge talijanske 
općine, osobito Firenza. Ali najviše bijaše Ludoviku stalo da sasvim pri- 
dobije papu, koji mu je mogao veoma koristiti u svakom pogledu, a oso- 
bito u Napulju. 

Već od Inocencija VI (1352—1362) snovali su pape kako bi se iz 
Avignona vratili u Rim i tako oslobodili francuskoga skrbništva. No 
kako je velik dio papinske države bio u stranim rukama, posla Inocen- 

cije u proljeće 1353. kardinala Egidija Albornoza u Italiju da kao njegov 
legat i generalni vikar obnovi papinsku vlast. Taj započe boj s pojedinim 
signorima, koji bijahu ugrabili dijelove papinske države. Ludovik se 
požuri da se pokaže papi uslužan, te posla 1359. Nikolu Lackovića s če- 
tama u Italiju da pomaže Albornoza u borbi s Franjom Ordelafom, go- 
spodarom od Forlija i Cesena. Dakako da je tim uvelike ugodio papi. 
Kako je Inocencije baš u ono vrijeme bio u zavadi s njemačkim carem 
Karlom IV, razglasilo se na sve strane kako papa sporazumno s nadbisku- 
pima u Mainzu i Kolnu, a i s drugim knezovima izbornicima, smjera 
Karla IV s carske stolice skinuti, te kralja Ludovika na njegovo mjesto 
uzvisiti. Kad je zatim u proljeću 1360. Barnabo Visconti, jedan od triju 
vladara Milana, s velikom vojskom pao pod Bolognu, koju bijaše papin- 
ski legat zauzeo, istaknu se opet Ludovik najvećom gorljivošću za obranu 
crkve. Nepozvan, odasla glasnika u Italiju neka skloni Barnaba da se 
okani dirati u papu, a zatim posla nekoliko tisuća vojnika pod knezom 
Šimunom da pomaže Albornoza. Bologna bi sretno oslobođena od pod- 
sade. No knez Šimun nije bio dosta jak da obuzdava svoje divlje čete, 
pa one stadoše robiti i druga nasilja činiti. Zbog toga razljuti se Ludovik 
tako da je svoje čete opozvao iz Italije, a Šimuna bacio u tamnicu. I na 
početku godine 1364. nuđaše kralj Ludovik svoju pomoć novomu papi 
Urbanu VI (1362—1370) proti Barnabu Viscontiju; ali je papa otkloni, 
jer se s milanskim vladarom izmirio. Međutim je kralj za svoje usluge 
tražio i doličnu nagradu. Još iste god. 1364. uznemiri silno Mletačku 
Republiku vijest iz Avignona kako je kralj Ludovik zaprosio papu neka 
dopusti akvilejskomu patrijarhu da ustupi njemu markgrofiju Istru uz 
znatnu godišnju zakupninu. Tim bi Ludovik bio postao neposrednim 
susjedom mletačkomu vladanju. 

Pomoć kralja Ludovika svakako je mnogo pridonijela da se papa 
Urban VI zaista mogao 18. listopada 1367. preseliti u Rim, u kojem je 
ostao sve do god. 1370. Tu se pokloniše papi njemački car Karlo IV, 
napuljska kraljica Ivana i ciparski kralj Petar. I Ludovik se požuri da 
pozdravi papu po svojim poslanicima. Bijahu to bivši hrvatski ban Ivan 
Ćuz od Ludbrega, Ivan Trentul i Zadranin Stjepan Franjin. Oni stadoše 
tom prigodom izlagati papi pravo svoga kralja na napuljsko prijestolje, 
te izjaviše u njegovo ime da on neće smetati Ivane u vladanju dok ona 
živi, ali nakon njezine smrti neće dopustiti da napuljsko prijestolje 
stekne koji stranac. Papa se nađe u velikoj neprilici što da mu odgovori. 
Da ne bude zamjere ni s koje strane, posla mu 27. kolovoza 1368. posla- 
nicu u kojoj ga nastojaše umiriti općenitim riječima. Obeća mu da neće 
uzmanjkati činiti pravo, pače iskazivati mu milost i raditi mu u prilog 
»koliko to dopušta savjest, a ne gazi se pravo drugoga« (in quantum 
patitur conscientia, et ius alterius non laeditur). Ludovik se tada zado- 
volji i takvom izjavom, te posla papi slavonskoga bana Petra Cudara s 
vojskom da ga pomaže u borbi s milanskim Viscontima. 

Ni nakon povratka pape Urbana u Avignon ne prestade Ludovik 
svraćati pažnju svoju na Italiju. U ožujku i travnju 1371. boravio je u 
južnoj Hrvatskoj i Dalmaciji, obilazeći gradove Knin, Vranu, Nin i Za- 
dar. Bizantski car Ivan vraćao se tada na mletačkim brodovima iz Italije 

u Carigrad, pa se Ludovik jamačno bojao da ne bi mletačka mornarica 
iznebuha nahrupila na koji od dalmatinskih gradova. Čini se da su tada 
bili vrlo napeti odnosi između kralja i Republike, jer je potonja poslala 
svoje brodovlje u Jadransko more, sumnjajući da i Ludovik nešto protiv 
nje snuje. Međutim se Mleci slijedeće godine 1372. zavadiše s padovan- 
skim gospodarom Franjom Carrarom. Papa Grgur XI i kralj Ludovik 
nastojahu posredovati i izmiriti sukobljene stranke, ali im to zbog tvrdo- 
kornosti mletačke vlade ne pođe za rukom. Tako planu potkraj god. 
1372. rat između Carrare i Republike, a Ludovik se odmah požuri da svo- 
mu odanomu savezniku priskoči u pomoć. Jamačno ga je na to nukao i 
jedan od najuglednijih hrvatskih velikaša, naime knez modruški, senjski 
i krčki Stjepan Frankapan, koji se bijaše baš u ono vrijeme (nakon 2. 
lipnja 1372) vjenčao s Katarinom, kćerju Franje Carrare. Mlečani na- 
stojahu sada svom snagom odvratiti kralja od saveza s padovanskim 
gospodarom. Poslaše k njemu Pantaleona Barba, koji mu govoraše da je 
Carrara najmio ubojice da ubiju tri njemu omražena mletačka plemića, 
da je nadalje on prvi pogazio mir i prinudio Republiku da se maši 
oružja. Ali kralj poznavaše dobro Mlečane: kako su dotad priječili trgo- 
vinu dalmatinsku i kako nisu održali obećanja, zadanih pri sklapanju 
zadarskoga mira, pa ne htjede ni čuti da se iznevjeri svomu savezniku. 
Nato se stade mletačko vijeće u javnim proglasima tužiti na Ludovika 
kako ne drži nikakvih ugovora, kako namjerice podržava rat i smutnje 
u Italiji, pače kako protiv crkvenih zakona podupire ubojice. Ali ni kralj 
ne ostade im dužan. U posebnom manifestu od 7. veljače 1373. svaljivaše 
svu krivnju zbog krvoprolića na Mlečane, koji nakon posljednjeg mira 
nisu prestali progoniti njegovih saveznika, te su i sada odbili pravedne 
ponude Carrarine da se održi mir. Stoga je odlučio na kopnu i na moru 
na njih udariti da skrši njihovu obijest i obrani potlačene, pa poziva sve 
narode i vladare, kojima je sveto pravo i poštenje, da ga u tom ratu 
pomažu. Podjedno dopušta svima i svakomu da udaraju na Mlečane i na 
njihove oblasti, da ih robe na moru i kopnu, da im otimlju galije i bro- 
dove i sve što je u njima; napokon otvara neprijateljima Mletaka sve 
luke i primorske gradove Dalmacije da u njima traže i nađu utočište i 
zaklona i da smiju u njima hrane kupovati. 


Međutim bijaše kraljev vojvoda Stjepan Lacković s 12.000 konjanika, 
kojima se je pridružilo 1000 Austrijanaca, provalio u Italiju, gdje se sje- 
dinio s četama Franje Carrare i drugih mletačkih protivnika. Kod Piave 
di Sacco udariše Lacković i Carrara u svibnju 1373. na mletačku vojsku, 
kojoj je bio vrhovni vojvoda Tadija Giustiniani. Jezgra mletačkih četa, 
sve sami Mlečani, odolijevahu isprva srčano; no njihovi plaćenici stadoše 
uzmicati i smetoše tako ostalu vojsku da je čitava nagnula u divlji bijeg. 
Giustiniani i drugi odlični vojvode biše zarobljeni; velik dio vojske ili 
dopade sužanjstva ili izgibe na bojnom polju, tek malen ostatak zakloni 
se za zidine tvrdoga Trevisa. Ali već nakon nekoliko tjedana nasmija se 
sreća Mlecima. Dne 1. srpnja 1373. održi njihova vojska sjajnu pobjedu 
kod Lupe u padovskoj oblasti (in partibus Lupae territorii Paduani), 
gdje se borilo đo 3000 ugarskih vojnika. Sam vojvoda Stjepan Lacković, 
zatim 30 drugih odličnih ugarskih vitezova, dopade sužanjstva. Pošto se 

VELIKI PEČAT KRALJICE ELIZABETE 
Kraljica na prijestolju, na glavi joj otvorena kruna, a u desnici drži žezlo s krinovima na vrhu. Desno 
od prijestolja štit sa srebrnim i crvenim vodoravnim gredama, a s lijeva grb s dvostrukim križem. 
Natpis naokolo ruba: »+ S(igillum) Elizabeth Dei gra(tia) Hung(a)ri(e) regina princeps Salernitana.« 





PEČAT HERCEGA KARLA DRAČKOGA. 


Na pečatu vidi se porodični grb Anžuvinaca (krinovi ili ljiljani). Natpis: »S. Karoli de Duracio d(ucis 
tocius Scla)vonie.« 


PRILOG 13 


0). Bri > fa zene TVrafk 1,8 : < 
: mug e Rona a šah obo Dmašar Sa Šua mi m s 2 
“ “o e at o e x da tenaa sram 
2 K M aa s e “ BIA: 
So oda tj dara po ok a PE Rae 
k a A s “Pr mama br oo 
“teen 4nuđi Cure "m i demeucri ok . 


Parna Siča I A da 
u == ae De tla KA Doda) mai fo ati odpnDe na 
ka : A z 16 “A Prarara vam 1-4 Zo Ary ekv 
a 4. BL. Šš «- 
T b . 


“ “pih a nd > i +. een 






: # s it ma ara om dFaaa Pada sf 
«fr o-gnet a: jen fina odma ša la 
Slei ' oma Ga zeki SJA 9 Mr raka ne 
Pale anti fu Pod sne Kbfna ir oat a 
pe Parma bo oem Be ZI ro 
* nee + alena ra Kami (| Fa TI 
o las aa SN ije potiču dah, sava ša 


, SLASH Q=. S 
PRES zlo 


. Te po Aločicali: velo 
A . 
TK Zapkčć a 5 [ua 


= sio g —As fp £ ise RL, a &-6! gu Pa; 


po a4 (79 rRh pa 8 Dao Meg nar mesni che de 
md pričaš ze re =m . sana mo (i, le fu Aaa Tediye > Merv 
“U rano ng 7 € se boca bi ml % , sea v-.. Čari < maje a nina ast 
avtaije > ća Be Mpi pola rama s a gjde. li onin im na Dona Zafd mkok SB 
daa T e Tima pva o ono DRA da DE Plima roof CE TVA RAP Ž 


UV ja 





POVELJA KRCKIH, MODRUŠKIH, SENJSKIH I GATANSKIH KNEZOVA STJEPANA I IVANA 
(Frankapana) od 1. travnja 1365. kojom knezu Ugonu od Divina (de Duvno) vraćaju zemlju i grad Rijeku (»terram et castrum Fluminis«), 
koje bijaše nekad otac njihov Bartol primio kao zalos. Na povelji vise dva pečata: manji kneza Stjepana, a veći kneza Ivana (7). 

nato i u samoj Padovi digoše neprijatelji na Franju Carraru, a s njima i 
braća njegova, želeći ga s pomoću Mletaka zbaciti s vlade, prisiljen bi 
on 21. rujna utanačiti vrlo nepovoljan mir s Mletačkom Republikom. 
Između kralja Ludovika i Mletaka ne bi sklopljen ni mir ni primirje; 
jedna i druga stranka odgodi odlučni boj za zgodniji čas. 


Nedaća u ratu s Mlecima nije međutim kralja Ludovika nimalo 
smela. Sada obrati svu pažnju na Napuljsko Kraljevstvo, ni najmanje ra- 
zočaran neizvjesnom porukom pape Urbana od god. 1368. Ta u njega 
bile su tri kćeri, Katarina, Marija i Jadviga, a samo dvije baštine s ko- 
jima je mogao raspolagati, naime Ugarska s Hrvatskom i Poljska. Tre- 
balo je i trećoj kćeri nešto namaknuti, a to bi bilo Kraljevstvo Napulj- 
sko, koje i onako starinom pripada rodu Anžuvinaca. Ondje vlada Ivana, 
kojoj su pomrla djeca, pa se nadaju toj baštini njegovi rođaci u Fran- 
cuskoj, osobito vojvoda Ludovik Anžuvinac, brat Via Karla V iz po- 
rodice Valois. Da to spriječi, zasnova kralj Ludovik udati koju od svojih 
triju kćeri za francuskoga kraljevića Luja, mlađega sina Karla V, pa će 
onda na ovaj mladi par prenijeti svoja prava na napuljsko prijestolje. 
U to ime posla 17. travnja 1374. zasebne poslanike svoje u Francusku da 
utanače s Karlom V ženidbeni ugovor. Poslanici bijahu slavonski ban 
Petar Cudar, zagrebački biskup Stjepan Kaniški i napokon vitez Simon 
de Podio. Oni ugovoriše 10. Vrlevora u Parizu zaista zaruke između 
ugarskih Anžuvinaca i francuskih Valoisa. Drugorođeni sin francuskoga 
kralja, orleanski vojvoda Luj, uzet će kad doraste za ženu jednu od triju 
kćeri ugarskoga kralja, i to najstariju Katarinu, ako ugarski kralj u pape 
izradi da jasno i očito prizna nasljedno pravo njegovo i njegovih poto- 
maka na napuljsko prijestolje; ako bi se pak očitovanje papino oteglo, 
oženit će se francuski kraljević onom od triju kćeri ugarskoga kralja 
koju će otac označiti, bila to prvorođena Katarina ili koja druga. Iz Pa- 
riza pođoše ugarski poslanici u Avignon k papi Grguru XI, kojega oba- 
vijestiše da su ugovorili ženidbu između nedorasle djece svoga i fran- 
cuskoga kralja, a zatim zahtijevahu od pape neka izjavi da Kraljevstvo 
Napuljsko pripada kralju ugarskomu (petierunt per nos declarari, reg- 
num prefatum ad eundem regem Ungarie pertinere). Papa se otimao to- 
mu zahtjevu, opirući se na deklaraciju pape Bonifacija VIII, a i na opo- 
ruku kralja Karla II od 16. ožujka 1308. kojom bi napuljsko prijestolje 
namijenjeno potomcima drugorođenoga sina Karlova; ali ugarski posla- 
nici nastaviše dogovore, braneći prava svoga vladara. Napokon, kad nije 
papa nikako htio popustiti, stadoše za svoga kralja zahtijevati da mu se 
barem dosudi vojvodina Salerno i gospoštija Monte San Angelo, zatim 
grofovije Provence i Piemont, kao baština iza djeda njegova Karla Mar- 
tela, koji je također bio zakoniti sin Karla II. K tomu nisu te oblasti 
nikakva lena papinske stolice, te ih stoga ni Bonifacije VIII ne spominje 
u svojoj deklaraciji. Papa Grgur XI bijaše sada u najvećoj neprilici što 
da učini, jer ugarski poslanici nisu htjeli ostaviti njegova dvora bez 
izvjesna odgovora. Nakon bezuspješna vijećanja s kardinalima obrati se 
papa 22. rujna 1374. na svoju štićenicu, lijepu ali grešnu Ivanu, neka mu 
ona pomogne, te posla nekoliko vještih i iskusnih muževa, koji bi umjeli 

obrazložiti njezina prava, a i čitavo pitanje objasniti tako da bi onda i on 
mogao odgovoriti kralju Ludoviku da ne bude nikomu krivo. 


Dok su ugarski poslanici boravili u Parizu i Avignonu, te u potonjem 
mjestu uzalud nastojali prikloniti papu svomu gospodaru, spremao. je 
sam kralj Ludovik neprilike kraljici Ivani u Napulju. Za to je izabrao 
svoga i njezina rođaka Karla Dračkoga, od 1371. hercega dalmatinskoga 
i hrvatskoga. Čitavu godinu 1374. radilo i pripremalo se u Dalmaciji kako 
će se herceg Karlo sa suprugom svojom Margaretom prevesti u Napulj. 
Svi dalmatinski gradovi morali su za taj put dati svoje galije i brodove, 
tako gradovi Nin, Zadar, Šibenik, Trogir i Split, pače i Dubrovnik. Već 
1. travnja šalju Trogirani tri poslanika u Zadar da ugovaraju s kraljev- 
skim poslanicima u poslu prijevoza hercega Karla i supruge mu Marga- 
rete u Napulj. Malo dana poslije, 10. travnja, javljaju opet Zadrani kralju 
po svojim poslanicima »da galija za odlazak gospodina hercega i nje- 
gove supruge u Napulj stoji pripravljena. Nadalje konji i druge stvari 
gospode, natovarene na dovoljni broj brodova, već su krenule; i na ništa 
se drugo ne čeka za njihov put nego na galiju Dubrovčana; čim ta stigne, 
poći će odmah gospodin (herceg) s gospođom«. Uto su i Dubrovčani 
opremili svoju galiju, imenovali joj zapovjednikom Mihajla Bobaljevića, 
te mu 13. travnja dali i naputak što da radi. Neka otplovi ravno u Zadar, 
ondje neka se predstavi gospodinu hercegu i kraljevim poslanicima i 
neka im izjavi da je po zapovijedi gospodina kralja pripravan s dubro- 
vačkom odliiam prevesti gospodina hercega i herceginju do Napuljskoga 
Kraljevstva. Kad dođe onamo, neka ih iskrca te im preporuči Dubro- 
vačku Republiku i njezine trgovce, a onda neka se ravnim putem vrati 
u Dubrovnik. Ako ga ne bi htjeli pustiti, neka im pokaže kraljevsko 
pismo kojim mu je dopušteno da se odmah povrati čim ih na određeno 
mjesto otpremi. 

Pripreme za prijevoz hercega Karla činile su se međutim i dalje. 
Dne 31. listopada 1374. stiglo je u Split kraljevo pismo, neka općina 
ustupi jednu galijicu za prijelaz Karla, ža koji imaju pridonijeti i ostale 
općine dalmatinske, kao ninska, trogirska, šibenska i zadarska. Ravnao 
je pak svim tim pripremama neki magistar Ivan Bissenus, kojega bijaše 
kralj navlastito za taj posao poslao iz Ugarske. Još 12. studenoga usta- 
novilo je zadarsko vijeće plaću za 87 veslača, koji bijahu za njihovu ga- 
liju određeni, doznačivši svakomu po 4 forinte mjesečno; natkapetan 
imat će na mjesec 15 forinta, kapetan 10, a svaki od 8 mornara po šest 
forinta. No uza sve te pripreme nije, čini se, herceg Karlo otplovio u 
Napulj, ili ako je pošao, vratio se nakon nekoga vremena natrag, jer ga 
već u kolovozu 1375. i poslije opet nalazimo u gradu Zadru, gdje vrši po- 
slove hrvatskoga hercega. Jednako nisu ništa opravili poslanici kraljevi 
u Avignonu, a nije ni došlo do zaruka između francuskoga kraljevića i 
ugarske kraljevne Katarine. U studenom 1374. boravili su doduše sve- 
ćani poslanici francuskoga kralja u Mlecima, gdje im je Republika do- 
pustila da se na njihovu brodu prevezu u Senj, odakle će poći u Ugarsku 
kralju Ludoviku; ali od snovanih zaruka ne bi ništa, jer je u to kraljevna 

PEČATI KRČKIH KNEZOVA STJEPANA I IVANA (FRANKAPANA) 
na povelji od 1. travnja 1365. 


1. Pečat kneza Stjepana. Premda je naš snimak toga pečata znatno povećan, o je gotovo 
nemoguće razabrati na njemu slike i a: Jedino po sadrenom otisku s izvornika pošlo nam je za 


rukom, te smo nešto odgonetnuli. Na pečatu se vidi lav kako davi neku zvijer (po svoj prilici vuka); 
na glavi lavljoj je kaciga, a na njoj šesterokraka zvijezda. Natpis pročitati osobito je mučno, jer je 


izvorni pečat dva put otisnut, te se kod oga otis. pečatnik pomaknuo. J. Brunšmid pročitao je 
ipak natpis sa sadrenoga otiska ovako: »#+ Sugllam), Step(hsni) com(itis) Seg(ne) fil(ii) co(mitis) Bar- 
tolomei.« 


2. Pečat kneza Ivana (također znatno povećan). Na pečatu, koji je osobito dobro sačuvan, 
vidi se kao grbonoša ili čuvar grba stojeći lav, okrenut na desno, kako prednjim priča drži i davi 
nekakvu zvijer (vuka ili lisicu). Lavlja glava pokrivena je čabrastom kacigom (Kiibelhelm), na kojoj je 
kao nakit zatvorena kreljut orla. Ta je kreljut opet urešena grbom koji je razdijeljen na dva polja; 
u gornjem polju je šesterokraka zvijezda. Natpis na rubu pečata: »# Sigillu(m) Joh(ann)is co(mjitis 
(Veg)le Modrussie et Gazke.« a 
Po ovim pečatima možemo zaključiti da su krčki knezovi (Frankapani) u XIV stoljeću imali grb sa 
šestokrakom zvijezdom. 


Katarina umrla, a preostale dvije kćeri zaručio je nato Ludovik s drugim 
knezovima: Mariju s češkim kraljevićem Sigismundom, a Jadvigu s aus- 
trijskim vojvodom Vilimom. 

Tako se napuljska kraljica Ivana oslobodila s pomoću svoga zaštit- 
nika, pape Grgura XI, velike pogibelji koja joj bijaše god. 1374. zapri- 
jetila. Da bi se mogla i dalje braniti od kralja Ludovika i njegova iza- 
branika, hercega Karla Dračkoga, odluči se i po četvrti put udati, budući 
da joj bijaše godine 1374. umro treći suprug, kralj Jakov od Majorke. 
Dne 25. ožujka 1376. vjenča se ona svečano s knezom Otonom od Braun- 
schweiga, koji je dosad bio vođa njemačkih plaćenika u Italiji. Ta že- 
nidba izazva silnu sablazan na Apeninskom poluotoku. Razabire se to iz 
pisma firentinske općine što ga je malo zatim, 2. travnja, upravila na 
kralja Ludovika. »Na veliko čudo naše i čitave Italije«, tako započinje 
pismo, »a još na veću tugu našu, doznasmo netom da je po odredbi pa- 
pinoj gospođa Ivana, kraljica Jeruzalima i Sicilije, sklopila brak s ne- 
kakvim gospodinom Otonom od Braunschweiga, koji je kao prost vojnik 

još od mladosti svoje također u Italiji vojevao služeći za plaću. Ne mo- 
žemo ni iskazati, kolika nas je žalost zbog toga svladala. Vidimo naime 
kako se preslavna porodica i presveta krv onoga dičnog vladara Karla 
Prvoga miješa s krvlju Nijemaca« (Germanorum). Općina nariče dalje 
kako je zalud slavni Karlo I Anžuvinac sretnim pobjedama istrijebio u 
Napuljskom Kraljevstvu »Nijemce (Teutonicos), koji su poput zarazne 
kuge u onim krajevima bjesnili« (qui quasi pestis contagiosa illis in parti- 
bus seuiebant), kako je uzalud ubio Manfreda i pogubio Konradina, 
jer je sada slavna porodica »obeščašćena tako nakaznom ženidbom« 
(pollui tam monstroso connubio). Ta takovu bi ženidbu odbila svaka 
matrona italska, makar sama potekla od neuglednih roditelja! 

Ludovik međutim nije čekao na taj vapaj Firentinaca. Još 6. travnja 
bijaše on obznanio građanima i žiteljima Zadra, Trogira, Splita i Šibe- 
nika, a i drugim gradovima i otocima kraljevine Dalmacije, da je odlučio 
hercega Karla Dračkoga i njegovu suprugu Margaretu povratiti u nji- 
hovu domovinu, te ih je pozvao da do 1. svibnja 1376. skupe u luci za- 
darskoj potrebito brodovlje za prijevoz. Tom se pozivu odazvaše sve 
općine, te se onda nakon 6. svibnja zaista herceg Karlo preveze u Napulj. 
Čini se međutim da je slabo napredovao, jer nije imao dovoljno vojske 
da svlada svoju suparnicu. K tomu se 17. siječnja 1377. preselio u Rim i 
papa Grgur XI, gorljivi zaštitnik kraljice Ivane. Protiv pape digla se opet 
talijanska liga od 80 gradova i više, i tako je planuo opći rat na polu- 
otoku, koji se smirio tek smrću papinom 27. ožujka 1378.:Nato se u tili 
čas promijeniše prilike u prilog Karlu Dračkomu, a na zator kraljice 
Ivane. 

(Ban Stjepan Tvrtko proglasio i okrunio se 
kraljem bosanskim i srpskim, 1377.) Otkad se Ludovik 
uspeo na poljsko prijestolje, sve se manje zanimao za prilike na jugu 
svoje države. Tako se zgodi da su se vladari jugoslavenskih oblasti, koje 
bijaše prije skučio, redom oslobađali ispod njegove vrhovne vlasti. A 
nije im bilo ni do zaštite njegove, ta on nije na tolike vapaje papinske 
stolice gotovo ništa učinio za obranu kršćanskoga svijeta od napredu- 
juće sile osmanlijske. 

Nehajem Ludovikovim kao da se najviše okoristio bosanski ban 
Stjepan Tvrtko. No isprva smetao mu je mnogo razdor s mlađim bratom 
Stjepanom Vukom (Vukićem), koji je našao zaštite u pape Urbana V. 
Još 14. prosinca 1369. bijaše taj papa pozvao kralja Ludovika neka po- 
mogne pravovjernika Stjepana Vuka, »mlađega bana Bosne«, i neka sklo- 
ni Tvrtka da se odrekne svojih dotadanjih bludnja i da vrati mlađemu 
bratu zemlje i imanja koja mu bijaše otco. Ludovik međutim oglušio se 
prvomu pozivu papinske stolice, a ban Tvriko kao da se ohrabrio. Na 
njegovu dvoru živjela je neka hrvatska kneginja, kći bribirskoga kneza 
Grgura II, unuka slavnoga hrvatskog i bosanskog bana Pavla I od ple- 
mena Šubića. Tvrtko je s majkom svojom Jelenom namjeravao tu svoju 
rođaku udati za sina srpskoga kralja. Papa se prepade kad je za to čuo, 
te nastojaše zapriječiti da katolička djevojka pođe za kraljevića raskol- 
nika. Stoga on 8. travnja 1370. napisa više pisama kralju Ludoviku, 

suprugi mu Elizabeti, pa i samomu banu Tvrtku. U pismu na kralja 
Ludovika zahtijeva da se Grgurova kći vrati roditeljima ili pošalje na 
ugarski dvor, gdje da se uda po želji svojih roditelja i po odredbi kralja 
Ludovika. Jednako piše papa kraljici Elizabeti, zovući bana Tvrtka »bra- 
tom njezinim«. Napokon i pismo Tvrtku istoga je sadržaja; u njem za- 
povijeda papa da pošalje kćer Grgurovu ili njezinim roditeljima ili na 
dvor kralja Ludovika, »svoga rođaka«. 

Čini se da je tek sada kralj Ludovik nešto učinio za volju papinu, 
i da odvrati Tvrtka od snovane udaje, i da povrati Stjepana Vuka u 
Bosnu. Valjda je kralj poslao vojsku na Tvrtka, a s njom i brata njegova 
Stjepana Vuka (Vukića). Kraljeva vojska kao da je udarala na grad 
Bobovac, koji je branio bosanski vlastelin Stjepan Rajković. Taj obrani 
povjereni mu grad, a podjedno mu pođe za rukom da izmiri zavađenu 
braću, bana Tvrtka s bratom Vukićem. Izmirena braća izdadoše nato još 
iste godine, 1370, ili poslije Stjepanu Rajkoviću povelju, kojom mu daro- 
vaše iz zahvalnosti više mjesta u Bosni i na Usori. U povelji piše Dra- 
žeslav dijak uz drugo: »Pravi gospodin ban Tvrtko, kada se bčhmo sva- 
dili (oba bana), tala nas Stipan Rajković umiri i da nam naš grad Bo- 
bovac, a ne da ga dati Ugrom«. 

Izmiriv se ban Tvrtko s bratom Stjepanom Vukom (Vukićem), stade 
sve veću pažnju svraćati na susjednu Srbiju, koja je stradala i propadala 
od domaćih smutnja i od navala okani ijskih. Poraz kod E Romena 
(25—26. rujna 1371), gdje je poginuo kralj Vukašin, a malo zatim smrt 
Uroša IV (4. prosinca 1371), posljednjega vladara iz porodice Nemanjića, 
uskoriše rasulo srpske države. Kako je Stjepan Tvrtko po svojoj baki 
Jelisavi bio u rodu Nemanjićima, smatrao se on sada i baštinikom nji- 
hove države i prijestolja. Nije doduše mogao spriječiti kad je dio Srba 
proglasio svojim vladarom Lazara (Pribčevića) Hrebeljanovića, koji je 
bio oženjen Dušanovom rođakom Milicom; ali je iskoristio Lazareve bor- 
be s drugim srpskim knezovima da razmakne svoju državinu na istoku 
i jugu. 

Najžešći protivnik kneza Lazara bio je župan Nikola Altomanović 
(1366—1374), sinovac humskoga kneza Vojislava Vojinovića. On bijaše 
ovladao zemljom svoga strica, protjeravši iz nje njegovu udovicu i si- 
nove. Vladanje njegovo obuhvaćaše zapadne dijelove Raše, južni dio 
Huma i čitavu staru Travunju (Trebinje); na zapadu međašio je s Repu- 
blikom Dubrovačkom, na sjeveru s Bosnom, na jugu sa zetskim knezo- 
vima Balšićima, a na istoku s državom kneza Lazara. Već od god. 1370. 
bio je u zavadi s Dubrovnikom, jer je od njega tražio godišnji dohodak 
od 2000 perpera, što ga je dosad Dubrovnik plaćao srpskim kraljevima 
i carevima. Kad mu to Dubrovčani uskratiše, provali u njihov kotar i 
nemilo ga oplijeni. Nato posla dubrovačko vijeće god. 1371. Dobru Kali- 
čevića i Ivana Gradića na dvor kralja Ludovika, moleći ga za pomoć 
proti županu Nikoli. U naputku za te poslanike (od 24. ožujka 1371) 
opisuje se Nikola kao najljući zulumćar između svih srpskih velikaša, 
koji neće da s Republikom žive u miru i ljubavi, nego traži od nje do- 
hodak od 2000 perpera, što ga Dubrovnik svake godine o Dmitrovu danu 

plaća srpskomu kralju. Kušalo se župana Nikolu umiriti s darovima, ali 
on za uzdarje posla svoju vojsku, koja pohara i oplijeni dubrovački ko- 
tar: povrh toga traži 6000 dukata u ime neplaćena dohotka za prošle 
godine. »Zemlja nam je«, tuže se Dubrovčani, »opustošena, a mnogi su 
žitelji, braneći svoje imanje, izgubili svoj život, ili su dopanuli robije. 
Pored svih opomena kralja Ludovika neće Nikola da se pokori, nego 
robi po zemlji dubrovačkoj, mučeći zarobljene dubrovačke žitelje, koji 
od gladi i nevolje pogibaju.« Nakon toga smjerno mole kralja za pomoć, 
sjećajući ga njegove zakletve, jer ako Dubrovniku ne priteče, grad neće 
moći dulje ustrajati. Zaklinju ga neka ih ne pusti propasti, niti ubijati 
im ljude i rušiti grad. Bude li pak župan Nikola ukroćen, preplašit će se 
drugi srpski velikaši. Na tu jadikovku povjeri kralj mačvanskomu banu 
Nikoli Gorjanskomu da učini red. No Gorjanski, čini se, više je radio u 
prilog županu Nikoli, nego Dubrovniku. Dne 3. svibnja 1371. tuže se opet 
Dubrovčani svojim poslanicima u Ugarskoj kako nisu ni malo koristile 
kraljeve opomene u župana Nikole, pače ni to što je mačvanski ban 
poslao k njemu svoga poslanika, jer župan Nikola sveudilj muči dubro- 
vačke sužnje i sveudilj hara dubrovački kotar. Osim onih 4000 dukata, 
koje mu platiše sužnjevi, nanio je Republici štete više od 30.000 dukata. 
Ako kralj Ludovik ne pomogne osvetiti se Nikoli i prisiliti ga na naknadu 
počinjene štete, Dubrovnik će propasti i neće nikada mira imati od svo- 
jih susjeda. U mačvanskoga bana Gorjanskoga neka se ne uzdaju, jer 
taj slabo mari za Dubrovnik i zaštićuje Nikolu. Ali sve te jadikovke du- 
brovačke nisu koristile. Potkraj godine 1371. ili na početku 1372. mora- 
doše se Dubrovčani s njim izmiriti i obećati mu godišnji dohodak što su 
ga dosad plaćali srpskome caru. 


Međutim zaprijeti Dubrovniku još veća pogibelj. Kad je ono kralj 
Ludovik god. 1373. poslao vojsku u Italiju padovanskomu gospodaru 
Franji Carrari, koji se bijaše zaratio s Mletačkom Republikom, zasno- 
valo je mletačko vijeće kako da se osveti ugarskomu kralju. Osvojit će 
i satrti grad Dubrovnik s pomoću zetskoga kneza Jurja Balšića i župana 
Nikole Altomanovića. Već 16. svibnja javlja dubrovačko vijeće svomu 
kralju da se Mletačka Republika dogovara s njegovim susjedima, Jurjem 
naime Balšićem i Nikolom Altomanovićem na propast i zator kraljevih 
zemalja, imenito Dubrovačke Republike. Knez zetski i župan humski opa- 
sat će Dubrovnik s kopna, a mletačko brodovlje s morske strane. Za na- 
gradu dobit će Balšić gradove Kotor i Drač, a župan Nikola zavladat će 
Štonskim Ratom. Vijeće zaklinje kralja neka ne dopusti da dođe do toga 
saveza, jer inače je Dubrovnik propao. 


U to doba, čini se, utanačiše srpski knez Lazar i bosanski ban 
Tvrtko savez na zator župana Altomanovića. Možda ih je na to sjetio 
kralj Ludovik, čiji su bili kletvenici, a možda je tomu pridonio nešto i 
mačvanski ban Nikola Gorjanski. Ali i župan Nikola združi se s Jurjem 
Balšićem, te mu ustupi župe Dračevicu, Konavle i Trebinje, gotovo čitavu 
kneževinu Travunju, samo da ga što izdašnije pomaže. Ratovalo se negdje 
god. 1373. Nikola ne mogaše odoljeti na otvorenom polju, nego se zatvori 
u tvrdo Užice. Ali pobjednici pođoše za njim; Lazar ga u Užicu zarobi i 

PEČAT DVORSKOGA SUCA NIKOLE SZECHYJA 


Snimljen s povelje od god. 1382. Na pečatu je prikazan orao s dvije glave. Natpis: »S(igillum) Nico(lai) 
d(e) Zech iudicis curie regis (et) opata Posoniensis«. Isti pečat veoestjavao je Nikola kao ban čitave 
natpisom. 


avonije, samo s drugim 





SLAVONSKI BANOVCI, KOVANI ZA BANA NIKOLE SZECHYJA (1346—1349. i 
1366—1368). 


1. Lice: Kuna trči lijevo, gore dvije glave (s grba Nikole Szćchija), dolje zvijezda. Natpis: »Moneta 
regni« (ostalo pobrkano). Naličje: Dvije okrunjene glave poviše i do dvije orlove glave. 
Sigle: N. I. 2. Lice. Pod glavom kune kao slovo U; natpis Još pobrkaniji. aličje kao pod br. 1. 


oslijepi (1373). Nato razdijeliše među se zemlju njegovu: Lazar dobi 
zemlje na istoku, a Tvrtko na zapadu; rijeke Lim i Drina bijahu uglav- 
nom međa njihovih dijelova. 

Padom župana Nikole bijaše ban Tvrtko znatno raširio svoju vlast. 
On je sada držao čitavu humsku zemlju i krajeve oko gornje Drine, k 
tomu se prikučio i zetskim Balšićima i pregnuo da im otme župe Dra- 
čevicu, Konavle i Trebinje. Nakon tolika slavodobića nakanio se ban 
Tvrtko ženiti. Izabrao je za drugu carevnu Doroteju, kćer vidinskoga 
vladara Ivana Sracimira, koja je po svoj prilici tada boravila na dvoru 
kralja Ludovika. Dne 16. studenoga 1374. pozivaše Jelena, majka bana 
Tvrtka i brata mu Stjepana, Splićane na svečano vjenčanje svoga sina. 
Malo zatim, možda baš 8. prosinca 1374, na blagdan neoskvrnutog začeća 
blažene djevice Marije, slavila se svadba bana Tvrtka u Bosni, u mjestu 
zvanom Sv. Ilija ili Ilijinci (in villa seu loco Elye, Zenthilie). Vjenčao je 

bana sam bosanski biskup Petar. Na uspomenu toga svečanog dana izdao 
je ban biskupu Petru povelju, u kojoj je istaknuo kako mu je biskup u 
mnogim teškim poslovima i poduzećima bio uslužan, a »posebice u 
gospodina kralja ugarskoga«, pa mu je zato sporazumno s majkom Je- 
lenom i s mlađim bratom Stjepanom (Vukom) darovao posjed Jelšavicu 
tik uz biskupsko imanje Dubnicu. 

Malo nakon svoje ženidbe, dne 9. veljače 1375. boravio je ban Tvrtko 
u svom stolnom mjestu Bobovcu. Onamo dođoše k njemu poklisari Du- 
brovačke Republike, po imenu knez Vitko Gučetić i knez Dinko Benešić, 
jamačno da se banu zahvale što je njihov grad oslobodio od ljuta pro- 
tivnika. Tom prigodom učini Tvrtko Dubrovniku osobitu milost, izdavši 
povelju kojom oslobodi njegove trgovce od plaćanja carine i drugih daća 
u svojoj banovini. Tvrtko se tada spremao na rat s Jurjem Balšićem da 
mu otme nekadanje župe Nikoline, naime Konavle, Dračevicu i Trebinje. 
Zato i bijahu Dubrovčani još 25. siječnja svojim poslanicima naložili da 
se što brže iz Bosne povrate u Dubrovnik, i to putem uz Neretvu. Ako 
bi ban želio da idu s njegovom vojskom, neka mu izlože nevolje koje bi 
poradi njihova boravka u bosanskom taboru mogle snaći dubrovačke 
trgovce u zemlji Balšićevoj, budući da je on »čovjek bijesan, u kojega 
nema razloga« (homo furioso et chi non possede rason), te bi im u zlobi 
svojoj mogao nanijeti mnogo štete. Rat između bana i Balšića svršio je 
negdje 1376, pobjedom bosanskom, te su spomenute župe Dračevica, Tre- 
binje i Konavli napokon zapale bosanskoga bana. Još prije 23. veljače 
1377. bio je službenik bosanskoga bana Hrsoje s nekim Trebinjcima u 
Dubrovniku, po čem sudimo da je Trebinje tada bilo u bosanskoj vlasti.'? 

Od god. 1377. bio je bosanski ban Tvrtko ne samo gospodar Huma, 
nego i »Primorja« između Dubrovnika i Kotora, za koje su dotad Du- 
brovčani plaćali na dan sv. Dmitra srpskim vladarima dohodak od 2000 
perpera. Pored toga držao je ban Tvrtko i jedan dio stare Raše sve do 
Senice. U njegovoj vlasti bilo je i znamenito Mileševo, gdje je bio grob 
sv. Save, srpskoga prosvjetitelja. Dok je ovako Tvrtkova vlast znatno po- 
narasla, bila je moć njegova susjeda Lazara Hrebeljanovića pala, osobito 
otkad je osmanlijski sultan Murat osvojio tvrdi grad Niš (1375) i tako 
neposredno zaprijetio njegovu vladanju. Tvrtko je tako bio najmoćniji 
vladar na slavenskom jugu. Od kralja Ludovika nije mu bilo zazirati, jer 
je ovaj bio previše zaokupljen poslovima poljskim i talijanskim, te se 
baš u onaj mah bio zapleo u novu borbu s Mletačkom Republikom. Stoga 
nije čudo što se Tvrtko u taj zgodni čas odlučio proglasiti i okruniti za 
kralja, te tako uzvisiti svoju državu na kraljevinu. Donekle ga to i pri- 
padalo, budući da je po ženskoj lozi bio potomak slavnih Nemanjića, a k 
tomu je držao i jedan dio matice srpskih zemalja. 

Tvrtko se zakraljio god. 1377. (točnije između 23. veljače i početka 
studenog"). Ne pitajući nikoga, dade se u Mileševu na grobu sv. Save 
ovjenčati »sugubim vijencem«, bosanskim i srpskim; vijencem 


15 [U početku 1377. Tvrtko je u dosluhu s nekim Trebinjcima izazvao pobunu i zatim 
zauzeo Trebinje, Konavle i Dračevicu.] 
18 [Krunidba je obavljena ujesen, najvjerojatnije 26. X. 1377, možda u Miloševu.] 

bosanskim koji mu pripadaše od starine i srpskim koji naslijedi od svo- 
jih praroditelja, od »gospode srpske«. Zbog te krunidbe prisvajaše otad 
ne samo prava bosanskih banova, nego i dužnosti oak vladara. Pače 
da istakne svoje pravo na srpsko prijestolje, prozva se »kralj Sr- 
bljem«, što su nakon njega činili svi vladari bosanski. Dok se prije 
naprosto zvao »Tvrtko, milošću božjom ban bosanski«, zove se nakon 
krunidbe »Stefan Tvrtko v Hrista Boga kralj Srbljem, 
BosniiPrimorju«. 

Novoga kralja bosanskog i srpskog priznale su odmah i druge 
vlasti. Prvi ga priznadoše kraljem Srbije Dubrovčani, koji su mu počeli 
plaćati godišnji dohodak od 2000 perpera, što su ga dotad davali srpskim 
vladarima na dan sv. Dmitra. I Mletačka Republika prizna ga vladarom 
Srbije, te ga odsad u službenim spisima nazivaše »kraljem srpskim«. 
Prema novoj časti svojoj bijaše Tvrtko uredio i svoj »kraljevski dvor«, 
uvevši i nova dvorska dostojanstva, kao čast logoteta, protovestijara i 
drugo. Osim toga okružio se najznamenitijim vojvodama i knezovima, 
od kojih su već tada bili glasoviti vojvode Vlatko i Hrana Vuković, Ra- 
din Sablanić i sin njegov Pavao Radinović, a osobito vojvoda Vukac 
Hrvatinić i sin njegov knez Hrvoje Vukčić. Tako isto dijelio je otad i 
povlastice poput srpskih kraljeva. Krunidba Tvrtkova međutim zname- 
nita je ne samo stoga što se njom proglasio kraljem i pravnim nasljed- 
nikom Nemanjića, nego i zato što je tim činom uzvisio dosadanju bano- 
rog ronin na samosvojnu kraljevinu, što je i ostala do propasti svoje 
god. 1463. 


Stjepan Tvrtko shvaćaše vrlo ozbiljno svoju zadaću što je bijaše 
preuzeo okitivši se kraljevskim vijencem. To dokazuju najbolje njegove 
riječi u jednoj povelji od god. 1378: »I spodobi me (Hristos) sugubim 
vćncem«, piše on sam, »jako oboja vladič'stvija ispravlati mi, prvćje ot 
isprva v bogodarovan'n€ nam zemli Bosne, po tom že gospodu mojemu 
bogu spodobi ka me naslčdovati prćstol moih prćroditelj, gospode srb- 
ske, za nje bo ti bćhu moi prčroditelije v zeml'n€m carstvć carstvovaše, 
i na nebesnoe carstvo prćselili se: mene že videšću zemlju prćroditel 
moih po nih ostavl'šu i neimušću svojego pastira, i idoh v srbskuju 
zemlju, želaje i hote ukrčpiti prćstol roditel moih, i tamo š'dšu mi ven- 
čan bih bogom darovanim mi vćncem na kraljevstvo preroditel moih, 
jako biti mi o Hristć Isuse blagovćrnomu i bogom postavljenomu Ste- 
fanu kralju Srbljem i Bosnć i Pomoriju i Zapadnim stranam, i po tom 
načeh s Pogoni kraljevati i praviti prčstol srbskije zemlje, želaje 
padšaja sa vzdvignuti i razoršaja se ukrepiti...« 
Uzvišene li zadaće za vladara »padše podignuti i razoreno ukrijepiti«! 


Novi kralj, zvan prije naprosto narodnim imenom Tvrtko, nadjenu 
kod krunidbe kršćansko ime Stjepan, odabravši prvomučenika Stjepana 
za zaštitnika svojemu rodu. Po njegovu primjeru nazivahu se poslije svi 
bosanski kralji istim imenom, kao nekad srpski carevi i kraljevi. 

Neko vrijeme nakon vjenčanja, dne 10. travnja 1378. bio je Stjepan 
Tvrtko tik pred gradom Dubrovnikom u travunjskoj župi Žrnovnici, 
okružen vlastelom svojom, županom Brankom Pribinićem, dvorskim 

Vukoslavom Štefkovićem, Dobrašinom Štefanovićem, vojvodom Vlatkom 
Vukovićem, knezom Vukašinom Milatovićem, županom Belijakom San- 
kovićem, stavilcem Tvrtkom Mastnovićem i drugima. Saznavši Dubrov- 
čani za dolazak nedavno krunjenoga kralja bosanskoga i srpskoga, po- 
slaše odmah preda nj svoje poslanike, po imenu Marina Menčetića, Mi- 
hajla Bobaljevića, Dobreta Kalićevića, Mateja Žurgovića, Junija Gradića i 
Nikolu Gundulića da mu se poklone i zamole potvrdu povlasti svoje 
Republike. Poslanicima bijaše također urediti odnošaje Dubrovnika pre- 
ma novomu kralju kao gospodaru nekadanjih srpskih zemalja. Pošto su 
Dubrovčani za slobodu trgovanja i druge povlastice u srpskim zemljama 
plaćali vladarima njihovim godišnji dohodak, zahtijevaše sada taj doho- 
dak i kralj Tvrtko. Tako su odsad Dubrovčani plaćali Tvrtku i njegovim 
nasljednicima za slobodu svoje trgovine u Bosni godišnjih 500 perpera na 
dan sv. Kate, a zatim 2000 perpera u ime srpskoga dohotka na dan sv. 
Dinitra. Tvrtko im zato obnovi sve zakone i ugovore što su ih imali s 
gospodom srpskom, i to sporazumno »s bogodarovanom kraljicom ma- 
terju, gospojom kyra Jelenom i s gospojom kraljicom kyra Dorotejom i s 
izabranom vlastelom« Kraljevstva Bosanskoga. Vrativši se kralj poslije 
u svoj slavni kraljevski dvor u Trstivnici, potvrdi u lipnju ovaj dogovor 
s Dubrovnikom zasebnom poveljom. 

Između vlastele bosanske, koja su Stjepana Tvrtka pomagala u po- 
tonjim pothvatima, bijaše jamačno najznamenitiji knez Donjih krajeva, 
po imenu Vukac Hrvatinić. On bijaše god. 1363. obranio grad Sokol od 
sile kralja Ludovika, te je za to dobio od bana taj isti grad Sokol s čita- 
vom župom Plivom. Poslije je Vukac Hrvatinić postao velikim vojvodom 
Kraljevstva Bosanskoga. No god. 1378. ili 1379. umre on, ostavivši za 
sobom više sinova, po imenu Hrvoja, Vuka, Dragišu i Vojslava, koji 
biše prozvani po ocu Vukčići, te su kao susjedi hrvatski poslije mnogo 
utjecali na prilike Hrvatskoga Kraljevstva. Najznamenitiji od svih bio je 
Hrvoje, kojega je kralj Stjepan Tvrtko poveljom, izdanom 12. ožujka 
1380. u kraljevskom dvoru na Moištri, imenovao očevim nasljednikom u 
časti velikoga vojvode bosanskoga i povrh toga mu darovao tri sela u 
župi Lašvi. U spomenutoj povelji govori »Stefan Tvrtko, po milosti go- 
spoda Boga kralj Srbljem, Bosni, Primorju, Hlmsci zemlji, Donjim kra- 
jem, Zapadnim stranam, Usori, Soli i Podrinju i k tomu« doslovce ovako: 
»Tako isto kraljevstvo mi stvori milost knezu Hrvoju, sinu vojvode 
Vukca, kada gospodin Bog pozove s ovoga svijeta vojvodu Vukca, nje- 
gova oca, onda mi, vidjevši da se ni njegovo sjeme izrodilo nije, i posa- 
vjetovavši se s kraljevstva mi vlastelom i vidjevši rečenoga kneza Hrvoja 
dostojna časti njegova oca, dasmo mu veliko vojvodstvo mjesto 
rečenoga Vukca.« Poslije se veliki vojvoda Hrvoje Vukčić Hrvatinić ože- 
nio Jelenom, kćerju cetinskoga kneza Ivana Nelipića, te je tako postao i 
vlastelinom hrvatskim. 

(Rat s Mlecima 1378—1381. i mir u Turinu 8. kolo- 
voza 1381.) Kralj Ludovik nije mogao spriječiti krunidbu Tvrtkovu za 
kralja srpskoga i bosanskoga, jer je uto bio posve zaokupljen talijan- 
skim prilikama. 

Ludovik bijaše god. 1358. utanačio s Mlecima mir u Zadru, po kojem 
ga je zapala čitava Hrvatska i Dalmacija sa svima otocima od polovice 
Kvarnera do Drača. Tako je kralj stekao znatan komad primorja, te je 
stao snovati kako da osnuje veliku pomorsku vlast. Stoga je i posebnim 
ugovorom bio utanačio s Mlecima da o njegovu trošku sagrade i opreme 
za nj 24 galije. To bi imao biti temelj njegove mornarice. Za tu morna- 
ricu bijaše već 1358. imenovao zadarskoga građanina Jakova de Cessano 
admiralom, povjerivši mu podjedno upravu otoka Hvara i Brača. Kra- 
ljevsko brodovlje popunjavat će dalmatinski gradovi, svaki s jednom 
galijom i drugim brodovima. Ludovik je tako mislio za kratko vrijeme 
osnovati pomorsku silu koja bi se mogla ogledati možda i s mletačkom. 
Još god. 1365—1369. obavljao je Baltazar de Sorba, Genovljanin, čast vr- 
hovnoga admirala morskoga i uz to bio knez otoka Hvara, Brača i Kor- 
čule (fidelis noster Baldassar de Sorba, de Janua, comes Fare, Braze et 
Corzule, et amiratus noster maritimus generalis). 

Ali Ludovik bijaše se prevario u svojim osnovama. Mlečani nisu ni 
sanjali o tom da mu sagrade one 24 galije, a dalmatinski gradovi davali 
su mu tek toliko brodova da je mogao Karla Dračkoga opremiti u Napulj. 
Tako mu je posve slabo koristilo što se je bio prikučio k moru. Mlečani 
nasuprot, potisnuti s jednoga dijela istočne obale Jadranskoga mora, 
bijahu napeli sve sile da taj gubitak nadoknade potpunim gospodar- 
stvom nad samim morem. I oni to postigoše tako da su naskoro bili je- 
dini i neograničeni gospodari Jadranskoga mora. Pače njihovi brodovi 
zalijetali bi se svaki čas i do hrvatsko-dalmatinskoga primorja, te je od 
njih strepio isti Dubrovnik, a i ostali gradovi primorski, koji su većinom 
s morske strane ostali slabo ili nikako utvrđeni kako su bili nedavno za 
mletačkoga gospodstva. Tomu nije mogao doskočiti kralj Ludovik, i radi 
kratkog vremena što je vladao Dalmacijom i radi toga što su prihodi od 
trgovine primorskih gradova bili odviše neznatni da bi s njima mogao 
utvrditi gradove s morske strane. Nije mu pomoglo ni to što se oko god. 
1369. sklonio pod njegovu zaštitu i grad Kotor, samo da se obrani od 
zetskih Balšića; tim je Ludovika zapala teška zadaća da i taj grad štiti 
od sile mletačke. 

Hegemonija mletačka na Jadranskom moru bijaše upravo nesnosna 
za kralja Ludovika. Kapetan njihova brodovlja na tom moru (capetaneus 
culfi) nije dao gotovo ni dahnuti hrvatskim primorcima, pa tako nije ni 
Ludoviku ni njegovim podanicima u Dalmaciji bilo ni najmanje koristi 
od toga što je kralj zavladao Dalmacijom. Pače i trgovina trgla u naza- 
dak, jer su Mlečani monopolizirali svu trgovinu, braneći talijanskim 
općinama uz italsku obalu svaki promet i trgovinu s hrvatskim primor- 
jem i obratno. Hrvatski primorci nisu imali kamo izvoziti svoje sirovine, 
a ni kupovati robu za svoje potrebe; sve je bilo zavisno od milosti i dobre 
volje Mlečana. Osobito su Mlečani branili Dalmatincima voziti sol u 
Ferraru i Padovu, nego su slali onamo svoju sol. 

Premoć mletačka na Jadranskom moru bijaše silno ozlovoljila ne 
samo kralja Ludovika i dalmatinsko-hrvatske primorske općine, nego i 
mnoge talijanske gradove i općine. Sve je jedva očekivalo čas da se 
nešto Mlecima zgodi pa da se onda svi slože i obore na tu premoćnu 

Republiku. Već god. 1376. bijaše Ludovik utanačio savez na 50 godina s 
padovanskim gospodarom Franjom Carrarom, akvilejskim patrijarhom 
Marquardom, grofom goričkim i furlanskim staležima. Kralj obveza tom 
prigodom sebe i svoje nasljednike da će svom snagom svojom štititi svoje 
saveznike protiv svakoga, izuzev papu, njemačkoga cara i austrijske voj- 
vode; saveznici opet zavjeriše se međusobno da neće, ako rat plane, 
nijedan bez privole ostalih sklapati primirja ni mira. Ugovor taj potvrđen 
bi 21. lipnja u Višegradu od kralja Ludovika uz jamstvo prelata i baruna 
njegovih. 

X Saveznici nisu morali dugo čekati da se obore na Mletke. Stari 
takmaci Mletaka na istoku, Genovljani, bijahu, se ljuto zavadili s njima 
zbog otoka Teneda uz maloazijsko primorje. Odatle rodi se krvav rat 
između tih dviju talijanskih republika. Genovljani, da smrve svoju pro- 
tivnicu, poslaše poslanike kralju Ludoviku, nudeći mu savez proti Mle- 
cima. Taj prihvati objeručke ponudu, još više ogorčen na Mletačku Re- 
publiku, koja bijaše netom zabranila dovažanje soli s otoka Paga u 
svoje oblasti i gradove. Uz kralja pristadoše svi saveznici njegovi, kao 
Franjo Carrara, patrijarh akvilejski, gospodar veroneski Scala, staleži 
furlanski, a potajice i neki primorski gradovi italski [Jakin (Ancona), 
Bologna i dr.]. I Mleci dobiše saveznika, kao milanskoga gospodara Bar- 
nabu Viscontija i ciparskoga kralja. 

Kralj Ludovik s Genovljanima zasnova ovu ratnu osnovu. Kako su 
Mleci najslabiji na kopnu, provalit će njegova vojska kroz Goricu i 
Furlansku u mletačku oblast, pa će zajedno s Franjom Carrarom uda- 
riti na tamošnje gradove i kotare. Na moru nastojat će Ludovik samo 
oko toga da obrani protegljasto primorje dalmatinsko od premoćnog 
brodovlja mletačkog. Obranu Hrvatske i Dalmacije povjerio je opet pro- 
kušanomu Nikoli Szćchyju, koji je od godine 1377. već treći put bio 
banom tih zemalja. A njega će s morske strane pomagati genoveško bro- 
dovlje, koje će u to ime doploviti u Jadransko more te se smjestiti uz 
dalmatinsku obalu, pa s pomoću mornarice dalmatinskih gradova odbi- 
jati navale mletačkoga brodovlja. 

Već u lipnju 1378. bijaše nekadanji bugarski ban Benedikt s 5000 
konjanika prešao preko Piave, te se združio s Franjom Carrarom, koji 
je imao 11.000 ljudi. Najprije zauzeše margerski kanal da tako Miecima 
zakrče dovažanje hrane. Nato stadoše plijeniti i robiti po okolišu Tre- 
visa, te suzbiše pomoćne čete Barnabe Viscontija i prisiliše ga na pri- 
mirje od tri mjeseca. Međutim bijahu Mleci svoga vojvodu Vettora Pi- 
sanija poslali u tirensko more da zabavi genoveško brodovlje i da mu 
spriječi dolazak u Jadransko more. Pisani bijaše sa sobom poveo 36 galija 
i mnogo manjih brodova. S tom mornaricom razbi on 30. svibnja geno- 
vljanskoga vojvodu Ludovika Fiesca u boju kod Anzija, Tiberovu ušću na 
jugu, te mu zarobi pet galija. Ali i sam nastrada ljuto, pa stoga ne mo- 
gaše zapriječiti Genovljane da poslije uđu u Jadransko more. Genovljane 
je tada vodio novi admiral Lucijan Doria (de Auria). I Pisani otplovi u 
Jadransko more, da potraži genovljansko brodovlje. Bilo je 17. srpnja 
1378. Ploveći uz dalmatinsko primorje stiže do Boke Kotorske i do Ko- 
tora, koji ne bijaše valjda dovoljno zaštićen, nego više sam sebi pre- 

pušten. Pisani odmah udari na Kotor, te ga 14. kolovoza 1378. na juriš 
osvoji, pohara i oplijeni. Kotoranima dalo se osobito na žao što im bijaše 
oteo neke svete moći. Stavivši posadu u kotorsku tvrđicu, pođe tražiti 
genovljansko brodovlje, koje zaista 10. listopada zateče u napuljskom pri- 
morju bliže glavice sv. Marije kod Otranta. Brodovlje se sastojaše od 17 
galija. On pođe za njim u potjeru, ali ga ne mogaše dostići. Za to uzme 
u napuljskom primorju hrane, pa onda što hitrije otplovi na sjever pre- 
ma Zadru da prestigne Genovljane. I zaista pred Zadrom ne bijaše nika- 
kva brodovlja stranoga. Vettore Pisani očekivaše tu Genovljane, udara- 
jući bombardama na luku i grad Zadar, koje međutim ne mogaše uzeti. 
Tu pred Zadrom pridruži mu se 22. listopada još šest galija. No ni s 
tima ne mogaše Zadru nauditi, budući je grad bio razmjerno dobro utvr- 
đen. Ali ni Genovljana ne dočeka, nego mu stiže vijest da su se Genov- 
ljani sklonili pred Trogir, jer su taj grad sa zgodnom okolicom izabrali 
za ishodište svojih operacija na Jadranskom moru. 

Ratna osnova Genovljana bila je zaista dobro zamišljena. Trogir je 
ne samo gotovo u sredini otegnutog primorja hrvatsko-dalmatinskog od 
Krka do Kotora, nego su također susjedni kanali i otoci vrlo prikladni 
za smještaj velikoga brodovlja, kojemu je dvojaka zadaća: braniti pri- 
morje od Trogira do Senja i od Trogira do Dubrovnika, a i zalijetati 
se na morsku pučinu i smetati mletačkim brodovima koji su dovažali 
hranu iz južne Italije u Mletke. K tomu je sada bio zaklonjen i Split, 
kojega je luka bila posve otvorena i nimalo utvrđena, te bi bila lako 
dopanula neprijateljskih šaka. 

Glavna dakle sila Genovljana pod admiralom Lucijanom Doriom na- 
mjestila se kod Trogira i otoka Čiova. Tuj stajaše Lucijan Doria sa 17 
galija, dok je njegov podvojvoda Petar Piccone krstario po moru hva- 
tajući brodove koji su vozili žito iz Napulja u Mletke. Doriji pridružiše 
se po zapovijedi bana Nikole Szćchyja također mnogi brodovi dalmatin- 
skih gradova; podjedno je ban Nikola Szćchy skupio jaku kopnenu voj- 
sku, koja je imala podupirati operacije genovljanskoga admirala. Najodu- 
ševljenije pomagali su Genovljane i hrvatskoga bana upravo Dubrovčani, 
ljuto zabrinuti za budućnost svoga grada kad bi Mlečani održali pobjedu 
na moru. Osobito se prepadoše kad je Pisani ovladao gradom Kotorom. 
Oni se pobojaše da bi Mlečani mogli udariti na Ston, te su stoga sve sile 
napregli da što bolje utvrde i vojskom opskrbe to znamenito mjesto. 
Dubrovačko vijeće zaključi 25. rujna 1378. zamoliti kneza Embricha u 
Imoti da im pošlje za obranu Stona tisuću i više vojnika; podjedno za- 
tražiše pomoći u kneza humskoga, a i u Tvrtka, kralja bosanskoga i srp- 
skoga. Uz to utvrdiše svoj grad i luku, te namjestiše bombarde, zapovje- 
divši kapetanima da odmah udare na neprijatelja, čim im se ukaže. I 
žiteljima na otocima zapovjediše 22. rujna da se sa svojim obiteljima 
sklone u grad. 

Uredivši tako sve za obranu Dubrovnika i Stona, stade vijeće raditi 
da pobuni Kotorane proti mletačkomu vladanju. Odmah nakon pada Ko- 
tora bijaše otvorilo širom vrata svoga grada onim kotorskim bjeguncima 
koji ne htjedoše ostati pod mletačkom vladom. Već 27. kolovoza bijaše 
primilo prve kotorske bjegunce, a 3. rujna posla franjevca Petra Gisdu 

ravno u Kotor neka objavi i vlasteli i pučanima da može svatko s obi- 
telju doći u Dubrovnik, gdje će biti primljen za građanina. Petra bijaše 
još zapala zadaća neka skloni Kotorane da zbace mletačku vladu i da se 
vrate pod okrilje ugarsko-hrvatskoga kralja. Kad to nije koristilo, za- 
moli vijeće bosanskoga i srpskoga kralja Tvrtka neka zabrani dovažanje 
hrane u Kotor da se tako mletačka posada u tom gradu prisili na 
odlazak. 

Međutim se dogodilo nešto na što nisu mislili ni Genovljani ni hrvat- 
ski ban. Mletački admiral Vettore Pisani, doznavši kako su se i Genovlja- 
ni i hrvatski ban pripravili na obranu Trogira, Splita i tamošnjih otoka 
(Brača, Hvara i Korčule), a ne mogavši osvojiti Zadra, odluči udariti na 
jedno mjesto na koje su svi zaboravili, naime na Šibenik. Dne 24. listopa- 
da otplovi Pisani s čitavim brodovljem svojim na jug prema Šibeniku, 
koji se stere u velikom zatonu istoga imena. Taj Šibenski zaton ili fjord 
dug je preko 7 kilometara, širok >/, kilometra, a s morskom pučinom spa- 
ja ga maleni i uski kanal sv. Antuna, kojemu na ulazu stoji na sjeveru rt 
s kamenom stijenom (punta Jadrija), a na jugu je već onda bila utvrda 
sv. Nikole. Vojvoda Pisani, ulazeći u kanal i odanle u zaton, bojao se da 
mu ne bi Genovljani kojim slučajem zakrčili povratak iz zatona, pa na- 
mjesti kod rta dvije galije, a kod sv. Nikole opet dvije da brane kanal sv. 
Antuna. S ostalim pak brodovljem uđe u zaton, te posla providura Lu- 
dovika Loredana neka pozove Šibenčane na predaju. Providur govoraše 
Šibenčanima ovako: »Pisani dolazi k vama držeći u jednoj ruci masli- 
novu grančicu mira, a u drugoj moć. Ako prihvatite prvo, siguran vam je 
život i imetak, ako drugo, bit će vama kao i Kotoranima.« Ali građani 
ne htjedoše čuti o predaji, nego se pripraviše na otpor. Nato Pisani 
udari na grad, osvoji ga, te ga nemilo orobi i napokon zapali." 

Bojeći se, međutim, da ga Genovljani ne bi u šibenskom zatonu za- 
tvorili, Pisani odmah nakon pada Šibenika otplovi opet pred Zadar. U lu- 
ku zadarsku ne mogaše, jer bijaše lancem zatvorena, ali zato ostade ipak 
ondje (in aquis Jadre apud Jadram) da spriječi genovljanskim galijama 
pristup u luku. Stojeći tako pred Zadrom, posla 7. studenoga providura 
Ludovika Loredana s deset galija na sjever da osvoji grad i otok Rab. 
Loredano osvane pred gradom kao nedavno pred Šibenikom, te ga pozove 
na predaju. Rabljani bijahu silno zastrašeni udesom Šibenika, te s? ne 
usudiše oprijeti. Dne 9. studenoga sastade se gradsko vijeće, u kojem 
od 85 vijećnika glasovaše 81 da se grad preda Mlecima. Izabraše i za- 
stupnike, među njima Stjepana Dominisa i Pribu Martinušića, koji će 
ugovarati o predaji. Izaslanici ti dođoše sutradan 10. studenoga pred 
mletačko brodovlje, koje je stajalo kod luke grada Raba, te utanačiše 
ondje na jednom brodu pogodbe o predaji. Grad Rab s otokom vraća se 
pod vlast mletačku i predaje u to ime ključe svojih vrata. Općina živjet 
će po svojim starim običajima i statutima, samo će Mletačka Republika 
imenovati kneza ili načelnika, te mu određivati prava i dužnosti, a i 
plaću. Od dohodaka općinskih plaćat će se najprije knez ili načelnik i 

ostali službenici, a ostatak smiju Mleci upotrijebiti za utvrđivanje grada 
i nabavu obrambenih strojeva. Nasuprot obveza se Ludovik Loredano u 
ime Mletačke Republike da će štititi i braniti grad od svih neprijatelja. 

Pad Šibenika i predaja Raba silno uzruja ostale dalmatinske gra- 
dove, a osobito Dubrovnik. Vijeće njegovo stalno se obraća na bana 
Nikolu Szćchyja i traži od njega pomoći za obranu Stona. Ban šalje 
nešto svojih četa, a podjedno zapovijeda humskomu vojvodi Stjepanu 
Pribiloviću i drugoj vlasteli humskoj da sa svojim ljudima priteknu u 
pomoć. Ali vijeće je zabrinuto i za sam grad Dubrovnik. Dne 18. stude- 
noga dokazuje nekomu kapetanu četiriju genovljanskih galija da bi »za 
korist rata i za dobit Genovljana« bilo najzgodnije kad bi se on smjestio 
u samu luku dubrovačku, a to javlja i samomu admiralu Lucijanu Doriji. 
Dok su tako dalmatinski gradovi strepili za svoj opstanak, salijetali su 
mletački providuri, ohrabreni dotadanjom srećom, admirala Pisana da 
ostavi zadarsku okolicu i da udari na Trogir, pa da ondje zapodjene 
odlučnu borbu s genovljanskim brodovljem i hrvatskim banom. Pisani se 
mnogo tomu otimao, sluteći što ga čeka kod Trogira; no naposljetku se 
ipak odlučio, jer je pogibelj prijetila da će genovljanska mornarica, poja- 
čana novim galijama iz Genove i dalmatinskim lađama, posve zakrčiti 
dovažanje hrane u Mletke. 

Dne 16. studenoga 1378. pod večer doplovi Pisani s brodovljem 
pred luku grada Trogira, koja je zaštićena privaljenim otokom Čiovom. 
Trogirani se u prvi mah prepadoše, jer je genovljansko brodovlje bilo po- 
šlo prema otoku Hvaru progoneći trgovačke brodove mletačke. No noću 
vrati se Lucijan Doria s brodovljem u luku, a i ban Nikola Szćchy skupi 
hrvatske konjanike i Vlahe na obranu grada. I drugim načinom bijaše 
obilato skrbljeno za obranu grada, a još više same luke. Sutradan 17. 
studenoga stade Pisani sa zapadne strane provaljivati u luku, povjerivši 
podjedno svomu podvojvodi Jakovu Valaressu da s dijelom brodovlja 
obiđe otok Čiovo, te s istočne strane uđe u luku. Ali svi pokusi i navale 
mletačke biše suzbijene. U luku ne mogahu prodrijeti, jer Genovljani i 
Trogirani bijahu ulaz zagradili u more bačenim kamenjem i trima po- 
tonulim brodovima, a na kopno ne dadoše im iskrcati se hrvatski i 
vlaški vojnici. Sve navale mletačke biše suzbijene, te je Pisani toga dana 
izgubio 600 mrtvih i 700 ranjenih. On se smjesta uvjeri da je trogirska 
luka gotovo neosvojiva i okani se daljnje navale. S brodovljem svojim 
uzmakne na zapad do predbrežja Diomedova, pa stajaše ondje preko 
mjesec dana da barem zaštiti trgovačke brodove mletačke, koji su dovo- 
zili hranu u Mletke. Ali položaj njegov u ono zimsko vrijeme (u prosincu) 
i u'onom pustom, neprijatnom kraju postajaše svakodnevno nesnosniji; 
stoga on pred Božić ostavi Diomedovo predbrežje, te se s čitavim bro- 
dovljem svojim povrati u Mletke, gdje ozlojeđen s potonje nedaće položi 
svoju čast. 

Poraz mletački pred Trogirom ohrabri dalmatinske gradove nanovo. 
Trogirsko vijeće izabra 3. prosinca tri plemića, Petra Josipova, Augustina 
Kažotića i Stjepana Nikolića, koji će zajedno s knezom i sucima odlu- 
čivati u svim ratnim poslovima, a 11. prosinca isprazniše Trogirani sve 
samostane gradske da se u njima nastane Genovljani. Osobito se uzgoro- 

padiše Dubrovčani. Njihovo vijeće zapovjedi Petru Benešiću da s oru- 
žanim brodom plovi na jugoistok sve do Ulcinja i da putem pohvata i 
dovede u Dubrovnik sve neprijateljske brodove koje susretne. Kako se 
Kotorani nisu usudili vratiti pod vlast ugarsko-hrvatskoga kralja, naloži 
dubrovačko vijeće također kapetanu svomu Stjepanu Sorkočeviću neka 
ide s oružanim brodovljem do luke kotorske i ondje zaplijeni sve bro- 
dove kotorske, male i velike, te ih dovede u Dubrovnik; one pak, koje ne 
bi mogao povesti, neka na mjestu spali. Ako bi kotorsko brodovlje slu- 
čajno bilo izvan zatona, neka pođe za njim u potjeru. 

Mlečani međutim osjećahu teško premoć Genovljana i njihovih sa- 
veznika na Jadranskom moru. Svaki čas gubili su svoje brodove, koji su 
im dovažali hranu, tako da je napokon u Mlecima ponestalo živeža. 
Nevolja gola prisili mletačko vijeće da u veljači 1379. posla opet Pisanija 
s brodovljem na more. On najprije doplovi pred Trogir, ne bi li mu 
sada posrećilo da uzme luku i grad. Ali genovljanska mornarica bijaše 
jača nego prije, jer je primila nove pomoći od svoje općine i od dalmatin- 
skih gradova; sam pak Trogir bijaše zajedno s lukom svojom tako utvr- 
đen da Pisani nije ni pomisliti mogao na navalu. Okani se stoga Trogira, 
te po nalogu vijeća otplovi na sjever u Pulu da odanle pripazi na daljnje 
kretanje neprijatelja. Tu će u Puli galije, kojih je imao 36, popraviti i 
onda momčad popuniti, jer mu bijaše od bolesti i napora sila ljudi izgi- 
nulo, tako da ih je u svem imao tek za deset galija. 

Uzmak mletačkoga brodovlja još više osokoli i Genovljane i dalma- 
tinske gradove. Lucijan Doria pođe s brodovljem prema Zadru i uđe u 
luku, koja bijaše dosad lancem zatvorena. Ovamo poslaše 26. travnja i 
Dubrovčani svoju galiju s kapetanom Gundulićem da se pridruže ostaloj 
mornarici. Vijeće dubrovaćko bijaše zapovjedilo svojemu kapetanu da 
plovi pokraj Hvara i da pazi na mletačke brodove; ako bi ih slučajno 
sreo, neka se skloni u Šibenik ili Skradin. Ako dođe sretno u Zadar, 
neka se predstavi najprije banu Nikoli Szćchyju, a onda genovljanskomu 
admiralu, te neka im kaže da je poslan u ime ugarskoga kralja, koji je 
Dubrovniku pismom naložio da svoju oružanu galiju pridruži genovljan- 
skoj mornarici da služi na slavu kraljevu, a na zator Mlečana, njegovih 
i dubrovačkih neprijatelja. 

Uto bijaše kralj u proljeće 1379. poslao novih 10.000 momaka u 
Italiju. Ta je vojska zajedno s padovanskim četama redom osvajala 
mletačke gradove i mjesta na kopnu, tako da je Republici od svega preo- 
stalo tek nešto malo s tvrdim Trevisom. Jamačno su vijesti o sretnom 
napredovanju kopnene vojske potaknule genovljanskoga admirala Luci- 
jana Doriju na odlučno djelo. On ostavi Zadar i otplovi s 23 galije prema 
Puli, gdje je još uvijek boravio Pisani, popravljajući svoje galije i popu- 
njajući svoju vojsku. Dne 7. svibnja sakri Lucijan deset galija iza nekoga 
predbrežja, a s ostalima doplovi pred Pulu, gdje izazivaše Mlečane na 
mejdan. Momčad mletačkih galija uskipi od jeda, te prisili svoga admi- 
rala da prihvati boj. Doria međutim nagne tobož u bijeg i dovabi mle- 
tačko brodovlje u zasjedu, gdje planu žestoka bitka. Odmah na početku 
boja pade Lucijan Doria, pače i njegova admiralska galija bi zarobljena; 
ali njegov zamjenik Ambrozije Doria zataji njegovu smrt, nastavi boj i 

POVELJA KRALJA LUDOVIKA I. OD 19. VELJAČE 1377. 


kojom potvrđuje svoju odredbu od god. 1359. da se žitelji Kaje no Slavonije ne smiju pozivati pred strane suce, nego samo pred 
ana (9). 

održa sjajnu pobjedu. Pobjednici oteše Mlečanima 15 galija, zarobiše 
2400 ljudi, te ugrabiše svu bojnu zairu i novce. Nesretni Pisani umakne 
sa sedam galija u Mletke, gdje ga vijeće osudi na robiju. 

Nakon toga poraza zaredaše udarci za udarcima na Republiku Mle- 
tačku. Dubrovčani poslaše odmah 15. lipnja Stjepana Sorkočevića da 
udara na Kotor i njegovu okolicu. Pučani u Kotoru ne mogoše više sno- 
siti tolikih nevolja, pa se pobuniše. Protjeraše svoje glavare i vlastelu, te 
se opet pokoriše kralju Ludoviku. Već 20. lipnja otpraviše Dubrovčani 
svoga poslanika Ivana Longa da izjavi njihovo veselje što su se Kotorani 
vratili pod okrilje ugarskoga Erna: Ali kudikamo veći udarac zadesi 
Mletke kad je novomu admiralu genovljanskomu, Petru Doriji, pošlo za 
rukom da s pomoću Franje Carrare dne 16. kolovoza 1379. osvoji 
Chioggiu (Clugia) u neposrednoj blizini Mletaka i da se onda pri- 
pravlja da navali i na samu ponositu stolicu duždevu. Prigodom osva- 
janja Chioggie ostade 860 Mlečana na bojištu, a 3800 bi zasužnjeno. 
Mletačka zastava bi poderana, te izvješene zastave saveznika: genovljan- 
ska na mjesnom trgu, padovanska na vratima palače, a ugarska na kuli. 

Prestravljeni Mleci zamoliše genovljanskoga admirala za mir. Posla- 
še k njemu Petra Giustiniana s bijelim listom neka na nj napiše pogodbe 
koje hoće. Mudri i oprezni Carrara savjetovaše da se utanači mir, ali 
Dorija ne htjede o njem ni čuti. Tako se rat produlji. Sad pokušaše 
Mleci da barem kralja Ludovika odvrate od saveza. Poslaše zato već 
prije 25. svibnja svoje poklisare u Budim, gdje je tada boravio nekadanji 

erceg hrvatski Karlo Drački, koji se bijaše sklonio k svomu rođaku, 
jer se nije mogao održati u Napulju. Ludovik gotovo nije htio ni slušati 
mletačkih poklisara, nego ih je na zahtjev padovanskih i genovljanskih 
poslanika na svom dvoru uputio da se vrate u Italiju, gdje će njegovi pu- 
nomoćnici sa zastupnicima ostalih saveznika ugovarati s njima o miru. 
Mjesto dogovora neka bude Sacile, a rok za sastanak 1. kolovoza 1379. 
Upravljat će pak ugovaranjem herceg Karlo Drački, kojega su tada stali 
nazivati »Karlom od mira« (Karolus de la Pace, Karolus a Pace ), koji će 
se jamačno trsiti da se što brže utanači mir, jer će on onda s ugarskim 
četama poći na jug da osvoji Kraljevinu Napuljsku. Ludovik mislio je 
Mlečane prisiliti na najnepovoljnije uvjete. Tražio je uz drugo 300.000 
forinta odštete za ono što je dao pripomoći padovanskomu gospodaru, 
30.000 forinta za konje koji su postradali u dotadanjoj vojni, i do 400. 
forinta za ostale ratne troškove, za gubitak od prodaje paške soli i u 
ime štete, nanesene dalmatinskim trgovcima. Uz to trebalo bi nadokna- 
diti i štete, nanesene njegovim podanicima u Kotoru i Šibeniku. Da bi 
od Mletačke Republike što više iznudio, posla novih četa u Italiju da 
zajedno s Padovancima i akvilejskim patrijarhom osvoje ostatak kopna 
(terra ferma) mletačkoga. Pače i austrijski vojvode navijestiše Republici 
rat, te pridružiše više stotina svojih ljudi vojsci kralja Ludovika. 

Dne 20. srpnja pođe herceg Karlo Drački iz Budima u Italiju. Putem 
mu se pridružio đurski biskup Vilim sa svojom družinom. Već 8. kolo- 
voza bijaše Karlo u Videmu, gdje je očekivao palatina Nikolu Gorjan- 
skoga i slavonskoga bana Petra Cudara. Kraljevski sudac Jakov bijaše 
već prije došao, dočim je bivši bugarski ban Benedikt još od prošle godi- 

ne boravio u Italiji. Tek 23. kolovoza započeše u Sacilu dogovori. No po- 
godbe ugarskih punomoćnika bijahu upravo strašne, jer su htjeli ne 
samo da slome moć mletačku, nego i da potpuno unište samosvojnost 
ponosite Republike. Mleci neka ustupe Treviso s čitavim kotarom i grad 
Trst, neka plate saveznicima ratnu odštetu od milijun dukata; nadalje 
će priznati vrhovnu vlast ugarskoga kralja i plaćati mu godišnji danak 
od 100.000 dukata. Pregovori se otegli sve do mjeseca studenoga, te su 
Mleci bili već spremni na najveće žrtve: namirit će pola milijuna dukata 
ratne odštete, priznat će vrhovnu vlast ugarsku i plaćat će kralju godišnji 
danak od 10.000 dukata. 

Međutim, probudi se u Mlecima staro oduševljenje i požrtvovna 
ljubav za zavičaj. Prije nego će prihvatiti pogubne pogodbe saveznika, 
odlučiše još jednom sve pokušati za obranu svoje domovine. Pozvaše s 
istoka drugoga admirala Karla Zena, koji je dosad na Levantu harao 
obale Genovljana te ih pače protjerao iz Konstantinopolja. Baš na Novu 
godinu 1380. dojedri on s bogatim plijenom u jednu luku mletačku, te 
privede svojoj domovini 52 dobro opremljena broda. U isto vrijeme diglo 
se u samim Mlecima sve za obranu grada. Požrtvovni građani dadoše 
svoje blago, s kojim bi sagrađeno novo brodovlje; iz tamnice izvadiše 
Vettora Pisana, te mu povjeriše opet zapovjedništvo nad vojskom. Pisani 
najprije suzbi Genovljane ispred Mletaka, a onda opkoli njihovo brodov- 
lje u Chioggi. Genovljanima dođe doduše 6. lipnja u pomoć drugi admiral 
Maruffo s 23 galije, ali mu Mlečani ne dadoše da se prikuči opkoljenim 
zemljacima. Tako se zgodi da su se naposljetku Genovljani, zatvoreni u 
Chioggi, morali 24. lipnja 1380. predati Pisanu na milost i nemilost. 
On zarobi tom prigodom 17 genovljanskih galija i mnogo manjih brodo- 
va, zatim svu ratnu zairu s 4000 Genovljana i velikom četom plaćenika. 

Porazom Genovljana kod Chiogge okrenu se sreća Mlecima. Viteški 
admiral njihov Pisani pohita odmah da potjera drugo genovljansko bro- 
dovlje pod Maruffom i da svojemu rodnomu gradu povrati hegemoniju 
na Jadranskom moru. Već 3. srpnja pođe prema otoku Rabu, gdje je 
bilo do trideset neprijateljskih galija. Došav 7. srpnja do otočića sv. 
Petra (Niemensem insulam), zarobi jedan genovljanski brod, te sazna da 
je dvanaest genovljanskih galija otplovilo od Zadra u Manfredoniju (na 
talijanskoj obali) po žito. Sad se obori na Zadar, te stade na nj udarati 
(bombardando). Ali ni taj put ne mogaše ga uzeti; stoga poče harati 
dalmatinske obale, te po moru hvatati i paliti hrvatske brodove, nato- 
varene žitom, solju i drugim trgom. Zatim odjedri 6. kolovoza prema 
Napulju da potraži umakle brodove genovljanske. Došav međutim do 
Manfredonije, umre Vettore Pisani 13. kolovoza, a njega zamijeni dosa- 
danji providur Ludovik Loredano. Taj se već 14. kolovoza vrati da opet 
hara hrvatsko-dalmatinsko primorje i lovi trgovačke brodove. Tako stiže 
29. kolovoza i do grada Senja, koji zapali i tim golemu štetu nanese žite- 
ljima. Od Senja pođe prema otoku Krku. Sam grad Krk nakon prvih na- 
vala odmah se preda i prizna mletačku vlast; Baška (locus Boscharii) 
stala se otimati, ali bi spaljena. Nema vijesti što su u to sudbonosno do- 
ba kralj Ludovik i novi ban Emerik Bubek radili za obranu Dalmacije; 

zna se samo da je kralj Ludovik u svibnju i lipnju boravio u Hrvatskoj 
(od 27. svibnja do 13. lipnja u Zagrebu i Križevcima) i da je 2. lipnja 
uzajmio od kneza Stjepana Frankapana 10.000 zlatnih forinta, te za to 
njemu i supruzi njegovoj založio grad Steničnjak u Slavoniji. 

I godine 1381. Mlečani su pobjeđivali na moru. U svibnju je glavni 
kapetan njihov Karlo Zeno krstario oko Dubrovnika, gdje su se 24. 
svibnja ukazale 22 genovljanske galije. Zeno pođe za njima u potjeru, ali 
mu umakoše. Malo zatim otplovi on u Tirensko more i stade harati ge- 
novljansko primorje, ne bi li tim prisilio njihovo brodovlje da ostavi Ja- 

dransko more. Na kopnu, međutim, bijahu saveznici još uvijek jači od 
Mlečana, pače Carrara udaraše na jedini još mletački grad Treviso tako 
žestoko da je svaki čas očekivao njegovu predaju. Da se to ne dogodi, 
ustupi mletačko vijeće 5. travnja 1381. taj znameniti grad s kotarom i 
grofovijom Cenedom austrijskomu vojvodi Leopoldu pod pogodbom da 
najdulje do 2. veljače iduće godine započne rat s Carrarom. 

Međutim do toga ne dođe, jer se u to vrijeme već ugovarao mir. 
Premda se zaraćene stranke bijahu ljuto iskrvarile i istrošile, ne htjede 
ipak ni jedna zatražiti mira. Tad se digne junački i plemeniti savojski 
grof Amadej VI te stade raditi oko izmirenja zavađenih vlasti. On pre- 
dloži da se u njegovoj prijestolnici, u gradu Turinu u Piemontu sastanu 
zastupnici zaraćenih država na dogovore. Prijedlog njegov prihvatiše svi, 

pa i kralj Ludovik. S punomoći, izdanom 13. veljače 1381. u Budimu, po- 
vjeri pečujskomu biskupu Valentinu i zagrebačkomu biskupu Pavlu Hor- 
vatu da ga zastupaju pri tom kongresu. Nakon dugih rasprava utanačen 
bi napokon mir 8. kolovoza 1381. Mleci i kralj Ludovik vratiše jedan 
drugome sve što bijahu u potonjem ratu osvojili i zarobili, pače Mleci 
ustupiše kralju i grad Kotor. Nadalje obvezaše se Mleci da će kralju sva- 
ke godine plaćati kao neku odštetu po 7000 dukata, a za to se kralj od- 
reče svoga zahtjeva da se iz njegovih zemalja uvozi sol i druga roba u 
rijeke mletačkoga zatona. Na zahtjev akvilejskoga patrijarha ustupiše 
Mleci njemu grad Trst, koji se bijaše i onako god. 1380. s pomoću geno- 
vljanske mornarice od njih odmetnuo i patrijarhu pridružio. 

Nakon utanačena mira preda zaista 26. rujna 1381. Jakov de Rippa, 
mletački kastelan tvrđave u Kotoru, spomenutu tvrđavu Ludovikovu po- 
vjereniku, Zadraninu Pavlu Jurjeviću. Dne 26. studenoga potvrdi i kralj 
Ludovik turinski mir u nazočnosti velikaša ugarskih i hrvatskih, osobito 
pred zagrebačkim biskupom Pavlom Horvatom i hrvatsko-dalmatinskim 
banom Emerikom Bubekom. Pred istim svjedocima potvrdi još da je 
primio od Mletačke Republike grad Kotor, a i 7000 dukata za prvu go- 
dinu. Nakon toga zapovjedi 6. prosinca banu Emeriku Bubeku neka 
poradi kod žitelja dalmatinskih da vrate mletačkim podanicima u Dalma- 
ciji zemlje i posjede koje im bijahu za posljednjeg rata oteli, a i da 
namire dugove koje nisu mletačkim žiteljima u ratno vrijeme plaćali. 

Posljednjih mjeseci god. 1381. i na početku 1382. zalazio je kralj Lu- 
dovik češće u Hrvatsku (4. studenoga bio je u Virovitici, 6. prosinca 1381. 
u Križevcima, 5. siječnja 1382. u Zagrebu). Kad je 5. siječnja 1382. bo- 
ravio u Zagrebu, dođoše preda nj poklisari i zastupnici grada Kotora, 
po imenu Damjan i Marko, da mu se poklone u ime svoje općine i da 
izmole potvrdu njezinih starih povlastica. Poslanici govorahu kako je 
Kotor silno stradao od vatre, a zatim još više od mletačke sile, tako da 
se mnogo građana iselilo čak u daleke zemlje i gradove. Kralj im nato 
dragovoljno potvrdi sve dotadanje povlastice uz primjedbu da će on sam, 
ako Bog da, doći u Kotor ili pak svoju suprugu, kraljicu Elizabetu, 
onamo poslati i da će se onda točnije istražiti povlastice grada, te učiniti 
sve što će biti pogodnije i sigurnije za stanje njegovo. Međutim ni kralj 
ni kraljica ne vidješe nikad Kotora. 


(Karlo Drački u Napulju 1380—1382.) Karlo Drački bi- 
jaše u svibnju 1376. otplovio iz Dalmacije u Napulj da ovlada tom kra- 
ljevinom. Ali kako nije imao dovoljno vojske, nije se mogao održati 
proti kraljici Ivani; stoga se god. 1378. vrati u Ugarsku, na dvor svoga 
rođaka, kralja Ludovika, moleći ga za pomoć. 

Međutim, promijeniše se prilike u Italiji njemu u prilog. Dne 27. 
ožujka 1378. umre u Rimu gorljivi zaštitnik kraljice Ivane, papa Grgur 
XI. Kardinali nato izabraše $. travnja za papu barskoga nadbiskupa Bar- 
tolomeja, koji se prozva Urban VI. Ali već nakon nekoliko mjeseci izne- 
vjeriše se francuski kardinali, kojih bijaše znatna većina, novomu papi, 
koji im je bio mrzak kao Talijan i strog čovjek, proglasiše s neznatnih 
razloga njegov izbor ništetnim i ovjenčaše 20. rujna papinskom tiarom 

svoga druga, ženevskoga grofa Roberta, koji se prozva Klement VII. 
Ovoga prizna odmah kralj francuski i s njim združena Škotska; uz njih 
pristade i napuljska kraljica Ivana, kivna na Urbana što nije htio da 
okruni za kralja četvrtoga joj supruga, Otona od Braunschweiga. Ali 
Urban VI ne znadijaše šale. Odluči se osvetititi Ivani i maknuti je s pri- 
jestolja. Posla zato svoga komornika Martina Taranta u Ugarsku, nudeći 

ralju Ludoviku napuljsko prijestolje; ako ga on sam ne bi htio primiti, 
neka pošalje svoga rođake Karla Dračkoga. Ludoviku stiže papinski po- 
ziv u na jegodniji čas. Poslat će Karla Dračkoga da završi rat s Mlecima, 
a onda neka s ugarskim četama provali u Napulj i sjedne na prijestolje 
svojih djedova. 

Već bi spomenuto kako je herceg Karlo Drački 20. srpnja 1379. po- 
šao iz Budima u sjevernu Italiju, gdje je boravio čitavu drugu polovicu 
godine ugovarajući mir s Mlecima. Prije svoga odlaska iz Ugarske mo- 
rao se Karlo Drački svečanom prisegom zavjeriti da neće nikad ništa 
raditi ni poduzeti protiv Ludovikovih kćeri Marije i Jadvige, da se neće 
otimati ni za Ugarsku ni za Poljsku, nego vazda štititi i braniti pravo 
svojih rođakinja. Tim je kralj Ludovik mislio da je osigurao budućnost 
svojim kćerima. 

Tek god. 1380. mogao je Karlo Drački nato misliti da iz mletačke 
oblasti pođe kroz srednju Italiju na jug. Ludovik mu je u to ime poslao 
novih četa, koje je vodio mačvanski ban Ivan Horvat, brat zagrebačkoga 
biskupa Pavla. Uz bana Ivana bilo je više ugarskih i hrvatskih velikaša, 
kao drugi brat njegov Ladislav. Nikola Ćuz od Ludbrega, Ladislav Bubek 
i mnogi drugi. Zadaća bana Ivana bila je vrlo teška, jer nije imao ni 
dovoijno vojske ni novaca da se protuče kroz srednju Italiju. Svojim 
četama pridruži plaćenike, a da ih uzmogne plaćati, prisili firentinsku 
općinu na zajam od 40.000 forinta. Kad se ugarska vojska približavala 
Rimu, ohrabri se papa Urban VI i navijesti napuljskoj kraljici rat. 
Optuži je s krivovjerja, uvrede veličanstva i urote prema njegovoj osobi, 
te je liši svih njezinih zemalja, časti i prava, a podanike njezine oslobodi 
pr vjernosti. Ivana se sada živo zabrinu za svoju glavu. Dne 29. 
ipnja 1380. proglasi ona povelju, kojom uz privolu avignonskoga pape 
Klementa posini anžuvinskoga vojvodu Luja, brata francuskoga kralja 
Karla V, te ga podjedno imenova svojim baštinikom u Napulju, u grofo- 
vijama Provenci, Forcalquienu i Piemontu. Napokon mu smjesta povjeri 
upravu vojvodine Kalabrije, te pozove svoje podanike da mu se poklone 
kao svomu budućem gospodaru. 

Anžuvinski vojvoda Luj ne mogaše odmah na put. Najprije se zadrža 
u Provenci, pogađajući se s papom Klementom i skupljajući vojsku; a 
kad se bijaše već spremio, umre mu brat, kralj francuski Karlo V, te 
morade još neko vrijeme ostati da upravlja državom mjesto nedorasloga 
sinovca svoga Karla VI, kojemu je bilo tek dvanaest godina. Tako je 
Karlu Dračkomu bilo moguće da ovlada Napuljem. Pošto se pogodio 
s papom Urbanom VI, imenova ga taj rimskim senatorom, dade mu 
Napuljsko Kraljevstvo u leno, te ga 2. lipnja 1381. okruni za kralja. 
Odmah zatim pohita Karlo Drački u Napulj. Na međi kraljevstva opre 
mu se Oton od Braunschweiga da obrani državinu svoje supruge; ali bi 

kod S. Germana razbijen. Pobjednik Karlo uđe nato 16. srpnja 1381. u 
glavni grad Napulj. Ivana pobježe iz prijestolnice svoje u tvrđavu Castell 
dell'Uovo, gdje se četrdeset dana branila. Suprug Oton dođe joj u pomoć, 
ali bi svladan i zarobljen. Sada se i Ivana preda Karlu Dračkomu. Isprva 
postupaše s njom časno i blago, te je poštivaše kao kraljicu; no kad se 
poslije 1. rujna u Napulju iskrcalo provencalsko brodovlje od deset 
galija, dade je Karlo zatvoriti u kaštel San Angelo. U studenom stiže u 
Napulj Margareta, supruga Karla Dračkoga, sa svojom djecom Ladisla- 
vom i kćerju Ivanom, našto bi i ona 25. studenoga ovjenčana kraljev- 
skom krunom. 

Tek u proljeće 1382. podiže se anžuvinski vojvoda Luj da s izvrsno 
opremljenom vojskom provali u Napulj. Na prve vijesti o njegovu do- 
lasku stao se broj njegovih privrženika sve više množiti. Stoga se živo 
zabrinu Karlo Drački, te dade zasužnjenu kraljicu Ivanu 22. svibnja 
1382. zadaviti i truplo njezino javno u jednoj crkvi napuljskoj izložiti, 
neka se narod osvjedoči da je više nema u životu. Kralj Ludovik mogao 
je biti sada zadovoljan, jer je nesretni brat njegov Andrija bio osvećen. 
Ali i miran je mogao biti da Karlo Drački neće smetati njegovim kće- 
rima, budući da je ovladao talijanskom djedovinom Anžuvinaca. Stoga 
je svima silama radio. da se Karlo na stečenom prijestolju uzdrži i da 
suzbije francuskoga kraljevića. Dne 1. svibnja i 20. srpnja 1382. pozivaše 
hrvatskoga i dalmatinskoga bana Emerika Bubeka, a i općine dalma- 
tinskih gradova i otoka da opreme galije i brodove s kojima će u zgodan 
čas pohitati u pomoć njegovu »bratu«, kralju Karlu Dračkomu. I kra- 
ljeva supruga Elizabeta bijaše još 23. travnja zapovjedila gradovima 
Zadru, Dubrovniku, Šibeniku, Trogiru, Splitu i Kotoru, a i otocima Hva- 
ru, Braču, Rabu i Cresu da skupe sve svoje galije i svake vrsti lađe, koje 
bi bile zgodne za rat, pa da ih po nalogu bana Emerika Bubeka valjano 
opreme i s momčadi opskrbe. Ban će im također u određeni čas kazati 
kamo da ih na obranu Karla Dračkoga pošalju. Dalmatinske općine, 
premda su u posljednjem ratu mnogo stradale, rado se odazvaše pozivu 
svoga kralja i kraljice da pomognu Karlu Dračkomu, kojega bijahu kao 
hercega hrvatskoga zavoljele. Osobito se istaknuo grad Zadar, nekad 
stolica hercegova, koji bijaše još 11. rujna 1381. priredio veliku svečanost 
u proslavu pobjede Karla Dračkoga nad Ivanom i njezinim suprugom 
Otonom. Općine skupiše brodovlje, s kojim je onda ban Emerik Bu ek 
u rujnu 1382. zaista otplovio u južnu Italiju. 

(Hrvatska u posljednjoj četvrti Ludovikova 
kraljevanja 1372—1382.) Godine 1371—1376. bio je hercegom hrvat- 
skim Karlo Drački, a uza nj je bio banom slavonskim znameniti vojvoda 
Petar Cudar (Sudor, 1368—1380), koji se proslavio u ratovima u Polj- 
skoj i u Italiji, te ga je kralj i u diplomatskim poslovima slao u Pariz 
i Avignon. Herceg Karlo stolovaše redovito u Zadru, odakle je upravljao 
i dubrovačkim poslovima. Tu u Zadru rodila se Karlu i kći (u lipnju 
1373), što je probudilo opću radost u gradovima dalmatinskim. Oni na- 
dariše mladu herceginju obilatim darovima; Trogirani pače nagradiše 
s dvanaest zlatnih forinta i poklisara hercegova, koji im bijaše tu rados- 

nu vijest priopćio. Inače se herceg rado uplitao u nutarnje poslove dalma- 
tinskih općina, te je zajedno sa svojom suprugom Margaretom preporu- 
čivao općinama koga da biraju za suce. No herceg bavio se i hrvatskim 
stvarima, izdajući povelje i dijeleći povlastice. Posljednja vijest o nje- 
govu boravku u Hrvatskoj i Dalmaciji potječe iz godine 1376. Dne 6. 
svibnja spomenute godine boravio je herceg u Splitu, te je ondje izdao 
neku ispravu, opozvavši svoju prijašnju odluku kojom bijaše cetinskomu 
knezu Ivanu Nelipiću dosudio neke zemlje, koje su pripadale drugima. 

Uz hercega i bana utjecao je na upravu Hrvatske i Dalmacije i sam 
kralj Ludovik. Godine 1371. boravio je Ludovik u mjesecu ožujku i trav- 
nju u Hrvatskoj i Dalmaciji; 26. ožujka bio je u Kninu, poslije u Vrani i 
Ninu, a 5. travnja u Zadru. I Trogirani su se nadali da će pohoditi njihov 
grad. Najprije mu poslaše 500 forinta, a poslije ga zamoliše da im dade 
utvrditi gradski kaštel i to dohotkom od tridesetine za sol. Prije i poslije 
svoga boravka na jugu zanimao se kralj uvelike za stvari dalmatinske; 
dne 2. siječnja podijeli zadarskomu nadbiskupu Dominiku vlast pečata, 
da smije naime poput drugih biskupa i kaptola svojim pečatom ovjero- 
vljivati javne isprave. Malo zatim, 6. ožujka, dosudi rapskomu biskupu 
desetinu u županijama Ličkoj i Buškoj (Bužani), koju mu htjede oteti 
krbavski biskup. Dne 9. srpnja opet darova magistru Saracenu, knezu 
svoje komore u Srijemu i Pečuhu, otoke Cres i Lošinj (insulam Absari i 
Kersi) »s onim povlasticama po kojima ostali plemići kraljevina Hrvat- 
ske i Dalmacije uživaju svoja vlastita imanja«. Osobito pak odlikova 
Zadar kojemu podijeli čitav otok Pag. Tim, međutim, povrijedi žitelje 
grada Raba, koji su od starine držali jedan dio onoga otoka. 

Godine 1376. zgodiše se znamenite promjene u upravi Ugarske i 
Hrvatske. Najprije postade palatinom u Ugarskoj Nikola Gorjan- 
ski, koji je dotad mnogo godina bio banom u Mačvi. Time se rod Gor- 
janskih uspeo do najviše vlasti i ugleda ne samo u Hrvatskoj, nego i u 
Ugarskoj. Nikola Gorjanski ostao je palatinom do smrti kraljeve, te je 
osobito za kraljeve bolesti skupio svu vlast u svojim rukama, koje nije 
htio pustiti ni poslije smrti njegove. Mjesto Gorjanskoga postade banom 
u Mačvi Ivan Horvat,“ sin obična plemića. Otac njegov Petar Hor- 
vat imao je posjede u Ivaniću blizu Čazme, gdje su bila imanja biskupa 
zagrebačkoga. Otkad je Ivan Horvat milošću kralja Ludovika postao 
banom u Mačvi, njegov je rod sve više utjecao na javne poslove ugarske 
i hrvatske. Sam Ivan mora da je već u ono vrijeme bio jak i bogat 
imanjem, budući mu 16. veljače 1376. dopusti papa Grgur XI da na 
svom vlastitom imanju (in feudo proprio) u biskupiji pečujskoj sagradi 
samostan za franjevce, koji će propovijedati raskolnicima i patarenima. 
Još se silnije podiže rod Horvata kad je malo zatim Ivanov brat Pavao 
Horvat postao biskupom zagrebačkim (1379). U početku bavio se 
biskup Pavao duhovnim poslovima, te je tako 29. rujna 1380. osnovao 
pobožnu bratovštinu, kojoj bijaše svrha moliti za pokojnike i dijeliti 
milostinju živima i koja je slavila svoju godišnjicu na blagdan sv. Jero- 

nima. No već god. 1381. dao se biskup Pavao na diplomatsko polje, te 
je zastupao svoga kralja na kongresu u Turinu kad se ugovarao mir 
između Mletaka i njihovih protivnika. I brat biskupov, ban Ivan, bijaše 
tada po nalogu svoga gospodara ostavio tužnu Mačvu, te na čelu ugarske 
vojske pošao u Italiju da vodi boj za Karla Dračkoga. Tako se braća 
Horvati u jedan kraj proslaviše, a u drugi upoznaše s potonjim takma- 
cem Ludovikove kćeri Marije. 

I u Hrvatskoj i Dalmaciji zgodila se god. 1376. odlaskom hercega 
Karla Dračkoga promjena na banskoj stolici. Kako je prijetio rat s Mle- 
cima, povjeri kralj bansku čast u Hrvatskoj po treći put iskusnomu i 
pouzdanomu Nikoli Szćchyju (1377—1380). Već je izloženo 
kako se ban Nikola trsio da za rata obrani dugu obalu hrvatsko-dalma- 
tinsku od Krka i Senja do Kotora i kako je bitno pridonio da je mle- 
tački admiral Pisani bio godine 1378. pred Trogirom suzbijen. Nije nje- 
gova krivnja što nije mogao zapriječiti manje nezgode, kao uzeće Kotora 





PEČAT PETRA CUDARA, 
bana čitave Slavonije (1368—1380). 
Polje pečata ispunjeno je ornamentikom. Natpis: »S(igillum) Petri Sudor bani.« 


i navalu na Šibenik, ta on nije imao svoga brodovlja, nego je bio posve 
zavisan od Genovljana! Poput Nikole Szćchyja trsio se i ban Petar Cudar 
u Slavoniji da održi red i mir u ono burno doba. On je neprestano mirio 
sukobljene stranke, te je osobito nastojao izmiriti zagrebačkoga biskupa 
s građanima slobodne općine na brdu Gradecu. Podjedno je s pomoću 
banovca i križevačkoga župana (Petrus Chyrke) progonio razbojnike i 
ubojice u zemlji. Nastojanje banova pomagao je i kralj Ludovik. Godine 
1377. obnovio je svoju odredbu od 1359. da svi ljudi u Kraljevini Slavo- 
niji potpadaju jedino sudu bana i banovaca; a god. 1380. pooštrio je 
svoju zapovijed da se u ono ratno vrijeme ne smije izvoziti žito u strane 
zemlje i države, naredivši podjedno da se žito zaplijeni svima koji bi ga 
vozili preko međa kraljevstva. Kad je kralj iste godine bio u Hrvatskoj, 
skupio je 13. lipnja sabor prelata i baruna u Križevcima, gdje je uz 
drugo urekao drugi sabor koji bi se naskoro obdržavao u Zagrebu i na 
kojemu bi se konačno riješio stari spor između zagrebačkoga kaptola i 
građana na brdu Gradecu zbog kule (na današnjem Vrazovu šetalištu) i 
nekih zemalja. 

Potkraj godine 1380. odstupiše oba bana: slavonskomu banu Petru 
Cudaru povjerena bi uprava Haliča (Crvene Rusije), a hrvatsko-dalma- 
tinski ban Nikola Szćchy primi opet čast vrhovnoga suca na kraljevu 
dvoru. Banom hrvatsko-dalmatinskim postade sada Emerik Bubek, 
a banom slavonskim Stjepan Banić [B4nffy] od Lendave, sin 
nekadašnjega bana Nikole Banića. Stjepana Banića pomagao je više puta 
u poslovima brat njegov Ivan, te se stoga i on koji put zove banom. Sla- 
vonskim banovima pomagao je sam kralj Ludovik, koji je potkraj godine 
1381. i na početku slijedeće posljednji put boravio u Hrvatskoj. Dne 4. 
studenoga 1381. bio je u Virovitici, a 6. prosinca u Križevcima, te jeu 
oba mjesta izdavao isprave u prilog knezu Pavlu Zrinskomu, sinu onoga 
Jurja koji mu je nekad morao ustupiti znamenitu Ostrovicu. Prvih dana 
siječnja 1382. opet je bio kralj u Zagrebu, gdje je potvrdio povlastice 
nedavno stečenoga grada Kotora. 

Novi ban hrvatsko-dalmatinski Emerik Bubek nastupio je svoju 
čast još u prosincu 1380. Suvremeni ljetopisac, Zadranin Pavao Pa- 
vlović", koji u svojem Memorialu izlaže zgode svoga vremena do go- 
dine 1409, zabilježio je dolazak banov ovim riječima: »Godine 1380. dne 
19. prosinca stigao je u Zadar novi ban, naime Henrik (Emerik), a 25. 
prosinca ostavio je grad gospodin Nikola Seč.« Novi ban imao je pune 
ruke posla da pripravi brodovlje i vojsku, s kojom će poći u pomoć 
Karlu Dračkomu u Napulj, što je nakon različitih neprilika sretno i 
izveo. 

(Smrt kralja Ludovika 11. rujna 1382.) Već više godina 
pobolijevao je kralj Ludovik. Silni napori rane mladosti, kad je s jednoga 
bojnoga polja hrlio na drugo, neprestani rad satre prije reda tijelo nje- 
govo. Stoga ne ide više sam u rat, nego šalje onamo pouzdane svoje voj- 
vode, Lackoviće, Horvate, Bubeke i druge. Ali i duhom bijaše veliki kralj 
klonuo: istrošila se i duševna snaga njegova, pa je postao gotovo neosje- 
tljiv za sve što se oko njega događalo. Stoga se i ne čudimo što je osobito 
u posljednjem ratu s Mlecima pokazivao premalo energije, te se tako 
rat previše otegnuo. 

Uz tjelesnu i duševnu nemoć, mučila je kralja i zlovolja i briga. On 
bijaše sav svoj vijek upotrijebio da pridigne moć i slavu svoje države i 
obitelji, pa što je napokon postigao? Čemu mu borbe u Srbiji i Bugar- 
skoj, u Vlaškoj i Moldavskoj, u Poljskoj i Litvi, u Češkoj i Austriji, pa i 
u Italiji od međe istarske do Sicilije? Slava njegova i njegovih junaka 
pronosila se doduše po Evropi, te se s poštovanjem spominjalo ime nje- 
govo, ali koja korist državi njegovoj, a još više obitelji njegovoj? Na- 
puljskoga Kraljevstva morao se odreći za se i za svoje izravne potomke, 
pače je u onaj mah bilo vrlo dvojbeno hoće li njegov štićenik i rođak 
odoljeti francuskomu pretendentu? Ponosite Mletke bijaše dva put po- 
bijedio i ponizio, ali uza sve to ne bijaše siguran da će dalmatinsko pri- 
morje dugo ostati združeno s njegovom državom, budući da mu ne bijaše 
uspjelo da stvori veliku ratnu mornaricu, koja bi se mogla mjeriti s mle- 
tačkom. A kakvi su bili rezultati na Balkanskom poluotoku? Njegov se 

nekadanji kletvenik Stjepan Tvrtko proglasio samosvojnim kraljem bo- 
sanskim i srpskim, dok je sama Srbija pod Lazarom Hrebeljanovićem 
jedva odbijala navale Osmanlija, kojima se već pokoravahu bugarski 
vladari. Tu bijaše Ludovik zanemario najzgodnije vrijeme da utvrdi me- 
du južnim Slavenima svoju vlast, pa da odlučnim, dosljednim i junačkim 
ratovanjem odbije Osmanlije od Evrope. Što je napokon postignuo u 
Poljskoj, s koje nije svraćao pozornosti ni jedan časak svoga života? Baš 
živa želja da barem poljsku državu osigura svojoj dinastiji, osobito svo- 
joj starijoj kćeri Mariji, skloni ga te je staleže poljske dozvao za 25. srp- 
nja 1382. na sabor u Zvolen u sjevernoj Ugarskoj. Kad se nađoše na 
okupu, dovede pred njih svoju kćer Mariju kao buduću kraljicu njihovu, 
a podjedno im predstavi njezina zaručnika Sigismunda kao budućega 
kralja. Poljacima bijaše to vrlo neugodno, jer se bojahu za svoju slobodu 
i samosvojnost; ali napokon privolješe i pokloniše se Mariji i Sigismundu 
kao budućim svojim vladarima. Nato odredi kralj, neka Sigismund pođe 
odmah u Poljsku da nauči jezik i upozna običaje svojih budućih poda- 
nika. Kralj povjeri šestnaestogodišnjega mladića nadbiskupu Bodzanti u 
Gnijeznu, kapetanu Velike Poljske Domaratu i kapetanu Male Poljske 
Sendzivoju Šubinu u Krakovu; uz to mu dade vojsku od Čeha i Ugara 
da ga štite i brane, osobito od mazovskoga kneza Ziemowita, koji je kao 
potomak Pjastovića tražio poljsko prijestolje. 

Nakon sabora poljskoga u Zvolenu pođe Ludovik u Trnavu, gdje 
umre 11. rujna 1382. u pedeset i šestoj godini svoga života, pošto je 
slavno vladao četrdeset godina, jedan mjesec i dvadeset dana. Pet dana 
zatim (16. rujna) sahraniše ga svečano u Stolnom Biogradu u kapelici 
koju je sam sagradio uz crkvu sv. Marije.,Životopisac njegov, arciđakon 
Ivan de Kikullew, kaže da je bila tolika žalost za njim da su svi oplaki- 
vali kao svoju smrt (ut omnes quasi mortem suam defierent). Općinsko 
vijeće u Trogiru zaključi 5. listopada »da svaki plemić mora u petak (10. 
listopada), subotu (11) i ponedjeljak (13) poći na misu koja će se pje- 
vati za dušu pokojnoga kralja«. 

Ludovik je za svoga dugog vladanja podignuo Ugarsku tako visoko 
da je postala jednom od prvih država u tadanjoj Evropi. On se zaista 
uspješno natjecao sa svojim slavnim suvremenicima, kao što su bili Kar- 
lo u Češkoj, Kazimir Veliki u Poljskoj, Rudolf IV u Austriji, napokon i 
car Stjepan Dušan u Srbiji. Mnogo je tomu pridonijelo što je već otac 
njegov bio samu Ugarsku tako umirio da se za Ludovikova vladanja u 
njoj ne javlja ni najmanji pokret (izuzev neznatnu bunu erdeljskih Sasa 
god. 1343). Tako je Ludovik mogao u Ugarskoj vladati baš neograničeno 
kako ni jedan od njegovih predšasnika. Sve svoje odredbe, pače i one o 
porezima, izdavao je kralj bez privole sabora, već jedino nakon savje- 
tovanja s prelatima, barunima i visokim dostojanstvenicima, koji su mu 
bili bezuvjetno odani. Godine 1351. potvrdio je doduše Zlatnu bulu An- 
drije II s nekim promjenama i dodacima, hoteći tim nagraditi velikaše 
i plemiće za iskazane mu vjerne službe, osobito na osvetnim vojnama u 
Napulju; ali baš najzamašniju ustanovu bule, da se naime svake godine 
ima sazvati sabor i raspravljati s njim o državnim poslovima, odnemario 
je sasvim. Čini se da za tri posljednja decenija svoga vladanja nije sa- 

bora nijedanput sazvao. Javni život ogleda se tek u županijskim skup- 
štinama, gdje se osobito rješava većina parnica, zatim u sastancima er- 
deljskih Sasa, a i u gradovima koji se stalno množe. 

I pored mnogih ratova, koje je Ludovik vodio izvan granica svoga 
vladanja i za koje je uzimao u svoju službu strane plaćenike, osobito 
njemačke, čini se da je novčano stanje njegovo bilo tako povoljno te 
mu nije trebalo sazivati sabora da traži od njega pomoći. Dohoci kraljev- 
ske blagajne, osobito dohoci od carine i maltarine pomnožiše se znatno, 
jer je kralj gorljivo svakim načinom podupirao gradove kojima je nepo- 
sredno zapovijedao, a uz procvale gradove podignula se znatno trgovina, 
i obrti. Uz to uvede Ludovik god. 1351. i novi porez, koji su u čitavoj 
državi osim u zidovima opasanim gradovima, plaćali svi krunski poda- 
nici. Bijaše to »devetina« od žita i vina koja se utjerivala nakon ubrane 
crkvene desetine. Taj isti porez dopusti pobirati također prelatima i ple- 
mićima od njihovih podanika »da bi mu državni žitelji što vjernije slu- 
žili«. Želeći dakle biskupima i velikašima omogućiti da ga u ratno vrije- 
me što izdašnijim banderijima pomažu, nije se žacao moć i onako već 
vrlo bogatih magnata i crkvenih poglavara povećati, pa je tako stvorio 
novu oligarhiju, koja je mogla manje jaku vladaru biti vrlo opasna. On 
sam dakako nije se morao bojati sile njihove, jer ih je umio obuzdavati. 
Baruni pokoravali su se njemu voljko i natjecali su se kako će mu 
ugađati; isto su tako i gradovi stajali vjerno uza nj, jer im je priuštio 
toliko samosvojnosti da su se mogli slobodno razvijati i napredovati. 
Zbog sve većeg blagostanja i živahnog prometa s evropskim zapadom, 
osobito s Italijom, podigla se i duševna kultura. Takmeći se sa susjed- 
nim vladarima, s češkim i poljskim kraljem, a i s austrijskim vojvodama, 
koji su u svojim prijestolnicama podigli sveučilišta, osnova i on god. 
1367. sveučilište u Pečuhu, za koje međutim papa ne dopusti bogosloviju, 
budući da je to tada od njega zavisilo. Ako ogledamo sve što je Ludovik 
učinio u Ugarskoj i za nju, moramo samo povladiti ugarskim povjesni- 
čarima koji su toga znamenitoga vladara prozvali »Velikim«. 

Ludovikovo vladanje bijaše zamašno i za Hrvatsku. Njemu bijaše 
posrećilo, te je u svojim rukama skupio više hrvatskih zemalja nego što 
ih je držao i jedan vladar nakon izumrća narodne dinastije. Hrvatsko- 
.dalmatinsko primorje protegnulo se do Dubrovnika, pače do Kotora, a 
s njim bi Hrvatskomu Kraljevstvu privaljeno i čitavo otočje uz istočnu 
stranu Jadranskoga mora. A i na kopnu bijaše obnovio granice uže 
Hrvatske, oduzevši bosanskomu banu sve župe i gradove što su ih nekad 
pređi njegovi od Hrvatske otkinuli. Ban hrvatski zapovijedao je odsad 
ne samo Klisu i Omišu, nego i gradu Bistrici u Hlivanjskoj župi, Imoti 
u Imotskoj župi, pače i nekim gradovima na srednjoj Neretvi. U tim su 
pračovime bili namješteni kastelani ili knezovi, koji su se pokoravali 

rvatskomu banu, a onda kralju. 

Dok je Ludovik u jednu ruku granice Hrvatskoga Kraljevstva znatno 
razmaknuo, nastojao ga je u drugu oslabiti i bolje ga pritegnuti cen- 
tralnoj vlasti. Već od prije bijaše doduše Slavonija između Drave i 
Gvozda radi uprave odijeljena od ostale Hrvatske i Dalmacije. Ludovik 
htjede Slavoniju još jače otuđiti ostaloj Hrvatskoj i tim što je plemstvo 

njezino kušao izjednačiti i zbratimiti s ugarskim. Što je nadalje u pri- 
jašnja vremena bila tek iznimka, postade za Ludovika, i to od god. 1356, 
pravilom da naime zaseban ban upravlja Hrvatskom i Dalmacijom, a 
opet drugi ban Slavonijom. 

Najviše, međutim, trsio se Ludovik da zatre ili barem skuči one sta- 
rohrvatske kneževske rodove koji su sve do njega bili zastupnici hrvat. 
skoga naroda, a po tom i pokretači javnoga života u Hrvatskoj. Kako je 
mrzio svaku drugu vlast pored svoje, on je s najvećom bezobzirnošću 
postupao s tim starohrvatskim knezovima, koji su i po podrijetlu i po 
vlasti svojoj bili stariji od njegove mlade dinastije. Najnemilija sudbina 
stigla je Bribirske knezove, koji su njegovu rodu utrli put do prijestolja. 
Pootimao im je sve gradove koje su držali blizu primorja, a onda je 
jednu granu premjestio u Slavoniju u Zrin, dok su potomci druge grane 
poslije kuburili kao obični plemići u svojoj plemenitoj djedovini naokolo 
grada Bribira. Jednako je skučio knezove Nelipiće, kojima je oteo temelj 
njihove vlasti, grad Knin; jednoga je Nelipića, kneza Ivana, premjestio 
u župu Cetinu da se ondje nateže sa susjednim bosanskim knezovima, a 
drugoga, Kostadina od Nečvena, namjestio je za kastelana u Skradinu. 
Oba pak skučio je tako da su se sretni cijenili kad su se mogli grijati 
na suncu njegove kraljevske milosti. Ni Kurjakovićima u Krbavi nije 
bilo bolje. Kneza Grgura Kurjakovića poveo je Ludovik sa sobom u su- 
žanjstvo u Ugarsku, gdje je možda i poginuo, a sina mu Jurja preselio u 
Slavoniju, gdje je služio kao kastelan kraljevskoga grada Dobre kuće u 
Križevačkoj županiji. Ostali Kurjakovići bili su sudbinom staroga kneza 
Grgura tako zastrašeni i klonuli da su se Grgurovi sinovci, knezovi Nikola 
i Toma, gotovo natjecali kako će bolje ugađati svomu kralju i gospodaru. 
Kako su knezovi Ugrinići od plemena Šubić, osobito knez Budislav i si- 
novi njegovi Juraj i Grgur, iz neke mržnje na Bribirske knezove već od 
prvoga kraja prianjali uz kralja Ludovika, poznato je i odviše. I knezovi 
Frankapani, ti vazali dvaju gospodara, priljubili se još ocu Ludovikovu 
da bi se tako s pomoću Anžuvinaca mogli otresti vrhovne vlasti mle- 
tačke, što im je napokon i pošlo za rukom. U posljednje vrijeme Ludovi- 
kovo ističu se osobito kao gorljivi i vjerni podanici kraljevi knezovi Stje- 
pan i Ivan Frankapan; Stjepan se oženio Katarinom Carrarovom, ses- 
trom najodlučnijega saveznika kraljeva, a knez Ivan Anom, sestrom go- 
ričkoga grofa Meinharda VII, koji je također pomagao Ludoviku u ratu 
s Mlecima. Napokon su i knezovi Babonići, tada već Blagajski zvani, bili 
zaboravili na teške udarce, zadane im od Karla Roberta, te su žrtvovali 
sada krv i blago svoje za proslavu njegova sina. 

Čitavo dakle visoko plemstvo hrvatsko, ti nekadanji gordi feudalni 
knezovi, bili su ili smrvljeni ili vjerni, pokorni službenici kraljeve svje- 
tlosti. Otporna njihova snaga bijaše slomljena barem za neko vrijeme. A 
da se više ne podignu, mislio je Ludovik postignuti na dva načina. 

Prvo je kralj nastojao da kao u Ugarskoj stvori novo visoko 
plemstvo od državnih i dvorskih časnika, koji bi jedino služili njega 
i kojih bi sjaj i napredak bio tijesno skopčan s njegovom dinastijom. 
Stoga je baš željeznom čusljednošću od svih državnih i dvorskih časti 

isključivao članove starih, feudalnih kneževskih porodica. Za čitava nje- 
gova vladanja od četrdeset godina nije bansku čast obnašao nijedan član 
hrvatske feudalne aristokracije. Kralj je bansku čast kako u Hrvatskoj 
i Dalmaciji, tako i u Slavoniji isključivo povjeravao nižim plemićima, 
koji su prije zasluge stekli za kralja bud na bojnom polju bud kao dvor- 
ski časnici ili upravitelji u drugim oblastima (osobito u Erdelju). Pa i tu 
nije kralj uzimao plemiće iz hrvatskih oblasti na jugu Gvozda, nego 
isključivo iz Slavonije, većinom takve muževe kojih su tek jedna ili dvije 
generacije živjele na jugu Drave i koji su još imali roda i posjeda onkraj 
Drave u Ugarskoj. Od starih urođenika odlikovao je kralj jedino porodicu 
Gorjanskih, koja se upravo po odanoj službi Anžuvincima podignula do 
najviše vlasti i sjaja. No pored tih urođenika podigoše se Banići (Ba4nf- 
fy) od Lendave, Lackovići, Ćuzi, Szćchyi i Szćchćnyi, Cudari i Bubeki, 
koje je kralj obilato opskrbio imanjima u Slavoniji, nadajući se da će 
oni jednom biti glavna potpora njegovoj kćeri. Tek posljednjih godina 
Ludovikova vladanja stjecali su vlast i ugled također potomci stare 
urođeničke porodice, naime braća Horvati: Ivan kao ban mačvanski, a 
Pavao kao biskup zagrebački. 


Drugo sredstvo, kojim je kralj nastojao spriječiti da se nikad više ne 
pridignu feudalni knezovi hrvatski, bijaše to da je u Hrvatskoj na jugu 
Gvozda stao osobito pogodovati nižem plemstvu, Šoje je bilo podijeljeno 
u plemena i koje je vazda bilo u opreci prema kendaliim knezovima. U 
jednu ruku biše osvježene uspomene na ono vrijeme kad još nije bilo 
feudalnih knezova, nego su plemenitim plemenima bili na čelu župani 
plemenski, a u drugu se ruku stala uvađati uredba ugarskih županijskih 
plemićkih sudova (stolova). Tako je hrvatsko niže plemstvo s tom reor- 
ganizacijom postalo jako i ugledno, a podjedno moćnom potporom kra- 
ljevstva protiv feudalnih knezova i njihove premoći. Po parnicama koje 
su se god. 1360. pred kraljevom majkom Elizabetom raspravljale u Za- 
dru, osobito po onoj parnici između cetinskih plemića Grubića i kneza 
Ivana Nelipića, možemo lako suditi kako se u ono vrijeme dignula go- 
tova hajka na hrvatske knezove. 


Uz malo plemstvo podupirao je Ludovik i u Hrvatskoj gradove i 
varoši. U Slavoniji bijaše još god. 1347. »građanima i gostima« trga 
Krapine ispod istoimenog grada podijelio poveljom razne slobode i pra- 
vice; isto je tako potvrdio i obnovio privilegija drugih kraljevskih gra- 
dova i trgovišta. U Dalmaciji je osobito odlikovao Dubrovnik i Kotor — 
a uz njih Zadar, u koji je često dolazio i sam i sa svojom majkom i su- 
prugom. Osobito je supruga njegova Elizabeta, kći bosanskoga bana 
Stjepana Kotromanića, zavoljela grad Zadar te mu je darovala drago- 
cjenu umjetninu, koja se i danas još štuje kao svetinja. Kraljica je naime 
poklonila gradu škrinju ili raku od srebra, u kojem su sahranjene moći 
_ Šimuna Pravednoga. Srebrna raka s moćima čuva se u crkvi sv. 

imuna. 


2% [Ta je porodica podrijetlom iz madžarskog roda B4ncsa. Horvatima su nazvani po 
gradu Horvatima blizu Starih Mikanovaca, jugoistočno od Đakova.] 

O tom darovanju kraljice Elizabete zna se ovo. Godine 1377. bora- 
vila je Elizabeta mlađa, supruga kralja Ludovika u »vjernom« gradu Za- 
dru, gdje se poklonila moćima sv. Šimuna Pravednoga. Tu joj se dade 
na žao što tijelo svečevo nije imalo pristojna lijesa u kojem bi počivalo. 
Stoga kraljica prigodom odlaska svoga iz grada darova tisuću maraka 
srebra da se načini srebrna raka; podjedno zamoli pet odličnih građana 
da se za to pobrinu. Oni povjeriše posao zlataru Franji Antonijevu iz 
Milana, koji je tada u Zadru živio i koji ga je god. 1380. sretno dovršio, 
kako to natpis na lijesu kaže. Raka je duga 1,95 m, visoka 1,30 m a 
široka 0,75 m. Iznutra i izvana ukrašena je kipovima i ornamentima od 
srebra, koji prikazuju različite prizore iz života svečeva, zatim kraljicu 
Elizabetu s E ćetima: bolest njezina oca, bana Stjepana Kotromanića, 
grb Anžuvinaca s incijalima L. R. (Ludovicus rex), brod na moru i drugo. 

LUDOVIK I VELIKI I SUPRUGA MU ELIZABETA. 
Po reljefu iz crkve u mjestu Maria Zell u Štajerskoj. 

MARIJA I KARLO DRAČKI 
(1382—1387) 


Prvo vrijeme Marijina vladanja (1382—1383) — Prilike u Poljskoj (1382 — 4. 
ožujka 1386) — Buna u Vrani (1383) i urota u Zadru (8. srpnja 1384); liga 
hrvatskih velikaša (1384) i uzroci zavjere — Izmirenje u Požegi (27. travnja — 
16. svibnja 1385) i osnova da se kraljica Marija uda za francuskog kraljevića 
Luja — Dolazak Karla Dračkoga u Hrvatsku (12. rujna 1385) i krunidba nje 
gova u Stolnom Biogradu (31. prosinca 1385) — Vladanje i smrt kralja Karla 
Dračkoga (24. veljače 1386) — Pokolj kod Gorjana (25. srpnja 1386) i smrt 
kraljice Elizabete (u siječnju 1387) — Krunidba kralja Sigismunda (31. 
ožujka 1387) i oslobođenje kraljice Marije (4. lipnja 1387) 





MARIJA I KARLO DRAČKI 
(1382—1387) 


PRVO VRIJEME MARIJINA VLADANJA, 1382—1383. Odmah sutra- 
dan nakon pokopa kralja Ludovika okrunjena bi u Stolnom Biogradu 
njegova starija kći Marija za kraljicu (17. rujna 1382). Za tu slavu ne 
bijaše sazvan zasebni sabor, nego su krunidbi pribivali oni velikaši 
rr i plemići, koji bijahu došli na pogreb pokojnoga kralja. Tako nije 
craljica imala ni prigode da potvrdi stare povlastice kraljevina Ugarske 
i Hrvatske, a osobito Zlatnu bulu Andrijinu. 

Kraljica Marija bijaše još od god. 1374. zaručena s brandenburškim 
markgrofom Sigismundom,! mlađim sinom slavnoga češkoga kralja Karla 
IV. Mladoj kraljici bijaše tada nekih dvanaest godina, te ne bijaše stoga 
ni malo podobna da uzdrži naslijeđenu državu na onoj visini na koju je 
bijaše podigao veliki otac njezin. Ali u početku nije se ipak to moglo 
slutiti, budući da je vladanje mjesto nedorasle kćeri preuzela njezina 
majka Elizabeta. Ta umna i odlučna žena, bratučeda bosanskoga kralja 
Stjepana Tvrtka, bijaše još za posljednjih godina svoga muža mnogo 
utjecala na državne poslove, te je stoga bila dovoljno spremna i jaka da 
zamijeni kralja Ludovika. K tomu je kraljici majci bio desna ruka pa- 
latin Gorjanski, kojega je porodica tradicionalno bila najjači stup Anžu- 
vincima među plemstvom ugarskim i hrvatskim, dok je on sam za po- 
so roga kralja stajao najprije na braniku banovine Mačve, a od god. 
1376. kao palatin na čelu svemu javnomu životu u Ugarskoj. 


! [U ispravama na hrvatskom jeziku spominje se kao Žigmund.] 

Skrbnici nedorasle Marije stali su zaista državom upravljati sa- 
svim u duhu pokojnoga kralja. I u nutarnjoj politici kao i u vanjskoj 
pošli su sigurnim utrenikom njegovim. Pače ni dvorskih ni državnih 
časnika ne izmijeniše. Nikola Szćchy ostade i dalje dvorskim sucem, a 
Nikola Zambov tavernikom; jedino magistrom peharnika pe mjesto 
Jurja Cudara zlokobni poslije Blaž Forgač, koga je mlada kraljica već pr- 
vih mjeseci svoga kraljevanja nadarila nekom kraljevskom zemljom. 
Hrvatskoj i Dalmaciji banovao je i dalje zaslužni Emerik Bubek, dočim je 
banom čitave Slavonije ostao Stjepan Banić [B4nffy] od Lendave, kojega 
je više puta u teškoj službi pomagao brat Ivan. I prelati zadržaše naravno 
svi svoja mjesta, osobito za crkvu i državu vrlo zaslužni zagrebački 
biskup Pavao Horvat. Brat njegov, nekadanji mačvanski ban Ivan borio 
se tada zajedno s trećim bratom Ladislavom u Napuljskom Kraljevstvu 
da obrani i utvrdi prijestolje Ludovikovu gojencu Karlu Dračkomu. 

Osobito bijaše stalo i kraljici majci Elizabeti, a i palatinu Nikoli 
Gorjanskomu da primorske gradove u Dalmaciji što čvršće k sebi pri- 
tegnu. TA ti su gradovi od pamtivijeka bili nestalni i nepozudani te su tek 
nedavno bili opet pridruženi vladanju ugarsko-hrvatskoga kralja, pa je 
bilo premalo vremena prošlo da bi se bili priviknuli novomu redu i 
gospodaru. K tomu se bilo bojati da će i Mleci početi iznova razapinjati 
svoje mreže, ne bi li sada možda postigli na što za živa Ludovika nisu 
mogli ni misliti. Bojazan međutim skrbnika bila je, što se tiče dalmatin- 
skih gradova, tada posve neopravdana. U svim gradovima bila je kudi- 
kamo pretežitija stranka koja se s užasom spominjala mletačkoga vla- 
danja i koja je nastojala što bolje priljubiti se Hrvatskoj i njezinim vla- 
darima da se tako osigura od Mletaka za sva potonja vremena. Tako se 
zgodi da su baš dalmatinski gradovi prvi i najoduševljenije pozdravili i 
priznali novu vladu. Od svih pak gradova najviše se istaknu Zadar, ko- 
jega je i čuvstvo zahvalnosti privezalo uz kraljicu majku Elizabetu. Ta 
ne bijahu prošle ni dvije-tri godine što se Zadar ponosio krasnim i dra- 
gocjenim darom njezinim, srebrnom rakom sv. Šimuna Pravednoga. 

Kad je u Zadar stigla prva vijest o krunidbi kraljice Marije u Stol- 
nom Biogradu, bio je u gradu knez Butko Budislavov Kurjaković, tada 
starješina krbavskih knezova. Dne 8. listopada sastade se on s ovlaštenim 
zastupnicima općine zadarske u manjoj kancelariji gradske vijećnice, 
te prisegom utvrdi s njima »savez, bratimstvo i vječno prijateljstvo, i da 
će se međusobno pomagati po svim silama i znanju uz vječnu vjernost 
i ustrajnu vjeru našim gospođama kraljicama«. Zadarsko građanstvo bi- 
jaše već prije u velikom vijeću ovlastilo svoga načelnika i rektore, a i 
neke odličnije građane, između njih i povjesničara Pavla Pavlovića, da 
tu prisegu polože. Dva dana poslije te svečane zavjere, 10. listopada 
1382, poslaše Zadrani tri svoja poklisara kraljici Mariji u Budim. Bijahu 
to nadbiskup Petar, nadalje plemeniti muževi Andrija Grizogono i Marin 
Oranić, kojima bi povjereno da pođu u ime općine pokloniti se kraljici, 
njezinim skrbnicima i savjetnicima. Poklisari poniješe sa sobom prepo- 
ručna pisma i za brandenburškog markgrofa Sigismunda, zaručnika kra- 
ljičina, zatim za opoljanskoga vojvodu Vladislava, palatina Nikolu Gor- 

janskoga, biskupa zagrebačkoga Pavla, dvorskoga suca Nikolu Szćchyja, 
bivšega slavonskoga bana Petra Cudara, erdeljskoga vojvodu Stjepana 


Lackovića i druge velikaše. 


Prije međutim nego što je zadarsko poslanstvo izvršilo svoju zadaću, 
bijaše kraljica majka Elizabeta poslala svoga pouzdanika, vesprimskoga 
župana Ivana Bissena, za nekim zamašnim poslom u Dalmaciju. Poseb- 
nim pismom od 25. listopada obavijesti ona iz Njitre »rektore, konzule i 
općine gradova Zadra, Šibenika, Splita, Nina, Trogira, a i ostalih općina 
u Kraljevini Dalmaciji i Hrvatskoj« da je k njima poslala Ivana Bissena 
»u nekim svojim i državnim poslovima«, pa im zapovijeda da županu sve 
vjeruju, budući da je »potpuno upućen u njezine namjere«. Župan Ivan 
jamačno je imao zadaću da dalmatinske općine upozori na pogibelji, koje 

su im po mnijenju kraljevskoga dvora prijetile od Mletačke Republike. 
U drugoj polovici studenoga bio je Ivan Bissen već u Zadru, te je vijećao 
o zamašnim stvarima s tamošnjim vijećem. Već 2. prosinca pišu Zadrani 
kraljici Elizabeti da je Ivan Bissen tražio u njih savjeta kako da se 
uzdrže oni krajevi (super quibusdam, conseruationem harum partium 
concernentibus, consilium expetendo), i da su mu po najboljem znanju 
na sve zrelo i promišljeno odgovorili što se tiče »očuvanja onih strana«. 

Iz Zadra pošao je Ivan Bissen u druge primorske gradove. Nije po- 
znato što je ondje radio, ali nema sumnje da je sve gradove zatekao 
spremne na službu novoj vladi. Jer ti su se gradovi i sami bojali Mle- 
taka, pa i susjeda hrvatskih na kopnu, a osobito bosanskoga kralja Stje- 
pana Tvrtka. Osobito je grad Dubrovnik bio upro svu snagu da odoli i 
Mlecima i bosanskomu kralju. U Dubrovniku naime bijaše se pročulo da 
su »Mleci odmah po smrti kralja Ludovika odlučili pokušati kako bi po 
drugi put osvojili Dalmaciju«. Znajući Dubrovčani da bi »gubitak ostale 
Dalmacije bio i za njih od velike štete«, jer im je susjedstvo mletačke 
vlasti bilo kudikamo opasnije nego vladanje ugarsko-hrvatskih kraljeva 
koji nisu imali ni znatne mornarice, pregnuše svom snagom da sve dal- 
matinske općine slože u velik savez za zajedničku obranu i sigurnost. 
Još 22. listopada 1382. zaključilo je Vijeće umoljenih u Dubrovniku da 
se utanači savez (ligam et umionem) s gradom Zadrom i ostalim grado- 
vima Dalmacije protiv Mletaka. Svi gradovi dalmatinski obvezaše se da 
će jedan drugoga pomagati, ako bi Mletačka Republika koji od njih zau- 
zela ili došla da na nj udari. Savez taj imao je vrijediti i proti svima 
susjedima na kopnu (de terra firma), ako bi koji htio svladati ili oštetiti 
dalmatinske gradove. Dubrovčani su pri tom jamačno mislili na bosan- 
skoga kralja Stjepana Tvrtka, koji im je već od nekoga doba mnogo 
jada zadavao. Njegovoj državi naime trebaše mora i brodovlja, a tu mu 
smetaše u jednu ruku grad Dubrovnik, a u drugu vlast ugarsko-hrvatske 
kraljice Marije, koja je od oca baštinila grad Kotor. Da zatre trgovinu 
Dubrovnika, po kojoj je ta republika bila jaka i ugledna, a podjedno da 
otkine i Kotor od kraljice Marije, podiže Tvrtko na ulazu u čarobnu 
Boku Kotorsku na vrlo zgodnu mjestu nov grad, koji nazove Sv. Stjepan. 
Poslije bi grad prozvan Novi, a danas mu je ime Herceg-Novi. Taj grad 
neka bude glavno primorsko trgovište bosanskih i srpskih zemalja, neka 
se u njem usredotoči sva trgovina, a Dubrovnik i Kotor neka propadnu. 
Unatoč starim ugovorima i povlasticama, podijeljenim otprije Dubrovač- 
koj Republici, podiže kralj Stjepan Tvrtko u novoosnovanom gradu sla- 
nicu i učini ga trgom za prodaju soli. Tim bi Dubrovčanima nanesen 
velik udarac, te nije čudo što bijahu utanačili savez s ostalim dalmatin- 
skim gradovima. U isto vrijeme slahu svoje poslanike k bosanskomu 
kralju da ga odvrate od njegovih namjera. Dmitar Benešić i Džono Sor- 
kočević ne mogoše ništa izvršiti, tek knez Dragoje Gučetić pogodi se s 
kraljem. On zateče Tvrtka u Humu, u zaseoku Bišću ispod staroga grada 
Blagaja. Tu mu stade izlagati »kako Dubrovnik ima zakone stare sa 
vsemi raškimi gospodari da u primorju ne bude nigdćre postavljen novi 
trg, razvć na mćsto gdć jest bil postavljen u prvih obični trg i mćsta«. 
Ne zna se da li je Tvrtka smekšalo izlaganje dubrovačkoga kneza ili je 
opet što pridonio vesprimski župan Ivan Bissen; bilo što bilo: kralj je 
Stjepan Tvrtko dne 2. prosinca 1382. izdao Dubrovniku povelju, kojom 
je odredio »da ne budet u onom gradu ljubo pod gradom (Novim) trg 
soli prodanija do včka«. 


Izložene prilike jasno pokazuju da je kraljica Elizabeta bila oprav- 
dano zabrinuta za »sačuvanje onih strana« i da nije bez razloga poslala 
Ivana Bissena u Dalmaciju. Jer da Mleci nešto snuju, mogla je domi- 

šljata kraljica nagađati već po tom što je ta inače vrlo uljudna Republika 
čitavu godinu 1382. odgađala da joj iskaže svoju sućut zbog smrti nje- 
zina supruga, kralja Ludovika. Sad bi Republika zaključila da to obavi 
pismeno, sad opet izabrala bi zasebne poslanike Petra Morosina i Petra 
Bragadina, koji međutim ipak ne pođoše na put. Baš to kolebanje Mle- 
tačke Republike odavaše jasno da sama ne zna kako da se prema novoj 
vladi ponaša; da li bi je naime priznala ili ne. Kraj takvih prilika smat- 
raše kraljica Elizabeta za potrebito da novim prisegama zajamči vjernost 
dalmatinskih općina. 

Na početku godine 1383. osvanu na jugu Velebita zasebni punomoć- 
nik kraljice Elizabete i Marije da utvrdi u vjernosti i odanosti dalmatin- 
ske općine, a s njima i čitavu Hrvatsku. Bijaše to Nikola, prepošt kap- 
tola sv. Petra u Požegi. Njemu se pridruži Detrik Bubek, zamjenik (locum 
tenens) hrvatskoga bana Emerika Bubeka. Već 15. siječnja saopći dubro- 
vačko vijeće svoje zaključke objema kraljicama preko banskoga namjes- 
nika Detrika Bubeka. Malo zatim nalazimo prepošta Nikolu i namjesnika 
Detrika Bubeka u gradu Zadru. Tu se oni predstaviše kao zasebni po- 
klisari i punomoćnici kraljevskoga dvora, te pozvaše gradsko vijeće da 
u ime građanstva položi zakletvu vjernosti, pokornosti i odanosti kraljici 
Elizabeti, kao i njezinim objema kćerima, Mariji i Jadvigi, budući da 
njima zbog pomanjkanja muških potomaka pripada pravo na prijestolje 
i krunu ugarsku. Zadrani se radosno odazvaše tomu pozivu. Dne 2. ve- 
ljače sastade se veliko vijeće gradsko, svega sedamdeset i pet vijećnika, a 
među njima načelnik (vicarius) Otonello de Scalz (de Discalciis) iz Pa- 
dove, rektori Ivan Zloradić, Saladin Saladinić i Augustin de Zigalis, 
nadalje Toma de Rosa, opat brda sv. Krševana, onda Pavao Jurjević (de 
Georgiis), kraljevski vitez i knez grada i varoši Šibenika, i drugi. Sku- 
pivši se u velikoj općinskoj palači, prisegoše svi redom pred poklisarima 
»prisegu vjernosti i poklonstva« kraljicama Elizabeti, Mariji i Jadvigi. 
Podjedno se svečano zavjeriše »da će svaku urotu, izdaju, nevjeru i sve 
što bi vrijeđalo ili umanjilo čast, korist ili osobe njihovih veličanstva, 
otkriti i prepriječiti, čim bi što o tom dočuli i da će sve ono učniti i 
ispuniti što su svi dobri, pravi, vjerni, zakoniti i plemeniti građani i po- 
danici dužni činiti i vršiti«. Još istoga dana obavijestiše Zadrani kraljice 
kako su se njihovu pozivu odazvali. 

Iz Zadra pođoše prepošt Nikola i banski namjesnik Detrik Bubek 
u druge gradove dalmatinske, gdje jednakim načinom primiše prisegu 
vjernosti. Oko 16. veljače stigoše u Dubrovnik, gdje se zadržaše više 
dana. I tu je knez Andrija Sorkočević s čitavim vijećem svečano prisegao 
da priznaju gospođe kraljice, Jelisavu naime i kćeri njezine Mariju i 
Jadvigu, nasljednicama na kraljevskom prijestolju i svojim naravnim go- 
spodarima, i da će im vjerni i odani ostati, kao što su bili njihovu blage 
uspomene predšasniku. U zakletvi se primjećuje da se Dubrovačka Re- 
publika odazivlje pozivu kraljica s obzirom na slobode, podijeljene joj 
od Ludovika, a i na ljubav koju je on gojio prema gradu; ali pored za- 
kletve vjernosti i odanosti da ostanu ipak nepovrijeđene sve slobode i 
povlastice, milosti i običaji, koje je blage uspomene kralj Ludovik vjer- 
noj Republici podijelio, potvrdio i savjesno obdržavao. 

Prepošt Nikola raspravljao je po nalogu kraljica s Dubrovčanima i 
o drugim zamašnim pitanjima, osobito o obrani Dalmacije kad bi se 
Mlecima opet prohtjelo udariti na tu zemlju. Osobito je Nikola tražio od 
dubrovačkog vijeća neka mu svjetuje da li bi zgodno bilo obnoviti savez 
s Genovom, starom takmicom Mletačke Republike. Dne 21. veljače iza- 
bere Malo vijeće dubrovačko tri muža, po imenu Martola Tudizića, Luku 
Bunića i Ivan Gradića, kojima bi povjereno da razmišljaju što da se kra- 
ljicama savjetuje u pogledu saveza (lige) s Genovljanima. Jamačno je 
prepošt Nikola primio dobre upute s kojima se vratio kraljicama u 
Ugarsku. 

Odmah nakon odlaska Nikolina pohitaše zastupnici i poslanici dal- 
matinskih gradova u Budim da zamole u kraljica potvrdu svojih starih 
sloboda i privilegija i da uz to izvrše neke poslove. Dubrovčani poslaše 16. 
ožujka dva svoja poslanika, po imenu Petra Gundulića i Stjepana Luka- 
rića. Oni će najprije predati godišnji dohodak od pet stotina dukata, a 
onda će tražiti zaštite od srpskoga i bosanskoga kralja Stjepana Tvrtka, 

koji je unatoč svojoj povelji od prošle godine grad Novi u župi Dračevici 
stalno dizao te ga učinio Slajd trgom u primorju bosanskom, tako da 
su i žitelji hrvatski i dalmatinski grnuli onamo, vozeći vino i sol. Tim je 
zaprijetila velika pogibelj trgovini dubrovačkoj, a i kotorskoj. Baš na 
molbu ubrovaških poslanika izda kraljica Marija 11. travnja u Budimu 
sporazumno sa svojom majkom Elizabetom, a i s prelatima i barunima 
proglas na sve žitelje kraljevina Dalmacije i Hrvatske, kojim im zabrani 
dovoziti vino i sol u grad Novi u župi Dračevici, budući da se to protivi 
sloboštinama i običajima grada Dubrovnika. Malo dana zatim, dne 17. 
travnja, potvrdi kraljica Marija »sve i pojedine ugovore i konvencije« 
koje bijaše Dubrovačka Republika kroz stoljeća utanačila s Raškim i 
Bosanskim Kraljevstvom, dakako »ako ti ugovori nisu proti časti krune 

ugarske i njezina kraljevskog veličanstva«. Kraljica je tom potvrdom 
očito uzela u zaštitu Dubrovačku Republiku proti bosanskomu kralju, 
koji je stao gaziti stare ugovore na zator vjerne Republike. Na toj po- 
velji zapisani su svi tadanji duhovni i svjetovni dostojanstvenici u Ugar- 
skoj i Hrvatskoj; od hrvatskih prelata spominju se nadbiskup zadarski 
Petar, splitski Ugolin i dubrovački Ugo, biskup zagrebački Pavao (Hor- 
vat), bosanski Juraj, srijemski Ivan, kninski Pavao, ninski Dmitar, tro- 
girski Grisogono, šibenski Matej, hvarski Stjepan, makarski Jakov, skra- 
dinski Mihajlo i senjski Toma; nadalje od svjetovnih dostojanstvenika 
palatin Nikola Gorjanski, ban čitave Slavonije, Stjepan Banić od Len- 
dave, ban hrvatski i dalmatinski Emerik Bubek, mačvanski ban Stjepan 
Filipov i drugi. 

Osim dubrovačkih poslanika boravili su tada na kraljevskom dvoru 
i zastupnici ostalih gradova dalmatinskih i hrvatskih. Grad Šibenik bi- 
jaše poslao Tomu, Dominika i Ivana Naplavića, koji su se uz drugo 
potužili na nasilja što su ih počinjali u kotaru grada Šibenika Vlasi, kako 
kraljevski tako i oni cetinskoga kneza Ivaniša Ivanovića Nelipića. Ti 
su Vlasi, doseljenici iz istočnih strana, sa svojim stadima dolazili u po- 
dručje grada Trogira, popasli tamošnje livade i travnike, a uz to poči- 
njali i drugih šteta, pače robili i ubijali. Kraljica Elizabeta na molbu 
šibenskih poslanika zapovjedi pismom od 27. travnja hrvatskomu banu 
Emeriku Bubeku da rečene Vlahe iz kotara šibenskoga silom istjera i 
za počinjena nasilja novčanom globom kazni. Podjedno nalaže kraljica 
banu neka ne dopušta Vlasima dolaziti na Bosiljinu, jer nanose štete 
kraljevskoj komori soli, a uz to uznemiruju i one koji piove po moru. 
Pismo kraljičino na bana prilično je oštro sastavljeno, osobito gdje mu 
spotiče što se nije u tom pogledu obazirao na prijašnja pisma njezina 
(admirare non sufficimus, cur littere nostre maiestatis, de qua ipsum 
honorem banatus conservatis apud vos, qua presumcionis audacia parvi 
penduntur et aspernantur: vobis exinde nimium improperamus). Napo- 
kon je na kraljevskom dvoru bio tada i trogirski biskup Grisogono, ko- 
jemu je kraljica Marija 11. svibnja posebnom poveljom podijelila auten- 
tični pečat, kojim smije poput ostalih biskupija i kaptola javne isprave 
potvrđivati i potkrepljivati. U toj zanimljivoj povelji ističe kraljica 
Marija da je ona po nasljednom pravu i po redu rođenja (iure succes- 
sorio et ordine geniturae) zadobila prijestolje i krunu ugarsku, budući 
da joj je otac umro ne ostavivši muških potomaka (absque prole ma 
sculina de medio sublato). Uopće se u kraljevskim poveljama onoga 
doba mnogo puta iznosi to nasljedno pravo kraljice Marije. U povelji 
pače, koju je također 11. svibnja izdala banovima čitave Slavonije, braći 
Stjepanu i Ivanu Banićima od Lendave, kaže kraljica Marija da je ona 
naslijedila očevo prijestolje »kao pravi sin« (tanquam filius ma- 
sculinus). Nema sumnje da kraljica svoje nasljedno pravo ističe 
osobito zato što je jamačno bilo ljudi koji su poricali pravo njezino. 

Međutim su se kraljice nekako pogodile i s Mlecima. Tek poslije 4. 
veljače 1383. bijahu se mletački poslanici Pavao Morosini i Petar Bra- 
gadini spremili na put u Ugarsku. Vijeće Republike dade im onoga dana 
naputak kako da izvrše svoje poslanstvo. Dužd Antun Venerio doznači po 

šest dukata dnevno za svakoga, dade im za pratnju osam sluga, jednoga 
bilježnika, blagajnika, pače i kuhara. Čim dođu na kraljevski dvor, neka 
najprije iskažu duboku žalost Republike zbog smrti kralja Ludovika i 
radost što se kraljice nalaze u dobrom stanju, i napokon neka im oči- 
tuju spremnost Republike za svaku dobru službu na njihovu čast. Ako 
bi kraljice ili baruni zapodjeli govor o stvarima, koje bi se ticale Re- 
publike i njezina stanja, neka odgovore općenito kako već umiju; ako 
bi pak stvari bile vrlo zamašne, te se sudarale s čašću i korišću Republi- 
ke, neka pišu vijeću i čekaju na njegov odgovor. Sami da ne započnu 
nikakvih dogovora, nego ako ne bi kraljice toga učinile, neka se časno 
oproste s njima i s velikašima, pa neka se onda kući vrate. 

Negdje u ožujku ili travnju boravili su mletački poslanici na kra- 
ljevskom dvoru u Ugarskoj. Jamačno su dobivene naloge točno izvršili 
kako im je naputak određivao. Što se inače zbivalo, nije zabilježeno; sa- 
mo se zna da su im neki velikaši, kao palatin Nikola Gorjanski, erdeljski 
vojvoda Ladislav i senjski biskup Toma, predlagali kako bi zgodno bilo 
kad bi se utanačio savez (liga) između Republike i Ugarske. Velikaši su 
jamačno tim savezom mislili u jednu ruku osigurati Dalmaciju od svake 
navale mletačke, a u drugu steći u Mletaka pomoći za rimskoga papu i 
napuljskoga kralja Karla Dračkoga, koji su baš u to vrijeme mnogo stra- 
dali od pretendenta, francuskoga kraljevića Luja Anžuvinca. Ali mletački 
poslanici, držeći se zadana im naputka, odgovoriše da nemaju od svoje 
Republike punomoći za taj posao, stoga da će prije svoje vijeće oba- 
vijestiti. Vrativši se potkraj travnja kući, priopćiše poslanici ponudu ve- 
likaša, našto vijeće u svojoj sjednici 4. svibnja zaključi neka poslanici 
pišu tobož u svoje ime rečenim velikašima da je vijeće rado i dobrohotno 
(placibiliter et benigne) saslušalo ponude njihove i da bi se po onom što 
su dokučili mogao naći način da se utvrdi dobar savez između obiju 
država. Međutim ipak do saveza ne dođe, nego bi naprosto potvrđen tu- 
rinski mir. Poslije toga stiže u Mletke bosanski biskup Juraj, kao posla- 
nik kraljica, te 15. svibnja 1383. primi od dužda i vijeća u nazočnosti 
mletačkoga kancelara i povjesničara Raphaina de Caresinis prisegu na 
evanđelje da će turinski mir i sve njegove uvjete vjerno i točno obdrža- 
vati. Odmah zatim posla i Mletačka Republika svoga poslanika Saracena 
Dandola u Ugarsku da pred njim polože jednaku prisegu kraljice Eliza- 
beta i Marija. Nazočnost mletačkoga poslanika na kraljevskom dvoru 
dade opet povoda te se stalo natucati o savezu između obiju država; ali 
ni taj put ne bi ništa utanačeno. Pače Mletačka Bemiblika približi se 
zatim bosanskomu kralju Stjepanu Tvrtku, očitomu tada protivniku kra- 
ljica, primi ga 30. srpnja 1383. za svoga građanina, pače mu poslije 
dopusti da u Mlecima o svom trošku dade sagraditi dvije galije. 

Kraljica Elizabeta kao skrbnica nedorasle svoje kćeri učini uto pro- 
mjenu u upravi Hrvatske i Dalmacije. Budući da je dosadanji ban Eme- 
rik Bubek ionako bio mnogo zabavljen izvan svoje banovine, a k tomu 
ga je i sada čekala druga zadaća, riješi ga ona u milosti dosadanje časti 
njegove (banatum Dalmatiae et Croatiae magnifico viro Enrico... salva 
dilectione auferentes), pa povjeri banovinu hrvatsku prijašnjemu erdelj- 
skomu vojvodi Stjepanu Lackoviću. Posebnim pismom, izdanim 15. lipnja 

PRILOG 17 





SREBRNA RAKA SV. ŠIMUNA U CRKVI ISTOGA IMENA U ZADRU 
Izradio ju je u Zadru god. 1377—1380. milanski zlatar Franciscus de Mediolano (Fran- 
cesco orefice, q Antonio, da Sesto, territorio di Milano, abitante di Zara) po nalogu i o trošku kraljice 
Elizabete, supruge kralja Ludovika I. Na pokrovcu vidimo s jedne strane kip sv. Šimuna u naravnoj 
veličini, a na drugoj strani prikazani su na tri polja različiti prizori, u srednjem sam umjetnik Fran- 
Ciscus kako izrađuje raku. Na pobočnim stranama pokrovca smješten je po jedan grb ugarskih Anžuvi- 
naca s kacigom, koja je nakićena nojevom glavom kako drži potkovu u kljunu. S obje strane grba nalazi- 
mo slova L(udovicus) R(ex). Sama raka razdijeljena je na osam polja; obje glavne strane imaju po tri 
polja, a svaka pobočna jednu, Tu su prikazane različite zgode i čudesa koja se tiču moći svečevih.!» 


ia [Raku su izradili spomenuti Francesco iz Milana, zatim Andrija Markov iz Za- 
greba, Petar Blažev iz Raše, Stipan Pribčev i Mihovil Damjanov. Ukrašena je reljefima 
s prizorima iz legende o sv. Šimunu i reljefima koji prikazuju ulazak kralja Ludovika u 
Zadar, bana Pavla Šubića sa ženom, kraljicu Elizabetu (Jelisavu), smrt Stjepana Kotro- 
manića itd.] 

PRILOG 19 


POVELJA STJEPANA I IVANA PA BANFFYJA) OD LENDAVE 
lavonije 


banova kraljevine 


izdana u Dubici 6. siječnja 1385. kojom pozivaju knezove Blagajske i druge knezove da štite redovnike crkve blažene djevice Marije kod Dubice (12). 

u Budimu, obavijesti kraljica o toj promjeni načelnike, općine i građane 
gradova Zadra, Šibenika, Trogira, Splita, Dubrovnika, Raba i Nina, za- 
povjedivši im podjedno da novoga bana u svem slušaju i dužno mu 
počitanje iskazuju. 

Novi ban Stjepan Lacković dođe u Zadar baš prvoga kolo- 
voza 1383. kako je to zabilježio suvremeni ljetopisac zadarski Pavao 
Pavlović. On bijaše sin nekadanjega hrvatskoga bana Stjepana Lackovića 
(1351—1352) od plemena Apor, koji se bijaše za Ludovika proslavio u 
Napulju i za nagradu primio od njega gradove Čakovec i Štrigovo u 
Međimurju. Porodica dakle Lackovića bijaše po milosti kralja Ludovika 
ugledna i jaka, te se zato i kraljica Elizabeta mogla nadati da će sin slav- 
noga bana Stjepana starijega zajedno sa svojom braćom (Emerikom, Ni- 
kolom, Ladislavom) vjerno i nepokolebivo braniti pravo nasljedstva nje- 
gove kćeri Marije i zaručnika joj Sigismunda. No da li su njezine nade 
bile opravdane, imale su tek potonje zgode pokazati. 

(Prilike u Poljskoj, 1382. do 4. ožujka 1386.) Kralj Lu- 
dovik bijaše malo pred svoju smrt sklonio poljske staleže da su kćer 
njegovu Mariju priznali za svoju buduću kraljicu, a njezina zaručnika 
Sigismunda za budućega kralja. Sigismund bijaše pače pošao u Poljsku 
da obikne tamošnjemu životu, i da uđe u volju poljskoj gospodi. Tu mu 
bijahu glavni savjetnici nadbiskup gnijezdanski Bodzanta, zatim vrhovne 
staroste Domarat i Sendzivoj. Mladi Sigismund nazivaše se već tada 
»baštinik« ili »gospodar Kraljevstva Poljskoga« (heres regni Polonie). 

Ali čim se kralj Ludovik rastavio s ovim svijetom, promijeniše se 
odmah prilike u Poljskoj. Ugarsko vladanje kroz dvanaest godina nije 
nimalo bilo Poljacima poćudno, a sad se podiže velikopoljsko plemstvo, 
te izjavi da će Sigismunda samo onda primiti za kralja, ako otpusti 
omraženoga starostu Domarata, te se uz to obveže da će zajedno sa 
svojom suprugom stalno prebivati u poljskoj državi. Sigismund, koji 
nije još navršio ni petnaest godina, te je bio sasvim u vlasti Domarata i 
njegovih prijatelja, otkloni te zahtjeve, jer da je prihvatio osobito drugi, 
bio bi se morao odreći Ugarske i Hrvatske, koje ne bi jamačno htjele 
biti nuzzemlje poljske. Ali ni Poljaci ne popustiše, nego zaključiše malo 
zatim 28. studenoga 1382. na saboru u Radomsku da će za svoju kraljicu 
priznati samo onu od Ludovikovih kćeri koja će biti spremna sa svojim 
suprugom stanovati u Poljskoj. Tim zaključkom zakrčiše put do prije- 
stolja kraljici Mariji i njezinu zaručniku Sigismundu i utriješe put mla- 
đoj sestri Jadvigi. Zajednica među Ugarskom i Poljskom bude tim ta- 
kođer prekinuta, a Sigismundu, koji je imao nešto privrženika u Maloj 
Poljskoj, ne preostade drugo nego da se vrati u Ugarsku, ne odrekavši se 
ipak svake nade da bi se mogao kada tada ovjenčati krunom Pjastovića. 

Čini se da je istoj kraljici majci Elizabeti u neku ruku godio otpor 
Poljaka proti Sigismundu. Donekle nije doista voljela Sigismunda, a k 
tomu ju je i boljelo što joj je mlađa kći Jadviga ostala bez ičega, dok je 
otac starijoj kćeri namijenio dvije krune. Napokon morala je Elizabeta 
ugađati i željama poljskoga naroda, budući da je još uvijek opstojala 
jaka strana koja nije htjela da čuje ni za jednu kćer njezinu, nego se 
okupila oko mazovskoga kneza Ziemowita, potomka Pjastovića. 


234 TREĆE DOBA 


Sve te prilike pridonijele su nedvojbeno da je sama kraljica Eliza- 
beta stala raditi za svoju mlađu kćer Jadvigu. Još u prosincu 1382. po- 
ruči Poljacima da ustraju u svojoj odanosti prema Ludovikovim kće- 
rima i da se ne poklone nikomu, pače ni Sigismundu. Potkraj veljače 
1383. javi opet Poljacima da ih u ime svoje kćeri Marije oslobađa svake 
zakletve položene bud njoj bud njezinu zaručniku; mjesto nje neka prime 
Jadvigu, te neka je idućeg Uskrsa okrune za svoju kraljicu. Poljski sta- 
leži prihvatiše tu ponudu 28. ožujka na saboru u Sieradzu, te odrediše 
još da Jadviga do Duhova (10. svibnja) dođe u Krakov, gdje će je ovjen- 
čati kraljevskom krunom. 

Duhovi međutim osvanuše, a Jadvige ne bi. Velikaši poljski bijahu 
došli u Sandecz da dočekaju kraljicu Elizabetu i Jadvigu i da ih odvedu 
u Krakov. No ondje im stiže poziv od Elizabete da dođu k njoj u Košice. 
Oni se odazvaše i pođoše u Košice, gdje su s kraljicama Elizabetom i 
Marijom ponovno ugovarali (oko 17. svibnja). Jadviga bi doduše pridr- 
žana za kraljicu, ali njezina krunidba bi odgođena do Martinja (11. stude- 
noga) 1383. Uz to bi utanačeno da će Jadvigu, ako bi umrla bez poto- 
maka, naslijediti u Poljskoj starija sestra Marija, a obratno će Jadviga 
baštiniti Ugarsku ako Marija ne bi imala poroda. 

Očito je da je kraljica Elizabeta na stanku u Košicama opet poradila 
u prilog svojoj starijoj kćeri Mariji, te se unatoč prijašnjim dogovorima 
pomišljalo i na mogućnost da bi se obje države opet jednom mogle naći 
pod jednim glavarom. Bit će da su u tom pogledu djelovali na kraljicu 
majku ugarski velikaši, osobito palatin Nikola Gorjanski, kojima je ja- 
mačno bilo stalo da Poljska i dalje ostane uz Ugarsku. No vrlo je vje- 
rojatno da je i češki kralj Vaclav uto pregnuo da osveti sramotu svoga 
brata Sigismunda, koji je nedavno morao gotovo umaknuti iz Poljske. 
Vaclav je jamačno zahtijevao od Elizabete da se ispune ugovori i odredbe 
pokojnoga kralja Ludovika, pa da se Sigismundu makar silom prokrči 
put na poljsko prijestolje. Elizabeta morala je privoliti na taj zahtjev, to 
više što se bio u Poljskoj proglasio kraljem mazovski knez Ziemowit. 
I tako kraljica majka, umjesto da prema dogovorima u Košicama opremi 
mlađu kćer Jadvigu, posla u Poljsku markgrofa Sigismunda s 12.000 
vojske, pridijelivši mu za savjetnike ostrogonskoga nadbiskupa, kardina- 
la Dmitra, i druge velikaše. Čete ugarske nemilo poharaše čitavu Mazovi- 
ju i susjedne oblasti, pače i posjedovanja gnijezdanskoga nadbiskupa biše 
ljuto opustošena. Tek posredovanjem opoljanskoga vojvode Vladislava, 
nekadanjega palatina ugarskoga, utanačeno bi na početku listopada 1383. 
primirje između Sigismunda i Ziemowita do idućega proljeća. U takvim 
prilikama ne bijaše ni spomena da bi kraljevna Jadviga prema obećanju 
svoje majke došla na Martinje u Krakov i ondje bila ovjenčana za kra- 
ljicu. Pače poljski poslanik, krakovski kastelan Sendzivoj, koji je radi 
toga potražio kraljicu Elizabetu u dalekom Zadru, bačen bi od nje u 
tamnicu, iz koje se međutim sretno spasio. 

Poljacima bijaše napokon dodijalo to neizvjesno stanje. Dne 2. ožuj- 
ka 1384. skupiše se u velikom broju na saboru u Radomsku, te poslaše 
odanle priprosta plemića kraljici Elizabeti u Ugarsku da joj isporuči 
njihovu posljednju riječ. Ako do 8. svibnja ne bude Jadvige u Krakovu, 

neka Elizabeta više ne očekuje poljskih poslanika, jer se sabor prisegom 
zavjerio da će toga dana birati drugoga kralja. Na tu poruku imenova 
kraljica Elizabeta Sigismunda namjesnikom za Poljsku, te ga s novim 
četama posla prema toj zemlji. Ali sada planuše ogorčenjem i dotadanji 
privrženici Anžuvinaca, te sav narod odluči oduprijeti se nametniku. Si- 





JADVIGA, KRALJICA POLJSKA 


Po slici u stolnoj crkvi u Krakovu. 


gismund bijaše dopro tek do Lubrova u Šipuškoj županiji, kad mu do- 
đoše u logor poslanici krakovskoga i sandomirskoga plemstva te mu 
očitovaše da ga nikad neće priznati ni za kralja ni za namjesnika; ako 
bi pak s vojskom prekoračio među, dočekat će ga kao neprijatelja. Si- 

gismund se uvjeri da mu je poljsko prijestolje izmaklo i stade ugovarati. 
Obeća uz drugo da će sam Iraljicu Elizabetu skloniti da najkasnije do 
Duhova pošalje Jadvigu u Poljsku. Da li je Sigismund obećanje svoje 
smjerao ispuniti, više je nego dvojbeno. 

Međutim i Duhovi 1384. prođoše, a Jadvige ne bi. Nezadovoljstvo je 
stoga među Poljacima sve više mah uzimalo; napokon bi za 22. rujna 
urečen sabor na kojem će se birati novi kralj. Sad se prepade Elizabeta, 
te posla napokon Jadvigu u Krakov. Pridružila joj ostrogonskoga nad- 
biskupa Dmitra, čanadskoga biskupa Ivana i više svjetovnih velikaša. 
Dolaskom Jadvige umiri se opet Poljsko Kraljevstvo, te 15. listopada 
1384. ovjenčaše u Krakovu gnijezdanski nadbiskup Bodzanta i krakovski 
biskup Ivan Radlicki kćer Ludovika Anžuvinca starom krunom Pja- 
stovića. 

Na prijestolju poljskom usred Krakova, a u kraljevskom gradu Wa- 
welu stolovala je sada mlada kraljica Jadviga, djevojka od trinaest go- 
dina. A bila je ne samo mlada, nego i ljepota na glasu. Poljski ljetopisac 
Diugosz kaže da joj u ono doba nije bilo takmice u čitavom svijetu 
(neque enim pro ea tempestate in universo orbe parem aestimata est in 
pulchritudine habuisse); dok opet talijanski pisac iz Padove priča da se 
po svim stranama široke zemlje slavila mila i sjajna ljepota mlade kra- 
dice (per tutte le parti del mondo era nota la chiara e splendida bellezza 

ella regina). Glas o ljepoti mlade kraljice bijaše dopro u pogansku 
Litvu, te je veliki knez litavski Jagelo (Jagiello) zaželio da mu bude su- 
pruga. Potaknut možda i poljskom vlastelom, posla on na početku god. 
1385. svoje poslanike u Krakov, koje su vodila braća njegova Skirgielo 
i Boris. Ti stupiše 18. siječnja pred četrnaestogodišnju kraljicu, snubeći 
je za svoga kneza Jagela. Ako ona privoli, Jagelo će s čitavim rodom svo- 
jim, s plemstvom i pukom svojim ostaviti poganstvo, preći u krilo rimo- 
katoličke crkve i čitavo svoje blago potrošiti za boljitak obiju država. 
Sve što je Poljska za prijašnjih vremena izgubila, povratit će joj svojim 
trudom i troškom; sve poljske sužnje, koje su Litavci za minulih ratova 
zarobili, pustit će na slobodu. Napokon obeća da će sve litavske i ruske 
oblasti svoga vladanja združiti s Poljskim Kraljevstvom u jednu državu. 
Sve te sjajne ponude ne mogaše međutim Jadviga prihvatiti, budući da 
je još god. 1378. kao dijete od sedam godina bila vjenčana s austrijskim 
vojvodom Vilimom, sinom Leopoldovim, s kojim se poslije više puta 
sastala, te ga od srca zavoljela. No kako su je velikaši salijetali da ne 
odbije tako moćna prosca, posla ona litavske poslanike k majci svojoj u 
Ugarsku neka se s njom dogovore. Poslanici zaista pođoše da u preprede- 
ne Elizabete izrade što nisu mogli dokončati u Krakovu. Lukava Elizabeta 
dočekala ih kraljevski, pa stala onda na sve strane plesti i snovati, ne 
mareći toliko za rane srca kćerina koliko za moć i slavu svoje obitelji. 
Uto došao u Budim i austrijski vojvoda Leopold, otac supruga Jadvigina, 
da obrani pravo svoga sina; ali Elizabeta nadmudrila ga pustim obeća- 
njima (28. srpnja), a uto se objeručke prihvatila posla da sveže dijete 
svoje s poganinom Jagelom. Nakon nekoliko mjeseci javnih i tajnih do- 
govaranja pukao sud Jadvigi: poljska se gospoda sporazumila s kraljicom 

majkom, a onda Wlodek Krakowski i Nikola Ossolinski u kolovozu 1385. 
pošli u Litvu. U Krevi zatekoše kneza Jagela, te mu od Elizabete i polj- 
skoga plemstva doniješe dobre glase. 


Međutim požali Jadviga što nije naprečac odbila litavskoga kneza 
Jagela. Ne mogući dulje zatomiti boli srca svoga, posla tajno svoga po 
uzdanika Gniewosza Dalewicza k svomu suprugu Vilimu, te ga pozove da 
što prije dođe u Krakov i da jednom učini kraj svima spletkama. Vilim 
jedva to dočekao. Skupio kićenu družinu, nagomilao blaga i zlata, te 
osvanuo pred Krakovom baš u onaj čas kad su se poljski poslanici ročili 
s Jagelom u Litvi. Vilim ušao već u varoš i pohitao u kraljevski grad 
Wawel da zagrli svoju vjenčanu drugu, kad eto zla: pred njim zatvorio 
vrata kastelan krakovski Dobieslav Kurozweki, privrženik litavskoga kne- 
za. Nevoljni Vilim morao se nastaniti u varoši ispod kraljevskoga grada. 
Tu se sastajao sa svojom suprugom u blagovalištu franjevačkoga samo- 
stana, kamo bi Jadviga gotovo svaki dan dolazila. Poslije se Vilim kra- 
dom ušuljao i u kraljevski grad. Ali najednom začu za to kastelan Dobie- 
slav. Bijesan pohitao u odaje, ali više ne nađe Vilima. Domišljata Jadviga 
pustila ga po konopu iz grada, pa se tako bijedni Vilim spasio od lju- 
tog dušmanina svoga. Sad Dobieslav stao još budnije paziti na kraljicu. 
Zavjerio se da se ona neće više sastati s Vilimom, pa bilo što mu drago. 
Vilim se opet nastanio u varoši, a Jadviga pohitala da ga pohodi. Htjela 
ona da sa družinom svojom izađe iz grada Wawela, a kad tamo, gradska 
vrata zamandaljena. Dobieslav zapovjedio straži da ih ne otvara ni samoj 
kraljici. Planula Jadviga, ali straža je ne sluša. Skupilo se gospode i dvo- 
rjanika. Kraljica se tuži što joj ne dadu ni da se rastane sa svojim voj- 
nom; ali Dobieslav ostaje tvrd i gluh. Mlada kraljica, zastiđena i osra- 
moćena, planula od silna gnjeva. Skočila k stražaru, silom mu iz ruku 
istrgla sjekiru i poletila da rasiječe mandalu. Ali uto navališe gospoda te 
je molbama i zaklinjanjem odvratili od toga nauma. 

Nebogi Vilim morade nato pobjeći iz Krakova, i ne oprostivši se 
sa svojom ženom, a tužna Jadviga vrati se slomljena srca u odaje kra- 
ljevskoga dvora. Ali je našla i tješitelja u žalosti svojoj. Nadbiskup gni- 
jezdanski, biskup krakovski, staroste, kastelani i sva sila poljske vla- 
stele zgrnula se oko kraljice, pa je tješili i bodrili da zaboravi na Vi- 
lima. Neka pregori svoju ljubav da učini sretnom i Kraljevinu Poljsku 
i Kneževinu Litvu, neka pođe za kneza Jagela, pa će spasiti milijune po- 
ganskih duša i osnovati moćnu dinastiju, koja će sjajno vladati najve- 
ćom i najmoćnijom državom na istoku Evrope. Ostavljena i osamljena 
kraljica naposljetku privoljela na tu žrtvu. 

Već 12. siječnja 1386. boravilo je novo poljsko poslanstvo u Wol- 
kowysku u Litvi. Jagelo vjenčat će se s Jadvigom, a brak njezin s Vilimom 
Habsburgom razriješit će sveta stolica rimska. Suprug Jadvigin bit će 
kralj poljski i veliki knez litavsko-ruski. Kad bi sve utanačeno, pođe 
Jagelo u Poljsku, te 12. veljače 1386. uđe svečano u Krakov. Jagelo ostade 
sav začaran kad mu knezovi mazovski i kujavski dovedoše bajnu kra- 
ljicu svoju pred oči. A i Jadviga se ponešto smiri kad ugleda Jagela, 
muža krasna u najljepšim godinama, pravoga viteza i kneza. Tri dana 
zatim (15. veljače) primi Jagelo s čitavim nekrštenim rodom svojim sv. 

krst po obredu rimske crkve, a 18. veljače privede k žrtveniku lijepu 
Jadvigu, pošto bijaše njezin brak s vojvodom Vilimom razvrgnut. Jagelo 
dobi na krstu ime Vladislav. Nekoliko dana poslije, dne 4. ožujka 1386. 
ovjenčan bi za kralja poljskoga. Baš onoga dana kad je gnijezdanski 
nadbiskup Bodzanta uresio Vladislava Jagela krunom Pjastovića vratio 
se nesretni Vilim ocu svomu u Beč. 

Tako se Poljska posve odvojila od Ugarske. Nova dinastija Jagelo- 
vića ne samo da je vladala sretno i slavno svojom kraljevinom, nego je 
poslije više puta znatno utjecala na sudbinu Ugarske i Hrvatske. Po- 
tomci pače Jagela i Jadvige popeše se u XV stoljeću i na prijestolje 
ugarsko i hrvatsko. 


(Buna u Vrani, 1383. i urota u Zadru, 8. srpnja 
1384; liga hrvatskih velikaša, 1384. i uzroci zavjere.) 
U isto vrijeme, kad je kraljica Marija sa svojim zaručnikom Sigismun- 
dom izgubila Kraljevinu Poljsku, potresena bi vlast njezina i majke joj 
Elizabete u Hrvatskoj i Dalmaciji. Mnogo su tomu pridonijeli Mleci i uz 
njih bosanski kralj Stjepan Tvrtko, ali najviše neki velikaši hrvatski. 
Od tih pak stao se u to vrijeme osobito isticati Ivan Paližna, po- 
glavar ili prior reda ivanovaca u Hrvatskoj i Ugarskoj, kojemu je bila 
stolicom znamenita Vrana na jugoistoku Zadra. Red vitezova ivanovaca 
držao je prostrana imanja ne samo u Hrvatskoj, nego i u Ugarskoj, pa 
je tako poglavar tih vitezova bio jedan od najsilnijih i najuglednijih 
velikaša. 

Nije još točno istraženo podrijetlo i porodične prilike toga zname- 
nitog muža. Spomenici ga zovu Johannes de Palisna (Palixna, Palysna, 
Palishna). Kod Garešnice stoji i danas maleno selo Palešnik sa 123 
kuće i 620 stanovnikaž; god. 1334 spominje se »ecclesia s. Petri de 
Palichna« u arciđakonatu komarničkom (de Kamarcha) uz mjesta 
Ludbreg, Koprivnicu, Rasinju, Rovišće, Virje (Prodauiz) i Đurđevac 
(Susicha). Prema tomu sude noviji povjesničari hrvatski da je Ivan 
Paližna bio rodom iz stare županije Križevačke. Ima međutim i u današ- 
njoj Dalmaciji neko mjesto Polesnik (Policnich) u ninskoj općini 
između Dračevca, Slivnice i Islama; tu se na sjevernom kraju sela Po- 
lesnika na odignutom brijegu koče ostaci sredovječnoga grada s dvije 
oble kule koji bi nekad podignut na ruševinama rimskoga logorišta 
(castrum). Možda je taj grad bio djedovina Ivana od Paližne? Bilo me- 
đutim jedno ili drugo, Ivan Paližna bio je podrijetlom i srcem Hrvat, 
kao i brat njegov, knez Toma, i kao njegovi sinovci Ivan mlađi, Nikola 
ili Mikloš i Berislav (Werislaw), koji su svi znatno utjecali na sudbinu 
svoga naroda. 

Ivan Paližna bio je priorom Vrane još za kralja Ludovika. Dne 26. 
svibnja 1381. tužili su ga kralju Ludoviku što je prisvojio dva sela u 
okolišu zadarskom, naime Bojišće i Zablaće. Malo nakon smrti kraljeve 


2 (Prema popisu stanovništva od 1971. Palešnik je imao 160 domaćinstava i 617 stanov- 


nika.) 
3 (Suvremena historiografija također smatra da su Paližne vjerojatno prozvani po tom 


Palešniku.] 

opet založi on 29. rujna 1382. Nove dvore (Uj udvar) na rijeci Kaniži u 
Zaladskoj županiji za 4000 dukata, i to sa znanjem i privolom kraljice 
Elizabete, jer da mu je vrlo potrebita ta svota novaca »za obranu i uzve- 
ličanje svete matere crkve«. I u prvoj polovici god. 1383. živio je Ivan 
Paližna još nekako u sporazumu s objema kraljicama. Dne 22. travnja 
bijaše župan kraljevskih udvornika u županiji Tolnanskoj, po imenu ma- 
gistar Jakov de Kolus, navalio na priorov posjed Gerenas u istoj župa- 
niji, te mu silom odvukao na kraljevsko zemljište njegova podanika 
Ivana, sina Wogizova. Zbog toga nasilja potužio se Ivan Paližna kraljici 
Mariji, koja je povjerila stolnobiogradskomu kaptolu da istraži stvar. I 
zaista je kaptol ustanovio 9. svibnja da je župan kraljevskih udvornika 
počinio nasilje s kojega je bio okrivljen. 

Možda nije prior Ivan Paližna dobio tražene zadovoljštine zbog toga 
nasilja župana kraljevskih udvornika, možda je bio također ozlojeđen što 
nije mogao dokrajčiti parnice proti drugomu svomu protivniku, naime 
proti meštru kraljevskih konjušnika Stjepanu Dionizijevu. Ali možda su 
bile i druge posve političke stvari koje su priora Ivana Paližnu u sredini 
godine 1383. potaknule da se podignuo protiv kraljica Elizabete i Marije. 
Neće biti presmiono, ako nagađamo da je već tada bosanski kralj Stje- 
pan Tvrtko sa svojim velikim vojvodom Hrvojem Vukčićem Hrvatinićem, 
a možda sporazumno s Mlecima, naputio i onako zlovoljnoga priora Ivana 
Paližnu da podigne bunu protiv kraljica i njihova svemoćna palatina i 
savjetnika Nikole Gorjanskoga. 

Bilo što mu drago, svakako je utvrđeno da je prior Ivan Paližna u 
srpnju ili kolovozu 1383. zasnovao bunu, kojoj je bilo sijelo baš njegova 
stolica u Vrani. Tko je sve stao uza nj, ne zna se: ali nije nevjerojatno 
da mu se pridružio i novi hrvatsko-dalmatinski ban Stjepan Lacković, u 
kojega se Elizabeta tako slijepo pouzdavala. No nije dugo prošlo, te su 
glasi o buni Ivana Paližne stigli u Budim objema kraljicama. Već 6. 
rujna javlja Elizabeta rektorima i vijeću grada Trogira da će naskoro s 
pomoću Božjom doći u Kraljevinu Dalmaciju, gdje će urediti neke za- 
mašnije poslove. A već prije bijaše zapovjedila Trogiraninu Augustinu 
Kažotiću da joj privede nešto vojnika ( balistrarios) u njezinu službu. 
Jamačno je skupljala vojsku da svlada bunu vranskoga priora. 

Kraljica Elizabeta održala je svoju riječ. Dne 24. listopada stiže ona 
zaista u Zadar. S njom bijaše i kći njezina, kraljica Marija, novi ban 
Emerik Lacković i pečujski biskup, kardinal Valentin. Jamačno su kra- 
ljičine čete odmah pohitale prema Vrani, koja se nije mogla držati, nego 
se 28. listopada predala. Slavodobitna kraljica skinu smjesta priora 
Ivana Paližnu sa svih njegovih časti, našto on po svoj prilici pobježe u 
Bosnu k svojemu prijatelju, kralju Stjepanu Tvrtku. Elizabeta ostade 
sada više od dva mjeseca u Hrvatskom Kraljevstvu da zatre svaku klicu 
nezadovoljstva i otpora. Pri tom je, dakako, postupala više blagošću 
nego silom. Treći dan Svisveta, 3. studenoga 1383, objavi ona svomu 
admiralu, Genovljaninu Simonu, zatim svojim predstojnicima komore, 
solana i tridesetnica da od njezinih kraljevskih dohodaka isplate gradu 
Trogiru 2000 zlatnih forinta da se tim novcem poprave gradske zidine 
i zgrade koje su ostale iza posljednjeg mletačkog rata oštećene. Sutradan 

pođe kraljica u Vranu, gdje je po svoj prilici namjestila novoga priora, 
a onda se odmah vrati u Zadar, gdje 5. studenoga potvrdi gradu Šibe- 
niku stara privilegija, statut i druga prava. I Zadrane same nastojaš+ 
utvrditi u vjernosti, te odlikova osobito kastelana i vikara Vladislava, a 
i kroničara Pavla Pavlovića, tadanjega rektora, kojemu bi povjereno da 
čuva ključ rake sv. Šimuna. 

Osim Zadra i Vrane obiđe Elizabeta i druge gradove i mjesta po 
Hrvatskoj i Dalmaciji. Potkraj studenoga i u prosincu 1383. boravila je 
u Slavoniji, gdje je bila u Zagrebu i Križevcima. U Zagrebu je svakako 

boravila dulje vrijeme, budući da 1. travnja 1384. nalaže iz Budima sla- 
vonskim banovima Stjepanu i Ivanu Banićima od Lendave neka od po- 
danika njezinih u svojoj banovini skupe novaca da namire građanima u 
Gradecu kod Zagreba »troškove za živež« što su ih imali prigodom nje- 
zina boravka u tom gradu. Baš u Zagrebu zapovjedi 25. studenoga kra- 
ljica Marija zagrebačkomu biskupu Pavlu Horvatu da samostanu pavlina 
u Dubici povrati posjed Otok, koji im bijaše oteo Ivan Paližna, nekad 
prior vranski (condam prior Auranae). Uoči Božića, dne 20. prosinca 
1383, bila je Elizabeta u Križevcima, gdje je izdala povelju mazovskomu 
knezu u Poljskoj. Još 3. siječnja 1384. boravila je u Sušici (in villa Su- 
sicha) kod Đurđevca, a 3. ožujka u Mitrovici (in Sancto Demetrio); a 
onda se vratila u Ugarsku, misleći da je Hrvatsko Kraljevstvo posve 
primirila. 

Međutim, kraljica se ljuto prevarila. Nema zajamčenih vijesti, ali je 
sigurno da se je odmah nakon njezina odlaska iz hrvatskih krajeva stala 
dizati buna i otpor po čitavom Hrvatskom Kraljevstvu od Drave do 

međe bosanske. Pokret u hrvatskim zemljama stao se širiti i preko 
Drave u Ugarskoj, gdje su velmože i plemići rogoborili što kraljice nisu 
sazivale sabora, a još više što nisu htjele potvrditi ni Zlatnu bulu Andri- 
jinu ni dekrete kralja Ludovika. U takvim prilikama mislila je kraljica 
Elizabeta zajedno sa svojim pouzdanikom Nikolom Gorjanskim da u 
jednu ruku treba zadovoljiti pravednim tegobama plemstva, a u drugu 
silom ugušiti svaki i najmanji pokret. 

U Slavoniji bili su posve pouzdani banovi Stjepan i Ivan Banić od 
Lendave, ali nisu bili dovoljno jaki ni ugledni da vrše svoju vlast. I po- 
red opetovanih naloga kraljice Elizabete nisu mogli prisiliti slavonsku 
gospodu da namire trošak boravka obiju kraljica u gradu Zagrebu. U 
Hrvatskoj i Dalmaciji opet nije bilo bana otkad se iznevjerio Stjepan 
Lacković. Elizabeta stoga negdje poslije 30. ožujka 1384. oduze Stjepanu 
Lackoviću baniju u Hrvatskoj i Dalmaciji, te povjeri bansku čast u tim 
kraljevinama nekomu Tomi (Tomasinu) od Sv. Jurja, vjernomu i od- 
lučnomu mužu. Taj se smjesta uputi na jug i 15. svibnja svečano uđe 
u grad Zadar. Novoga bana pomagat će novi prior vranski, po imenu 
a de Bellero Monte, nasljednik svrgnutoga i prognanoga Ivana 
Paližne. 

Dok su se Elizabeta i Nikola Gorjanski nadali da će ban Toma od 
Sv. Jurja ugušiti svaki pokret u Hrvatskoj i Dalmaciji, mislili su neza- 
dovoljnike u Ugarskoj umiriti tim da se potvrdi Zlatna bula Andrijina 
i dekret kralja Ludovika. To su smjerali učiniti već i zato što su ugarski 
velikaši i plemići bili poslali na kraljevski dvor svoje poslanike, po ime- 
nu literata Pavla (de Poduersia) i Dionizija, sina Dominikova (de Ozto- 
pan) s molbom da im potvrde dekret kralja Ludovika. I zaista izda 
kraljica Marija 22. lipnja god. 1384. s privolom svoje majke Elizabete 
svečanu povelju kojom potvrdi ne samo očev dekret, nego i Zlatnu bulu 
kralja Andrije. U popisu duhovnih i svjetovnih dostojanstvenika na 
kraju povelje spominje se Pavao Horvat još kao biskup zagrebački, Ni- 
kola Szćchy kao sudac kraljevske kurije i Nikola Zambov [Zambd] kao 
magistar tavernika i požunski župan, očit znak da ili nisu još tada pri- 
stajali uz svrgnutoga bana hrvatskoga Stjepana Lackovića ili da se na 
kraljevskom dvoru nije još znalo za njihovu nevjeru. 

Međutim povelja Marijina bijaše izašla prekasno. Kako u Hrvatskoj 
tako i u Ugarskoj dizale se svaki čas bune i ustanci. Nikola Gorjanski 
bijaše prisiljen da sabire vojsku protiv ustaša. Dne 30. lipnja piše on 
pismo svomu pobratimu, plemenitomu i velemožnomu mužu Ladislavu, 
sinu Stjepanovu od Lučenca (de Lossoncz), u kojem mu poručuje ovako: 
»Volja je naše gospođe kraljice da sa svim svojim četama i družinom 
pođete u rat, a drugo da ne činite. I ako hoćete, darovat će vam ona 
jedan od svojih gradova, u koji ćete moći smjestiti svoju gospođu su- 
prugu, dok joj bude moguće pokloniti vam veća imanja. Izvolite o tom 
svoju nakanu gospođi kraljici priopćiti.« 

Dok je palatin Nikola Gorjanski kupio vojsku da svlada nezado- 
voljnike u Ugarskoj, osobito u porječju Vaga, u nekadanjoj oblasti 
Matije Trenčinskoga, otkrita bi 8. srpnja 1384. urota u samom Zadru, 
u tadanjoj stolici bana Tome od Sv. Jurja. Nije zabilježeno što su urot- 

nici smjerali ni s kim su bili u savezu, ali se zna za imena njihova. Bili 
su to Ivan Draperij, zet njegov dum Karol, Petar Franka Lance i Miško 
Milešić. Mora da su mnogo skrivili, jer se s njima postupalo vrlo strogo. 
Dne 11. srpnja biše Ivan, Karol i Petar javno na trgu pogubljeni, te su 
čitav dan bila njihova tjelesa s odrubljenim glavama izložena da se tako 
zastraše ostali žitelji zadarski. Poslije biše od posebnih sudaca raspro- 
dana imanja urotnika i namireni njihovi vjerovnici. Banu Tomi od Sv. 
Jurja, međutim, činilo se da nije dovoljno što su onako strogo kažnjeni 
urotnici. Na njegov zahtjev moradoše upravitelji grada Saladin Skla- 
dinić, Franjo Cedulinić i Koza Benjić sazvati za 18. srpnja gradsko! vi- 
jeće, te su onda ovi upravitelji zajedno s dvadeset i tri vijećnika obnovili 
savez (unitas) s banom u prilog kraljici majci Elizabeti i njezinim kće- 
rima Mariji i Jadvigi. Nakon toga pođoše u crkvu sv. Barbare pa polo- 
žiše na moći sv. Krševana prisegu vjernosti i odanosti rečenim kralji- 
cama. 

Odlučnim postupkom bana Tome od sv. Jurja ne bi samo ugušena 
urota u Zadru, nego je uopće ostala mirna čitava Hrvatska s Dalma- 
cijom. No zato planu odmah svom žestinom buna u Slavoniji, gdje se 
glavnomu kolovođi Stjepanu Lackoviću pridružio zagrebački biskup 
Pavao Horvat, bivši dvorski sudac Nikola Szćchy i mnogi drugi. O tom 
pokretu pisa sama kraljica Elizabeta 14. kolovoza 1384. iz Temišvara 
vjernim građanima u Gradecu tik Zagreba po prilici ovako: »Posve izvje- 
sno obaviješteni smo po kazivanju vrlo mnogih plemića i građana, naših 
vjernih podanika, da Pavao, biskup zagrebački, Stjepan (Lacko- 
vić), sin nekadanjega vojvode Stjepana, Nikola Szćchy, zatim 
njihova braća i saveznici kao sasvim himbeni odmetnici ne samo listo- 
vima i poslanicima, nego i osobno idu i obilaze naše vjerne podanike 
da ih svojim nevrijednim podmetanjem zavode u svoju stranku i sebi 
u prilog, a na otpor prema našemu veličanstvu (...sumus informate, ut 
Paulus, episcopus zagrabiensis, Stephanus, filius condam Stephani wa- 
yuode, Nicolaus de Zeech et fratres ac colligati eorumdem, tamquam per- 
versi dolositate rebelles tam per litteras et nuncios, quam personaliter 
irent et circuirent seducendo nostros fideles subditos per ipsorum ini- 
quas suggestiones ad eorum partem et favorem in contentum nostre maie- 
statis). Hoteći stoga takvu himbenu nevaljanštinu promišljenom razbo- 
ritošću predusresti, želimo i vašoj vjernosti tvrdo nalažemo da čim ugle- 
date ovo pismo, javno među sobom proglasite da se nijedan plemić, 
neplemić i kojega god drugoga staleža, zanimanja i dostojanstva čovjek, 
pa ni vaš sugrađanin, pod kaznu nevjere ne usudi uz one himbenike i 
odmetnike pristati ili im priteći u pomoć savjetom, službom ili subsi- 
dijama da tako ustraju u svojoj nevaljanštini i odmetništvu. Hoćemo 
i zapovijedamo, ako bi koji od rečenih buntovnika ili njihovih privrže- 
nika i službenika došao u vašu sredinu, da zarobite njih i njihove stvari 
i da ih onako zarobljene držite u znak vaše vjernosti. Isto tako zapo- 
vijedamo županu i podžupanu, a i sucima plemenitih ljudi u Zagrebač- 
koj županiji...« Nema sumnje da je kraljica Elizabeta ovakve posla- 
nice razaslala i na druge gradove i županije, pozivajući narod da ostane 
vjeran i da hvata odmetne velikaše. No i pojedinim velikašima uteče se 

za pomoć budna Elizabeta. Istoga dana, naime 14. kolovoza, upravi ona 
iz Temišvara slično pismo na magistra Ubula de Kallo. »Budući da su 
roditelji i pređi vaši«, pisa mu ona, »pa i vi sami vazda vjerni bili sve- 
tom kraljevskom dijademu i dosljedno tomu nekad gospodinu kralju 
Ludoviku, našemu predragomu suprugu, pa i nama i našim slavnim 
kćerima (natis)..., nalažemo vašoj vjernosti da se nipošto ne usudite 
poći na dogovor i u zajednicu naših očitih odmetnika, nekadanjega voj- 
vode Stjepana i njegovih saveznika, koji nastoje zavesti naše vjerne i 
odvratiti ih od gorljive vjernosti prema nama; nasuprot izradite u ime 
naše u svih koji su s vama združeni po bratimstvu, rodbinstvu, prija- 
teljstvu i drugovanju da ne pristupe k onomu dogovoru i zajednici (col- 
loquium et consortium) rečenih saveznika, naših odmetnika i kraljevstva 
našega protivnika.« 

Iz tih pisama kraljice Elizabete razabiremo jasno da je u kolovozu 
1384. postojao već velik savez hrvatske i ugarske gospode, uperen proti 
kraljicama i palatinu Gorjanskomu. Ti su saveznici (colligati) sabirali 
privrženike ne samo u Hrvatskoj, nego i u Ugarskoj, a služili su se pri 
tom ne samo poslanicama i 
poklisarima, nego su i sami 
začetnici pokreta obilazili 
po zemlji, nastojeći k sebi 
primamiti velikaše  plemi- 
će, županije i gradove. 
Buntovnici spremali su se 
tada upriličiti nekakvi do- 
govor ili stanak  (collogi- 
um) na kojem bi proglasili 
svoje tegobe i stvorili zak- 
ljučke za svoj daljnji rad. 
Iz kraljičinih pisama sazna- 
jemo nadalje da je glava te 
velikaške lige bio nekadanji 
erdeljski vojvoda i potonji 
hrvatski ban Stjepan Lacko- 
vić, a prvi do njega da su 
bili zagrebački biskup Pa- 
vao Horvat i sudac kraljev- 
skoga dvora Nikola Szćchy. 
Bivši prior Ivan Paližna bo- 
PEČAT NIKOLE GORJANSKOGA ravio je valjda kao bjegu- 


U četverokutnom polju, koje je obrubljeno s četiri obruča, 
vide se s. dvostruko unakrst savijene zmije. Natpis: nac na bosanskom dvoru, 


»S(igillum) domini Nicolai Hungarie palatini«. dok je opet Ivan Horvat, 
brat zagrebačkog biskupa i 


nekadanji ban mačvanski, boravio u Italiji, gdje je ratovao za Karla 
Dračkoga proti njegovu takmacu Luju Anžuvincu. Uz Ivana Horvata 
vojevao je u Napulju i jedan sinovac Ivana Paližne. 





244 TREĆE DOBA 


Stjepanu Lackoviću, biskupu Pavlu Horvatu i Nikoli Szćchyju pri- 
družili se naskoro drugi velikaši i plemići, osobito u Slavoniji. Poimence 
se spominje još Andrija Lacković, zatim Stjepan od Šimontorje, ne- 
davno još konjušnik na kraljevskom dvoru, i napokon Nikola Zambov, 
koji je prije tri mjeseca bio meštar kraljičinih tavernika. Od hrvatskih 
velikaša navodi se poimence među otpornicima krčki i modruški knez 
Stjepan Frankapan, dok se za njegova brata Ivana ne može ustanoviti 
uz koga je baš taj čas pristajao. Budući da su buntovnici bili većinom 
visoki duhovni i svjetovni dostojanstvenici, od kojih su neki do posljed- 
njega časa obnašali i najviše dvorske časti i bili tako reći drugovi po 
zvanju palatina Gorjanskoga, nije nevjerojatno da je neposredni povod 
njihovu otporu dao baš sam palatin, koji je svoje drugove potiskivao 
samo da se sva vlast državna sjedini u njegovim rukama. Suvremeni 
mletački pisac Laurentius de Monacis pripovijeda potanko kako je Ni- 
kola Gorjanski izrabio povjerenje kraljice Elizabete da joj ostale veli- 
kaše omrazi i utuvi u glavu kako je on sam jedino uzdanje njezino i 
kćeri njezine. »Zar ne vidiš«, govorio bi on kraljici majci, »da ti veli- 
kaši ni najmanje ne mare za tebe, koja vladaš ovom državom. Oduzmi 
ovomu baniju, onomu županiju da se ne bi suviše ponijeli i digli na tebe, 
pa razdaj časti i milosti onima koji stoje uza te. Nema nikoga osim mene 
tko bi se spominjao neizmjernih zasluga pokojnoga kralja.« Kraljica se 
zaista posve povjerila umnomu i odanomu palatinu, čime je naravno 
povrijedila ostale zaslužne muževe u državi. Nije im doduše otimala 
banije i županije, ali ih je zapostavljala i uskraćivala im časti za kojima 
su gramzili. Stoga se porodi baš veliko nezadovoljstvo među najvišim 
dostojanstvenicima, pače neki pomišljahu na to da kraljevsko žezlo 
oduzmu ženskoj glavi i da uzvise na prijestolje kojega muškarca. Neza- 
dovoljnici govorahu: »Što mislimo, dokle ćemo trpjeti vladavinu žensku, 
zavodljivu i na srdžbu sklonu? Naše joj usluge ne gode; mrskim nas 
okom gledaju (kraljica mati i kći), zaboraviše na našu krv koju smo 
nekad prolili u službi pobožnoga kralja. Kolike pogibelji i muke pretrpje- 
smo kad je kralj Ludovik s našim mačem pokoravao druge narode! Kra- 
ljica nas gleda ukloniti s časti na koje bijasmo nekad uzvišeni; pred 
nosom nam se zatvaraju vrata koja su nam nekad bila otvorena. A nitko 
joj osim palatina Gorjanskoga nije po ćudi. Valja da tomu nađemo 
lijeka, da nam mahnita žena (Elizabeta) ne prolije krvi, da nam ne ispije 
dušu i da nam ne otme našega blaga krvlju stečena!« 


Po pričanju Mlečanina Laurencija de Monacis bili su dakle pogla- 
viti uzroci pokreta žensko vladanje i svemoć palatina Nikole Gorjan- 
skoga. No bit će da su se hrvatski velikaši također žacali Sigismunda, 
zaručnika Marijina, smatrajući ga Nijemcem, tuđincem, kojemu treba 
zakrčiti put do prijestolja. I tako nije čudo da su saveznici napokon 
odlučili zbaciti s prijestolja Mariju i majku joj Elizabetu, pa proglasiti 
kraljem mušku glavu, dosadanjega napuljskoga kralja Kar la Drač 
koga. Ta njega su poznavali svi u dušu; on je nekad više godina bio 
herceg u Kraljevstvu Hrvatskom, on je uz to bio najbliži muški rođak 
kralja Ludovika. Nije ih nimalo pri tom smetalo što se Karlo Drački, 

Po bakrorezu iz XVIII stoljeća od Summontea. 


polazeći u Napulj, bio odrekao svakoga i najmanjega prava na ugarsko 
i hrvatsko prijestolje niti što on zaista nije imao nikakovih prava, budući 
da je to prijestolje pripadalo samo Karlu Robertu i njegovim izravnim 


potomcima. 

Borba između kraljevske i protukraljevske stranke mora da je pla- 
nula još u kolovozu 1384. No u Slavoniji kao da su u prvo vrijeme bili 
jači privrženici kraljica Elizabete i Marije, a osobito vjerni ban Stjepan 
Banić od Lendave, kojemu Elizabeta 16. rujna iz Sigeta tvrdo zapovijeda 
da ipak jednom skupi od podanika njezinih u svojoj banovini novce i da 
njima namiri građanima zagrebačkim troškove za uzdržavanje njezino 
prigodom boravka u tom gradu. Uopće su građani na Gradecu zagre- 
bačkom oduševljeno stajali uz kraljice, dok su žitelji u biskupskom i 
kaptolskom gradu morali pomagati biskupa Pavla Horvata i njegove 
drugove. Za tih borba bijaše nastradao Ivan de Pensauro, glavni kolek- 
tor apostolske stolice i odlučni privrženik kraljica, kojemu bijahu biskup 
Pavao i njegov vikar nanijeli golemu štetu. Na njegovu tužbu napisa 
kraljica Elizabeta 29. rujna 1384. u Košicama pismo sucima i građanima 
grada Zagreba, u kojemu im naloži da smjesta, čim im stigne pismo, 
navale na dvore zagrebačkoga biskupa (ad curiam ipsius episcopi et 
cellarium suum Zagrabie habitum) i da zaplijene ondje sve što nađu; 
ljude pak, koji bi stajali uz biskupa i njegova vikara, a i družinu nji- 
hovu neka zarobe, okuju u okove i drže za kraljicu. Ako toga ne bi 
učinili, neka se slobodno boje krajnje nemilosti njezine (gravissimam 
indignacionem incurrere pertimescitis). 


Međutim se naskoro okrenula sreća biskupu Pavlu Horvatu i nje- 
govim privrženicima. U listopadu 1384. znalo se u Mlecima da napuljski 
kralj Karlo Drački drži na Jadranskom moru četrnaest spremnih oboru- 
žanih galija, koje bi mogao ili bolje morao poslati prema Hrvatskoj i 
Dalmaciji radi koristi i napretka svojih poslova. Preokret u prilog Karlu 
Dračkomu i njegovoj stranci proizveo je nedvojbeno nekadanji mačvan- 
ski ban Ivan Horvat, brat zagrebačkoga biskupa Pavla. Ivan Horvat još 
je nedavno u Napulju ratovao za Karla Dračkoga .protiv francuskoga 
pretendenta, a sada se slavodobitno vratio u svoju domovinu da i opet 
radi u prilog svojemu odabraniku. Čim se negdje Ivan Horvat sa svojim 
četama pojavio u Slavoniji, nestade s poprišta dosadanjih banova Stje- 
pana i Ivana Banića od Lendave, našto se negdje potkraj rujna ili na 
početku listopada sam Ivan Horvat proglasi »banom čitave Slavonije«. 
On se nastani baš u Zagrebu da obrani stolicu svoga brata biskupa, pa 
stade živo raditi da što prije dopremi Karla Dračkoga u Hrvatsku. U to 
se ime dopisivaše s njim revno, predočujući mu jamačno kako bi po- 
trebito bilo da što prije pođe na put. Jedno takvo pismo posla mu preko 
Trogirana, koje zamoli posebnom popratnicom da mu ga pošalju. Ta je 
popratnica glasila po prilici ovako: »Ivaniš, ban čitave Slavonije, ljub- 
ljenim i vjernim sucima, vijeću i čitavoj općini grada Trogira ljubav i 
milost. Zahtijevamo od vas gorljivo da naše pismo, upravljeno na kralja 
Karla, otpravite rečenoinu kralju po nekomu između vas koji je za to 
sposoban. Ne tražimo od vas da to učinite iz dužnosti ili od običaja, nego 
po vašoj dobrohotnosti i naklonosti, pak ćemo i u većim stvarima ugoditi 
vašoj volji. Dano u Zagrebu petnaest dana nakon Miholja.« Što je u 
pismu bilo, nije poznato; ali Karlo Drački mogao se sada lako odazvati 

pozivu hrvatskih svojih privrženika, jer je baš uto umro njegov protiv- 
nik Luj Anžuvinski (10. listopada 1384), s kojim se dosad morao boriti 
za prijestolje napuljsko. 

Dok je tako u Slavoniji pretegnula stranka Horvata, umio je ban 
Toma od Sv. Jurja uzdržati mir u Hrvatskoj i Dalmaciji. Njega je gor- 
ljivo pomagao novi vranski prior Rajmund de Bellero Monte, koji je 
uz drugo 16. studenoga 1384. izdao u Zadru banu Tomi povelju kojom 
mu je ustupio tri sela u županiji Šopronskoj uz pogodbu da mu za njih 
daje godišnji dohodak od sto zlatnih forinta. U povelji ističe prior oso- 
mo koliko je ban stekao zasluga za crkvu, red ivanovaca, a i za prioriju 
u Vrani. 


(Izmirenje u Požegi, 27. travnja— 16. svibnja 1385. 
i osnova da se kraljica Marija uda za francuskoga 
kraljevića Luja.) Kraljica se Elizabeta uto živo zabrinula za bu- 
dućnost svoje kćeri Marije. Horvati i Lackovići nisu našli samo odziva 
u Slavoniji, nego i u samoga kralja Karla Dračkoga, a bosanski kralj 
Stjepan Tvrtko neprestano je bodrio hrvatsku gospodu na otpor, pače 
ugostio bjegunca Ivana Paližnu. Elizabeta je dobro slutila da se sprema 
velika bura, pa je nastojala da je predusretne. 

Potkraj veljače 1385. boravila je kraljica Elizabeta s kćerju Mari- 
jom i s čitavim dvorom svojim u gradu Požegi (in Pozega vara, ubi erat 
Curia reginalis; in Posegavar, opido reginali). Uz njih bijahu mnogi crk- 
veni dostojanstvenici, kao biskup bosanski Juraj, zatim palatin Nikola 
Gorjanski, vojvoda Crvene Rusije Emerik Bubek, Juraj Bubek i mnogi 
baruni, vitezovi, plemići i podanici. Očito bijaše kraljica došla na jug 
da stane na put daljnjem širenju pokreta. Tu u Požegi dođoše pred Eli- 
zabetu poslanici francuskoga kralja Karla VI moleći da pusti na slo- 
bodu neke odlične francuske sužnje, koji bijahu došli u pomoć fran- 
cuskomu pretendentu u Napulju, ali biše zarobljeni od Dubrovčana jer 
su im nanijeli znatnu štetu. Dogovaranja između francuskih poslanika 
i kraljica trajahu više dana, sve do 8. ožujka. Poslanici francuskoga 
kralja nastojali su uz glavnu zadaću obaviti i druge poslove, koje im 
bijaše povjerio njihov vladar i gospodar. Osobito su se trsili da ugode 
svemoćnomu palatinu Nikoli Gorjanskomu, kojega je pače kralj Karlo 
VI dne 7. ožujka u Parizu imenovao svojim vijećnikom (consiliarium 
nostrum) i uz to mu doznačio sve dohotke od te časti. Čini se da su već 
tada francuski poslanici iznijeli prijedlog da se mlada kraljica Marija 
okani svoga dosadanjega zaručnika, markgrofa Sigismunda, koji nije 
bio poćudan ni Ugrima ni Hrvatima, pa da se vjenča s orleanskim voj- 
vodom Lujem, bratom francuskoga kralja. Elizabeta i njezini dvorjanici 
jamačno su oduševljeno prihvatili ponudu, i da se oslobode nepoćudnog 
im Sigismunda, a još više da zakrče napuljskomu kralju Karlu Drač- 
komu put do hrvatskoga i ugarskoga prijestolja. A možda će se primiriti 
i hrvatski nezadovoljnici kojima je dodijalo žensko vladanje. Sabrani 
dakle u Požegi velikaši odobriše odluku kraljice Elizabete, te se francu- 
ski poslanici vratiše zadovoljni svojoj kući. 

Međutim je palatin Nikola Gorjanski pokušao da predobije za kra- 
ljice bosanskoga kralja Stjepana Tvrtka, koji je dotad bio glavna pot- 
pora hrvatskih otpornika. Čini se da je palatin sam glavom pošao u 
Bosnu i potražio bosanskoga kralja. Dne 28. ožujka 1385. izda Stjepan 
Tvrtko u svom stolnom mjestu Sutisci pismo, kojim obeća Nikoli Gor- 
janskomu, svojemu predragomu prijatelju i kumu (compatri nostro) da 
će mu ubuduće sve do smrti svoje biti vjeran saveznik »proti svakoj 
osobi u mjestu i vremenu zgodnu, izuzev jedino presvijetle gospođe i 
preljubljene sestre (predilectis sororibus nostris) Elizabetu i Mariju u 
Ugarskoj, a Jadvigu u Poljskoj«. Tvrtko međutim nije tek od puke lju- 
bavi prionuo uz svoje rođakinje, nego je za to primio obilatu nagradu. 
Kraljice naime Elizabeta i Marija nisu žalile nikakvih žrtava, samo da 
osiguraju prijateljstvo i naklonost bosanskoga kralja, te su mu malo 
zatim ustupile znameniti grad Kotor, za kojim je odavna njegovo srce 
čeznulo, a kraljice ga nisu mogle za se održati. Svakako prije 20. srpnja 
1385. bio je već Kotor u vlasti bosanskoga kralja, jer toga dana odluči 
mletačko vijeće poslati k Stjepanu Tvrtku svoga poslanika, koji bi u 
kralja izmolio povlastice za mletačke trgovce kad bi polazili za trgovi- 
nom u Kotor. I zaista podijeli Stjepan Tvrtko 23. kolovoza 1385. u svom 
stolnom mjestu Sutisci mletačkim trgovcima sve povlastice što su ih 
uživali u Kotoru za prijašnjih mu gospodara. 

Sretan uspjeh u Bosni ohrabri palatina Nikolu Gorjanskoga, te na- 
puti kraljice neka pokušaju nagodbu i s hrvatskim otpornicima. Čini se 
da je kraljica Elizabeta zaista pozvala Horvate, Lackoviće, Szćchyja i 
Zambova na dogovor u Požegu, koji će biti u mjesecu svibnju 1385. Na 
taj dogovor doći će i privrženici kraljičini, među njima i krbavski kne- 
zovi i knezovi Ivan i Stjepan Frankapan. 

Već 27. travnja 1385. boravila je kraljica Elizabeta u Požegi. S njom 
je bila i kraljica Marija, zatim nedvojbeno palatin Nikola Gorjanski. 
Osim ugarskih i hrvatskih velikaša različitih stranaka došli su onamo 
također poslanici Dubrovačke Republike, po imenu Klement Gučetić 
i Marin Bunić, s nalogom neka izmole u kraljice Elizabete da zabrani 
dalmatinskim gradovima dovoziti sol na trg pod gradom Brštanikom, 
budući da je to škodilo Dubrovačkoj Republici. Kraljica usliša molbu 
vazda vjerne i odane Dubrovačke Republike, te izda 1. svibnja zatra- 
ženu zabranu. Namirivši Dubrovčane, stala se pogađati s hrvatskim veli- 
kašima. Raspravljalo se više od dva tjedna i naposljetku došlo do 
nekoga sporazuma. Dne 16. svibnja izdadoše u Požegi zagrebački biskup 
Pavao Horvat, njegov brat ban Ivaniš, Nikola Szćchy i Nikola Zambov 
u ime svoje, a i u ime ostalih velikaša »braće, rođaka, prijatelja, dru- 
gova i privrženika svoga saveza« (et adhaerentes nostrae ligae) proglas 
na stanovnike grada Požuna, u kojem javljaju da su kraljice Elizabeta 
i Marija zajedno s barunima i prelatima izravnale razmirice koje su do- 
tad opstojale između članova lige i nekih žitelja Ugarske. Podjedno po- 
zivlju građane požunske da rečenim kraljicama budu na pomoć u svim 
poslovima, osobito pri obrani državnih granica. 

U Požegu bijahu tada stigli novi francuski poslanici, bez dvojbe da 
za orleanskoga vojvodu službeno zatraže ruku kraljice Marije. Majka 

POVELJA KRALJICE MARIJE OD 22. LIPNJA 1384. 


kojom je potvrdila dekret svoga oca, kralja Ludovika od godine 1351, 
a potom i Zlatnu bulu kralja Andrije II (13). 

POVELJA KRALJA KARLA DRAČKOGA OD 22. SIJEČNJA 1386. 
kojom je dopustio svome rođaku, krčkomu i modruškomu knezu 
tjepanu (Frankapanu) da mu bude baštinicom kćerka (infan- 
tula) Elizabeta ako ne bi imao muških potomaka (14). 

i kći privolješe »po savjetu čitave države«, pače jedan francuski vitez 
po imenu Jean la Personne bude kao zastupnik vojvode Luja zaručen 
s mladom kraljicom. Oduševljeni velikaši ugarski i hrvatski izabraše 
nato tri svoja druga koji će na čelu sjajnoga poslanstva sa 150 konja 
poći u Francusku po novoga kralja svoga. Bijahu to erdeljski vojvoda 
Ladislav, krčki i modruški knez Ivan Frankapan i krbavski knez Juraj 
Kurjaković. Već 27. lipnja bijahu oni u Brinju, odakle pisa knez Juraj 
Kurjaković pismo Mletačkoj Republici, u kojem joj najavi svoje puto- 
vanje. 

Stanak u Požegi u svibnju 1385. svršio se dakle općim izmirenjem. 
Žensko vladanje naskoro će prestati; ali na kraljevsko prij neće 
se popeti ni Luksemburgovac Sigismund, a ni napuljski kralj Karlo Dra- 
čki, nego orleanski vojvoda Luj, koji će zasnovati novu dinastiju u Ugar- 
skoj i Hrvatskoj. Čini se da su dogovorima u Požegi bile zadovoljne 
sve stranke. Kraljice Elizabeta i Marija ostale još prvu polovicu mje- 
seca lipnja u Slavoniji. Dne 5. i 12. lipnja nalazimo ih u Križevcima, 
gdje je Elizabeta od kalničkih plemića primila poslanike, po imenu žu- 
pana Jakova, sina Ivanke od Potočca, i Stjepana, sina Ivanova od Jal- 
ševca. Na njihovu molbu potvrdila je ona sve povlastice koje je nekad 
ban Stjepan Lacković god. 1352. bio podijelio kalničkim plemićima. U 
isto vrijeme, dne 8. lipnja, boravio je u Križevcima i zagrebački biskup 
Pavao Horvat, očit znak da je tada bio posve izmiren i sporazuman s 
kraljicama. 

Ali slogu i sve osnove kraljica i velikaša pomrsi sada markgrof Si- 
gismund, zaručnik kraljice Marije. Premda bijaše iskusio mržnju kra- 
ljice majke Elizabete, premda je znao da ga velika stranka ugarskih i 
hrvatskih velikaša prezire kao tuđinca, ipak se ne htjede odreći kraljev- 
stva ni zaručnice svoje. Čuvši što se zgodilo, odluči oružjem obraniti 
svoje pravo. Već u svibnju 1385. pripravljaše se u Brnu za rat u Ugar- 
skoj i Hrvatskoj, ne žaleći nikakve žrtve da dobije pomoći od svoga 
brata češkoga kralja Vaclava i od svojih bratića Jodoka moravskoga i 
Prokopa. U srpnju provali preko Njitre s vojskom u Ugarsku i dopre do 
grada Požuna, kojega su građane nedavno pozvali braća Horvati da po- 
mažu kraljice pri obrani državnih međa protiv tuđinaca. Ali građani, 
gotovo sami Nijemci, i ne snivahu o otporu, nego otvoriše širom vrata 
Sigismundu. Zato im taj izdade 16. kolovoza povelju kojom potvrdi sve 
stare povlastice njihove. U povelji kaže markgrof i ovo: »Nasuprot od- 
redbama koje je kralj Ludovik učinio između Marije i nas događaju 
se nama mnoga otezanja i pogrde. Ali mi ih nećemo dulje podnositi, 
nego ćemo bez prekidanja naše poslove u Ugarskoj goniti... .« 


Još dok se negdje Sigismund spremao na provalu u Ugarsku, bijahu 
se uvjerili braća Horvati i njihovi privrženici da se dogovori u Požegi 
neće moći izvesti. Ta put u Francusku je dalek, a Sigismund je na vra- 
tima Ugarske i sve će osujetiti. Da se to ne dogodi, odlučiše hrvatski 
otpornici markgrofa preteći, te poslaše biskupa zagrebačkoga Pavla 
Horvata 'u Napulj da dovede njihova izabranika Karla Dračkoga u Hrvat- 
sku. Po Ugarskoj razglasiše da je biskup otišao u Rim papi u pohode; 

a kad tamo, pošao je u Napulj na dvor kralja Karla Dračkoga, koji bijaše 
s papom Urbanom VI zavađen i od njega još 15. siječnja 1385. iz crkve 
izopćen. 

Jednoga ljetnoga dana — mjeseca kolovoza 1385. — stiže biskup Pa- 
vao u Napulj. Čim se nastanio u svratištu, pođe odmah u kraljevski 
dvor, i ne odmorivši se od tegotna puta, nego obukavši samo na brzu 
ruku svečane haljine. Došav pred kralja Karla Dračkoga, pokloni mu se 
koljenima po talijanskom običaju, pozdravi ga u ime svih svojih dru- 
gova i velikaša u Hrvatskoj i Ugarskoj, pa mu onda predade pismenu 
poruku s mnogo pečata. Kralj se veoma začudi s te nenadane poruke i 
zagleda se u strop kao da se nečemu domišlja. Onda opet svrati svoje 
oči na biskupa i videći mu veselo lice, uvjeri se da se tu ne snuje ni o 
kakvom zlu. Sad se tek prene i sabere, i odzdravi biskupu na pozdrav 
što mu ga donese preko mora. Otpusti još i sve svoje dvorjanike što su 
bili uza nj da se s biskupom povjerljivo porazgovori i savjetuje. 

Kad je biskup ostao sam s kraljem, probesjedi po prilici ovako: 
»Veledušni glavaru, uspomena na tvoje slavne pređe još nije u nas spala 
u nezahvalan zaborav, pa nas je to i ohrabrilo da se obratimo na te. U 
tebi teče krv slavnih kraljevi ugarskih, tebi jedinomu pripada žezlo 
kraljevstva. Ženska ruka ne umije upravljati državom; ona ne može 
smiriti borbe koje je potaknula; i tako je kraljevstvo, koje si nekad 
gledao bogato i sretno, od bijesna rata gotovo uništeno.... Zovemo te 
dakle da izmiriš nesložno kraljevstvo, da ujediniš nesložne vojvode... 
tebe ide po pravu kraljevstvo, tebi se dobre volje pokoravamo da uzlju- 
biš one koje su ljubili pređi tvoji.« Razabravši kralj što biskup hoće, 
ne odgovori mu u prvi mah ništa, nego ga milostivo otpusti, jer da će 
stvar promisliti. 


Velika borba nastade sada u duši kraljevoj što da učini. Sve ga više 
nešto nukalo da prihvati ponudu hrvatskih velikaša. Kad se bijaše go- 
tovo već odlučio da na sve pristane, odluči pitati još i svoju ženu, kra- 
ljicu Margaretu. Uđe zato u njezine odaje te joj ovako progovori: »Ne- 
očekivana mi je ponuda stigla, zovu me da idem kraljevati u Ugarsku. 
Premila ženo, odlučio sam poći i sina našega sa sobom povesti; ondje ću 
urediti sve stvari, predat ću sinu kraljevstvo, a nato ću se vratiti u Ita- 
liju. U novije doba snašle su nas nevolje na sve strane: papa me je pro- 
kleo, a Francuzi se hruste da će nam uzeti život i vladanje. A što da 
spominjem još siromaštvo koje nas bije! Ako nam pak dobri Bog po- 
mogne da se popnem na ugarsko prijestolje, sve će se to moći ugarskim 
silama nadoknaditi Kaži mi kako ti se sviđa ova stvar?« Tužna se kra- 
ljica Margareta gotovo zaprepasti razabravši što kralj snuje. Suznih oči- 
ju i neprestance uzdišući odgovori ona kralju: »Kani se, premili kralju, 
nesložne i nepouzdane Ugarske, ta mi smo iskusili nevjeru onoga na- 
roda. Ne pouzdavaj se u narod koji gazi svoje obećanje. Naše neprija- 
telje suzbit će višnji Bog kako je i druge naše dušmane u toliko prilika 
smrvio; on će nam se i dalje smilovati i pokazati nam put kojim da 
krenemo i svladamo sve nevolje što nas biju.« Ali kralj bijaše se već 

omamio za krunom i ne htjede slušati opomene žene svoje. Dozove pače 
Pisa preda se i očituje mu odluku svoju, samo mu oštro zapovjedi 
da o tom ni riječi ne spominje kraljici Margareti. 

Kralj Karlo Drački poče se sada spremati na odlazak. Povesti će, 
kako je namislio, i sina svoga Ladislava sa sobom, ne bi li mu pošlo za 
rukom da na nj prenese svoja prava i da ga ovjenča kraljem. Ali tomu 
se opre kraljica svom silom. Jednoga dana vraćaše se <ralj sa sinom 
svojim u grad iz luke gdje je opremao brodove. Spazivši kraljica da sin 
ide s ocem, gotovo pomahnita i ogorčena navali na kralja: »Oj najluđi 
od svih otaca, zašto vodiš sa sobom sina u očitu smrt? Ako se ti ne bojiš 
smrti, koju ti svi proriču, pa ako ti nije stalo za sebe, smiluj se barem 
meni i ostavi mi tužnoj sina na utjehu. Ja ću inače raspletenih kosa 
poletjeti u grad i čitav puk uzdišući i jadikujući moliti da mi vrati sina 
što si mi ga oteo.« Kralja neugodno zateče jadikovka kraljičina, te je 
poče moliti da šuti. Ali ona ne da se smesti, nego udari u još žešće tužbe. 
Kralj plane, zaboravi na svoju čast te udari rukom kraljicu po licu, pače 
joj zaprijeti da će je baciti u more, ako ne zašuti. Gorko rastužena i 
uvrijeđena kraljica ostavi kralja i zavuče se u samoću svojih odaja da 
tamo izjada tešku nevolju svoju. Velika bol kraljičina umekša naposljet- 
ku i kralja, te se okani misli da bi sa sobom vodio sinčića Ladislava. 

Uto svanu i dan odlaska kraljeva iz Barlette (4. rujna). Kraljica mu 
bijaše već oprostila nanesenu uvredu, te ga je kod polaska otpratila na 
morsku obalu. Prije rastanka još mu reče ovo: »Nisam vidjela čovjeka 
tvrđe glave od tebe, koji bi dobre volje hrlio u propast. Eto, ti odlaziš, a 
ja ću kraljevske haljine, kojima sam te prisutna slavila, odmah skinuti 
i pripraviti crno odijelo za udovu. Vazda ću se bojati glasnika koji bi 
mi javio tvoju smrt.« Ali kralj nije više slušao riječi kraljičine niti je 
mario za uzdisaje njezine. Uzdajući se u svoje privrženike i nadajući 
se skoromu povratku, povede sa sobom samo četiri galije s malom prat- 
njom. Od napuljskih velikaša pođoše s njim knez Alberico da Barbiano, 
Navarello Dentico i Jakov Scrovegna. U Napulju vladat će za njegove 
odsutnosti kraljica Margareta. 


(Dolazak Karla Dračkoga u Hrvatsku 12. rujna 
1385. i krunidba njegova u Stolnom Biogradu 31. 
prosinca 1385.) Nakon vožnje od osam dana doplovi Karlo Drački 
na hrvatsku obalu u Senj (12. rujna 1385). Tamo ga dočekaše njegovi 
prijatelji i otpratiše dalje u Zagreb, gdje ga je biskup Pavao »u obilju 
mnogih stvari blagodarnom gostoljubivosti primljena njegovao«. Zidine 
grada Zagreba nisu bile krunjenome gostu nepoznate, ta on je bio još 
prije petnaest godina među njima kao herceg hrvatski. Sada je ovdje 
boravio kao izabrani kralj hrvatski, te su se oko njega u biskupovu gra- 
du skupili velikaši i prijatelji sa svih strana hrvatskih da vijećaju i pri- 
pravljaju za buduću krunidbu. Po narodu pustiše glase da je kralj Karlo 
Drački došao osloboditi oba kraljevstva od vlade lakoumnih žena i silo- 
vitoga palatina Gorjanskoga. Tim mu utriješe put i u Ugarsku. Trebalo 
je međutim i njegovim privrženicima vremena dok skupe svoje čete, 
a dotle je kralj boravio i dalje u gradu Zagrebu. 

Na ugarskom dvoru u Budimu zavladao je uto strah i užas što li će 
se sve izleći iz toga događaja? Kraljica Elizabeta smisli sada svemu 
najprije tako doskočiti da kćer svoju Mariju što prije vjenča sa prijaš- 
njim zaručnikom njezinim Sigismundom, koji je jednako iz Požuna pri- 
jetio Višegradu i Budimu. Premda se mlada Marija bila već predomi- 
slila, te se nećkala da pođe za nestašnoga i neljubljenoga Sigismunda, 
ipak dođe on u Budim, te se još prije 28. rujna 1385. njome oženi.“ Ali 
joj on ne pomože, pače njemu samomu ne bi opstanka u Ugarskoj, jer 
su mu mnogi protivnici zasjede činili. On zato uteče u Češku, ostavivši 
svoju ženu nepredviđenoj sudbini. Kad ženidba kraljice Marije ne po- 
može, domisli se majka drugomu da bi utišala nezadovoljne Ugre. Spo- 
razumjevši se sa svojim dosadanjim ljubimcem Nikolom Gorjanskim, 
skine ga 8. listopada kao narodu nepoćudna s palatinske časti i uzvisi 
na tu čast Nikolu Szćchyja, jednoga od glavnih kolovođa čitavoga po- 
kreta. Napokon sazove kraljica još i ugarski sabor za 8. studenoga u 
Budim, pozvavši u nj iz svake županije po četiri odličnija plemića. Sabor 
se sastao; izaslanici županija tužili se i isticali da im se vrijeđaju »slo- 
boštine, povlastice i prava za prijašnjih kraljeva stečena«, te poslali svoje 
punomoćnike pred kraljice da zatraže od njih potvrdu tih prava. Kra- 
ljica je Marija zaista sedmi dan sabora (15. studenoga) posebnom po- 
veljom potvrdila prava i povlastice staleža i redova kraljevine, i obrekla 
da će ih ona sama neoskvrnjene čuvati i obdržavati. Sabrano plemstvo 
priznade joj za to kao za uzdarje supruga Sigismunda za »tutora i upra- 
vitelja kraljevstva«. 

Ali sve bijaše prekasno, jer je uto stranka Karla Dračkoga već od- 
više mah preotela. Hrvatski velikaši, poimence Horvati, Lackovići, Ivan 
Paližna (koji se vratio iz Bosne) i drugi skupiše svoje čete, pa na čelu 
hrvatske vojske povedoše u prosincu 1385. svoga izabranika iz Zagreba 
ravno u Budim. Kad se oluka približavala Budimu, kraljica Elizabeta, 
kao da ne zna zašto Karlo dolazi, pošalje pred njega poslanika da ga 
zapita dolazi li kao gost ili kao neprijatelj? Karlo odgovori glasniku 
po prilici ovako: »Vazda se zahvalna srca sjećamo kako je kralj Ludovik 
slavno osvetio smrt oca našega. Potaknuti još bratskom ljubavlju, koju 
gojimo prema sestri svojoj, pohrlismo da kraljevstvo, ratovima razdvo- 
jeno, ujedinimo, da nesložne velmože izmirimo, pa da izmireni narod 
pod okrilje sestrino vratimo. To je povod našemu dolasku.« Kraljice, 
majka i kći, videći sada da silom ne bi ništa postigle, odlučiše služiti se 
prijevarom ne bi li Karla ipak nadmudrile. Učiniše zato kao da vjeruju 
njegovim riječima i razglasiše po gradu da on dolazi njihovom voljom. 
Pače, kad se već primicao Budimu, pođoše mu u susret u zlatnim koči- 
jama uz sjajnu i brojnu pratnju. Došavši pak u Budim, ponudiše mu 
kraljice da se nastani u kraljevskom dvoru; ali Karlo bud s čednosti 
bud s opreznosti zahvali se kraljicama za ponudu i ode na stan u jednu 


Ka Svečano poslanstvo, koje bijaše pošlo po orleanskoga vojvodu Luja, stiglo je u 
prvoj polovici rujna u Francusku. Mladi vojvoda bijaše se već spremio na put i došao 
do Troyesa, kad mu 16. listopada stiže vijest da je kraljica Marija pošla za Sigsmunda. 

građansku kuću. Kraljice ga ispratiše sve do njegova svratišta pa ga 
pohodiše i u stanu njegovu. Kad je ondje Karlo među objema kralji- 
cama sjedio, reče mu mati Elizabeta: »Premili sinko, ugodna je tvoja 
čovječnost i velika je tvoja zahvalnost prema kralju Ludoviku kad si ti 
ostavio kraljevstvo, ženu i djecu, te si iz tako daleke zemlje pohitao da 
ugušiš pokret u Ugarskoj i nama bijednicima pomogneš. Mi ne možemo 
dovoljno da ti zahvalimo i da te nagradimo, neka ti plati svemogući 
Bog.« Pošto je kraljica svoje riječi tihim uzdasima popratila, kralj Karlo 
ponikne nikom i odgovori joj ovo: »Časna majko, dokle bude žive duše 
u nama, vazda će se zahvalno srce naše spominjati velikodušnoga kralja 
Ludovika.« Nato se kraljice oproste sa svojim gostom, te se povratiše u 
kraljevske dvore. 

Za malo dana, čim se i iz Ugarske prikupilo Karlovih privrženika, 
očitovaše njegovi hrvatski prijatelji po što su zaista došli. Proglasiše ga 
naime upraviteljem (gubernatorom) države, a on se odmah nato preseli 
u kraljevske dvore i sazove sabor (colloquium) za Božić. Na saboru 
nađoše se sami prijatelji njegovi; oni uzbuniše puk te gotovo sav Budim 
zahtijevaše Karla za kralja. »Ovoga Karla«, vikaše svjetina, »posla nam 
sam Bog s neba, njega, muža, hoćemo za kralja.« Nato sabor jednoglasno 
proglasi Karla za kralja ugarskoga i hrvatskoga. Kad to vidješe kraljice 
Elizabeta i Marija, ljuto se zabrinuše. No još se više prepadoše kad 
stiže u kraljevske dvore poslanik sabora zahtijevajući da se Marija od- 
reče krune i kraljevstva. »Budite zadovoljne«, govoraše glasnik, »što 
ste dosad po Božjoj i našoj volji kraljevale; sad vam se odreći i krune 
i vladanja. Nećemo više da nam žena zapovijeda. A ni po pravu ne ide 
vas kraljevstvo; vi ste žene, a Ugarskoj nije nikad kraljevala žena. Pak 
niste ni vrsne da tolikom državom ravnate. To može jedino muž. Ovo, 
što rekoh, volja je sviju. Dobro je zato da popustite volji staleža, oso- 
bito kad inače urediti ne možete.« Kraljica kosnuše se duboko ove riječi, 
zanijemiše i gotovo da se onesvijestiše. Prva se dozove k svijesti kraljica 
Marija te suznih očiju probesjedi ovako: »Neću da se odrečem očeva 
prijestolja, jer me zapada po pravu; međutim radite vi po svojoj volji 
kako ste započeli, ja sam suviše slaba žena da bi se mogla protiviti. Mo- 
lim vas jedino da poštedite život moj i majke moje i da me pustite otići 
iz Ugarske, pa da odem k svomu suprugu kojega ste otjerali.« 

Sad se tek sjeti majka Elizabeta da kćer u bolje uputi. Zato reče 
najprije glasniku: »Mili moj sinko, u veliku si nas bijedu turio, jer tra- 
žiš da ti mi, slabe žene, odmah odgovorimo. Pođi i kaži onima koji su te 
poslali da si izvršio što ti povjeriše. Mi smo pod jednim krovom s Kar- 
lom, te ćemo same odgovoriti njemu na ovu poruku.« Kad glasnik ode, 
kraljice navališe plakati, a pošto se isplakaše, počeše se dogovarati što 
da učine. Iskusna majka savjetovaše kćer neka popusti da ne bude go- 
rega zla; možda će svanuti bolji dani kad će joj se vratiti izgubljeno pri- 
jestolje. Nešto od straha za život, a još više upućena lukavom majkom, 
Marija naposljetku odluči da se odreče krune. Dozove kralja Karla Dra- 
čkoga, te mu reče: »Oholim Ugrima, narodom neobuzdanim, ne može 
žena da vlada; zato primi ti žezlo pređa tvojih, pa vladaj kako umiješ 

i hoćeš.« Poput munje proleti ova poruka gradom Budimom, i sve je 
vjerovalo da se kći kralja Ludovika dobre volje odrekla prijestolja. 

Tako se Karlo Drački s pomoću hrvatskih velikaša uspeo na prije- 
stolje ugarsko. Odmah zatim spremao se da se okruni starom krunom 
kraljevskom. Bijaše to baš na Staru godinu 1385, a okrunio ga je ostro- 
gonski nadbiskup Dmitar. Na polasku iz Budima u Stolni Biograd pra- 
tile su Karla obje kraljice, neka svijet vidi da su one sporazumne i da 
mu je Elizabeta zaista majka, a Marija sestra. No već putem mnogi su 
plemići sažaljevali tužne kraljice što su poput ropkinja morale u 
slavlje svoga protivnika. Još više ozlovolji se narod za same kruhidbe. 
Baš kad je slavlje u crkvi bilo najveće, obje kraljice padoše na grob 
kralja Ludovika i vrelim suzama nakvasiše mramor grobnice njegove. 
To dirnu skupljeni narod silno, i kad je zatim nadbiskup ostrogonski tri 
put pitao narod hoće li Karla za kralja, nije crkva odećanjala odušev- 
ljenim klicanjem, nego muklim šaptom koji je svaki put bio sve slabiji. 
I druga zlosretna znamenja potaknuše mnoge te počeše slutiti zlo. Tako 
zajaši Karlo nakon krunidbe konja da pođe ulicama Stolnoga Biograda. 
Kad su htjeli iznijeti iz crkve zastavu sv. Stjepana da je nose pred 
kraljem, udariše njom o crkvena vrata te je razbiše. Puk je odmah naga- 
đao da će se nešto zgoditi. Još neugodnije slutnje obuzeše pučane kad 
je Karlo ulazio u Budim i kad je nastala strašna oluja s grmljavinom 
i potresom, od kojeg se raspukoše zidine kraljevske palače. Pače i sa- 
moga Karla, pričaju, stale su moriti crne slutnje. Jednoga dana doletjela 
sila vranih gavranova i stali udarati krilima po prozorima kraljevske 
palače i graktati da je sve odzvanjalo. Gonili ih — ali uzalud, oni se ne 
dadoše preplašiti. 

I zaista se spremala krunjenomu kralju crna kob. Kraljica je Eliza- 
beta dan i noć snovala sa svojim ljubimcem Nikolom Gorjanskim kako 
da se riješi neugodna gosta u kraljevskim dvorima. Dok je Karlo Dra- 
čki, okružen od svojih hrvatskih i talijanskih pratilaca, gotovo bezbrižno 
lastovao dijeleći nagrade svojim vjernim službenicima, dok je žena nje- 
gova Margareta, dobivši prve glasove o njegovoj krunidbi, slavila slavlje 
s čitavim narodom u Napulju, dotle je lukava i himbena Elizabeta nepre- 
stano smišljala kako da se osveti čovjeku koji je njoj ugrabio vladu, 
a kćeri krunu i prijestolje. A osnove je svoje iodja lako izvesti, ta 
stanovala je sa svojim najljućim dušmaninom pod jednim krovom! 


(Vladanje i smrt Karla Dračkoga 24. veljače 
1386.) U mjesecu siječnju god. 1386. boravio je Karlo Drački neprestano 
u gradu Budimu. Stanovao je zajedno s kraljicama u kraljevskom dvoru, 
dao im iskazivati kraljevske počasti, dopuštao im pače da opće s kim 
ih volja, ne braneći pohađati ih ni onima koji su njega očito mrzili, jer 
im bijaše oduzeo časti njihove. 

O samom vladanju njegovu ima malo podataka. Nema sumnje da 
je vrsnoga vojvodu i davnoga prijatelja svoga Ivana Horvata potvrdio 
za bana čitave Slavonije, dok je opet Ivanu Paližni povjerio bansku čast 
u Hrvatskoj i Dalmaciji. Da li je za palatina u Ugarskoj pridržao Nikolu 
Szćchyja ili je imenovao drugoga, ne može se ustanoviti. Čini se među- 

tim da je ban Ivan Horvat znatno utjecao i na ugarske poslove (de 
mandato domini Joannis banni izdaje se povelja ugarskim plemićima). 
Osobito pak nagradio je Karlo Drački svoga odlučnoga privrženika, krč- 
koga i modruškoga kneza Stjepana Frankapana, kojega zove »dragim 
rođakom i vjernim svojim«. On mu 22. siječnja izdade znamenitu 

ovelju u kojoj slavi Stjepanove »velike, korisne i plodonosne službe«, 
: Kaje je dosad njemu neumorno činio ne štedeći svoje osobe ni svojih 
stvari, a ni truda ni troška, pa mu zato dopušta da sav svoj imetak pre- 
nese na svoju kćer Elizabetu ako ne bi imao muških potomaka. Po- 
sljednji čin Karlova vladanja jest povelja koju je 5. veljače izdao u 
Budimu Valentinu Mihajlovu iz Šimeške županije. Odmah zatim snađe 
ga nemila sudbina, koju mu bijaše po kazivanju Pie do Monacis 
prpravio bivši palatin Nikola Gorjanski sporazumno s kraljicom Eli- 
zabetom. 


Dne 7. veljače, trideset i deveti dan nakon Karlove krunidbe, uđe u 
kraljevski dvor Nikola Gorjanski s velikom pratnjom svojih ljudi. Go- 
eej se da će se oprostiti s kraljicama, jer se sutradan vraća u Slavo- 
niju da u Gorjanu proslavi pir svoje kćeri. Oružane čete koje će ga na 
putu pratiti, a i druge koje bijaše potajno dozvao, stajale su pripravne 
u varoši i pred vratima kraljevskoga dvora. Pod večer zamoli Elizabeta 
kralja Karla Dračkoga da dođe za čas k njoj u njezine odaje (dvorane) 
kako bi mu saopćila neke glasove koji joj stigoše od zeta Sigismunda. 
Karlo dođe, te bi neobično prijazno Satekan. Pošto mu kraljica napo- 
menu da će govoriti o državnim poslovima, otpusti on svoje talijanske 
dvorjanike (među njima i kneza Alberika), dok mu se tjelesni stražari 
raštrkaše po hodnicima. Najednom uđu u dvoranu Nikola Gorjanski i 
prvi peharnik Blaž Forgač da se tobože s kraljicom oproste. Razgovor 
se međutim i u njihovoj prisutnosti nastavio. Kada se uto Karlo licem 
okrenuo prema kraljici i odvratio od oba muškarca, namigne Gorjanski 
Forgaču, a taj izvuče svoju topuzinu ispod kabanice i udari Karla u 
glavu. Ubojica se nato mašući krvavim topuzom progura između pri- 
došlih tjelesnih stražara i pohita k četama Gorjanskoga te ih dovede u 
dvorište palače. Kraljica Elizabeta pala tobože u nesvjesticu; a Gorjan- 
ski izletio iz dvorane da krvlju započeto djelo završi. Karlo međutim ne 
bijaše mrtav, nego samo omamljen; osvijestiv se malko, otetura u svoje 
odaje. Uto bi talijanska tjelesna straža Karlova iz dvora potjerana, te 
dvorom zavlada Gorjanski, koji dade polumrtva Karla pomno stražiti. 
Sutradan naviještali su glasnici po ulicama Budima grada da je Karlo 
mrtav, a zakonita kraljica Ugarske i Hrvatske da je Marija, koja prašta 
veledušno svima koji su bud milom bud silom pomagali njezine krvne 
neprijatelje. Budimska svjetina, koja je nedavno klicala Karlu, tako je 
isto oduševljeno pozdravljala Mariju, a da oduška dA svojoj radosti, 
porobila je dućane talijanskih trgovaca. Hrvatske čete pak i hrvatski 
velikaši, koji su Karla dopratili u Budim, vratiše se s talijanskim savjet- 
nicima i stražarima njegovim u Hrvatsku, hoteći tako pokazati da ne 
pristaju uz kraljicu Mariju. Hrvatske čete vodili su kući ban Ivan Hor- 
vat i Stjepan Lacković, izvojevavši u krvavom boju izlazak iz grada 

Budima (et nisi ille Johannes Horvathii, banus, in forti suorum Croato- 
rum manu, portam sabbati, cruento certamine sibi vendicasset: ibidem 
graues sui demeriti poenas luisset). 

Isti dan, kad je Gorjanski dao Mariju proglasiti za kraljicu, odve- 
den bi smrtno ranjeni Karlo iz Budima u tvrdi Višegrad. Ondje ga je 
čuvala jaka straža, čekajući na njegovu smrt. Ali jaka narav Karlova 
kao da će preboljeti smrtonosne rane. Kad to kraljice začuše, zapovje- 
diše da se ubije. Jedni tvrde da su ga zadavili, a drugi da su ga otrovali. 

Karlo Drački pogibe tužno 24. veljače 1386, ostavivši za sobom ras- 
klimano prijestolje napuljsko i uz udovu Margaretu jedva desetogodiš- 
njega sina Ladislava i kćer Ivanu. Bijaše mu tek četrdeset godina. A bio 
je uman i valjan vladar. U svojoj nasljednoj kraljevini (Napulju) pro- 
slavio se kao vrstan vojvoda i vledst, kao prijatelj znanosti i umjetnosti 
koji je rado časove dokolice provodio među učenjacima i pjesnicima. 
I u Hrvatskoj stekao je još kao herceg poglavito tim vrlinama mnogo 
privrženika i oduševljenih prijatelja, koji su se od njega nadali spasu 
svoje domovine. 


(Pokolj kod Gorjana 25. srpnja 1386. i smrt kra- 
ljice Elizabete u siječnju 1387.) Mjeseca veljače 1386. za- 
sjela je kraljica Marija ponovno na prijestolje oskvrnuto krvlju nesret- 
noga Karla Dračkoga. Elizabeta i Nikola Gorjanski primiše opet državno 
kormilo u ruke. Ubojica Karlov, peharnik Blaž Forgač, bude od kraljice 
Marije obilato nagrađen gradovima i posjedima, jer ju je »oslobodio 
kralja Karla i tako uspostavio njezinu krunu i vladanje«. Karla Drač- 
koga potvorila pak Marija da je bio nakanio »u potaji pogubiti majku 
joj Elizabetu sa svim njezinim prelatima i barunima, a nju samu pro- 
tjerati iz zemlje«. 

Uspostavljena vlada imala je međutim pune ruke posla. Naprije mo- 
rala se pogađati sa Sigismundom, suprugom kraljice Marije, koji bijaše 
opet pohitao u Ugarsku da očuva svoja prava proti kraljici Elizabeti i 
Gorjanskomu, za koje je s pravom sumnjao da ga smjeraju ponovno mak- 
nuti. Sigismunda dopratio taj put stariji brat njegov, češki kralj Vaclav 
na čelu vojske, kojoj se bijahu pridružili i bratići njihovi Jošt i Prokop. 
Vaclav bijaše s vojskom svojom u travnju 1386. provalio sve do Đura, 
kad je Elizabeta odlučila da se pogodi s Luksemburgovcima. Ona pođe 
s kćerju svojom u Đur, te već 1. svibnja povjeriše obje kraljice Vaclavu 
da riješi spor između njih i Sigismunda, a također između njih i morav- 
skih markgrofa Jošta i Prokopa, kojima bijaše Sigismund nakon svoga 
vjenčanja s Marijom založio jedan dio sjeverozapadne U arske među 
Dunavom i Vagom. Nakon duljih rasprava izreče kralj Vaclav svoju od- 
luku. Sigismund ne smije se pačati ni ubuduće u vladanje ugarsko niti 
ga bez naročite privole Vaclavove ne smiju okruniti za kralja ugarskoga; 
ali ipak mu se dopušta da živi sa svojom suprugom Marijom i da boravi 
u Ugarskoj gdje ga je volja. Za uzdržavanje svoje prima Željeznu župa- 
niju, grad Trenčin i napokon one oblasti i dohotke na međi Austrije i 
Moravske koje je nekad držao herceg Stjepan, brat kralja Ludovika. 
Dugovi, koje je Sigismund učinio u povodu potonjih smutnja, namirivat 

će se ugarskim dohocima; markgrofovi moravski vratit će sjeveroza- 
padnu Ugarsku uz odštetu od 200.000 zlatnih forinta, koji im se moraju 
platiti do Martinja. Elizabeta napokon zadržat će miraz, svoju udovninu 
i sva svoja druga posjedovanja. Odmah nakon te pogodbe ostavi Sigis- 
mund zajedno s bratom svojim Ugarsku, te ga tek potonje krvave zgode 
prisiliše da se vrati u krilo svoje supruge. 

Elizabeta bijaše se požurila da se kako god nagodi s Luksembur- 
govcima, jer se uto bilo pobunilo čitavo Hrvatsko Kraljevstvo. Kad se 
naime razglasila smrt Karla Dračkoga, ljubimca hrvatskoga, zajauče sva 
zemlja od Drave do mora. Bilo je doduše pojedinih velikaša koji su 
pohitali da se poklone Mariji i majci njezinoj; ali najveći dio hrvatskoga 
naroda odvraćao se s užasom od kraljica krvnica, i vapio za osvetom. 
Ivan Paližna ostao banom u Hrvatskoj i Dalmaciji da ih čuva za Karlova 
sina, mladoga Ladislava, dok je Ivan Horvat, zvan ban Ivaniš, pošao s 
bratom Ladislavom u Slavoniju, a odanle u nekadanju svoju banovinu 
Mačvu da i tu oblast podigne na noge, pa da plane sva zemlja od Morave 
do mora. Za kratko vrijeme pođe Ivanu Horvatu za rukom i zauze Mačvu 
s kraljevskim gradovima Bitvom, Kupinovim i sa znamenitim gradom 
Beogradom, a zatim ovlada Srijemom, županijom Vukovskom i Požeš- 
kom, pa će odanle udarati i na samu Ugarsku. 

Silan strah obuze kraljicu Elizabetu kad začu što se zbiva na oba- 
lama Save i Dunava. Povjeri stoga dotadanjem mačvanskom banu, svg 
mu pouzdaniku Stjepanu od Korođa, da pokori hrvatske ustaše. Stje- 
pan ogleda se s Ladislavom Horvatom, razbije mu čete i osvoji bano- 
vinu Mačvu s ona tri grada. Ali taj poraz nije ustaše pokorio, nego ih 
je potaknuo na još žešći otpor. Ivan Horvat i Ivan Paližna pohitaše sa 
svojim četama da se pridruže razbijenomu Ladislavu i da sjedinjenim 
silama udare na bana Stjepana. Ustaška vojska razbije kraljevsku, pro- 
tjera je preko Save, pohara dvore bana Stjepana, zarobi veliko roblje, 
osvoji županiju Požešku i Vukovsku, pa se onda spremi da provali u Ugar- 
sku. Stjepan Korođ nađe se sada u velikoj nevolji. U sretan čas stiže 
mu pomoć od ugarskih velikaša, pa ojačavši tako, sađe opet na jug Dra- 
ve i zametne boj s ustašama u kojem ih razbije i potisne. 

Premda je kraljevska vojska pobijedila, ipak ne bijaše ban Stjepan 
tako jak da bi mogao ustaše svladati i pokoriti. Razbijena vojska usta- 
ška povukla se u zapadne strane Slavonije i tu se spremala na novu, 
žešću borbu. To dodija Nikoli Gorjanskomu, kojega su gradovi i posjedi 
također mnogo stradali za toga ratovanja, te odluči jednim udarcem 
skršiti ustaše u svom zavičaju. On sam vodit će vojsku na njih; a da bi 
ih lakše pokorio, skloni obje kraljice, Mariju i Elizabetu, da ga i one 
pre na bojno polje i da svojom nazočnosti pomognu k odlučnoj po- 
jedi. 

U polovici srpnja 1386. silazile su kraljice s Nikolom Gorjanskim u 
južne strane k vojsci bana Stjepana. Pratila ih je sjajna pratnja, sav 
rod knezova Gorjanskih (Nikolini sinovi Ivan i Nikola, zatim prastri- 
čevići njegovi Pavao Stjepanov i Ivan Pavlov), nadalje Mikac Prodavić, 
Ivan Morović, Karlov ubojica Blaž Forgač, Poljak Sćibor Sćiborić, i 
mnogi drugi velikaši koji se poimence spominju. Kraljice prijeđoše s 

odličnom pratnjom svojom rijeku Dravu, a onda krenuše ravno prema 
Đakovu i gradu Gorjanu, baštini knezova Gorjanskih. Hrvatski ustaše 
jedva dočekaše taj čas da se s ubojicama svoga ljubimca kralja sukobe. 
Ban Ivaniš Horvat, čim je čuo da su kraljice prešle preko Drave, raza- 
šalje svoje uhode da je traže i da mu dojave kojim je putem udarila. 
Saznavši za sve, stavi zasjede da ulovi i kraljice i čitavu pratnju njihovu. 
Zorom 25. srpnja prolazile su kraljice s pratnjom svojom cestom od Đa- 
kova prema Gorjanu ne sluteći ništa zla. Još je bila samo ura hoda do 
grada Gorjana kad najednom navališe na njih ustaše, vođeni braćom 
Ivanom i Ladislavom Horvatima i Ivanom Paližnom. Jaka konjanička 
četa ustaša opkoli ih i zametne boj. Mnoge čete kraljevske pobjegoše 
glavom bez obzira, a što ne mogaše umaknuti, bi posječeno. Prvi se 
obori na ustaše Blaž Forgač, ali ga zbaci s konja ustaško koplje. Nato 
priskočiše ustaše te mu na očigled kraljica odrubiše glavu. Videći to 
Nikola Gorjanski, skoči s konja i stade uz kola kraljičina da brani sebe 
i njih. Borio se baš junački i odbijao udarce neprijateljske dok se napo- 
kon jedan ustaša nije zavukao pod kraljičina kola i potegnuo ga za noge 
tako da je na zemlju pao. Sad se oboriše na nj drugi vojnici pa ga pred 
očima obiju kraljica raskomadaše. Dvorjanici i velikaši popadaše sada 
redom ili pak biše živi zarobljeni. Ostadoše napokon same kraljice sa 
svojim dvorjankinjama, koje su bile u kolima. Razjareni ustaše navališe 
sada na kola, prevališe ih i izvukoše iz njih obje kraljice. Uz neprestane 
pogrde i uvrede dovedoše ih pred Ivaniša Horvata, koji ih oštrim rije- 
čima uze koriti i spočitavati im ubojstvo Karla Drač koga: Kraljice bi- 
jahu u smrtnoj stisci. Ljetopisac Ivan Turčanski priča da je Elizabeta 
pala Ivanu pred noge te ga SMlopljenih ruku molila: »Pomiluj, bane, po- 
miluj; sjeti se dobroga kralja Ludovika, pak se ne sveti nedužnoj kćeri 
njegovoj. Ja sam zamislila onaj zločin; moj sukrivac, koji ga je izveo, 
okajao je netom smrću svoj grijeh. Smiluj se slaboj ženi, tako ti časti 
tvoje, ta nisam ni ja bez razloga sagriješila.« Ban Ivaniš ne htjede ruke 
omastiti krvlju žene kraljevskoga roda i rođakinje svoga pobratima bo- 
sanskoga kralja Tvrika; zato oprosti kraljicama, i majci i kćeri, ali 
zapovjedi da se zajedno sa zarobljenim velikašima i dvorjanicima zatvo- 
re u tvrde gradove po Hrvatskoj. Od pratilaca naime kraljičinih pobje- 
goše samo Ivan Morović i Nikola Gorjanski mlađi sretno svojim ku- 
ćama; svi ostali ili izgiboše ili padoše s »blagom neizmjerne množine i 
velike vrijednosti« u ustaške ruke. 

Sada se napuniše tamnice grada Požege i Oriovca u Slavoniji, Ča- 
kovca u Međimurju i Počitelja u Krbavi. Zarobljene kraljice odvede Ivan 
Paližna najprije u Ivanić, odanle u Gumnik (sada Bosiljevo), dvorac 
biskupa zagrebačkoga kod Čazme, a naposljetku u Novigrad na moru 
(gradu Zadru na sjeveroistoku), u tu teško pristupačnu tvrđavu, da tako 
onemogući ili barem otešča oslobođenje njihovo. Pričaju neki da su usta- 
še mrtvomu Nikoli Gorjanskomu odrubili glavu, te je poslali u Napulj 
kraljici Margareti, neka vidi kako su Hrvati osvetili tužnu smrt svoga lju- 
bimca a njezina muža. 


Posljedica pokolja kod Gorjana bijaše da je čitava Hrvatska s Dal- 
macijom i Slavonijom došla u vlast bana Ivaniša Horvata i njegovih 

privrženika. Uz Hrvatsku ovlada on i Mačvom, pače i banovinom Seve- 
rinskom. Ivan Horvat s bratom Ladislavom zadrži Slavoniju i Mačvu, a 
Hrvatsku i Dalmaciju prepusti svojemu drugu Ivanu Paližni i njegovim 
rođacima. Međutim i u samoj Ugarskoj ne bijaše nikakve vlade, budući 
da su obje kraljice bile zarobljene, a gotovo svi državni dostojanstvenici 
ili izginuli ili u sužanjstvu hrvatskih ustaša. Tako je i sudbina Ugarske 
zavisila o budućim događajima u Hrvatskoj. U taj čas općega rasula 
dođe opet Sigismund u Ugarsku da preuzme vladanje te kraljevine u ime 
svoje zarobljene supruge. Dne 15. rujna boravio je u Ugarskom Stari- 
gradu, a 27. listopada u Stolnom Biogradu. Oko njega stadoše se skup- 
ljati prijatelji staroga reda i privrženici zarobljenih kraljica, te ga pro- 
glasiše upraviteljem i »kapetanom Kraljevine Ugarske« (regni Hun- 
gariae capitaneus, dominus et capitaneus). Kao »kapetan Ugarske« poče 
on izdavati povelje, te nagrađivati privrženike svoje i supruge svoje. Ali 

glavno mu bijaše nastojanje da uguši pokret u hrvatskim zemljama i 
oslobodi zasužnjene kraljice i velikaše. Za vrhovnoga zapovjednika voj- 
ske koja će poći na ustaše bude imenovan Ladislav od Lučenca (od 
Lošonca; de Lossonz), koji je još od god. 1384. gorljivo pomagao obje 

kraljice; čast pako mačvanskoga bana podijeljena bi Nikoli Gorjan- 
skomu, mlađem sinu poginuloga palatina. Oba ta sasvim pouzdana muža 
imala su se oboriti na Ivana i Ladislava Horvata, na Ivana od Paližne 
i ostale ustaše, te od njih očistiti sve zemlje na jugu Drave. Ladislavu 
od Lučenca namijenjeno bi bojište u Hrvatskoj, a Nikoli Gorjanskomu 
u Slavoniji i Mačvi. Pače i sam Sigismund prijeđe potkraj godine 1386. 
preko Drave u Slavoniju, te je boravio u krajevima sigurnijim od ustaša 
da tako bude bliži ratnomu pozorištu. Dne 10. siječnja 1387. nalazimo 
ga u Koprivnici, gdje je napisao pismo čazmanskomu kaptolu. 

Međutim dolazak ugarskih vojska i kapetana Sigismunda na hrvat- 
sko tlo skloni hrvatske ustaše na još žešći otpor. Vođe pokreta skupiše 
se na početku siječnja 1387. u Zadru da se posavjetuju kako će silu 
suzbiti silom. Tu nekomu od njih munu u glavu misao da se makne s 
ovoga svijeta zasužnjena kraljica Elizabeta, koja je još uvijek čamila 
u tamnici grada Novigrada. Ustaše smatrahu baš nju za svoju najljuću 
protivnicu, pa odlučiše ukloniti glavni kamen dosadanjih smutnja. Po- 
red toga mišljahu zastrašiti i Sigismunda da ne dira u njih, jer bi se 
isto moglo dogoditi i mlađoj kraljici Mariji, njegovoj suprugi. I tako se 
zgodi da su ustaše ili njihovi krvnici kraljicu majku Elizabetu prvih 
dana mjeseca siječnja 1387. u tamnici grada Novigrada nemilo, pred 
očima njezine kćeri kraljice Marije, zadavili. Potankosti toga groznog 
djela nisu poznate; zna se samo da je već 16. siječnja 1387. stigla u Zadar 
vijest kako je kraljica Elizabeta umrla u sužanjstvu u Novigradu. A da 
je baš zadavljena od ustaša ili njihovih ljudi i na očigled kraljice Ma- 
rije, njezine kćeri, potvrđuje sama Marija u jednoj svojoj povelji od 
14. rujna 1387. (nobis cernentibus immaniter po Pa Malo dana 
zatim preneseno bi truplo kraljice Elizabete u Zadar, te bi 9. veljače 
pokopano u samostanu sv. Krševana. Tako pogibe tužno slavna kći bo- 
sanskoga bana Stjepana Kotromanića i bratučeda kralja Stjepana Tvrt- 
ka. Ustaše hrvatski mrzili su tu duhovitu i odvažnu ženu nadasve, možda 
najviše zato što je u njezinim žilama tekla hrvatska krv. Oni joj ne mo- 
goše oprostiti što je, zabrinuta za budućnost svojega djeteta, onako 
izdajnički umorila hrvatskoga odabranika. Čini se da im je lebdila pred 
očima ona narodna: »Tko se ne osveti, taj se ne posveti«. 


(Krunidba kralja Sigismunda 31. ožujka 1387. i 
oslobođenje kraljice Marije 4. lipnja 1387.) Padovan- 
ski ljetopisac A. Gattaro pripovijeda da su kraljicu Elizabetu zadavili 
po zapovijedi i u nazočnosti bana Ivana Horvata, i da se njemu kraljica 
Marija zagrozila osvetom, ako bi se ikada oslobodila. No da to sve i ne 
stoji, ustaše su svakako mogli slutiti da će sada tek planuti pravi rat 
između njih i privrženika pokojne kraljice. I nisu se prevarili. Hrvatski 
pisac Fabijan zabilježio je na glagdlskota brevijaru Franjevaca na otoku 
Krku za godinu 1387. ove riječi: »A tada biše knez Anž (Ivan Frankapan) 
gospodin Krku i Gacki i Senju i vešće. I v to vrime biše smut- 
nja u ugarskom kraljavatvi velika po Karli krali, 
koga ubiše Ugre.« 

Sigismund bijaše doduše u prvi čas, dočuvši za silovitu smrt svoje 
punice, uzmaknuo preko Drave u Ugarsku, bojeći se da ionako ogorčene 
ustaše još jače ne razdraži, pa da mu ne zadave i suprugu; ali malo zatim 
stade se uveliko spremati kako bi svladao pokret i oslobodio svoju ženu. 
A bilo je i potrebno da zapodjene nešto odlučno, jer je prijetila velika 
pogibelj da se sve hrvatske zemlje posve ne odcijepe od kraljice Marije. 
Nakon smrti kraljice Elizabete bijaše naime sve tako zastrašeno da su 
se banu Ivanu Paližni i banu Ivanu Horvatu redom pridruživali i oni 
koji su dotad bili ili njihovi protivnici ili su skrštenih ruku gledali nji- 
hovu borbu. Da bi Ivan Paližna, »ban Slavonije, Hrvatske i Dalmacije«, 
skupio što više sredstava za daljnji rat, dade on Firentincu Marinu za 

stanovitu svotu novaca u zakup sav prihod soli i carine u Dalmaciji. 
Tu svoju pogodbu proglasio je Ivan Paližna 28. siječnja 1387. svim gra- 
dovima Dalmacije s nalogom da podupiru zakupnika Marina i njegove 
činovnike. Dalmatinski gradovi zaista se od nevolje odazvaše nalogu nje- 
govu, pače vijeće grada Trogira bijaše još 22. siječnja poslalo svoje posla- 
nike k braći Ivanu i Pavlu Horvatu, a i banu Ivanu Paližni. Što nije 
mirno priznalo novu vladu, bude silom pokoreno. Tako je Ivan Paližna 
nastavio osvajati u Hrvatskoj i Dalmaciji, te je 28. siječnja 1387. bio u 
logoru pri podsadi nekoga grada (castri Nomach). 

Kolovođe pokreta pobojaše se međutim da se ipak ne bi mogli traj- 
no obraniti od Sigismunda i njegovih privrženika u Ugarskoj i izvan 
nje ako za vremena ne osiguraju pomoć u tuđini. A tu su mogli očekivali 
potpore poglavito iz Napulja i Bosne, jer je jednomu i drugomu dvoru 
moralo biti stalo da se pokret održi. S napuljskom kraljicom, s udovi- 
com Margaretom, bili su ionako u neprestanom dodiru, ta oni su i rato- 
vali pod zastavom nedorasloga joj sina Ladislava. Ali sada je trebalo s 
kraljicom utanačiti jamačno zamašnih stvari, budući da su kolovođe 
ustanka odmah nakon svoga sastanka u Zadru poslali u Napulj zasebne 
opna Bijahu to zagrebački biskup Pavao Horvat, Toma Paližna, 

rat priora i bana Ivana, nadalje Zadranin Pavao Đorđić s više svojih 
sugrađana. Oni se 22. veljače 1387. ukrcaše u Zadru i otploviše put Na- 
pulja. Ali još više uzdavahu se ustaše u bosanskoga kralja Stjepana Tvrt- 
ka i njegova velikog vojvodu Hrvoja Vukčića Hrvatinića. Ti su još od 
prvoga časa pokretali bunu u Hrvatskoj, te raskriljenih ruku primali 
sve protivnike kraljice Marije i njezine majke. Godine 1385. bijaše se 
doduše Stjepan Tvrtko za volju Kotora nekako pogodio s palatinom Ni- 
kolom Gorjanskim, pače se i pridružio svojim rođakama, kraljicama, 
ozlojeđen možda što su hrvatski kolovođe pristali uz nekadanjega her- 
cega svoga Karla Dračkoga; ali odmah nakon grozne smrti Karlove stu- 
pio je Tvrtko u kolo hrvatskih ustaša, te ih pomagao i zakriljivao na 
svaki način. Otkad se pak Sigismund kao kapetan Ugarske podigao da 
uguši hrvatski pokret, stali su i kralj Stjepan Tvrtko i veliki vojvoda 
njegov Hrvoje baš na čelo pokreta. Već prije 9. travnja 1387. mora da 
je bosanski kralj bio najočitiji neprijatelj kraljice Marije, jer je utana- 
čivši toga dana prijateljstvo i savez s gradom Dubrovnikom, dodao po- 

odbi i ove riječi: »ako bć se vrćme slučilo, tere gospođa Marćja 

raljica ugrska bćla u svoju oblast i svobodna, tere bi tirala 
volja iskala gospodina kralja Stefana, šta bog upasi, 
a u onoj vr&me gospodin kralj Stefan i njegove vlastele beli u Dubrov- 
niku, t'da se obćtuje općina dubrovačka gospodinu kralju Stefanu, da 
mu prepovć, i da mu da rok prav i podobu, kako do roka može or gospo- 
din kralj Stefan poći, izlćsti iz grada Dubrovnika, gde ljubo njemu god€ 
bude...« Stjepan Tvrtko bojao se, dakle, tada da bi moglo doći vri- 
jeme kad bi ga kraljica Marija »tirala ili iskala«. 

A imao je zaista i razloga da se boji osvete Marijine, jer su baš 
utjecanjem njegovim i njegova vojvode Hrvoja malo prije toga pali naj- 
jači bedemi Marijine vlasti u Slavoniji u ruke ustaša. Bijahu to slo- 
bodna kraljevska općina Gradec kod Zagreba i tvrdi Medvedgrad u zagre- 

bačkoj gori. Slobodna općina Gradec stajala je još od prvih dana po- 
kreta nepokolebivo uz kraljice te je »u svojoj vjernosti sjala nad svima 
radovima kao mjesec nad zvijezdama«. Građanima na brdu Gradecu 
bilo je teško održati vjeru kraljicama i zato što je donji grad Zagreb 
hoćeš-nećeš morao stajati uz svoga gospodara, biskupa Pavla Horvata. 
Negdje na početku godine 1387. došao pred Gradec i Zagreb Sigismun- 
dov vojvoda Ladislav od Lučenca, koji se u tadanjim spomenicima zove 
»vrhovni kapetan kraljevina Slavonije, Dalmacije, Hrvatske i ban seve- 
rinski«, pa se s vojskom svojom utaborio pred Zagrebom i stao udarati 
na dvore biskupa Pavla Horvata. U isto negdje vrijeme bude biskup 
Pavao skinut sa svoje časti, te zagrebačkim biskupom imenovan neki 
Čeh, po imenu Ivan. Tako je ozbiljna pogibelj zaprijetila biskupu Pavlu 
Horvatu da izgubi svoju stolicu, a s njom i obilate dohotke kojima je 
dosad uzdržavao ustaške čete. Sam Pavao Horvat bijaše uto otputovao 
u Napulj, te ne mogaše braniti svoje biskupije; s toga pohita njegov 
brat Ivan, 23. veljače 1387, iz grada Zadra na sjever u Slavoniju da 
obrani i Zagreb i da protjera Sigismundova vojvodu. Vojska bana Ivana, 
u kojoj je nedvojbeno bilo i bosanskih četa, mora da je bila jaka, jer je 
Ladislav od Lučenca bio prisiljen okaniti se podsade Zagreba, te se zatvo- 
riti u utvrđeni Gradec, odakle je udarao na biskupski i kaptolski grad. 
Tu u Gradecu izdade kapetan Ladislav 1. ožujka 1387. proglas na gra- 
đane te općine ovoga sadržaja: »Ladislav od Lučenca, vrhovni kapetan 
kraljevina Slavonije, Dalmacije, Hrvatske i ban severinski mudrim i 
obzirnim muževima, sucima, juratima i svima stanovnicima brda Gra- 

deca blizu Zagreba pozdrav. Znamo iz vjerodostojne obavijesti da su 
Ivan, bivši prije ban Mačve, i drugi Ivan, bivši prije prior Vrane, s 
Hrvojem (cum Herwoe) i mnogim drugim odmetnicima, svojim or- 
tacima i privrženicima, skupili golemu i veliku vojsku protiv svih vjer- 
nih (podanika) kraljičina veličanstva, a osobito proti vašoj gradskoj 
općini (civitatem), koja u svojoj vjernosti sja nad svima gradskim 
općinama kao mjesec nad zvijezdama. Znamo pak dalje da je zagrebački 
kaptol utvrđen i opasan jarkom, a i drvenim stupovima, ali da je posve 
lišen svake straže radi odsutnosti nekih odmetničkih kanonika, koji 
pristaju uz rečene buntovnike; a k tomu vidimo i razabiramo, ako bi 
spomenuti kaptol ovako slučajno dopanuo ruku istih buntovnika, da 
bi se tim čitavo Kraljevstvo Slavonije oštetilo (totum regnum Sclauonie 
lederetur), a nadasve bi sama gradska općina brda Gradeca sasvim bila 
uništena. Da to predusretnemo, zapovijedamo stoga vama i svima va- 
šima pod kaznu nevjere da, čim ugledate nazočno (pismo), hitro siđete 
do kaptola, da porušite zidove i stupove s temelja, te da ruševine (i otki- 
nute drvene stupove) ponesete svojim kućama. Drukčije (ne činite) ako 
ne želite protiv sebe ogorčiti milost kraljičinu i markgrofovu (Sigis- 
mundovu). Dano na brdu Gradecu, 1. ožujka 1387.« 

Poziv kapetana Ladislava, a i sve priprave njegove, čini se, slabo su 
koristile. Ban Ivan Horvat ne samo da je spasio biskupski grad Zagreb 
za svoga brata, nego je također osvojio tvrdi Medvedgrad u Zagrebač- 
koj gori. Pače i Gradec, taj posljednji bedem Marijinih i Sigismundovih 
privrženika, dospije u njegove ruke, pošto je razbio i protjerao kapetana 
Ladislava od Lučenca. Nalon toga rastadoše se opet slavodobitni ustaše: 
ban Ivan Horvat s bratom svojim Ladislavom i mladim Berislavom, si- 
novcem Ivana Paližne, pođe u istočnu Slavoniju i Mačvu, a Ivan Paližna 
ostade sam da brani Hrvatsku i Dalmaciju i da straži dragocjene sužnje 
u Počitelju i Novigradu. 

Posljednji udarac u Slavoniji, pad naime Gradeca kod Zagreba, po- 
taknu i Sigismunda i njegove privrženike u Ugarskoj na što odlučniji 
rad. Mnogo je pridonio i mletački poslanik Pantaleon Barbo, koji je još 
od lipnja 1386. boravio u Ugarskoj, te su napokon velikaši ugarski odlu- 
čili da kapetana Sigismunda okrune za kralja. Na samu Cvjetnicu, 31. 
ožujka 1387. vjenčan bi Sigismund u Stolnom Biogradu krunom sv. 
Stjepana. Svečani čin obavio je vesprimski biskup Benedikt, budući da 
je nadbiskupska stolica ostrogonska zbog smrti kardinala Dmitra bila 
ispražnjena. Na sam dan krunidbe proglasi novovjenčani kralj mletač- 
koga poslanika Pantaleona Barba vitezom da ga nagradi za njegovu 
gorljivu revnost. Sada je Sigismund kao okrunjeni kralj mogao odlučnije 
postupati da ispuni obje žive želje svoje, naime da umiri Hrvate 1 da 
oslobodi svoju suprugu, kraljicu Mariju iz sužanjstva. U vijeću, koje 
je on prigodom krunidbe skupio, zaključeno bi podići vojsku na ustaše 
u južnim stranama. Već četiri dana nakon krunidbe, na Veliki četvrtak, 
dne 4. travnja 1387. izdade Sigismund na Hrvate ovaj proglas: »Sigis- 
mund Božjom milosti kralj Ugarske, Dalmacije, Hrvatske itd., mark- 
grof brandenburški svim svojim vjernim plemićima i drugoga staleža 

stanovnicima, koji su u našim kraljevinama Dalmaciji i Hrvatskoj, 
po i milost. Budući da su Ivan Horvat, nekada ban, i Ivan (Paližna) 

oji se drži za vranskoga priora, očiti protivnici sv. krune, Kraljevine 
Tae i našega veličanstva, već dosad u našim kraljevinama počinili 
silnih bezakonja, pa se opet, kako se čuje, spremaju da ih počine: to 
ćemo, ako Bog da, za kratko vrijeme zajedno sa svojim vjernim bisku- 
pima i velikašima Kraljevine Ugarske odlučiti da se prihvate zgodna 
sredstva i da se ti naši buntovnici valjano kazne za svoju tvrdokornost. 
Zato vjernosti vaše molimo i ozbiljno nalažemo da ustrajete u vjernosti 
u kojoj bijahu dosad pređi vaši za prošlih kraljeva, i u kojoj bijaste i 
vi, i još jeste, kako se nadamo, pa da se rečenim protivnicima muževno 
oprete; čega ćemo se vazda veledušno sjećati i (hvaliti) svakomu od 
vas. Dano u Budimu na Veliki četvrtak (in die coenae domini) god. 
1387.« 


Međutim svi proglasi kraljevi bili bi slabo koristili da Sigismund 
nije tražio i našao pomoći u Mlečana. Republika naime bijaše se ljuto 
zabrinula otkad su Hrvati stali dozivati napuljske kraljeve za vladare 
Hrvatskoj i Ugarskoj. Ona se bojaše da bi joj propalo prvenstvo na Jad- 
ranskom moru kad bi se u Ugarskoj i Hrvatskoj uspeo na prijestolje 
vladar koji bi podjedno kraljevao u Napulju. Stoga je voljela gledati 
u Budimu na prijestolju Mariju i Sigismunda nego Karla Dračkoga ili 
njegova sina Ladislava. Već u lipnju 1386. bijaše ona poslala svoga po- 
uzdanika Pantaleona Barba u Ugarsku da utanači savez s Nikolom Gor- 
janskim i kraljicama. Republika je od dva zla izabrala manje pa je rado 
pregorjela poniženje, naneseno joj od kralja Ludovika mirom u Turinu, 
samo da spriječi veće zlo. Poglavito zato nastojao je njezin poslanik 
Pantaleon Barbo da se Sigismund što prije okruni za kralja; a odmah 
zatim ugovarao je s kraljem i njegovim savjetnicima savez kojim bi se 
pomoglo osloboditi kraljicu Mariju i pokoriti Hrvate. O tim dogovorima 
izvijesti poznati već Laurencije de Monacis u ime poslanika Pantaleona 
Barba Mletačku Republiku ovako: »Prejasni gospodin “Sigismund, kralj 
ugarski, reče na dan Uskrsa gospodinu poslaniku u perivoju pred veli- 
kašima i biskupima: Mi bismo rado i želimo utanačiti savez s gospo- 
dinom knezom i Republikom Mletačkom, kao što su htjele i željele majka 
(punica) i supruga naša; zato vas molimo da pošaljete u tu svrhu u 
Mletke bilježnika gospodstva (Laurencija de Monacis), a vi da ovdje 
ostanete .... Dne 9. travnja, u kraljevskoj kapeli kad se misa služila, 
reče kralj poslaniku: Gospodine poslaniče! Povjeravam vam tajnu. Ja 
sam sa svojim velmožama i biskupima odlučio da dva tjedna nakon 
Duhova pođem na vojnu proti Ivanu banu i prioru (vranskomu), našim 
odmetnicima, da ih po mogućnosti uništim, i da onda doprem do mjesta 
gdje su gospoje, naša majka (punica) i supruga. Ali budući da se boji- 
mo da bi ih buntovnici mogli prevesti po moru na druge strane, molimo 
vas koliko možemo da po bilježniku (Laurenciju de Monacis) molite 
Republiku da izvoli na more postaviti galije koje bi stražile da ne budu 
odvedene. Ali to bi trebalo odmah učiniti, jer bi mnogo vremena prošlo 
kad bi se čekalo da se prije savez utanači.« 

Nastojanje poslanika Pantaleona Barba, dotično bilježnika Lauren- 
cija de Monacis urodilo je zaista dobrim plodom. Već 15. travnja pozi- 
vaše Mletačka Republika dalmatinske općine Zadar, Split i Trogir da 
budu vjerne kruni ugarskoj, a osobito Zadar u čiju se vjeru sumnjalo, 
budući da su se u njem sastajali kolovođe ustanka. Dalmatinski gradovi 
pohitaše uvjeravati mletačku vladu o svojoj vjernosti, »od koje — pišu 
Splićani — neće se dati ni smrću ni mačem odvratiti«, kao što nisu ni 
dosad od nje odstupili, premda su zbog toga mnogo trpjeli i sveudilj još 
trpe. Mleci međutim zadovoljiše i glavnoj molbi Sigismundovoj. Obo- 
ružaše dvadeset i četiri galije, opskrbiše ih dovoljnom vojskom, te ih 
povjeriše zapovjedniku Ivanu Barbadicu s nalogom da ne samo zapri- 
ječi ako bi ustaše htjeli Mariju iz Novigrada drugamo po moru prevesti, 
nego da podupre podjedno kraljevu vojsku na kopnu kad bude osloba- 
đala kraljicu. 

Gotovo u isti mah, kad su Mleci odlučno stali pomagati Sigismunda, 
ponudi mu svoju vjernu službu i jedan od najmoćnijih velikaša hrvat- 
skih. Bijaše to Ivan ili Anž Frankapan, knez krčki, modruški 
i senjski. On i brat njegov Stjepan bijahu nekad gorljivi pomagači kra- 

lja Ludovika, vjerni njemu »u svako vrijeme, ratno i mirno«; no dok je 
poslije knez Stjepan, suprug padovanske kneginjice Katarine Carrare, 
pristao uz Karla Dračkoga, ostao je knez Ivan vjeran Ludovikovoj kćeri 
i supruzi. Odmah nakon krunidbe Sigismundove, pisa Ivan kralju u Bu- 
dim pismo, kojim mu se sam ponudi da bi oslobodio suprugu njegovu 
iz sužanjstva u Novigradu id bi mu poslali vojske i kad bi od mora 
imao pomoći« (si mitteremus sibi gentem et haberet subsidium a mari, 
recuperaret ipsas). Sigismund je dakako objeručke prihvatio ponudu 
moćnoga kneza Ivana, te mu nedvojbeno poslao i nešto vojske u pomoć. 

U svibnju 1387. podiže se knez Ivan Frankapan iz Senja ili Modruša, 
pa sjedinivši se s krbavskim i ličkim knezovima Butkom, Nikolom i To- 
mom, sinovima Budislava Kurjakovića, a vjernim podanicima kraljice 
Marije, nahrupi na znameniti grad Počitelj u Lici. Tu je boravio Ivan 
Paližna i stražio stražu da mu ne uteknu sužnji Stjepan Korođ, Stjepan 
Kaniški i drugi koje bijaše još prošle godine zarobio kod Gorjana. Kako 
je Ivan Frankapan Paližnu naglo zaskočio, nije taj mogao grada dugo 
braniti. Pomoći nije se niotkuda mogao nadati, jer su druge vojske Si- 
gismundove udarale na njegove drugove. Ivan Paližna borio se hrabro, 
te je danju i noću provaljivao iz grada i napadao na podsadne čete. Ali 
naposljetku ponestade u Počitelju hrane, pa tako prisili Paližnu ljuta 
glad da se pogađa o predaji grada. Knez Ivan Frankapan tražio je od 
njega da pusti kraljicu Mariju na slobodu, a za to može slobodno izaći 
iz grada i poći kamo ga je volja. Ivan Paližna isprva nije htio da na to 
privoli; ali naposljetku »satrven gladom i neprekidnim bojem« pristane 
na sve, te izađe iz grada. Predajom Počitelja oslobodiše se sužanjstva 
svi ugarski i hrvatski velikaši koji su dosad u njem čamili; a sam grad 
preuzeše valjda već tada krbavski knezovi Kurjakovići, braća Butko, 
Nikola i Toma. 

Iz Počitelja pohita Ivan Paližna preko Velebita na jug u Novigrad 
da barem taj grad obrani od neprijateljske sile i da nasuprot svomu 
obećanju i dalje zadrži kraljicu Mariju u sužanjstvu. No Ivan Frankapan 
zajedno s krbavskim knezovima pohita odmah za njim i podsjedne grad 
s kopna, dok je mletački vojvoda Ivan Barbadico valjda još prije sa 
svojim galijama ušao u Novigradsko more te opasao grad s morske stra- 
ne. Uza sve to nije Ivan Paližna bio čovjek koji bi se tako lako predao, 
nego se hrabro otimao sjedinjenoj vojsci mletačkoj i Frankapanovoj. 
Napokon ne preostade mu ipak drugo nego da se pogađa o predaji. S 
knezom Ivanom Frankapanom ne htjede ugovarati, budući da je bio 
vojvoda Sigismundov, kojega nije priznavao za zakonitoga kralja; zato 
pozove Ivana Barbadica da se s njim pogađa. Ivan Paližna pustit će za- 
robljenu kraljicu na slobodu, ali za to dati će mu mletački vojvoda taoce 
u ime jamstva da se neće nikakvo zlo dogoditi ni njemu ni njegovim 
ljudima. I tako kraljica Marija dne 4. lipnja 1387. bude puštena iz Novi- 
grada, u kojem je do deset mjeseci bila zatvorena. 

Još onoga dana, kad je kraljica Marija izašla iz Novigrada, imenova 
ona zaslužnoga kneza krbavskoga Butka svojim dvorskim županom. Bo- 
raveći istoga dana, naime 4. lipnja, u selu Dolje u župi Luci (Luchae in 
villa Dolae) posla plemića Tomu Sovića iz Šibenika u gradove Split, 

PRVI VELIKI PEČAT KRALJA SIGISMUNDA 


Na prednjoj strani vidimo kralja kako sjedi na prijestolju i drži u ruci kraljevske znakove. Desno je 
sastavljeni grb ugarski (grede) i luksemburški (orao), a na lijevo opet sastavljeni grb ugarski (grede) 
i češki (lav). Nad svakim grbom stoji po jedan orao. Natpis u dva reda: »+ Sigismundus Dei gracia 
Hungarie Dalmacie Croucie Rame Servie Galicie Lodomerie Comanie Bulgarieque rex, marchio Bran- 
demburgensis, sacri Romani imperii archiccamerarius atquc Boemie et Lucemburgensis heres«. Na 
stražnjoj strani na šestolistom polju na pojedinim listićima zmajevi, a u sredini grb s dvostrukim 
križem. Natpis: »S(igillum) secundum Sigismundi Dci gracia regis Hungarie et aliorum regnorum in 
alio parii sigilli expressorum«, 


Šibenik i Trogir da s tamošnjim knezovima u ime njezino obavi neke 
poslove. Kako nije imala uza se nikakva svoga pečata, potkrijepila je 
vjerodajnicu za svoga poslanika pečatom svoga dvorskog župana Butka 
(sigillo Bulcho comitis Corbaviae, curiae nostrae magistri ofpatini = 
hofpalatin). Iz župe Luke otplovi zatim kraljica na mletačkim brodo- 
vima u Nin, gdje je dođoše redom pozdraviti njezini privrženici. Dne 
7. lipnja pođe iz Zadra zasebno poslanstvo, na čelu mu suvremeni pisac 
Pavao Pavlović, u Nin, te se 8. lipnja pokloni Mariji. Nakon boravka od 
više dana poveze mletački vojvoda Ivan Barbadico kraljicu 15. lipnja 
u Senj, kamo stiže odmah sutradan u nedjelju 16. lipnja. Kraljica ostade 
u Senju do kraja lipnja, dok je vojvoda Ivan Barbadico s mletačkim 
galijama odjedrio na jug prema Skradinu. U Senju, u gradu Frankapana, 
Marija se oporavljala od nevolja, pretrpljenih u sužanjstvu. Tu je tako- 
đer 19. lipnja primila svečano poslanstvo Mletačke Republike, po imenu 
Leonarda Dandula, Jakova Delfina, Pavla Maurocena, Petra Bragadina, 
Marina Maripetra i Remigija Superancija, koji joj dođoše čestitati na 
oslobođenju. Kraljica primi poslanike vrlo časno (dignissime), te se 
zatim 30. lipnja posebnim pismom iz Senja zahvali duždu Antunu Vene- 
riju i Republici za pruženu pomoć, preporučivši podjedno kapetana Iva- 
na Barbadica, »svoga viteza«, zbog njegovih zasluga za njezino oslobo- 
đenje. Od mletačkih poslanika vratiše se četiri kući, a dva, po imenu 
Leonardo Dandulo i Pavao Mauroceno, pridružiše se kraljičinoj pratnji 
kad je ona 1. srpnja iz Senja pošla prema Zagrebu. Onamo stiže kra- 

ljica 4. srpnja i nađe ondje svoga supruga Sigismunda i mletačkoga po- 
slanika Pantaleona Barba, koji joj bijahu pošli u susret. U Zagrebu pro- 
slavili su dolazak kraljice velikim slavljem (magna sollemnitate). Tom 
je prigodom kralj Sigismund mletačkoga plemića Paula Maurocena pro- 
glasio vitezom. 

Oslobođenje kraljice Marije probudi veliku radost u svih prijatelja 
i privrženika njezinih i supruga joj Sigismunda. Papa Urban VI, pri- 
mivši prve vijesti, odmah se pismom od 13. lipnja zahvali mletačkomu 
duždu što je za oslobođenje kraljice Marije poslao mornaricu, pače za 
nju dao i taoce; drugim pismom čestitao je kralju Sigismundu što je 
opet dobio suprugu. Jednako je papa pisao i kraljici Mariji. U pismu 
se papinom uz zasluge Mletačke Republike jednako časno priznavaju i 
zasluge Ivana Frankapana, kneza krčkoga, modruškoga i senjskoga. 


Jednaka nedaća kao kod Počitelja i Novigrada bijaše hrvatske usta- 
še snašla u ljeto 1387. i na drugim bojištima. Ivan Horvat bijaše u pro- 
ljeće te godine zajedno s bratom svojim Ladislavom i s mladim Berisla- 
vom ovladao istočnom Slavonijom i Mačvom. Slavodobitnicima pridru- 
žiše se poslije i drugi velikaši slavonski, kao Ladislav od Zuglaka, Stje- 
e od Hedervara, braća Ivan i Ladislav od Korpada i drugi. Primivši 

an Ivan Horvat još i bosanskih četa od kralja Stjepana Tvrtka, pače 
i srpskih junaka od kneza Lazara (Pribčića) Hrebeljanovića, osjećaše se 
tako jak da je ne samo ovladao Vukovskom i Srijemskom županijom, 
nego je u travnju prešao preko rijeke Drave u županiju Baranju, te po- 
harao i sam grad Pečuh. Protivnici optuživali su poslije bana Ivana da su 
njegove čete plijenile crkve i samostane, te svuda ubijale, harale i palile. 
Sigismundovi vojvode Nikola Gorjanski, Stjepan od Lučenca i Ivan Mo- 
rović ne mogoše dugo odoljeti slavodobitniku Ivanu. No nakon pada 
Počitelja i Novigrada iznevjeri se bojna sreća i njemu. Sigismundovim 
vojvodama pridružiše se sada još bivši ban Stjepan Korođ i drugi sužnji 
iz Počitelja, pak ojačanoj vojsci kraljevskoj pođe za rukom potisnuti 
ustaše preko Drave, a onda ih svladati i razasuti. Banu Stjepanu Korođu 
pridaje se slava da je ustaška vojska, u kojoj je bilo i bosanskih i srp- 
skih četa, bila poražena i protjerana preko Save u Bosnu; da su nadalje 
u tim bojevima zarobljeni Berislav Paližna, Stjepan Zuglak i Stjepan He- 
dervari s mnogo Hrvata, Bosanaca i Srba. Jamačno je tom prigodom po- 
ginuo i Ladislav Horvat, brat bana Ivaniša. Sam ban Ivan bijaše se s 
ostacima vojske utaborio u kotaru i gradu Čeregu (in districtu Chereg; 
može biti Cernik kod Nove Gradiške, ali vjerojatnije Čerević na Dunavu 
blizu Iloka), gdje ga zatekoše Nikola Gorjanski, Stjepan od Lučenca i 
Ivan Morović. U žestokom boju bude Ivan Morović ranjen; ali vojska 
Ivanova bi razbita i raspršena. Jedan dio pobijeđenih skloni se u grad 
Ilok, ali biše zarobljeni i poslani kralju Sigismundu, među njima i Eme- 
rik Lacković, sin vojvode Andrije; sam ban Ivaniš protuče se do Po- 
žege te se zatvori u taj tvrdi grad. No Nikola Gorjanski opasa Požegu 
i prisili bana Ivana na predaju. Nikola Gorjanski predade dragocjena 
sužnja Stjepanu Šimontornji da ga čuva, a sam pođe preko Save da otme 
Srbima banovinu Mačvu. Ali Šimontornja, nekadanji drug i ortak bana 
Ivana Horvata, a još i sad srcem privrženik njegov, odvede zarobljenika 

»svojom lisičjom lukavošću« najprije iz grada Požege u svoj logor da 
tobože pomnije na nj pripazi, a onda mu potajno dopusti da pobjegne. 
Ban Ivaniš ode preko Save u Bosnu ravno k svomu savezniku kralju 
Stjepanu Tvrtku. 

Tako bi ugušen pokret i u istočnoj Slavoniji. Ostatke ustaša u Dal- 
maciji pokori mletački kapetan Ivan Barbadico. On pođe 16. lipnja 
ravno iz Senja na jug prema Skradinu, gdje se bijahu ustaše učvrstili. 
Premda se taj grad smatrao »nedobitnim«, ipak ga Barbadico osvoji i 
predade kralju Sigismundu. 

Sam kralj Sigismund boravio je s kraljicom Marijom još dva mje- 
seca (srpanj i kolovoz) u zapadnoj Slavoniji da uguši posljednje trzaje 
pokreta. Tu mu pomagahu knez Ivan Frankapan, a poslije i vazda vjerni 
Nikola Gorjanski. Odmah nakon oslobođenja kraljičina bijaše mu se 
predao Gradec, stari privrženik kraljičin; trebalo mu samo još pokoriti 
gradove i kotare nekadanjega zagrebačkog biskupa Pavla Horvata. Malo 
zatim pokori mu se i kaptolski grad Zagreb, dok je knez Ivan Franka- 
pan osvojio Medvedgrad. U isto vrijeme osvojen bi i grad Čakovec u 
Međimurju, stolica Stjepana Lackovića. Dne 3. kolovoza boravio je 
Sigismund u Grabrovnici, 6. kolovoza u Križevcima, 13. kolovoza zauzeo 
je biskupov grad Gumnik (Gommnech, Bosiljevo), a 23. kolovoza bio 
je u Čazmi, gdje je pred mletačkim poslanicima prisegao na turinski 
mir. 

Već 2. rujna 1387. boravio je Sigismund s kraljicom i dvorom svo- 
jim u Višegradu. Tu i u Budimu nastojao je urediti tako Ugarsku kao 
i Hrvatsku. U prvom redu nagrađivao je one velikaše koji su mu pomo- 
gli do krune i kraljevstva. Tako se sjeti i kneza Ivana Frankapana, te 
mu 25. studenoga 1387. darova grad Cetin s klokočkim kotarom. 


IV 


SIGISMUND I PROTUKRALJEVI 
(1387—1409) 


STJEPAN TVRTKO STJEPAN DABIŠA 
(1387—1391) (1391—1395) 


LADISLAV NAPULJSKI 
(1391—1409) 


Bosanski kralj Stjepan Tvrtko kao očiti takmac Sigismundov (1387—1389) — 
Boj na Kosovu (15. lipnja 1389) — Stjepan Tvrtko ovladao Hrvatskom i 
Dalmacijom (1390—1391) — Ladislav Napuljski ustaje kao protukralj (1391— 
—1392); banovanje Ivana Frankopana (1392—1393) — Poraz hrvatskih ustanika 
kod Dobora (1394) i Knina — Smrt kraljice Marije (17. svibnja 1395); veliki 
sabor hrvatsko-dalmatinski u Ninu (lipnja 1396) — Ratovi s Turcima; Si- 
gismund poražen kod Nikopolja (25. rujna 1396) — Krvavi sabor u Križev- 
cima (27. veljače 1397); celjski grof Herman II u Hrvatskoj (1397) — Hrvoje 
Vukčić diže se na Sigismunda (1398); banovanje Nikole Gorjanskoga (1397— 
—1401) — Sigismund u sužanjstvu (1401); oslobodivši se određuje austrijsko- 
ga vojvodu Albrechta IV za svoga nasljednika (1402) — Sveopći pokret u 
Hrvatskoj i Ugarskoj (1402—1403) — Krunidba napuljskog kralja Ladislava 
u Zadru (5. kolovoza 1403) — Pobjeda Sigismundova u Ugarskoj (u rujnu 
1403) i povratak kralja Ladislava u Napulj (u studenom 1403) — Bosanski 
kralj Stjepan Ostoja izmirio se sa Sigismundom (1403); bosanska vlastela 
skidaju Stjepana Ostoju i dižu na prijestolje Tvrtka II Tvrtkovića (1404) 
— Tvrtko II Tvrtković prema Sigismundu (1404—1407) — Hrvatsko kraljev- 
stvo godine 1404—1408. — Sudbonosni boj kod Dobora (1408); posljedice toga 
boja — Ladislav Napuljski prodao Dalmaciju Mlecima (9. srpnja 1409) 





SIGISMUND I PROTUKRALJEVI 
(1387—1409) 


BOSANSKI KRALJ STJEPAN TVRTKO KAO OČITI TAKMAC SI- 
GISMUNDOV (1387—1389). U kolovozu 1387. mogao se Sigismund sa 
svojom suprugom Marijom nadati da će naskoro vladati potpuni mir 
na obalama Save i Jadranskoga mora. Na stolici zagrebačke biskupije 
nije više sjedio njegov nepomirljivi dušmanin Pavao Horvat; toga je 
već otprije zamijenio Čeh Ivan Smilo,' odani privrženik svoga zemljaka. 
Jedan brat biskupa Pavla, po imenu Ladislav, bijaše nedavno poginuo 
u Slavoniji; a drugi brat, dotad nepobjedivi ban Ivaniš, samo je prije- 
varom umakao svojoj sudbini i kuburio kao bjegunac na dvoru bosan- 
skoga kralja. Čitava Slavonija bila je bezuvjetno pokorna zakonitomu 
kralju: tu se s dužnim poštovanjem slušala riječ kralja Sigismunda i 
njegova odana i prokušana bana Ladislava od Lučenca, koji 
se u to vrijeme zove »ban čitave Slavonije«. Pače i Mačva je mirna, jer 
se tamo zabanio uzdanica Sigismundova, prevjerni Nikola Gorjanski, 
sin nekadanjega palatina. Što je velikaša u Mačvi i Slavoniji, svi se rado 
pokoravaju kralju i njegovim banovima; pače i oni rodovi hrvatski koji 
su na međi banovine slavonske i hrvatske znaju samo za kralja Sigis- 
munda i za kćer slavnoga kralja Ludovika. Osobito knez Pavao Zrin- 
ski i njegovi susjedi Nikola i Stjepan Blagajski, potonji po majci 
svojoj Margareti rođaci znamenitoga palatina Nikole Gorjanskoga, sun- 
čaju se jedino na sjaju kraljeve i kraljičine milosti. 


! [Krčelić mu daje predikat Bohemus, a drugi Smilo. Spominje se još 1388, ali se 
ne zna do kada je biskupovao.] 

U Hrvatskoj i Dalmaciji nisu također prilike nepovoljne. Najmoć- 
nije dvije kneževske porodice, Frankapani krčkii Kurjakovi- 
ći krbavski, stoje nepomično uz Sigismunda i Mariju, koju su lijeva- 
jući svoju krv oslobodili iz sužanjstva te je opet podigli na prijestolje. 
Pače ni Nelipići ne krate se pokoravati vlasti kraljevoj; jedan pače, sin 
Konstantinov od Nečvena, vrši u to vrijeme službu kastelana u kraljev- 
skom gradu Skradinu, koji je nedavno mletački kapetan Ivan Barbadico 
oteo ustašama. I udovica Ivana Nelipića Cetinskoga, po imenu Marga- 
reta, premda je najbliža susjeda, a možda već i punica bosanskoga veli- 
koga vojvode Hrvoja Vukčića, kao da je tada zajedno sa svojim nedo- 
raslim sinom Ivanišem vjerna podanica kralja Sigismunda, budući da 
se kralj i poslije pouzdaje u njezinu odanost. I svi primorski gradovi 
Dalmacije nepomično stoje uz svoga nedavno krunjenoga kralja. Pače 
i Dubrovnik, koji bijaše pred godinu i pol krualiba Karla Dračkoga 
proslavio svečanom službom božjom, nastojao je tu svoju nesmotrenost 
okajati još u travnju 1387. kad je ugovarao savez i prijateljstvo s bosan- 
skim kraljem. Sad je pak na zahtjev kralja Sigismunda obnovio zakletvu 
vjernosti, položenu još 1383. kraljici Mariji, a nato je odmah poslao 
kralju Sigismundu u Budim dva svoja poslanika, Junija Sorkočevića i 
Marina Bunića, da mu se poklone i izmole potvrdu privilegija. Kralj 
zaista 28. listopada 1387. izdade povelju kojom potvrdi Dubrovniku sve 
stare slobode i povlastice, a osobito »da slobodno bira kneza i suce na 
svoju korist, ali između ljudi odanih kruni kraljevskoj«. 

Sve je gotovo u Hrvatskoj i Dalmaciji priznavalo vlast kralja Si- 
gismunda i njegove supruge Marije. Jedino neki zabitni gradovi uz bo- 
sansku među kao da nisu htjeli čuti za njega. S njima naporedo držali 
su se i neki gradovi u primorju, osobito oni koji su nekad pripadali 
Bribirskim knezovima, a od tih se najviše isticao grad Klis. Ali nadasve 
opirala se kralju Sigismundu tvrda Vrana, ta neosvojiva stolica ustaš- 
koga vođe Ivana od Paližne. Baš ta dva grada, Vrana i Klis, stajala su 
i sad nepomično uz priora Ivana. Međutim se Sigismund ipak nadao da 
će Ivana Paližnu istisnuti iz Vrane. Ta knez Ivan Frankapan ovladat će 
i tim gradom, kao nedavno Počiteljem i Novigradom. Sigismund je u 
to ime dao izabrati novoga priora vranskog, po imenu Alberta Lac 
kovića, sina Stjepanova; a da bi se novoizabrani prior mogao lakše 
dokopati svoje stolice, povjeri njegovu bratu Ladislavu Lackoviću ban- 
sku čast u Dalmaciji i Hrvatskoj. Valjda će novi ban zajedno s knezom 
u Frankapanom ipak satrti osamljenoga i ostavljenoga Ivana Pa- 
ižnu! 

Ali Sigismund se prevario, jer se u taj čas bosanski kralj Stjepan 
Tvrtko javno i očito podigao kao takmac njegov da ovlada Hrvatskom 
i Dalmacijom. 

Bosanski kralj bijaše se već odmah nakon smrti kralja Ludovika 
okoristio smutnjama u Kraljevinama Ugarskoj i Hrvatskoj da vrati svo- 
joj državi sve što je nekad od nje otkinuo premoćni kralj Ludovik. Da 
zaokruži svoju državu, ovlada najprije onim dijelom Huma što ga je 
nekad morao ustupiti svojoj bratučedi Elizabeti, a onda stade redom 
osvajati župe i gradove na međi hrvatskoj, kao Hlivno, Duvno i Dlamoč, 

pri čemu ga objeručke pomagaše njegov veliki vojvoda Hrvoje Vukčić 
Hrvatinić. Kraljica Elizabeta i Marija, a s njima i palatin Nikola Gorjan- 
ski, nastojahu predobiti moćnoga bosanskog kralja, pače im on nešto 
i obeća, osobito kad ga podmitiše Kotorom (1385); ali uza sve to vre- 
bao je na svaku zgodu da se okoristi. Stoga je i primao na svoj dvor 
hrvatske otpornike: Horvate, Paližne i Lackoviće, pa im koji put pri- 
skočio u pomoć sa svojim četama. Očito međutim nije stupio na popri- 
šte, ta hrvatski ustaše radili su za strana vladara, Karla Dračkoga. A 
Stjepanu je Tvrtku napokon bilo svejedno da li se krunom sv. Stjepana 
ovjenčao Karlo Drački ili Sigismund. Njemu je samo moglo biti do toga 
da u susjednim zemljama ne bude mira ni jake vlade, pa da njemu bude 
lakše izvoditi svoje osnove! 

Smrću Karla Dračkoga promijenila se međutim politika bosanskoga 
kralja. Hrvatski su ustaše doduše odmah proglasili svojim kraljem Kar- 
lova sina Ladislava Napuljskoga, ali taj je tada bio dijete od deset go- 
dina, a k tomu je i sudbina njegova oca mogla podučiti skrbnike njegove 
da ne šalju djeteta uludo u tuđi svijet. Kad je dakle poslanstvo hrvatsko 
s biskupom Pavlom Horvatom i Tomom Paližnom, koje bijaše još 22. 
veljače 1387. otputovalo iz Zadra, stiglo u Napulj, teško da je izvršilo 
zadana mu naloga. Ta kraljica Margareta ne bijaše još oplakala svoga 
supruga, a da sada izgubi sina, zbog kojega se pred dvije godine spo- 
rječkla s nesretnim mužem svojim! K tomu je Margareta imala pune 
ruke posla da svomu sinu obrani napuljsko prijestolje, njegovu djedo- 
vinu, za koju se opet stao otimati jedan francuski kraljević Nema stoga 
nikakve dvojbe da poslanici hrvatski nisu u Napulju ništa izvršili. Ja- 
mačno nije kraljica Margareta ni čuti htjela da se sa sinom svojim dade 
na pustolovinu koja je supruga njezina stajala života. 

U takvim prilikama nije se moglo ni nagađati hoće li se i kada će 
se Ladislav odazvati pozivu hrvatskih nezadovoljnika. A uto je Sigis- 
mund slavio pobjedu za pobjedom, te gotovo do kraja razasuo ligu hrvat- 
sku. Što nije podleglo sili Šigismundovoj, našlo se na okupu u bosan- 
skoga kralja. U taj mah sinula je Stjepanu Tvrtku misao da sam ustane 
kao takmac kralju Sigismundu i Mariji. On neće posezati za krunom 
sv. Stjepana niti za Ugarskom; njemu je dovoljno ako ovlada Hrvatskom 
i Dalmacijom. A na te kraljevine mislio je da ima neko preče pravo 
nego i Marija i Sigismund. Sigismund je tuđinac, Nijemac koji je nari- 
nut, a Marija je kći njegove bratučede. A u njemu teče krv slavnih Bri- 
birskih knezova, koji su nekad bili nasljedni banovi Hrvatske i Dalma- 
cije, a k tomu i gospodari Bosne. Ta njegova majka Jelena rođena je 
sestra onoga slavnog kneza Mladena III (# 1348), koji je nekad branio 
posljednje ostatke vlasti Bribirskih knezova od plemena Šubića. Kralj 
je Ludovik silom oteo rodu njegove majke (1356) Klis i druge gradove. 
On će sada ustati kao osvetnik Bribirskih knezova, ovladat će Klisom, 
Ostrovicom, Skradinom, Vranom i čitavom nekadanjom državinom nji- 
hovom, a bude li sreće cijelom Hrvatskom i Dalmacijom, kako ju je 
nekad na početku ovoga stoljeća držao slavni ban Pavao I. 

Nije zabilježeno, ali nema sumnje da su hrvatski bjegunci na dvoru 
bosanskoga kralja prihvatili osnove njegove. Ta Ladislav Napuljski je 

daleko i ne mari za njih, a sa Sigismundom i Marijom nema izmirenja, 
osobito otkad su se on i supruga Marija najgroznijim načinom stali 
osvećivati svojim dotadanjim protivnicima. Tako bi šimeški vlastelin 
Ivan od Korpada na zapovijed kraljevu u Budimu na konjskom repu 
po ulicama povlačen, a onda mu glava odsječena, tijelo raščetvoreno i 
preko gradskih zidina bačeno. Jednaka ili slična nemila sudbina stiže i 
druge zarobljenike, kao Berislava Paližnu, Stjepana Hedervara, Emerika 
Lackovića i druge. Tako se znatno prorijedila liga hrvatskih ustaša. Ne- 
što ih izginulo, a mnogi od straha prignuli vrat i pokorili se pobjedniku 
Sigismundu. U bosanskoga kralja roni junaka koji će oduševljeno 
pograbiti za oružje. Tu je čitav rod knezova Hrvatinića, koji su stari- 
nom Hrvati i rođaci Bribirskih knezova, k tomu kao gospodari Donjih 
krajeva najbliži susjedi Hrvatskoga Kraljevstva. Starješina toga roda, 
veliki vojvoda bosanski Hrvoje Vukčić, i dosad je gorljivo pomagao 
hrvatski pokret; sad će uza nj ratovati za kralja bosanskoga i braća 
njegova Vuk Vukčić, Dragiša Vukčić i Vojslav Vukčić. Osim Vukčića 
Hrvatinića borit će se za svoga kralja i druga bosanska vlastela, kao 
Vlatko i Hranja Vukovići, Klešići, Jablanići i Radivojevići. 

Još je kralj Sigismund u srpnju 1387. s oslobođenom suprugom bo- 
ravio u Zagrebu, te se spremao da u zapadnoj Slavoniji osvoji posljed- 
nje bedeme hrvatskih ustaša (Gumnik, Medvedgrad), kad u Hrvatskoj 
započe pokret u prilog bosanskomu kralju. Prvi zaigra kolo grad Klis, 
u kojemu je još bila svježa uspomena na Bribirske E ekove i na knegi- 
nju Jelenu, majku Stjepana Tvrtka. Općina toga grada izabra naime 
poslanstvo od tri osobe: natpopa Franka, Matiju Rogovića i Ostoju Jura- 
dina da pođu u Bosnu i da se poklone Tvrtku u ime svoga grada, te ga 
priznaju svojim kraljem i gospodarom. Poslanici stigoše oko 22. srpnja 
na kraljev dvor u Sutisku, gdje im Stjepan Tvrtko izdade povelju kojom 
primi Klis u svoju zaštitu. Suviše potvrdi općini kliškoj sve povlastice 
i povelje što ih je dobila za Bribirskih knezova od plemena Šubića, oso- 
bito banova Mladena i Pavla, kao i za kneza Jurja (conseruabimus in 
omnibus ordinationibus, quas dicunt habuisse tempore predecessorum 
nostrorum d. d. banorum Mladini et Pauli, atque comitis Georgii...). 
U povelji kaže kralj uz drugo i ovo: »Ako je hvale dostojno uzdržati stare 
dobre običaje i municipalne zakone: jednako je gahvala? kada se prva- 
šnji običaji od nove vlasti potvrde da se države i kraljevine uzmognu 
umnažati takvim (općinama) koje uživaju dobre zakone i odobrene 
običaje.« 

Ovim poklonom kliških poslanika dobi Stjepan Tvrtko u svoje ruke 
jedan od najznamenitijih gradova hrvatskih, za koji se još nedavno 
otimahu Mleci, Srbija i Ugarska. Grad Klis, stojeći na visu, koji gospo- 
duje nad glavnim prolazom iz Bosne i Huma u srce dalmatinskoga pri- 
morja, daje ključ do Splita, toga prirodnog središta Dalmacije, oda- 
kle se lako razastire vlast nad ostale gradove te zemlje. Namjestiv u 
Klisu svoju posadu, prijetio je Tvrtko neprestano metropoli Dalmacije, 
gradu Splitu. radeći uz to neumorno i dosljedno da zavlada čitavom 
Hrvatskom i Dalmacijom. To je uostalom mogao to lakše postignuti jer 
je i znameniti grad Vrana bio u vlasti Ivana Paližne, najodanijega mu 

je sna. Sigismund bijaše doduše dao izabrati priorom Vrane Al- 
erta Lackovića, koji je s pomoću krbavskih knezova Tome i Butka Kur- 
jakovića htio zauzeti svoju stolicu; ali žitelji Vrane ostadoše vjerni Ivanu 
Paližni i njegovoj posadi u gradu. 

Jedva je Stjepan Tvrtko zadobio Klis i metnuo u nj svoju posadu, 
već je potkraj istoga mjeseca srpnja stao uznemirivati susjedni Split. 
Splićani, gorljivi privrženici Marije i Sigismunda, silno se prepadoše. 
Začuvši da se bosanska vojska primiče, sastade se gradsko vijeće pod 
načelnikom Ivanom Pizzacolijem 1. kolovoza 1387, te odluči poslati u 
Bosnu svoga sugrađanina Mihu Madijeva. Njemu bi naloženo da ide 
»do preblagoga i preslavnoga gospodina Stjepana Tvrtka, kralja Raše, 
Bosne i Primorja« i da mu svom smjernosti preporuči Splićane i njihov 
grad. Neka ga uvjeri da je on nakon zakonitoga im vladara njihov po 


RODOSLOVLJE HRVOJA VUKČIĆA HRVATINIĆA. 
Stjepan, knez. 

nika io 


Vukac Hrvatinić, veliki vojvoda bosanski, 

Hrvoje Vukčić 1380—1416, Vuk Dragiša Vojslav Vučica, Resa 
žena Jelena Nelipić; Vukčić Vukčić, čić udata za (1393) 

> (1392— Dragišić, nosovića. dar 

Borovinića, = Blagajskoga; (1412). (1434— (1392— 
kneza bo- drugi put —— 1452) 1400). 
sanskoga. udata za Katarina 
kneza (Jelena) 
Martina 1396— 
Prenkapana 1421. 
(iza 1448). supruga 
veliko, 
vojvode 
bosan- 
skoga ———=oo== 
Sandalja knez Pavao, knez Marko, knez Juraj 
Hranića. (1446) (1446) (1446) 


gospodar, kojemu se Split preporučuje. Ako je uostalom njegovo veli- 
čanstvo odredilo i poslalo svoju silnu vojsku u splitski kotar da ondje 
čini štetu, neka poslanik izjavi da se takva naredba ne bi slagala sa 
smjernim poštovanjem grada Splita prema kralju, budući da su Spli- 
ćani još uvijek spremni ispunjavati zapovijedi njegove visosti, samo 
neka od njih ne traži ništa što bi ih veleizdajom žigosalo. Napokon na- 
lažu Splićani svomu poslaniku neka nastoji da se svakako Split ostavi 
na miru, a grad Omiš da se sačuva za kraljicu Mariju. Međutim posla- 
nik Miha Madijev nije ipak pošao u Bosnu, budući da je bilo preka- 
sno. Već sutradan 2. kolovoza bijaše bosanska vojska provalila u split- 

ski kotar. Premda je vojska bila jaka, nije ipak taj put podsjela Split, 
nego je naprosto poharala njegov kotar. Tvrtko naime niti je imao spra- 
va, a ni vremena za dugotrajno podsjedanje tako čvrsta grada, nego je 
mislio češćim navalama prisiliti Splićane da se napokon za volju mira 
i koristi svoje pokore vrhovnoj vlasti bosanskoj. 

Vojska bosanska ne bi bila mogla podsjedati Split, jer su se uto 
i privrženici kralja Sigismunda spremili na borbu. Na čelu im bijaše 
spomenuti već Albert Lacković, izabrani prior vranski, koji međutim 
nije mogao u Vranu ući, jer je u njoj bio Ivan Paližna. Albertu Lacko- 
viću pridružiše se braća Toma i Butko Kurjakovići, knezovi Krbavski, 
te s njim zajedno odoše pred Vranu da je silom otmu Ivanu Paližni. U 
listopadu već je ta sjedinjena vojska udarala na Vranu. Dne 12. listo- 
pada 1387, »za podsjedanja Vrane«, poslaše braća Toma i Butko Kur- 
jakovići, knezovi krbavski, Kažotu Kažotića k svim dalmatinskim gra- 
dovima i otocima: Dubrovniku, Splitu, Trogiru, Šibeniku, zatim Braču, 
Hvaru i Korčuli za poslanika, te preporučiše tima općinama novoga pri- 
ora vranskoga Alberta Lackovića, brata Ladislava Lackovića, tadanjega 
bana Hrvatske i Dalmacije, koji da je poslao onoga poslanika općinama 
radi nekih posala kralja Sigismunda; ujedno zahtijevahu od općina da 
učine ono što bi bilo na slavu i čast kralja Sigismunda! Kažoti Kažo- 
tiću bilo je jamačno povjereno da skloni dalmatinske općine da dadu 
vojnu pomoć Albertu Lackoviću proti Ivanu Paližni, ne bi li lakše osvo- 
jio grad Vranu. 

Ali ni Ivan Paližna ni kralj Stjepan Tvrtko nisu mirovali. Ivan Pa- 
ližna hrabro je sav mjesec listopad odbijao navale svojih protivnika, 
a nato mu u mjesecu studenom stiže u pomoć vojska bosanska. Da bi 
vojska bosanska odvratila neprijatelje od Vrane, provali 11. studenoga 
u kotar zadarski, te ga strašno pohara. Zaplijeni 700 volova i 700 krava, 
300 magaraca i 3000 glava stoke, i učini mnogo druge štete, te poubija 
mnogo ljudi svake vrsti. Tom provalom dignuta bi posada Vrane. Kra- 
ljevska vojska pod Albertom Lackovićem morade ostaviti Vranu, te 
uzmaknuti na sjever do Nina, u koji se i zatvori. Dne 17. studenoga bi- 
jaše Albert već u Ninu, te pisa odanle pismo svojim dragim prijateljima 
Splićanima, koji su također teško podnosili česte provale bosanske 
vojske. U tom pismu javi im Albert da je zbog mnoštva i sile bosanskih 
krivovjernika morao ostaviti otvoreno polje i povući se u starodrevni 
grad Nin; zato ih moli da bi poput ostalih dalmatinskih gradova što 
prije poslali k njemu jednoga ili dva poslanika svoja, koji bi s njim ras- 
pravljali »o mnogim poslovima i potrebama sv. krune ugarske, kao što 
i o njihovim i ostalih dalmatinskih gradova«. Uz to im poruči kako je 
netom čuo da se kralj Sigismund sa svom silom sprema na jug i da će 
naskoro doći; zato ih bodri da što više ustraju u vjernosti. 

No kralj Sigismund bio je daleko, a bosanska vojska i oslobođeni 
Ivan Paližna imali su sada slobodne ruke. Čim se kraljevska vojska sklo- 
nila u Nin, ostaviše bosanske čete 18. studenoga zadarski kotar, te odoše 
prema Vrani, gdje se sjediniše s oslobođenim Ivanom Paližnom. Taj 
odluči sada vratiti Albertu nemilo za nedrago. Zajedno s bosanskom 
vojskom krene na sjever, te poče pustošiti sav zadarski kotar, pače stade 


podsjedati samog Al- 
berta u gradu Ninu. 
Opsada Nina trajaše 
do 17. prosinca. Al- 
bert bijaše u velikoj 
nevolji, tako da mu 
je grad Trogir mo- 
rao 10. prosinca po- 
slati vojnu pomoć 
pod svojim kapeta- 
nom. Bosanskoj voj- 
sci nije doduše po- 
šlo za rukom  uze- 
ti grada Nina; ali 
zato osvoji ona oko 
17. prosinca zname- 
nitu i čvrstu Os- 
trovicu, nekad 
grad Bribirskih kne- 
zova od plemena Šu- 
bić, odakle je mogla 
udarati na Zadar i 
Nin, kao što je s 
Klisa — uznemirivala 
Split. 

Ti doista znatni 
uspjesi bosanski za- 
strašiše silno dalma- 
tinske gradove, koji- 
ma je sada bilo oče- 
kivati sve većih ne- 
prilika od Stjepana 
Tvrtka i Ivana Paliž- 
ne. Sasvim je stoga 
naravno da se u dal- 
matinskim  gradovi- 
ma javljalo ljudi ko- 
ji su počeli govoriti 
da ne bi zgorega 
bilo pokloniti se bo- 
sanskomu kralju, bu- 
dući da ih zakoniti 
kralj Sigismund ili 
neće ili ne može bra- 
niti. Dne 26. prosin- 
ca zaključi gradsko 
vijeće u Trogiru da 

se pošalju poslanici kralju Sigismundu; ali ujedno određen bi po- 
slanik vojvodama bosanskih četa u Hrvatskoj. Sutradan 27. pro- 
sinca zaključeno bi vojvodama bosanskim poslati samo list, a ne posla- 
nika; a ujedno utvrditi grad, po svoj prilici zato da se odbije prijeteća 
navala od strane bosanske. No zbog te odredbe podigne bosanska stranka 
u Trogiru nemire, koji se izrodiše u ljutu borbu (27. i 28. prosinca). U 
toj borbi bijaše i krvavih glava; Petar Josipović, Stjepan Dojmi i Augu- 
stin Kažotić poginuše »na glas naroda«, jer su bili privrženici stranke 
Sigismundove; drugi privrženici ugarskoga kralja jedva živi utekoše i 
spasiše tako svoje ruse glave. U Trogiru nato prevlada stranka sklona 
kralju Tvrtku i njegovoj politici. 

Ostali gradovi dalmatinski bijahu zbog tih smutnja trogirskih, a i 
napretka Tvrtkove vlasti još jače uznemireni. Odluče zato poslati posla- 
nike kralju Sigismundu i moliti ga za što bržu pomoć. Zadar izabere 
8. siječnja 1388. Ludovika Đorđića, Damjana Ciprijanova i Andriju Gri- 
zogona, koji su već sutradan zorom krenuli u Ugarsku. Poslanstvu pri- 
druži se i Zadranin Pavao Pavlović, ljetopisac suvremenih zgoda, kojemu 
je bilo izvijestiti Mariju i Sigismunda o smutnjama u Trogiru. Grad 
Šibenik izabere za nosite Tomu Dinkova i Saracena Nikolića; Split 
pak posla na ugarski dvor Matu Kristofora i Nikolu Sriću, te im dade 
19. siječnja opsežan naputak kako da se vladaju na dvoru i što da go- 
vore kralju i kraljici. 

Poslanici splitski imali su najprije čestitati kralju na krunidbi, a 
kraljici na njezinu oslobođenju, te ispričati Splićane što im se nisu 
dosad poslanstvom poklonili. Za razlog tomu zakašnjenju neka navedu: 
»rat, štete i poteškoće što ih počiniše gradu kralj bosanski i vranski 
prior i ostale ustaše, i što neće prestati, ako Bog i kralj Sigismund ne 
pomognu«... Poslanici pripovijedat će kralju »trpnje, stiske, muke, 
opsade« koje je Splićanima u ovo vrijeme bilo podnositi zbog vjernosti 
njegovoj kruni. »Pripovijedat ćete«, nalaže splitsko vijeće, »koliku su 
štetu počinili kralj bosanski, prior vranski i Klišani u našem kotaru; 
kako su mnogi građani umoreni, mnogi pohvatani i otkupljeni, žene split- 
ske zlostavljene, dohoci grada dva put poplijenjeni, kako su uništeni mli- 
novi, kako su vinogradi i voćnjaci posječeni, lako polja pogažena. Sve 
ovo bilo bi mučno podnositi i većim gradovima, a kamoli Splitu«. Zato 
će poslanici moliti Sigismunda neka gradu pomogne, jer je već dio imo- 
vine izgubio, budući da su ga kralj bosanski i Klišani dugo podsjedali, 
a i sada ga biju tako da se nijedan Splićanin ne usuđuje napolje zaći 
bez velike štete svoje. Poslanici su još imali u kralja izraditi da bi se 
izravnale razmirice s Klisom i Omišem radi međa, tako da bi splitske 
međe prema tim općinama bile rijeke Cetina i Solin. Budući da je grad- 
ski kotar s kopna bio izvrgnut različnim navalama, te nije zemljište nje- 
govo davalo gradu dovoljno dohotka, imali su poslanici još zamoliti 
kralja Sigismunda da podijeli Splitu otoke Hvar, Korčulu i Brač. Sigis- 
mund međutim nije na sve te molbe i želje vazda mu vjernih Splićana 
ništa učinio. Jedino što je po želji njihovoj počeo ugovarati s Mletačkom 
Republikom. Splićani se odatle nadahu za se velikoj koristi. 

Uto je na početku godine 1388. bila vlast kralja Tvrtka u Hrvatskoj 
vrlo znatna. Imao je u svojim rukama znamenite gradove Klis, Vranu i 
Ostrovicu, a po svoj prilici i Knin, »ključ tadanjoj Hrvatskoj«. Namjes- 
nikom i banom svojim u Hrvatskoj imenova Ivana Paližnu, koji jeuto 
doba boravio u Klisu, te je odande uznemirivao grad Split. Tako je 18. 
veljače s bosanskom vojskom pritisnuo gradski kotar i ljuto ga opljač- 
kao. Pošto kralj Sigismund nije poslao vojne pomoći, bilo se bojati da će 
dalmatinski gradovi napokon Tvrtku podleći. Uto se ponudi Tvrtku prija- 
tni grad Trogir za posrednika između Splita i bosanskog kralja. Već 1. 
ožujka šalju Trogirani svoga poslanika u grad Klis k Ivanu Paližni, samo 
da saznaju što im hoće da kaže. Odmah zatim, 6. ožujka, poklanjaju Tro- 
girani Ivanu Paližni, »prioru vranskomu i banu Dalmacije i Hrvatske« 
100 kupljenika? žita. Dva dana nakon toga, 8. ožujka, šalju Trogirani svoje 
poslanike u Split i Klis da posreduju za mir između Splićana i Ivana 
Paližne. No ipak nije došlo do sporazuma. 

Sada je Tvrtko stao odlučnije raditi da postigne svoj cilj i da dalma- 
tinske gradove, napose Split, pokori svojoj kruni. Najprije pošalje 19. 
ožujka dva svoja pouzdanika, vojvodu Vlatka Vukovića i Stanoju Jela- 
čića put Klisa, da ondje ugovaraju s dalmatinskim gradovima. Grad Tro- 

ir odlikova poslanike, darovav im 50 libara, ne bi li tako što više ušao 

ralju u volju. Ostali gradovi međutim ne htjedoše znati za te poslanike. 
Malo zatim obrati se Tvrtko na Mletke. Već 17. travnja dopuštaju mu 
Mlečani da može izvesti iz njihova grada malvazijskog vina za dvije sto- 
tine dukata, a odmah nakon toga moli ih Tvrtko da bi k njemu htjeli po- 
slati svoga čovjeka, koji bi čuo što želi Mlecima doglasiti. Mlečani među- 
tim, koji su baš tada bili u dogovoru sa Sigismundom, odvratiše da ne 
mogu poslati svoga poslanika, jer bi se tim odviše vremena izgubilo, nego 
neka kralj šalje svoga poslanika u Mletke. Kralj na to pristane, te njegov 
poslanik dođe u Mletke i već 3. svibnja vraćaše se domu svojemu. 

U isto vrijeme ratovalo se još uvijek po Hrvatskoj i Dalmaciji, te se 
osobito u Hrvatskoj vlast Tvrtkova sve više širila. Od gradova dalma- 
tinskih ostao je jedini Trogir u dobru sporazumu s Tvrtkom, te je dne 
13. travnja poslao svoje poslanike u Bosnu, na želju kraljevu, da čuje 
što kralj hoće. Po svoj prilici radilo se i sada o tom da bi Trogirani po- 
sredovali da se Split kralju preda. No dogovori se valjda opet razbili, 
a nato odluči kralj Tvrtko nanovo na Split navaliti. Dok je ovako kralj 
Tvrtko napredovao, nije se Sigismund na sve prošnje dalmatinskih Op- 
ćina gotovo ni maknuo. Jedino što je u to doba učinio jest da je 7. svibnja 
pisao pismo na hrvatske velikaše i dalmatinske gradove, neka pomognu 
njegovu privrženiku Kažoti Kažotiću, koji je prošle godine morao za 
bune iz Trogira pobjeći. Pismo Sigismundovo upravljeno je na Alberta 
Lackovića, priora vranskog, na Nikolu, Tomu, Butka i Pavla, knezove 
Krbavske, na Margaretu, kneginju Cetinsku i Nelipića Konstantinova, ka- 
stelana grada Skradina. Osim toga obrati se u tom poslu na gradove Du- 
brovnik, Split, Zadar, Šibenik i Nin. 


* [Modij, stara vinska mjera za žitarice (8,75 1) koja se u srednjem vijeku upotreb- 
ljavala u Hrvatskoj.] 

Dok je kralj Sigismund jedino preporukama mislio svoje privrže- 
nike obraniti, podigao je Tvrtko opet vojsku, te sjediniv je s četama 
Ivana Paližne, zapovjedi joj da provali u splitski kotar. Bosanska vojska 
ostade pod Splitom 13 dana (počev od 18. svibnja), te poharav grozno 
sav gradski okoliš, vrati se opet potkraj svibnja. Tvrtko uvidi dobro da 
se primorski grad Split ne bi mogao nikada samo s kopna osvojiti, zato 
odluči prvom zgodom opkoliti grad s mora i kopna, te ga tako prisiliti na 
predaju. U to ime naloži da se u gradu Kotoru njegovim troškom dogradi 
mornarica (nešto brodova imao je otprije), i da to brodovlje doplovi 
pod Split. 

Splićani, jedva oslobođeni haranja bosanskoga, grozno se prepadoše, 
čuvši za te nove priprave Tvrtkove. Uvidješe da za Sigismunda uzalud 
pogibaju, dok se on za njih ni malo ne brine. Zato izabraše 10. lipnja 
1388. malobraćanina Nikolu da ide pred Sigismunda za poslanika i da ga 
ozbiljno opomene na njegovu kraljevsku dužnost. Poslanik je imao u 
ime Splićana govoriti kralju i kraljici, i to svakomu napose. 

»Već više od tri godine«, tako je imao besjediti kralju poslanik 
Splićana, »bije nas mač kralja bosanskoga, a već osamnaest godina trpi- 
mo progone od Ivana Paližne. Ti su nas dušmani naši nekad razdijeljeni 
uznemirivali, a od 18. veljače ove godine gnjetu nas zajedničkim silama, 
progone nas i uništavaju. Banovina Bosna i grad Klis puni su naših za- 
robljenika, mrtvaca, plijena i otkupa za zarobljenike. Sve što imamo je 
oštećeno, uništeno, popaljeno sve do zidina samoga grada; a što je još 
gore, naši su zarobljenici ne samo nemilosrdno mučeni, nego i gladom i 
žeđom moreni, pače ih i udova lišavaju, te stoga umiru. Trupla naša ne- 
pokopana daju se vucima i bacaju se psima. Svi nam se usjevi grabe, a i 
ognjem uništavaju; dohoci našega grada posve su smanjeni, a troškovi 
silno pomnoženi. Od morske strane očekujemo svaki dan navalu brodov- 
lja, koje je na zapovijed i trošak kralja Tvrtka u Kotoru sagrađeno... 
Lanjske godine 2. kolovože provalila je silna vojska bosanska u naše 
polje, a sada je vojska kralja bosanskoga, sjediniv se s vojskom priora 
vranskoga, 18. svibnja opet udarila na naš kotar i ostala tuj trinaest dana, 
rušeći vinograde i sijekući drveće... Uvijek stojimo u oružju, noću ne 
spavamo... nemamo mirna dana.« 

»Pretpostavivši i istaknuvši ovo«, veli dalje naputak za poslanika, 
»molite smjerno i muževno da nam kralj brzo pomogne, inače pogibo- 
smo. Ako nas pak ne bi mogao on osloboditi zbog drugih posala i još 
težih zapreka, onda zamolite od njega slobodan i otvoren list, po kojem 
da nam bude slobodno bez žiga veleizdaje pobrinuti se za svoje stanje 
kako god možemo ... Ako ne bi mogli dobiti rečenoga lista, onda uložite 
javno pred velikašima taj prosvjed: da nam se neka ne upiše u grijeh, 
ako bi učinili što njima nepovoljno, jer ćemo to učiniti prisiljeni i lišeni 
svake nade u spas. Ako bi nam pomoć obećali, onda recite da ćemo je 
samo do kraja mjeseca srpnja, a ne dulje iščekivati, jer tolikom nevo- 
ljom oboreni, ne možemo dulje trpjeti.« 

Ta muževna izjava Splićana ostala je međutim glas vapijućega u 
pustinji. Sigismund je jamačno splitskomu poslaniku obećao svaku po- 
moć, pače Splićane sokolio da ustraju u vjernosti prema njemu, ali nije 

dospijevao da im pomogne. Iz jednoga lista Sigismundova od 22. rujna, 
što ga je pisao mletačkomu duždu Antunu Veneriju, saznajemo da se u 
ono vrijeme spremao s vojskom svojom na Stjepana Tvrtka i nevjerne 
mu ustaše; ali te vojne nije ipak poduzeo, nego je jedino kušao posre- 
dovati s pomoću Mlečana. 

Premda dakle Splićani nisu imali nikakve koristi od svoga poslan- 
stva, i premda im je bosanska vojska bila vazda na vratu, uznemirujući 
ih iz grada Klisa, ipak se još ne htjedoše predati bosanskomu kralju. 
Odlučiše sada pozvati sve dalmatinske općine i hrvatske knezove da 
sklope među sobom savez za obranu od bosanskoga kralja. U to ime 
sastade se dne 28. kolovoza splitsko vijeće, te izabere građanina Petra 
Zorića) da glavom ide u Skradin i Šibenik, zatim knezu Nelipiću, knezu 





NOVCI BOSANSKOGA KRALJA STJEPANA TVRTKA (1377—1391). 


1. Lice: Svetac stojeći, punolik, sa zrnatom osjenkom oko glave, u dugom odijelu; u desnici drži 

biskupski štap, a ljevicom knjigu na grudima. Natpis: »S. Gregor(i)us Nazazenus«. Naličje: Dolje 

štit, na lijevo nagnut, a u njem otvorena kruna i pod njom slovo T; nad štitom kaciga s otvorenom 

krunom, iz koje se diže palica i na njoj borovnica. Desno i lijevo kacige sigle R T. Natpis: »D(omi)n(u)s 

Tuartco rex_Bosne«. 2. Lice: Kao broj 1. samo uz lijevu ruku sveca smješten je ljiljanov cvijet. 

Natpis: »S. Gregorius Nazazen(u)s«. Naličje: kao i pod broj 1, ali nešto površnije izrađeno. Natpis: 
»D(omi)n(u)s Tartco rex Bosn(e)«. 


Bribirskom Vidu Ugriniću, pače »ako bude potrebito« i Krbavskim kne- 
zovima, te da nastoji među ovim općinama i velikašima uglaviti uzajam- 
ni obrambeni savez. U naputku što ga je načelnik Malatesta dao posla- 
niku osobito se ističe da bi se taj savez imao sklopiti »proti ustašama i 
protivnicima svete krune ugarske«, i to na godinu dana ili više, koliko će 
biti po volji kralju Sigismundu. Tu se još dodaje: »I budući da smo mi 
(Splićani) u većoj nevolji od ostalih, te bivamo svednevice tlačeni od 
kužnoga priora vranskoga, a prečesto i od kralja bosanskoga«; a zatim 
mole Splićani rečene općine i knezove da bi sjedinili sve svoje sile i došli 
udarati na Ivana Paližnu u gradu Klisu, jer čim Ivana zarobe, moći će 
lako osvojiti i gradove što ih drži. 

Poslanstvo Splićana bilo je taj put sretnije. Već 6. listopada 1388. 
skupiše se poslanici gradova i knezovi hrvatski na sastanak u Skradinu, 
i ondje u crkvi sv. Katarine ugovoriše savez te ga i potpisaše. Nazočni 
bijahu: knez Nelipić, sin Konstantinov, kastelan skradinski; knez Vid 
Ugrinić, koji zastupaše također svoga brata Grgura; zatim gospođa kne- 
ginja Jelisava, udova Nikole Ugrinića. Od gradova bijahu tu zastupnici 
splitski: Komulović, Tomo Dobrulić i Petar Zorić, zatim odaslanici ši- 

benski Dujmo Zoretić, Ivan Naplavić, Saracen Nikolić i Tomo Dinković. 
U ugovoru osobito se ističe da su povod savezu ili ligi »nemiri i različne 
pobune od kojih Kraljevina Dalmacija i Hrvatska stradaju, a najviše od 
kralja bosanskoga Stjepana Tvrtka i Ivana Paližne i od ostalih nevjer- 
nika, neprijatelja i buntovnika krune ugarske«. Svrha saveza je »da sa- 
veznici međusobnom potporom sačuvaju sebe i zemlju i svu imovinu 
svoju u vjernosti dužnoj kruni ugarskoj«. Jedna stranka dužna je drugoj 
pomoći savjetom i potporom proti kralju bosanskomu i vranskomu pri- 
oru, kao uopće proti svim nevjernicima, neprijateljima i buntovnicima 
krune ugarske i proti njihovim pomagačima. Obrana ima biti zajednička; 
no pojedinim članovima ipak je slobodno braniti se i posebice kada bi 
baš potrebno bilo. Savez ima trajati dok se bude svidjelo kralju Sigis- 
mundu. Osobito je znamenita ova točka ugovora: »Ako bi se u Kraljevini 
Ugarskoj silom okolnosti dogodila kakova promjena (na prijestolju), ne 
može i ne smije nijedna od ugovarajućih stranaka pristati uz drugoga 
vladara, gospodara, osobu ili općinstvo bez privole ostalih ugovornika.« 
Po tom se vidi da su saveznici mislili i na slučaj kad bi se ugarsko pri- 
jestolje ispraznilo možda kojim nasilnim načinom. 

Međutim ni taj savez dalmatinskih općina i hrvatskih knezova nije 
imao žuđena ploda, to manje što je knez Nelipić domalo zapodjeo razmi- 
ricu s gradom Trogirom. Vlast kralja bosanskoga i njegova bana Ivana 
Paližne ostade netaknuta; znameniti gradovi Klis, Vrana, Ostrovica, a 
napose Knin, ostadoše i nadalje u njihovim rukama. Vlast dapače Tvrt- 
kova uto znatno ojača, te on posla u studenom one godine u Hrvatsku 
kneza i vojvodu Hrvoja Vukčića i brata mu Vojslava kao zastupnike 
svoje. Oba su došla u Knin, tada u bosanskoj vlasti, te su odanle ozbiljno 
pozvali dalmatinske gradove da priznaju Tvrtka za svoga kralja. Trogi- 
rani nato zaista 11. studenoga poslaše svoga poklisara k Hrvoju, ali da 
ništa ne utanači, nego da naprosto čuje što Hrvoje želi. Sudeći po tim 
podacima, imao je Tvrtko potkraj studenoga 1388. čitavu Hrvatsku u 
svojoj vlasti, a tako isto nadaše se svaki čas da će mu se i Dalmacija 
predati. On posla sada u Hrvatsku za svoga namjesnika Vlatka Vukovića, 
koji je uz Ivana Paližnu zastupao interese bosanske, te valjda bio i voj- 
voda bosanske vojske. 

Sigismund nije uz te uspjehe bosanskoga kralja mogao dulje mi- 
rovati. Imenova sada Ladislava od Lučenca, bana čitave Slavonije, guber- 
natorom Dalmacije i Hrvatske, a i vojvodom kraljevske vojske. Ladislav 
od Lučenca krene nato put juga, te 23. prosinca stigne u Zadar, po svoj 
prilici da odanle započne vojnu proti Tvrtku. Ta se vojna imala voditi 
slijedeće godine 1389. što odlučnije. U to ime pošalju Sigismundu vjerni 
Šibenčani 4. siječnja banu pomoć od 50 momaka, a 8. veljače ostavi ban 
Ladislav Zadar te pođe na ustaše. Po svoj je prilici ban Ladislav bio 
razbijen, jer već u ožujku 1389. stoji bosanski vojvoda Vlatko Vuković 
s vojskom pred pom te nalaže dalmatinskim gradovima da šalju po- 
slanstva pred kralja Tvrtka i da mu se poklone. Pače ustaše i bosanske 


* (Splitski zastupnici bili su Toma Dobrulov i Petar Zorin, Šibenik su zastupali knez 
Komul de Petrachis iz Splita, Dujam Zuratić, Ivan Naplavić, Saracen Nikolin i Toma 
Dominikov.] 

čete osjećali su se tada tako jako sigurni da su na koncu ožujka iz Vrane 
provalili prema Zadru i spalili kuće Zadrana. Pozivu vojvode Vlatka 
odazvaše se donekle Splićani i Trogirani. Splitsko vijeće sastade se 24. 
ožujka, te odabere Nikolu Sriću i Ivana Marina* za svoje punomoćnike. 
Iz naputka što im ga je vijeće dalo jasno se razabire kako bi Splićani 
i dalje voljeli bili ostati u svezi s Ugarskom. »Ako kralj zatraži«, tako 
nalaže gradsko vijeće svojim zastupnicima, »da mu budemo pokorni, kao 
što smo nekad bili kralju Ludoviku, slušajte najprije nakane ostalih gra- 
dova Dalmacije, koji će također biti ondje zastupani po svojim posla- 
nicima. Cijenimo da će oni tražiti rok, do koga da im bude dopušteno po- 
slati svoje poslanike kralju ugarskomu za pomoć. Taj rok, i to po mo- 
gućnosti što dulji, molit ćete i vi ovim načinom: Prejasni vladaoče i 
gospodaru naš! Mi Splićani želimo biti sluge prejasnosti vaše, ali na taj 
način da čast vašega veličanstva i mi sami ostanemo čisti od žiga izdaj- 
stva. Stoga bismo željeli poslati ugarskomu kralju poslanike da mu prija- 
vimo svoje stanje i da ga za pomoć zamolimo; inače ne možemo više 
ustrajati i prisiljeni smo skrbiti za sebe kako najbolje znamo. Ako nam 
on do zamoljena roka pomogne, ostat ćemo njemu vjerni kao prije; ne 
pomogne li nama, onda želimo biti vaši i prijeći jednakim načinom pod 
vašu vladu. Ako nam dakle kralj ugarski ne bi pomogao u urečeno vri- 
jeme, te se uto i druge općine dalmatinske sklone pod vladu i zaštitu 
vašega veličanstva, podvrgnut ćemo se i mi vašemu veličanstvu uz molbu 
da nam dade i potvrdi sloboštine podijeljene našim pređima.« 

Kralj Stjepan Tvrtko ukaže se vrlo sklon molbama dalmatinskih 
općina, a osobito grada Splita. Ustanovi tri roka, posljednji Splićanima 
do 15. lipnja, do kojega se imadu pokoriti bosanskoj kruni. Splićanima 
napose dopusti da slobodno budu »od posljednjih u Dalmaciji koji će se 
dati u zaštitu« bosanskoga kralja. Ali im uz to ozbiljno zaprijeti da će ih 
nakon minula roka stegnuti na sam nutarnji grad i tako ih prisiliti na 
predaju. Na takav odlučan odgovor bosanskoga kralja Splićani su 18. 
svibnja poslali na ugarski dvor svoga načelnika Malatestu i sugrađanina 
Nikolu Sriću, koji se netom vratio iz Bosne. Jednako su i Trogirani uči- 
nili, odaslavši Guererija Petračeva i Ivu Grgureva. Splitski su poslanici 
po svojem naputku imali kralju Sigismundu izložiti nevoljno stanje gra- 
da i dogovor s bosanskim kraljem, te ga zamoliti da im ili pomogne do 
ustanovljenoga roka, naime do 15. lipnja, ili da im dopusti »pobrinuti 
se za sebe«. U naputku se još dodaje da poslanici, ako bi između kralja 
Sigismunda i Stjepana Tvrtka bio mir utanačen ili ako bi se o njem 
radilo, lijepo zamole da se urede međe splitske općine prema Omišu i 
Klisu i da im se jednom već zamoljeni otoci ustupe. 

Kralj je Sigismund poslanicima dalmatinskih općina sve moguće 
obećao. No uto minuše kraljem Stjepanom Tvrtkom određeni rokovi, te 
se gradovi dalmatinski pobojaše sile njegove. Još dok su jedni poslanici 
boravili u Ugarskoj, posla trogirsko vijeće 23. svibnja druge u Bosnu da 
zamole kralja neka bi »izvolio odgoditi rok do povratka poslanika iz 
Ugarske da se općina trogirska ne pokaže nevjerna naprama kraljevsko- 

mu veličanstvu ugarskomu«. Poslanici otpremljeni u Bosnu imali su po 
naputku ondje ostati sve do povratka svojih drugova iz Ugarske. Imali 
su zamoliti kralja da pošalje u Trogir svoga pouzdanika, a ujedno ga 
uvjeriti da Trogirani neće zaostati za ostalim Dalmatincima, ako složno 
razviju zastavu bosanskoga kralja; pače da će oni prvi razviti njegovu 
zastavu, ako kralj zadobije jamstvo od ostalih gradova da će i oni jed- 
nako učiniti. Malo zatim minu i rok određen Splićanima. Ti se ustruča- 
vahu Stjepanu Tvrtku pokoriti se, pa budući da im obećana pomoć iz 
Ugarske još ne bijaše stigla, poslaše u Bosnu 30. lipnja poslanika Ivana 
Marina neka zamoli kralja da — sjećajući se svojih riječi kako neće 
Splićane siliti da mu se pokore dok toga ne učine ostali gradovi — »grada 
ne uznemiruje niti ga dade uznemirivati dok mu se drugi gradovi ne 
pokore«. 

Na prvi je mah gotovo nedokučivo zašto je kralj Sigismund gotovo 
pune dvije godine stajao skrštenih ruku i dopuštao da se od kolovoza 
1387. do ožujka 1389. sve to jače utvrđuje vlast bosanskoga kralja u 
Hrvatskoj i Dalmaciji? Zar nije mogao skupiti golemu vojsku i jednim 
udarcem protjerati iz Hrvatske Stjepana Tvrtka i njegove privrženike, 
kako je to nekad činio tast njegov kralj Ludovik. Različiti su međutim 
razlozi zbog kojih nije Sigismund mogao ništa odlučna poduzeti za 
obranu Dalmacije i Hrvatske. 

Najprije je Sigismundu nedostajalo novaca za kojegod veće podu- 
zeće. Koliko mu je trebalo novaca, najbolje dokazuje što je 22. svibnja 
1388. morao markgrofiju Brandenburg založiti svomu stričeviću Jodoku 
na pet godina za 565.263 forinta. Uza svu tu golemu svotu novaca nije mu 
ostalo ništa, jer je u isto vrijeme morao uzajmiti 25.000 forinta. Kraj ne- 
stašice novaca snalazile su Sigismunda i druge neprilike. Osobito su se 
na periferiji njegove države dizali uvijek novi protivnici. Još u veljači 
1387, kad mu je supruga Marija čamila u sužanjstvu, a on još nije bio 
okrunjen za kralja, bijaše se podigla njegova svast, a Marijina sestra, 
poljska kraljica Jadviga da otme Ugarskoj Crvenu Rusiju (Halič), koja 
je po pravu pripadala Poljskoj, ali je od vremena Ludovikova bila pri- 

ena Ugarskoj. Narod u toj zemlji bijaše i onako nezadovoljan s 
ugarskom vladom, pa je tako Jadviga gotovo bez ikakva otpora ovladala 
Crvenom Rusijom i cvatućim trgovačkim gradom Lavovom. Sada zare- 
daše i druge neprilike. Moldavskomu knezu Petru dođe u dobar čas što 
se poljska država razmakla do međa njegove oblasti, pa se i on podiže 
da strese vrhovnu vlast ugarsku. Još u jesen 1387. dođe on sam u Lavov, 
te se zajedno sa svojim velikašima pokloni kralju Vladislavu Jagelu kao 
svomu gospodaru. Kako Sigismund nije ništa poduzeo da odmetnoga 
vovjodu kazni za nevjeru, nego je nasuprot 29. rujna 1388. s poljskim 
kraljem utanačio primirje na godinu dana, povede se za primjerom mol- 
davskoga vojvode i vlaški vojvoda Mirča. Taj smioni knez, koji se je 
ponosito pisao i zvao »vojvoda Fogaraša i Omlaša, ban severinski, despot 
Dobruče i gospodar Silistrije«, ne samo da se također odmetnuo od Si- 
gismunda, nego je pače poslao poslanika u Poljsku, pa je ondje u pro- 
sincu 1389. utanačio s kraljem Vladislavom Jagelom savez proti Ugarskoj 
i njezinu kralju. 


SIGISMUND 1 PROTUKRALJEVI 287 


Nestašica novaca dakle, a još više opće odmetništvo na sjeveroistoku 
i na istoku Ugarske ne dadoše Sigismundu pravo ni dahnuti, a kamoli 
da pokrene odlučnu vojnu za Hrvatsku i Dalmaciju. A k svemu tomu 
nastojao je bosanski kralj Stjepan Tvrtko da ne bude ni na južnoj gra- 
nici države nikad pravoga mira. Dok su jedne čete bosanske pomagale 
Ivana Paližnu u Hrvatskoj i Dalmaciji, druge su vojske napastovale 
istočnu Slavoniju i Mačvu, tako da ni u tom kraju nisu Sigismundovi ba- 
novi nikad imali oduška. Tu je neprestano ban Ivan Horvat provaljivao 
iz Bosne, osobito iz Usore, u županije Vukovsku i Srijemsku, te zadavao 
silnih jada mačvanskomu banu Nikoli Gorjanskomu i velikašima Sigis- 
mundove stranke. A što je najgore, provale bana Ivana Horvata podupi- 
rao je i srpski knez Lazar Hrebeljanović, vjerni saveznik bosanskoga 
kralja, radeći svima silama da u to vrijeme opće borbe i velikih pokreta 
pridruži svojoj državi banovinu Mačvu s Beogradom, za koje se bijaše 
već toliko krvi prolilo u bojevima između Ugarske i Srbije. 

Tako naporedo s ratovanjem u Hrvatskoj i Dalmaciji bjesne godine 
1387—1389. ii u istočnoj Slavoniji i Mačvi. Bjegunac ban Ivaniš 
Horvat više je puta u to vrijeme provaljivao preko Save u istočnu Sla- 
voniju, ali ga je obično suzbio mačvanski ban Nikola Gorjanski ili drugi 
velikaši, kao Stjepan od Korođa, izabrani prior vranski Albert Lacković 
i drugi. Nakon više neuspješnih provala stao je bana Ivaniša pomagati 
srpski knez Lazar. Kako srpski ljetopisi pripovijedaju, knez je Lazar na- 
valio na Beograd i razorio ga »da se ne bi Ugri ondje ugnijezdili«, a onda 
je osvojio i Mačvu, premda je ugarskim banom u toj oblasti bio njegov 
zet Nikola Gorjanski. Tek potonja navala srpskoga kneza potaknu kralja 
Sigismunda na odlučnije postupanje. Dne 24. veljače 1389. javlja on iz 
Lipe u pismu na Tibaldova sina Ivana da se sprema na srpskoga kneza 
Lazara »da ga ubuduće odvrati od napadaja dotad njegovoj državi na- 
nesenih, i da ga prisili na vršenje njegovih zapovijedi« (...nos de prae- 
senti contra Lazarum proficiscemur, eum ab insultibus regno nostro hac- 
tenus illatis prohibendo, eumque ad nostra mandata adstringendo). Me- 
đutim nije ni taj put, čini se, došlo do odlučne borbe. Sigismund se hvali 
poslije da je mačvanski ban Nikola Gorjanski, zet Lazarov i ljubimac 
ugarskoga kralja, izmirio oba vladara. Gorjanski da je također svoga 
tasta »Lazara, kneza raškoga, prijateljstvom i gorljivošću povratio u 
krilo našega (Sigismundova) veličanstva da vrši one službe i daje daće 
na koje se bijaše obvezao za kralja Ludovika«. 

Nije nevjerojatno da je knez Lazar bio tada spreman pogoditi se sa 
Sigismundom i uz neke žrtve, budući da je u onaj par zaprijetila velika 
pogibelj od Turaka ili Osmanlija i njemu i bosanskomu kralju. 


(Bojna Kosovu, 15. lipnja 1389.) Nakon pobjede kod Črno- 
mena (26. rujna 1371) širila se sve više vlast Turaka i njihova sultana 
Murata. Vapaji rimskih papa da se pomogne kršćanima na istoku i da se 
protjeraju Osmanlije iz Evrope, ostadoše pusti i uzaludni. Napredak Tu- 
raka ne mogaše se zaustaviti ni zato što je nakon smrti posljednjega Ne- 
manjića Uroša IV (4. prosinca 1371) u srpskoj državi preotelo mah opće 
rasulo, pa je Muratu bilo moguće da redom pokori pojedine srpske 

oblasti. Tako se Murat sve bliže primicao jezgri stare srpske države ko- 
jom je upravljao knez Lazar Hrebeljanović. Uz kneza Lazara 

ristajao je između svih srpskih dinasta jedino njegov zet Vuk Bran. 

ović, provedem Kosova polja. Još je knezu Lazaru bio iskreno odan 
bosanski kralj Stjepan Tvrtko, premda se bijaše sam okrunio za srpsko- 
ga kralja. Lazar i Stjepan Tvrtko bijahu osobito iskreni saveznici, suzbi- 
jajući premoć ugarskih kraljeva na Balkanskom poluotoku. Sasvim je 
prirodno da ih je zajednička pogibelj od Turaka nukala da se međusobno 
pomažu i u bojevima sa sultanom Muratom. 

Bugarski carevi Šišman u Trnovu i Ivan Sracimir u Vidinu, rođena 
braća, a oba već turski vazali, otimahu se već duže vrijeme (1371—1378) 
za grad Sredec, današnju Sofiju, koja je od davne davnine bila jedna od 
najznamenitijih prometnih točaka na čitavom Balkanskom poluotoku. 
Razdor među braćom upotrijebi sultan Murat da sam ovlada gradom Sre- 
decom. God 1382. osvane pod zidinama toga grada Indše-Balaban beg 
s osmanlijskom vojskom te ga stade podsjedati. Dugo se grad branio, ali 
napokon bi prijevarom osvojen. 

Pad Sredeca (1382) bijaše golem udarac i za Bugarsku i za Srbiju. 
Sultan Murat naprezao je sada svu snagu da zavlada vojničkom cestom, 
koja je još od rimskoga vladanja vodila iz Sredeca preko Niša (stari 
Naissus) k rijeci Moravi, a onda dolinom te rijeke u Podunavlje, osobito 
k gradu Beogradu. Godine 1386. vodila se već krvava borba za znameniti 
grad Niš, nekad jedno od četiri glavna ratna skladišta Bizantskog Car- 
stva, a stjecište cesta za Srbiju, Bugarsku i Ugarsku. Sam sultan Murat 
bijaše doveo vojsku pod zidine grada Niša. Dvadeset i pet dana jurišao 
je na taj grad, a branitelji hrabro odbijali navale njegove, naposljetku 
morade se Niš predati premoćnoj sili osmanlijskoj (1386). 

Odsad stajaše Muratu otvoren put u maticu srpske države, kojom je 
vladao knez Lazar i njegov zet Vuk Branković. Lazar upro svu snagu da 
odoli bujici turskoj, pa se još tjesnije priljubio bosanskomu kralju, svo- 
mu susjedu. I baš s pomoću bosanskih četa razbi knez Lazar slijedeće 
godine 1387. kod Pločnika na rijeci Toplici (u prokupačkom srezu Srbije) 
tursku vojsku tako silno da je tek petina Turaka iznijela iz boja živu 
glavu. Ali baš ta prva pobjeda srpska potaknu sultana Murata na odluč- 
nu borbu. To je i Lazar slutio, te se spremao da se dobro pripravi. Po- 
digao svu Srbiju, koja mu je bila pokorna, a u isti mah izmirio se posre- 
dovanjem svoga zeta Nikole Gorjanskoga i s kraljem Sigismundom. Od 
susjednih kršćanskih vladara poslao mu izdašniju pomoć jedino bosanski 
kralj Stjepan Tvrtko. Premda je baš u taj mah smjerao dalmatinske gra- 
dove konačno pokoriti svojoj vlasti, smatrao je ipak prijeteću navalu 
tursku tako ozbiljnom da je svoga vojvodu Vlatka Vukovića opozvao iz 
Hrvatske te ga s 20.000 vojske poslao u pomoć knezu Lazaru. Bosanskoj 
vojsci pridružio se i nekadanji ban Ivan Horvat, koji je tada kao bjegu- 
nac živio na dvoru Stjepana Tvrtka. On bijaše skupio četu križara i s 
njom otpratio bosansku vojsku u Srbiju (domino Johanne banno cum 
crucesignatis). 

Sudbonosni boj bio jena Kosovu polju (campus merularum, 
campus turdorum, Amselfeld), na kojem se i prije i poslije mnogo puta 

rješavala sudbina Balkanskoga poluotoka. Potankih suvremenih opisa 
toga zamašnoga boja nema, a potonji pisci srpski i turski okitili su po 
usmenoj predaji borbu takovim stvarima za koje se ne zna da li su se 
zaista zgodile ili ne. Svakako stoji da je bitka bila (ili započela) na Vi- 
dovdan, u utorak 15. lipnja 1389. Borilo se hrabro s obje strane. Isprva 
ije pobjeda naginjala Srbima, te je slavodobiće srpsko postiglo svoj 
vršak kad je Miloš Kobilić u šatoru handžarom umorio sultana Murata; 
no poslije se smrću svoga gospodara raspaljeni Turci tolikom silom obo- 
riše na Srbe da su ih prisilili na uzmak, te zarobili kneza Lazara i odsje- 
kli mu glavu da osvete smrt sultanovu. Prema tomu bit će najvjerojat- 
nija kratka bilješka u jednom dubrovačkom ljetopisu (iz XV stoljeća) 
koja kaže ovo: »1389, 15. juna, na Vidov dan, u utorak, bijaše bitka izme- 
đu Srba i turskoga cara. Od Srba su bili: Lazar, srpski kralj, Vuk Bran- 
ković i Vlatko Vuković, vojvoda. I bi velika pogibija i turska i srpska, 
i malo ih se vratilo natrag; car Murat ubijen bi, a i srpski kralj. Pobjede 
nisu dobili ni Turci ni Srbi, jer je bila velika pogibija. Boj je bio na 
Kosovu polju.«* 

Smrt cara Murata, a još više okolnost što Turci, koji bijahu također 
iznemogli, nisu progonili pobijeđene Srbe, rodi u prvi čas misao da su 
Srbi održali i pobjedu. Pače bosanski kralj Stjepan Tvrtko vjerovaše 
tvrdo u pobjedu srpsku, te razglasi tu tobožnju pobjedu na sve strane. 
U pismu što ga je 1. kolovoza 1389. iz grada Sutiske pisao općini grada 
Trogira javlja kralj da je on »neprijatelja kršćanskoga puka i pravo- 
slavne vjere, nevjernoga Amurata, koji je već mnoge narode pokorio, .. 
i koji je već stao naše zemlje uznemirivati i nakanio poslije navaliti na 
vaše, pošto je došao sa svoja dva sina i sa svojim sljedbenicima Turcima, 
zametnuo s njima bitku dne 15. mjeseca junija minuloga, te uz pomoć 
božje ruke, održavši megdan s pobjedom, svladao i na zemlju bacio 
zarobljene, tako da je malo njih živu glavu odnijelo, dakako uz neki gubi- 
tak svojih, ne ipak mnogih«. Jednako se negdje pohvalio Stjepan Tvrtko 
i drugim prijateljima. Općina grada Firence u Italiji, saznavši iz njegova 
pisma »za preslavnu pobjedu, koju mu je milost svemožnoga i vječnoga 
boga udijelila«, čestitaše mu 20. listopada 1389, te izjavi svoju radost »što 
je 15. lipnja ponositi i drzoviti Murat, sljedbenik Muhamedov, koji, pri- 
svojivši silom vlast carsku, nakanio bijaše s lica zemlje izbrisati kršćan- 
stvo i ime spasiteljevo, i koji bijaše ludo navalio na međe bosanske, na 
polju Kosovu (campus turdorum) uz nebrojene tisuće vojnika i sa svoja 
dva sina krvavo poginuo«. »Sretno polje tolikoga poraza«, kliče nadalje 
firentinska općina, »koje će kosti poginulih, vječiti spomenik pobjede, 
sačuvati kroz mnoge vjekove. Sretna Kraljevina Bosna kojoj bi dano 
biti tako slavan boj i izvojevati desnicom Krstovom toliku pobjedu. 
Sretne i presretne mišice onih dvanaest velikaša koji, probivši neprijatelj- 
ske čopore i deve u okrug svezane, mačem utriješe put i dopriješe do 
Muratova šatora. Sretan nad ostalima i onaj koji je tako silna vojvodu, 
turiv mu mač u grlo i skut, junački umorio; a sretni su svi koji su kao 


* [To je citat iz Annuales Ragusini anonymi, a u njemu se mjesto Srba govori o 
Bosancima.] 

žrtve umorenoga vojvode nad onom groznom trupinom slavnom muče- 
ničkom smrću život i krv žrtvovali, a od svih je vaše veličanstvo naj- 
sretnije, koje je posvetilo tako slavna i nezaboravna pobjeda, i komu je, 
ako je pravim Krsta vojnicima i junacima, kako valja vjerovati, bog pri- 
pravio carstvo nebesko, pridržana ona prava i beskrajna slava«. 

Međutim smrt sultana Murata bijaše Osmanlije osupnula samo u 
prvi čas, te nije za daljnji razvitak turske vlasti imala nikakvih štetnih 
posljedica. Još na bojnom polju proglašen bi stariji sin njegov Bajazid 
za nasljednika, kojemu je bila prva briga da dade pogubiti brata svoga 
Jakuba, da mu poslije ne bi smetao. A onda se obori Bajazid na Srbe da 
osveti smrt oca svoga. Nakon svršena boja otpremi Bajazid tijelo očevo 
u Brusu u Malu Aziju da ga ondje pokopaju uz njegove predšasnike. 
Tijelo poprati fermanom na kadiju u Brusi, u kojem opisa očevu smrt 
ovako: »Kad ovaj moj visoki ferman stigne, budi znano da se nakon boja, 
koji bi po naredbi božjoj na polju Kosovu zametnut, moj otac, sultan 
Murat, kojega je život bio sretan a smrt mučenička, pored svega toga što 
se on poslije u snu viđene prikaze svevišnjemu stvoritelju molio da ga 
mučeništva dostojnim učini, neozlijeđen u potpunom zdravlju s bojišta 
u čador, koji do neba siže, povratio. I baš kada smo najveću radost i 
zadovoljstvo osjećali gledajući kako se odsječene glave banova pod konj- 
skim kopitima valjaju, kako neki svezanih ruku, a drugi s isprebijanim 
mišicama stoje: onda je iznenada jedan, po imenu Miloš Kopi lić 
(Kobilić)", došavši s lukavštinom i prijetvornošću, kazao da je islamsku 
vjeru primio, moleći podjedno da se primi u redove pobjedonosne voj- 
ske. I kad su ga na njegovu molbu pripustili da ljubi noge svijetlomu 
caru, on je, mjesto da to izvrši, otrovni handžar, koji mu je bio sakriven 
u rukavu, neustrašivo na dično tijelo presvijetloga cara upravio, i zadavši 
mu tešku ranu, napojio ga mučeničkim slatkim pićem (šerbetom)... 
Pošto je rečeni Miloš ovo djelo izveo, stao je bježati ispred vojnika, koji 
su se kao zvijezda na nebu blistali, ali bi od hrabrih vojnika dostignut 
i na komade sasječen. Čuvši ja za taj događaj, bio sam se uputio k 
mučeničkom odru, ali sam njega, cara, mrtva zatekao; u isto vrijeme de- 
silo se te se i moj brat Jakub beg u vječnost preselio. Ja sam svijetleći 
se lijes s tijelom moga oca po pouzdanim ljudima poslao da se ondje (u 
Brusi) ukopa. Kada dakle tijelo onamo stigne, vi ćete ga pokopati, ne 
odavši nikomu što se dogodilo, nego ćete nasuprot pred svijetom pokazati 
znakove pobjede da ne bi neprijatelji mogli štogod zamijetiti.« 

Dok dakle smrt cara Murata nije za Turke imala pogubnih poslje- 
dica, nego se naprosto mjesto njega popeo na vladu njegov vatreni i 
nemirni sin Bajazid, prozvan od Turaka :ldirim (munja), postradala je 
Srbija smrću kneza Lazara ljuto. Ta Srbija je već za Lazara bila u ra- 
sulu, te je jedino njegova osobna energija držala ostatke srpske države 
donekle na okupu. K tomu je knez Lazar bio oženjen kneginjom Milicom 
iz posvećene kuće Nemanjića, dok su njegove kćeri bile poudane za same 
takve muževe koji su vlasti Lazarovoj mogli izravno ili neizravno raditi 
u prilog. Jedna bijaše pošla za bugarskoga cara Šišmana u Trnovu, druga 


7 [Miloš Obilić narodne predaje.] 

za Vuka Brankovića, gospodara Kosova, treća za zetskoga gospodara 
Jurja 1I Stracimirovića, a četvrta za mačvanskoga bana Nikolu Gorjan- 
skoga. Dok je ovaj potonji nastojao izgladiti ili barem ublažiti opreke iz- 
među svoga kralja i tasta, dotle su drugi zetovi Lazarovi odano pomagali 
svoga tasta, priznavajući i vrhovnu vlast njegovu i podupirući ga svojim 
četama pri njegovim pothvatima. 

Svih tih vezova i obzira nestade smrću Lazarovom u jedan tren. 
Srpska država razasu se posve, te udova Lazarova sa svoja dva sina, Stje- 
panom i Vukom, ostade sama i ostavljena u neposrednoj oblasti svoga 
pokojnog supruga, izložena na sjeveru Ugarskoj, a na jugu Osmanli- 
jama. Zet njezin Vuk Branković odmah se nakon bitke na Kosovu odmet- 
nuo od nje i njezina sina Stjepana Lazarevića, pače se sam proglasio 
»gospodarom Srbljem i Podunavlju«, istaknuvši tako sebe za nasljed- 
nika i baštinika vlasti Lazarove. A i ugarski kralj Sigismund podigao se 
i polakomio za državinom kneza Lazara, svoga nekadanjega Pletvenika. 
Jedva bijaše začuo Sigismund za smrt Lazarovu, posla on već 7. srpnja 
1389. vojvodi Vuku Brankoviću svoga vjernog mačvanskog bana Nikolu 
Gorjanskoga da s njim utanači neke pogodbe, koje bi bile na korist 
Vukovu i zemlje Raše (tractare et concludere, que utilitatem vestram et 
terre Rascie concernere dinoscuntur). Što su oba pašanca ugovorila i 
smislila, nije poznato, ali je jamačno bilo upereno protiv kneginje Milice 
i njezinih sinova. Možda je Sigismund priznao Vuka Brankovića za pra- 
voga nasljednika u srpskoj državi, a taj se za to možda očitovao pripra- 
van žrtvovati svoju punicu i šurjake, a možda i koji dio njihove oblasti 
uz među ugarsku. Ta bi se slutnja mogla potkrijepiti i tim što je još iste 
godine 1389. negdje u listopadu, sam kralj Sigismund iz banovine Mačve 
provalio u oblast kneza Stjepana Lazarevića i njegove majke. U Sigis- 
munda bijaše tada dosta znatna vojska, koju su mu priveli velikaši, kao 
braća Kaniški, kovinski župan Stjepan, sin Pilipa od Korođa i drugi. 
Kralj provali daleko u zemlju sve do Rudnika i dalje, te se zaustavi tek 
u dolini Gruže, gdje je stajao grad Borač (Borych, Boroch, Borith), 
omiljelo boravište Stjepana Lazarevića. Oko 8. studenoga predadoše mu 
Rašani taj grad, našto ga on povjeri Petru sinu Ladislavovu od Gyula- 
haza, svojemu još nedavno odmetniku. U isto vrijeme zauze kralj i 2—3 
sata od Borča udaljeni grad Čestin (Chestyn, Cesnek). Ali zbog nastale 
zime vrati se Sigismund odma zatim u Ugarsku, te ga već 1. prosinca 
nalazimo u Temešvaru, gdje je uz ostalo nagradio Jakova iz Sredne u 
Ungvarskoj županiji za zasluge koje bijaše stekao u prošloj vojni »protiv 
Srba, njegovih buntovnika, osobito kod osvajanja utvrde Borča i 
Čestina«. 

Budući da se nakon smrti kneza Lazara gotovo sve oborilo na nje- 
gova sina, »kneza« ili »samodršca i gospodina srpskije zemlji i Podu- 
navlju«, nećemo se čuditi kad vidimo kako se Stjepan Lazarević nastoji 
sporazumno s majkom »kneginjom Milicom« i mlađim bratom Vukom 
pogoditi s Turcima i njihovim slavodobitnim sultanom Bajazidom. Još 
iste godine utanačiše poslanici sultana Bajazida mir i savez sa Stjepanom 
Lazarevićem. Taj morade obećati sultanu da će odsad u svim njegovim 
ratovima vojevati sa svojim četama pod zastavom turskom, uz to da će 

mu danak plaćati, osobito od dohodaka srebrnih rudnika. Da se taj mir 
i savez utvrdi, morade Stjepan svoju najmlađu sestru Oliveru (Milenu) 
dati Bajazidu za ženu. 

Tako postade sin kneza Lazara kletvenikom ili vazalom turskim. Nje- 
gov šurjak Vuk Branković nadao se neko vrijeme da će se odhrvati tur- 
skoj sili. Ali već godine 1390. tražio je utočište u Dubrovniku, ako ne bi 
mogao »držati zemlju srpsku, nu ga iždenu Ugri ili Turci«. Vuk Bran- 
ković pokorio se međutim također sultanu Bajazidu. Dne 21. studenoga 
1392. piše sam ovako: »da jest većdomo vsakomu človčku, kako složih 
mir s Turci i priložih velikomu caru Bajazidu, i složih s njim mir; i kada 
složih s njim mir, raspisah zemlju vsu, koliko jest u oblasti mojoj, 
kako ćemo plaćati danak Turkom.« 

To su prve posljedice boja na Kosovu za Srbiju. Ali gorke posljedice 
toga boja osjećale su naskoro i hrvatske zemlje, a s njima i Ugarska. Jer 
otad je Turcima stajao put otvoren u srednje Podunavlje i Posavlje. 


(Stjepan Tvrtko ovladao Hrvatskom i Dalma. 
cijom, 1390—1391.) Dok su bosanske čete pod Vlatkom Vukovićem 
krvarile na Kosovu, boreći se za krst časni i slobodu zlatnu, dotle su 
ban i namjesnici kralja Sigismunda, po imenu slavonski ban Ladislav 
od Lučenca, i rođak njegov, hrvatsko-dalmatinski ban Dionizije od Lu- 
čenca, svima silama radili da istisnu vlast Stjepana Tvrtka iz Hrvatske i 
da tako oslobode dalmatinske gradove od prijeteće im pogibelji. Već 5. 
lipnja bio je slavonski ban Ladislav od Lučenca, ujedno vojvoda kraljev- 
ske vojske, u gradu Zadru, a malo zatim započela je borba. Ivan Paližna, 
ne imajući uza se pomoćnih četa bosanskih, ne mogaše dugo odolijevati, 
i tako se zgodi da je negdje u mjesecu srpnju 1389. Klis s drugim grado- 
vima bosanskoga kralja došao u ruke Sigismundovih ljudi. 

To bijaše velik udarac za Stjepana Tvrtka. Bijaše mu se bojati da 
sasvim ne izgubi Hrvatsku, a tim i nadu da bi ikada mogao zavladati 
Splitom i ostalim ponositim gradovima dalmatinskim. Pošalje zato neg- 
dje u kolovozu pomoć svomu privrženiku Ivanu Paližni. Dne 30. kolo- 
voza dolažaše s kliške strane nova vojska bosanska; a 20. rujna odlu- 
čiše Splićani kulom utvrditi prijelaz preko Vranjica. No taj put ne bijaše 
im se bojati sile bosanske, jer vojska prođe samo pokraj njihova grada i 
krene na sjever prema Vrani. Ondje se sjedini s Ivanom Paližnom, koji 
nato odmah 30. rujna provali u zadarski kotar i spali kuće Zadrana sve 
do vrata njihova grada. 

Ban hrvatski i dalmatinski Dionizije od Lučenca, sin Tomin, bijaše 
preslab da odoli i Ivanu Paližni i vojsci bosanskoj. Zato se spremi sam 
grad Zadar da bana što izdašnije podupre. U to ime odluči zadarsko 
vijeće 16. listopada poslati poslanike, među kojima bijaše i suvremeni 
ljetopisac Pavao Pavlović, krčkomu knezu Ivanu Frankapanu da ga za- 
mole nešto konjanika, kojih je osobito nužno trebalo. Prvi put vratiše se 
poslanici od kneza Ivana 19. listopada ne izvršivši ništa, jer je knez Ivan 
bio ozlojeđen što ga Krbavski knezovi bijahu oklevetali pred kraljem 
Sigismundom; stoga pođoše dva dana zatim nanovo k njemu. Taj put bi- 
jahu sretniji. No prije nego što su stigli konjanici kneza Ivana, provali 
15. studenoga velika vojska bosanska u zadarski kotar i zaplijeni mnogo 

marve. Tek sutradan dođe u pomoć konjanička četa kneza Ivana, bro- 
jeći 400 momaka, a vođena Markom Spinelom. Ta se četa 20. studenoga 
sjedini s vojskom zadarskom od 1000 pješaka, koja je polazila na jug da 
kraljevskoj vojsci pomogne uzeti grad Vranu, tada posljednje utočište 
Ivana Paližne. Putem pridruži se 21. studenoga četama zadarskim do 
200 Pažana, tako da je ta domaća vojska brojila 1200 pješaka i 400 ko- 
njanika. Prenoćivši 21. studenoga u Hraštanima, sjedini se sutradan ta 
vojska pod Vranom s kraljevskim četama. Još isti dan (22. studenoga) 
zametnula je prvi boj s Ivanom Paližnom, koji bi u bedro ranjen. Dva 
dana zatim na blagdan sv. Krševana (24. studenoga), slijedila je druga, 
žešća bitka, u kojoj je Ivan Paližna izgubio 120 momaka i više konja i 
marve. Kraljevska vojska, sjedinjena sa zadarskom, prisvajaše sebi po- 
bjedu onoga dana. . 

No kukavna bijaše ta pobjeda. Već malo dana zatim, 10. prosinca, 
vrati se zadarska vojska »sramotno« ispod grada Vrane, pošto bi od 
Bošnjaka razbita; a odmah zatim, 25. prosinca, predade se osanskomu 
kralju nanovo grad Klis, ne mogući više suzdržati navala bosanskih. Sret- 
nom obranom Vrane i padom Klisa bijaše nanovo vlast bosanskoga kra- 
lja utvrđena. Mjesto Vlatka Vukovića imenova Stjepan Tvrtko za na- 
mjesnika svoga u Hrvatskoj Ivana Horvata, a za vojvodu svojih četa 
Pavla Klešića. 

Sada bijaše već posve jasno da dalmatinske općine neće više bo- 
sanskomu kralju odoljeti. No tu se upletoše najednom Mlečani, požudni 
da uberu plodove trogodišnjega nastojanja Tvrtkova. Dne 30. siječnja 
1390. posla mletačko vijeće svoga poslanika kralju Sigismundu i kraljici 
Mariji da im javi što se doznalo iz Bosne. Odmah zatim, 3. veljače, javlja 
vijeće Sigismundu da je Tvrtko zauzeo i stekao nanovo gradove Klis 
i Vranu, i da mnogo nastoji kako bi zadobio samu Dalmaciju. Gradovi i 
mjesta dalmatinska zbog toga su u velikoj nevolji, jer se boje da neće 
moći sili njegovoj odoljeti. Videći Mlečani da se kralj Sigismund ni na 
ove vijesti ne miče, odluče sami sreću pokušati, ne bi li se dalmatinske 
općine u tolikoj stisci i nevolji radije njima poklonile nego bosanskomu 
kralju. U to ime poslaše 29. travnja 1390. svoga poslanika u Dalmaciju 
neka razvidi po tamošnjim gradovima da li su skloni stupiti pod mle- 
tačku vlast. No taj put se lukavi Mlečani prevariše, te obustaviše 26. 
svibnja dogovore se sa svojim privrženicima u Dalmaciji, budući da su 
uto dalmatinski gradovi bili već poslali svoje poslanike kralju Tvrtku 
da mu se poklone i pokore. 

Još u travnju 1390. bijaše kralj Tvrtko opremio u Split krbavskoga 
kneza Jurja Kurjakovića s vjerovnim pismom i tražio od grada da pusti 
na slobodu zarobljenike prošlih vojna i da pošalje na bosanski dvor 
poslanike koji bi ugovorili predaju grada. Na taj poziv otpravi vijeće 28. 
travnja svoje poslanike i kraljevu namjesniku Ivanu u Trogir i samomu 
kralju u Bosnu, davši im punu vlast raspravljati o toj stvari po svom 
razboru. Poslanici, po imenu Petar Zorić, Dionizije Ilić, Nikola Srića i 


* [Petar Zorin i Dionizije Ilijin.] 

Miha Madijev, dobiše 8. svibnja općenit naputak, da naime bosanskomu 
kralju preporuče grad i nastoje ugovoriti s njim »mir i slogu na čast isto- 
mu kralju, a za dobro i korist općine splitske«. Ako toga ne bi mogli 
inače postići, neka slobodno rade s kraljem o predaji grada uz uvjete 
časne po njega, a korisne za općinu. Za primjerom grada Splita pove: 
doše se i ostale općine dalmatinske, poimence grad Šibenik, zatim otoci 
Brač, Hvar, a valjda i Korčula. Jedini Trogir, koji je dosad od svih naj- 
više naginjao kralju bosanskomu, uze se braniti u posljednji čas. U Tro- 
giru bijaše se 9. svibnja sastalo gradsko vijeće da izabere poslanike za 
Bosnu i uzme raspravljati o predaji grada i kotara pod gospodstvo Tvrt- 
kovo. U sjednici uze prvi govoriti Luka Mikačić da se poziv Tvrtkov 
odbije, a grad da ostane vjeran Sigismundu i Mariji. Riječi njegove 
obrabriše većinu vijeća, te bi zaključeno da će Trogir i nadalje čuvati 
vjernost sv. kruni ugarskoj i da se neće pokoriti kralju bosanskomu. 

No ta pusta igra Trogirana ne mogaše više zaustaviti započete akcije. 
Već 2. lipnja 1390. izručiše poslanici splitski Petar Zorić, Dionizije Ilić, 
Nikola Srića i Miha Madijev svoj rodni grad vlasti i zaštiti kralja Tvrtka. 
Poslanici splitski tom su prilikom na kraljevu dvoru u Sutisci izložili mu 
također svoje tegobe i molbe, što su ih toliko puta bili uzalud pred 
kralja Sigismunda iznijeli. Osobito zahtijevaju da kralj točno označi me- 
đe njihove općine prema svojim gradovima Klisu i Omišu, budući da su 
kroz tolike minule godine trajale ljute kavge i krvoprolića između Kli- 
šana i njih baš radi međa. Kralj Stjepan Tvrtko, osobito radostan što se 
njemu poklonio najznamenitiji grad Dalmacije, potvrdi najprije sve po- 
velje i sloboštine što ih je Split uživao za prijašnjih vladara svojih, a 
zatim rado usliša i molbe poslanika. Po želji Splićana opredijeli točno 
međe njihovoj općini kako prema Klisu, tako prema Omišu i Poljicima, 
a uz to odredi svoga protovestijara Trifuna)? kninskoga biskupa Mihajla, 
kneza Stanoja Jelačića i logofeta Vladoja da pođu u Split i da na licu 
mjesta označe posve točno nove međe splitskoj općini. Napokon izdade 
o tom i posebnu povelju, sastavljenu od kninskoga biskupa Mihajla, a 
potvrđenu od kneza Dabiše, kneza Stipoja Hrvatinića, kneza Pavla Radi- 
novića, usorskoga vojvode Vlatka i župana Belijaka Sankovića. 

Uto se predomisliše Trogirani, pa se i oni 8. lipnja kralju Stjepanu 
Tvrtku pokoriše. Iza njih dođoše u Sutisku poslanici grada Šibenika, 
Dujam Zuratić i Ivan Naplavić da se u ime svoga grada kralju poklone i 
da ga zamole neka Šibeniku potvrdi stare povlastice, sloboštine i milosti 
što ih je uživao za prijašnjih vladara, a osobito za kralja Ludovika. Stje- 
pan Tvrtko, znajući da je »hvale vrijedno stare dobre običaje i muni- 
cipalne zakone uzdržati«, te »imavši svjet i dogovor s nazočnom vlaste- 
lom bosanskom«, rado zadovolji molbama Šibenčana i potvrdi im sve 
što bijahu zaželjeli. Uz to im obreče da će ih vazda braniti od svih nepri- 
jatelja njihovih, i to zato što su na životvoreći krst prisegli da će uvijek 
biti vjerni njemu i njegovim potomcima. I o tom bi I1. lipnja sastavljena 
posebna povelja u hrvatskom i latinskom jeziku. Poslije gradova na 


* [To je Tripo Petra Nikolina, iz istaknute kotorske porodice Buća.] 

kopnu pokloniše se udaljenije općine otoka Brača, Hvara i Korčule. 
Bračani poslaše u Sutisku Jurja Dujmova, Nikšu Petrulova i Miju Baloja. 
Njih preporuči posebnim pismom ban Ivan Horvat, namjesnik Tvrtkov u 
Hrvatskoj i Dalmaciji. Pošto su poslanici kralju izjavili da su svi žitelji 
otoka Brača pred svojim javnim bilježnikom Radinom Dragotom prise li 
vječnu vjernost njemu i njegovim nasljednicima, izdade Stjepan Tvrtko 
23. srpnja i otoku Braču u dva jezika (hrvatskom i latinskom) povelju, 
kojom mu potvrdi sve stare sloboštine, oprostivši žitelje njegove svake 
daće i ostavivši im pravo da sami biraju knezove, koje će međutim 
vazda on potvrđivati. Slične povelje podijeli Stjepan Tvrtko žiteljima 
Hvara i Korčule. 

Tako postade u mjesecu lipnju i srpnju 1390. Stjepan Tvrtko kraljem 
i gospodarom Hrvatske i Dalmacije. Njegova vlast opsezaše svu zemlju 
od Velebita do Cetine, i od Cetine na jug do Kotora. Osim toga pokora- 
vahu mu se veliki otoci dalmatinski Brač, Hvar i Korčula, a po svoj pri- 
lici priznaše ga svojim vrhovnim gospodarom i neki knezovi Krbavski 
od porodice Kurjakovića. Jedini grad Zadar ostade vjeran kralju Si- 
gismundu. Videći Stjepan Tvrtko velik dio Hrvatske i Dalmacije u svojoj 
vlasti, prozove se kraljem Hrvatske i Dalmacije. On je sada bio vladar 
velikomu dijelu zemalja krune Zvonimirove i Dušanove, te je tako 
postigao za čim su hrvatski i srpski vladari zaludo težili, da naime pod 
svojim žezlom sjedine Hrvate i Srbe u jednu državu.“ Bosna, koja je 
nekad bila prikovana sad uz Srbiju sad uz Hrvatsku, postala je središtem 
oko koje se skupiše pojedini dijelovi hrvatske i srpske države. 

Novi kralj hrvatsko-dalmatinski nastojaše sada urediti stečene kra- 
ljevine. Već 1. kolovoza 1390. borave u Splitu njegovi punomoćnici, pro- 
tovestijar Trifun Bučić Kotoranin, kninski biskup Mihajlo Dubrovčanin 
i logofet Vladoje da ustanove međe splitske općine prema Klisu i Omišu. 
Uz kraljeve ljude bili su ondje knez Juraj Radivojević iz Makarskoga pri- 
morja, Juraj Dražojević iz Poljica, i druga vlastela bosanska i hrvatska. 
U nazočnosti tih biše ustanovljene međe splitske općine, tako da se sada 
širila od Solina do Cetine. Zadovoljiv Splićane, odluči napokon ugoditi i 
splitskom nadbiskupu, čija je gotovo čitava nadbiskupija netom došla 
pod bosansku vlast. Stjepan Tvrtko dobro je znao da će najbolje utvrditi 
vlast svoju u Hrvatskoj i Dalmaciji ako bude ugađao katoličkoj crkvi i 
njezinim pastirima. Kada je dakle potkraj kolovoza došao u Sutisku i 
sam nadbiskup splitski Andrija Gvaldo da se novomu kralju pokloni, 
izdade mu Stjepan Tvrtko 30. kolovoza 1390. povelju, kojom primi nad- 
biskupiju splitsku u svoju kraljevsku zaštitu. »Ako se«, govori kralj u 
povelji, »povisuje kraljevska uzvišenost, te joj hvala i čast raste i njezino 
se ime uzdiže i država sretno širi kad ona dijeli darove veledušnosti na 
izmjenu zahvalnosti, i podanicima za njihove zasluge daje nagrade jed- 
nakom mjerom: koliko se više (kraljeva uzvišenost diže), kada se ona iz 
obzira na onoga, po kom kraljevi kraljuju i vladaoci gospoduju, iskazuje 
osobito u pravednim zahtjevima milostivom, priklonom i dobrostivom 


% [O takvoj težnji feudalnih hrvatskih i srpskih vladara ne može se govoriti; i ova 
Klaićeva formulacija odrazuje političke misli njegova vremena.] 

prema crkvama katoličke vjere i prema crkvenim, osobito sebi podložnim 
osobama. Uvaživši dakle sve to i budući da kroz onoga kraljujemo, koji 
je crkve katoličke, koje se biljkom častim biti, osnovatelj, glava i vladar, 
i pastir crkvenih osoba, te njihov i sviju nas gospodin i čuvar; pak pošto 
je časni u gospodu Kristu otac gospodin Andrija Gvaldo, po božjoj mi- 
osti nadbiskup našega grada Splita, vjerni savjetnik i duhovni naš ka- 
pelan, k nama došao, moleći nas pokorno da rečenu crkvu njegovu u nje- 
zinim pravima, imanjima, desetinama, dohocima i običajima, kako ih je 
imala za kralja Ludovika, potvrdimo, uzdržimo i branimo: mi obazirući 
se na vjernost njegovu i uslišav pokorne pravedne molbe njegove... 
primamo njegovu crkvu, njegove nasljednike sa svima imanjima, ze- 
mljama, međama, selima, ljudima i žiteljima u našu osobitu zaštitu, te 
joj sve potvrđujemo. Na temelju toga nalažemo velemožnomu gospodinu, 
ljubljenomu Pavlu Klešiću, vojvodi kraljevine Hrvatske, i drugim našim 
službenicima, sadanjim i budućim u našim kraljevinama Dalmacije i 
Hrvatske... da za nas i u ime naše gospodina nadbiskupa i njegovu 
splitsku crkvu i njegove nasljednike, koji će pristajati uz nas i naše 
potomke, štite i brane, i da ne dadu nikomu da ih vrijeđa, ozljeđuje ili 
štetu im nanosi... 

Čim se bijahu kralju Stjepanu Tvrtku pokorili dalmatinski gradovi, 
saopći on iz Šutiske pismom od 17. lipnja svojim dragim prijateljima 
Mlečanima svoju veliku sreću i javi im da je naumio k njima poslati 
svoje poslanike, i da mu za to pošalju galiju u koji grad dalmatinski da 
se poslanici sigurnije u Mletke prevezu. Mlečani mu odgovoriše 8. srpnja 
vrlo laskavim pismom, i ujedno mu javiše da će 8. kolovoza njihova ga- 
lija očekivati u Šibeniku poslanstvo njegovo. I zaista stigoše potkraj ko- 
lovoza u Mletke poslanici bosanski. Oni izvijestiše »predrage prijatelje« 
svoga kralja najprije potanko o njegovim poduzećima i sretnim uspje- 
sima, a zatim uzeše izlagati želje i osnove njegove. Istaknuše kako kralj 
živo žudi da poput ostalih gradova dalmatinskih ovlada još i Zadrom, 
koji je pa vjeran ostao kralju Sigismundu, te zamoliše Republiku u 
ime kraljevo za pomoć da bi mogao ostvariti želju svoju. Nadalje javiše 
da bi kralj htio s njima sklopiti općenit savez, tako da bi prijatelji i 
neprijatelji njegovi bili njihovi prijatelji i neprijatelji. Tim savezom želio 
je Stjepan Tvrtko odvratiti Mletačku Republiku od kralja Sigismunda, 
s kojim je tada živjela u miru; pa se zato njoj i nudio za posrednika da 
je izmiri s napuljskim kraljem Ladislavom i majkom mu Margaretom, 
udovom nesretnoga Karla Dračkoga. Mlečani se gotovo prepadoše tih pri- 
jedloga bosanskoga kralja, te se uzeše ispričavati kojekako samo da ga 
ne bi morali pomagati. Govorahu poslanicima da žive u miru s kraljem 
ugarskim i da neće mira kršiti pomažući Bosnu proti Zadru; glede pre- 
dložena saveza pak isticahu Mlečani da ga ne mogu sklopiti, jer bi stra- 
dala njihova Republika koja živi jedino o trgovini. 

Bosanski poslanici odadoše taj put Mletačkoj Republici još nešto 
znamenito. Stjepanu Tvrtku bijaše u to vrijeme ili još prije umrla prva 
žena Doroteja, te se on smjeraše drugi put oženiti. Ogledajući se po ta- 
danjim evropskim dvorovima, zapne mu oko o kćer austrijskoga vojvode 
Alberta III iz moćne već tada porodice Habsburga. Stjepan Tvrtko na- 

daše se od toga braka velikoj koristi za svoju državu i porodicu; a i Mle- 
čani saznavši od poslanika za njegov izbor, radovahu se stoga, »pošto je 
općina njihova uvijek bila u osobitoj prijazni i ljubavi s uzvišenom ku- 
ćom austrijskom, a napose sada s gospodinom vojvodom Albertom«. No 
od zasnovane ženidbe, kao ni od drugih osnova Stjepana Tvrtka, ne bi 
ništa, jer je malo zatim, 23. ožujka 1391", slavni taj kralj umro, pošto 
je kroz trideset i osam godina naslijeđenom državom sretno vladao. 
Nešto prije, 16. veljače, bijaše umro i Ivan Paližna, njegov najgorljiviji 
privrženik i prijatelj u Hrvatskoj. 


(Ladislav Napuljski ustaje kao protukralj, 1391. 
do 1392; banovanje Ivana Frankapana 1392—1393.) Stje- 
panu Tvrtku bijaše napokon pošlo za rukom ovladati jednim dijelom 
Hrvatske i Dalmacijom, budući da je baš dosljedno obarao Sigismun- 
dovu vlast s dva kraja: na zapadu u Hrvatskoj i na sjeveru u istočnoj 
Slavoniji. Dok je glavna sila bosanskoga kralja udarala na Hrvatsku, 
provaljivao je ban Ivaniš Horvat iz bosanske Usore bud u županije istoč- 
no-slavonske, bud u banovinu Mačvu. Tako bijaše još godine 1389, odmah 
nakon boja na Kosovu, udario na Mačvu i u kotar Bjelinu (Boly, Beleen, 
districtus nostros Belyn et Macho), ali ga suzbi mačvanski ban Nikola 
Gorjanski. No to nije Ivana Horvata smetalo, nego je svoje provale 
nastavio, dok nije Stjepanu Tvrtku pošlo za rukom ovladati Hrvatskom 
i Dalmacijom. 

Stjepana Tvrtka naslijedi na bosanskom prijestolju Stjepan 
Dabiša, po svoj prilici mlađi brat njegov.“ Mletačka Republika, čim 
je začula za promjenu na prijestolju bosanskom, požuri se odmah, te 1. 
ipnja 1391. novoga kralja imenova svojim građaninom. I Dubrovčani 
poslaše svoje poslanike Stipana Lukarevića i Rafaela Gučelića »s pošte- 
nim i mnogocinimi dari i častmi« na kraljevski dvor u Trstivnici, gdje 
je tada boravio kralj Dabiša sa svojom suprugom kraljicom Jelenom, 
vlastelom i velikašima kraljevstva svoga. Slijedeće godine 1392, dne 17. 
lipnja, izdade kralj Stjepan Dabiša, boraveći »va čestitoj vojsci kraljev- 
stva u Dolnjih krajih u Lušcih«, Dubrovčanima povelju, kojom potvrdi 
sve povlastice i sloboštine, podijeljene njima od njegovih praroditelja i 
predšasnika, a osobito od »brata mu, svetopočivšega gospodina kralja 
Stjepana Tvrtka«. Povelju tu potvrdiše ne samo supruga kraljeva Jelena, 
nego i nazočna vlastela, veliki vojvoda Hrvoje Vukčić, usorski vojvoda 
Vlatko, knez Stipoje Hrvatinić, knez Radoslav Pribinić, knez Dobroslav 
Divošević, knez Gojak Dragosalić, župan Tvrdoslav Tuica, knez Vučihna 
Vlatković, knez Vojsav Vojvodić i drugi. I u Hrvatskoj i Dalmaciji priznat 
bi Stjepan Dabiša za kralja, te je kroz godinu 1392. vršio sa svojim banom 
Vukom Vukčićem, bratom Hrvojevim, u tim kraljevinama svoju kraljev- 
sku vlast. Splićani pisahu u javnim ispravama: »za vladanja preblagoga 
vladara i gospodina Stjepana Dabiše, božjom milošću preslavnoga kralja 


4 [Tvrtkovu smrt neki povjesničari stavljaju u veljaču 1391 (F. Šišić), neki je dati- 
raju oko 10. ožujka (S. Ćirković), a neki uzimaju ovaj datum (G. Novak).] 
2 (Stjepan Dabiša vjerojatno je sin (N)inoslava, Tvrtkova strica.] 

Srbljem, Bosni i Dalmaciji« (u jednoj povelji splitskoj od 27. siječnja 
1392: regnante serenissimo principe ac domino Stephano Dabiscia dei 
gracia Rasciae, Bosnae, Dalmatiae ... inclyto rege — a u jednoj ovelji 
hvarskoj od 9. ožujka 1394: regnante serenissimo principe et omino 
nostro, domino Stephano de Rassia, regnorum Bossine, Rassie, Dal 
matie et Croatie rege...). Vršeći svoja vladalačka prava, potvrdi 
Stjepan Dabiša 25. travnja 1392. gradu Trogiru starodavna prava i po- 
vlastice, priznate mu također od kralja Stjepana Tvrika. Njegov ban 
Vuk Vukčić (»ban kraljevina Dalmacije i Hrvatske«), njegov namjesnik, 
dopusti splitskomu nadbiskupu Andriji da smije na crkvenoj zemlji kod 
mora u Lukaču sagraditi dvorac i tvrđu, te prijavi to općinama gradova 
Splita i Trogira, kao i dvorskim županima u Klisu, Opraku i Omišu. 

Svi ti podaci očito dokazuju da su kralja Stjepana Dabišu i njegove 
namjesnike u Hrvatskoj i Dalmaciji priznavali, te im se i pokoravali. 
Njemu pače malo da ne pođe za rukom, za čim se predšasnik njegov 
zalud trudio. Grad Zadar naime zavadi se u to vrijeme sa Sigismundovim 
banom, te se sprijatelji s Vukom Vukčićem i njegovom braćom tako te 
se činilo kao da smjera poput ostalih gradova dalmatinskih pristati uz 
bosanskoga kralja. Dne 13. veljače 1392. dođe u Zadar knez Dragiša, brat 
bana Vuka Vukčića, da se pokloni moćima sv. Šimuna. Nekoliko mjeseci 
poslije pođe Zadranin Pavao Pavlović kao poslanik svoga rodnoga grada 
u Klis, gdje je boravio Vuk Vukčić sabirući vojsku. Zbog toga poslanstva 
odnosi se Zadra prema bosanskomu kralju tako promijeniše da su 8. 
rujna 1392. ban Vuk Vukčić i njegov podban (banovac) Ivan Mišljenović 
imenovani zadarskim građanima, te je potonji nato došao u Zadar, gdje 
je u ime svoje i svoga poglavara položio prisegu vjernosti u nazočnosti 
dvaju knezova Nelipića. 

Međutim je vlasti kralja Stjepana Dabiše u Hrvatskoj i Dalmaciji 
zaprijetio mladi napuljski kralj Ladislav, kojega bijahu vođe hrvatskoga 
pokreta još godine 1386, odmah nakon kobne smrti oca njegova, progla- 
sili kraljem tih kraljevina. Dok je Stjepan Tvrtko živio, nije se Ladislav 
uplitao u hrvatske prilike, jer je bio suviše mlad i jer mu nije bila još 
osigurana Napuljska Kraljevina. No vidivši kako je Stjepan Tvrtko, ra- 
deći tobože za njega uistinu svojoj vlasti podložio Hrvatsku i Dalma- 
ciju, odluči odmah nakon smrti njegove istaknuti svoje pravo na te kra- 
ljevine nasuprot nasljedniku njegovu Stjepanu Dabiši. Vjerojatno su ga 
na to nukali i neki hrvatski ustaše, kojima nije osobito ugađalo bosan- 
sko vladanje. Biskup Pavao Horvat barem neprestano dolazi u Napulj i 
odlazi iz njega, a to je jamačno činio sporazumno sa svojim bratom Iva- 
nom, pa i s drugim ortacima, koji se nisu mnogo uzdavali u Tvrtkova 
nasljednika. Već s 15. lipnja 1391. stade Ladislav vršiti svoju kraljev- 
sku vlast u hrvatskim zemljama, dijeleći povelje i darovnice svojim pri- 
vrženicima i onima koje je želio k sebi pritegnuti. Tako je spomenutoga 
dana svojim vjernima, braći Pavlu i Ivanu saroškim darovao imanja u 
Vukovskoj i Požeškoj županiji, koja je držao Sigismundov privrženik 
Ivan Treutul. Malo zatim, 7. srpnja, podijeli Ladislavu Crniljeviću tako- 
đer neke posjede u vukovskoj »banovini«. Dne 17. srpnja opet izdade u 
Gaeti »s privoljenjem i vlašću majke svoje i skrbnice Margarete, kao i 

skrbnika svoga, kardinala Angela« znamenitu povelju kojom, s obzirom 
na vjernost prema ocu njegovu Karlu Dračkomu i njemu samomu iska- 
zanu, potvrdi vojvodi Hrvoju i bratu njegovu, banu Vuku Vukčiću »ba- 
novinu (banatum) Kraljevina Dalmacije i Hrvatske sa zemljama, selima, 
gradovima, trgovima, i pravima i svim, kako su je držali nekad banovi 

za kralja Ludovika. Stoga zapovijedamo vašoj vjernosti«, tako im govori 
kralj dalje u rečenoj povelji, »da, primivši rado i spremno (ylariter et li- 
beraliter) taj teret, sve što se tiče banovine i što na nju spada vjerno i 
budno nastojite na čast i vjernost nama izvršiti da bi uzvišenost naša mo- 
gla prema zaslugama vašim i iskustvu podići vas na još veće časti«. Na- 
pokon obećava kralj obojici, da će posebnim pismom pozvati sve kne- 
zove, župane, velikaše, kastelane gradova i načelnike gradskih općina, da 
se njima moraju pokoravati i slušati ih »kao banove spomenutih kralje- 
vina«. Istoga dana odlikova kralj Ladislav i trećega brata vojvode Hrvoja, 
po imenu kneza Dragišu Vukčića, darovavši mu varoš Sridu u hrvatskoj 
tada župi Sani, a uz to i selo Zabić, koje je pripadalo gradu Ključu. Rod 
Vukčića obasu kralj Ladislav tolikim milostima najviše stoga što ga je 
smatrao »glavnim braniteljem svoje časti, staleža i imena«, i što je Hrvo- 
ja i njegovu braću držao za iskusne i ugledne muževe, koji bi mu mogli 
pomoći da ovlada Hrvatskom. Ali on ne zaboravi ni na bana Ivaniša 
Horvata, koji se bijaše dotad možda najviše trudio za napuljske Anžu- 
vince. Njega, pouzdanika pokojnoga oca a slavnoga vojvodu, imenova 
Ladislav glavnim namjesnikom svojim ne samo za Hrvatsku i Dalmaciju, 
nego i za samu Ugarsku. Kao glavni zamjenik njegov u Ugarskoj i dru- 
gim pridruženim kraljevinama (Johanni banno Machoviensi in regno 
Ungarie et aliorum regnorum annexorum nostro vicario genera- 
1i) bit će Ivaniš Horvat vidljiva glava njegove stranke u tim zemljama. 
Čini se da je ban Ivaniš povjerenu mu zadaću vjerno i vršio i da se nje- 
govom ponukom stalo življe raditi za kralja Ladislava. To bi moglo po- 
svjedočiti pismo toga kralja od 8. listopada 1391. što ga je poslao onim 
prvim dostojanstvenicima i velikašima u Ugarskoj i Hrvatskoj za koje 
je mislio da su njegovi očiti ili barem tajni privrženici. Tu im javlja da 
je najmilostivije saslušao sve što mu je o nekim stvarima u ime njihovo 
izložio zagrebački biskup Pavao, njegov savjetnik i ljubljeni vjernik, pa 
stoga šalje k njima dva svoja pouzdanika, Ugrina Sebastijana i nekoga 
drugoga da s njima zajedno i opet sa svakim posebice dalje u ime nje- 
govo usmeno pregovaraju. Što je tim pouzdanicima napuljskoga kralja 
bilo govoriti i ugovarati, ne znamo, a ni to da li su zaista preko mora 
pošli; ali iz svega razabiremo da je Ladislav tada preko biskupa Pavla 
zaista podržavao sveze s hrvatskim i nekim ugarskim velikašima. Pismo 
vjerovno za poslanike upravio je Ladislav na ove velikaše i dostojanstve- 
nike: na vojvodu i palatina ugarskoga Stjepana, na svoga glavnog vikara 
Ivana, bana mačvanskoga, Stjepana sina nekadanjega vojvode Dionizija, 
bivšega bana slavonskoga Ladislava od Lučenca, bana Emerika i njegova 
brata Detrika, Jurja sina nekadanjega ugarskoga palatina Nikole Szć- 
chyja, kao i njegova brata Grgura, Vukca sina vojvode Petra, Nikolu 
Zambova i Ivana Vuića. Po ovomu popisu može se nagađati koji su tada 
bili privrženici napuljskoga kralja ili barem koje je on smatrao za svoje 
ljude. A bilo je između njih i takvih koji su još nedavno obnašali čast 
slavonskoga bana, kao Ladislav od Lučenca, pače i onakvih koji su je 
baš tada vršili. Među te ubrajamo Detrika Bubeka, koji se još 30. ožujka 
1391. spominje kao Sigismundov ban čitave Dalmacije, Hrvatske i Sla- 
vonije, a 27. ožujka 1392. kao ban Slavonije. 

Kralj Ladislav nije sustao ni slijedeće godine 1392. da sabire, nagra- 
duje i hrabri svoje privrženike. Dne 15. listopada otpravi on dva zname- 
nita pisma preko mora: jedno na »Ivana mačvanskoga bana i svoga gene- 
ralnoga vikara u Ugarskoj i drugim pridruženim kraljevinama«, kao i 
vojvodi bosanskomu Hrvoju, banu kraljevina Dalmacije i Hrvatske; a 
drugo na ugarskoga palatina Stjepana Lackovića. U tim pismima dade 
on svojima namjesnicima punovlast da proglase amnestiju za sve općine, 
velikaše, plemiće i druge vrste ljude koji su dotad bili privrženici »bran- 
denburškog markgrofa« Sigismunda, a protivnici i odmetnici njegovi. 
Malo zatim, 19. listopada 1392., podijeli plemiću Herku Matijeviću i braći 
njegovoj, zatim Ladislavu i Ostoji Mikšićima sela Lipovac i Sv. Martin 
u župi Vrbasu; jednako darova toga dana braći Petru, Milošu, Dioniziju, 
Ivanu, Stjepanu i Vlahu, sinovima bosanskoga vojvode Pavla, više sela 
jame u župi Vrbasu i grad Starigrad u županiji Požeškoj. Napokon 
28. listopada 1392. pokloni Ivanu Grizogonu iz Zadra grad Obrovac u 
Hrvatskoj. 

Međutim Ladislav ne zadovoljava se više proglasima i darovnicama. 
U isti mah kad je svoje namjesnike opunovlastio da objave opću amne- 
stiju njegovim protivnicima snovaše i o savezu s turskim sultanom Ba- 
jazidom, najopasnijim neprijateljem kršćanstva. Dne 18. listopada 1392. 
poslan bi iz Napulja zaseban poslanik na sultanov dvor, nedvojbeno za 
to da izmoli u Bajazida pomoć protiv kralja Sigismunda. Sultanu moglo 
je biti samo zgodno kad bi mu prigodom navale na Ugarsku pomagao i 
napuljski kralj. Stoga mu bijaše i stalo da dođe do saveza, i privoli zato 
rado na molbu napuljskoga poslanika da dade koju od svojih kćeri za 
ženu mladomu napuljskomu kralju. Još u rujnu 1393. vozio se iz Dal- 
macije poslanik turskoga cara na jednom brigantinu u Napulj da utanači 
konačno sve u pogledu te ženidbe (pro complemento nuptiarum tracta- 
tarum inter ipsum dominum regem et filiam dicti Basaiti). 

Dva se dakle vladara godine 1391. i 1392. otimala za kraljevine Da)- 
maciju i Hrvatsku: bosanski kralj i napuljski kralj. To bijaše zgodan čas 
za Sigismunda i Mariju da pokušaju opet obnoviti svoju vlast u tim 
zemljama. Za to im je pak najprije trebalo povjeriti taj posao potpuno 
odanu, a uz to uglednu i moćnu mužu. A to je nedvojbeno bio proslav- 
ljeni i silni knez Ivan Frankapan, junački spasitelj kraljice 
Marije. 

Sigismundovi banovi nisu u svoje vrijeme mogli zapriječiti da Stje- 
pan Tvrtko ne bi ovladao Hrvatskom i Dalmacijom. Ni Ladislav od Lu- 
čenca, ban slavonski, a ni njegov rođak Dionizije od Lučenca, ban hrvat- 
ski i dalmatinski, ne bijahu dosta jaki da suzbiju bosanskoga kralja i 
njegove privrženike. Čini se pače da su naposljetku i sami vjerom ma- 
laksali. Već u rujnu 1389. nema više slavonskoga bana Ladislava od 
Lučenca, dočim hrvatskoga i dalmatinskoga bana Dionizija nestaje u 
ožujku 1390. (u povelji jednoj od 29. ožujka te godine čitamo: honore ba- 
natus regnorum Dalmatiae et Croatiae vacante). Čast slavonskoga bana 
povjeri Sigismund još god. 1389. Detriku Bubeku, baniju pak hrvatsku i 
dalmatinsku ne popuni, jer je baš u ono vrijeme velik dio Hrvatske i 

gotovo čitava Dalmacija (osim Zadra) došla pod vlast bosanskoga kralja 
Stjepana Tvrtka. Slavonskomu banu Detriku povjereno bi tada da brani 
kukavne ostatke Hrvatske i grad Zadar od sile bosanske; stoga se ban 
Detrik zove koji put i banom čitave Slavonije, Hrvatske i Dalmacije. 
Detrik Bubek bijaše pače pokušao da otme bosanskomu kralju ugra- 
bljenu Hrvatsku, pa je iz Slavonije u rujnu 1390. provalio sve do Knina, 
ključa prekovelebitske Hrvatske, da ga osvoji za svoga kralja i gospo- 
dara. Onamo u Knin bijahu i Zadrani 15. rujna poslali svoje poslanike 
Pavla Pavlovića i Pavla Đorđića, jamačno da bana pozdrave, te mu savje- 
tom i djelom pomažu. Ali ništa se ne javlja da je banu Detriku Bubeku 
pošlo za rukom ovladati Kninom i ostalom Hrvatskom. Jamačno se vra- 
tio, ne mogavši odoljeti jačoj sili bosanskoga kralja. 

Tek nakon smrti Stjepana Tvrtka mogao je Sigismund opet misliti 
da obnovi svoju vlast u Hrvatskoj i Dalmaciji. A tu mu je bilo u prilog 
što su se za te kraljevine takmila dva njegova protivnika, Stjepan Dabiša 
i Ladislav Napuljski. Odmah nakon smrti kralja Tvrtka bijaše kraljica 
Marija pošla u Slavoniju, gdje je 14. travnja 1391. nalazimo u Ladislavu, 
selu zagrebačkoga biskupa u tadanjoj Križevačkoj županiji, a nedaleko 
od mjesta Paližne. Tu je kraljica izravnala raspru između zagrebačkoga 
biskupa Ivana i Stjepana od Predavca (selo kod Bjelovara), koji bijaše 
selo Ladislav opustošio i osvojio. Iz Ladislava pošla je kraljica u Viro- 
viticu, gdje je boravila još o Đurđevu. Jamačno je tada nastojala utvrditi 
slavonske velikaše i plemiće u vjernosti i odanosti, te istrijebiti javne i 
tajne privrženike svojih protivnika, među kojima su bili i sinčevačka 
vlastela Tibald i Ivan ( Tibaldus filius Deseu de Zenche, assecla Ivannis ... 
de Palisna). Nakon kraljice Marije dođe još iste godine sam Sigismund 
u Slavoniju, gdje ga nalazimo prvih dana (5. i 6) rujna u Požegi. Tu mu 
stoji uz bok slavonski ban Detrik Bubek, kojemu povjerava različne 
zadatke, osobito da izravna razmirice između građana općine Gradeca 
i zagrebačkoga biskupa Ivana. 

Ban Detrik Bubek banuje u Slavoniji još u ožujku 1392. No poslije 
toga nestaje mu za neko vrijeme traga; možda se odmetnuo i pridružio 
kralju Ladislavu. Mjesto njega banovao je u Slavoniji kratko doba (u 
kolovozu 1392) neki Ladislav, sin Petrov; a onda je Sigismund imenovao 
banom svoga vjernog i odanog kneza Ivana Frankapana, spasitelja kra- 
ljice Marije. Ivan ili Anž Frankapan upravljat će ne samo Slavonijom, 
nego njemu bi još povjereno da vrati kruni sv. Stjepana ugrabljenu Hr- 
vatsku i Dalmaciju. Zato se Frankapan od prvoga časa zove »ban kralje- 
vina Slavonije, Dalmacije i Hrvatske«. 

Knez Ivan Frankapan, još od 7. srpnja 1386. građanin mletački, bi- 
jaše u ono vrijeme uz mačvanskoga bana Nikolu Gorjanskoga jamačno 
najmoćniji i najglasovitiji velikaš čitave Hrvatske i Ugarske. Radi nje- 
govih junačkih djela kod Počitelja i Novigrada pohvalio ga je isti papa 
Urban VI. Nakon smrti svoga brata Stjepana (1388) ostade on kao jedini 
baštinik čitavoga roda Frankapana. Sa suprugom svoga brata Stjepana 
Katarinom Carrara, a i s kćerju njegovom Elizabetom, potonjom nesret- 
nom groficom celjskom, bijaše se tako pogodio da će ih namiriti otprav- 

ninom od 40.000 zlatnih forinta, a za to preuze on sam golemu baštinu 
svojih pradjedova. A ta zaista nije bila malena. Čitav otok Krk, prostrane 
župe Vinodol i Modruše s mnogim gradovima i zamcima, grad Senj, gra- 
dovi Steničnjak, Slunj, Drežnik, pa od najnovijega doba i grad Cetin 
s čitavim kotarom klokočkim: sve to bila je državina njegova. U njegovoj 
vlasti bilo je gotovo sve što bijaše preostalo od Hrvatske, izuzev jedino 
župe i oblasti krbavskih knezova Kurjakovića. Osim toga držao je on po 
svojoj supruzi Ani, kćeri goričkoga grofa Meinharda VII, više mjesta i 
gradova u Gorici i Istri (Raspurch i Novigrad-Castrum novum). U ono 
sudbonosno doba, kad su se dva vladara takmila za vlast u Hrvatskoj i 
Dalmaciji, bio je silni knez Ivan ili Anž jedino uzdanje kralja Sigismunda 
i njegove supruge, kraljice Marije. Kralj ga je zato obasuo darovnicama 
i milostima kao nikoga drugoga. U poveljama zove ga Sigismund »vele- 
možni i poštovani muž, gospodin Ivan, knez krčki, modruški i senjski, i 
kraljevina Slavonije, Dalmacije i Hrvatske ban, naš ljubljeni ro- 
dak (dilectus affinis) i vjernik ...« Dne 11. studenoga 1392. podijelio 
mu je kralj odmah dvije povelje: jednom mu je potvrdio sve darovnice i 
privilegija svojih predšasnika; drugom dopustio je zbog osobitih njego- 
vih zasluga njemu i njegovim potomcima da mogu na svojim imanjima 
(intra dominium ipsorum) bez svake daće tražiti, vaditi i kopati budi 
kakovu rudu, bila zlatna, srebrna, olovna ili željezna. 

Nepovoljne bijahu prilike za kojih je knez Ivan Frankapan primio 
. bansku čast, a osobito teška zadaća koju mu je bilo izvesti. Jedino mu 

je bilo u prilog što nije bilo prave sloge i sporazuma između njegovih pro- 
livnika. Jer dok su Hrvoje i brat njegov Vuk Vukčić radili samo za svoga 
kralja Stjepana Dabišu, ne mareći mnogo za bespredmetne darovnice 
dalekoga kralja napuljskoga, priklanjali su se braća Ivan i Pavao Hor- 
vati više Ladislavu, smatrajući ga pravim baštinikom kralja Ludovika. 
Uz njih stajali su i sinovci pokojnoga Ivana Paližne, od kojih je Ivan 
mlađi držao Vranu i nazivao se priorom vranskim, dok je drugi brat 
Mikloš (Nikola) bio knezom u Ostrovici. Između njih i Dabišina bana 
Vuka Vukčića bijaše došlo do žestokih opreka, tako da je ban Vuk još 
7. veljače 1392. pošao s vojskom iz Karina, te udario na njih. Već 12. ve- 
ljače znalo se u Zadru da je ban Vuk zarobio Ivana i Mikloša, te po svoj 
prilici ovladao i njihovim gradovima. Budući da je opreka između bo- 
sanskih velikaša i atskih pouzdanika kralja Ladislava trajala i dalje, 
mogao se ban Ivan Frankapan nadati da će mu napokon poći za rukom 
istisnuti oba takmaca kralja Sigismunda. I zaista je u prvoj polovici 
1393. stala malaksati vlast kralja Dabiše u Hrvatskoj i Dalmaciji. Trogir 
barem u polovici 1393. nije nikoga priznavao za kralja (vacanti regni 
dominio regali). 

Međutim ban Ivan Frankapan malo da u to nije izgubio sam Zadar. 
Već bi spomenuto kako je taj grad godine 1392. šurovao s banom Vukom, 
kako su u Zadar dolazili i iz njega izlazili ban Vuk, brat njegov Dragiša 
i ostali pouzdanici bosanskoga kralja. Pače 8. rujna bijahu Zadrani bana 
Vuka i njegova banovca Ivana Mišljenovića imenovali svojim građanima, 
očit znak da su stali naginjati Stjepanu Dabiši. Valjda su ih ban Vuk i 
njegovi rođaci mamili, nudeći im od svoga kralja veće povlastice i slo- 

bode nego što su ih imali za Sigismunda. Kad je nato postao Sigismun- 
dovim banom knez Ivan Frankapan, planu odmah sukob između njega 
i Zadrana. Glavni povod razmirici dadoše sami Zadrani koji su, zavedeni 
obećanjima bosanskih velikaša, sve nasuprot zajamčenom pravu hrvat- 
skih banova uskratili Ivanu Frankapanu dužni dohodak od tridesetnice 
u svom kotaru, a k tomu još nisu puštali besplatno izvoziti sol u banove 
komore. Ban Ivan Frankapan naslućivao je stoga da se Zadar hoće od- 
metnuti od njegova kralja, pa je odlučio nepokorne Zadrane prisiliti da 
vrše svoje dužnosti. Došlo i do okršaja između bana i građana, te su ba- 
nove čete iz tvrđave Ljube (na jugoistočnom kraju otoka Paga) udarale 
na zadarski kotar. Uza sve to ne mogaše ban otpornih Zadrana pokoriti. 
Zato odluči podsjednuti grad s kopna i mora. Kako sam nije imao do- 
voljno brodova, obrati se u travnju 1393. Mlecima za pomoć. Posla naime 
onamo senjskoga biskupa Leonarda s molbom da Mleci njemu, svomu 
građaninu i prijatelju, dadu tri galije proti Zadranima, kako bi ih pri- 
silio da budu pokorni kruni i kralju Ugarske, pa i njemu kao banu Dal- 
macije (pro damnificando Jadratinos, ut sint obedientes domino regi et 
corone Hungarie ac sibi tanquam bano Dalmatie). 

Ivanov poslanik, senjski biskup Leonard, imao je međutim još je- 
dnu zadaću da obavi u Mlecima. Njemu bijaše utrti put savezu između 
Mletaka i kralja Sigismunda protiv turskoga cara i njegove sile. No 
Mleci, kojim je nadasve bilo do njihove koristi, ne htjedoše ni čuti za 
takav savez, kojim bi stradala njihova trgovina na istoku. Oni se u svom 
odgovoru od 29. travnja 1393. udvornim riječima ispričavahu ovako: »Ja- 
sno i otvoreno uviđamo da je gospodin knez (Ivan Frankapan) potaknuo 
pitanje o savezu iz iskrene ljubavi i tople privrženosti, koju je uvijek 
odavao prema nama i našoj općini, tako isto iz poznate revnosti, koju je 
gojio i goji za sačuvane časti i stanja kraljevine i krune Ugarske, koje 
nas protivštine i progonstva, bog budi svjedok, vrlo tište. Ali kako do- 
bro zna njegova velemožnost, kojoj je kao i nama sve poznato što uči- 
nismo za umnoženje i sačuvanje one kraljevine, opstoji među istim gospo- 
dinom kraljem i krunom Ugarske i među nama i našom općinom takova 
ljubav da nam se već iz toga razloga, a ni iz mnogih drugih razboritih i 
poštenih, ne čini potrebito upuštati u ugovaranje saveza. Uostalom, ako 
bi gospodinu kralju za uzdržanje njegove kraljevine bilo što potrebno 
što bismo mogli učiniti, pripravni smo, koliko god se puta od nas bude 
tražilo, u tom zadovoljiti njegovu veličanstvu.« Jednako odbi mletačko 
vijeće i molbu banovu za galije protiv Zadrana. »Uvjereni smo«, tako se 
ispričavalo i laskalo, »da je i gospodin knez osvjedočen kako bismo rado 
ugodili njegovoj velemožnosti u svemu što se slaže s našom čašću. Ali 
pristati na taj zahtjev bilo bi skopčano s prevelikim za nas teretom i 
protiv naših načela, po kojima uvijek vladasmo i sada vladamo: da nai- 
me sa svima, osobito sa susjedima živimo u miru; jer nema sumnje da 
bi se Zadrani mogli na nas potužiti kad bismo njegovoj velemožnosti dali 
zatražene galije. Stoga molimo neka nas izvoli ispričati uvaživ ovo i 
koješta drugo što ne treba spominjati.« 

Baš u onaj čas kad su se Mleci banovim ponudama i molbama oglu- 
šili boravio je on 28. travnja u Zagrebu, gdje se zadržavao i u mjesecu 


SIGISMUND I PROTUKRALJEVI 305 


svibnju. Dok su valjda njegove čete nastavile udarati na zadarski kotar, 
on je uređivao poslove u Slavoniji. Tu je osobito po nalogu kraljevu 
nastojao izravnati razmiricu između općine Gradeca kod Zagreba i Pavla 
i Grgura, sinova Mastenovih od Čiča, koji bijahu građanima spomenute 
općine ugrabili i poharali posjedovanja Hrašće i Petrovinu. Poslije toga 
valjda je u srpnju pošao u istočnu Slavoniju da pozdravi kralja Sigis- 
munda, koji je dolazio u Đakovo na sastanak s bosanskim kraljem Stje- 
panom Dabišom. 

I u Zadru bijahu međutim doznali kako će kralj Sigismund naskoro 
doći u Đakovo da ugovara mir s bosanskim kraljem. Izabraše zato od- 
mah dva poslanika, po imenu Teobalda Našića i Mazola Fanfognu, koji 
će kralju tužiti bana Ivana Frankapana. U naputku, što ga 20. svibnja 
1393. dade zadarska općina svojim poslanicima (ituris ad locum Diaco, 
ubi futurus est serenissimus dominus noster rex Hungariae et dominus 
rex Boemiae == Bosniae pro pace tractanda), potanko je prikazana raz- 
mirica s banom Ivanom, te se podiže tužba na bana i njegove ljude koji 
provaljuju u kotar grada. Kaže se da je grad već putem poslanika nasto- 
jao bana odvratiti od takva postupanja i da ga je zamolio neka naknadi 
štete počinjene građanima, ali sve uzalud, jer je ban pače zatajio da 
nije primio ni kraljeva pisma koje mu odštetu nalaže. Stoga se povjerava 
poslanicima neka izmole u kralja drugoga bana za Dalmaciju, »samo da 
se oslobode od jarma toga bana, koji ih gleda tako nesmiljeno i protiv 
svake pravice i prava uništiti«. Mole nadalje kralja da im ostavi čitav 
prihod od tridesetnice i soli, kojega je polovicu bio dosudio hrvatskomu 
banu, jer im je taj prihod u onoj nevolji potreban za uzdržavanje tvrđave 
Zemunika, znamenita svojim položajem protiv ustaša i Bošnjaka. A da 
kralja što lakše na to sklone, izlažu mu znamenitost svoga grada za kru- 
nu, ističu dosadanju njegovu vjernost, koja bi mogla djelovati i na sve 
ostale odmetne gradove da se opet vrate pod okrilje kraljevo. Ako se pak 
ne bi ispunile njihove želje, navješćuju da bi se i sam Zadar mogao izne- 
vjeriti, osobito kad bi Zemunik pao u neprijateljske ruke. Još su zadarski 
poslanici imali kralju preporučiti mir ili barem primirje s Bosnom; ako 
bi se utanačio mir s bosanskim kraljem, neka se u pogodbama izrijekom 
spomene i grad Zadar. Zanimljivo je što se poslanici na kraju naputka 
ovlašćuju da mogu od dohotka tridesetnice ponuditi 200 dukata palatinu, 
a 300 nadbiskupu ostrogonskomu, kraljevu kancelaru, ako izrade da sav 
dohodak ostane gradu. Zadrani javljaju napokon kralju kako šalju za- 
sebne poslanike u Mletke, koji će se zahvaliti Republici što nije poduprla 
bana Ivana Frankapana proti njihovu gradu. 

Nije poznato da li su zadarski poslanici zaista pošli u Đakovo i da 
li su što izradili u kralja Sigismunda. Čini se, međutim, da je borba nji- 
hova s banom i dalje trajala. Tek 12. studenoga stigoše u Zadar krbavski 
biskup Nikola i ninski biskup Ivan da utanače mir i sporazum između 
bana Ivana Frankapana i općine zadarske. Ne javlja se, međutim, da li 
im je to i pošlo za rukom. Nekoliko dana poslije, dne 29. studenoga 1393, 
umre u Senju slavni ban i knez Ivan Frankapan, te bi 1. prosinca poko- 
pan u crkvi otaca franjevaca. 

Na banskoj stolici zamijeni kneza Ivana opet jedan hrvatski knez, 
naime krbavski knez Butko Kurjaković, sin Budislava. Taj je 
još od smrti kralja Ludovika nepokolebljivo stajao uz Mariju, te joj prvi 
bio na uslugu kad se bijaše oslobodila sužanjstva u Novigradu. Dne 15. 
kolovoza 1393. bijahu »Tomaš i Butko, krbavski, lički, buški i pročaja 
knezi« izdali hrvatsku, glagoljicom pisanu povelju »pod Počiteljom«, ko- 
jom su potvrdili mir između svojih podanika Dujma Mlničevića i Netrm- 
ca. Novomu banu Butku bijaše prva briga da se pogodi sa Zadranima, 
što mu i pođe za rukom. Pavao Pavlović javlja da je 27. siječnja 1394. 
hrvatsko-dalmatinski ban Butko zajedno sa svojim sinovcem, knezom 
Karlom, utanačio savez sa Zadranima. Tri rektora i šest za to određenih 
plemića (među njima i Pavao Pavlović) prisegoše tom prigodom na svete 
moći da će s banom podržavati vječito prijateljstvo i savez (ligu) protiv 
svih neprijatelja kralja Sigismunda. 


(Poraz hrvatskih ustanika kod Dobora, 1394,i Kni- 
na.) Bosanski kralj Stjepan Dabiša bijaše se brzo uvjerio da nije do- 
voljno jak za takmenje i s kraljem Sigismundom i s napuljskim kraljem 
Taliskom, te da će prije ili poslije izgubiti Hrvatsku i Dalmaciju. K to- 
mu se nije pravo pouzdavao u Horvate i Paližne, koji su više naginjali 
napuljskomu kralju, a ni u svoje vlastite velikaše Vukčiće i Hraniće, 
koji su više radili za sebe nego za svoga kralja. Napokon ga je obuzeo 
strah od Turaka ili Osmanlija, koji se bijahu prikučili bosanskoj državi 
otkad je Stjepan Lazarević postao kletvenikom sultana Bajazida. Sve to, 
a i pojava bana Ivana Frankapana, a možda i drugi nepoznati razlozi 
skloniše kralja Stjepana Dabišu da se izmiri s kraljem Sigismundom. 

Već bi spomenuto kako se još u svibnju 1393. znalo u Zadru da će 
naskoro kralj Sigismund doći u Đakovo da ugovara mir s bosanskim 
kraljem. Stolica bosanskoga biskupa izabrana bi jamačno zato da bi 
lakše posredovali i sam biskup i mačvanski ban Nikola Gorjanski. Oba 
se kralja zaista sastadoše u Đakovu u srpnju 1393. Potankih vijesti o do- 
govorima između njih nema; jedino je izvjesno da je tom prigodom Stje- 
pan Dabiša ustupio Sigismundu Hrvatsku i Dalmaciju," Lofe su tri go- 
dine bile sjedinjene s bosanskom državom. Osim toga priznao je Sigis- 
mund Stjepana Dabišu zakonitim kraljem bosanskim i utvrdio s njim 
vječiti mir, dok d u drugu ruku Stjepan Dabiša privolio da nakon nje- 
gove smrti prijeđe bosansko prijestolje na Sigismunda kao na pravoga i 
zakonitoga vladara Bosne. 

Sigismundu bijaše vrlo drago što je utanačio tako povoljan mir, te 
sada u znak ljubavi svomu prijatelju, bosanskomu kralju, podijelio čast 
velikoga župana Šimeške županije. No znajući kako su moćna i uplivna 
vlastela bosanska, ne smatraše đakovački mir dovoljno osiguranim dok 
ga i vlastela bosanska ne pre Među drugima prihvati ugovor đako- 
vački i vojvoda Hrvoje Vukčić, koji 23. kolovoza 1393. u gradu Lučanima 
kod Sinja izdade pismo ovoga sadržaja: »Mi Hrvoje, vojvoda Do%njih 
krajeva Bosne, dajemo na znanje svakomu, komu se pristoji, da mi ovim 


" [U Đakovu Dabiša nije ustupio Hrvatsku i Dalmaciju nego nakon poraza kod Do- 
bora, a S. Ćirković (Istorija Bosne, 173) kaže da do tog sastanka nije ni došlo.] 

listom, imajući pouzdanje iskrene privrženosti i vjernosti prema pre- 
jasnim vladaocima i gospodarima gospodinu Sigismundu, božjom miloš- 
ću kralju, i gospoji Mariji, kraljici Ugarske, Dalmacije i Hrvatske... ho- 
timice i znajući obećajemo njima odsad nadalje svaku vjernost, dužnu po- 
kornost i poštovanje proti bud kojim knezovima, velikašima i drugim lju- 
dima koga im drago staleža, stupnja, zvanja, dostojanstva, časti i pred- 
nosti, izuzev jedino slavnoga vladara gospodina Stjepana Dabišu, kralja 
bosanskoga, kojemu želimo vjerno služiti dok živimo, osim ako bi isti 
nu kralj bosanski ustao, što bog ne daj, proti rečenomu gospodinu 
kralju i gospoji kraljici ugarskoj; onda smo dužni odustati od službe 
posredna kralja (bosanskoga), a podnipošto ne predati svojih sila na 

ojigod način proti istomu kralju i kraljici Ugarske. Poslije smrti pak 
rečenoga Stjepana Dabiše, kralja bosanskoga, nećemo dok živimo ni- 
komu drugomu služiti osim spomenutomu kralju i kraljici Ugarske; nji- 
hove ćemo zapovijedi, koliko možemo, uvijek i neumorno, slobodno i 
uspješno vršiti, vjerno im vazda služeći, i od sada nadalje posvetit ćemo 
se mi i naši potomci i nasljednici njihovim željama i nalozima.« Osim 
Hrvoja prihvati đakovački ugovor i župan Vukmir Semković s braćom 
Tvrtkom i Stjepanom; a Sigismund im nato izdade povelju kojom im 
potvrdi sve povlasti i prava, »jer ste vi s privolom i hotenjem slavnoga 
vladara gospodina Stjepana Dabiše, bosanskoga kralja, predragoga nam 
prijatelja, i gospoje Jelene, supruge njegove, čistom iskrenosti vječnu 
vjernost obećali i zaprisegli našemu veličanstvu, te ste se svojim pismom 
priklonitije obvezali da ćete naše veličanstvo poslije smrti rečenoga 
gospodina kralja Stjepana Dabiše, sadanjega kralja Bosne, primiti, imati 
i držati za svoga pravnoga naravskog (zakonitog) glavara«. 

Stjepan Dabiša, a s njim i nekoja odličnija vlastela bosanska, bijahu 
kralju Sigismundu ustupili Hrvatsku i Dalmaciju, pače mu obrekli i 
nasljedstvo na bosanskom prijestolju. No uza sve to podiže se proti đa- 
kovačkomu miru velik dio bosanske vlastele, a i neki vođe hrvatskoga 
pokreta. Od potonjih istaknu se osobito ban Ivan Horvat, nekad Tvrtkov 
namjesnik u Hrvatskoj i Dalmaciji, a poslije glavni namjesnik kralja La- 
dislava u svima zemljama krune ugarske. Još prije srpanjskoga sastanka 
u Đakovu nagovaraše Ivan Horvat u lipnju 1393. iz svoga zakloništa u 

radu Omišu Mletačku Republiku da se združi u savez s napuljskim kra- 
jem Ladislavom proti kralju Sigismundu. No Mlečani ne htjedoše njego- 
vih prijedloga prihvatiti; a kako je malo zatirm Hrvatska s Dalmacijom 
došla pod Sigismunda, morade Ivan Horvat po drugi put ostaviti svoju 
domovinu i pobjeći u Bosnu. U rujnu iste godine 1393. bio je »ban Iva- 
niš« već uz kralja Stjepana Dabišu, a s njim bijaše na dvoru bosanskom 
i brat njegov Pavao Horvat. Ondje nastojahu svima silama da obore đa- 
kovački mir i da opet Bosnu podignu proti kralju Sigismundu. Napokon 
odluči i sam kralj Stjepan Dabiša odustati od mira đakovačkoga. Opo- 
zvavši sve što bijaše onom prilikom obrekao, zapovjedi banu Vuku Vuk- 
čiću da nanovo podigne zastavu bosansku u Hrvatskoj i Dalmaciji, a u 
isto vrijeme dopusti braći Ivanu i Pavlu Horvatu da u oblasti Usori u 
tvrdom gradu Doboru skupljaju vojsku, s kojom će preko Save pro- 
valiti u Slavoniju i obnoviti pokret hrvatski. 

Začuvši Sigismund za nove smutnje na južnoj međi svoje države, 
živo se zabrinuo. Već 5. srpnja 1394. pozove iz Lipče grad Kremnicu da 
mu uzajmi 1000 dukata i da mu ih pošalje do Jakovljeva (25. srpnja), jer 
će poslije toga roka povesti vojnu na bana bosanskoga i neke neprijatelje 
i nevjernike svoga kraljevstva. U prvoj polovici kolovoza kretaše se već 
vojska ugarska prema jugu da preko Save provali u Bosnu, osobito u 
Usoru gdje se bijahu braća Horvati u gradu Doboru utvrdili. Na čelu 
vojske bijaše sam Sigismund, a njega pratijahu velikaši sa svojim če- 
tama, među njima i novi ban hrvatski Nikola Gorjanski i brat njegov 
Ivan, tavernik Nikola, i dvorski vratar Stjepan Kaniški. Kad se kraljev- 
ska vojska približavala gradu Doboru, Ivan Horvat izađe iz njega, bojeći 
se da se ne bi mogao u njemu održati. Nato opasa Sigismund grad Dobor, 
osvoji ga i dade zapaliti da ne bude više zakloništem hrvatskih ustaša. 
Zatim pođe u potjeru za ustašama, te zarobi braću Horvate i uz njih još 
mnoge druge kolovođe. Prestravljen zbog tolike nesreće, kralj Stjepan 
Dabiša pohita Sigismundu u susret, pokloni mu se, te obnovi đakovački 
ugovor, »povrativši sebe i svoje podanike u podanstvo i poslušnost kra- 
lju i kruni ugarskoj«. ' 

Slavodobitno vraćaše se sada Sigismund u Ugarsku, vodeći sa sobom 
braću Horvate i mnogo drugih sužnjeva da im se strašno osveti. Ne mo- 
gaše dočekati ni grada Budima, nego dade Ivana Horvata skončati još 
uz put u gradu Pečuhu. Po zahtjevu svoje supruge Marije osudi ga na 
groznu smrt. Najprije ga privezaše konju za rep te ga dadoše povlačiti 
po ulicama grada Pečuha. Poslije ga mučahu usijanim kliještima, a napo- 
kon mu tijelo rasijekoše na četvero, te pribiše ta četiri komada na grad- 
ska vrata da tako zastraše svijet. S ostalim sužnjevima pođe Sigismund 
u Budim, gdje im je dao odrubiti glave na trgu sv. Jurja, a onda ih po- 
kopati u crkvi Spasovoj u predgrađu budimskom. Trideset i jednoga ple- 
mića dao je tada voditi preda se; nijedan mu se nije poklonio, niti ga za 
milost molio: zato biše svi redom pogubljeni. Kad je kralj okružen od 
svojih dvorjanika, uživao gledajući to krvoproliće, dođe red na Stjepana 
Konta. Taj najprije ogleda sigurnim okom mač krvnikov, Ž onda reče: 
»Mnogo sam puta gledao smrti u lice, te se nje ne bojim ni sada.« Ju- 
načka a tužna smrt Kontova dirnu njegova mladoga mačonošu Čovka, te 
navali plakati i naricati za svojim gospodarom. Kad to Sigismund vidje, 
stade tješiti vjernoga momka. »Ne prolijevaj suza«, reče mu, »prestani 
plakati; eto ja ću biti tvoj gospodar, a mogu ti mnogo više darovati nego 
onaj koji je izgubio glavu.« Ali ogorčeni momak odgovori ubojici svoga 
gospodara: »Ja tebe, bohemska svinjo (scrophae bohemicali), neću nikad 
služiti.« Krvnici pograbiše momka, te on bijaše trideset i drugi koji je 
izgubio glavu. Jedini biskup Pavao Horvat ostade na životu. Sigismund 
ga poštedi, jer je bio svećenik. Ali se biskupu Pavlu izgubio poslije svaki 
trag. Ugri ne mogoše Sigismundu nikad oprostiti toliko krvoproliće, pak 
zato nije sve do konca njegova vladanja bilo više pravoga sporazuma 
između njega i naroda.“ 


“4 [Riječ je o feudalnom sloju, a ne o čitavom narodu.] 

Vjerojatno još prije pohoda u Bosnu, a svakako nakon pada grada 
Dobora bijaše Sigismund dosadanjega mačvanskog bana Nikolu Gorjan- 
skoga imenovao banom Dalmacije i Hrvatske, a sada mu je povjerio da 
te kraljevine otme bosanskoj vlasti, pa da onda u njima uvede red i mir. 
Nakon katastrofe kod Dobora, nakon grozne smrti hrvatskih kolovođa, 
bio je novomu banu lak posao u prestravljenoj Hrvatskoj i Dalmaciji. 
Kad je on zaista s bratom svojim Ivanom provalio u dotad bosansku 
Hrvatsku na jugu Velebita, opre mu se jedino kod Knina ban Vuk 
Vukčić. Ali ban Vuk bi suzbit, Knin osvojen, a s njim dođoše u jedan mah 
svi ostali gradovi, varoši i utvrde u vlast Nikole Gorjanskoga. Kralj Si- 
gismund mogao se sada pohvaliti da je opet stekao Dalmaciju i Hrvatsku, 
te ih svojemu gospodstvu i vlasti pridružio, a Kraljevinu Bosnu umirio i 
povratio u prijašnje stanje (exercitu ipsius Wlk bani prope castrum Tin- 
nyn devicto praescripta duo regna — Dalmatiae et Croatiae nostris ma- 
nibus et dominio cum aliis castris, civitatibus et fortalitiis in eisdem 
habitis recuperarunt). Bosanski se vojvode vratiše u svoj zavičaj, a 
hrvatski ustaše, koliko ih je još bilo, razbjegoše se na sve strane, tražeći 
većinom zaklona u svojih bosanskih rođaka i čekajući ondje bolja vre- 
mena. Ban pak Sigismundov Ivan Gorjanski smiri nakon pobjede kod 
Knina posljednje trzaje hrvatskoga pokreta nadajući se da se neće nikad 
više vratiti doba Ivana Paližne i Ivana Horvata. 


Na početku godine 1395. nalazimo već posve uređene prilike u hrvat- 
skim zemljama. Nikola Gorjanski ostao je i dalje banom Dalmacije i 
Hrvatske, gdje je našao pune ruke posla da zacijeli rane prošlih burnih 
dvanaest godina; njega zamijeniše u banovini Mačvi Stjepan Korođ i 
Nikola Treutul (Trentul), oba vlastelina u istočnoj Slavoniji; banom na- 
pokon čitave Slavonije postade opet Detrik Bubek. Svi ti banovi rade da 
do kraja umire povjerene im banovine. Slavonski ban osobito se trudio 
da naknadi slobodnoj općini Gradec kod Zagreba sve štete i gubitke, koje 
bijaše pretrpjela potonjih godina zbog vjernosti svoje prema kralju Si- 
noga i Mariji. Ta je općina tek nakon više opomena mogla platiti 

ralju dužni dohodak (collectam in die strennarum, wlgo Beud dicta) 
za posljednje tri godine (1393—1395), što joj je zatim 15. ožujka ma- 
gistar Emerik od Zeline, vitez kraljevskoga dvora, pismom potvrdio. 
Na to je kralj 26. travnja 1395. zapovjedio iz Budima Ivanu de Senis, 
vikaru zagrebačkoga biskupa, da ne dira u građane slobodne općine na 
brdu Gradecu, nego da ih uzdrži »u pravima i običajima koje su dotad 
uživali«. Međutim žitelji Gradeca imali su i drugih protivnika, osobito u 
Turovom polju, koji im bijahu oteli njihova posjedovanja u Petrovini i 
Hrašću. Najljući njihovi protivnici bijahu tu neki žitelji Odre i Lomnice; 
s njima parbili su se Gradčani čitavu godinu pred banom Detrikom Bu- 
bekom kao i pred Martinom Držićem (Ders), banovcem i zagrebačkim 
županom. Sred te parnice zavadiše se građani Gradeca opet s vikarom 
Ivanom de Senis, koji je od njih na neobičan način pobirao desetinu za 
zagrebačkoga biskupa. Stoga planu tako žestoka razmirica da je vikar 
slobodnu općinu udario crkvenim interdiktom. No na tužbe Gradčana 
zapovjedi kralj Sigismund 1. rujna 1395. iz Ostrogona spomenutom vika- 

ru da pobira desetinu po dotadanjem običaju i zabrani mu podjedno da 
za takve stvari kažnjava građane crkvenom kletvom. 

U Dalmaciji bijaše još potkraj godine 1394. grad Split izabrao za 
svoga kneza ili načelnika hrvatskoga bana Nikolu Gorjanskoga, obno- 
vivši tako običaj kako je opstojao za kralja Ludovika. U Trogiru opet 
prestadoše birati dosadanjega svog kneza Ivaniša Ivanovića Nelipića 
(1393—1394), kneza Cetinskoga i šurjaka Hrvojeva. Odmah na očetku 
godine 1395. sazove ban Nikola Gorjanski zastupnike dalmatinskih gra- 
dova u Split. Tu nastojaše uz drugo izmiriti protivne stranke u gradu 
Trogiru, koje su se prijašnjih godina među sobom borile i krv prolije- 
vale. Ban izradi (ipsius pacis tractator) da su se obje stranke 23. siječ- 
nja pogodile, ustanovivši podjedno »da se ubuduće nikada više ne spo- 
minje krv koja je među trogirskim plemićima prolivena«. Jamačno po- 
nukom banovom sastadoše se malo zatim u ožujku u gradu Šibeniku 
punomoćnici svih gradova dalmatinskih (Zadra, Splita, Trogira), te uta- 
načiše među sobom mir, slogu i savez. 

Nastojanje obaju banova oko mira i reda pomagali su i kralj Sigis- 
mund i kraljica Marija. Potonja bijaše i sama sašla u Slavoniju, te je 
7. siječnja 1395. boravila u Virovitici, gdje je izdavala povelje. Sigis- 
mund opet ne samo da je odobravao sve što su njegovi banovi određi- 
vali, nego je također na molbu plemića čitave Slavonije, u ime kojih bi- 
jahu došli u Budim Ivan sin Čuporov od Moslavime i Stjepan od Voćina 
(de Athyna), dne 31. svibnja 1395. potvrdio privilegij kralja Ludovika 
da se plemići Slavonije (regni Sclauonie) na jugu Drave (ex ista parte 
fluvii Drave) ne smiju pozivati ni pred čiji sud, nego najprije pred nji- 
hova bana. Za primjerom kraljevim i njegovih banova Poreloše se veli- 
kaši, plemići i druge vrste ljudi, te je sve radilo na općem izmirenju. 
Tako se 10. listopada 1395. nagodi i splitski nadbiskup Andrija s cetin- 
skim knezom Ivanišem Ivanovićem Nelipićem za desetinu u kneževim 
oblastima; toj nagodbi pribivahu i neki dostojanstvenici i knezovi 
hrvatski, kao banovac hrvatski Pavao Mihajlović (Michaele), vazda vjer- 
ni krbavski knez i bivši ban Butko Kurjaković, knez Gevraio Butković 
i drugi. U ispravi o toj pogodbi kaže se da je sastavljena »za vladanja 
preblagoga principa i naravnoga gospodara Sigismunda, Božjom milošću 
Ugarske, Dalmacije, Hrvatske itd. slavnoga kralja i makgrofa branden- 
burškoga, u vrijeme ..... velemožnoga i poduzetnoga muža, gospodina 
Nikole Gorjanskoga, bana kraljevina Dalmacije i Hrvatske, kao i vrlo 
poštovanog kneza grada Splita«. 

Čini se pače da je kralj Sigismund pokušao predobiti za se i neke 
bosanske velikaše, koji su dosad bili poglaviti protivnici njegovi. Tako 
je Vuku Vukčiću, nedavno još hrvatskomu banu bosanskoga kralja, na- 

anio darovati gradove Krupu i Ostrožac, koji su dotad pripadali knezo- 
vima Blagajskim (Babonićima). No tomu se opre zagrebački kanonik 
Stjepan knez Blagajski u ime svojih rođaka, koji su u prijašnje burno 
vrijeme krvlju svojom branili Ostrožac od navala bosanskih četa. Na- 
pokon je kralj popunio stolicu vranskoga priora, imenovavši za tu čast 
Emerika Bubeka, sina slavonskoga bana Detrika. Još 24. kolovoza 1395. 
izdao je kralj u Moslavini (in villa Monozlou) proglas na palatina i dvor- 

skoga suca, na banove Kraljevine Slavonije, Dalmacije i Hrvatske, a i 
na sve suce širom svoje države da budu novomu prioru na ruku, kako 
bi što prije skupio imanja svoga reda. 


(Smrt kraljice Marije, 17. svibnja 1395; veliki 
sabor hrvatsko-dalmatinski u Ninu, u lipnju 1396.) 
Uspjesi u Hrvatskoj i Dalmaciji kao da su kralja Sigismunda ohrabrili, 
te je stao raditi da pokori i druge zemlje i vladare, koji se bijahu nje- 
govoj vrhovnoj vlasti oteli. Osobito je svratio pozornost svoju na istok i 
sjeveroistok, gdje se bijahu u sudbonosno doba odmetnuli od njega 
moldavski i vlaški vojvoda. Potkraj godine 1394. ili na početku 1395. 
poduze vojnu na Moldavsku ili »malu Vlašku« (minor Valachia seu terra 
nostra Moldavia), gdje je tada vladao vojvoda Stjepan, nasljednik onoga 
kneza Petra koji se bijaše pred više godina pokorio vrhovnoj vlasti polj- 
skoga kralja. Sigismunda je na toj vojni pratio sikulski knez Stjepan 
Kaniški, te je sa svojim banderijem i sa Sikulcima utirao put kraljevoj 
vojsci, razgoneći moldavske čete, koje bijahu posjele klance i prevale 
u onim gorama. Tako prodre*%kralj sretno sve do stolice vojvodine, do 
Sucave, gdje se s vojskom svojom utabori. Tu dođe preda nj vojvoda 
Stjepan, pa mu se sa svojom družinom i s Vlasima pokloni i zamoli da 
mu oprosti dosadanju nevjeru. Podjedno mu se prisegom i pismom obve- 
za da će opet plaćati uobičajeni danak. 


Nakon pobjede nad moldavskim vojvodom Stjepanom vratio se Si- 
gismund posljednjih dana veljače u Erdelj, gdje u ožujku 1395. dođe 
k njemu u Brašov vlaški vojvoda Mirča, još nedavno njegov žestoki pro- 
tivnik. Mirča bijaše tada u velikoj nevolji, jer ga je turski sultan istjerao 
iz njegove države. Gordi vojvoda vlaški (»vayvoda Transalpinus, dux de 
Fogaras et banus de Zewrin« — u drugim spomenicima, ćirilicom pisa- 
nim: »Dobruče i Dristra gospodar, velikij vojevoda i gospodin vsej zemi 
Ungro-vlahijskoj i zaplaninskim stranam i oba pola po vsemu Podunavju 
daže do velikago morja«) bijaše doduše 10. listopada 1394. u boju na 
Rovinama suzbio Turke i njihova sultana; ali ove godine 1395. provali 
Bajazid opet preko Dunava u njegovu zemlju, osvoji Malo Nikopolje 
(danas Turnul), ovlada Vlaškom i zbaci Mirču s vojvodske stolice. Mirča 
dođe kralju Sigismundu u Brašov, te utanači s njim 7. ožujka 1395. savez 
kojim se opet pokori kralju i obveza »da će sam sa svojom vojskom ići 
u pomoć kralju kad i koliko god puta bi taj vojsku vodio na Turčina ili 
njegove saveznike«. Sad provali Sigismund u svibnju 1395. u Vlašku da 
oslobodi tu zemlju od turske poplave i da je vrati svojemu kletveniku. 
No ne pobjede u Vlaškoj stiže mu vijest da mu je supruga Marija 
umrla. 

Vijest bijaše istinita. Nakon 7. siječnja 1395, kad je kraljica Marija 
boravila u Virovitici, nema joj više spomena u poznatim spomenicima. 
Poljski ljetopisac Dtugosz javlja naprosto da je umrla u Budimu u pone- 
djeljak 17. svibnja 1395; a po jednoj povelji Sigismundovoj saznajemo 
da je pokopana u Velikom Varadinu. Mariji bijaše nekih dvadeset i pet 
godina kad se rastavila s ovim svijetom. Proživjela je tužnu mladost: 
vidjela pokolj kod Đakova, gledala na svoje oči kako joj majku zada- 

KRUNA NAĐENA U GROBNICI KRALJICE MARIJE. 


više, a i sama proboravila preko deset mjeseci u sužanjstvu, strepeći dan 
i noć za svoj život. Onda joj opet bilo živjeti uz peljubljena supruga, dok 
je nije smrt oslobodila svih muka i stradanja. A izdahnula baš u čas 
ad se činilo da će se nakon silna krvoprolića učvrstiti na prijestolju 
svoga oca. Nije zabilježeno da li su narodi blagoslivljali ili proklinjali 
njezinu uspomenu; jedino se spominje da se već 22. svibnja u Dubrov- 
niku znalo za smrt njezinu i da je Veliko vijeće toga grada 8. lipnja jed- 
nodušno zaključilo da se obave svečane zadušnice prigodom smrti 
njezine. 

Međutim smrt kraljice Marije bijaše velik udarac za kralja Sigis- 
munda. Spomenuti ljetopisac poljski dodaje kako su mnogi velikaši 
»pregnuli da izaberu novoga kralja, jer je tobože Sigismund smrću svoje 
supruge prestao biti njihovim kraljem« (...Hungarorum primates ad 
sufficiendum:sibi novum regem, quasi Sigismundus, coniuge mortua, rex 
eorum esse desierit, animos intenderant...). Da je smrću Marijinom 
utrnulo Sigismundovo pravo na Ugarsku i Hrvatsku, sudila je i njezina 
sestra, poljska kraljica Jadviga. Njezin suprug pače, kralj Vadislav Ja- 
gelo, spremio se da provali u Ugarsku i da zauzme baštinu, uvjeren ja- 
mačno da će se njemu pridružiti velik dio velikaša. Ali nadbiskup ostro- 
gonski Ivan Kaniški, kojega bijaše Sigismund za svoga izbivanja odre- 
dio za svoga namjesnika, sačuva Ugarsku od novoga građanskoga rata. 
On skupi nešto vojske i zatvori s njom sve klance i prevale u Karpa- 
tima, a nešto vojske posla opet u Košice i tako zakrči poljskomu kralju 
put u Ugarsku. 

Međutim Sigismund nije se ni poslije osjećao posve siguran. Neko- 
liko mjeseci nakon smrti kraljice Marije umre u Bosni 6. rujna 1395. 


15 [Kao nadnevci Dabišine smrti spominju se poslije 7. IX. (M. Perojević i F. Šišić) i 
8. IX. (S. Ćirković).] 

u gradu Sutisci kralj Stjepan Dabiša. Po đakovačkom ugovoru imalo je 
sada prijestolje bosansko zapasti Sigismunda, ali silni bosanski velikaši 
ne htjedoše za nj ni čuti, nego povjeriše vladanje Dabišinoj udovici Je- 
leni, koja se zove također narodnim imenom Gruba. Oko nje okupiše se 
svi ugledniji velikaši, kao Hrvoje Vukčić, knez Pavao Radinović i napo- 
kon Sonda! j Hranić. S pomoću njihovom održala se kraljica Jelena na 
prijestolju, te se još 1397. mogla Dubrovčanima pohvaliti: »da znate, po 
milosti gospodina boga svedržitelja kraljevstvo naše jest dobrč i zdravo 
i u dobre stanji«. 

Nedaća u Bosni, gdje su velikaši zavrgli đakovački ugovor jamačno 
zato što su također sudili da je smrću kraljice Marije utrnulo Sigis- 
mundovo pravo na ugarsku krunu, podsjeti kralja da mu je i u Hrvat- 
skoj i Dalmaciji sve urediti da se ne vrate prijašnja burna vremena. 
Osobito činio mu se sumnjiv grad Dubrovnik, koji je bio nešto ozlovo- 
ljen što mu kralj nije podijelio još god. 1394. zamoljene otoke Korčulu, 
Brač i Hvar. Dubrovčani bijahu također još 22. prosinca 1395. poslali 
svoje poslanike novoj bosanskoj kraljici Jeleni da s njom utvrde stare 
ugovore svoje Republike s bosanskom gospodom. Sigismund pobojao 
se stoga da bi mu se mogao Dubrovnik iznevjeriti, što bi bio golem uda- 
rac za njegovu vlast na obalama Jadranskoga mora. Zato posla potkraj 
godine 1395. pismo na kneza Luku Bunića i na Veliko vijeće zahtijevajući 
da svi Dubrovčani prisegnu vjernost njemu i svetoj kruni ugarskoj, da 
se nadalje o toj rakleni sastavi isprava i da se ona njemu pošalje (et 
formam, quam dicti iuramenti per nos prestiti mittere dicte eius regie 
maiestati). Dne 20. veljače 1396. vijećalo je o tom kraljevu pozivu Vi- 
jeće umoljenih, a dva dana zatim, 22. veljače, sastali su se u dvorani 
Velikoga vijeća (in sala maiori, ubi congregatur maius consilium) knez, 
vijećnici i čitava općina grada Dubrovnika, te su na sveto pismo položili 
zahtijevanu prisegu, dakako pod pogodbom da i kralj vjerno drži zadana 
im privilegija, milosti, slobode i običaje. U ispravi, koja bi o toj prisegi 
sastavljena i kralju poslana, podsjećaju Dubrovčani kralja da su oni 
ovakvu prisegu već prije drugom zgodom (iam prius alia vice) položili 
i da su u vjernosti »iskreno i stalno« ustrajali. 

Osiguravši tako Dubrovnik ponovnom zakletvom vjernosti, gledao 
je Sigismund da ukloni svaki povod nezadovoljstvu po ostaloj Dalma- 
ciji i Hrvatskoj. U Slavoniji je sve moguće činio ban Detrik Bubek da 
smiri sve razmirice, a njega je pomagao njegov banovac Martin Držić 
(Ders), župan zagrebački. U svibnju je odredio rok za rješavanje parnice 
radi međa između stanovnika Gradeca i nekih žitelja u Orešju; a 30. 
srpnja, boraveći već u kraljevskoj vojsci (in campestri regio descensu 
prope villam Hudos) zabranio je medvedgradskomu kastelanu Ivanu 
Hygedu na savskim lukama (skelama) pobirati od žitelja općine Gra- 
deca ikakvu daću za drvo što ga voze u svoju općinu za podizanje zgra- 
da. Ban se poziva u toj odredbi na pismo kraljevo, kojim bi građanima 
na deset godina oproštena svaka daća za dovoženje toga drva. 

Dok je u Slavoniji razmirice rješavao sam ban, bile su u Dalmaciji 
i Hrvatskoj prilike kudikamo zamršenije i zamašnije. Da se sve pra- 
vedno riješi, odluči kralj sazvati veliki sabor ili sinodu za 

čitavu Dalmaciju i Hrvatsku, kako ga već odavna nije bilo na okupu. 
Saboru će uz bana Nikolu Gorjanskoga i brata mu Ivana predsjedati 
zasebni kraljevski povjerenik, koju je čast kralj povjerio zagrebačkomu 
biskupu Ivanu, učenu i pravnim stvarima vještu mužu (decretorum doc- 
tor). Na sabor bit će pozvani svi staleži Dalmacije i Hrvatske: prelati, 
velikaši, niže plemstvo, a i zastupnici gradova. Primorski gradovi, po 
imenu Trogir, Dubrovnik, Split, Skradin, Nin i Osor poslat će svaki dva 
do tri poslanika; povrh ovih mogu doći i svi oni koji žele iznijeti pred 
sabor kakovu tužbu ili parnicu. 

Jamačno je izdan proglas na žitelje u zemlji, u kojem bi izložen po- 
vod saboru i urečen dan sastanka, a i mjesto saborovanja. Sabor će se 
sastati u ponedjeljak 5. lipnja 1396. u gradu Ninu. Poziv na sabor 
razaslan bi svakako još u ožujku, jer je trogirsko vijeće već 14. travnja 
slalo svoga kneza s dva plemića u Zadar da pozdrave zagrebačkoga 
biskupa Ivana i njegova druga Ivana Gorjanskoga. No povjerenik kra- 
ljev stiže u Zadar tek 23. svibnja, našto i opet trogirsko vijeće posla 28. 
svibnja dva svoja poklisara na poklon biskupu i njegovu drugu. Dne 
30. svibnja pođoše oba u Nin da sve priprave za sabor. Uto se sabirahu 
u Ninu i saboraši. Što se zna, dođoše od prelata trogirski biskup Griso- 
gono i ninski biskup Ivan; od velikaša spominju se samo krbavski kne- 
zovi Butko i Pavao Kurjaković. Bilo je i nižega plemstva; po imenu se 
spominju brojni članovi od plemena Lapčana, kao Ratko Utišenić, Prib- 
ko Jurjević, Cvitan Vrančanić, Juraj Hlapotić, Ivan i Cvitko Vojinići 
i drugi. Dalmatinski gradovi poslaše po dva ili tri zastupnika: iz Zadra 
pođoše još 31. svibnja u Nin tri, po imenu Pavao Đorđić, Marin de Ghi- 
nanis i Pavao Pavlović, iz Trogira dođoše Pavao Marini, Marko Cipiko 
i Mato Petrović, iz Splita Nikola Teodozijev. Žitelje otoka i grada Paga 
zastupahu Ivan pop Ratić i građanin Belota, a iz grada Osora bijaše ih 
nahrupilo nekih jedanaest. Da li je Dubrovnik poslao svoje zastupnike, 
nije zabilježeno. Od Frankapana bijaše tada samo jedan na životu, naime 
knez Nikola, sin slavnoga kneza Ivana (Anža); no taj se tada valjda 
radi mladosti svoje nije pačao u javne poslove. Da li je na saboru bio 
cetinski knez Ivaniš Ivanović Nelipić, ne znamo; no jamačno je uz bana 
Nikolu Gorjanskoga bio i banovac hrvatsko-dalmatinski Pavao Mihaj- 
lović, zatim župani i kastelani kraljevskih gradova. 

Zadaci sabora (congregatio generalis regnorum Dalmacie et Croacie, 
— faciendi synodum), koji bi sazvan po nalogu kraljevu (ex mandato et 
speciali commissione domini regis), označeni su ispravama poglavito 
ovi: ustanoviti kraljevska prava (pro inquirendis iuris regalibus), suditi 
prućim se strankama (universis querulantibus iudicio et iustitia im 
pendendis), reformirati upravu kraljevina i dalmatinskih gradova (qui- 
busuis defectibus et incommoditatibus ipsorum regnorum et civitatum). 
Sabor je trajao devetnaest dana, od 5. lipnja do 24. Što se sve na njem 
raspravljalo, nije zapisano, osobito se ništa ne zna što je određeno u 
pogledu kraljevskih prava i reforme u upravi. Održali su se samo spisi 
o četirima parnicama, koje je biskup Ivan kao vikar i vrhovni kraljevski 
sudac (vicarius et iudex regis generalis) zajedno s prisutnim velikašima 

i plemićima rješavao. U pomoć biskupu i banu bili su po starom običaju 
»osidnici« (iurati assessores) Kraljevstva Hrvatskoga, i to dvadeset i 
četiri njih kojima je bilo ustanovljivati kraljevska prava, a dvanaest koji 
su bili nazočni kod parnica (suđenja). 

Najviše se sabor zanimao parnicom između gradova Paga i Zadra. 
Još kralj Ludovik bijaše (1358) grad i otok Pag podvrgao općini grada 
Zadra. Ali Pažani podnašahu nerado vlast zadarsku, te teško izgledahu 
zgodu da se nje oslobode. Ta im se prilika pružila kad se ono knez Ivan 
Frankapan kao ban hrvatski i dalmatinski bio zavadio god. 1393. sa 
Zadrom radi svojih dohodaka. Dne 11. ožujka 1394. bukne na Pagu buna. 
Žitelji izabraše tri svoja domaća sina za upravitelje, a knezu zadarsko- 
mu, Ivanu de Soppe, zapovjediše da se za tri dana pod kazan smrti uklo- 
ni s otoka. Zadarsko vijeće posla nato 15. i 16. ožujka dvije galije i više 
lađica, oboružanih s vojskom pod svojim zapovjednikom Damjanom 
Našićem, da buntovnike kazni i otok pokori. Zadarska vojska sukobi 
se s otočanima kod grada Paga, razbi ih i rastjera, a mnoge i zarobi, 
među njima i dva upravitelja, dok je treći sretno umaknuo na otok Rab. 
Zarobljenici, njih 86 što duhovnika a što svjetovnjaka, biše dne 20. ožuj- 
ka odvedeni na većoj galiji u Zadar i ondje suđeni. Više bi ih mučeno, 
a više i obješeno; trima odličnicima biše pače oči izvađene. Odsad ne bi 
više mira između Paga i Zadra. Obje stranke utjecale se kralju Sigis- 
mundu, koji je napokon pravo dosudio otočanima, te grad i otok Pag 
pokorio neposredno svojoj vlasti (30. svibnja 1395), poslavši onamo za 
župana Ivana Čubretića od plemena Čubranića. Ali Zadrani ne htjedoše 
popustiti, pa tako morade napokon sabor odlučiti. Zadrani bijahu poslali 
u Nin tri svoja zastupnika, a Pažani popa Ivana Ratića i građanina Be: 
lotu. Rasprave se otegnule, i tek posljednji dan sabora, dne 24. lipnja, 
proglašena bi presuda po kojoj bi Pag oslobođen svake vlasti zadarske: 
te uvršten u čislo ostalih člobodnih kraljevskih gradova u Dalmaciji 
(cetui universo et consortio ceterarum liberarum civitatum regalium Dal- 
matinarum), pa tako izravno podvrgnut samomu kralju. Pažani su na 
tu odluku klicali od radosti; zadarski pak zastupnici uložili su utok na 
kralja, te su se još istoga dana vratili u svoj rodni grad. 

Slična razmirica bijaše nastala između magistra Ivana Saracena, 
župana otoka Cresa i Osora (Lošinja), i njegovih podanika na tim oto- 
cima. Oba otoka bijaše nekad darovao kralj Ludovik svomu vjernomu 
magistru Jakovu Saracenu, a po njegovoj smrti potvrdi ih kraljica Ma- 
rija spomenutomu magistru Ivanu da ih drži onako kako »ostali plemići 
u Hrvatskoj i Dalmaciji drže svoja posjedovanja i podanike na njima«. 
No najednom pobuniše se proti njemu žitelji onih otoka, te mu uskra- 
tiše posluh i sve uobičajene dužnosti. Magistar Ivan pozove ih stoga na 
sabor u Nin da se riješi spor između njega i njih. Na njegovu tužbu 
zastupnici otoka i gradova na njima izjaviše da su oni Ivanu Saracenu 
vazda bili poslušni i davali mu dohotke koji mu pripadaju kao njihovu 
knezu, ali da su žitelji i građani tih otoka od davnih vremena plemići, 
te da su vazda uživali one plemićke povlastice koje imaju ostali plemeniti 
građani dalmatinskih gradova, pa prema tomu nisu dužni činiti nikakve 

druge službe nego što čine građani tih dalmatinskih gradova kraljevu 
veličanstvu i od njega namještenim knezovima. Cresani i Osorani dakle 
branili su se tim da su slobodni i plemeniti građani, pokorni Ivanu Sa- 
racenu jedino kao knezu (comes), a nipošto njegovi podanici (jobba- 
giones), budući da on nije njihov zemaljski gospodin niti spomenuti otoci 
njegova gospoštija (dominium). Ali magistar Ivan potkrijepio je svoje 
pravo poveljom kraljice Marije, dok nevoljni otočani nisu mogli iznijeti 
nikakvih pismenih dokaza za svoje tvrdnje. I tako je sabor, poučen 
osobito još hrvatskim osidnicima (signanter iuratis assessoribus nostre 
generalis congregacionis... euidenter edocti), potvrdio magistra Ivana 
Saracena u potpunoj gospoštiji otoka Cresa i Osora (merum ius et ple- 
num dominium insulis habere in predictis), proglasivši podjedno sve 
žitelje tih otoka za njegove podanike ili kmetove. Osuda ta izrečena bi 
petnaesti dan sabora, 21. lipnja 1396. 

Na sabor bijaše došao također Ratko Utišenić, sudac plemenitih 
ljudi plemena Lapčani, pa se potužio na neke članove svoga plemena 
što mu uskraćuju polovicu zemalja i posjedovanja od koljena Vojslavi- 
ća, koja mu po hrvatskom pravu pripadaju. Sabor, međutim, smatrao se 
valjda neovlaštenim da sudi o parnici za koju je opstojao redoviti ple- 
menski sud, naime lapački stol u gradu Konobi, pa je jamačno tužitelja 
naputio da svoju tužbu iznese ondje, što je poslije i učinio. Još je na 
saboru ustao Splićanin Nikola Teodozijev za se i za svoga brata Dujma, 
te podigao tužbu proti općini grada Trogira za svotu od 1100 dukata. Spo- 
menuta braća bijahu naime još pred četiri godine dala Trogiraninu Nikoli 
Jakovljevu u polog šest tovara sukna različne boje i jedan tovar porketa, 
koji su kratko vrijeme zatim neki trogirski građani, vrativši se kući iz 
progonstva, spomenutom Nikoli oteli i razgrabili. Na pritužbu splitskih 
trgovaca Nikole i Dujma obveza se trogirska općina da će im za ugra- 
bljenu robu platiti odštetu od 1100 dukata, i to od dohotka ribarije 
(pescarie). Međutim sve do toga časa otplaćen bi splitskim trgovcima 
tek deseti dio, pa zato izniješe oni svoju tužbu pred sabor. Biskup Ivan 
ne mogaše osude izreći na saboru, jer je već 25. lipnja na barki otplovio 
s Ivanom Gorjanskim i krbavskim knezom Butkom na otok Pag da 
uredi upravu otoka. Tu u Pagu u palači paške knežije proglasi on 27. 
lipnja odluku neka Splićani najprije 25. srpnja u crkvi Trogirskoj pred 
kaptolom splitskim polože prisegu da je roba njihova bila zaista vrijedna 
onih 1100 dukata; a kad to učine, neka im općina trogirska ostatak svoga 
duga isplati. 

Bit će da mnoge stranke nisu bile zadovoljne odlukama sabora i 
kraljeva vikara, zagrebačkoga biskupa Ivana. Jamačno da su poput Za- 
drana i drugi prizvali na samoga kralja. Ali on se nije mogao u taj mah 
odazvati, jer je bio zabavljen ratom s Turcima. 


(Ratovi s Turcima; Sigismund poražen kod Ni 
kopolja 25. rujna 1396.) Ne zna se zastalno da li je knez Lazar 
uoči boja na Kosovu zatražio pomoć u kralja Sigismunda; ali je izvjesno 
da u onom boju nije bilo ugarskih četa. Ta kako bi Sigismund pomagao 
svojim kletvenicima, koji su mu sve do onoga časa smetali, podupirući 

hrvatske odmetnike! Sigismund je pače po smrti kneza Lazara udario na 
njegova sina Stjepana Lazarevića, te ga tako prisilio da se skloni pod 
okrilje turskoga sultana Bajazida. 

Otkad je Stjepan Lazarević postao turskim vazalom, prikučila se 
turska sila međama Hrvatskoga i Ugarskoga Kraljevstva. Već godine 
1390. bori se severinski ban Nikola Perenji s Turcima u Srbiji, u oblasti 
Stjepana Lazarevića. Čini se da je ban Nikola taj put Turke nakon že- 
stoka boja pobijedio, jer mu kralj već 29. rujna 1390. u Erdelju (Olnasu) 
izdaje za nagradu povelju u kojoj slavi njegovo junaštvo. No Turci vratiše 
odmah slijedeće godine 1391. žao za sramotu, provalivši prvi put 
preko Save na tlo Hrvatskoga Kraljevstva, naime u srijemsku županiju. 
Oni prodriješe tom prigodom do grada Manđelosa (Magyolas, Franka- 
villa), gdje ih dočeka Ivan Morović, potonji ban mačvanski. Turci biše 
suzbijeni, ali zarobiše Ivanova brata Dionizija. 

Da Turke zastraši, a možda i Stjepana Lazarevića od njih odvrati, 
odluči kralj Sigismund sam god. 1392. povesti vojnu na Srbiju. Već u 
proljeće te godine skupljala se u Ugarskoj velika vojska, na koju je kralj 
pozvao ne samo sve domaće velikaše, nego je najmio četa i vitezova ta- 
kođer iz susjednih zemalja. Među tima bijahu Albert Sternberg Svje- 
tlovski i Vuk, vojvoda opolsko-strelicki. Napokon pridruži se kralju i 
celjski grof Vilim, kojega je otac Ulrik I nekad sudjelovao u bojevima 
Ludovika Velikoga. No Vilim oboli na toj vojni, te umre nakon svoga 
povratka u domovinu (19. rujna 1392). Već u svibnju vodio je kralj 
svoju vojsku (28. svibnja izdaje povelju in descensu nostro campestri 
prope Ersomlio), a mjesec dana poslije, naime 28. lipnja, stoji s vojskom 
blizu nekoga grada »Grebencz« ili »Grebuncz«. Glavna vojska, koju je 
sam kralj vodio, a u pratnji velikaša, među kojima su bili Nikola Gor- 
janski, Šćibor Šćiborić i celjski grof Vilim, išla je kraćim putem kroz 
južnu Ugarsku prema donjem Dunavu, dok su pomoćne čete iz austrij- 
skih zemalja prolazile uz Hrvatsku (in metis Croatiae iuxta Donubium) 
te na njezinoj međi stajale o Ivanju, a onda se sjedinile s glavnom voj- 
skom. Sjedinjena vojska prešla je kod Kovina (Kewe) rijeku Dunav, 
na kojega je desnoj obali stajala turska vojska, pošto je valjda nešto 
prije zauzela znameniti grad Golubac. Turci stadoše uzmicati dolinom 
Mlave, a Sigismund prijeđe Dunav i pođe za njima. Robeći i paleći na sve 
strane, prodre kraljeva vojska do tvrđave Ždrela (castrum Isdryl), gdje 
stajaše manastir i crkva, sagrađena još od kneza Lazara. U klanac koji 
počinje kod toga mjesta, a dug je sedam sati, ne usudi se ući kraljeva 
vojska, bojeći se zasjede. Nato se kralj vrati preko Dunava u Ugarsku, 
a aljnju obranu međa hrabrom i požrtvovnom Nikoli Gorjan- 
skom. 

Vojni pohod kralja Sigismunda nije međutim imao nikakvih drugih 
posljedica nego što je potaknuo sultana Bajazida na odlučnije ratovanje. 
On smisli najprije pokoriti sasvim Bugarsku i Vlašku da bi onda mogao 
iz donjega Podunavlja bez ikakvih zapreka provaljivati u Sigismundove 
zemlje. Već u proljeće 1393. posla na Bugarsku vojsku s dva zapovjed- 
nika: jedan bijaše njegov sin Sulejman Čelebija, a drugi Ali-paša. Sulej- 
man osvoji 17. srpnja Trnovo, glavni grad istočne Bugarske, Ali paša opet 


, 

opkoli cara Ivana Šišmana u Niko- 
polju, prisili ga na predaju i odvede 
u Plovdin (Plovdiv). Nakon pada is- 
točne Bugarske spremi se sultan sli- 
jedeće godine 1394. da pokori Vlašku 
na sjeveru Dunava, u Zojoj je tada 
bio vojvodom glasoviti Mirča (Mir- 
cea cel Mare, 1386—1418). Na tu 
vojnu pozove sultan i svoje srpske 
vazale, kao kneza Stjepana Lazare- 
vića, kralja Marka Vukašinovića iz 
Prilepa (u narodnoj pjesmi i preda- 
ji Kraljević Marko) i Konstantina 
Dejanovića, koji se pridružiše tur- 
skoj vojsci »ne voljeju, no po nuž- 
di«. U jesen 1394. provali sam sultan 
preko Dunava u Vlašku. Životopisac 
Stjepana Lazarevića pripovijeda da 
je uoči glavnoga boja Marko Vuka- 
šinović (Kraljević Marko) rekao 
Konstantinu  Dejanoviću« — »Molju 
gospoda ježe hristijanom biti pomo- 
štnik; az že prvij v mrtvih na rati 
sej da budu.« Želja se Markova is- 
punila: Bog je Vlasima pomogao, te 
su oni malo zatim u odlučnoj bitki 
na Rovinama dne 10. listopada 1394. 
održali pobjedu nad Turcima i srp- 
skim pomoćnim četama. I Marko 
Vukašinović pogibe u boju, pa mu 
se i ta želja ispunila. 

Sultan Bajazid ne mogaše me- 
đutim toga poraza podnijeti. Odmah 
negdje na početku godine 1395. pro- 
vali ponovno u Vlašku da opere svo- 
ju sramotu od prošle godine. Vojvo- 
da Mirča, ne osjećajući se dovoljno 
jak da sam odoli Turcima, pođe 
kralju Sigismundu, koji se tada na- 
lazio u susjednom Erdelju, te uta- 
nači s njim 7. ožujka 1395. savez u 
Brašovu. Mirča se tada prisegom 
obveza »da će sam sa svojom voj- 
skom ići u pomoć kralju, kada i 
koliko god puta bude ovaj vojsku 
vodio na Turčina ili na njegove 
saveznike«. Podjedno obeća da 

slobodno prolaziti kroz svoju zemlju i da će je pače opskrbljivati i 
hranom, dakako sve na njezin trošak. Sigismundu dođe u dobar čas taj 
savez s vlaškim vojvodom, budući da se ionako već dvije-tri godine spre- 
mao za rat s Turcima. U to ime pregovarao je još godine 1394. s Mlecima, 
kojima bijaše saopćio »da je odlučio u mjesecu svibnju slijedeće godine 
podići silnu vojsku i poći na Turke na štetu i zator njihov« (:nense maii 
proxime venturo movere se cum potenti exercitu suo et ire contra dictos 
Turchos ad damnum et destructionem suam), pa ih je stoga zamolio za 
njihovu pomoć. Mlečani mu 6. rujna 1394. zaželješe najbolji uspjeh; a 
glede pomoći očitovaše da su gotovi činiti ono »što bi se časno i razbo- 
rito moglo od njih učiniti«. Ne uzdajući se mnogo u Mletke, koji su 
vazda radili samo za svoju korist te se nisu kratili s Turcima bratimiti, 
posla Sigismund na početku godine posebno poslanstvo u zapadnu Evro- 
pu, osobito u Italiju i Francusku da traži pomoć. Na čelu tih poslanika 
bijaše tavernik Nikola Kaniški, koji je na prolasku također posjetio 
Mletke. Onamo bijaše međutim već prije ugarskih poslanika stigao glas- 
nik burgundijskoga vojvode, naime njegov maršal Vilim de Tremouille, 
te je već u siječnju 1395. u ime svoga gospodara, kao u ime orleanskoga 
i lancasterskoga vojvode pozvao moćnu morsku Republiku da zajedno s 
njima podigne križarsku vojnu protiv sultana Bajazida, koji je baš u 
ono vrijeme bio zaprijetio i Konstantinopolju i tamošnjemu caru Ema- 
nuelu. Mleci ne hljedoše burgundijskomu maršalu ništa obećati, dok 
tobož ne dođu ugarski poslanici. No ni nakon dolaska potonjih ne htjede 
se oprezna Republika ni u što upustiti bez sigurna jamstva da će djelo 
poći za rukom. Ona izjavi 10. ožujka 1395. da će samo onda sudjelovati 
u ratu, ako bi se vodio s velikom silom i ako bi se pridružili engleski i 
francuski kraljevi; u tom slučaju spremna je ona dati i opremiti četvrti 
dio galija, naime šest od dvadeset i pet. Inače neće ni čuti o ratu, jer 
Turci lijepo primaju mletačke trgovce i Republika živi s njima u najbo- 
ljemu miru. 


Sigismund međutim nije taj put mogao čekati dok se vrate njegovi 
poslanici iz zapadne Evrope. Trebalo mu pohitati u pomoć Mirči, jer 
Turci bijahu već u Vlaškoj osvojili utvrdu Malo Nikopolje (minus cas- 
trum Nicopol nuncupatum, danas Turnul == Turnu Magurela), zbacili 
Mirču, te namjestili drugoga vojvodu, koji će pomageti njih sa svojim 
narodom na daljnjoj vojni. Sigismund ostavi nadbiskupa ostrogonskoga 
Ivana Kaniškog za svoga namjesnika, a onda u svibnju ili lipnju 1395. 
provali s vojskom u Vlašku. Od hrvatskih velikaša pridružiše se njemu 
hrvatsko-dalmatinski ban Nikola Gorjanski, brat njegov Ivan, i napokon 
Ivan Morović sa svojim banderijima. Najprije potjera Turke i one Vlahe 
koji se bijahu njima pokorili u bijeg, a onda pođe ravno do utvrde Ma- 
loga Nikopolja, te ga otme turskoj sili. Borbe oko toga grada bijahu 
vrlo žestoke i ljute. Sam Sigismund priznao je poslije kako su hrvatske 
čete najviše pridonijele da je ovladao Nikopoljem nakon kratke podsade. 
Ivan Morović bi tom prigodom teško ranjen. Sigismund smjesti nato u 
osvojeni grad posadu, te se stade vraćati u Erdelj. No na tom povratku 
bio bi nastradao da ga nije spasio vazda vjerni ban hrvatski Nikola Gor- 

janski. Vlaški naime vojvoda Mirča, zaboravivši na zadanu vjeru, posjede 
klance kroz koje se kralj s vojskom svojom vraćao, pa opkolivši ga sa 
svojim četama, stade na nj sipati otrovne i smrtonosne strelice. Ali ban 
Nikola sretno razbi vlaške čete i »osigura kralju prolaz«, tako da je već 
6. srpnja opet bio u Erdelju. 

Sretna vojna u Vlaškoj ohrabrila je kralja Sigismunda na veća, za- 
mašnija poduzeća. K tomu ga je nukala i ta okolnost što je nakon po- 
bjeda kod Dobora i Knina (1394) vladao potpun mir u zeiljetna Hrvat- 
skoga Kraljevstva. Napokon mu je bilo stalo i do toga da slavnim pobje- 
dama nad Turcima utvrdi vlast i prijestolje, budući je bilo ljudi koji su 
mislili da ga nakon smrti kraljice Marije ne zapada nikakvo pravo na 
krunu sv. Stjepana. Sve to, pa i molbe bizantskoga cara Emanuela, koji 
bijaše u Ugarsku poslao svoga zasebna poslanika, učvrsti Sigismundovu 
odluku da god. 1396. poduzme veliku, odlučnu vojnu na Turke kojom bi 
mogao ne samo obraniti Carigrad od prijeteće pogibelji, nego možda i 
Turke potjerati sasvim iz Evrope. Već u veljači 1396. utanači on ugovor 
s bizantskim carem Emanuelom i obeća mu da će do kraja svibnja sa 
svojom vojskom stići do Dunava, a do kraja lipnja doprijeti do Cari- 
grada. U isto vrijeme nastavljali su kraljevi poslanici dogovore u Mle- 
cima i na različnim zapadnoevropskim dvorovima. I sam Sigismund 
zazivao je pismeno pomoć njemačkih knezova, velikoga meštra ivanovaca, 
Filberta od Naillaca, i drugih; dočim je papa Bonifacije još od ljeta 
1394. naviještao križarski rat u Austriji, Tirolu, Salzburgu i Bavarskoj. 
Osobita je odziva našao Sigismund u Francuskoj, gdje su za nj radili ra- 
toborni maršal Boucicaut i connetable grof d'Eu, želeći se kralju odužiti 
za iskazano im gostoljublje pred više godina. Kako je baš u ono vrijeme 
jenjao rat između Francuske i Engleske, podupiraše molbe ugarskoga 
kralja i vojvoda od Burgundije, kojega je riječ u ono doba u Parizu 
mnogo vrijedila. Napokon i sama Mletačka Republika poruči kralju na 
opetovane molbe njegove dne 14. travnja 1396. da će ona prema svomu 
obećanju od prošle godine dati četvrtinu galija koje bi zapadni vladari 
skupili i oboružali protiv Turaka; pače da će ona, premda se još ništa 
ne čuje o pomoći sa zapada, staviti kralju na raspolaganje četiri opre- 
mljene galije, koje će u polovici srpnja poći u Romaniju i ondje ga če- 
kati do polovice kolovoza i još dulje; stoga neka obavijesti o svom voj- 
nom pohodu zapovjednika mletačkoga brodovlja. 

Uto se u Francuskoj i ostalim zemljama ozbiljno sabirale čete križa- 
ra. Na početku travnja bijaše u Dijonu na okupu već 10.000 vojske (1000 
vitezova i 1000 sluga, ostalo plaćenici), koje je vodio sin burgundijskoga 
vojvode, naime Ivan grof od Neversa. Njemu se pridruži više rođaka 
kraljevih, kao grofovi od Bara i de la Marche, zatim najslavniji junaci, 
connetable Filip od Artoisa, grof d'Eu, admiral Ivan de Vienne, maršal 
Boucicaut i Enguerand de Coucy. Najprije pođoše prema Regensburgu, 
a onda preko Beča put Budima, kamo stigoše u polovici lipnja 1396. Uz 
put bijahu se ojačali njemačkim četama, koje im dovedoše Ruprecht 
Falački, sin potonjega njemačkoga kralja, zatim Ivan od Zollerna, por- 
kulab grada Niirnberga. U Budimu pridruži im se još 1000 Engleza pod 
sinom vojvode od Lancastera, zatim čete ivanovaca, napokon češki i polj- 

ski vitezovi. U isto vrijeme bijaše i francusko brodovlje stiglo u Mletke, 
pak sjedinivši se ondje s mletačkim galijama, odjedrilo pod Tomom Mo- 
cenigom prema Bosporu. 

Sigismund bijaše pozvao na oružje također ugarsku i hrvatsku go- 
spodu. Tako se skupiše pod njegovim stijegom ban hrvatsko-dalmatinski 
Nikola Gorjanski zajedno s bratom Ivanom, nadalje ratoborni Ivan Mo- 
rović s bratom Dionizijem, i napokon Stjepan Lacković, nekadanji ban 
hrvatski. Vlasteli pridružilo se mnogo građana i pučana iz Dalmacije i 
Hrvatske; od njih se poimence ističe Trogiranin Nikola Andrijević. Dal- 
matinske općine podigle svoju mornaricu; tako je grad Zadar već 20. 
srpnja 1396. opremio na istok oboružanu galiju pod zapovjednikom Fi- 
lipom Đorđićem. Napokon je i celjski grof Herman II doveo austrijske 
čete. Tako se skupila baš lijepa vojska, najmanje 60.000 ljudi,'* gotovo 
samih konjanika, koja je potkraj srpnja ili na početku kolovoza prešla 
južnu među ugarsku, te provalila u zapadnu Bugarsku (Sigismund izdaje 
povelju 18. kolovoza in descensu nostro campestri in regno nostro Bul- 
gariae prope Neugrad«). Na prijelazu preko Dunava pridružio se Sigis- 
mundu vlaški vojvoda Mirča, koji je jamačno požalio što je prošle godine 
kralja onako izdajnički iz svoje zemlje ispratio. 

U početku nasmija se sreća križarima. Grad Vidin, u kojemu je još 
uvijek stolovao zapadnobugarski car Ivan Stracimir kao turski kletve- 
nik, bude jurišem uzet i tamošnja turska posada zarobljena. Malo zatim 
osvojiše križari također tvrđicu Rahovo (Oreava), Vidinu na istoku. Oko 
12. rujna osvanuše pred zidovima Velikoga Nikopolja (Nikopol). Taj je 
grad branio hrabri Toghanbeg. Križari opasaše grad te stadoše na nj ju- 
rišati, ali ih jaka posada odbijaše. Uto dozna kralj Sigismund 27. rujna 
da je sultan Bajazid, začuv za provalu ugarsko-franačke vojske u Bu- 
garsku, ostavio Carigrad, koji je dosad podsjedao, te s vojskom svojom 
preko Odrina i Balkana pohitao do Trnova i da se sprema sutradan uda- 
riti na kršćansku vojsku kod Nikopolja. 


I zaista 25. rujna ugledaše kršćani pred sobom tursku vojsku, a na 
čelu joj sultana Bajazida. Vojska njegova brojila je oko 100.000 ljudi, te 
je po tom bila znatno jača od kršćanske. U prvi bojni red stupiše Fran- 
cuzi; iza njih poredaše se ostale čete: na desnom krilu stajaše Stjepan 
Lacković, na lijevom vojvoda Mirča s Vlasima, a u sredini kralj Sigis- 
mund s Nikolom Gorjanskim i celjskim grofom Hermanom. Prvi boj 
započeše Francuzi, ne hoteći ratne slave prepustiti drugima, premda ih 
je kralj molio da ostave prvi okršaj njegovim ljudima i Vlasima, koji 

olje od njih poznaju Turke i njihov način ratovanja. Baš ta okorjelost 
bijaše glavni povod kršćanskomu porazu. Oni doduše suzbiše junački 
prvi bojni red turski, koji se sastojao od pješaštva, osobito od janjičara; 
tako isto potisnuše oni i drugi bojni red od trideset tisuća konjanika; ali 
sad tek namjeriše se na Bajazida, koji se bijaše zaklonio za brežuljak, te 


* [Križarska vojska brojila je oko 16.000 konjanika (pješake izvori ne spominju), 
a Bajazidova je bila približno tolika s oko 1500 srpskih konjanika. U skladu s tim broj- 
kama treba korigirati i Klaićeve podatke o žrtvama.] 

zadržao uza se rezervu jakog konjaništva. S tim konjaništvom obori se 
sultan na Francuze, koji bijahu dosadanjim bojem ljuto izmoreni, te ih 
u tili čas opkoli, prije nego što im je ostala vojska mogla pohitati u po- 
moć. Tako bi vojska francuska nakon zdvojna otpora poubijana ili zaro- 
bljena. Vojnici na objema krilima vidješe konje francuskih vitezova kako 
lutaju bez svojih gospodara, pa stadoše u neredu i sami uzmicati. S ostat- 
kom vojske u središtu obori se kralj Sigismund na Turke i zametne stra- 
šan boj. Pobjeda se već naginjaše kršćanima, kad u odlučni čas priskoči 
turskoj vojsci u pomoć srpski knez Stjepan Lazarević sa svojih 5000 
konjanika, te održi pobjedu nad izmorenim četama kralja Sigismunda. 
On morade sada uzmaknuti na sjever k Dunavu k svojoj mornarici, koju 
bijaše na sreću svoju sa sobom poveo. Ali brodovlje mogaše primiti samo 
dio razbijene vojske; sve ostalo progutaše valovi Dunava ili zarobiše 
Turci. Sam kralj Sigismund jedva uteče u lađu, na kojoj zajedno s nad- 
biskupom Ivanom Kaniškim i bratom njegovim Stjepanom otplovi u 
Carigrad; na drugoj lađi spasiše se ban Nikola Gorjanski i celjski grof 
Herman II, te pohitaše za kraljem. Nikolin brat Ivan Gorjanski bude 
s još nekoliko vjernih poslan kući »za obranu kraljevine«. 

Posljedice poraza kod Nikopolja bijahu grozne za kršćanstvo. Prva 
vojska koju je zapadna Evropa podigla na Turke bijaše eto razbijena i 
raspršena. Na bojnom polju ostalo mrtvih najmanje 12.000 kršćana, a to- 
liko možda dopanulo ih turskoga ropstva. No i Bajazid izgubio je sila 
vojske, nekih 20.000 do 30.000 ljudi. Da se osveti za toliki gubitak, dade 
sutradan nekoliko tisuća (preko 3000) kršćanskih sužnjeva nemilosrdno 
posjeći. Jedino najodličnije sužnje, kao grofa od Neversa, grofa d'Eu, 
maršala Boucicauta i druge poštedi, jer se nadao velikoj otkupnini. I zai- 
sta su ti sužnji slijedeće godine 1397. kupili slobodu za 200.000 dukata, 
od kojih je polovina platio kralj Sigismund. 

Pobjedom turskom kod Nikopolja bijaše sudbina bugarskih i srp- 
skih zemalja odlučena. Bajazid mogao je sada po miloj volji bez ikakve 
zapreke udarati na Ugarsku i Slavoniju, a i na Kraljevinu Bosnu. Čini 
se da je on u prvi mah mislio i na to da osvoji čitavu Ugarsku sa samim 
Budimom. Pripovijeda se barem kako se nakon pobjede svoje zaprijetio 
da će Budim osvojiti, Njemačku i Italiju pokoriti, pa da će konj njegov 
zob zobati sa žrtvenika sv. Petra u Rimu. Čini se pače da je prijetnju 
svoju pokušao i izvesti. Dok je naime Sigismund negdje lutao na istoku, 
provali on svakako još god. 1396. u istočnu Slavoniju, te udari najprije 
na znameniti grad Dimitrovicu ili Mitrovicu (civitatem nostram Zaua 
Zenth Demeter, Sancto Dymitrio, San Dimitri), koji je tada bio veliko 
trgovište s cvatućom naseobinom dubrovačkom, a uz to i glavno isho- 
dište za ugarske vojne u Mačvi i Srbiji. Obrana grada bijaše povjerena 
nekomu Matku od Sv. Martina, odavna potajnomu protivniku kralja 
Sigismunda. Matko izdade grad sultanu, pače prijeđe sam u njegovu 
službu. Bajazid spali Dimitrovicu, a nato sa svojim četama poplavi čitavu 
Slavoniju između Save i Drave, pače prodre u Štajersku, gdje spali grad 
Optuj i zarobi silno roblje. Ali odmah zatim ostavi Bajazid opet te zemlje 
te se vrati na istok. Od daljnjega ratovanja odvraćala ga nešto bolest, a 
nešto uvjerenje da nije dovoljno pripravan za borbu na zapadu. Preos- 

talo vrijeme svoga vladanja ispunio je navalama na Carigrad, ratom s 
malim državicama u Heladi i na Peloponezu, budući da bijaše naumio 
da posve osvoji i skuči Balkanski poluotok, prije nego bi udario na 
zapadne zemlje evropske. No usred tih manjih ratova zaprijeti njemu i 
njegovoj mladoj državi gotovo propast od mongolskoga džingiskana Ti- 
murlenka. U boju sa silnim mongolskim kanom kod Angore (20. srpnja 
1402) bude Bajazid svladan i zarobljen; našto planuše među njegovim si- 
novima ljute borbe za prijestolje, koje su kto državu tako oslabile da 
nije dva decenija ozbiljno prijetila kršćanskim susjedima. 

Međutim je pobjeda turska silno uzrujala kršćanski svijet i zato što 
se dugo nije moglo doznati za udes kralja Sigismunda. U Ugarskoj i Hr- 
vate) znalo se samo da je kralj umaknuo na lađi i otplovio Dunavom, 
no da li se spasio i kamo je dospio, nije nitko mogao ni slutiti. Ne samo 
ugarski staleži, nego i kraljev brat, češki kralj Vaclav, živo se zabrinuli 
za Sigismunda, te poslali poslanike u Mletke ne bi li ondje što doznali? 
Tek u polovici prosinca 1396. moglo je mletačko vijeće izvijestiti da se je 
kralj Sigismund zaista spasio i sretno došao do mletačkoga brodovlja, 
koje je bilo smješteno u okolišu Carigrada. Odanle se na mletačkim 
brodovima, kojima se je pridružila i zadarska galija, stao naokolo Mo- 
reje vraćati u Jadransko more. Dne 6. prosinca bio je već stigao do mle- 
tačkoga grada Modona u jugozapadnoj Moreji (Peloponezu), a zatim je 
nastavio put prema Dalmaciji, te je 18. prosinca osvanuo pred dubro- 
vačkim otokom Lokrumom. 

Još istoga dana stigoše glasovi u Dubrovnik da su u večernji suton 
vidjeli kralja Sigismunda s trima mletačkim galijama blizu Lokruma. 
Odmah sutradan odluči Vijeće umoljenih poslati dva vlastelina na bri- 
gantinu da potraže kralja i da ga dovedu u Dubrovnik. Dne 21. prosinca 
1396. doplovi Sigismund oko dvadeset i četvrte ure (6 sati na večer) 
pred grad, gdje ga dočekaše s velikim slavljem. Knez Maroje Rastić 
pozdravi ga zajedno $ vijećem i vlastelom te mu predade gradske ključe 
u znak odanosti. Kralj proboravi sa svojom pratnjom božićne dane u 
Dubrovniku te stanovaše to vrijeme u kneževoj palači. Vlastela i građani 
iskazivahu mu tada sve časti kako se kralju pristoji. Uz ostalo darovaše 
mu znatnu svotu novaca (2000 dukata), a povrh toga platiše mu godišnju 
zaštitninu (1000 dukata) za dvije godine unaprijed. Sigismund da nagradi 
toliku odanost, obeća da će Dubrovčane držati u svojim zemljama kao 
svoje najvjernije podanike; nadalje imenova dubrovačkoga kneza vite- 
zom reda zlatne ostruge, odredivši da sve te znakove odlikovanja nose 
i potonji knezovi; napokon dopusti Republici da kuje srebrni novac s 
njegovim likom. 

Dne 29. prosinca u 11 sati ujutro otplovi kralj na mletačkim gali- 
jama, kojima je zapovijedao Toma Mocenigo, iz Dubrovnika u Split. Pra- 
tili su ga na tom putu i počasni poslanici dubrovački, kao Dobre Kalić, 
Markul Crijević, Rafo Gučetić i M. Džono Bunić. U Splitu boravio je kralj 
još 4. siječnja 1397. Toga je dana nagradio s 1000 dukata mletačkoga 
kapetana Tomu Moceniga za velike usluge njegove. Nakon toga oprostio 
se je kralj s mletačkim galijama i dubrovačkim poslanstvom, te je za- 
jedno s banom Nikolom Gorjanskim i drugim pratiocima svojim pošao 

u hrvatski grad Knin da ondje uredi zamršene prilike hrvatske i dalma- 
tinske. Ta za njegova tromjesečnoga boravka na istoku bijaše ovladao 
opći metež i nered u svima zemljama i oblastima Hrvatskoga Kraljevstva. 
A k tomu ne biše još ni kažnjeni oni koji su nekad skrivili smrt kraljice 
Elizabete, a onda stali uz hrvatske buntovnike. 


Već 12. siječnja 1397. stigoše u Zadar hrvatski banovac Pavao Mi- 
hajlović, nadalje krbavski knezovi Pavao sin Karlov i njegov bratučed 
Karlo, sin Grgurov. Njih bijaše kralj Sigismund poslao kao svoje posla- 
nike i pouzdanike. Odmah sutradan 13. siječnja zahtijevahu oni od za- 
darskoga vijeća u ime kraljevo da im predade »sve krivce i dionike smrti 
kraljice Elizabete, kraljeve punice, i sve one koji su kušali uvesti drugu 
vladu u Dalmaciju i koji su sudjelovali u buni Ivana Paližne, nekadanjega 
vranskog priora, i bana Ivana (Horvata)«. Istragu proti njima bijaše 
kralj povjerio senjskomu biskupu Leonardu. Nadalje zahtijevahu kra- 
ljevi poslanici da Zadrani smjesta pošalju u Knin deset odličnijih ple- 
mića, među njima i Pavla Pavlovića da budu na neki način taoci; napo- 
kon da na svaki način najdulje do 21. siječnja otprave pred kralja tri 
plemića iz porodice Grizogona (Andriju Nikolina, Mavra Petrova i Dujma 
Ivanova), koji bijahu najviše okrivljeni zbog gore označenih zločina. Na 
te poruke kraljeve izabere zadarsko vijeće 14. siječnja zaista poslanstvo 
od jedanaest osoba; od tih su poslanika trojica, po imenu Krescencije Va- 
rikaša, Šimun Detrik i Pavao Pavlović, otišli već 16. iz Zadra u Knin, 
kamo stigoše 18. siječnja. Njima bijaše jamačno zadaća da kralja umire 
i udobrovolje, pa da blago postupa s ostalim poslanicima, koji dođoše 
sutradan (19.), a i s Grizogonima, koji prema nalogu stigoše 21. siječnja. 
Što se sada u Kninu vijećalo i odlučilo, nije poznato; no nema sumnje da 
je Pavlu Pavloviću pošlo za rukom kralja umiriti i svoje sugrađane 
opravdati. Već 2. veljače vratiše se svi Zadrani osim Pavlovića zdravi i 
čitavi kući svojoj; sam Pavlović pođe za njima 3. veljače. Kralj međutim 
i Nikola Gorjanski odmah požališe što bijahu Zadrane pomilovali, oso- 
bito pošto bijahu naknadno saznali za nevjeru nekih zadarskih žitelja, 
među kojima je bio i sam nadbiskup Vid. Stoga izdade kralj još 3. ve- 
ljače u Kninu dva pisma, jedno na bana a drugo na rektore zadarske 
općine, kojima zapovjedi da zaplijene sva imanja nadbiskupa Vida, zatim 
plemića Jakova de Radunch i Ludovika de Matafaris. Oba pisma doniješe 
22. veljače u Zadar kninski kastelan Adam i banov dvorjanik Petric, 
kojima bi posebnim vjerovnim listom, izdanim 13. veljače u Toplicama 
(Topuskim), ta zadaća povjerena. Zadarski rektori zadovoljiše smjesta 
kraljevu nalogu. 

Kralj Sigismund ostade nakon odlaska Zadrana još dva-tri dana u 
Kninu, rješavajući različite poslove. Dne 5. veljače povjeri posebnom 
poveljom kninskomu biskupu Ladislavu da ustanovi točno međe grada 
Splita prema Klisu, Omišu i Poljicama, a 6. veljače potvrdi odredbe bana 
Nikole Gorjanskoga, kojima bijaše još prošle godine izmirio stranke 
u parnici u Trogiru. 


Još 6. veljače ostavi kralj Sigismund sa svojom družinom grad Knin, 
te pođe u Komić da ondje pohodi krbavske knezove Kurjakoviće. Već 

13. veljače bio je u Toplicama (Topuskom), a odanle je pošao prema 
Križevcima, kamo bijaše sazvao sabor slavonskih velikaša i plemića. Ta 
u Slavoniji bijahu se za njegova izbivanja zgodile zamašne stvari, kudi- 
kamo znamenitije nego ikad prije. 


(Krvavi sabor u Križevcima 27. veljače 1397; elf 
ski grof Herman II u Hrvatskoj 1397.) Malo koga uzbudili 
su glasovi o porazu kralja Sigismunda kod Nikopolja kao velikaše i 
plemiće u Slavoniji. Mnogi od njih ne bijahu još zaboravili na svoju braću, 
rođake i prijatelje, koje je Sigismund nakon pobjede svoje kod Dobora 
dao pogubiti. A bilo je i sinova koji su oplakivali tužnu smrt svojih 
otaca; među njima je bio mladi Nikola Horvat, čiji je otac Ivan, neka- 
danji ban mačvanski, onako grozno u Pečuhu poginuo! Ta ti epigoni do- 
bud nesretnika jedva čekahu čas da se osvete krvniku svojih otaca i 
rođaka. 

Silnu uzrujanost u Slavoniji povećaše još bjegunci koji su sretno 
umakli s razbojišta kod Nikopolja. Među njima bio je Stjepan 
Lacković, gospodar velikoga dijela Međimurja (Čakovca i Štrigova) 
i vlastelin Dobrogošća u Požeškoj županiji. Premda je njegov rod jedino 
po milosti kralja Ludovika postao silan i bogat, bijaše se Stjepan još 
1384. kao ban Dalmacije i Hrvatske iznevjerio kraljici Mariji te pristupio 
kolu njezinih protivnika. Poslije se pritajivao godinama, te je tako ušao 
u volju kralju Sigismundu da mu je povjerio čak desno krilo svoje 
vojske u boju kod Nikopolja. Nije nemoguće da je Stjepan Lacković na- 
mjerice sa svojim krilom uzmaknuo pred Turcima, pa tako znatno pri- 
donio porazu kršćanskoga oružja. Vrativši se kući, stade očito kao naj- 
ljući protivnik pobijeđenoga kralja, za kojega se govorilo i mislilo da 
se nikad više neće vratiti u svoje kraljevstvo. 

Premda je u Slavoniji bio ostao ban Detrik Bubek, odani privrženik 
kralja Sigismunda, i premda je ban Detrik zajedno s banovcem slavon- 
skim i županom zagrebačkim Martinom Držićem (Ders) svima silama 
nastojao da uzdrži red u povjerenoj mu banovini, ipak je Stjepanu Lac- 
koviću pošlo za rukom da oko sebe skupi više privrženika. Najprije mu 
se pridružio sinovac Andrija, a za njim Stjepan od Šimontornje, koji 
je već jednom bio krenuo vjerom kraljici Mariji. Napokon pristao je uza 
nj i silni, bogati vlastelin Stjepan Prodavić, unuk uglednoga nekad bana 
Mikca u vrijeme Karla Roberta. Taj je Stjepan držao znamenita mjesta u 
Podravini, osobito grad Sušicu ili Sv. Juraj (današnji Đurđevac), zatim 
više gradova u Pokupju, kao Ribnik i druge. Mora da je bio velik nasil- 
nik, jer su ga Madžari prozvali »Vragom« (Urdug — črdogh). A zna se 
da je prezirao zapovijedi i naloge kako kraljeve tako i banove. Još pred 
dvije godine bijaše poharao posjedovanja zagrebačkoga biskupa u Kri- 
ževačkoj županiji, pa kad mu je kralj naložio da učinjenu štetu nado- 
knadi, nije htio za to ni da čuje. Stoga mu je ban Detrik Bubek po zapo- 
vijedi kraljevoj 20. siječnja 1396. zaplijenio neka imanja njegova, te ih 
predao zagrebačkomu biskupu. Ali zbog toga zamrzi Stjepan Prodavić i 
na kralja i na bana, te se rado pridruži Stjepanu Lackoviću kad je taj 
pokrenuo bunu protiv Sigismunda. 

Jamačno da su i druga vlastela slavonska pristala uz Stjepana Lac- 
kovića i njegove drugove, premda se po imenu ne spominju. Vjerojatno 
je među njima bio i mladi Nikola Horvat, koji je želio osvetiti groznu 
smrt svoga oca. Ustaše hrvatski, vjerujući stalno da se Sigismund neće 
vratiti u svoju državu, stadoše smišljati komu da povjere sudbinu svoje 
domovine. U Bosnu se ne mogoše pouzdati, budući da je ondje vladala 
slaba žena, naime kraljica Jelena za svoga nedoraslog sina; k tomu su 
u Bosni preoteli mah i ugrabili svu vlast pojedini velikaši, kao Hrvoje 
Vukčić, Sandalj Hranić, Pavao Radinović i drugi; napokon je Bosni pri- 
jetila pogibelj od sile turske, koja se bijaše primaknula sve do međa 
njezinih. Ustaše se stoga ravno obratiše na napuljskoga kralja Ladislava, 
koji se još uvijek smatrao jedinim zakonitim baštinikom Anžuvinaca u 
Ugarskoj i Hrvatskoj. No Ladislav ne mogaše im ni sada pomoći, jer se 
još uvijek morao otimati svojemu takmacu, francuskom kraljeviću Luju, 

oji je još držao glavni grad Napuljske Kraljevine. Ladislav se na pozive 
svojih privrženika u Slavoniji, Hrvatskoj i Dalmaciji odazvao jedino tim 
što je Stjepana Lackovića i Stjepana od Šimontornje imenovao za svoje 
namjesnike u Ugarskoj i Hrvatskoj (ut...vicarii ipsius regis Ladislai 
essent generales ...in antefatis regnis nostris), podijelivši im podjedno 
pismeno punomoć (literas) da u onim kraljevinama u njegovo ime vla- 
daju, te obreče još osobito »da će sve što bi oni zajedno sa žiteljima onih 
kraljevina pod imenom i vlašću ustanovili, odredili i obećali, sam pri- 
hvatiti, odobriti, te iznova za sve vijeke potvrditi (et praecipue quidquid 
in dictis regnis cum regnicolis nostris ipse uterque Stephanus in persona 
et authoritate ipsius Ladislai regis disponerent, ordinarent et sponderent, 
cuncta illa idem Ladislaus rex acceptaret, ratificaret et perenniter ex no- 
vo roboraret). 

Ovlašteni dakle kraljem Ladislavom, stadoše Stjepan Lacković i dru- 
g njegovi raditi kako da svomu izabraniku priprave put do prijestolja. 

inilo im se tada najzgodnije da se pogode s Turcima i s njihovim slavo- 
dobitnim sultanom Bijazidor, koji je baš u ono vrijeme bio prvi put 
provalio u istočnu Slavoniju i spalio grad Mitrovicu. Oni zamisliše po 
prilici udesiti odnose prema turskomu sultanu onako kako bijaše uta- 
načeno između Bajazida i srpskoga despota Stjepana Lazarevića. Stoga 
prihvatiše misao koju bijaše već pred nekoliko godina prvi put iznio 
Ivan Horvat kad je predlagao i radio da se utanači savez između kuvskoga 
sultana i napuljskoga kralja, i da se taj savez utvrdi tim da napuljski 
kralj uzme za ženu koju kćer turskoga cara Bajazida, i sada posla Stjepan 
Lacković svoje poslanike i zastupnike (nunciis et syndicis) u Srijem caru 
Bajazidu da izmole od njega kćer njegovu za ženu napuljskomu kralju. 
Utanačeno bi da će odmah, čim dođe do ženidbe, dovesti mladi par u 
Ugarsku te ga okruniti krunom sv. Stjepana (nunciis et syndicis suis ad 
Bajzath, dominum Turcorum super eo, ut ipsius Bayzat filiam eidem La- 
dislao regi matrimoniali foedere copulare et post copulationem sacro 
regio diademate ipsius regni nostri immediate voluissent coronare, soli- 
cite destinatis). 

Pokret Stjepana Lackovića i njegovih ortaka mogao je biti zaista po- 
guban za Sigismunda i njegovo vladanje, jer su ustaše sada prvi put 

tražili pomoć u Turaka. Stoga je bilo i lako turskim četama da poplave 
čitavu Slavoniju sve do Štajerske. Ne znamo kako se prema svemu tomu 
ponio ban Detrik Bubek, kojega bijaše Sigismund ostavio u Slavoniji da 
brani čast i vlast njegovu. Ban Detrik boravi 13. listopada 1396. u Za- 
grebu, a njegov banovac Martin Držić u Križevcima, po čem nam je 
suditi da tada u tim slobodnim kraljevskim općinama nije još Tete ginila 
stranka Stjepana Lackovića. No u prosincu iste godine dogodiše se u 
samom Zagrebu neke stvari kojima se doduše ne može izvjesno ustano- 
viti povod ni uzrok, ali je nesumnjivo da su bile u kakvoj takvoj svezi s 
pokretom Lackovićevim. Planula je naime zatorna borba između kaptol- 
skoga grada Zagreba i slobodne općine na brdu Gradecu, koja započe 17. 
prosinca tim što su neki kanonici sa svojim podanicima i slugama prova- 
lili u kotar gradske općine te počinili sila zla. Smjesta se podigoše žitelji 
Gradeca da vrate žao za sramotu. Oni udariše ne samo na biskupski grad 
i kanoničke dvore, nego i na samu stolnu crkvu, na koju »izbaciše poput 
Turaka i pogana« silne lumbarde. Ban i biskup umiješaše se sada u taj 
spor. Detrik Bubek povjeri 7. siječnja 1397. šimeškomu samostanu da 
povede istragu proti kaptolu; biskup opet kazni 8. siječnja slobodnu 
općinu na Gradecu crkvenim prokletstvom, izopćivši podjedno mnogo 
građana iz krila katoličke crkve. 


Još se ne bijahu smirile te borbe, kad se po Slavoniji pročulo da se 
kralj Sigismund vraća u svoju državu. I zaista je Sigismund nakon duljeg 
boravka u Kninu preko Krbave (Komića) i Topuskoga dolazio u Slavo- 
niju, gdje je valjda po njegovu nalogu ban Detrik Bubek sazvao sabor u 
Križevce. Na taj sabor pozvan bi i Stjepan Lacković sa svojim dru- 
govna, Čini se da je Stjepan Lacković bud od samoga kralja bud od 

ojega bana primio slobodno ili provodno pismo, kojim bi mu zajam- 
čeno da mu se neće ništa dogoditi ako dođe na sabor. Valjda mu se 
nudilo izmirenje, pa mu se stoga i dopustilo da dođe sa svojim četama i 
privrženicima. Lacković povjerova kraljevoj riječi, a za njim se poveli 
privrženici njegovi, pa redom dolazili sa svojim četama u Križevce. Po- 
sljednjih dana veljače započe sabor, na kojemu je bilo više Sigismundo- 
vih ljudi nego prijatelja Lackovićevih. Od Sigismundovih privrženika bila 
su oba bana, zatim braća Kaniški, celjski grof Herman i mnogi drugi, 
koji bijahu pohitali iz Ugarske da pozdrave svoga kralja i gospodara. 
Isprva teklo sve lijepo; ali najedanput uhvatili se u koštac Sigismundovi 
i Lackovićevi privrženici. Kako je Lacković ostavio svoje čete izvan sa- 
moga grada, postajahu kraljevi ljudi sve smjeliji i bezobzirniji. Stali spo- 
čitavati Lackoviću da je izdajica, jer je Turke domamio u svoju domo- 
vinu. Naposljetku došlo i do šaka. Kraljevi privrženici potegnuli mačeve, 
navalili na Stjepana Lackovića i sinovca njegova Andriju, pa ih na očigled 
kralja Sigismunda sasjekli. Tako se svršio krvavi sabor u Kri 
ževcima. 

Dogodilo se to u utorak 27. veljače 1397. Privrženici Lackovićevi, 
koji su došli na sabor, umakoše nakon toga sramotnog pokolja iz utvrđe- 
noga grada, te razglasiše tužnu smrt svoga vođe okrivljujući Sigismunda 
da je pogazio zadanu vjeru i svoje slobodno pismo. Kad su to čule Lackovi- 
ćeve čete, koje su bile utaborene pred gradom, planuše gnjevom i sta- 

doše jurišati na Križevce. No Sigismundovi ljudi baciše truplo ubijenoga 
Lackovića s visoke kule u gradske opkope te stadoše dovikivati jurišaju- 
ćim četama: »Manite se bijednici, što uludo ginete; zar ne vidite da se 
s dušom rastavio onaj za koga bi morali pograbiti za oružje?!« Sada 
obuze silan strah Lackovićeve čete, pa mjesto da nastave jurišati, raz- 
bjegoše se svojim kućama. 

Nakon krvavog sabora u Križevcima pohita Sigismund odmah u 
Ugarsku. Nato ga ponuka ponešto vijest da je češko-moravska vojska pro- 
valila u sjevernu Ugarsku; no još više strah od osvete Lackovićevih pri- 
vrženika. Bojazan njegova bijaše zaista opravdana. Kad je naime posljed- 
njega veljače ili prvoga ožujka iz Križevaca pošao prema Dravi da prijeđe 
u Ugarsku te se skloni na imanju braće Kaniških, dočeka ga u Podravini 
zloglasni zulumćar Stjepan Prodavić (»vrag«) te udari na njega da osveti 
smrt svoga druga Lackovića, kao što su nekad braća Horvati kod Đakova 
osvetili svoga ljubimca kralja. Ali Stjepan Prodavić bijaše zle sreće. 
Čete njegove biše suzbite, a on sam zatvori se u svoj grad Sušicu (Đur- 
đevac), gdje ga opkoli Sigismundova vojska. Neko vrijeme odbijaše je 
hrabro; napokon se uvjeri da ne može svoga grada održati, pa umakne 
potajno iz Sušice i pobjegne po svoj prilici u Bosnu da tamošnje vojvode 
pozove u pomoć na obranu svoje djedovine. 


Sigismund bijaše međutim još 2. ožujka prešao u Ugarsku, te je 
toga dana bio u Žakanju (Fobari. Dva dana zatim, dne 4. ožujka, izdao 
je braći Kaniškim znamenitu povelju kojom je njima darovao imanja 
svojih dosadanjih ljutih protivnika Stjepana Lackovića i Stjepana od 
Šimontornje. U toj povelji potanko priča kralj sve što je Stjepan Lac- 
ković činio da s pomoću turskoga cara Bajazida podigne na prijestolje 
napuljskoga kralja Ladislava. Iz Žakanja pošao je Sigismund u Pečuh, 
gdje je boravio od 21. do 25. ožujka. Tamo dođoše i zastupnici slobodne 
općine Gradec kod Zagreba, moleći ga za milost zbog počinjenih nasilja 
potkraj prošle godine. Kralj ih milostivo pomilova (graciam et miseri- 
cordiam fecimus specialem); pače izdade 21. ožujka pismo kojim zabrani 
palatinu, dvorskomu sucu i slavonskomu banu Detriku Bubeku progo- 
niti zagrebačke građane zbog onih smutnja. Malo zatim, dne 25. ožujka, 
izdade opet pismo na biskupa i kaptol zagrebački, u kojem zapovjedi 
njitna da žiteljima na Gradecu smjesta povrate sve kuće, zemljišta, vi- 
nograde i oranice koje im bijahu za potonjih borba pooteli. Tako se 
kraljevskom odlukom smiri krvava razmirica između kaptola i slobodne 
obćine Gradeca kod Zagreba. Pače i biskup Ivan bi prisiljen da skine 
kletvu s građana. Ivan de Senis, doktor crkvenoga prava i glavni duhovni 
vikar biskupa Ivana Smila, da »doskoči pogibelji spasu duša«, naloži 
Bartuciju, naslovnomu nadbiskupu sv. Tadije, i Matiji, naslovnomu bi- 
skupu reznanskomu, da u biskupovo ime riješe općinu Gradec crkvenoga 
prokletstva. Prema tomu nalogu rečena dvojica u četvrtak 12. travnja u 
župnoj crkvi sv. Marka u nazočnosti javnoga notara Isipija i župnih 
upravitelja, kao i svjedoka osobito pozvanih skinuše kletvu s općine te 
je opet primiše »u krilo sv. matere crkve i u zadrugu Kristovih vjernika«. 

: Uto bijaše kralj Sigismund potkraj ožujka stigao u Budim, gdje je 
ostao do dva mjeseca uređujući svoju državu i namještajući u državne 

službe svoje najpouzdanije privrženike. Palatinom Ugarske imenova do- 
sadanjega slavonskoga bana Detrika Bubeka, koji bijaše stekao novih 
zasluga u posljednje vrijeme; a ispražnjenu tim baniju povjeri svojemu 
požrtvovnomu Nikoli Gorjanskomu. Tako je Nikola Gorjanski postao 
banom i kraljevim zamjenikom za čitavo Hrvatsko Kraljevstvo od Drave 
do Dubrovnika, te se već 8. svibnja pisao »kraljevina Slavonije, Dalmacije 
i Hrvatske ban«. Banovina Mačva podijeljena bi Ivanu Moroviću i Petru 
Perenju, a čast vojvode u Erdelju zapade Šćibora Šćiborića. Uopće se 
je Sigismund okružio članovima najvjernijih i za prošlih borba prokuša- 





VEĆI PEČAT CELJSKOGA GROFA HERMANA. 


U protada štitu, koji je nagnut na desno, vidimo tri zvijezde; nad lijevim kutom štita smještena je 
kaciga, koja je okićena perjanicom od nojevih se osa »+ S(igillum) +#+ Herma(n)ni ++ comitis 
+ Cili #t«. 


nih porodica, kao što su bili Kaniški, Bubeki, Gorjanski, Frankapani, 
pače i krbavski knezovi Kurjakovići. Jednoga od potonjih, po imenu gro- 
fa Ivana (Johannes dictus Groff) pozvao je na svoj dvor, te ga je imeno- 
vao meštrom dvorskih ubrusara (dapiferorum magister), koju je čast 
grof Ivan obnašao preko dvadeset godina. Međutim i darovnicama oba- 
suo je kralj vjerne velikaške porodice. Već bi spomenuto kako je Ka- 
niškim podijelio imanja Stjepana Lackovića i Stjepana od Šimontornje. 
Ni Gorjanski ne ostadoše bez zasebne nagrade. Poveljom od 6. lipnja 
1397. darova braći Nikoli i Ivanu otoke Cres i Osor u Jadranskom moru, 
koje su dotad držali potomci magistra Ivana Saracena. Ovi dobiše u 
zamjenu prostrana imanja u Tolnanskoj županiji. Već 20. srpnja biše 
braća Nikola i Ivan Gorjanski uvedeni u posjed tih otoka, što su po kra- 
ljevu nalogu izvršili kraljevski povjerenik Stjepan od Posedarja i ninski 
arciđakon Jakov. Tako postadoše knezovi Gorjanski najbliži susjedi 
uglednom i bogatom krčkom i modruškom knezu Nikoli Frankapanu, 
koji se i oženio njihovom sestrom Dorotejom, te su tako postali svoja- 
cima najmogućniji rodovi Slavonije i Hrvatske. Međutim najviše je Sigis- 
mund obdario strane velikaše, naime Celjske grofove, susjede 

hrvatske i ugarske, koji su tako postali podanici ugarskoga i hrvatskoga 
kralja te stali sudbonosno utjecati na nutarnji život obaju kraljevstava. 

Celjski grofovi potječu iz današnje južne Štajerske, te su već u IX 
stoljeću imali prostrana imanja inokolo rijeke Savine (Soune) i na 
Optujskom polju (Zitilenes, Zistanesfeld). Zvali su se tada »gospoda od 
Sounecka«.' U XIII stoljeću baštiniše grad Celje, a 1341. biše od cara 
Ludovika Bavarca proglašeni državnim grofovima. Od toga časa stadoše 
ih nazivati Celjskim grofovima. Prvi celjski grof bio je Fridrik I (1341— 
—1360). Njegov sin Herman I (+ 1385) oženi se bosanskom banovnom, 
bratučedom ili kćerju kralja Stjepana Tvrtka I," pak tako dođe u svojtu 
i kralju Ludoviku 1. Otad stadoše knezovi Celjski kao susjedi i rođaci 
Anžuvinaca utjecati na prilike ugarske i hrvatske. Hermana I istoimeni 
sin Herman II činio je mnoge službe u ratu i u miru kralju Ludoviku. 
No još se više stao uplitati u poslove hrvatske za kralja Sigismunda, 
osobito od onoga časa kad se njegov sin Fridrik II oženio Elizabetom, 
kćerju kneza Stjepana Frankapana, a sinovicom slavnoga bana Ivana 
Frankapana. Još godine 1392. sudjelovao je grof Vilim, bratučed kneza 
Hermana II, u Sigismundovoj vojni protiv Turaka u Srbiji, te je s njim 
zajedno provalio sve do Ždrela; godine pak 1396. bijaše se sam Herman 
TI pridružio velikoj vojni križarskoj, koja je nastradala u boju kod Ni- 
kopolja. Tu se Herman borio kralju uz bok; a poslije ga je pratio na 
bijegu i na povratku u Dalmaciju. Herman je sa Sigismundom dijelio 
zlo i dobro, pratio ga iz Dubrovnika u Split i Knin, boravio uza nj na 
saboru u Križevcima. Sigismund, rodom iz Češke a starinom Nijemac, 
zavolio silno grofa Hermana i sav njegov rod, pa da mu se oduži za 
toliku službu i požrtvovnost, izdade mu u kolovozu 1397. dvije povelje, 
kojima je grof Celjski dobio prostrana imanja u Slavoniji i tako postao 
velikašem hrvatskim i ugarskim. U povelji od 14. kolovoza 1397. izlaže 
kralj Sigismund potanko zasluge grofa Hermana I za vladanje kralja 
Ludovika i njegove supruge Elizabete, svoje punice; zatim pripovijeda na 
široko kako je grof Vilim njega pomagao prigodom provale u Srbiju sve 
do Ždrela; a napose baš kićenim riječima slavi zasluge grofa Hermana u 
boju kod Nikopolja i u vrijeme kušnja nakon kobnoga poraza. Za tolike 
zaslužbe dariva kralj Hermanu II i njegovim potomcima za sva vremena 
grad Varaždin sa svima pripacima, pravima i dohocima, kao što su grad- 
ske daće i brodarina na rijeci Dravi (naulo seu portu super fluuio Drauo 
habito). Kralj još dodaje da će Celjski grofovi držati i uživati to »po 
običaju i na način ostalih baruna Ugarske« (more et ad instar cetero- 
rum Hungarie baronum teneant). Tri dana poslije, 17. kolovoza, izdade 
kralj Hermanu drugu povelju kojom mu darova opet dva grada u župi 
Zagorju (in districtu Zagoriensi), naime grad Vinicu (Vynichar) blizu 
rijeke Drave i grad Vrbovec (Obroch, Urboc, Orboch, danas Veliki Ta- 
bor) nedaleko od štajerskoga grada Rogatca (Rohacs, Rogacz, Roas). 
Tom potonjom darovnicom spojena biše posjedovanja Celjskih grofova 
u Štajerskoj i Kranjskoj s novostečenim gradom Varaždinom. 


'" [Žovneg (Sannegg), grad u Savinjskoj dolini.] 
"* [Katarina, kći Stjepana II Kotromanića.] 

Tako postade njemački grof velikašem u Hrvatskoj. Sada ga je za- 
padalo i pravo da se pača u nutarnje poslove ugarske i hrvatske, baš kao 
mnogi drugi tuđinci koje bijaše Sigismund ponamjestio u tim zemljama. 
Ta i zagrebački biskupi Čeh Ivan Smilo i njegov nasljednik Eberhard 
Alben bijahu redom tuđinci, koje su domaći plemići mrkim okom gledali 
kako im grabe najunosnije službe i najbogatija imanja. No najmrskiji 
bili su im jamačno svemoćni grof Herman i njegova svojta, s kojom se 
iu Brvatskoj i u Ugarskoj stala sve više baniti njemačka sila, odavna 
već omražena domaćoj gospodi. A bilo se bojati da će njemačko utjecanje 
stalno jačati, budući da je i kralj Sigismund bio gotov Nijemac, a k tomu 
je možda već tada snovao oženiti se Barbarom, kćerju grofa Hermana, 
zbog koje je poslije bijedna Hrvatska prepatila sila zla i nevolja. 





MALI PEČAT CELJSKOGA GROFA HERMANA. 


Na kacigi je perjanica od nojevih pera; desno i lijevo kacigi po jedna šesterokraka zvijezda. 


Prevelika darežljivost kraljeva prema Celjskim grofovima i navala 
tuđinaca uopće dodijavaše jamačno već tada ugarskoj i hrvatskoj go- 
spodi. Baš ta zlovolja plemstva bila je valjda poglavitim razlogom da se 
Sigismund riješio sazvati veliki državni sabor u Temišvar za 29. 
rujna 1397. Tu bi se imale saslušati tegobe plemstva i svećenstva, te 

oduzeti potrebito za obranu od Turaka. Na sabor doći će ne samo pre- 
ati i velikaši, nego i niže plemstvo, te će stoga svaka županija poslati 
po četiri plemića kao svoje zastupnike. Osim nižega plemstva biše po- 
zvani i zastupnici gradova. Uz druge pozva kralj i dalmatinske gradove, 
kao Trogir. Trogirsko je vijeće 22. rujna izabralo pet poslanika, po 
imenu Ivana Dujmova, Mikca, Andriju, Cigu i Josipa de Zega, podavši 
im podjedno shodan naputak. Najprije neka se poklone kralju, te mu 
preporuče rektora, suce i općinu svoju; onda neka se ispričaju što su 
zakasnili, jer im je prekasno stiglo kraljevo pismo, kojim bijaše kralj 
pozvao obćinu trogirsku da izašalje »pred lice njegove presvete krune« 
poklisare, koji bi pokazali spasonosni put »kako bi se moglo Kraljevstvo 
Ugarsko zdravije zaštititi i obraniti od sile i ruku turskih i nevjernih na- 
roda, te podjedno prisiliti da se pokorava zapovijedima gospodina kra- 
lja«. Vijeće nadalje puti svoje poslanike neka ništa ne prihvate što se ne 
bi dalo ispuniti ili što bi bilo protiv slobode općinske. Što se tiče obrane 
Ugarske, neka kralju odgovore ono što će reći ostali Dalmatinci ili barem 
većina njih. Ako bi koji od poslanika štogod radio ili obećao protiv ovoga 

naputka, bit će kažnjen globom od 500 dukata. Napokon neka izlože kra- 
lju neke tegobe čitave općine kao i pojedinih građana; osobito neka za- 
mole kralja da otvorenim pismom na bana, banovca i kastelana grada 
Klisa ukine daću ili trgovinu, koju je dotad kastelan spomenutoga grada 
kod vrata grada Trogira pobirao. 

Sabor u Temišvaru stvorio je čitav niz vrlo zamašnih zaključaka. 
Najprije se raspravljalo o obrani države od turske sile. Ako bi Turci ili 
također drugi koji narodi udarili na koju pograničnu oblast, a upravitelj 
te oblasti (ban, vojvoda, župan) ne bi bio dovoljno jak da je brani, 
moraju svi plemići posjednici sami poći u rat pod vodstvom kraljevim 
ili palatinovim. Ako su bolesni, moraju poslati svoje podanike ili za 
svakoga od svojih seljaka platiti po jednu zlatnu forintu. Dok traje sa- 
danji rat s Turcima, mora svaki velikaš ili plemić od dvadeset podanika 
svojih opremiti jednoga vojnika, duhovni pak dostojanstvenici i vlasnici 
crkvenih nadarbina moraju polovicu svojih prihoda davati za obranu 
granica. 

Dopustivši sve to kralju, izniješe sabrani velikaši, plemići i prelati 
također svoje tegobe. Kralj morade potvrditi sve stare državne pravice 
podijeljene nekad od Andrije II, a potvrđene od Ludovika Velikoga. 
Osobito bi opet iznesena stara ustanova da kralj ili palatin, ako je kralj 
zapriječen, mora svake godine na praznik sv. Stjepana obdržavati držav- 
nu skupštinu, i da svaki plemić smije na nju doći. Osobito se sabor 
oborio na tuđince. Sigismund je morao obećati da će sve strance iz drža- 
ve ukloniti, osim jedino Poljaka Šćiborića, koji je tada bio erdeljski 
vojvoda, zatim biskupa zagrebačkoga i erdeljskoga. Ali će ipak i ovi kao 
i kralj sam do nove godine ukloniti sve strane službenike iz svojih gra- 
dova i posjedovanja. Još se morade kralj zavjeriti da neće više tuđin- 
cima podjeljivati ni duhovnih ni svjetovnih časti, a na kraljevskim ima- 
njima da će naseljivati samo Ugre. Napokon bi određeno da se kraljev- 
skoj blagajni (fisku) imadu povratiti svi kraljevski gradovi, varoši i 
imanja, koja bijaše Sigismund prošlih godina založio i razdavao. 

Ne zna se zašto nisu pozvani gradovi dalmatinski poslali svojih 
zastupnika na sabor u Temišvar; možda stoga što to nisu bili dužni činiti. 
Zato je kralj iz sabora u Temišvaru upravio na sve gradove Dalmacije i 
Hrvatske ovu poslanicu: »Ljubljeni vjerni naši. Našemu Veličanstvu bilo 
bi ne malo drago da su na ovaj sabor u Temišvaru došli vaši poslanici, 
kojih nismo pozvali bez razloga. No što nije učinjeno, dade se zgodno 
opet popraviti. Mi smo naime odlučili, ako nam Bog dade, na blagdan sv. 
Katarine (25. studenoga) doći u Senj, pa zato pozivamo ponovno onamo 
poslanike svih gradova Dalmacije. Vi ćete ih stoga nedvojbeno poslati 
s punom, opsežnom i dovoljnom punomoći da utanače s nama što će vašu 
općinu vezati. Tako iz svega zakonitog uzroka hoćemo i zapovijedamo. 
Dano u Temišvaru 26. listopada 1397.« 

Ne zna se međutim da li je bilo sabora u Senju ili ne. Veliko vijeće 
grada Dubrovnika zaključilo je doduše 20. studenoga 1397. da pošalje 
tri svoja poslanika »pred gospodina kralja u Dalmaciju i sve do Senja, 
ili pred one koje bi mjesto gospodina kralja zapalo doći u one strane«; 
no da li je sabora bilo, nije nigdje zabilježeno. 

(Hrvoje Vukčić diže se na Sigismunda 1398; ba- 
novanje Nikole Gorjanskoga, 1397—1401.) Krvavim sabo- 
rom u Križevcima i velikim saborom u Temišvaru bijaše Sigismund za- 
strašio i umirio svoje protivnike u Hrvatskoj i Ugarskoj. Ali zato se diže 
sada na njega veliki vojvoda bosanski Hrvoje Vukčić, prihvativši osnove 
koje je Stjepan Lacković krvlju platio. 

Prvih dana (7—14) mjeseca siječnja 1398. provališe Turci zajedno 
sa srpskim pomoćnim četama u Kraljevinu Bosnu, te je nemilo oplije- 
niše. To je bila druga provala turska u Bosnu (pr va" još god. 1392. za 
kralja Stjepana Dabiše). Nije nevjerojatno mišljenje da su Turke dozvali 
u zemlju neki bosanski velikaši, po svoj prilici prijatelji napuljskoga kra- 
lja i one osnove da se on vjenča s kojom kćerju turskoga sultana. Jer 
jedva što su negdje Turci ostavili bosansko tlo, nestaje s poprišta 
kraljice Jelene, a na bosansko prijestolje uspeo se Stjepan Ostoja. 
Ne zna se pravo ni za podrijetlo ni za rod toga novog bosanskog kralja. 
On nikad sam ne spominje ni oca ni djeda, kao da se žaca podrijetla 
svoga. Stoga nije neopravdano nagađanje da je po svoj prilici bio nezako- 
niti sin slavnoga kralja Stjepana Tvrtka I, pa da se popeo na prijestolje 
s pomoću moćnih svojih knezova, a možda i s pomoću Turaka. No baš 
zbog toga bio je i posve zavisan od tih svojih velikaša, tako da je on bio 
samo po imenu kralj, dok su vojvode i knezovi zapovijedali u kraljev- 
stvu. A od tih su tada bili najmoćniji poznati nam već veliki vojvoda 
Hrvoje Vukčić i uza nj vojvoda Sandalj Hranić, rođak njegov, koji je bio 
oženjen sinovicom njegovom Katarinom (Jelenom), kćerju nekadanjega 
hrvatskoga bana Vuka Vukčića i banice Anke. 

Vojvoda Hrvoje, o kojem se svašta priča, kao da je imao veliku 
glavu i hrapavo grlo, bio je još od početka poglaviti kolovođa svih po- 
kreta proti kraljici Mariji i mužu joj Sigismundu. Zgodni položaj njegove 
državine uz hrvatsku banovinu; a i uz slavonsku, njegovo hrvatsko podri- 
jetlo, njegovo srodstvo s Nelipićima: sve to učini da su se odmah nakon 
smrti kralja Stjepana Tvrtka hrvatski buntovnici utjecali poglavito nje- 
govu zakrilju. Baš stoga zahtijevao je i kralj Sigismund da i on potvrdi 
mir što ga bijaše god. 1393. utanačio s bosanskim kraljem Stjepanom 
Dabišom. A bilo je to i potrebno, jer je Hrvoje za pređašnjih smutnja 
više puta provaljivao ne samo u Hrvatsku i Dalmaciju, za koju bijaše 
imenovan namjesnikom kralja Ladislava, nego je stalno udarao i na 
Slavoniju, gdje je mnogo jada zadavao Sigismundovim privrženicima, 
knezovima Blagajskim i Zrinskim. 

Nakon Sigismundovih pobjeda kod Dobora i Knina (1394), vojvoda 
je Hrvoje tri godine mirovao, barem se ništa ne čuje o njemu. No sada 
se godine 1398. iznova podiže na Sigismunda, te nije pusto nagađanje 
da je provala Turaka u Bosnu i promjena na bosanskom prijestolju u 
nekoj svezi s tim pokretom Hrvojevim. Kralju Sigismundu, koji je jedva 
bio primirio svoju državu te se pripravljao na obranu njezinu od turske 
sile, dođe diverzija bosanskoga vojvode u najnezgodnije vrijeme. Još u 


. *" [Prvi put su Turci provalili u Bosnu 1388. Tada ih je kod Bileće razbio Tvrtkov 
vojvoda Vlatko Vuković.] 

GRB HERCEGA HRVOJA. 


I ova slika uzeta je iz glagoljskoga misala od god. 1407. Grb Hrvojev prikazuje u bijelom polju kao 
glavu štita dva crvena traka; ispod njih je uspravna, crveno odjevena ruka sa željeznim pregibom i 
željeznim rukavicama koja drži mač, mašući njim poprijeko na lijevo; a na lijevoj je strani crven, 
dvorep lav. Kaciga pole s izrezuckanim, crveno-srebrnim i zlatom obrubljenim pokrovom i bijelo- 
-crvenim oblukom. Kaciga je urešena crveno pjevo rukom koja mač drži kao i na štitu. Natpis: 
»arma d(omi)ni cheruoe duci(s) spal(en)«. 

ožujku 1398. pohita Sigismund na jug u Slavoniju da se pripravi za boj 
za starim protivnikom. Kralj je pošao najprije u Đakovo (24. ožujka), 
odanle u Ilok (9—23. travnja), onda u Gorjan (29. svibnja) i napokon 
u Požegu (2—13. lipnja), gdje je sabirao vojsku protiv svojih dušmana. 
Da bi mogao vojsku opremiti, zalagaše kralj sve unatoč zaključku sabora 
u Temišvaru kraljevska imanja, pa tako založi i kraljevski grad Ozalj s 
čitavim kotarom krčkomu i modruškomu knezu Nikoli Frankapanu, sinu 
slavnoga bana Ivana (Anža). Knez Nikola uzajmi kralju 17.000 dukata, 
kojima će »podmiriti trošak kraljevine osobito za obranu međa proti 
turskim navalama«. I od dalmatinskih gradova, kao i od velikaša Kra- 
ljevstva Hrvatskoga i Ugarskoga tražio je kralj pomoći, a osobito voj- 
nika. Tako je on iz Požege dne 2. lipnja pisao gradu Trogiru ovo zani- 
mljivo pismo: »Plemenitim i mudrim muževima, rektorima, vijeću i op- 
ćini našega grada Trogira, vjernim našim i iskreno ljubljenim. Znajte, 
kako smo dočuli iz vjerodostojna izvještaja da se vojvoda Hrvoje, kao 
nevjeran gojenac, vođen zloćom izdajstva, smetnuv s uma nebrojena naša 
kraljevska dobročinstva, pridružio društvu nevjernika križa Kristova, 
naime Turaka, i da je namjerio svom snagom udariti i ratovati na vjerne 
nama i svetoj kruni našoj, koji borave u kraljevini Bosni (se ipsum — 
Hervoyam — in coetum infidelium crucis Christi, Turcorum videlićet, 
fideles, in regno Bosnae existentes, offendere et expugnare proponerel 
toto nisu...). Ta njegova nakana strašno je pogubna, ne samo nama i 
našim vjernim u Bosni, a i u našim Kraljevinama Dalmaciji i Hrvatskoj, 
nego i samoj Kraljevini Bosni, koja je inače štit i obrana (scutum et de- 
connumerare et coadunare, nostrique et sacrae nostrae coronae regiae 
fendiculum) rečenih naših Kraljevina Dalmacije i Hrvatske proti onim 
dušmanima Krstovim. Stoga smo mi s pomoću božje desnice sabrali u 
našoj državi općenitu vojsku (generali exercitu), te odlučili s velikom 
silom za kratko vrijeme ući u Kraljevinu Bosnu da Hrvoja oružanom 
rukom odvratimo od drzovita izvedenja opake mu namjere, te njegovu 
oholiju kosom strogosti posiječemo. No budući da za ostvarenje ove naše 
spasonosne nakane zbog nepristupačnih klanaca i utvrda u rečenoj Kra- 
ljevini Bosni treba našoj visosti mnogo strijelaca (balistariorum copia), 
a naša ih visost dovoljno nema: pozivamo vašu vjernost i tvrdim uka- 
zom ovim zapovijedamo da odmah, pročitavši ovo pismo, svoje strijelce, 
koliko više i koliko boljih imate, našoj visosti prema Dubici otpremite ... 
Zapovjedili smo još drugim svojim pismom odličnomu mužu Ivanu Gor- 
janskomu, sinu palatina Nikole, da te strijelce zajedno sa strelicama i 
oružjem njihovim pošalje na konjima Vlaha k našemu veličanstvu. Dano 
u gradu Požegi na blagdan svetoga Trojstva 1398.« 


Pismo Sigismundovo potvrđuje da se vojvoda Hrvoje zaista uhvatio 
u kolo s Turcima na propast svoga protivnika. No iz pisma saznajemo 
još da je kralj odlučio iz Dubice na Uni provaliti u Hrvojevu državinu, 
koja je tada već obuhvaćala Vrbaški grad (Banjaluku) i tvrdi grad 
Kozar (Kozarac). Trogirani se odazvaše kraljevu pozivu, te zaključiše 
15. lipnja poslati kralju na mjesec dana dvadeset strijelaca uz plaću od 

četiri dukata za svakoga. Poput Trogirana jamačno su dali strijelce i 
drugi dalmatinski gradovi, pa je sve te čete kralju otpremio banovac 
Ivan Gorjanski, tada i knez splitski. 





NOVCI SPLITSKOGA HERCEGA HRVOJA VUKČIĆA HRVATINIĆA. 
(1380—1416) 


l. Lice: Svetac punolik, brkat i bradat, pod zatvorenom mitrom, sa zrnatom osjenkom oko glave, 
u dugoj i bogatoj odori, stojeći; s dva Pr desnice dijeli blagoslov, a ljevicom drži biskupski X 
e 


Natpis: »S. Doimus Spaleti M«. Nali i : Bari (valjda porodišni) grb Hrvoje, naime štit podi- 
gajo na tri polja; srednje polje (zeleno) tri a Jrajnja dva polja (crvena) imaju po 
jedan (srebrni) križ. Nad štitom je kaciga, iz koje izlazi uzdignuta ruka u oklopu koja drži vodoravno 
položen mač. Ruci na desno jesu tri križića, a na lijevo tri krina (ljiljana). Natpis: »M(oneta) Chervoii 
ducis S(paleti)«. 2. ice: Svetac kao broj 1.; natpis: »Santus Doimus Spaletii«. Naličje: Novi 
grb Hrvojev kako je sačuvan u glagoljskom misalu od god. 1407. Natpis: »Moneta Chervoi ducis Spaletii«. 


- 


Negdje u srpnju 1398. provalio je kralj Sigismund u oblast vojvode 
Hrvoja, te je prodro do Vrbaškoga grada (castrum Orbaz). Ali dalje 
nije pošao, nego se vratio u Dubičku županiju, gdje je bio 16. kolovoza u 
sebi Gredi. Šta se zgodilo, ne znamo; no smijemo nagađati da je Hrvoje 
valjda suzbio silu kraljevu. Jer jedva što se Sigismund vratio s vojne u 
Ugarsku, provali vojvoda Hrvoje preko Une te stade otimati Dubičku 
županiju, kojoj je bio županom vranski prior Emerik Bubek. Taj je ne 
mogaše obraniti, te čitava županija (comitatum de Dubicha) pripadne 
Hrvoju, koji ju je otad držao više godina. Da je Sigismund taj put zlo 
prošao, slutimo i po tom što on ni u jednoj potonjoj povelji ne spominje 
te vojne, premda se inače rado hvali i najmanjom pobjedom. 

Još je tužnije što kralj nije tada mogao ni misliti da opere svoju 
sramotu. Bilo mu je pohitati u Češku da pomogne svomu bratu Vaclavu 
i da ukloni pogibelji koje su zaprijetile kući Luksemburga. Čitavo to 
vrijeme, što je kralj izbivao, upravljao je Ugarskom palatin Detrik Bu- 
bek, mo Hrvatskim Kraljevstvom ban Nikola Gorjanski (1397— 
—1401). 

Nikola Gorjanski vrši u to vrijeme veću vlast nego ikoji od njegovih 
predšasnika na banskoj stolici. Tomu prinosi u prvom redu golem posjed 
njegov i brata mu Ivana. U samoj Ugarskoj drže prostrana posjedovanja 
u Bačkoj, Temeškoj, Vesprimskoj, Komaronskoj i Čongradskoj županiji, 
u istočnoj Slavoniji imadu Čerević i Baranth u Srijemskoj županiji, 
Gorjan i Ilok u Vukovskoj, Držkovce u Požeškoj i Lipovac u Virovitičkoj 
županiji. Od nedavna (1397) dobili su od kralja i dva otoka, Cres i Osor 
(Lošinj) u Dalmaciji, a k tomu im je netom Sigismund, kad je 24. ožujka 
1398. boravio u Đakovu, darovao sav dohodak od tridesetnice i solne 

HRVOJE VUKČIĆ, HERCEG SPLITSKI 


Slika je uzeta iz glasovitoga glagoljskoga misala koji je napisan oko god. 1407. i poe splitskomu her- 


cegu Hrvoju. Misal je ukrašen brojnim sitnoslikarijama (minijaturama), od kojih jedna prikazuje Hrvoja 
kao viteza, a druga njegov grb. Izvorni misal čuva se u Carigradu, a potpun stinjak s minijaturama izdala 
je bosanska vlada za Bosnu i Hercegovinu (Misale Glagoliticum Hervoiae Ducis Spalatensis, Vindobonae 
1891; s pet potpunih slika i 36 koloriranih inicijala). Na slici vidimo Hrvoja u opremi talijanskoga viteza 
XIV stoljeća. Po modi onoga vremena nosi herceg kosu na tjemenu priglađenu, iznad ušiju odrezanu i uko- 
vrčenu. Na glavi nema kacige, nego crveno-bijeli šapel (starofrancuski chapel, nalik na turban i savijen od 
dvije raznobojne tkanine), koji je nakićen čelenkom i s tri čapljina pera. Na tijelu ima oklop, kako su ga 
nosili u drugoj polovici XIV stoljeća, u vrijeme prelaza na potpuno plosnate oklope. Pojedini dijelovi ok- 
lopa nisu među sobom spojeni karičicama, nego je svaki za se prikopčan ili je remenjem uz tijelo priteg- 
nut. Svi dijelovi tijela, kojima treba pri kretanju rastezanje ili stezanje mišića, kao vrat, trbuh, laktovi i ko- 
ljena, obloženi su gipkim pancirom; na laktima i pri ramenima prikopčani su još na pancir oklopi od že- 
ljeza sa školjkama. Ramena su pojačana naslaganim plojkama. Na nogama vidi se čarapasti zaglavak cr- 
venih hlača (koje su u ono doba imale nogavice u obliku čarape, pa su tako bile i obućom), na koje se 
kad je oprema bila potpuna, navlačio ili pancir ili željezne cipele. Zlatne kolutaste ostruge nategnute su 
preko nožnog spleta. [God. 1973. tiskano je u Zagrebu faksimilirano i kritičko izdanje misala u 2 sveska 
(s izvornim tekstom i u latiničnoj transliteraciji).] 

POVELJA NIKOLE GORJANSKOGA 
BANA KRALJEVINE DALMACIJE, HRVATSKE I SLAVONIJE, 


izdana u Gorjanu 19. ožujka 1398. kojom plemićima Slavonije po tvrđuje pravo da sami biraju notare (protonotare) kraljevstva (15). 






= 


a Kreda a RIME 


PISMO (LITTERAE PROROGATORIAE) NIKOLE GORJANSKOGA, 


bana kraljevina Dalmacije, Hrvatske i Slavonije, izdano 8. listopada 1401. kojim određuje novo ročište 
u parnici između magistra Pavla Zrinskoga i magistra Nikole od Kostajnice (16). 

komore na ovim otocima (tricesimam nostram insula in praefata exigi 
consuetam, nec non cameram salium nostrorum regalium maritimorum, 
in dicta insula vendi solitorum). Uz golemi posjed podigle su braću Gor- 
janske i njihove obiteljske sveze. Nikola Gorjanski bijaše prvi put ože- 
njen kćerju srpskoga kneza Lazara, a njegova sestra Doroteja bijaše se 
udala za mladoga kneza Nikolu Frankapana, koji je u to vrijeme bio 
jedini predstavnik i baštinik svoje porodice, a k tomu rođak Celjskih i 
Goričkih grofova u Njemačkoj. Obudovjevši, Nikola Gorjanski oženio se 
po drugi put Anom, kćerju kneza Hermana Celjskoga, pa je tako postao 
i pašanac kralja Sigismunda. No nadasve podigla se moć Gorjanskih 
njihovom nepokolebivom odanošću dinastiji Anžuvinaca i sada Luksem- 
burga, te se može reći da oni jedini od svih velmoža Kraljevstva Hrvat- 
skoga nisu nijedan trenutak malaksali u vjeri prema kralju Sigismundu. 
Sasvim je stoga prirodno da se kralj u njih neograničeno pouzdavao, 
više nego u rođenu braću svoju. 


Nikola Gorjanski držao je u svojoj vlasti čitavo Hrvatsko Kraljev- 
stvo od Dunava do Cresa i od Drave do Dubrovnika. Tu je on od god. 
1397. do 1401. bio ban, herceg, gotovo i kralj. Brat njegov bio je kao ba- 
novac njegov pomoćnik u Hrvatskoj i Dalmaciji, a k tomu i knez grada 
Splita. O djelovanju bana Nikole u tim godinama ostalo je dosta spo- 
mena. Sada rješava u Zagrebu stare parbe između građana na Gradecu 
i njihovih protivnika Odrana, sada opet sudi u parnicama između kne- 
zova Blagajskih i hrvatskih plemena, E što je pleme Jamničko i pleme 
Vrhovinsko. Svagda čini on to »zajedno s plemićima kraljevstva«. Ali po- 
red toga izdaje on i znamenitijih državnih akata, koji se tiču čitavoga kra- 
ljevstva. Još u ožujku 1398. bijahu k njemu u Gorjan došli poslanici sla- 
vonskoga plemstva, te ga zamolili da im potvrdi staro pravo, koje su vršili 
za kralja Ludovika i koje im je potvrdio na saboru u Temišvaru kralj 
Sigismund, da naime sami po svojoj volji mogu izabirati pai 
kraljevstva (quod sepefati nobiles quemcumque notarium e igere volue- 
rint, liberam eligendi et deponendi, dandi, et removendi habeant facul- 
tatem). Ban zadovolji molbi plemstva poveljom od 19. ožujka, odredivši 
podjedno da svi župani imaju svoje pečate za osude u plemićkim par- 
nicama predati rečenomu notaru, zatim da ni notar ni župani ne smiju 
u plemićkim parnicama suditi bez plemićkih sudaca onoga stola. Još bi 
određeno kada se ima upotrebljivati veliki pečat, a kada mali. Kudikamo 
zamašnija je povelja bana Nikole izdana u Šiklošu 13. ožujka 1399. 
kojom je popunio biskupsku stolicu u Osoru nakon smrti biskupa Pro- 
tyna. Sve dotad imenovao i namještao je biskupe u Ugarskoj i Hrvatskoj 
bud kralj bud papa; to je prvi slučaj da je ban hrvatski imenovao bisku- 
pa. Nikola je naime ispražnjenu stolicu podijelio Nikoli, sinu magistra 
Pavla iz Šikloša, provincijala reda augustinaca u Ugarskoj, naredivši 
podjedno da se njegov izabranik uvede u biskupiju. U povelji tvrdi ban 
Nikola da mu je kralj Sigismund s darovnicom za Osor podijelio pravo 
patronatsko i pravo popunjivanja biskupske stolice za sva vremena (si- 
mul cum patronatu ipsius ecclesie et collatione dicti episcopatus perpe- 


tuo donata). 


2 

Već bi spomenuto kako su braća Gorjanski na saboru u Ninu god. 
1396. bila odlučila u prilog žiteljima otoka i grada Paga proti Zadru. No 
Zadrani ne mogoše pregorjeti gubitak toga otoka, pa radijahu svima 
silama da njim opet ovladaju. Još u veljači 1397. snovahu o tom da skupe 
novce kojima bi od kralja kupili Pag (quae pecunia dari debet domino 
nostro regi rehabitione insulae Pagi). Znajući međutim Pažani za nasto- 
janje Zadrana, a i za to da se od rasipnoga i vazda potrebnoga kralja 
može za novac mnogo dobiti, gledahu u svemu ugađati banu Nikoli i 
bratu mu Ivanu, samo da održe svoju slobodu. Jedino tako možemo ra- 
zumjeti darovnicu od 23. veljače 1399. kojom su suci, vijeće i žitelji 
otoka darovali braći Gorjanskima na svom otoku pedeset i tri solane 
(quinquaginta tres salinas), zatim dva spremišta, nešto oranica i vino- 
grada, a sve za učinjena im »dobročinstva i korisne službe na zgodnim 
mjestima i u zgodno vrijeme«. Pažani dadoše to Gorjanskima za sva vre- 
mena, samo ako bi ovi htjeli štogod prodati od darovanih im posjeda, 
tada ne smiju ništa ustupiti strancima, a najmanje pak Zadranima. Što 
je ban Nikola radio da zaštiti Pažane, nije dalje poznato; ali se zna da 
je već 22. lipnja 1399. stigao u Zadar teklić Pavao Našić, nudeći građa- 
nima u ime kralja Sigismunda da će im opet ustupiti otok Pag, ako mu 
plate za nj 40.000 dakete, naime kroz deset godina po 4000 dukata. Za- 
drani se stoga silno obveseliše te skupiše odmah i novce, pače ih bijahu 
pripravni otpremiti u Senj ili Zagreb, samo da što prije dođu do žuđenoga 
otoka. No Sigismund se uto predomislio, pa preinačio svoje zahtjeve, 
čemu je možda pridonio ban Nikola. 


Potkraj banovanja Nikole Gorjanskoga planuše ipak ljute borbe 
između Zadra i Paga, te su se Pažani 1401. htjeli skloniti opet pod za- 
krilje mletačko, samo da se obrane od svojih protivnika. U isto vrijeme 
rodiše se i razmirice u drugim dalmatinskim gradovima, osobito u 
Splitu, gdje je već više godina bjesnila borba između plemića i pučana. 
Borba Splićana prometne se poslije u opću borbu u primorju od Trogira 
do Omiša, u koje se borbe upletoše također cetinski knez Ivaniš Ivanović 
Nelipić i šurjak njegov, bosanski vojvoda Hrvoje. Ban Nikola Gorjanski 
ni njegov brat Ivan ne mogoše tada ništa pomoći, jer ih je dužnost zvala 
u Ugarsku, gdje je zaprijetila gotova pogibelj njihovu kralju i gospodaru 
Sigismundu. 


(Sigismund u sužanjstvu, 1401; oslobodivši se, 
određuje austrijskoga vojvodu Albrechta IV za 
svoga nasljedni č a, 1402.) Sigismund bijaše god. 1398. pohitao 
u Češku da spasi vladanje svoga brata Vaclava i ugled svoje dinastije. 
Ali dok je Sigismund radio da uzdrži bratu svomu Češku, dotle se na 
Vaclava podiže Njemačko Carstvo. Većina njemačkih knezova izbornika 
skinu u kolovozu 1400. Vaclava s njemačkoga prijestolja, te izabere svo- 
jim kraljem falačkoga grofa Ruprechta. Međutim je i Sigismund nasto- 
jao da zadobije ne samo upravu u Češkoj, nego podjedno i vladanje u 
samoj Njemačkoj. 

Dok je Sigismund osobito god. 1400. vrlo mnogo boravio u Češkoj i 
Moravskoj, te se samo na mahove svraćao u Ugarsku, skovala se tu proti 

njemu vrlo razgranjena urota, koja ga je zamalo lišila ne samo prije- 
stolja nego i života. O povodu te urote može se tek nagađati; no svakako 
je više razloga bilo zbog kojih su gotovo svi ugarski velikaši ustali proti 
ralju. Ugarski ljetopisac Ivan Turčanski kaže da su gospoda ugarska 
bila zamrzila na kralja što je nakon pobjede kod Dobora (1394) pogu- 
bio toliko njihovih drugova, zatim što je onako tužno prošao u boju kod 
Nikopolja. No najviše da je vrijeđao velikaše kraljev raspušteni život 
otkad je postao udovcem, jer da je postao ženskarom i zavađao djevojke 
(dissolutus in lasciuiam, virginum violentae deditus corruptioni). 

Nema sumnje da je velikašima bio zazoran kralj udovac sa svoga 
pustolovnoga života. Sigismundov suvremenik Aenea Silvio Piccolomini, 
potonji Papa Pio II, karakterizira kralja ovako: »Sigismund je bio uzorita 
stasa, jasnih očiju, široka čela, lica lijepo crvenih, brade duge i pune, 
velika srca, pohlepan ali nestalan, u govoru dosjetljiv, ljubitelj vina, 
ženskar, s tisuću preljuba okaljan, rasrdljiv ali oprostljiv, rasipan i ne- 
štedljiv, te je više obećavao nego obdržavao. Kad je jednomi bio u Rimu 
kod pape Eugenija IV, priča se da je govorio papi ovako: Tri su stvari, 
sveti oče, u kojima se ne slažemo, a tri opet u kojima se slažemo. Ti u 
jutro spavaš dugo, ja prije zore ustajem, ti piješ vođu, a ja vino, ti se 
uklanjaš ženama, a ja idem za njima. U tom se opet slažemo: ti darežljivo 
razdaješ crkveno Pe a ja za sebe ništa ne pridržajem; ti imaš loše 
noge, a ja loše ruke; ti razaraš crkvu, a ja carevinu.« Iako je ta karakte- 
ristika od kraljeva protivnika zlobna, ipak ima u njoj istine. Sigismun- 
dova raskalašenost i rasipnost poznata je i iz drugih izvora. No bit će još 
i drugih razloga i povoda uroti. Ta velik dio naroda i ugarskoga i hrvat- 
skoga zazirao je od Sigismunda već stoga što su ga smatrali tuđincem, 
a k tomu je stranka napuljskih Anžuvinaca bila vazda jaka, premda se 
na mahove činilo da je razasuta i svladana. 

Poglaviti razlog međutim uroti bilo je to što Sigismund nije izvršivao 
zaključke sabora u Temišvaru, pače što je unatoč njima sve više razdavao 
kraljevska ili krunska dobra i što nije gonio iz svoje države omraženih 
tuđinaca, nego ih je sve više dozivao, te im dijelio časti, službe i imanja. 
U zapadnoj je Slavoniji tako posve zagospodovala porodica Celjskih gro- 
fova, a uz njih porodica Albena, rođaka zagrebačkoga biskupa Eberharda. 
Kraj njih poplaviše Nijemci poput bujice svu zemlju. Već 27. siječnja 
1399. bijaše kralj Sigismund posebnom poveljom celjskomu knezu Her- 
manu II i njegovim potomcima darovao čitavu Zagorsku županiju s 
tvrdim gradovima Krapinom (Corpona), Loborom, Oštrcom, Belcem, 
Trakošćanom (Trakhenstein), Lepoglavom, Kostelom i Cesargradom, a 
i sa svima selima i zaseocima koja su spadala pod te gradove. Ali i 
njemačku porodicu Albena obdari kralj osobito. Na molbu odanoga 
biskupa Eberharda podijeli on njegovim sinovcima Petermanu, Hermanu 
i Rudolfu, sinovima Rudolfa Albena, dotad kaptolski i biskupski grad 
Medvedgrad u Zagrebačkoj gori, a k tomu još polovicu dohotka od luke 
na Savi i sela Slanovca. No tom darovnicom uzruja čitav kaptol zagre- 
bački. Dne 17. kolovoza 1399. prosvjedovaše proti toj otimačini kantor 
zagrebačkoga kaptola Ivan pred stolnobiogradskim kaptolom; a 16. listo- 

pada učini to isto Nikola od Solnoka pred čitavim zborom samostanskim 

u Velikom Varadinu. Slične darovnice kraljeve uzvitlaše opću buru protiv 

njega ne samo u Hrvatskoj, nego i u Ugarskoj, a nezadovoljstvo velikaša 
odjarivaše i.rimski papa Bonifacije IX, gorljivi privrženik napuljskoga 
ralja Ladislava. 

Od nove godine 1401. boravio je Sigismund većinom u Ugarskoj, 
kao u Trnavi, Požunu, Budimu i susjednim mjestima. Tu je ponovno obda- 
rio braću Kaniške, a 18. travnja podijelio je Nikoli Trogiraninu dva sela 
u Kninskoj županiji. Na Jurjevo (24. travnja) bio je u Budimu. Četiri 
dana poslije (28. travnja), na blagdan sv. Vitala, izvedoše urotnici svoje 
djelo. Sva sila velikaša i plemića, na čelu im sam palatin Detrik Bubek i 
brat njegov, vranski prior Emerik, zatim nadbiskup i primas Ivan Ka. 
niški sa svojom braćom i rođacima, uđoše toga dana u kraljevske dvore 
da obračunaju sa Sigismundom. Ljubimci kraljevi, kao Celjski grofovi, 
Gorjanski i Šćibor ne usudiše se njima oduprijeti, nego se moradoše pri- 
družiti. Ogorčeni velikaši i plemići pozvaše kralja preda se te ga saletješe 
spočitavajući mu njegova bezakonja, nasilja i pustolovine. Neki od njih 
htjedoše ga sasjeći, te bi Sigismund, kako kaže Ivan Turčanski, bio 
poginuo kao ono nekad Julije Caesar u rimskom senatu. Ali ljubimci kra- 
ljevi izradiše da su ga poštedjeli. Proglasiše ga zarobljenim, te ga dadoše 
odvesti u sužanjstvo u tvrdi Višegrad. Nato nastade općenita hajka na 
tuđince, Nijemce, Čehe, Poljake i Talijane: oni biše orobljeni te iz zemlje 
protjerani. »Oj žalosti«, piše nepoznati pisac u jednom pismu, »preblagi 
gospodin naš, kralj ugarski, od nevjernih je Ugrina za to što je goste 
(hospites) i strance (alienigenas) u državi štitio, zarobljen, ali je hvala 
Bogu neozlijeđen na tijelu zatvoren u gradu Višegradu; a nato su svi 
i pojedini stranci, kako duhovnici tako svjetovnjaci, lišeni svojih odjeća 
i svojih stvari, protjerani.« 

Na čelo Ugarske stupi sada privremena vlada s palatinom Detrikom 
Bubekom. On upravlja zemljom »po punovlasti prelata i baruna kraljev- 
stva (de generali commissione prelatorum et baronum regni). Jednako 
se ta privremena vlada »prelata, brauna i prvaka države« brine za obranu 
zemlje od vanjskih neprijatelja. Međutim o glavnom pitanju, tko da se 
sada mjesto zasužnjenoga Sigismunda uzvisi na prijestolje, ne mogoše 
se nikako sporazumjeti. Tako se rascijepaše na četiri stranke. Velik dio 
njih bijaše da se na prijestolje podigne dosadanji takmac Sigismundov 
napuljski kralj Ladislav, uz kojega je odavno bilo mnogo velikaša i ple- 
mića u Hrvatskoj i Bosni i kojega je sada svim silama podupirao papa 
Bonifacije IX, tako da su stali za nj raditi mnogi prelati ugarski, na 
čelu im ostrogonski nadbiskup Ivan Kaniški. Druga stranka htjede polj- 
skoga kralja Vladislava Jagela, pašanca Sigismundova. Njemu bijaše do- 
duše već umrla supruga Jadviga (# 17. srpnja 1399), koja je po rodu 
svomu mogla tražiti neko pravo na Ugarsku; no uza sve to skupiše se 
privrženici poljskoga kralja 11. lipnja 1401. u Tapolčanu, proglasiše ga 
svojim kraljem, te poslaše k njemu u Poljsku viteza Henrika da ga o 
svom izboru obavijeste. Da bi mu utrli put u zemlju, zauzeše neke gra- 
dove u gornjoj Ugarskoj, a osobito utvrdiše i opskrbiše hranom varoš 
i grad Njitru. Vladislav Jagelo isprva je oklijevao primiti tu ponudu, 

pače je staleže ugarske ozbiljno opomenuo da povrate slobodu i prije- 
stolje svomu zakonitomu kralju; ali poslije se ipak predomislio, te je 

odigao vojsku i zaprijetio Šipuškoj županiji. Bilo je također velikaša 
koji su nastojali da proglase kraljem kojega između sebe. No ta je 
stranka bila najslabija. Više je privrženika imao habsburški vojvoda 
Vilim, nesuđeni vjerenik pokojne kraljice Jadvige; njemu se pridružile 
neke međašne županije, kao Mošonjska i Šopronska. On se također 
spremao da provali u Ugarsku, te je stoga poslao u Mletke svoje posla- 
nike, po imenu biskupa od Freisingena i grofa od Wallssea, zamolivši ih 
da mu budu savjetom i djelom u pomoć. Ali mu je Mletačka Republika 
27. lipnja 1401. ovako odgovorila: »Kako smo kroz pisma i kazivanje 
(oretenus) doznali i znamo, preblagi gospodin kralj ugarski živi, premda 
je, kako se kaže, u vlasti baruna (vivit, licet, ut dicitur, sit in potestate 
aronum). Znademo dalje da oni baruni rade o izmirenju s kraljem 
(ipsi barones sunt in tractatu reconciliationis sue), tako da nam se pre- 
ma stanju stvari u taj mah ne čini časno (honestum) govoriti o takvim 
stvarima. Neka međutim presvijetli vojvoda Vilim bude posve uvjeren da 
ga ljubimo i ljubiti nastojimo kao našega premiloga i osobitoga prija- 
telja.« 

Nesloga protivnika Sigismundovih zaista olakša njegovim privrže- 
nicima nastojanje da mu se vrati sloboda i prijestolje. Na sjeveroistoku 
podiže se Šćibor od Šćiborića, te s pomoću češkoga kralja Vaclava 
skupi vojsku od ugarskih četa i plaćenika, pa osvoji Njitru i druge neke 
tvrđave. U istočnoj Slavoniji vodio je kraljevu stranku Ivan Morović, a 
u zapadnoj celjski grof Herman II, koji je i poljskoga kralja salijetao 
da se okani Ugarske. Sad se javi hrvatski ban Nikola Gorjanski da 
izmiri Sigismunda s njegovim protivnicima. Najprije izradi te su privo- 
ljeli da odvede kralja iz Višegrada u svoj grad Šikloš u Baranjskoj župa- 
niji. Tom prigodom predade barunima svoga sina i brata Ivana za taoce 
i jamce da neće pustiti kralja iz sužanjstva bez privole njihove. Već tim 
odlanu kralju, budući da je bio u vlasti odana velikaša, a k tomu su ga 
tješili u nevolji banova majka Jelena i zagrebački biskup Eberhard. Sada 
pregnu ban Nikola svima silama da mu pribavi slobodu. Nakon dugih 
dogovora skloni ban većinu velikaša, te privolješe da se Sigismundu vrati 
prijestolje. Bilo je to negdje u prvoj polovici kolovoza 1401. Oslobođeni 
Sigismund javi to po posebnom tekliću bratu svomu Vaclavu, a taj od- 
mah 19. kolovača izdade banu Nikoli Gorjanskomu povelju kojom mu 
obeća godišnju plaću od 1000 dukata za nagradu što je djelo sretno 
izveo. 

Izašavši iz zatvora u Šiklošu, pođe kralj Sigismund najprije k celj- 
skomu knezu Hermanu II, gdje se zaruči s njegovom tek devetogodiš- 
njom kćerju Barbarom. Tim mišljaše umiriti one velikaše u Ugarskoj, 
koji su smatrali za sablazan što se kralj nakon smrti kraljice Marije 
podao pustopašnu životu. Poslije se vrati u Ugarsku te sazove za 29. 
listopada 1401. barune, prelate i ostalu gospodu ugarsku u grad Papu. Tu 
se do kraja sporazumi i pogodi sa svojim dosadanjim protivnicima te 
izdade tom prigodom svečano pismo, u kojem pripovijeda kako se na 
saboru u Papi prisegom zavjerio da se neće nikojemu od svojih protiv- 

nika osvetiti za nanesene mu nepravde, štete i uvrede za prošlih smutnja. 
Podjedno naredi da oni, koji su u vrijeme razdora između njega i gospo- 
de bez privole staleža i redova razgrabili kraljevska imanja, što prije 
oteto povrate ili barem novcem odštete. Nakon sabora gledaše kralj da 
odvrati od svoje države vanjske neprijatelje i takmace svoje. Tako po- 
vjeri 30. studenoga 1401. nadbiskupu ostrogonskomu Ivanu Kaniškom i 
njegovoj braći da suzbijaju austrijskog vojvodu Vilima, koji se bijaše 
spremio da provali preko međa Ugarskoga Kraljevstva. 

S velikim naporom svoga brata Vaclava i svojih najodanijih privrže- 
nika bijaše se eto Sigismund opet vratio na prijestolje ugarsko. Uz Celj- 
ske knezove bijaše tomu najviše pridonio baš hrvatski ban Nikola Gor- 
janski. Stoga ga češki kralj ponovno nagradi, izdavši mu 3. ožujka 1402. 
povelju kojom primi golema njegova imanja u zaštitu Svetoga Rimskoga 
Carstva. A i sam Sigismund odlikova ga malo zatim najvišom čašću u 
svojoj državi. Još u aprilu 1402. vrši čast palatina Detrik Bubek; no 
malo zatim obavlja već tu službu bivši hrvatski ban Nikola Gorjanski, 
kojega je Sigismund jamačno smatrao svojim najpouzdanijim i najvjer- 
nijim privrženikom. 

Međutim, sam kralj Sigismund ne bijaše se još dosta opametio mi- 
nulom nevoljom svojom, pa je za kratko vrijeme svojim postupanjem 
ponovno uzvitlao silnu buru u Ugarskoj. Najprije odmah u početku god. 
1402. ostavi opet Ugarsku te pođe u Češku, gdje ostade više mjeseci. Tom 
prigodom zarobi brata Vaclava i bratučeda Prokopa, te sam preuze vla- 
danje u Češkoj. Iz Češke ode u Beč, gdje se posve izmiri s habsburškim 
vojvodama Vilimom, Albrechtom IV i Ernstom. On im 9. kolovoza 1402. 
po svoga zarobljenoga brata Vaclava, a nekoliko dana poslije, 16. 

olovoza, utanači s njima savez i nasljedni ugovor, obećavši da će za 
slučaj ako umre bez muških potomaka odrediti jednoga od njih za svoga 
nasljednika. K tomu se obveza da će naskoro sazvati sabor u Požun, pa 
ondje gospodu i gradove svoje države pozvati da priznaju njegova iza- 
branika za nasljednika i da mu se poklone. I zaista izabere vojvodu 
Albrechta IV, svoga nećaka po polusestri Elizabeti (koja je bila udana 
za Albrechta III), te ga povede sa sobom u Ugarsku da ga ondje prikaže 
sabranim staležima na saboru u Požunu. 

Ugarski velikaši i plemići bijahu ionako već ozlojeđeni što im je 
kralj toliko mjeseci ostao u tuđini, te otimajući se za vladanje u Češkoj 
i Njemačkoj zanemarivao domaće poslove; a kako se tek zaprepastiše 
kad im je iznio svoj prijedlog o nasljedstvu habsburškoga vojvode! Sabor 
u Požunu sastao se negdje u prvoj polovici rujna 1402. Na nj dođe sva 
sila duhovnih i svjetovnih dostojanstvenika, knezova, grofova i običnih 
plemića, a uz njih i zastupnici gradova Požuna i Šoprona. Dne 14. rujna 
izdade kralj povelju po prilici ovoga sadržaja: »Promotrivši mi iskrenu 
vjernost i prijateljsku ljubav, koju je svijetli princip, naš premili nećak 
(sororius), gospodin Albrecht, vojvoda austrijski, prema nama gojio i 
goji, a i krvno srodstvo kojim smo združeni, predajemo i darivamo 
istomu gospodinu vojvodi Albrechtu sa znanjem, savjetom i voljom svih 
prelata, baruna, plemića i žitelja Kraljevstva našega Ugarskoga...na 

temelju ovoga (lista) rečeno Kraljevstvo Ugarsko sa svima knežijama, 
županijama, gospoštijama. pokrajinama ... onako kako mi to kraljev- 
stvo sada držimo i posjedujemo ... pod tim načinom, formom i pogod- 
bom da u slučaju kad bi se dogodilo, te bi mi umrli bez zakonitih muš- 
kih potomaka, rečeno Kraljevstvo Ugarsko... ima pripasti našemu ne- 
ćaku vojvodi Albrechtu kao zakonitomu baštiniku i nasljedniku... Na 
to su se također svi baruni, prelati i gradovi kraljevstva našega poseb- 
nim pismom (cum specialibus litteris) obvezali rečenomu vojvodi Al- 
brechtu da će obdržavati bez ikakve prijevare (quolibet sine dolo). Ako bi 
se pak dogodilo te bi mi imali kćer ili kćeri, obvezuje se naš nećak da će 
ih po našoj smrti poudavati ..., te svakoj za miraz dati po 100.000 ugar- 
skih zlatnih forinta... Da bi pak ova naša odredba ostala stalna i trajna, 
izdali smo taj naš list. Dano u Požunu i potvrđeno našim vikarskim peča- 
tom rimskoga carstva zajedno s našim tajnim pečatom ... na dan uzvi- 
šenja svetoga križa godine 1402.« Tri dana poslije, 17. rujna, izdao je 
Sigismund vojvodi Albrechtu drugu povelju kojom ga imenova svojim 
zamjenikom i gubernatorom u Ugarskoj za čitavo vrijeme što će on sam 
proboraviti u tuđini, uređujući češke prilike i vršeći poslove gubernatora 
u Rimskom Carstvu. I za tu povelju kaže kralj da ju je izdao sa znanjem 
voljom i privolom svih svojih velikaša i prelata. Ako bi Sigismund imao 
muških potomaka, jednoga ili više, te bi umro prije svoga nećaka voj- 
vode, neka i onda Albrecht ostane gubernatorom države dok kraljevi si- 
novi ponarastu. Napokon zapovijeda kralj svima i svakomu da se vojvodi 
Albrechtu pokoravaju kao upravitelju u svim poslovima sve do smrti 
njegove. 

Sigismund doduše u obim poveljama kaže da ih je izdao s privolom 
velikaša i prelata, pače da su oni zasebnim pismom priznali vojvodu 
Albrechta za baštinika njegova na ugarskom prijestolju. Gospoda među- 
tim, sabrana na saboru u Požunu, nisu bila spremna da prihvate kraljevu 
odredbu kako je on želio. Životopisac Sigismundov, njemački kroničar 
Eberhard Windecke, pripovijeda da je kralj staležima svašta obećavao, 
pače i prijetio dok je od njih iznudio privolu. Tek sedam dana nakon 
prve povelje kraljeve, 21. rujna 1402, potpisaše i staleži ispravu kojim 
priznaše nasljedstvo vojvodi Albrechtu za slučaj ako Sigismund ne bi 
imao muških potomaka. Podjedno moradoše i priseći da će svoje obe- 
ćanje i držati. Ispravu je potpisalo ili svojim pečatima potkrijepilo 110 
velikaša, prelata i plemića, zatim zastupnici gradova Požuna i Šoprona. 
Od prelata prihvati nasljedstvo njih deset, među njima nadbiskup ostro- 
gonski Ivan Kaniški, nadbiskup splitski Andrija i zagrebački biskup 
Eberhard; od slavonskih velikaša i plemića palatin Nikola Gorjanski i 
brat njegov Ivan, župan temeški, zatim mačvanski ban Ivan Morović, 
Filip od Korođa, Osvald Poharus iz Soplonche, Nikola Toth od Sused- 
grada, Andrija Herceg od Orahovice i Pavao od plemena Zempče. Od 
velikaša i prelata u Hrvatskoj i Dalmaciji potpisaše ispravu osim split- 
skoga nadbiskupa Andrije još vranski prior Emerik Bubek, zatim Krbav- 
ski knezovi Karlo i grof Ivan, od kojih je prvi valjda već tada bio kaste- 
lan u Višegradu, dok je drugi od mnogo godina bio meštar kraljevskih 

ubrusara. Nikole Frankapana nije valjda bilo na saboru, kao ni knezova 
Zrinskih ni Blagajskih, dok Ivaniš Ivanović Nelipić, knez Cetinski, nije 
ni mario za ono što se događalo u Požunu. 

Sigismund je nedvojbeno bio zadovoljan što je od staleža iznudio 
da priznaju svoga nećaka za nasljednika. Da mu osigura baštinu, proglasi 
ga odmah 23. rujna svojim vikarom i gubernatorom u Ugarskoj, pozvavši 
čitavo plemstvo i sve vitezove da mu zapovijedi slušaju; sutradan pak, 
24. rujna, obeća mu zasebnu stolicu (residentiam), u kojoj će vladati, 
i dohodak od godišnjih 12.000 ugarskih zlatnih forinta. Ali se Sigismund 
naskoro uvjerio da je velik dio prelata, velikaša i plemića samo od nužde 
i prisiljeno prihvatio nasljedstvo njegova nećaka. Tek što se sabor razi- 
šao, planu opća buna po čitavoj Ugarskoj proti Sigismundu i veliki dio 
ugarskoga plemstva prigrli napuljskoga kralja Ladislava, kojega je za- 
stavu bio još prošle godine 1401. ponovno razvio vojvoda Hrvoje u Hrvat- 
skoj i Dalmaciji. 

(Sveopći pokret u Hrvatskoj i Ugarskoj 1402— 
—1403.) Premda je potkraj god. 1400. bilo u Dalmaciji svakakvih razmi- 
rica i borba između pojedinih gradova, u koje se uplitao ne samo cetin- 
ski knez Ivaniš Nelipić, nego i šurjak njegov Hrvoje, ipak se tada opće- 
nito Je čitavom Hrvatskom Kraljevstvu priznavala vlast kralja Sigis- 
munda i njegova bana Nikole Gorjanskoga. Ban Nikola, koji je ionako 
držao otok Cres i Osor, izabran bi potkraj godine 1400. knezom grada 
Raba, što je kralj Sigismund također i potvrdio. Brat banov bio je još 
uvijek knezom grada Splita, dok je banovac Hrvatske i Dalmacije, po 
hu Pavao Mihajlović od plemena Zempče,“ vršio čast potestata u 

plitu. 

U prvoj četvrti 1401. bila je dakle Sigismundova vlast općenito pri- 
znata u Hrvatskoj i Dalmaciji, pače i razmirice između Trogira i Splita 
bile su prestale nakon mira, utanačena 13. veljače 1401. posredovanjem 
(mediante interpositione, hortamine et tractatu) hrvatskoga banovca Pa- 
vla Mihajlovića. Činilo se da će sada zaredati mirniji dani, kad potkraj 
travnja stigoše glasovi iz Ugarske da je Sigismund zasužnjen od tamoš- 
njih velikaša, koji su namjerili uzvisiti na prijestolje drugoga vladara. 
Tim se stranka napuljskoga kralja Ladislava iznova podiže u čitavom 
Kraljevstvu Hrvatskom, a na čelo joj stadoše bosanski kralj Stjepan 
Ostoja i veliki vojvoda Hrvoje Vukčić. 

Već 27. svibnja 1401. izdade kralj Ladislav u Baroliju povelju, kojom 
imenova trojanskoga kneza Petra de Andreis za svoga namjesnika u Ugar- 
skoj, Dalmaciji i Hrvatskoj »s potpunom vlasti kako za suđenje tako i za 
ratovanje« (cum plena gladii potestate ac iurisdictione plenaria tam ad 
iustitiam, quam ad guerram), te mu podjedno podvrgne sve oblasti tih 
zemalja, koje mu bijahu »takmaci osvojili« (nostrorum emulorum). Ne 
zna se da li je novoimenovani namjesnik kada preko mora došao; ali 
zato je vojvoda Hrvoje, već odavna napuljskim kraljem imenovani ban 

Dalmacije i Hrvatske, odmah pohitao u svoju banovinu da radi za svoga 
kralja i gospodara. Hrvoju je pomagao i bosanski kralj Stjepan Ostoja, 
nadajući se pouzdano da se Ladislav neće nikad odlučiti preko mora, 
pa da će onda njemu kao nedavno Stjepanu Tvrtku pripasti Hrvatska 
s Dalmacijom. Prvo je bilo vojvodi i banu Hrvoju da pozove dalmatinske 
općine neka se odreknu zasužnjenoga kralja Sigismunda i da priznadu 
na ulje koga kralja. U to ime posla on pisma i poslanike svoje na sve 
dalmatinske općine. U lipnju 1401. stiže pismo Hrvojevo u grad Zadar, 
koji se donedavna odlikovao nepokolebivom vjernošću i odanošću pre- 
ma Sigismundu, ali je bio u potonje vrijeme ozlojeđen, jer je izgubio 
parnicu s Pagom. U svom pismu poručivaše Hrvoje Zadranima ovako: 
»Mi Hrvoje, veliki vojvoda Kraljevstva Bosanskoga i generalni vikar pre- 
blagih vladara, kralja Ladislava i kralja Ostoje, dajemo na znanje, ... 
kako smo ne od nužde, prijevare, ili straha, nego po svojoj volji odlične 
rektore, plemiće, vijeće i općinu grada Zadra primili za našu posebnu 
braću, te ćemo ih, tako nam naše viteške vjere, braniti i štititi u svako 
vrijeme i na svakom mjestu. ... Ovim ćemo ih poveljenim listom štititi, 
ako rečeni rektori i plemići podignu zastavu prejasnoga kralja Ladislava, 
osobito ako je uzvise s prisegom na sveti križ i na svete moći da će biti 
vjerni kralju Ladislavu i da neće skinuti do smrti rečenu njegovu za- 
stavu. Obećajemo još vjerom našom viteškom da je i prejasni kralj naš 
Ostoja spreman priseći na sveti križ i svete moći, da neće nikada za 
svoga života (zapustiti) rečene plemiće i grad Zadar. A i ja, Hrvoje, sa 
svojom suprugom (Jelenom), sa svojim jedincem sinom (Baošom), bra- 
ćom i družinom kao što su Dragiša, brat naš, Vojslav (brat), nadalje 
Vojko, vojvoda Petar, Tvrtko i brat njegov Vojko, hoćemo se zakleti na 
sveti križ i moći da ćemo sve plemiće toga grada sve do smrti svoje 
braniti svojim silama i snagom rečenoga gospodina kralja ugarskoga ... 
U potvrdu toga pripravni smo rečenim plemićima izdati privilegija gospo- 
dina našega kralja i naša pod visećim pečatom. Dano u polju ... godine 
1401.« 

Na tu poruku vojvode Hrvoja izabere gradsko vijeće zadarsko četiri 
plemića za svoje punomoćnike da ugovaraju s poslanicima bosanskoga 
kralja i vojvode Hrvoja, pa da onda vijeće o svemu izvijeste. Po tom 
sudimo da su Zadrani bili silno ozlojeđeni na Sigismunda i njegove 
banove. Punomoćnici općine imali su prigodom dogovora iznijeti i pitanje 
o otoku Pagu, a i o prihodu tridesetnice, ne bi li tako ipak postigli što 
im bijaše Sigismund uskratio. Malo zatim, 22. lipnja, sastade se ponovno 
vijeće gradsko da čuje izvještaj svojih punomoćnika. Što su ti ugovarali 
i utanačili, nije zabilježeno; ali se znade da je vijeće bilo njihovim 
izvještajem zadovoljno i da ih je ovlastilo neka nastave dogovore »o 
priznanju kralja Ladislava« (super receptione regis Ladislai) kao i o 
poslanicima koji bi se k njemu poslali; zatim neka za Pag i tridesetinu 
ponude tisuću dukata u dvije godine. »Što god rečeni plemići sa spomenu- 
tim Bošnjacima učine i utanače, neka bude tvrdo i neka se izvede... .« 
Ne znamo da li su već tada Zadrani priznali Ladislava za kralja ili tek 
poslije, ali stoji da su Pažani gotovo zdvojili kad su čuli što se snuje u 
gradu Zadru. Čim bijahu naime Pažani saznali da su bosanski poslanici 

stigli u Zadar, poslutiše odmah kakva im sudbina prijeti, budući da su ih 
onako Zadrani i dosad uvijek brodovljem svojim napastovali da ih 
skuče pod svoju vlast. Ne nadajući se nikakvoj pomoći od svoga kralja 
i bana, obratiše se zdvojni Mletačkoj Republici, moleći je da ih primi pod 
svoje okrilje kao svoje podanike. Ali oprezni Mleci znadijahu da još 
nije kucnulo njihovo vrijeme, pa se lijepim i laskavim riječima 11. 
lipnja ispričaše nevoljnim Pažanima. 

U Zadru bijaše se bosanskim poslanicima sreća nasmijala: najvjer- 
niji dosad grad dalmatinski bio je spreman razviti zastavu kralja Ladisla- 
va. Ali zato su se drugi gradovi slabije odazivali pozivu vojvode Hrvoja, 
premda je uto i sam bosanski kralj Ostoja došao u Knin da pomaže 
svojemu vojvodi. Grad Trogir bijaše doduše 16. lipnja poslao tri svoja 
poslanika k Hrvoju da se s njime sporazume; a 4. srpnja odgovorilo je 
trogirsko vijeće poslanicima bosanskoga kralja i Hrvoju neka se nešto 
odredi u pogledu poslanstva, koje bi imalo poći u Napulj kralju Ladi- 
slavu. Čuvši međutim Trogirani uto da se kralj Sigismund oslobodio 
sužanjstva, opremiše svoje punomoćnike kralju Ostoji i Hrvoju u Knin, 
te očitovaše »da će oni poslati svoje poslanstvo kralju Ladislavu u Napulj 
onda, kad to učine i drugi Dalmatinci«. 


Dok se dakle Trogir predomišljao što da čini, grad se Split baš 
odupro Hrvojevu pozivu. Ta Splitu bio je još uvijek knezom Ivan Gor- 
janski, a poje ana banovac Pavao Mihajlović od plemena Zempče, koji 
je podjedno držao i tvrđavu Klis. Ne našavši uza sve to Split dovoljno 
potpore u kralja Sigismunda, bijaše u rujnu 1401. poslao svoga puno- 
moćnika u Mletke, koji izjavi da bi općina njegova voljela primiti po- 
testata iz Mletaka, te se dala u zaštitu njihovu. Mleci međutim odgovo- 
riše poslaniku da ljube Splićane kao svoje predrage prijatelje i dobre 
susjede, ali da se zbog stanovitih razloga ne mogu odazvati želji njihovoj. 
Pa ipak ne htjedoše Splićani ni čuti da se pogađaju s bosanskim vojvo- 
dom. Jamačno ih je bodrio na otpor i nadbiskup njihov Andrija Gadlds, 
od nedavna gorljiv privrženik Sigismundov, a protivnik bosanskih pata- 
rena. Opreka između Splita i Hrvoja izoštri se tako da je naposljetku 
planuo i rat među njima. Potankosti rata nisu poznate; znade se jedino 
da je Hrvoja pomagao šurjak njegov, cetinski knez Ivan Nelipić. Rato- 
valo se oko Hrvojeva grada Omiša, na koji je udaralo splitsko brodovlje 
pod vođom svojim Markulom. Ne imajući svoje mornarice, tražio je 
Hrvoje pomoći u dalmatinskih gradova da obrani jedini svoj grad u pri- 
morskim stranama. Najprije zatraži šurjak njegov Ivaniš pomoć u Tro- 
girana; ali mu ti 12. rujna odgovoriše da nemaju galija ni Parka koje bi 
mogli poslati na obranu Omiša (ad mittendum subtus subsidium Almis- 
sium). Nato zatraži sam Hrvoje brodovlje od Dubrovčana; no njihovo 
vijeće ispriča mu se 18. listopada 1401, spomenuvši još da mu dubrovačke 
pomoći ne treba, jer je i sam dosta jak »takovu človječicu odoljet«. 
Hrvoje međutim ne mogaše obraniti svoga grada Omiša, koji napokon 
osvojiše Splićani. Da osveti taj gubitak, udaraše on zajedno sa svojim 
šurjakom na kopnene gradove u Hrvatskoj, a i na kotare dalmatinskih 
gradova. Tako osvojiše tvrđavu Klis, a Ivaniš Nelipić otme Trogiranima 
selo Radošić. Uz to pozivahu neprestano dalmatinske gradske općine da 

istaknu zastavu kralja Ladislava. Trogirani ponovno izjaviše 21. studenoga 
poslaniku banovca Tvrtka Latičića i cetinskoga kneza da će njihovu 
pozivu zadovoljiti, ako isto urade i drugi Dalmatinci, osobito Zadrani i 
Šibenčani. Međutim Zadranima kao da je dodijalo vječito pogađanje, te 
se prvih dana mjeseca prosinca jedna stranka u Zadru potajno dogova- 
rala s Mlecima kako da se opet vrati pod okrilje njihovo. Na Mletke se 
obraćao uto i vojvoda Hrvoje moleći ih za brodove, s kojima bi Splića- 
nima oteo ugrabljeni mu Omiš. Njegov je poslanik Ludovik de Mata- 
faris zaklinjao vijeće da pomogne svomu građaninu i prijatelju. Vijeće 
međutim odgovori 28. prosinca kako mu je Hrvoje mio tao prijatelj i 
rađanin, kako mu je teško zbog štete njegove, ali da ne smatra za časno 
a se miješa u te poslove. 


Nedaća Hrvojeva ohrabri privrženike kralja Sigismunda. Kad je u 
prvoj četvrtini god. 1402. dosadanji ban Nikola Gorjanski primio čast i 
službu palatina u Ugarskoj, povjerena bi banska čast vranskomu prioru 
Emeriku Bubeku, kojemu jedan dio žitelja u Slavoniji pridruži još zagre- 
bačkoga biskupa Eberharda (u jednoj povelji od 11. veljače 1402. zove se 
biskup Eberhard totius Sclavoniae constitutus a regnicolis banus). Oba 
bana i zajedno duhovnika preuzeše da posve skrše vojvodu Hrvoja i 
njegove privrženike. Biskup Eberhard bijaše se još prošle godine za 
sužanjstva Sigismundova proslavio kad je »s vojskom u kraljevinu Sla- 
voniju ušao i njezine velikaše uzdržao u pokornosti i dužnoj vjernosti 
prema kralju«, a sad ga bijahu neki staleži navlastice proglasili banom 
da isto uradi u Hrvatskoj i Dalmaciji. Odmah u veljači 1402. drža- 
la su oba bana u Križevcima banski sud, gdje su uz drugo osudili Dioni- 
zija i Nikolu, sinove Ivana od Vrbovca, koji bijahu Nikoli od Pakraca 
oteli imanje Trstenicu. Odanle pođoše u Dalmaciju da tamošnje gradove 
odvrate od Hrvoja, a i od kralja Ostoje i Lallislava 

U prvoj polovici travnja bila su oba bana u Dubrovniku. Od toga je 
grada naime kralj Ostoja još prošle godine 1401. zahtijevao da skine 
ugarsku zastavu i razvije bosansku. Vijeće dubrovačko odbilo je zahtjev 
bosanskoga kralja izjavivši da je Dubrovnik slobodan od Ugarske, kojoj 
plaća dohodak jedino u ime zaštitnine, kao što đaje Bosni »srpski doho- 
dak« za slobodno trgovanje po nekadanjim srpskim zemljama. Zbog 
toga malo da nije buknuo rat između Dubrovnika i Bosne, te su se Du- 
brovčani spremali na obranu i poslali Žuna Todorova Prodančića s 
dvije oboružane galije u Ston da ga štiti od navale bosanske. No do 
okršaja nije došlo. Međutim hrvatski banovi pobojaše se ipak da bi se 
naposljetku mogao Dubrovnik odmetnuti, i zato dođoše sami u grad da 
od građana i vijeća prime ponovnu prisegu vjernosti za kralja Sigis- 
munda. Dubrovčani odazvaše se njihovu pozivu najspremnije te položiše 
12. travnja 1402. zahtijevanu prisegu. No tim povrijediše silno i bosan- 
skoga kralja Ostoju i vojvodu Hrvoja. Potonji pače posla u Dubrovnik 
Ratka Mišanovića, spotičući građanima što su »prisegli prioru (Emeriku 
Bubeku) i biskupu (Eberhardu) na kralja (Ostoju)«, pa se tako na neki 
način urotili protiv Bosne. Na to odgovori dubrovačko vijeće 13. svibnja 
1402. vojvodi Hrvoju pe prilici ovako: »Zna svijet i zemlja i gospodin 
kralj Ostoja i vaša milost, od postanja naši prvi kako su živjeli s gospo- 


348 TREĆE DOBA 


dami s vsakom poštenom ljubvom i pravom vjerom, i tožde mi mislimo 
uzdržat do kole bog dopusti. Istinom, mi smo prisegli gospodinu kralju 
ugarskomu da onoj, što su naši stari objetovali gospodinu ugarskomu 
dohodak davat, da ga dajemo kako smo ga i davali, a oni su nam potvr- 
dili vse zakone i sloboštine, koje smo imali u dni kralja Lauša (Ludo- 
vika). A na gospodina kralja Ostoju i na vas gospodu osansku nijesu 
nas iskali, ni togaj bog dopusti; jer i oni znaju tko je Dubrovnik i koju 
vjeru ima, i pače znaju čim je Dubrovnik od postanja objetan gospodinu 
kralju i gospodi bosanskoj vsakom službom i poštenijem, i današni dan 
vide kako nas gospodin kralj Ostoja i gospoda bosanska ljube, kako mi 
služimo i uzdržimo objet i krasno naučenije naših prvijeh, i napred 
boga moleći mislimo, dori jedan nas teče, što ne primaknemo na slavu 
i čast kraljevstva bosanskoga ne mislimo umaknuti«. Premda su Du- 
brovčani sličnim pismom na kralja Ostoju nastojali raspršiti svaku 
sumnju, pače i svojim oblastima zapovjedili »da niktor nesmjet bude 
nijednoga primiti«, koji bi bio protivnik kralja bosanskoga, te pobjegao 
na zemljište Republike Dubrovačke: ipak ne mogoše više smiriti bosan- 
skoga kralja. On je odsad na njih režao svakom zgodom, tako da je 
napokon god. 1403. planuo i rat između Dubrovnika i Bosne. 

Iz Dubrovnika pođoše oba bana u Split, gdje su boravili 26. travnja 
1402. Splićani ih dočekaše s velikim slavljem, jer su još uvijek bili u 
zavadi s Hrvojem i njegovim privrženicima. Kako su Splićani čvrsto 
stajali uz Sigismunda, pokazaše tim što su uz Ivana Gorjanskoga iza- 
brali za svoga kneza i brata mu Nikolu, do nedavna bana rvatskoga, a 
sada palatina ugarskoga. Sve do 6. prosinca 1402. spominju se braća 
Nikola i Ivan Gorjanski kao knezovi splitske općine. U takvim prilikama 
nije čudo da su Splićani baš oduševljeno položili zahtijevanu prisegu u 
ruku zagrebačkoga kanonika Teodora, zamjenika zagrebačkoga biskupa 
Eberharda, i vranskoga priora Emerika Bubeka. 

Dubrovnik i Split, a s njima i veliki otoci Brač, Hvar i Korčula 
ostali su dakle vjerni kralju Sigismundu i njegovim banovima. No zato 
je sjeverna Dalmacija od Trogira do Raba stala prelaziti u tabor vojvode 
Hrvoja i njegovih gospodara. Prvi zaigraše kolo Trogir i Šibenik. Dne 
13. svibnja 1402. borave poslanici tih gradova u gradu Sinju na Cetini 
kod vojvode Hrvoja i njegova šurjaka, kneza Ivana Nelipića, kojima 
bijaše kralj Ostoja povjerio obavljanje posala u Hrvatskoj i Dalmaciji 
(per ... Ostojam ... regem ad partes Dalmatie et Croatie pro reforman- 
dis certis negociis deputati). Šibenski poslanici jesu Ivan Tavelić, Stje- 
pan Mafei i Ivan Mise, a trogirski Blaško Andrijević Marinov, Andrija 
Cega Cegin i Jakov Nikolić Jakovljev. Poslanici obiju općina izjaviše 
najprije da su njihove one primile kralja Ostoju za svoga gospodara 
(habita conversione ad dominum nostrum regem), da će razviti njegovu 
zastavu te položiti zakletvu vjernosti i podanstva. Podjedno zamoliše da 
im povjerenici bosanskoga kralja potvrde sve stare i nove povlastice, a 
i međaše njihovih kotara. Hrvoje i Ivaniš izdadoše nato zastupnicima 
Trogira i Šibenika svečane povelje i obećaše im da će te povelje zakle- 
tvom potvrditi i kralj Ostoja zajedno sa svojim barunima. Zanimljivo je 
što se u objema poveljama osobito ističe: »U slučaju pak da bi presvijetli 

kralj Ladislav došao u ove krajeve, uredit ćemo da i on te prisege i 
povelje sa svim klauzulama i darovanjima potvrdi i odobri.« Poslanici 
međutim ne bijahu svim tim umireni, nego pođoše iz Sinja pred kralja 
Ostoju, koji je u ono doba pod gradom Visećom (sub castro Visechi, 
Visuć) na donjoj Cetini bio, nastojeći valjda da otme Splićanima grad 
Omiš. Tu pod Visećom zatekoše poslanici uz kralja i neke bosanske veli- 
kaše, kao vojvodu Sandalja Hranića, kneza Pavla Radinovića i kneza 
Mirka Radojevića. Sporazumno s tim svojim velikašima (barunima) 
potvrdi kralj Ostoja 15. lipnja povelje svojih punomoćnika. 

Trogir i Šibenik priznali su tako bosanskoga kralja Ostoju za svoga 
gospodara. Međutim nisu ni Sigismundovi banovi mirovali. Oni se bijahu 
iz Splita vratili u Slavoniju, te ondje okupili oko sebe druge neke veli- 
kaše i plemiće, pa se spremili na odlučnu vojnu protiv Hrvoja. Najprije 
provališe u Dubičku županiju, koju bijaše Hrvoje pred četiri godine 
osvojio, te ju u tili čas zauzeše, budući je vojvoda bio zabavljen u po- 
rječju Cetine. Ali dalje teško su prodrli, jer je Hrvoje jamačno pohitao 
na obranu svoje djedovine. K tomu je napokon i kralj napuljski Ladislav 
ozbiljno ustao i da pomogne svojim privrženicima u Hrvatskoj, Bosni i 
Dalmaciji, i da sebi utre put do ugarskoga i hrvatskoga prijestolja. To 
mu bijaše sada i lakše, budući da je iz Napuljske Kraljevine potisnuo 
svoga dosadanjega takmaca, francuskoga kraljevića Luja, i budući da je 
stekao odlučna prijatelja i pomoćnika, papu naime Bonifacija IX, koji je 
svom snagom stao raditi proti njegovu takmacu Sigismundu. »Razmi- 
šljajući danju i noću kako bi zadobio i usrećio Kraljevine Ugarsku, 
Dalmaciju, Hrvatsku, Slavoniju i ostale pridružene im kraljevine, kojih 
najveći dio nepravedno drže njegovi takmaci i buntovnici«, izdade kralj 
Ladislav 17. lipnja 1402. u Napulju svečano pismo kojim je plemenitoga 
muža Alojzija Aldemariska (de Mareschi), maršala Sicilije i samijete 
mornarice vrhovnoga kapetana, imenovao svojim namjesnikom u spome- 
nutim kraljevinama, podijelivši mu »potpunu vlast čistoga i mješovitoga 
imperija i mača, i potpunu jurisdikciju kako za pravdu tako za rat« 
(cum plena meri mixtique imperii et gladii potestate, et iurisdictione 
plenaria, tam ad iustitiam quam ad guerram). U pismu podaje mu na- 
dalje opsežan naputak što da radi i kako. Zapovijeda mu da smjesta 
pođe u rečene kraljevine i da ih nastoji predobiti; nadalje ga ovlašćuje 
da smije u njima namještati oblasnike, da može daće i rude prodati ili u 
zakup dati, a dohocima namiriti svoju plaću, a i plaće činovnicima i 
vojsci. Još mu daje punovlast da smije prisiliti velikaše na pokornost 
i vjernost, te oprostiti kazne onima koji bi se pokorili. Osobito mu pak 
nalaže da vršeći svoju službu vazda štuje obrede, ustanove, odredbe i 
običaje rečenih kraljevina, i da isto tako pazi da ih i drugi poštivaju 
(in exercitio autem dicti offitii observes et observari ab aliis mandes et 
jacias ritus, observantias, capitula et consuetudines dictorum regnorum 
diutius observatos). 

S tim opsežnim naputkom i punomoći otplovi Alojzije Aldemarisko 
u srpnju prema Dalmaciji, uzevši sa sobom pet galija i jedan brigantin. 
Najprije osvanu pred gradom Zadrom, koji se još uvijek predomišljao 
bi li se poveo za primjerom gradova Šibenika i Trogira. U prvi mah ne 

znadoše Zadrani što da čine, te poslaše 24. kolovoza tri poslanika, Vida 
Matafarija, Pavla sina Franje Jurjeva i Damijana Našića, k vojvodi 
Hrvoju u Ostrovicu da se s njim posavjetuju. No još prije povratka tih 
poslanika sastade se 27. kolovoza općinsko vijeće u koje dođe 78 vijeć- 
nika, te se tu raspravljalo da li bi se razvila zastava kralja Ladislava i 
pustio njegov namjesnik u grad. Zaključeno bi: »neka gospodin Alojzije, 
namjesnik svijetloga vladara gospodina Ladislava, kralja jeruzalemskoga 
i sicilskoga, i kapetan pet galija i jednoga brigantina istoga kralja, koje 
su pred lukom gradskom, slobodno s nekoliko svojih drugova uđe u 
grad, a onda neka se uzvisi zastava rečenoga kralja i zastava Ugarske 
Kraljevine, zajedno u jedan mah«. Po nalogu vijeća uvedoše zatim Alde- 
mariska u grad Jakov Radunić i Pavao Pavlović. On uđe kroz vrata sv. 
Krševana i pohodi najprije crkvu toga sveca. Zatim biše uz veliko 
slavlje izvješene zastave. Sutradan (28. kolovoza) uđoše s dopuštenjem 
vijeća i napjike galije u zadarsku luku. Tako primi Zadar napuljskoga 
vikara. Nekoliko dana poslije (3. rujna) sastade se opet općinsko vijeće 
zadarsko. Osim 70 plemića dođoše na zbor zadarski nadbiskup, kninski 
biskup, opati sv. Krševana i Rogova, pa svi ti položiše u ruke Alojzija 
Aldemariska prisegu vjernosti kralju Ladislavu. Sutradan bi određeno da 
se u svim javnim ispravama spominje ime kralja Ladislava, našto je nje- 
gov namjesnik odmah stao vršiti svoju vlast, imenovavši uz ostalo Pavla 
Pavlovića za državnoga odvjetnika i nadzornika komornih prihoda u 
Dalmaciji i Hrvatskoj. 

Jedva što. se bijaše Aldemarisko smjestio u Zadru, stade raditi da 
okupi oko sebe čitavu Dalmaciju i Hrvatsku. Naravno da je pri tom 
postupao milom i silom. Najviše ga se bojahu privrženici Sigismundovi. 
Još u kolovozu izjadao se Mlecima knez Nikola Frankapan po svojim 
poslanicima kako su »galije gospodina kralja Ladislava nanijele velike 
štete njegovim mjestima, zemljama i podanicima«, pa ih je zaklinjao da 
mu pomognu kao svomu sinu. Ali mu Mlečani 31. kolovoza odgovoriše da 
ga vrlo žale kao svoga predragoga prijatelja, no pomoći mu ne mogu. 
Uto bijaše se napuljski kapetan sastao s vojvodom Hrvojem i njegovom 
svojtom u Zemuniku (29. kolovoza), pa se s njim dogovorio kako će 
ratovati. Kako je Ostrovica bila u rukama Hrvojevim, trebalo je još 
ovladati Vranom da se zaštiti grad Zadar. No tvrda Vrana, nekad bedem 
hrvatskih ustaša, bijaše sada u vlasti priora Emerika Bubeka, privrže- 
nika Sigismundova i bana hrvatskoga. 

Dne 6. rujna 1402. podiže Aldemarisko vojsku da udari na Vranu. 
Namjesnik uzeo 300 svojih vojnika, 400 Zadrana, koje je vodio Simon 
Detrikov; čini se da mu se pridružio i vojvoda Hrvoje sa svojim Bošnja- 
cima. Ali Vrana bijaše tvrda, a posada u njoj hrabra, premda je gospo- 
dar njezin, prior Emerik Bubek, bio odsutan. Podsada grada otegla se 
više tjedana. 

U isto vrijeme dok je napuljski vojvoda udarao na Vranu bijaše 
kralj Sigismund skupio velikaše ugarske i hrvatske u Požunu, te im 
predložio svoga nećaka Albrechta IV za svoga nasljednika. Tek od kraj- 
nje nužde privolješe velikaši na Sigismundov zahtjev; ali mnogi se već 
tada urotiše protiv njega. Među njima bijaše jamačno prior vranski i 

ban Emerik Bubek. Njega je i prije već kidalo što je kralj Sigismund 
skinuo oca mu Detrika s palatinske časti, a sada je planuo kad je kralj 
nametnuo Ugarskoj i Hrvatskoj svoga nećaka za nasljednika na prije- 
stolju. Vrativši se Emerik iz Požuna kući, bijaše mu valjda prvo da se 
odmetne od kralja Sigismunda, te pridruži napuljskomu kralju i nje- 
govim privrženicima. Nedvojbeno s tim bilo je u savezu da se napokon 
i . Vrana dne 11. listopada predala napuljskomu vojvodi Alde- 
marisku. 


Padom Vrane započe sveopći pokret proti Sigismundu kako u Hrvat- 
skoj tako u Ugarskoj. Vojvoda Aldemarisko hrlio je sada od grada do 
grada, od utvrde do utvrde, podvrgavajući ih redom vlasti svoga kralja. 
Već 20. listopada osvoji utvrdu Ljubač kod Nina, pod koju bijaše došao 
s tri galije i 50 konjanika. Vrativši se sutradan odanle u Zadar, otplovi 
25. listopada prema Splitu s tri galije, na kojima je bilo uz druge i do 
50 Pažana. Split bijaše još nedavno glavni branik Sigismundove vlasti; 
sada preote u njemu mah stranka sklona vojvodi Hrvoju i kralju Ladi- 
slavu, te primi svečano namjesnika njegova. Nadbiskup Andrija Gualdo 
i drugi privrženici kralja Sigismunda ostaviše grad, Nikola i Ivan Gor- 
janski biše skinuti s časti kneževske. Dne 24. prosinca spominje se već 
u dim ispravama splitskim Ladislav kao kralj, a Šibenčanin Ivan 
Mihajlo Naplavić kao potestat. Jamačno je već tada vojvoda Hrvoje sa 
sinom Baošom i šurjakom Ivanišem Nelipićem gospodovao u gradu kao 
prvi gospodar. Sasvim je naravno da su također gradovi Šibenik (19. 
studenoga) i Trogir (25. studenoga) oduševljeno dočekali vojvodu Alde- 
mariska, »razvivši stijeg kralja Ladislava s velikom svečanošću«. Ta ti su 
gradi još od svibnja bili pod okriljem vojvode Hrvoja i bosanskoga 

ralja. Jedini grad Skradin, ne zna se zašto, opirao se napuljskomu voj- 
vodi, kako se to razabire iz jednoga pisma Perka de Andreis od 15. stu- 
denoga. Trebalo ga podsjedati s kopna i mora, te za to uzeti u pomoć 
čete ostalih dalmatinskih gradova koji se već bijahu pokorili. Namjesnik 
napuljskoga kralja nastojaše gradove prikloniti svomu gospodaru tim 
što im je potvrđivao stare povlastice i samoupravu kako su je prije uži- 
vali. Tako je on, zamoljen od poslanika Stjepana Maffea, potvrdio gradu 
Šibeniku dne 20. prosinca 1402, a gradu Splitu dne 6. siječnja 1403. sve 
njihove stare sloboštine. Pošto su se tako prve općine u Dalmaciji, kao 
Zadar, Split, Trogir i Šibenik, poklonile kralju Ladislavu, nije bilo teško 
izraditi da mu se pokore i druge. Aldemarisko je pače pozvao i Dubrov- 
čane da priznaju kralja Ladislava za svoga zaštitnika; ali Dubrovčani ne 
htjedoše o tom ni čuti. Ta oni bijahu još nedavno poslali kralju Sigis- 
mundu u Požun Ostoju Pribilovića za svoga poslanika, da u ime Repu- 
blike prihvati zaključke ondašnjega sabora, a osim toga nastojahu i po- 
korne sebi otoke uzdržati u vjernosti kralju Sigismundu. Kad je na 
otoku Mljetu neki kapelan i kancelar Novak predložio da se prirede 
kako će obdariti galije kralja Ladislava kad onamo stignu, zatim da 
istaknu drugu zastavu nego što je ima Republika Dubrovačka, naime 
zastavu papinsku, da se tako otok očuva: osudi poradi toga Vijeće umo- 
ljenih u Dubrovniku 10. studenoga rečenoga Novaka na izgon s otoka, a 
njegove ortake pobaca u tamnicu. Još 13. studenoga pisala je Republika 

Dubrovačka kralju Sigismundu, palatinu Nikoli Gorjanskomu i banu 
mačvanskomu, te je po svojim poslanicima slala darove svomu kralju. 

Osim grada Dubrovnika bilo je amo tamo i pojedinih protivnika kra- 
lja Ladislava u Dalmaciji i Hrvatskoj. Takav je bio u Za Filip Jurje- 
vić, koji nije na poziv gradskih knezova htio poći s vojskom na Vranu; 
zato bi 10. rujna proglašen za veleizdajicu i lišen svoga imanja na korist 
grada. Njegovu je kuću, koja je stajala pred crkvom sv. Stošije, izabrao 
Aldemarisko 16. listopada za svoj stan. Za Filipovim primjerom poveo se 
i Damjan Našić, kojemu biše imanja oduzeta i popisana (28. siječnja 
1403), a njegovoj supruzi i sinu Petru naloženo da za tri dana ostave 
svoju vlastitu kuću. I po drugim gradovima bilo je pojedinaca koji su 
voljeli ostaviti dom i ognjište nego se pokoriti kralju Ladislavu. Tako je 
bio u Splitu spomenuti već nadbiskup Andrija Gualdo, zatim Marko i 
Ivan Grbica. Od tih su mnogi pošli ravno u Ugarsku pred kralja Sigis- 
munda i palatina Nikolu Gorjanskoga, tražeći u njih zaštite i pomoći. 
Da se tome doskoči, dade Alojzije Aldemarisko 1. prosinca 1402. javno 
u Zadru proglasiti da se svi građani, koji su tada bili razasuti »po Dalma- 
ciji, Hrvatskoj ili također u Slavoniji«, moraju do Božića vratiti svojim 
kućama, jer će se svaki koji za 40 dana ne dođe smatrati za izdajicu i 
lišiti imetka; jednako će se kazniti svaki koji bi bez njegova znanja otišao 
iz grada »dok se kraljeva volja ne proglasi«. Tim proglasom i drugim 
prijetnjama zastraši Aldemarisko tako javne i potajne protivnike svoga 
gospodara da je već 14. prosinca mogao prvo poslanstvo poslati u 
Napulj da se pokloni kralju Ladislavu. Po nalogu namjesnikovu pođoše 
za poslanike najodličniji građani zadarski: opat sv. Kuzme i Damjana, 
opat sv. Krševana Miroslav, Pavao i Lucijan Jurjević, Damjan Benja, Ju- 
raj Cedulin, Šime Busiolo, Nikola Grgurov, Antun i Rastko Damjanov, 
Ivan Mihin Našić i Benko Galo. Ti se poslanici 27. prosinca 1402. u 
Zadru ukrcaše u brodove, te otploviše u Napulj da Ladislavu očituju 
vjernost i odanost svoga grada, pa da ga možda i pozovu da što prije 
sam pođe u Dalmaciju. 

Potkraj godine 1402. bila je dakle Hrvatska na jugu Velebita i 
čitava Dalmacija do Dubrovnika u vlasti Ladislavljevih namjesnika, Aloj- 
zija Aldemariska i vojvode Hrvoja Vukčića. Da je to gotovo bez otpora 
izvedeno, nije samo zasluga Ladislavovih namjesnika, nego je jamačno 
mnogo pridonio i vranski prior Emerik Bubek, bivši ban dalamtinsko- 
hrvatski. Njegovom je privolom nedvojbeno Vrana došla u vlast napulj- 
skoga vojvode. A mora da je i inače radio protiv Sigismunda, budući da 
ga taj zove »začetnikom i poglavitim uzrokom čitave bune i odmetništva« 
(ferme tocius rebellionis et defectionis auctor fuerat et causa efficiens). 
Vranski prior svakako je mnogo učinio da je pokret obuhvatio i preostalu 
Hrvatsku i Slavoniju, pače i samu Ugarsku. Ponukom papinom ustao je 
u Ugarskoj protiv Šigismunda sam ostrogonski nadbiskup Ivan Kaniški, 
dotad jedan od najjačih stupova njegove vlasti; a primasu pridružili se 
drugi duhovni i svjetovni velikaši, tako da je većina njih stala uz njega. 
Otpornici sastadoše se na početku god. 1403. u Velikom Varadinu, pa se 
zavjeriše ondje nad tijelom sv. Ladislava svečanom prisegom da će Si- 
gismunda zbaciti s prijestolja i uzvisiti na nj napuljskoga kralja Ladi- 

U latinskom rukopisnom djelu »Liber de septem signis«, Pale k sultan Abdul-Hamid II poklonio Ugar- 
skoj akademiji u Budimpešti. U tom djelu ri se o nebeskim tijelima, osobito o planetima. Sunce 
prikazuje tu kralj Sigismund, a zvijezdu Veneru (Venus) njegova supruga kraljica Barbara. 


SIGISMUND I PROTUKRALJEVI 353 


slava. Nato razviše zastavu potonjega, koju je u svim većim mjestima 
svećenstvo dočekivalo i primalo noseći pred nju svete moći u svečanim 
provodima. 

Otkad je sam nadbiskup Ivan Kaniški pristupio kolu buntovnika, 
iznevjerio se kralju u Hrvatskoj i knez Nikola Frankapan, sin slavnoga 
osloboditelja kraljice Marije. Još u kolovozu 1402. tražio je knez Nikola 
zaštite i pomoći protiv Aldemariska, a potkraj iste godine već je pri- 
vrženik napuljskoga kralja. Ladislav izdaje 26. siječnja 1403. u Napulju 
povelju knezu Nikoli Frankapanu, svomu vjernomu savjetniku i »ro- 
đaku« (affinis), kojom njemu i njegovim potomcima za sva vremena da- 
riva grad Okić »u hercegovini Slavoniji«, te podjedno povjerava Nikoli 
Splićaninu, čuvaru franjevačkoga reda u Rabu, da ga uvede u posjed 
darovanoga mu grada. Ali to nije sve. Na molbu kneževu dopušta kralj 
drugom poveljom od 26. siječnja 1403. da knez Nikola smije zamijeniti 
svoj grad Ozalj s gradom Ostrovicom u Lici, koji je dotad držao plemić 
i vitez Petar Novaković. U toj povelji zove Kadi av svoga takmaca Si- 
gismunda naprosto markgrofom od Brandenburga i »grabiteljem na- 
šega Kraljevstva Ugarskog« (regni nostri Hungarie occupatore — occu- 
pator illicitus et detentor). Uz kneza Nikolu pristupiše stranci kralja 
Ladislava i drugi dosadanji odlučni privrženici Sigismundovi; tako Za- 
dranin Damjan Našić sa svojim sinovima, kojima Ladislav poveljom od 
26. siječnja 1403. oprosti dotadanju nevjeru i povrati oteta im imanja. 
I mnogi manji plemići u Slavoniji stadoše očito raditi za napuljskoga 
kralja, kao braća Ivan, Nikola i Antun od Brezovice, Dmitar i Juraj o 
Međuračja, Ladislav i Žiga od Opatinca, Stjepan i Nikola od Rovišća 
(ili Orahovice), Stjepan Ivanović i Juraj Mihaljević iz Završja u Požeš- 
koj županiji, napokon i Žiga Aleksandrović iz Našica i Podgorača u Vu- 
kovskoj županiji. Uz ove pojavi se opet na poprištu Nikola Horvat, sin 
slavnoga i nesretnoga bana Ivaniša. Ladislav je sve te privrženike mitio 
darovnicama, dok je protivnike lišavao časti i imanja. Tako je braći 
Ivanu, Nikoli i Antunu od Brezovice izdao 29. travnja 1403. povelju 
kojom ih je oslobodio od plaćanja kunovine kraljevskoj komori, a bo- 
sanskomu vojvodi Petru Pavloviću darovao je 26. siječnja 1403. selo 
Čubin i posjede sinova Rajmićevih u županiji Dubičkoj, koji su dotad 
pripadali Sigismundovim privrženicima. Ali osobito odlikovao je Ladislav 
one dalmatinske gradove koji su prvi razvili njegovu zastavu. Tako je 
28. ožujka 1403. izaslanicima grada Šibenika, Stjepanu Milasu i Miji 
Jurišiću, potvrdio listine Hrvojeve i Alojzija Aldemariska izdane tomu 
gradu. Ali najviše odlikovao je grad Zadar. Njemu je poveljom od 16. 
veljače 1403. oprostio polovicu daće za izvoz soli iz grada, a 26. lipnja da- 
rovao je općini zadarskoj grad Novigrad na moru, koji je sve dosad bio 
u vlasti krbavskih knezova Kurjakovića, jer bijahu pripomogli oslobo- 
đenju kraljice Marije. 

Baš ti knezovi Kurjakovići ostadoše od svih velikaša u Hrvatskoj je- 
dini vjerni kralju Sigismundu. Kralj se tada tako u njih pouzdavao da 
je knezu Karlu povjerio u to sudbonosno doba čast kastelana druge svoje 
stolice Višegrada u Ugarskoj. U Slavoniji održaše kralju Sigismundu 
vjeru knez Pavao Zrinski, knezovi Blagajski, nadasve pak odani zagre- 

bački biskup Eberhard, mačvanski ban Ivan Morović, požeška vlastela 
Berislavići i neki manji plemići. S pomoću tih nadao se Sigismund i taj 
put održati protiv mnogobrojnih protivnika svojih. Zato on odmah na 
početku godine 1403. imenova za hrvatsko kraljevstvo dva nova bana 
mjesto odmetnika Emerika Bubeka i zagrebačkoga biskupa Eberharda. 
Tako postadoše banovima Ladislav od Grđevca, sin Ladislavov, i uza nj 
Pavao Bisen (Bissenus, od Bešinca)“ de Ezdeghe, dva plemića iz Sla- 
vonije. Potonji Pavao Bisen bijaše se nekad proslavio u boju kod Niko- 
polja, te mu je Sigismund poslije povjerio kastelaniju grada Komarna. 
Novim banovima bi zapovjeđeno da umire najprije Slavoniju, a onda 
da se obore na Hrvatsku i Dalmaciju. Ali Pavlu Bisenu iznevjerila se 
sreća već u početku. Vranski prior i bivši ban Emerik Bubek pozvao ga 
pod vjeru na stanak, pa onda pogazio zadanu riječ, te ga zarobio i poslao 
vojvodi Hrvoju, koji ga je opet po svojim ljudima otpravio 5. veljače u 
Zadar vojvodi Aldemarisku da ga baci u zatvor. 

Nedaća bana Pavla Bisena rasplamti građanski rat po čitavoj Ugar- 
skoj i Hrvatskoj. Hrvoje sa svojim i napuljskim četama provali prema 
gradu Bihaću, a odande u Slavoniju, gdje se digoše ostali privrženici 
Ladislavovi. Stranka kralja Ladislava tako ojača da je pretegla ne samo 
u čitavoj Hrvatskoj, nego i u velikom dijelu Ugarske. Prvih dana travnja 
1403. sabrali se u varoši Slatini (in oppido Zalathnok zagrabiensis dioe- 
cesis) u srednjoj Slavoniji poglaviti privrženici kralja Ladislava na sa- 
bor, na koji dođoše i poslanici Poljskoga Kraljevstva. Tu bi uz drugo 
utanačeno da će novi kralj, kojega će sabor birati (regem nostrum, 
quem noviter eligemus), vazda držati tvrdi mir s Kraljevinom Poljskom. 
O tom bi 4. travnja sastavljena isprava, koju nazočni velikaši hrvatski 
i ugarski potkrijepiše s pedeset i jednim pečatom. Nakon toga sabora 
planuše još ljuće borbe. Privrženici Ladislavovi skupiše svoje čete, pa 
onako oružani (in descensu nostro excercituali) sastadoše se drugi put 
na sabor blizu grada Požege (prope Possegawar). Tu izdadoše 24. svib- 
nja 1403. povelju nekomu magistru Ivanu Nikolinu od Somkereka, kojom 
ga nagradiše za njegove dosadanje vjerne službe. Podjedno mu obećaše 
da će ta njihova povelja biti potvrđena »od našega budućega kralja 
Ugarske kojega ćemo mi, ako nam božja milost bude u prilog, vrlo 
skoro na prijestolju ovjenčati za kralja (a domino nostro futuro 
rege Ungariae, quem nos, dei favente clementia, super solium regni Hun- 
gariae in proximo in regem coronabimus). 

Nakon žestokih borba u Slavoniji, za kojih je Sigismundov ban 
mačvanski i vlastelin istočno-slavonski Ivan Morović protjerao priora 
vranskoga Emerika u Bosnu, a onda sam bi teško ranjen u glavu za 
podsjedanja njegova grada Korve i za kojih biše imanja braće Gorjan- 
skih strašno poharana, osjećahu se ustaše hrvatski i ugarski potkraj 
svibnja tako jaki da su se već mogli pripravljati za krunidbu kralja La- 
dislava, svoga izabranika. 


2 [Pavao Bessenyč.] 

(Krunidba napuljskoga kralja Ladislava u Za 
dru 5. kolovoza 1403.) Još od siječnja 1403. spremao se kralj 
Ladislav da na poziv zadarskih poslanika otplovi u Dalmaciju, pa da se 
da okruniti za kralja hrvatskoga i ugarskoga. Ali sjećajući se nemile 
sudbine očeve, ne htjede bez valjane priprave i dovoljne sigurnosti prije- 
ći preko mora. 

Najprije gledaše sporazumjeti se s Mlecima da mu ne priječe prije- 
laza u Dalmaciju. Mletačkoj Republici ne bi bilo doduše poćudno da se 
Napuljsko Kraljevstvo sjedini s Ugarskim i Hrvatskim, pa se onda s 
njom natječe za prevlast na Jadranskom moru. Tomu se ona otimala 
svom snagom za kralja Ludovika. No sada kao da se nije bojala te mo- 
gućnosti, pače pokret u prilog kralju Ladislavu kao da joj je došao u 
zgodan čas da se otrese svih nepovoljnih ustanova turinskoga mira, a 
osobito godišnjega danka što ga je morala plaćati ugarskomu kralju. 
Ona je upotrijebila takmenje između Sigismunda i Ladislava, te je već 
god. 1400. prestala plaćati Sigismundu godišnji danak od 7000 dukata, 
ne mareći ni najmanje što ju je on stalno na to opominjao i sa svojim 
poslanicima joj dodijavao. Baš radi toga nije općina htjela smetati ni 
Ladislava kad se spremao prebroditi u Dalmaciju. Još u kolovozu 1402. 
boravili su napuljski poslanici u Mlecima, nastojeći da utanače savez 





ZLATNI I SREBRNI NOVCI SIGISMUNDOVI. 

između svoga gospodara i Republike. Ona je doduše naprosto odbila 

ponude u pogledu saveza, ali je izjavila da će napuljske galije puštati na 

miru, pače da će s njima postupati »prijateljski i bratinski kao da su 

njezine vlastite«. Dogovori između obiju država potrajaše i dalje, te se 

svršiše napokon tim da je Ladislav ustupio Mlecima otok Krf, koji bi- 
jahu oni još god. 1387. oteli Napuljskomu Kraljevstvu. No zato je mogao 
iti siguran da mu Republika neće zakrčiti puta u Dalmaciju. 

Nadalje je Ladislav nastojao da što više prikupi privrženika ne samo 
u Kraljevstvu Hrvatskom, nego i u Ugarskoj. Vojvoda njegov Aldema- 
risko krstario je stoga sa svojim galijama od Frankapanova Krka sve do 
dubrovačkoga otoka Lokruma, trseći se da na koji god način skloni po- 
nositi Dubrovnik da se i on pokloni kralju Ladislavu. A činilo se da bi 
mu to moglo i poći za rukom, jer je baš u ono vrijeme i bosanski kralj 
Stjepan Ostoja radio svima silama da pokori Dubrovačku Republiku. Ali 
kudikamo više nego kruta sila admirala Aldemariska i vojvode Hrvoja 
imala je Ladislavu pomoći i utrti put duhovna vlast pape Bonifacija IX, 
onako po prilici kako je nekad Bonifacije VIII pribavio krunu i prije- 
stolje njegovu prastricu Karlu Robertu. 

Papa Bonifacije IX, rodom Napuljac, bio je Ladislavu već od dje- 
tinjstva i otac i majka. Kad je ono Ladislav nakon tužne smrti svoga oca 
kao dječak od deset godina čamio u Gaeti u smrtnom strahu od silnih 
neprijatelja svojih, proklet još po ocu svomu od rimskoga pape i ostav- 
ljen od svega svijeta, ustade za njega Bonifacije IX, skine s njega pro- 
kletstvo, dade mu svoj blagoslov, pa mu tako osigura Napuljsko Kra- 
ljevstvo. A sada pregnu taj isti papa svima sredstvima, kojima je raspo- 
lagao kao duhovni poglavar zapadnoga kršćanstva, da mu pribavi Ugar- 
sku i Hrvatsku. Svi prelati tih kraljevstava moraju stati uz papu za La- 
dislava; ako se koji usprotivi, papa će ga skinuti s časti njegove. Tako 
je Bonifacije 18. travnja 1403. zbacio splitskog nadbiskupa Andriju Gu- 
alda kao gorljiva privrženika Sigismundova, a na njegovo mjesto imeno- 
vao Pelegrina od Aragonije, svoga pouzdanika, kojemu je naročito za- 
povjedio da radi za njegova štićenika. Nekoliko dana zatim, 23. travnja, 
izdade opet Bonifacije bulu kojom darova Ladislavu deseti dio od svih 
crkvenih dohodaka »za predobivanje njegovih kraljevstava« (pro recupe- 
ratione regnorum suorum). No najviše uradi papa prvih dana lipnja 
1403. On izabra Firentinca Angela Acciaiola, kardinala od sv. Lovre, za 
pobočnoga poslanika svoga u Ugarskoj, pa će kardinal otpratiti kralja 
Ladislava preko mora i s pomoću papinskom uklanjati sve zapreke, koje 
bi stajale na putu njegovoj krunidbi. Taj kardinal Angelo Acciaioli bio 
je sasvim pouzdana i kralju odana osoba. On je Ladislavu bio skrbnikom 
za maloljetnosti; poslije ga je okrunio za napuljskoga kralja, te mu je 
kraljevstvo i oružjem branio od fracuskoga pretendenta. Sad ga Zisa 
zadaća da mu jednakim načinom pribavi ugarsko i hrvatsko prijestolje. 
Papa mu u to ime 1. i 2. lipnja 1403. izdade čitav niz različnih punomoći i 
povlastica »za Ugarsku, Slavoniju, Dalmaciju, Hrvatsku, Srbiju, Bosnu, 
Vlašku i Bugarsku«, a sve s tom zadaćom da bude u pomoć kralju La- 
dislavu pri borbi za ugarsko i hrvatsko prijestolje. Osobito mu podijeli 
povlast da premješta i skida biskupe koji su skloni Sigismundu: Tako 

neka kaločkoga nadbiskupa premjesti na zagrebačku biskupiju (jer je 
Eberhard bio uz Sigismunda), trogirskoga biskupa neka pošalje na nad- 
biskupiju kaločku; a zagrebačkomu biskupu neka dade koju ispražnjenu 
stolnu crkvu. Nadalje mu podijeli pravo različnih dispenzacija, koje je 
obično vršio sam papa. Napokon proširi Bonifacije svojemu poslaniku 
(de latere) vlast i na Poljsku i Češku, a i na sve države koje bi mogle 
utjecati na stanje kralja Ladislava i na prilike u Ugarskoj i Hrvatskoj. 

Dok se tako kralj Ladislav oprezno pripravljao i na sve strane osigu- 
ravao, čekahu ga nestrpljivo njegovi privrženici u Hrvatskoj i Dalmaciji. 
Trogirani se nadahu već 2. siječnja 1403. kraljevu dolasku, te ripraviše 
u to ime 800 dukata i dopustiše svomu knezu Jurju Jurjeviću da na mje- 
sec dana pođe u Zadar. Uto se bijaše 9. ožujka vratilo poslanstvo zadar- 
sko, koje bijaše pošlo po kralja u Napulj. Sad bi odlučeno skupiti po- 
slanstvo iz čitave Ugarske i Hrvatske, pa će to sjajno i svečano poslan- 
stvo ponovno pozvati kralja na prijestolje. U to poslanstvo izabraše i 
Trogirani 1. svibnja dva svoja građana, po imenu Luku Vitturija i Blaža 
Andrijevića. Poslanici zatekoše Ladislava u Barletti (Baroliju), pri- 
morskom gradu na Jadranskom moru, gdje se jamačno već spremao na 
put u Dalmaciju. Što se tom prigodom utanačilo, nije poznato; samo je 
zapisano da je poslanstvo zajamčilo kralju kako će ga okruniti za kralja. 

Malo nakon sastanka u Barletti poslao je kralj u Dalmaciju neke 
svoje službenike, kao tajnika svoga Firentinca Matiju od S. Miniata, 
nadalje Galeotta i druge; a zatim se spremao da zajedno s papinskim po- 
slanikom i sa sjajnom družinom pođe na put. Već 9. srpnja 1403. doplovi 
kao preteča kraljeva dolaska dvanaest velikih brodova s konjima, vite- 
zovima, plaćenicima, žitom i svim što treba vojsci. Sutradan, 10. srpnja, 
uđe u Zadar veliki vojvoda Hrvoje Vukčić sa svojim Bošnjacima. Za 
samoga kralja mislilo se da će stići 14. srpnja. O svim tim pripravama 
javlja Matija od S. Miniata tajniku firentinske općine Koluciju de Sa- 
lutatis 11. srpnja iz Zadra ovako: »Da vas obavijestimo o zgodama u 
Dalmaciji. Dne 9. ovoga mjeseca (srpnja) doplovilo je ovamo (u Zadar) 
dvanaest velikih brodova preblagoga vladara gospodina kralja Ladislava 
s konjima, vitezovima, plaćenicima, žitom i drugim što treba za takav 
posao; bilo je vrijedno vidjeti tu opremu. Jučer (10. srpnja) stigao je 
amo vojvoda Kraljevstva Bosanskoga, kojemu je ime Hrvoje, velik knez 
i najinsnnji onoga kraljevstva. Taj je bio poglaviti uzrok da su se Kra- 
ljevina Dalmacija i sve strane Slavonije priklonile kralju Ladislavu. 
Hrvoje očekuje kralja s velikom družinom. Taj je čovjek pataren, ali se 
radi da ga gospodin kardinal (papinski poslanik Angelo de Acciaioli) ... 
privede k svjetlu pravoga spasa, a čini se da će i on sam na to privoljeti 
s nadom da bi ga gospodin kralj (Ladislav) namjestio za namjesnika 
(marchionem) u bosanskim stranama, kako mi to tvrdi gospodin nad- 
biskup splitski (Pelegrin od Aragonije), njegov prijatelj i susjed, a meni 
otac i gospodin. — Velikaši Kraljevstva Ugarskog, koji imaju vrlo veliku 
pratnju i družinu, poslaše jučer pismo ovamo; oni su već blizu za dan 
hoda; smatram da će stići ovamo preksutra (13), u petak. Njima svima 
je glava i vođa gospodin nadbiskup ostrogonski (Ivan Kaniški), kojega 
sam služio, muž i velikaš velike mudrosti i moći. — Gospodina kralja 

zajedno s kardinalom, koji će doći na petnaest galija, očekujemo iduće 
subote, naime 14. ovoga mjeseca (srpnja). Zadržao se zato što je vojvoda 
Austrije (Vilim) poslao odlično poslanstvo, moleći ga da bi sa sobom 
poveo svoju sestru kraljevnu i da bi mu ju dao za suprugu. Ako toga ne 
učini niti je povede, bit će mu protivnik i opirat će mu se pri uzimanju 
Kraljevstva Ugarskog; ako je pak dovede, bit će kralju naklon i prijatan. 
Isti naime vojvoda Austrije vrlo je silan i velik ..., te međaši s Češkom, 
Ugarskom i Slavonijom, i obećao je dati moćnu pripomoć gospodinu 
kralju; stoga je gospodin razložno odlučio povesti sestru, pa tako je 
ponešto zakasnio. Ja zaista osobito cijenim naklonost i prijateljstvo 
austrijskoga vojvode, a tako jednako i protivno ako se uzme u obzir 
njegovo susjedstvo i moć.. .« 

Austrijski vojvoda Vilim bijaše još godine 1401. zaprosio sestru na- 
puljskoga kralja za ženu, ali mu je taj ne dade, kako se razabire iz odgo- 
vora Mletačke Republike dana 27. lipnja te godine poslanicima vojvode 
Vilima. Sada je vojvoda upotrijebio priliku da od Ladislava obećanjima 
i prijetnjama iznudi ono na što prije nije htio da privoli. 

O dolasku kralja Ladislava i kardinala legata imamo dva izvješća, 
era od Galeotta, a drugo od rečenoga već Matije de S. Miniate. Ga- 
eotti piše poslije 24. srpnja Firentincu Vivianu ovako: »Gospodin legat 
(Acciaioli) i gospodin kralj, zajedno sa svojim družinama, stigoše u Za- 
dar zdravi i čitavi 19. ovoga (srpnja) sa sedam galija, pet galijica i nešto 
barka koje su bile krcate plemićima i barunima. Jutrom uđoše zajedno 
u Zadar (gdje ih dočekaše) s neizmjernim veseljem. Sašav s brodova, 
kralj je dvojicu odlikovao viteštvom (militia): brata naime Guidona Ma- 
tafare, koji je za njega mnogo i duže radio, i drugoga. Učiniv to, slušahu 
u stolnoj crkvi (sv. Stošije == Anastazije) misu, a nato je svatko pošao 
na određena mjesta (stanove). Zatim je istoga jutra ušla u grad gospođa 
vojvotkinja, sestra kraljeva. Toga dana a i slijedećih praznikovalo se, 
primali se darovi, a i građani i drugi koji bijahu došli u pohode. Tu su 
naime čekali na kralja: Hrvoje, velik gospodin svojom vlašću, a ne 
manji tijelom, koji je (kako se kaže) poglaviti uzrok da je kralj došao u 
ove strane; zatim njegov svojak knez Ivaniš (Nelipić), također gospodin 
velike vlasti, nadalje mnogi plemići koji su svi iz Kraljevstva Bosanskoga. 
Što sam tih ljudi vidio, odlikuju se svojim strukom (corpore excellentes). 
Dne 21. pak dođoše (u Zadar) gospodin nadbiskup ostrogonski, osobito 
moćan, u čijoj je ruci gotovo sva briga za kraljevstvo, zatim veliki župan 
palatin, biskup đurski, i drugi premnogi vitezovi i baruni. Njima su 
pošli u susret svi kraljevi i legatovi plemići i gospoda. Sam kralj pak 
pošao je na konju do gradskih vrata da rečenu gospodu dočeka. Kad 
su došli blizu gradskim vratima, što bi kamen dobaciti mogao, sađoše 
s konja te pođoše pješice pred kralja, pozdraviše ga i dužnu mu počast 
iskazaše, a nato se svi raziđoše u određene im stanove. Sutradan (22.) 
skupiše se vojvoda od Amalfija i prije knez od Trikarije (Rogerij), o 
kojemu javno mnijenje ne laže, gospodar Barulija (Ivan od Lusignana) 
i sinovac kralja od Cipra; gospodin Benedikt de Acciaioli kojega kralj 
osobito odlikuje i ljubi; knez Bigelli, knez Troje, brat magistra justicija- 
ra; gospodin Alojzije Mareschi (Aldemarisko), kapetan galija, dva sina 

ospodina Tomasina od San Severina, prvorođenac i mlađi, gospodin Ro- 
ert od San Severina, Franjo Corsini i mnogi drugi plemići i vitezovi, ko- 
je bi dugo trebalo izbrajati; oko deset od družine kardinalove, naime nad- 
biskup od Tarenta, biskup senijski i tri druga biskupa). Nato dođoše ona 
ospoda iz Ugarske i Bosne: gospodin nadbiskup ostrogonski, gospodin 
iskup ostrogonski, gospodin Piku zagrebački, kojega bijaše za nase ge 
ovdašnjega boravka gospodin legat premjestio s nadbiskupije kaločke 
na biskupiju zagrebačku ...; gospodin nadbiskup kaločki, biskup đurski 
i drugi jedan biskup, veliki župan palatin, Hrvoje, knez Ivaniš (Nelipić), 
a i druga gospoda i plemići, po prilici osam njih ili deset. Kad su svi ti 
sjedili šuteći, ustade nadbiskup ostrogonski, te u ime sve gospode ugar- 
ske, koja su nazočna bila, a i u ime drugih, kojih nije bilo, izloži kralju 
pos anata, pa primivši odgovor, učiniše sporazum i vratiše se svojim 
ućama. Zatim pojedinih dana držahu vijeća da urede prilike kraljev- 
stva i ustanove krunidbu kraljevu, koja će se ovdje (hic) obaviti uskoro; 
dana uostalom ne znam, jer ga još nisu odredili. Za izvjesno tvrde da 
kralj ima malo protivnika i da nisu vele moćni, budući da se svi počev 
od rijeke Drave do ovamo njemu pokoravaju; još tvrde da će se kralju 
svi ostali pokoriti, čim samo digne svoju vojsku, jer su mnogi dvojeći o 
njegovu dolasku ostali neodlučni, ali čim vide, oni će se pokloniti. Tvrde 
nadalje, a ima i pismo dosta vjerodostojno, da će markgrof Sigismund 
biti od Čeha zarobljen. Ovamo će doći i bosanski kralj, podanik kralja 
ugarskoga (homo regis Ungarie), zatim senjski knez (Nikela Frankapan). 
Dvije vojvode austrijske također se očekuju radi gospođe vojvotkinje; a 
i druga mnoga gospoda. To je što se može povjeriti peru. Govori se da će 
mnoga gospoda s družinama doći i da će poslanike svoje poslati... .« 

Taj izvještaj znatno dopunjuje pismo Matije od S. Miniata, pisano 
istomu Vivianu 30. srpnja. Matija piše: »Dne 19. ovoga mjeseca došao 
je ovamo (u Zadar) kralj Ladislav i gospodin legat s dvanaest galija i 
sa svojim velikašima, među kojima je bio knez od Trikarije, koji je voj- 
voda od Amalfija, i drugi neki velikaši i vitezovi kraljevstva, časna zaista 

ratnja. U subotu 21. (srpnja) dođoše ovamo prelati i baruni ovoga kra- 
jevstva, naime gospodin nadbiskup ostrogonski (Ivan Kaniški); veliki 
župan koji se zove Teodorik (Detrik) Bubek; biskup đurski (Ivan), 
biskup njitranski (Petar), biskup zagrebački (Ivan), biskup vesprimski 
(Mihajlo), nadbiskup kaločki, a i mnogi drugi plemići toga kraljevstva. 
Bio jeizmeđunjihikralja neki nesporazum sve do 
današnjega dana. Ugri su htjeli neka kralj obeća da će osobno 
doći u kraljevstvo (Ugarsko) i neka označi rok (dolaska). Kralj, čini se, 
mije spreman poći dalje za sada, nego svakako traži ovdje (u Zadru) 
krunu, obećanu njemu u Baroliju. Gospodin je legat posredovao da se 
postigne složna odluka. No bilo je i drugih stvari koje su Ugri tražili. 
Napokon bi trudom gospodina legata utanačeno da se kruna svakako 
ovdje dade. Pri svemu tomu bio sam ja prečesto tu i tamo doglasnikom. 
Kraljevstvo je ovo za sada riješeno i slobodno od protivnika, pa i od ne- 
kadanjega kralja Sigismunda, koji je ovaj čas u Češkoj, te je u razmirici 
s bratom i bratučedom. Kralj taj (Ladislav) čini mi se dosta razborit 
(providus), te se ne protivi tvrdoglavcima. Nije mi slobodno sve pisati. 

Hoće da se kruni idućih dana, pa mislim da će se čin krunidbe obaviti 
drugoga dana mjeseca kolovoza; bit će stvar doduše izvan reda svoga... 
Nema tu krune kraljevstva, budući da je u Višegradu; nema tu obične 
knjige, nema tu drugih običnih stvari pošto su u Stolnom Biogradu. 
Posao će ići kako tako. Bože daj sretan završetak .. .« 

Pismo tajnika Matije od S. Miniata odaje zašto se krunidba tako 
otegnula. Kralj Ladislav zahtijevao je da ga smjesta okrune u Zadru, a 
ugarski magnati predlagahu da ide najprije u Ugarsku, pa da se onda 
kruni u Stolnom Biogradu. Ali kralj nije htio ni čuti da ide iz Zadra, 
gdje je bio zaštićen svojom mornaricom od 30 galija i odakle je mogao 
svaki čas zaploviti morem. Ta uvijek mu je lebdjela pred očima tužna 
sudbina očeva. Tek ugledu i nastojanju legata Angela Acciaiola pošlo 
je za rukom da je 30. srpnja ipak došlo do sporazuma između kralja i 

aruna. 

Zna se samo kako je bilo utanačeno da se Ladislav svakako kruni u 
Zadru. No kojom krunom? Sama kruna sv. Stjepana bila je pohranjena 
u Višegradu, gdje ju je čuvao Sigismundov vjerni privrženik, krbavski 
knez Karlo, ostali krunidbeni uresi bili su u Stolnom Biogradu. Sigis- 
mund je poslije u više mahova spočitavao da su Ladislava u Zadru okru- 
nili »krivom, patvorenom, nepravom krunom« (quodam serto fictitio ... 
cum quadam falsa et inepta corona coronando), ali nigdje nije zabilje- 
ženo kakva je to kruna bila. Možda je bila ona kojom su nekad vjenčali 
kralja Dmitra Zvonimira, a možda kruna posebno za tu prigodu nači- 
njena ili uzajmljena. 

O samoj krunidbi nije dosad poznata ni jedna riječca. Zna se samo 
da je kralj Ladislav okrunjen 5. kolovoza 1403. od nadbiskupa ostrogon- 
skoga Ivana Kaniškog, po svoj prilici u stolnoj crkvi zadarskoj. Poznati 
ljetopisac, Zadranin Pavao Pavlović, koji je inače zabilježio i najmanju 
sitnicu, i ne spominje krunidbe, nego za godinu 1403. pripovijeda po- 
tanko o vukodlaku koji se bijaše pojavio na otoku Pašmanu. Ni u zapi- 
snicima trogirskoga vijeća nema traga da su možda Trogirani poslali na 
tu slavu svoje zastupnike. Dubrovčani bijahu doduše već prije pozvani da 
pošalju u Zadar svoje poslanike, koji bi se u ime njihove Republike po- 
klonili kralju; ali dubrovačko vijeće odluči tek 1. kolovoza poslati'u 
Zadar ne svoju vlastelu, nego franjevca Marina Budačića, ne da se kralju 
pokloni kao svomu vladaru, nego da od njega, zatim od ugarskih baruna 
i od vojvode Hrvoja zatraži pomoć protiv kralja Ostoje, koji je u ono 
vrijeme ratovao s Dubrovnikom. Ako bi kralj ili baruni zahtijevali da 
Dubrovčani priznaju Ladislava za svoga gospodara, neka ih franjevac 
ispriča da »oni (Dubrovčani) nisu ti koji bi mogli namještati ili skidati 
gospodina u Ugarskoj, ta vlast pripada barunima ugarskim« (non su- 
mus illi, qui possimus ponere vel deponere dominum in Hungariam, hec 
potestas remanet in baronibus Hungarie). Međutim se oni raduju nje- 
govu napretku, pa »kad mu pođe za rukom da stoluje u svojoj Kraljevini 
Ugarskoj, tada će na krunidbu njegovu za to kraljevstvo poslati svi vjerni 
podanici s dostojnim častima i potpunom povlasti svoje poslanike, kako 
se pristoji kraljevskomu veličanstvu«. 

Još na sam dan krunidbe, naime 5. kolovoza, otpremio je novokru- 
njeni kralj pismo na mletačkoga dužda Mihajla Stena, u kojem mu javlja 
što se s njim zgodilo. Mletački dužd bijaše naime 28. srpnja predložio 
da se pošalju u Zadar tri svečana poslanika da u ime Repu like pozdrave 
novoga kralja. No tomu se prijedlogu opro prokurator Benedikt Supe- 
rancije predloživši da se odgodi poslanstvo, »budući da se ne zna« da 
li će kralj sada unići u Kraljevstvo Ugarsko ili ne, da li će se dati okru- 
niti u Zadru ili u kraljevstvu, kako su to vazda činili ostali kraljevi, jer 
je to sve vrlo zamašno za samu Republiku. Sada nakon svršetka krunidbe 
požurio se Ladislav obavijestiti dužda o svomu slavlju, nadajući se da će 
mu poslati već prije očekivane poslanike, te ga tako priznati za kralja. 
U tom pismu pripovijeda Ladislav među ostalim i ovo: »Pozvani dakle 
od časnih biskupa, prvaka i magnata rečenih kraljevina, kojih nas je 
prirođena vjernost vazda na umu imala i iskreno ljubila, pošli smo od 
gornjega (Toskanskoga) mora s kopnenom vojskom do ovoga donjega 
(Jadranskoga) mora, a nato smo se na brodovima prevezli u prvu po- 
krajinu rečenih kraljevina, naime u Dalmaciju i u njezin primorski grad 
Zadar. U taj grad (Zadar) unišli smo uz takvu radost građana, stanov- 
nika i okolišnih žitelja, kojih se bijaše već nebrojeno mnoštvo skupilo 
da se to reći ili opisati ne bi moglo onako ukratko, nego jedva s mnogo 
riječi. Boraveći ovdje kratko, samo na glas našega dolaska, pohita ovamo 
za dva dana čitava smjesa prelata, baruna i magnata, a i drugih ljudi, 
tako da ih već nije mogao primati grad ni kotar njegov. Tada Li urečen 
dan (rok) naše krunidbe i izbora, koji se neustrpljivim pucima učinio 
godinom. A kad je naskoro svanuo, uz najveće odobravanje sviju i naj- 
silnije oduševljenje primismo na glavu dijadem (krunu), u desnicu žezlo, 
a u ljevicu jabuku, oboje kao znak hrabrosti, pravde i gospodstva, zatim 
ostale kraljevske znakove po običaju Kraljevstva Ugarskog. I tako je s 
mnogo ugodnosti i veselja taj preradosni dan prošao.« 


Nakon krunidbe ostao je kralj Ladislav u Zadru do tri mjeseca, 
upravljajući Hrvatskim Kraljevstvom, osobito Dalmacijom. Svoju sestru 
odmah je otpravio uz sjajnu pratnju austrijskomu vojvodi; a za samu 
Ugarsku, u koju se nije nikako usudio poći, imenovao je svojim namjes- 
nikom trikarijskoga kneza Rogerija, da izvidi tamošnje prilike i da mu 
utre put. Čitav mjesec kolovoz primao je poslanike i poklone dalmatin- 
skih općina, te im potvrđivao stare povlastice i pravice. Odmah sutradan 
nakon krunidbe, dne 6. kolovoza 1403, izdade povelju gradu Splitu, ko- 
jom potvrdi starije povelje bosanskih kraljeva Stjepana Tvrtka i Stje- 
pana Ostoje, te osobito potvrdi međaše splitske prema Omišu, kako ih 
bijaše ustanovio prvi bosanski kralj. Malo dana poslije pokloniše se 
njemu Nikša Petrulo i Mihajlo de Baloe kao poslanici općine i kneza na 
otoku Braču, a on im nato 14. kolovoza potvrdi privilegija, podijeljena 
od kraljeva Ludovika Velikoga, Stjepana Tvrtka, Stjepana Dabiše, veli- 
koga vojvode bosanskoga i svoga vrhovnoga vikara za Ugarsku i pridru- 
žene joj kraljevine, Hrvoja naime Vukčića, napokon i svoga mar- 
šala i kapetana Aldemariska. Osobito im ponovo zajamči pravo da smiju 
sami kneza birati, kojega će ipak kralj potvrđivati. Odri zatim dođoše 
poslanici grada i otoka Raba, pa i njima 17. kolovoza potvrdi stara 

DRUGI DVOSTRANI PEČAT KRALJA SIGISMUNDA. 


Na prednjoj strani sa kr na paijestolja: koje je okruženo sa šest štitova, dotično grbova. To su: 
dva ugarska, dalmatinski, ški, braniborski i luksemburški. Natpis naokolo ruba u dva retka: 
»Sigismundus dei gratia Hungarie Dalmatie Cr(oacie) R(ame) Servie Ga(licie) Lodomerie Cumanie Bul- 
garieque rex ac marchio Brandenburgensis, sacri romani imperii archicamerarius Bohemie et Luicem- 
urgensis heres«. Na srednjoj strani u sredini štit (gr0) s dvogubim križem, a naokolo njega opet šest 


manjih štitova kao na pi joj strani. Natpis: »+ S(igillum) secundum Sigismundi Dei gratia regis 
Hungarie et aliorum regnorum in alio parii sigilli expressorum«. 


privilegija. I hrvatskim plemićima nastojaše ugoditi. Tako izdade 27. 
kolovoza pismo Tomi Dehojeviću, Krašanu Martinoviću i Dragoslavu 
Radojeviću iz Kliške županije, kojim potvrdi njima njihove plemenštine 
u selima Suhi dol i Prgomet, a podjedno i privilegij nekadanjega bana 
Tome od sv. Jurja. Napokon se kralju Ladislavu pokloni i grad Kotor 
sve protiv nastojanja Dubrovčana, te on 29. kolovoza potvrdi i njemu 
stara privilegija. U to bijahu Rabljani izabrali svojim knezom njegova 
odlučna privrženika, zagrebačkoga biskupa Ivana, te kralj rado 6. rujna 
1403. potvrdi taj izbor. Za Rabljanima povedoše se i Splićani, te iza- 
braše svojim knezom napuljskoga viteza Angela Aldemariska. Kralju je 
u svim poslovima bio desna ruka Hrvoje Vukčić, kojega on zove »vrhovni 
vojvoda Raše i Bosne, i u stranama Dalmacije i Hrvatske generalni 
vikar, naš savjetnik (consiliarius) i ljubljeni vjernik«. Pored Hrvoja 
vrijedio je jamačno najviše šurjak njegov Ivaniš Ivanović Nelipić, knez 
cetinski, kliški i omiški, a neko vrijeme i knez grada Splita (perpetuus 
comes). 

Najveće veselje bijaše međutim za kralja kad je početkom rujna 
došao u Zadar mletački poslanik, pa mu u ime Republike svoje čestitao 
na krunidbi i zahvalio se podjedno što je o svom sretnom napretku 
Mlečane obavijestio. To bijaše svakako posljednje slavlje njegovo, jer su 
odmah zatim nastale takove prilike, koje su ga napokon prisilile na po- 
vratak u Napulj. 

(Pobjeda Sigismundova u Ugarskoj, u rujnu 
1403. i povratak kralja Ladislava u Napulj, u stu. 
denom 1403.) Ne zna se da li se trikarijski knez Rogerije, po Ladi- 
slavu imenovani namjesnik za Ugarsku, ikad u to kraljevstvo uputio; 
no ako je i prešao preko Drave, jamačno se brzo vratio te svomu kralju 
donio najnepovoljnije glasove. 

U Ugarskoj naime držao je u prvoj polovici godine 1403. Sigismun- 
dovu stranku na okupu vazda vjerni i silni palatin Nikola Gorjanski. 
Premda bijahu Ladislavu pristupili nadbiskupi ostrogonski i kaločki s 
više biskupa (đurski, njitranski i vesprimski), a uz njih i neki baruni, 
ipak je stranka Sigismundova ostala još uvijek jaka. Uz palatina Nikolu 
Gorjanskoga i brata mu Ivana stajao je drugi hrvatski ban Ladislav od 
Grđevca, kojemu je Sigismund za vjerne službe (»signanter his impacatis 
temporibus«) darovao 14. svibnja 1403. neke zemlje u Šimeškoj županiji, 
zatim mačvanski ban Ivan Morović, onda junački Šćibor Šćiborić, Petar 
Perenj i mnogi drugi velikaši i plemići. Ti su neprestano suzbijali pro- 
tivnike svoga kralja, koji je u ono vrijeme većinom boravio izvan zemlje 
i bavio se češkim poslovima. Kad je međutim stranka Ladislavova u 
Hrvatskom Kraljevstvu tako pretegla da se pomišljalo na krunidbu nje- 
govu, tada je palatin Nikola povjerio borbu s napuljskom strankom 
bratu Ivanu, a sam je pošao u Češku da Sigismunda skloni na povratak 
u Ugarsku. No kralj smatraše da pogibelj nije tolika, pa ostade u Češkoj, 
a daljnju obranu Ugarske ostavi svomu palatinu. I zaista je palatin 
Nikola sa svojim bratom Ivanom nastavio borbu proti Nikoli i Stjepanu 
Kaniškima, braći ostrogonskoga nadbiskupa, zatim proti Dioniziju od 
Marczala i Banićima [B4nffy] od gornje i donje Lendave, koji se bijahu 
namjestili uz Rabu da zakrče Sigismundu povratak u Ugarsku. U isto je 
vrijeme Šćibor Šćiborić udarao na Đur, stolicu odmetnoga biskupa 
Ivana, a uz to je stražio da Stolni Biograd i Budim ne dođu u mie 
napuljske stranke. Na istoku branio je vlast kralja Sigismunda Petar 
Perenj, ali tu je bila Ladislavova stranka jača i brojnija; pače sam 
Perenj dopade u jednom boju teške rane, koja mu za dulje vrijeme one- 
mogući daljnje ratovanje. 

Napokon se Sigismund ipak uvjeri da mu je odlučno stati na obranu 
svoga prijestolja i stoga se vrati u Ugarsku. Dne 24. srpnja 1403, nekoliko 
dana nakon dolaska kralja Ladislava u Zadar, nalazimo Sigismunda u 
Požunu na tlu Ugarske. Tu se najprije obori na svoga najljućega protiv- 
nika, na papu Bonifacija IX, kojemu je javno pred zborom ardinala 
spočitavao da »po danu i po noći ne razmišlja ni o čemu drugomu nego 
kako bi njega izbacio iz toga kraljevstva« (siquidem ipse romanus pon- 
tifex nihil aliud die noctuque cogitare videtur, nisi ut modum inveniat, 
quo nos possit eiicere de hoc regno). Znajući da je baš papa najviše 
pridonio da se velik dio prelata odmetnuo, izda u Požunu dne 9. kolovoza 
1403. više naredaba za Ugarsku i svojim namjesnicima za Češku, ko- 
jima zabrani ubuduće do nove odluke svakomu akvegod pristojbe pla- 
ćati papinskoj komori, te primati i izvršivati bule, pisma i zapovijedi 
bud papine, bud njegova dvora ili njegovih poslanika. Podjedno bi svim 
crkvenim i državnim oblastima naloženo da te naredbe kraljevske među 

narodom razglase. U isto vrijeme sabirao je kralj Sigismund vojsku da 
zatre s sjoma svoje protivnike. Jednako je izdavao proglase na sve oblasti, 
zapovijedajući im da obznane narodu njegov dolazak i da sve one »koji 
su pristali uz njegove protivnike i nevjernike pozovu neka ih ostave, 
te se povrate k njemu i svetoj kruni«, jer će inače izgubiti glave i imanja. 
i proglas primiše također sudac i građani grada Košica 22. kolovoza 


Međutim je Sigismund sa svojim vjernim velikašima u kolovozu 
1403. sretno započeo borbu protiv svojih neprijatelja. Poglavito se radilo 
o tom da zadrži u svojoj vlasti Budim s Peštom, Požun, Višegrad i Stolni 
Biograd, a onda da osvoji stolice nevjernih mu prelata, kao Ostrogon, 
Đur i Vesprim. Najžešće borbe bile su kod Ostrogona, pred koji bijaše 
kralj Sigismund došao posljednjih dana mjeseca kolovoza. Sama varoš 
uzeta bi jurišem, za kojega se Šćibor prvi popeo na varoške zidine. Nato 
stade Sigismund podsjedati gradsku tvrđu, te izdade 4. rujna u Ostrogonu 
magistru Petru Forgaču povelju kojom ga nagradi što mu je obećao do- 
vesti 300 konjanika i mnogo pješaka za podsadu tvrđave (ad obsidionem 
castri Strigoniensis). 

Ostrogonskoga nadbiskupa Ivana Kaniškog, koji je uto boravio u 
Zadru, nemilo se kosnulo kad je začuo da je Sigismund došao pred nje- 
govu stolicu. Obrati se zato za pomoć papinomu legatu Angelu Aećintolu, 
koji je također još uvijek bio u Zadru i stanovao u tamošnjem samostanu 
sv. Franje. Dne 1. rujna 1403. dođe nadbiskup k legatu, te mu potanko 
ispriča kako njegovi protivnici grabe imanja njegova i crkve njegove. 
Kao osobite svoje neprijatelje izbroji nadbiskup palatina Nikolu i brata 
mu Ivana, Šćibora Šćiborića, Simona Sećena, Petra Čeha od Leve, Petra 
Forgača, Bartola i braću njegovu od Grđevca, zatim biskupa njitranskoga 
Petra i mnoge druge. Legat nato u nazočnosti zagrebačkoga biskupa 
Ivana, vesprimskoga Jurja i đurskoga Ivana izdade proglas na sve Kri- 
stove vjernike, a osobito na one »ugarskoga naroda« (praesertim hunga- 
ricae nationis), kojim ih pozove da povrate nadbiskupu ugrabljena ima- 
nja, a glavne krivce kazni crkvenim prokletstvom. 

Ali prijetnje i kletve papinskoga legata malo su koristile, jer se Si- 
gismund nije na njih obazirao. On je nastavio borbu proti svojim pro- 
tivnicima tako sretno da je mogao već misliti na to kako bi pomogao 
svojim vazda vjernim Dubrovčanima, koji su tada trpjeli mnogo zla od 
bosanskoga kralja Stjepana Ostoje, te neprestano slali u Ugarsku svoje 
poklisare, moleći kralja za pomoć. Njima je kralj Sigismund 30. rujna 
1403. iz Ostrogona pisao pismo, u kojem potanko pripovijeda što je dosad 
postigao, te im naposljetku obećava skoru pomoć. »Radi mučnih posala«, 
piše on, »zakasnili smo vas utješiti našim pismom. Sada smo pak s 
Božjom pomoću vratili se u domovinu, te smo zdravi i čitavi stigli (naj- 
prije) u Budim. Dok smo tu boravili s našim prelatima i barunima, 
ustade na nas magistar Benedikt (de Makra), ... podigavši 800 konjanika 
i pridruživši druge naše protivnike; no kad se prikučio međama našega 
varoša Pešte, dali smo ga sa svom njegovom silom svladati, te on čami 
sada u tamnici, okovan u verige. Nakon toga pošli smo prema Ostrogonu, 

gdje smo tvrđu s mnogo vojske opasali i namjestili straže da nam nitko 
iz nje neopažen ne izmakne. Zatim smo pošli u naš grad Višegrad, gdje 
smo ogledali našu svetu krunu (koja je bila ondje pohranjena), a onda 
smo skupili ondje sav narod, te povjerili (obranu grada) našemu knezu 
od Krbave (Karlu Kurjakoviću). Poslije vratismo se k Ostrogonu te ga 
s dobrim i zgodnim spravama, a i s dobrom i vjernom vojskom o. 
damo. Sada pak ovih dana naumismo udariti prema Stolnom Biogradu, 
a onda hoćemo s vrlo velikom družinom naših vjernih poći u Slavoniju te 
potražiti naše dušmane. Istrijebivši i ondje rečene naše protivnike, pohi- 
tat ćemo prema Pečuhu i kad ćemo ondje stajati, obznanit ćemo vam 
naše uspjehe po zasebnim poslanicima. A što pišete da bi vam poslali 
pomoć u sadanjem mjesecu rujnu, znajte da ćemo iz Pečuha ili od drugda 
poslati u donje strane .(in partes inferiores) takvu pomoć da će se bez 
sumnje prepasti protivnici, te ćete se vi osloboditi od njihovih napadaja. 


Sigismund dakle, podsjedajući još potkraj rujna tvrđu ostrogonsku, 
nadao se za kratko vrijeme svladati sav otpor ne samo u Ugarskoj, nego 
i u Hrvatskoj. Međutim stiže mu vijest da se velika neprijateljska vojska, 
koju vode erdeljski vojvode Nikola Marczali i Nikola Csaky, s istočnih 
strana primiče prema Pešti. I zaista bijaše ta vojska doprla već do 
Hatvana između Egra i Pešte, kad joj dođe u susret kralj Sigismund s 
vojskom, s kojom je dosad stajao kod Ostrogona. Ali boja ipak ne bi. 
Braća Nikola i Ivan Gorjanski stadoše ugovarati s protivnicima i napo- 
kon utanačiše sporazum, te se erdeljski vojvode pokoriše kralju. Potak- 
nuti tim uspjehom, skloniše kralja da pođe u Budim i ondje 8. listopada 
1403. proglasi opću amnestiju za sve koji bi se njemu pokorili. U proglasu 
kaže kralj da je na gorljivu i poniznu molbu svojih vjernih baruna, 
velikaša i plemića Kraljevstva Ugarskog, koji su u Budimu oko njega 
sabrani, odlučio sa svima buntovnicima, neprijateljima i protivnicima 
kako u Kraljevinama Ugarskoj i Slavoniji, aka i u stranama erdeljskim 
utanačiti pravi mir i slogu. Stoga proglašuje da će sve svoje protivnike 
pomilovati i u svoju ih kraljevsku milost primiti, ako polože oružje te 
mu se pokore: Ugri za pet dana, Hrvati na jugu Drave za petnaest dana, 
a Erdeljci za dvadeset dana. 


Proglas kralja Sigismunda djelovao je silno na plemstvo ugarsko i 
slavonsko, koje je sa svih strana hrlilo da se njemu pokori. Među broj- 
nim velikašima koji se s kraljem tada izmiriše bijahu također Kaniški i 
Bubeki. Windeck pripovijeda da je nadbiskup ostrogonski Ivan Kaniški 
došao u Sigismundov tabor pred Ostrogonom, te sebe i svoj rod izmirio 
s kraljem. Kad je poslije Sigismund boravio u Stolnom Biogradu; izdao 
je 29. listopada 1403. povelju kojom je nadbiskupu Ivanu Kaniškom i 
njegovoj braći Nikoli i Stjepanu, zatim bivšemu palatinu Detriku Bu- 
beku i prioru vranskomu Emeriku Bubeku oprostio dosadanju nevjeru, 
te ih opet primio u svoju kraljevsku milost, naredivši da ih zbog njihova 
odmetništva ne smije nikad nitko pozvati pred svoj sud. Tom zgodom 
zajamči im sva njihova posjedovanja, dohotke i časti koje su prije imali. 
Jedino nadbiskupu Ivanu oduze tvrđu u gradu Ostrogonu i namjesti u 
njoj svoje kraljevske kastelane. 

Glavni kolovođe ugarskoga ustanka od god. 1403. bijahu se s kra- 
ljem izmirili. No zato je još ipak bilo dosta velikaša i plemića u Ugar- 
skoj koji se nisu htjeli pokoriti. Među te spadali su Banići u Lendavi, 
zatim vlastela od Kemenda, Stjepan Debrč, Ladislav Lovrinčev od Voćina 
(de Achyna), plemići Sigismund, Stjepan i Nikola od Orahovice, Ladislav, 
Nikola i Stjepan, sinovi Stjepanovi, od Grđevca. Pošto se nisu htjeli ni- 
kako pokoriti, oduze im kralj u Stolnom Biogradu 4. i 6. studenoga sva 
imanja njihova, te ih porazdijeli među svoje najodanije privrženike. 
Osobito je tom prigodom obilato nadario nada sve vjernoga Ladislava, 
sina Ladislavova od Grđevca, bana Dalmacije, Hrvatske i čitave Slavo- 
nije. Poveljom od 4. studenoga podijeli on banu Ladislavu i njegovim 
sinovima Bartolu, Emeriku i Ladislavu golema imanja slavonskih odmet- 
nika (in regno nostro Slavoniae habitas), a osobito tvrde gradove Voćin 
(castro Achyna) i Orahovicu (Rochovcha) u slavonskoj Podravini. Tako 
postade ban Ladislav uz Gorjanske i Moroviće najsilniji velikaš u istoč- 
noj Slavoniji. 

Ne spominje se nigdje da je Sigismund pokušao prodrijeti u Hrvat- 
sku i Dalmaciju, te odanle protjerati svoga takmaca kralja Ladislava. 
Međutim već pobjeda Sigismundova u Ugarskoj i Slavoniji onemogući 
Ladislavu daljnji boravak u Dalmaciji. 

Dok se u rujnu 1403. u Ugarskoj i Slavoniji razmahala odlučna bor- 
ba između Sigismundove i napuljske stranke, ne zna se pravo što je uto 
radio kralj Ladislav zajedno s papinim legatom. Nigdje se ne spominje 
da bi kojimgod načinom pomagao svoje privrženike, koji su za nj krv 
svoju lijevali; on je valjda mirno sjedio u Zadru, iščekujući svršetak 
boja. Dne 4. rujna potvrdi on gradu Šibeniku povelje i posjede, podije- 
ljene gradu od njegovih namjesnika Hrvoja i Alojzija Aldemariska; u 
povelji samoj kaže kralj da on to čini sa znanjem i po savjetu »prelata 
i baruna Kraljevstva Ugarskog, koji su ovdje (hic) oko njega sabrani«. 
Čini se da je u to vrijeme snovao kako bi se pripravio, ako bi Sigismun- 
dovi privrženici provalili u Dalmaciju. Mislio je jamačno tako se obraniti 
da u svakom gradu dalmatinskom podigne jaku tvrđavu, u koju bi smje- 
stio svoju posadu. No tom osnovom ozlovolji te gradove. Trogirani već 
9. rujna slahu svoje poslanike bosanskom kralju, vojvodi Hrvoju i dru- 
gima, ograđujući se proti tomu da se u njihovu gradu podigne tvrđava 
(ne omnimodo fiat castrum in ciuitate seu burgo). U Zadru doduše više 
silom nego milom izradi te je podigao tvrđicu na zemljištu nadbisku- 
povu za svoju sigurnost; no tim odvrati od sebe mnogo zadarskih 
građana. 

Što su nepovoljnije vijesti stizale iz Ugarske, Ladislav postajaše sve 
zabrinutiji. Budući da je još uvijek tražio od dalmatinskih gradova da 
mu dopuste podići utvrde u svojim kotarima, ustadoše Trogir i Šibenik 
te utanačiše 8. listopada 1403. savez na pet godina za svoju obranu i 
»ugarskoga kralja Ladislava«. Značajno je da se prvom točkom ugovora 
određuje: »općina šibenska i općina trogirska dužne su jedna sa znanjem 
druge raspravljati i ustanovljivati s kraljem Ladislavom, vojvodom Hrvo- 
jem i knezom Ivanišem Nelipićem, a i s drugim osobama ... da po nijed- 

nom načinu, uzroku, obliku ne bude tvrđave u rečenim gradovima i nji- 
hovim kotarima i da se nijedna općina ne usudi o tom dogovarati ni 
utanačivati bez privole druge općine«. Da se ne bi kralj zbog toga saveza 
uvrijedio, odredi mu općina trogirska 12. listopada dar od 300 dukata. 

Ladislav je uviđao da mu nije silom ništa postignuti, te odluči popu- 
stiti da ne odvrati od sebe najvjernijih privrženika. Posebnim proglasom 
od 19. listopada 1403. povjeri on svojemu pouzdanom savjetniku, trojan- 
skomu knezu Perettu de Andreis, da pođe u spomenute gradove, te im u 
ime njegovo svečano zajamči da on namišljenih utvrda graditi neće. 
U tom proglasu kaže kralj da je iz stanovitih razloga i uzroka bio tvrdo 
odlučio sagraditi tvrđave u gradovima Šibeniku i Trogiru; no sada, 
budući da je tih uzroka i razloga nestalo (cessantibus 
ipsis rationibus atque causis), da se predomislio pa da rečenih utvrda 
nipošto neće podizati. Trojanski knez neka to javi građanima i neka 
ih podjedno uvjeri da će kralj vazda štovati privilegija, sloboštine i obi- 
čaje tih gradova. S kraljevim pismom došao je trojanski knez u Trogir 
i pošto je saopćio kraljevu odluku, plemstvo je trogirsko iznova (23. li- 
stopadaj) priseglo vjernost i odanost (iuramentum fidelitatis et homagii) 
kralju Ladislavu. Uz to obdariše Trogirani kralja, vojvodu Hrvoja i 
cetinskoga kneza Ivaniša. 

Kralj je odustao od podizanja tvrđava jer su mu iz Ugarske stizale 
sve tužnije vijesti. Tako sazri u njemu odluka da što prije ostavi Dalma- 
ciju te se vrati u svoju nasljednu kraljevinu. Posljednji poznati akt nje- 
gov u Dalmaciji je pismo, izdano 27. listopada 1403. u Zadru, kojim mi 
sti Šibenčane da sami nadomjeste štetu koju im bijahu nanijeli Skra- 
dinjani. Kralj se očito spremao već na odlazak, pa nije htio utjecati više 
na podove: Dne 31. listopada spremali su se Trogirani da dočekaju kralja. 
Ladislav je jamačno bio na prolasku u svoj zavičaj, kamo je zaista i 
otišao sa svojim napuljskim vitezovima i galijama. Još prije odlaska svo- 
ga bijaše vojvodu Hrvoja imenovao hercegom (dux) grada Splita, da- 
rovao mu otoke Brač, Hvar i Korčulu, te ga ostavio za svoga jedinoga 
namjesnika u Hrvatskoj i Dalmaciji. Već 4. studenoga 1403. zove se 
Hrvoje u splitskim spomenicima »herceg Splita, podkra lj (vicerex) 
Dalmacije i Hrvatske, najveći vojvoda bosanski i knez Donjih krajeva«. 
Njemu prepušteno bi sve što je priznavalo kralja Ladislava. 

Dok je odlaskom napuljskoga kralja moć vojvode i hercega Hrvoja 
silno narasla, teško se zabrinuo za svoju budućnost krčki i senjski knez 
Nikola Frankapan. On se bijaše odmetnuo od dobročinitelja svoga roda, 
a sada ga je ostavio Ladislav nemiloj sudbini. K tomu je Nikola Fran- 
kapan bio prvi na udaru ako bi Sigismund pošao na Hrvatsku. Jedva što 
je otplovila napuljska mornarica, a Nikola Frankapan ukrcao se u svoju 
galiju i pohitao u Mletke. Tu je tražio savjeta kako da se ponaša prema 

ralju Sigismundu (consilium de modis, quos habet observare cum do- 
mino rege Sigismundo), pače je nudio Republici svoja primorska mjesta 
da ih uzme u svoju zaštitu. Ali lukavi Mleci odgovoriše mu 3. studenoga 
1403. da ga vole kao sina, ali savjeta mu ne daju, nego se uzdaju u njego- 
vu mudrost, kojom će zapriječiti da ga ne zadesi nikakva nevolja (quod 
aliquis casus sinister non occurret sibi). 

(Bosanski kralj Stjepan Ostoja izmirio se sa 
Sigismundom 1403; bosanska vlastela skidaju Stje 
ana Ostoju i dižu na prijestolje Tvrtka II Tvrt 
ovića, 1404.) Bosanski kralj Stjepan Ostoja bio je od prvoga časa 
svoga vladanja gorljiv privrženik napuljskoga kralja, te je svomu veli- 
komu vojvodi Hrvoju puštao maha da radi za nj u Hrvatskoj i Dalma- 
ciji. Ostoja je naime sudio kako Ladislavu neće nikada poći za rukom 
da prijeđe preko mora, te se stoga čvrsto nadao da će njega sama za- 
pasti prije ili poslije čitava Hrvatska s Dalmacijom, pa da će njima 
vladati kao nekada Stjepan Tvrtko I. Baš zato podržavao je najbolje 
odnošaje s Mletačkom Republikom, samo da ga ne bi smetala da se 
ugnijezdi u hrvatsko-dalmatinskom primorju. 

Međutim, kralj se Ostoja prevario. Što nije gotovo ni slutio, ispunilo 
se: kralj Ladislav došao u Zadar na krunidbu. Od toga časa promijenio 
je Ostoja svoju dosadanju politiku. Uzalud su ga ugarski, hrvatski i 
bosanski velikaši u Zadru očekivali da dođe na krunidbu kralja Ladi- 
slava: njega ne bi, te ne bi. Ta kako da se raduje kralju koji će potisnuti 
njegovu vlast u Hrvatskoj i Dalmaciji! K tomu je Ostoju boljelo gle- 
dajući veliku slavu i ugled do kojega se bijaše popeo njegov podanik 
Hrvoje; a još ga je ljuće zapeklo kad se pročulo da se Hrvoje ne bi 
kratio odreći patarenske vjere i prijeći na katoličku, samo kad bi ga kralj 
(Ladislav) učinio glavarom Bosne. Stoga se je Ostoja mudro klonio Za- 
dra i tamošnjih svečanosti da ne bi tim zaista priznao vrhovnu vlast kra- 
lja Ladislava, nego je odlučio opću smetnju i strah protivnika Ladisla- 
vovih upotrijebiti na svoju korist i oboriti se na Dubrovčane, koji su 
stalno odbijali njegove ponude da mu se poklone i pokore. Tim je mislio 
i dosadanje svoje saveznike uputiti da radi tobože za zajedničku stvar, 
to više jer se Dubrovnik nije htio pokoriti ni kralju Ladislavu, pače je 
Korčulane i Kotorane od toga odvraćao. 

Da bi Ostoja imao dovoljna povoda za rat, zahtijevaše od Dubrov- 
čana: prvo da mu predadu odmetnike Pavla Radišića i Pavla Klešića, 
koji bijahu pred njim u Dubrovnik pobjegli i ondje utočište našli; drugo 
da mu vrate Primorje, naime zemlju od Kurila do Stona, koje im bijaše 
sam darovao, a i druge zemlje koje im bijahu ustupila bosanska vlastela; 
napokon da razviju njegovu zastavu i da ga priznadu za svoga kralja i 
gospodara. Međutim Dubrovčani ne htjedoše ni čuti da zamijene bosan- 
skoga kralja za ugarskoga i hrvatskoga, pa tako planu u srpnju 1403. 
žestoki rat između Dubrovnika i Bosne. Kralja Ostoju pomagali su prvi 
velikaši njegova kraljevstva, kao vojvoda Sandalj Hranić, knez Pavao 
Radinović i Radič Sanković; veliki vojvoda Hrvoje nije utjecao na ra- 
tovanje, jer je u jednu ruku bio zabavljen poslovima u Hrvatskoj i Dal- 
maciji, a u drugu nije jamačno bio sporazuman s kraljem Ostojom. 

Rat između Bosne i Dubrovnika bjesnio je od srpnja do studenoga 
1403. Bosanska vojska brojila je 8000 momaka, ali sve neizvježbanih ljudi 
i novaka; Dubrovnik nasuprot imao je samo 4000 vojnika, no ti su bili 
dobro oružani i vješti veterani. Potankosti rata nisu poznate; znade se 
samo da se vojevalo oko Brgata i Šumeta. U prvi kraj bilo je Dubrov- 
čanima tijesno, tako da su 1. kolovoza 1403. poslali branječex Marina 

Budačića u Zadar te zatražili zaštite i pomoći u kralja Ladislava, vojvode 
Hrvoja i ugarskih baruna, koji se bijahu sabrali na krunidbu. Poslanik 
neka priča Ladislavu, Hrvoju i barunima »kako je netom bosanski kralj 
zatražio i pozvao Općinu dubrovačku da se njegovu Kraljevstvu Bosan- 
skomu podvrgne i pokori (subiici et subiugari), a budući da se njegovu 
zahtjevu odazvati ne htjedosmo, kralj je unatoč prisegama, po kojima 
smo s Bosnom u savezu i koje je rečeni kralj sam potvrdio, pokrenuo rat 
proti nama i udario neprijateljski sa svojim velikim ronakara na naš 
kotar dubrovački, paleći kuće i palače, sijekući vinograde i drveće, robeći 
i harajući čitavo zemljište naše, skvrneći i rušeći crkve. Ali niti zbog ovih 
šteta, a ni zbog drugih, koje bi nam se mogle nanijeti, nećemo se nikako 
odvratiti od krune ugarske«. Međutim poslanstvo je to slabo pomoglo, 
jer ni Ladislav ni sabrani oko njega baruni nisu se htjeli odazvati vapaju 
Dubrovnika, koji nije htio priznati Ladislava za svoga kralja. 

Sada se Dubrovčani obratiše na kralja Sigismunda, koji se bijaše 
nedavno vratio u svoju državu i započeo sretnu borbu sa svojim protiv. 
nicima u Ugarskoj. Već 11. kolovoza znalo se u Dubrovniku da se Sigis- 
mund sprema na pomoć svomu prevjernomu gradu, a 30. rujna 1403. 
kralj je Sigismund opetovano obećao da će što prije poslati svoju vojsku 
u donje krajeve. Uto se nasmija i bojna sreća nepokolebivoj Republici. 
Dne 9. listopada šalje Dubrovnik pismo Mlecima, u kojemu izlaže što je 
pretrpio od Bosanaca, ali se podjedno hvali kako mu »poslovi dobro 
uspijevaju proti njima« (qualiter negotia ... bene succeđdunt contra illos 
Bossinenses). 

Okretu u ratu bosansko-dubrovačkom nesumnjivo je pridonijelo 
slavodobiće kralja Sigismunda u Ugarskoj. Stjepan Ostoja našao se stoga 
tada u najvećoj neprilici. U kralja Ladislava, kojega bijaše prezreo, vije 
mogao tražiti zaklona, a još se manje mogao pouzdavati u vojvodu 
Hrvoja, koji mu je postao gotov takmac u Bosni. U ratu s Dubrovnikom 
izjalovile mu se nade: oteo doduše Republici Primorje, ali nje same nije 
svladao. A sad se mora bojati osvete dobitnika Sigismunda i zbog toga 
što mu nije htio priznavati vrhovne vlasti, a i zbog toga što se drznuo 
dirati u prevjernu Republiku njegovu. Ostavši tako osamljen, stao Ostoja 
snovati kako da se s kraljem Sigismundom izmiri i pogodi. Ta Sigismund 
bijaše 8. listopada proglasio amnestiju za sve koji bi se njemu u odre- 
đenom roku pokorili. Moguće da je Stjepan Ostoja zamolio svoga puja 
na sjeveru, mačvanskoga bana Ivana Morovića, da ga izmiri s kraljem 
Sigismundom. 

Preokret kralja Stjepana Ostoje smeo je dotadanje prijatelje i pro- 
tivnike njegove. No najviše se uzgoropadili baš Dubrovčani, pregnuvši 
svima silama da zatru svoga ljutog dušmanina. Kad su negdje u stude- 
nom 1403. dočuli da se radi o miru između Ostoje i Sigismunda, napeli 
su svu svoju diplomatsku vještinu da to osujete. U jednu ruku omrazit će 
bosanskoga kralja vojvodi Hrvoju, a u drugu prikazat će ga Sigismundu 
kao najvećega zlotvora. U tom je pogledu vrlo poučan naputak što ga je 
Dubrovačka Republika 16. studenoga 1403. dala svojim poslanicima Mi- 
hajlu Restiću i Franku Bavželiću. Oni će najprije poći vojvodi Hrvoju, 
budući da jedino kroz njegove oblasti mogu proći u Ugarsku. Kod Hrvoja 

sve će upotrijebiti da ga zavade i rastave s kraljem Ostojom. Hrvoju će 
laskati i u svemu ugađati, pače mu ponuditi da će ga izmiriti s kraljem 
Sigismundom; u drugu ruku nastojat će da ga odvrate od Ostoje. Pri- 
kazat će mu Ostoju kao najvećega nezahvalnika, kojega je baš on iz 
niska staleža podigao na kraljevsko prijestolje (come facisti lo re Ostoia 
de homo de piccola condicion che era, re et segnor); istaknut će kako u 
Ostoje nema značaja ni vjere, kako ne drži zadanih obećanja (che in 
Hostoja non e stabilita ne fermezza alguna ale soe promesse); a napokon 
će predložiti i to da se taj neharni i nezahvalni kralj skine s prijestolja. 
Od Hrvoja neka pođu poslanici u Ugarsku kralju Sigismundu i njegovim 
barunima, pa neka im izjadaju nevolje svoga rodnoga grada. Od baruna 
neka osobito potraže palatina, Šćibora Šćiborića, Franka Konjevića 
Sečena, a i mačvanskoga bana Ivaniša Morovića. Svima neka potanko 
prikažu nedjela Stjepana Ostoje, »koji se zove kraljem Bosne« (lo qual 
se dixe re de Bossina), neka nadalje pokažu listove što ih je Ostoja pisao 
Hrvoju proti Sigismundu da tako osujete izmirenje između oba vladara. 
Ako ne bi mogli mira spriječiti, neka barem nastoje u Sigismunda izra- 
diti da Ostoja naknadi Dubrovniku počinjene štete, da plati bojne troš- 
kove od 200.000 dukata i da vrati oteto mu Primorje. Nuzgredice imali su 
još poslanici zamoliti Sigismunda da daruje Dubrovačkoj Republici 
otoke Brač, Hvar i Korčulu, koje bijaše kralj Ladislav darovao splitskom 
hercegu Hrvoju. No još je značajniji za iskrenost tadanjih diplomatskih 
odnosa onaj prijedlog što su ga dubrovački poslanici imali učiniti glede 
umirenja Bosne. Ako naime kralj želi posve pokoriti 
Bosnu, neka najprije ukloni Hrvoja, a onda neka 
uspiri razmirice među ostalim barunima Bosne, 
ps neka rastrga i razdijeli kraljevstvo među one 

arune bosanske koji bi mu se pokorili. Zaista de- 
monska misao koju je Sigismund poslije i prihvatio. 

Međutim poslanici dubrovački stigoše prekasno na dvor kralja Si- 
gismunda da bi mogli osujetiti mir i sporazum između njega i bosanskoga 
kralja. Mačvanskomu banu Ivanu Moroviću bijaše već pošlo za rukom 
te je sklonio bosanskoga kralja da se sa svima svojima žiteljima pokorio 
vlasti Sigismundovoj č nostrae ... ditioni sese subiugavit) i postao nje- 
govim službenikom (familiaris nostre celsitudinis extitit effectus), po 
prilici onako kako to bijaše nekad utanačio kralj Stjepan Dabiša ugo- 
vorom u Đakovu (cum li modi uxadi avanti). Glede Republike Dubro- 
vačke bi tom prigodom određeno da uživa u Bosni sve one slobode i pra- 
va koja joj biše starijim ugovorima zajamčena, da bude u istim politič- 
kim i trgovačkim odnosima s Bosnom kao nekada za kralja Tvrtka; 
jedino Primorje ne treba joj Ostoja vratiti, budući da se Republika o nj 
ogriješila, primivši u svoje okrilje njegova odmetnika Pavla Radišića. 

Mirom, koji bi utanačen između Sigismunda i Ostoje negdje u stu- 
denom 1403, ne bijahu zadovoljni ni Dubrovčani, a ni splitski herceg 
Hrvoje. Dubrovčani ne mogoše pregorjeti Primorja, a Hrvoje ne mogaše 
oprostiti Ostoji što se pokorio ugarskomu kralju. Stoga se složiše Du- 
brovčani s Hrvojem na zator kralja Ostoje. Dubrovčani salijetahu odsad 
neprestano Sigismunda da prisili Ostoju na povratak Primorja, a Hrvoje 

stao raditi oko vlastele bosanske da zbaci s prijestolja onoga kojega 
bijaše sam na nj podigao. Dakako da ni Ostoja nije stajao skrštenih 
ruku, nego je sa svojim privrženicima gledao da odoli i Dubrovčanima i 
Hrvoju. 

Već 11. prosinca 1403. javljaju Dubrovčani Kotoranima da su pla- 
nule »velike razmirice i nesloge među Bošnjacima«. Poslije toga činilo 
se da će doći do mira, jer se 26. prosinca Dubrovčani zahvaljuju Hrvoju, 
koji im je pisao »da s kraljem bosanskim stoji na to kako bi mogla 
dobrota biti«. No već nekoliko dana poslije bili su dubrovački poslanici 
u Hrvoja u njegovu gradu Zvečaju (blizu Vrbasa), te su utanačili s njim 
15. siječnja 1404. savez s tom svrhom da se Ostoja svrgne s prijestolja, a 
mjesto njega da se podigne knez Pavao Radišić, takmac njegov u Dubrov- 
nika. Taj Pavao Radišić, valjda vojvoda ili knez patarenske vjere, bijaše 
već pred dulje vremena Ostoji nešto skrivio, pobjegao u Dubrovnik i 
našao ondje utočište. Dubrovčani su ga hvalili »da je dobar čovjek, 
mnogo uljudan, razborit«, a stalna, nepokolebiva značaja. Hrvoje utana- 
čio je s Dubrovnikom ovaj ugovor: »Mi gospodin Hrvoje, po milosti 
božjoj duk splitski i velemožni vojvoda Kraljevstva Bosanskoga i k 
tomu, i mi knez, vlastela i sva općina bogu ljubimago grada Dubrovnika 
obitujemo jedna strana drugoj, i tako stavismo i složismo svi zajed- 
no biti suprotiva kralju Ostoji na njegovu pogi 
bio i rasuće i prognanje van kraljevstva...izato 
mi Hrvoje oceli obituju dvignuti vojske naše i poslati je priz Neretvu u 
humsku zemlju i tuj va ime Hristovo projaviti i prodati Pavla Radi- 
šića kraljem dni i našom moći u vsem uzdržati ga i pomagati ga 
na svu našu silu; i mi grad Dubrovnik takoje obitujemo zajedno s gospo- 
dinom Hrvojem sve učiniti, što moremo suprotiv kralju Ostoji a u po- 
moć rečenomu Pavlu Radišiću po moru i po suhu, po svih mjestih okolo 
nas s našimi ljudmi i s inimi, Ba budemo moći nagnuti na to. I jošte 
obituje Dubrovnik gospodinu Hrvoju ... moliti našeg gospodina, privi- 
sokog kralja Žikmunda, kako da ga stavimo na svu našu moć u milost 
u rečenoga gospodina kralja, jere veće nere kralj Ostoja moći će biti 
vrijedan i koristan rečenomu našemu gospodinu.« 

Tim dakle savezom nastojalo se dvoje postići: Dubrovčane će poma- 
gati Hrvoje da bi skinuli s prijestolja Ostoju i uzvisili na nj svoga štiće- 
nika Pavla Radišića; Hrvoja pak preporučit će Dubrovčani svima silama 
svomu kralju Sigismundu da ga primi u svoju milost i da tako Ostoja 
bude lišen ma i najmanje potpore od ugarsko-hrvatskoga kralja. 

Saveznici pođoše odmah na posao. Dok su dubrovački poslanici ra- 
dili u Sigismunda proti Ostoji, sam Hrvoje s nekim velikašima Bosne 
diže vojsku i pade pod grad Bobovac, gdje je boravio kralj Ostoja sa 
ženom Kujavom i u kojem se čuvala kruna bosanska. Ostoja se nađe u 
velikoj nevolji. Uz njega pristajahu doduše vojvoda Sandalj Hranić i 
knez Pavao Radinović; no bilo da nisu ti bili na okupu i spremni, bilo 
da su imali sami kod kuće posla: oni mu ne mogoše pomoći poslati, pa 
tako ga Hrvoje čvrsto podsjedne u Bobovcu. Ostoja jedva sam umaknu, 
ostaviv ženu Kujavu i djecu u Bobovcu, te pohita u Budim pred ugar- 
skoga kralja, moleći ga ponizno i uzdišući za pomoć. Kralj ga Sigismund 

usliša i zapovjedi mačvanskomu banu Ivanu Moroviću neka skupi voj- 
sku i pođe u Bosnu da Ostoji vrati prijestolje. Hrabri i poduzetni ban 
mačvanski provali nato u Bosnu, i to sam »sa svojih šest četa i svojom 
jakom vojnom silom«, pohara zemlje i kotare Ostoji nevjernih velikaša, 
te prodre sve do Bobovca. Ondje rastjera neprijateljske čete, zauzme 
grad i smjesti u nj ugarsku posadu, koja je u njemu ostala više godina. 

Vrativši se tako Stjepan Ostoja po milosti kralja Sigismunda i s 
proma bana Ivana Morovića na svoje prijestolje, najpreča mu je želja 

ila da se izmiri sa svojim protivnicima, a osobito s Dubrovčanima, 
koje mu je jamačno preporučio sam kralj Sigismund. Ostoji bijaše zaista 
stalo da ugodi svojemu zaštitniku i dobročinitelju i da se pogodi s Du- 
brovčanima; no da bi lakše uspio, nastojaše najprije pomiriti se s Hrvo- 
jem, da bi mu bio posrednikom. Na početku ožujka 1404. bijaše opet s 
Hrvojem u potpunom skladu, a to je Hrvoje svojim prijateljima i sa- 
veznicima Dubrovčanima odmah i dojavio. Oni mu nato 14. ožujka 1404. 
odgovoriše: »Razumjesmo što vaša poštena ljubav napisa da se umiril s 
vama kralj Ostoja i da ste ga primili za gospodina, a on vas za slugu. 
Da što nam vaša ljubav piše da bismo i mi prijali mir s njime, a da vam 
poručimo, jer ćete o tom raditi i nastojati, mnogo zahvaljujemo.« Me- 
đutim je sam kralj Ostoja poslao ravno u Dubrovnik svoje ljude, nudeći 
Republici mir. Ona mu na to odgovori 14. ožujka 1404. i naprosto mu 
saopći što je kralj Sigismund naložio. »Žikmund odluči i vam po reče- 
nom poslu (poslaniku) poruči i upisa: da nam kraljevstvo ti naše zemlje 
vrati, koje smo prije ovoga rata imali i držali, koje nam je kraljevstvo ti 
sa svom Bosnom dalo i zapisalo. Vrativ nam kraljevstvo ti zemlje, da 
imamo s kraljevstvom ti žiti u ljubavi i prijazni.« Nakon dužega dogova- 
ranja s kraljem odlučiše napokon Dubrovčani da će u Bosnu poslati dva 
svoja poklisara, po imenu Marina Kabužića i Nikolu Perova Pučića, koji 
će pred »zborom bosanske gospode« ugovarati s kraljem o miru. U to 
ime dade dubrovačko vijeće svojim poslanicima 30. ožujka 1404. opsežan 
naputak. 

Dok je kralj Ostoja nastojao da se Dubrovčanima približi, gledao 
je Hrvoje kako bi neke znatnije velikaše, koji su u posljednjem ratu sta- 
jali uz Ostoju, opet s Dubrovnikom izmirio. Među njima bijahu kao naj- 
bliži susjedi dubrovački slavni vojvoda Sandalj Hranić i knez Pavao 
Radinović. Već 15. ožujka 1404. pišu Dubrovčani vojvodi Sandalju da 
su primili list od Hrvoja, u kojem je poručio da puste na slobodu Ne- 
nada, Sandaljeva čovjeka. Oni su to učinili, ali im je žao što im Sandalj 
sam nije pisao. Mole ga još da pusti njihove sužnje koji su u njega i da 
bude ljubav među njima kako je bila prije rata. Tako isto primiše Du- 
brovčani na Hrvojevu molbu i kneza Pavla Radinovića za svoga prija- 
telja i poslaše mu u to ime 26. ožujka 1404. posebno pismo, koje mu 
odnese njegov čovjek Brailo Tezalović. 

Nakon tih priprava sastade se na početku travnja »zbor bosanske 
gospode« u Visokom. Na tom su zboru bili osim Hrvoja, Sandalja Hra- 
nića i Pavla Radinovića jamačno još i ovi velikaši: vojvoda Radič San- 
ković, vojvoda Pavao Klešić, vojvoda Vukmir Jurjević i knez Radoje Ra- 

dosalić, a napokon i djed bosanske (patarenske) crkve s više strojnika. 
Ostoja iznese tegobe i zahtjeve Dubrovčana pred zbor, osobito onaj u ko- 
jem zahtijevahu da im se vrati Primorje, koje bijaše Ostoja u posljed- 
njem ratu osvojio. Kako su bosanska vlastela te zahtjeve primila, nije 
poznato, ali već 25. travnja javiše poslanici u Dubrovnik da glede po- 
vratka Primorja ne dobiše izvjesna odgovora. Nato im dade dubrovačko 
vijeće 30. travnja nalog da traže od kralja izvjestan odgovor, pa ako on 
ne bi htio vratiti Primorja, neka se odmah povrate kući. 

Dogovori među Ostojom i Dubrovnikom zaista se izjaloviše; po svoj 
prilici zbog toga što Ostoja nije htio ili mogao vratiti Primorja. Ozloje- 
đeni Dubrovčani opet se složiše s hercegom Hrvojem na propast Ostoje 
da ga liše krune, a na prijestolje bosansko podignu drugoga, sebi poćud- 
nijega vladara. Uz Hrvoja pristalo je više druge vlastele bosanske, pače 
se čini da su se taj put iznevjerili Ostoji i dotad uvijek vjerni Sandalj 
Hranić i Pavao Radinović. Već 27. svibnja 1404. pišu Dubrovčani Hrvoju: 
»Poslasmo ove listonoše k našim poklisarom na Ugre da govore gospo- 
dinu kralju Žikmundu o svih zlih djelih što nam je kralj Ostoja učinil, 
i o svem što će nam (korisno) i njemu suprotiv biti. Zato ako hoće 
gospodstvo ti štogod pisat našim poslanikom i uvježbati je da govore na 
suprotiv Ostoji, oni će govoriti.« 

Dok su Dubrovčani klevetali Ostoju pred Sigismundom, radio je 
Hrvoje proti njemu u samoj Bosni. Njegovim najviše nastojanjem zgodi 
se da je napokon velik dio bosanskih velikaša odlučio zbaciti Ostoju, te 
izabrati novoga kralja. U to ime sastadoše se vlastela bosanska na zbor; 
po svoj prilici u Visokom. Na taj zbor poslali su i Dubrovčani 28. svibnja 
1404. svoje poklisare Paskoja Rastića i Marina Bunića. Knez dubrevačli 
Nikša Žurković dao im na polasku ovaj naputak: »da otidu k Hrvoju i da 
mu čestitaju što ga je Bog osvetio od neharnoga Ostoje, i da se vladaju 
Hrvojevim savjetom; ako bude tko proglašen za kralja, neka ištu od 
njega potvrdu starih povelja; ako još nitko nije izabran, da ištu potvrdu 
od vojvode Sandalja i zbora bosanskoga s dopuštenjem patarena. Neka 
nadalje pouzdano i tajno reku Hrvoju: »Tko bolji za kralja od vas?«; 
ako on ne bi htio, da stanu za kojega Kotromanića, koji su gospoda od 
davna ili pak za onoga Pavla (Radišića), koji živi u Dubrovniku . . .« 

U zboru bosanske vlastele, koji se sastao negdje na početku lipnja, 
bijaše dakle dosta kandidata za prijestolje: sam Hrvoje, zatim Pavao 
Radišić, napokon više Kotromanića, od kojih bijaše najznamenitiji Stje- 
pan Tvrtko II Tvrtković, zakoniti sin slavne uspomene kralja Stjepana 
Tvrtka I. I baš on bi prvih dana lipnja izabran kraljem bosanskim. Ras- 
kralj Stjepan Ostoja, ostavljen od prvih velmoža države svoje, zatvori se 
u tvrdi grad Bobovac, u kojem je još od god. 1403. bila ugarska posada. 
Tu u zabiti čekaše na zgodan čas da se opet popne na prijestolje 
kraljevsko? 


2 [Nakon što je zbačen s prijestolja, Ostoja je otišao u Ugarsku i tamo zatražio 
pomoć, te se vezao uz Sigismunda. U lipnju 1404. Sigismund je poslao vojsku pod vod- 
stvom slavonskog bana Ivana Morovićkog koji je dopro do Bobovca, gdje se održala po- 
sada vjerna Ostoji, i osigurao ga za utočište Ostoji.] 

(Tvrtko IL Tvrtković prema Sigismundu, 1404— 
—1407.) »Koliko mi nahodimo u knjigah, jer od potopa svijeta nije se 
svijet toliko smel i vrtel«, tako pisahu Dubrovčani 8. kolovoza 1404. voj- 
vodi Sandalju spominjući se burnih prošlih godina. Nastupom, međutim, 
kralja Stjepana Tvrtka II činjaše se da će nastati mirnije doba, barem 
za grad Dubrovnik. Novi kralj imao je najviše zahvaliti baš hercegu i 
vojvodi Hrvoju što ga je zapalo prijestolje. Hrvoje se tim i ponosio, te 
je slavodobitno javio Mletačkoj Republici, da su »vlastela bosanska slo- 
žno zbacila Ostoju s kraljevstva i uzvisila drugoga, sina naime nekada- 
njega kralja Tvrtka«. Republika Mletačka primi međutim prilično rav- 
nodušno klicanje Hrvojevo, pače izjavi da ni o Ostoji ne zna ništa nego 
dobro kazati i da zato ne ulazi u te borbe, nego da želi dobro i mir državi 
bosanskoj. No ipak se požuri, te imenova već 3. kolovoza 1404. Stjepana 
Tvrtka za svoga građanina. 

Stjepan Tvrtko II bio je sasvim zavisan od moćnoga Hrvoja i druga 
mu Sandalja Hranića. Hrvoje je uopće bio u taj čas najugledniji i naj- 
silniji muž između Drave i Jadranskoga mora. On bijaše potpora dvaju 
kraljeva i kraljevstava. Njega bijaše napuljski kralj Ladislav još prošle 
godine imenovao hercegom ili dukom splitskim i svojim glavnim na- 
mjesnikom u Hrvatskoj i Dalmaciji, te darovao mu uz to grad Split i 
otoke Brač, Hvar i Korčulu; a sada ga preporuči isti Ladislav pismom 
od 16. lipnja 1404. mletačkomu duždu Mihajlu Stenu moleći ga da bi po- 
slanicima i pismima hercega Hrvoja, namjesnika njegova, tako tvrdo 
vjerovao kao njegovim vlastitima. 

Uzvisiv Hrvoje Tvrtka II na bosansko prijestolje, bijaše mu prva 
briga da satre moć Ostojinih pristaša u zemlji i da Bosnu izmiri s Du- 
brovnikom. Gorljivi privrženici raskralja Ostoje bijahu osobito humski 
vojvoda Juraj Radivojević i brat njegov knez Vukić. Njima bijaše u 
ožujku 1405. tako tijesno da su smjerali ostaviti svoju domovinu i otići 
u Dubrovnik sa svojim ženama i djecom. U isto vrijeme radilo se o miru 
između Dubrovnika i Bosne. Dubrovčani polagahu osobito velike nade 
u vojvodu Hrvoja i Sandalja Hranića, zato im se ulagivahu svakim na- 
činom. Dne 8. kolovoza 1404. moli dubrovački knez Nikola Gundulić 
vojvodu Sandalja da svoju ljubav prema Republici činom dokaže i da 
Dubrovniku izradi što povoljnije uvjete mira. »Tvoja vlast s božjom 
milošću velika je«, tako laska dubrovački knez vojvodi Sandalju, a k 
tomu dodaje: »Što vi hoćete, to će hotjet gospodin kralj Tvrtko i gospo- 
din herceg i sva Bosna, jer ti je bog tu milost dal da tako bude.« Tako 
isto laskaju Dubrovčani i hercegu Hrvoju u pismu od 25. ožujka 1405. 
govoreći mu: »A znamo, što ti zapovjediš u Bosni, sve će biti«; a i knezu 
Pavlu Radinoviću zahvaljuju se srdačno 23. ožujka 1405. što je njihovim 
poslanicima »bil dobri pomoćnik pri gospodinu kralju i hercegu i na 
svaki dobri put nastojal«. e 

Osobito hercegu Hrvoju i njegovim drugovima morali su Dubrovčani 
zahvaliti što je kralj Tvrtko II, boraveći na »Belih selištih u Trstivnici«, 
sklopio s njima 24. lipnja 1405. povoljan za njih mir. Svjedoci i ručnici 
toga mira bijahu vlastela: herceg splitski Hrvoje i sin mu Balša Herce- 
gović, selila Sandalj Hranić i brat mu Vukac Hranić, knez Paval Ra- 

dinović, zatim knezovi Radoje Radosalić, Radoje Dragosalić, Batić Mir- 
ković, Radosav Pribojević, Vladislav Dinjičić?*, Vuk Rogatić i Bjelica 
Bjelhanić. Kralj izjavi svoju žalost dubrovačkomu poslaniku Nikoli Gu- 
četiću »što im (Dubrovčanom) rat zada i mir privrže i pravim njim 
veliku zlobu i štetu učini povelje Ostoja, bivši kralj Bosni«, i obnađe »da 
im je suprotiv bogu i pravdi zli učinil i velike kletve pobil i zapise«; 
zatim primi Dubrovčane opet za braću i prijatelje i potvrdi im sve stare 
povelje i darovnice, a osobito onu kojom im darova kralj Ostoja Pri- 
morje od Kurila do Stona, pridodavši još sela Lisac, Imoticu i Trnovicu, 
koja spadahu u Primorje, a ne bijahu poimence spomenuta u Ostojinoj 
povelji. Napokon zapovjedi kralj Tvrtko II da se knez Vukac Hranić s 
još jednim vlastelinom bosanskim i s dva Dubrovčanina sastane na 
stanak u Konavlima ili Trebinju ili na Popovu polju, te da se ima platiti 
i vratiti sve što bi ova četiri suca odlučila da je u posljednjem ratu krivo 
uzeto i »ne po pravdi ljudem dubrovačkim«. Dubrovčani bijahu sada 
presretni. Malo zatim, 3. srpnja 1405, imenovaše braću Sandalja i Vukca 
Hranića i njihovu djecu vlastelima i vijećnicima svoje Republike, daro- 
vavši im uz to i palaču u Dubrovniku, koja je bila vojvode Radiča San- 
kovića. Tako isto imenovaše 22. rujna i samoga kralja Tvrtka 1I svojim 
vlastelinom i vijećnikom, obrekavši mu plaćati sve utanačene dohotke i 
darovavši mu u svom gradu kuću koja je prije bila Stjepana Ostoje. 

Bilo je krajnje vrijeme da se Tvrtko II Tvrtković izmirio s Dubrov- 
nikom, jer se je uto na sjeveru Bosne spremala nova bura da se na nju 
obori. Kralj Sigismund ne mogaše bosanskim velmožama nikako oprostiti 
što bijahu svrgli s prijestolja njegova štićenika Ostoju, pa se stoga oru- 
žaše za novu vojnu u Bosni. Već 26. rujna 1404. nalažu Dubrovčani svo- 
jim poslanicima da prate Sigismunda, »ako bi on pošao prema Savi ili 
primorskim stranama«. Rata te godine ne bi;*“ no zato je opet slijedeće 
godine 1405. javljao dubrovački poslanik na ugarskom dvoru svojoj Re- 
publici da se »Sigismund sprema na rat proti hercegu Hrvoju i Bosni«, 
pa je stoga vijeće dubrovačko 7. travnja o tom obavijestilo Nikolu Gu- 
četića, svoga poslanika u Bosni, sa željom da dođe do mira. Ali mira ne 
bi. I u svibnju znalo se u Dubrovniku da kralj ugarski »velike vojske 
pripravlja«. To bijaše čista istina. Dne 10. lipnja 1405. piše Sigismund iz 
Budima sucima i žiteljima grada Prešova kako mu je »potrebno s moć- 
nom svojom vojskom upraviti svoje korake prema Kraljevini svojoj 
Rami ili Bosni da se isprave i obnove međe njegove države«, pa ih zato 
poziva da mu za tu vojnu (pretextu ipsius regie nostre exercitualis expe- 
ditionis) pošalju po Simonu Rozgonu opet stotinu forinta, koje mogu 
namiriti dohotkom kraljevskih solana. Osim toga morao je kralju ustu- 
piti zagrebački biskup Eberhard svu desetinu koju je pobirao u kraljevini 
Slavoniji. Napokon je Sigismund 21. kolovoza 1405. Čakovec u Međi- 
murju založio za 48.000 forinta celjskomu knezu Hermanu. Tim načinom 
opremio je Sigismund tri vojske: jednu pod zapovijedi mačvanskoga 
bana Ivana Morovića poslao je kroz istočnu Slavoniju na banovinu 


2 [Klaić je tu napisao pogrešno Daničić.] 
% [v. bilj. 22.) 

Usoru; druga pod hrvatskim banom Pavlom Bisenom [Bessenyo] :de 
Ezdege, koji se bijaše oslobodio sužanjstva, imala je udariti dolinom 
Une, pa obraniti knezove Blagajske i osvojiti grad Bihać, u kojemu je 
bila posada kralja Ladislava | hereeca Hrvoja; treća napokon vojska pod 
Petrom Perenjom imala je stražiti na međi slavonsko-bosanskoj. 

Ali ni Bosna ne ostade skrštenih ruku, nego se pripravljaše na što 
žešći otpor. Herceg i vojvoda Hrvoje tražio je u to ime pomoći od Mle- 
taka, Dubrovnika i kralja Ladislava. Mlečane zamoli da mu ustupe dvije 
galije, na njegov trošak svim potrebnim opremljene. Republika mu do- 
duše 24. ožujka 1405. molbu odbi, budući da je bila upletena u lombar- 
dijski rat; no zato ga uvjeravaše o svojoj vsobitoj ljubavi i naklonosti, 
te ne htjede poslije prihvatiti saveza što joj ga je nudio kralj Sigismund. 
Sretniji bijaše Hrvoje u Dubrovniku. Ni taj ne pomagaše Bosnu izravno 
proti svomu zakonitomu kralju, ali otvori svoja skladišta oružja, te su 
Bošnjaci mogli kupovati oružja koliko su htjeli. Izdašnu pomcć pruži 
Hrvoju i Bosni kralj Ladislav, koji posla svoje galije pod vojvodom 
Ivanom Lusignanom u sjeverne vode Jadranskoga mora. Lusignan zauzeo 
je otok Rab, te je ondje stražio da odbije navalu Sigismundovih četa ako 

i u isti mah udarile na Dalmaciju i Hrvatsku. 

Rat kralja Sigismunda proti Bosni vodio se u drugoj polovici godine 
1405. U listopadu te godine mora da je ugarska vojska diboko prodrla u 
srce Bosne, jer je humski župan Toliša, čovjek vojvode Sandalja, pitao 
Dubrovčane bi A mogao pobjeći u njihov grad, ako bi mu bila »koja 
nevolja od ugarske vojske«. No napokon odolješe Bošnjaci svojim protiv- 
nicima. Zapadna olaka kralja Sigismunda bijaše doduše uzela jurišem 
grad Bihać, kod kojega bi smrtno ranjen sam ban Pavao Bisen. Dne 30. 
rujna 1405. izdao je pače Sigismund u Bihaću (in Byhigg) povelju; no 
poslije ne mogaše održati grada, te se njegova vojska morade vratiti 
otkud bijaše došla. Slične sreće bila je istočna vojska. I ona je isprva 
napredovala; no napokon morade uzmicati. Jedini tvrdi grad Srebrnik, 
najznatnije branište Usore uz tvrdi Dobor, dopade ruku ugarskih. Sigis- 
mundov ban Ivan Morović videći da ne bi mogao više postići, ode nato 
iz Usore, ostaviv u Srebrniku posadu pod Nikolom od Goražde i Ladisla- 
vom Silađijem da ga brane oi navala bosanskih. 

Bosna bijaše taj put spašena. No kralja Tvrtka II i Hrooja ipak je 
smetalo što je grad Srebrnik, a s njim i vojvodina Usora ostala u vlasti 
kralja Sigismunda. Tvrtko II posla nato slijedeće godine 1406. spora- 
zumno s hercegom Hrvojem, vojvodom Sandaljem Hranićem i ostalim 
velmožama mokri svoje na napuljski dvor pred kralja Ladislava, te 
ga zamoli da potvrdi državi bosanskoj stare međe kako su joj bile za 
Kulina bana, a napose međe Bosne prema Ugarskoj. Tom je molbom 
bosanski kralj smjerao od kralja Ladislava, kojega je smatrao ne samo 
vladarom Hrvatske i Dalmacije, nego i Ugarske, steći potvrdu za vojvo- 
dinu Usoru, koja je tada djelomice bila u vlasti Sigismundovih vojvoda. 
Kralj Ladislav vilo se radovao poslanstvu »predragoga rođaka«, kralja 
bosanskoga, te je 26. kolovoza Bosni potvrdio sva stara prava i međe, a 
napose njezine međe prema Ugarskoj. Videći dalje kako su netom Boš- 
njaci hrabro odbili navalu Sigismundovu i tako sve više utirali put nje- 

govoj vlasti, nagradi tom prilikom najglavnije vojvode i knezove zemlja- 
ma u Hrvatskoj i Dalmaciji. Tako pokloni 15. rujna hercegu Hrvoju či- 
tavu župu Vrhriku (Vrliku) s gradom Prozorom, koji bijaše herceg po- 
digao, zatim grad Zrin, koji pripadaše Pavlu Zrinskomu; tako isto po- 
dijeli vojvodi Sandalju Hraniću Drežnik, Cetin i Slunj, a 23. ožujka sli- 
jedeće godine 1407. dodade tomu još i znamenite gradove Ostrovicu i 
Skradin. 

Sretna obrana Bosne od sile Sigismundove nije nikoga tako pekla 
koliko raskralja Stjepana Ostoju, koji je nakon svoga pada još uvijek 
samotovao u gradu Bobovcu. Kad je Sigismund podigao vojsku da se 
obori na Bosnu, bijaše mu sinuo tračak nade da bi s pomoću njegovom 
mogao opet sjesti na prijestolje; no sada, pošto je Bosna odbila navalu 
ugarsku, mučno mu bijaše ostati sred svojih protivnika. Odluči zato 
ostaviti Bosnu. No kamo da pođe? Ta u Dubrovnik, u to utočište bosan- 

skih bjegunaca i nezadovoljnika ne mogaše poći, jer mu je nedavno 
zadao ljutih udaraca. Ipak pokuša sreću, te posla dubrovačkomu vijeću 
svoga slugu Pavla Uzinovića, moleći da ga primi u svoj grad. Vijeće se 
začudo ukaza najpripravnije, te mu već 13. rujna 1406. odgovori: »Osta- 
viv svaki zli uzrok neprijateljstva, koji je među nami bil za onuj rat, 
koju nam praviem zadaste, primismo i vam učinismo i zapisasmo da 
morete dojti s glavom i s vašimi i s vašim imanjem u naše mjesto Du- 
brovnik, i onej sloboštine na koje su vazda gospoda i vlastela Bošnjane 
prihodili i stojali.« Ostojina nakana da se iseli iz Bosne, ne bijaše isprva 
vojvodi Sandalju poćudna, ali je poslije pače zajedno s Hrvojem podu- 


2 [Ostoja je počeo pregovarati s Dubrovnikom nakon što se u Bobovac smjestio 
Pipo Spano, Šigismundov vojskovođa, koji je 1406. prodro u Bosnu, v. bilj. 26.] 

piraše. To se razabire iz dubrovačkih pisama od 26. i 27. studenoga obo- 
jici vojvodama, koji su spomenuvši kako bi Ostoja hotio »iz Bobovca izijti 
i pojti« u Dubrovnik, molili vijeće da bi njima i drugim Bošnjanima za 
ljubav opremilo jedan brigantin i poslalo ga u Drijeva na Neretvi da 
odanle preveze Stjepana Ostoju u Dubrovnik. No Ostoja kao da nije 
pravo vjerovao; zato posla drugoga slugu Stjepana Tepčića u Dubromik, 
po kojemu izruči dubrovačko vijeće 6. ožujka 1407. »gospodinu kralju 
Ostoji drugi list od slobošćine«. Uza sve to nije Ostoja pošao u Dubrov- 
nik; on je, sudeći po pismu Hrvojevu i dubrovačkom odgovoru od 1. 
travnja 1407, »sumnjao i ni se upvao u vijeće«, premda je ono odbijalo 
od sebe ovako nepovjerenje pozivajući se na prošlost: »na onuj vjeru, 
koju mu (Ostoji) smo dali i zapisali, dohodili su u Dubrovnik velika 
gospoda, kako to car Stjepan, kralj Tvrtko, ban Stjepan i mnoga ina 
gospoda braća njegova; a ine vjere ne imamo, razv& jedne, koju mu smo 
dali i zapisali pod pečatiju našom.« Vjerojatno je, međutim, da Ostoja 
tada uopće nije više kanio poći u Dubrovnik, budući da su mu stigli po- 
voljni glasi da bi se ipak naskoro mogao povratiti na prijestolje. 
Sigismund naime nije bio zadovoljan slabim uspjehom svojih voj- 
voda god. 1405,* pa se u polovici godine 1407. spremao na novu vojnu. 
Da bi lakše svoje protivnike svladao, nastojaše svakako utanačiti savez 
s Mlecima, kamo posla s tom zadaćom biskupa pečujskoga Valentina i 
svoga gorljivoga privrženika, skinutoga nadbiskupa splitskoga Andriju 
Gvalda. Ali Mleci ne htjedoše ni čuti za kakav savez, te 23. srpnja odbiše 
sve ponude. Dok su Sigismundovi poslanici nudili savez Mlecima, a 
onda pošli tražiti pomoći u pape Grgura XII, nisu ni bosanski velmože 
stajali skrštenih ruku. Još 23. lipnja god. 1407. javljahu Dubrovčani Si- 
gismundu kako su čuli »da je poslanik turski došao u Bosnu k Hrvoju, 
a onda će poći k vašemu veličanstvu da traži između vas i Hrvoja spo- 
razum s lažnim obećanjima (fictis simulationibus), te bi tako pod plaš- 
tem ugovaranja sretni pothvati (felices inceptus) vašega veličanstva ... 
otezanjem se zaustavili«. Međutim je Sigismund u kolovozu 1407. pro- 
valio u Usoru, te dolinom Bosne prodirao prema Bobovcu. Uza nj bili su 
Šćibor Šćiborić i znameniti otad Pipo de Ozora (sin Stjepana de Scolaris 
de Florentia), tada već temeški župan i načelnik kraljeve solne komore. 
Dne 3. rujna čestitala je Dubrovačka Republika kralju za »njegov sretni 
dolazak« (de la soa prospera et felice venuta) u Bosnu, a 11. rujna jav- 
ljala mu je na njegovo pismo kako je pripravila svoje brodove da mu u 
zgodno vrijeme stoje na uslugu. U tom drugom pismu Dubrovčani baš 
kliču od radosti što je »moć kraljevskoga veličanstva u sredini neprija- 
telja.« I zaista je baš toga dana, naime 11. rujna 1407, kralj Sigismund 
stajao sa svojom vojskom blizu grada Bobovca (in desćensu nostro 
campestri prope castrum Babuncz). U isto gotovo vrijeme druga je voj- 
ska njegova pod erdeljskim vojvodama (Lack de Zantho et Johannes 
Henrici de Thamasy) prodirala dolinom Vrbasa, te je ondje stajala još 


*€ [Sigismundov vojskovođa Pipo Spano prodro je 1406. do Bobovca opustošivši pola 
Bosne. I iz Bobovca je pljačkao okolicu.] 
7 [Pipo Spano se kod Bobovca pridružio Sigismundu.] 

5. listopada (in descensu nostro campestri iuxta fluvium Vrbas). Ta je 
vojska imala jamačno svladati hercega Hrvoja i osvojiti njegove zemlje. 

O samom ratovanju nema vijesti. No budući da Sigismund ni u 
jednoj povelji toga rata ne spominje niti svojih magnata ne nagrađuje, 
može se slutiti da je osobito njegova vojska slabo prošla.“ Čini se da 
Sigismund nije ni tako daleko mogao prodrijeti da bi svladao Sandalja, 
te se kroz njegovu oblast prikučio Dubrovniku. Već 29. listopada odgo- 
varaju Dubrovčani vojvodi Sandalju na njegovo pismo ovako: »i što 
pišete za gospodina kralja Žikmunda, jer pojde prčko s vsćm, volja i 
hotćnie božije bilo je i nam mnogo drago da među vi šnjimi krv ne bude 
se prolila«. A 13. studenoga opet Dubrovčani samoga Sigismunda nastoje 
da tješe radi njegove nedaće u Bosni, pa ga sjećaju »kolike su poraze, 
koliko propasti i nepodnosljivih šteta nanijele provale njegova veličan- 
stva u pojedine oblasti Bosne«. 

Međutim Sigismund nije se dao tješiti, nego je pregnuo svom sna- 
gom da jednim udarcem skrši otpornike bosanske. Ali za to je trebalo 
opsežne priprave. Već 9. prosinca 1407. nalazimo ga u Koprivnici, a 16. 
prosinca u Čakovcu; tu i na drugim mjestima spremao se za odlučni boj 
godine 1408. 


(Hrvatsko Kraljevstvo godine 1404—1408.) Povratkom 
kralja Ladislava u Napulj nisu se odmah promijenile prilike u Hrvat- 
skom Kraljevstvu. Ono je ostalo razdvojeno i podijeljeno među dva 
gospodara: u Slavoniji bila je pretežna stranka Sigismundova, dok je u 
Hrvatskoj gotovo sasvim prevladala stranka Ladislavova. Jedini knezovi 
Krbavski stajali su tu vjerno uz Sigismunda, knez pak Nikola Frankapan 
nije znao kamo da se prisloni, te je u svojoj zdvojnosti tražio zakrilje u 
Mletaka. Sam Sigismund smatrao je čitavu Dalmaciju (osim Dubrovnika) 
i najveći dio Hrvatske za izgubljene, te je u svojim kraljevskim pove- 
ljama nadbiskupiju u Zadru, kao i biskupije u Krbavi, Kninu, Ninu, 
Skradinu, Trogiru, Hvaru i Makarskoj proglasio za »ispražnjene« (va- 
cantibus), budući da su biskupi tih gradova priznavali kralja Ladislava. 
Jedino splitskoga nadbiskupa Andriju, koji je međutim boravio na nje- 
govu dvoru, i nadbiskupa dubrovačkoga ubrajao je među svoje vjerne 
prelate te ih je spominjao u svojim kraljevskim poveljama. 

Međutim nije ni Slavonija na početku godine 1404. bila posve umi- 
rena. Zagrebački biskup Eberhard Alben vratio se doduše na svoju sto- 
licu, te uz to vršio čast vrhovnoga kancelara na kraljevskom dvoru; a 
i banovi Slavonije, Dalmacije i Hrvatske, po imenu Pavao Bisen i Ladi- 
slav od Grđevca, vršili su svoju vlast u banovini Slavoniji i donekle u 
Hrvatskoj; no uza sve to bilo je još uvijek velikaša i plemića, osobito u 
istočnoj Slavoniji, koji nisu htjeli čuti za kralja Sigismunda. A takvih 
otpornika bilo je i u Ugarskoj, napose u Erdelju. Sigismund je stoga 
prvih mjeseci godine 1404. imao pune ruke posla da posve smiri Ugarsku 
i Slavoniju. On je zato 19. veljače 1404. sporazumno s prelatima, baru- 
nima i prvacima države izdao u Budimu neki dekret, kojim je ustanovio 


2 [Sigismund se na pohodu razbolio i to je pridonijelo neuspjehu pohoda.] 

način kako bi u jednu ruku okrivljeni odmetnici mogli dokazati svoju 
vjernost; u drugu kako bi se onima koji su se pokorili povratila njihova 
imanja; a u treću kako bi se imanja otela onima koji bi i dalje ustrajali 
u nevjeri. No tih otpadnika mora da je još uvijek bilo mnogo, jer je 
malo zatim, naime 13. ožujka, Sigismund izdao zapovijed nekim svojim 
vjernim velikašima, kao mačvanskomu banu Ivanu Moroviću, bivšemu 
sikulskomu grofu Petru Perenju, napokon i Nikoli de Kallo, da dignu 
svoje čete i provale u Erdelj, pa da ondje uguše bunu, koju bijahu po- 
krenuli bivši egerski biskup Toma i Stjepan Debrč sa svojim ortacima. 
Vjerni velikaši odazvaše se pozivu kraljevu te protjeraše biskupa Tomu 
u Poljsku, gdje je mnogo godina boravio dok ga kralj pomilovao. 

U isto gotovo doba kad se digla vojska na odmetnike u Erdelju 
složili se i u Slavoniji privrženici Sigismundovi da do kraja zatru svoje 
protivnike. U prvoj četvrti god. 1404. sastali se u Križevcima biskup za- 
grebački Eberhard, oba bana, po imenu Ladislav od Grđevca i Pavao 
Bisen de Ezdeghe, i mačvanski ban Ivan Morović na zbor. Ondje su 
utanačili s ostalim nazočnim velikašima i plemićima savez na obranu 
prava Sigismundovih. Zahvalni je kralj nato 4. travnja 1404. izdao u 
Požunu banu Ivanu Moroviću novu povelju, kojom je njemu potvrdio 
sve svoje prijašnje darovnice. 

Većina otpornika i u Ugarskoj i u Slavoniji oslanjala se poglavito 
na papu Bonifacija IX, nepomirljivoga protivnika kralja Sigismunda. 
Da bi i tomu stao na put, izdade Sigismund 6. travnja 1404. dekret, u 
kojem je pod prijetnjom smrtne kazne i gubitka imanja zabranio svojim 
podanicima da primaju ikakva službena pisma od papa, legata, kardinala 
i drugih sudaca ili službenika rimske stolice. Nadalje odredi da nitko ne 
smije na osnovi pisama a bez naročita dopuštenja kraljevskog primiti ili 
podijeliti duhovnu čast ili službu, budući da je to pridržala sama kruna. 
Tim i sličnim odredbama, a i oružanom rukom umio je Sigismund smi- 
riti posljednje trzaje otpora u Ugarskoj i Slavoniji. U isti mah nagrađi- 
vao je kralj vjerne svoje obilatim darovnicama da ih tako što jače k sebi 
privine. Tako je posebnom poveljom od 24. travnja vazda odane građane 
na Gradecu tik Zagreba oslobodio od plaćanja svih daća (osim tridese- 
tine) po čitavoj državi svojoj. Dne 31. kolovoza izdao je opet znamenit 
dekret od 16 članaka, kojim je uveo red i zgodne uredbe za sva kraljev- 
stva svoje krune. 

I u samoj Hrvatskoj i Dalmaciji stali su se neki vraćati pod okrilje 
kralja Sigismunda. Prvi od svih bio je knez Nikola Frankapan. On se 
bijaše tek od krajnje nužde pokorio kralju Ladislavu, pa je jedva čekao 
da se riješi njegove vlasti. Jamačno je i palatin Nikola Gorjanski, šurjak 
knežev, pridonio da se još na izmaku 1403. ili na početku 1404. Frankapan 
izmirio s kraljem Sigismundom. Za knezom Frankapanom poveli se 
žitelji grada i otoka Raba. Njima bijahu dodijale vječite razmirice, borbe 
i progoni, zbog kojih je gradska općina gotovo propala, pa odlučiše stati 
ne okrilje kojega moćnoga kneza, »podanika krune ugarske«. Kako 

nez Nikola Frankapan u jednom pismu, pisanom 26. veljače u Senju, 
pojanko pripovijeda, izabraše Rabljani baš njega za svoga »vječitoga 
neza« uz plaću od godišnjih 1000 libara; no zato im morade knez obe- 

ćati da će držati i čuvati njihove sloboštine, privilegije, običaje i štatute, 
te ih »braniti, zakriljivati i štititi«. 

Okret kneza Frankapana i grada Raba znatno oslabi vlast kralja 
Ladislava i njegova potkralja Hrvoja. Sigismund je sada imao na sjeveru 
Dalmacije moćna kneza i više otoka (Krk, Cres, Osor i Rab), a na jugu 
sasvim odanu Republiku Dubrovačku, koji su mogli mnogo smetati ne 
samo Zadru, nego i ostalim gradovima u primorju. Stoga se Ladislav za- 
brinuo i stao raditi da što više okupi svoje privrženike u Dalmaciji i 
Hrvatskoj. Osobito mu je bilo do toga da uprava primorskih gradova 
bude u što pouzdanijim rukama. U gradu Splitu namjestio Hrvoje za 
kneza posve odanoga Petricu Jurjevića od Vrbasa, koji je preko pet 
godina tu čast obnašao. U Hrvatskoj opet bio Hrvoju glavnim pomaga- 
čem šurjak njegov Ivaniš Ivanović Nelipić, a uza nj banovac Tvrtko 
Latičić i knez Ivan Mišljenović. K tomu je kralj Ladislav neprestano 
mitio svoje privrženike novim darovnicama i poveljama. Tako je pove- 
ljom od 1. travnja 1404. darovao bosanskomu kralju Ostoji polovicu od 
dohotka tridesetine u gradovima Trogiru i Šibeniku, a poveljom također 
od 1. travnja podijelio je opet knezu Dragiši od Glaža, po svoj prilici 
bratu Hrvojevu, neki posjed (Giabalic) u županiji Požeškoj, koji su 
držali Berislavići, privrženici Sigismundovi. Nadalje je 7. svibnja izdao 
povelju nadbiskupu zadarskomu, kojom mu je dopustio izvoziti svake go- 
dine do 1000 mjerova soli hez ikakve daće. Napokon je Ladislav nastojao 
sprijateljiti se s Mletačkom Republikom, da bi tako s njezinom izravnom 
pomoću mogao održati svoju državinu i obraniti svoje podanike od sile 
Sigismundove. Stoga je rado pristav na molbu Mlečana kad su od njega 
tražili neka bi pokorne mu gradove sklonio da obećaju svoju pomoć 
Mletačkoj Republici, ako bi planuo rat između nje i Genovljana. Odnosi 
između Ladislava i Republike postadoše tako prijatni i iskreni da se 
počelo snovati i o savezu protiv zajedničkih neprijatelja. Dne 16. lipnja 
1404. napisa posebno pismo mletačkomu duždu Mihajlu Stenu, kojim 
toplo preporuči Republici hercega Hrvoja, »vikara, vijećnika svoga u 
Kraljevinama Ugarskoj, Dalmaciji, Hrvatskoj i Bosni«, a i sve ostale 
privrženike svoje u rečenim Kraljevinama Bosni, Dalmaciji i Hrvatskoj, 
te podjedno zamoli dužda »da bi poslanicima i pismima spomenutoga 
hercega i namjesnika tako tvrdo vjerovao kao njegovim vlastitima«. 

Ohrabren tako kraljem Ladislavom, a potican možda potajno i Mle- 
cima, herceg je Hrvoje stao odlučno vršiti svoju vlast u hrvatsko-dalma- 
tinskom primorju. Osobito mu bijaše stalo da ovlada opet otokom i gra- 
dom Rabom. Najprije zamoli općinu grada Trogira, kojoj je tada bio 
načelnikom iuris doktor i vitez Jakov Radučić, neka pošalje u njegovo 
ime poslanika pred kneza Nikolu Frankapana i neka ga pozove da po- 
vrati grad i otok Rab. Ako ne bi knez Nikola toga htio učiniti, podići će 
na njega brodovlje dalmatinskih gradova. Trogirska općina zadovolji 11. 
ožujka 1405. molbi hercegovoj te izabere poslanike. No ti poslanici valjda 
nisu ništa obavili, jer već 17. ožujka javljaju Trogirani kralju Ladislavu 
da ih je njegov vikar, herceg splitski, pozvao da se dignu na njegove od- 
metnike (contra eius inobedientes); općina je spremna hercegu se oda- 
zvati ako joj kralj pošalje galiju, koje ona nema. Kralj se zaista zabrinuo 

za Dalmaciju, pa poslao na istočnu obalu Jadranskoga mora opet jedan 
dio svojih galija, Koje je povjerio barletskomu (barulskomu) knezu Iva- 
nu od Lusignana, svome svojaku i stricu kraljičinu. Ivan od Lusignana 
(regius vicegerens) zajedno s hercegom započeo rat proti Frankapanu i 
njegovim privrženicima. Trogirani su u tom ratu pomagali Hrvoja stri- 
jelcima, a napuljskoga kneza mornarima, kako se razabire iz zaključaka 
općinskoga vijeća u srpnju i kolovozu 1405. Ivanu Lusignanu pođe na- 
pokon za rukom te ote Frankapanu Rab i smjesti u nj napuljsku po- 
sadu. Odsad su vlast kralja Ladislava branila dva vikara: u Splitu stolo- 
vao je herceg Hrvoje, a u Zadru knez Ivan od Lusignana, koji je pod- 
jedno vršio kneževsku čast u Šibeniku. 


Kralju Sigismundu bilo je jamačno teško kad je dočuo kako je 
Hrvoje pregnuo da mu otme netom stečeni Rab. Kako se uopće tada 
spremao da satre Hrvoja, odluči istodobno s ratom u Bosni pokušati da 
obrani Frankapana i Rab. Nije nigdje zabilježeno, ali je vjerojatno da je 
Frankapanu poslao u pomoć oba bana hrvatska, Pavla Bisena de Egdeghe 
i Pavla de Peth (Pech: Pecz), nekadanjega župana stolnobiogradskoga, 
koji bijaše još u travnju prošle godine zamijenio Ladislava od Grđevca. 
Uz to je Sigismund htio da i na moru suzbije svoga napuljskoga takmaca. 
U to ime posla poslanika svoga u Mletke, moleći Republiku da stupi s 
njim u savez i da mu pomogne sa svojim brodovljem. Poslanik pripovije- 
dao je u Mlecima kako se njegov kralj spremio pokoriti Dalmaciju i u 
to ime već i skupio 50.000 ljudi (cum sit dispositus venire ad acquiren- 
dum Dalmaciam, et iam congregaverit L mille homines), ali da bi mogao 
svoj naum izvršiti, trebalo bi mu samo da utanači savez s Republikom. 
Mleci međutim bijahu se već sasvim priklonili Ladislavu, te ne htjedoše 
ni čuti za ponude njegova takmaca. Dne 3. kolovoza 1405. javiše naprosto 
Sigismundu da ne mogu ponuđena im saveza prihvatiti zbog rata s go- 
spodarom padovanskim, koji im prouzrokuje mnogo brige i troškova. Si- 
gismund nije ni sada duhom klonuo, nego se obratio na vazda vjerne 
Dubrovčane te ih je pozvao po Petru, gvardijanu krbavskomu, da se 
spreme njemu na pomoć, budući da je odlučio sam doći u primorske 
strane. O tom je međutim morao nešto načuti herceg Hrvoje, jer je brzo 
pohitao da to zapriječi. U posebnom pismu, pisanom 9. listopada 1405. na 
otoku Korčuli, spočitavao je dubrovačkomu vijeću kako je čuo da ono 
»oprema svoje galije na Dalmaciju i da primi Rab«. Na to mu je vijeće 
15. listopada otpisalo ovako: »I taj (Hrvojev) list videv nam bi mnogo 
žal i ne drago, jer bog nam jest svjedok, da o tom nijesmo mislili ni 
radili; jer smo ljudije, koje hoćemo da si s mirom počivamo i da se 
uzdržimo trgom, kako je svijetu vidomo.« Uza sve to poručilo je ipak 
5. listopada 1405. kralju Sigismundu po njegovu poslaniku Petru »da će 
mu biti na službu, koliko doseže mogućnost« kad mu s božjom pomoću 
pođe za rukom doprijeti do primorja. 


Sigismunda ne bi god. 1405. u dalmatinskom primorju, a ni njegove 
vojske u Bosni ne izvedoše svojih zadaća do kraja. No zato se potkraj 
te godine zgodilo u Budimu nešto znamenito što se poslije znatno doi- 
malo prilika u Hrvatskoj i Dalmaciji. Sigismund naime bijaše se još 

1401. zaručio s mladom Barbarom, kćerju znamenitoga i moćnoga celj- 
skog grofa Hermana. Od toga je časa još više otimala maha vlast toga 
grofa u Hrvatskoj i Ugarskoj, tako da je Herman sa svojim sinovima 
gotovo u svakom pogledu utjecao na javne poslove. Dne 3. kolovoza 1405. 
potvrdio je Sigismund svojemu budućemu tastu grad Varaždin, a malo 
dana poslije, dne 21. kolovoza, darovao mu je grad Čakovec s Međimur- 
jem za uzajmljenu svotu od 48.000 dukata. U prosincu pak iste godine, 
nekako oko Božića, slavila se u Budimu svadba kralja Sigismunda s mla- 
dom Barbarom, kćerju Hermanovom. Nije točno poznat dan vjenčanja, 
a niti to tko je kralja vjenčao i da li je bilo kakovih svečanosti, ali već 
prije 28. prosinca 1405. bila je Barbara supruga Sigismundova, jer on 
toga dana izdaje povelju Čakima s privolom i odobravanjem »prejasne 
kneginje gospođe Barbare, po Božjoj milosti kraljice rečenih kraljevina, 
naše predrage supruge« (de benevolo fauore, complacentia, voluntate et 
annuentia serenissimae principis dominae Barbarae, eadem Dei gratia 
reginae regnorum praedictorum, conthoralis nostrae charissimae). 
Kralj bijaše na svadbu i krunidbu pozvao i vazda vjerne Dubrovčane, ali 
oni ne dođoše, nego mu se 19. svibnja 1406. daljinom i tegotnošću puta 
ispričaše, te mu podjedno čestitaše. U pismu Republike čitamo uz drugo: 
»Vaše kraljevsko Veličanstvo, želeći s nama dijeliti svoj napredak i 
radosti, javlja nam nadalje običajnom dobrohotnošću da se po Božjoj 
odredbi, a po savjetu i preporuci prelata, baruna, prvaka i drugih poda- 
nika vjenčalo ( Mmatrimoniatitet sociasse) s preblagom kneginjom gospo- 
đom Barbarom, kćerju celjskoga grofa Hermana. Kad smo to čuli, vrlo 
smo se obradovali, jer smo od onoga dana kad je vaše veličanstvo obu- 
dovjelo vazda goruće željeli da bi čuli kako se vaše veličanstvo u povo- 
ljan brak udružilo. A radujemo se to više što je vaše veličanstvo našlo 
sebi takva tasta koji olakšava vama poslove, a vašim je podanicima i 
vjernima drag pomoćnik. Svi se molimo svemogućemu da udijeli vama 
svojom daljnjom milošću potomaka za sva vremena i da se s tim svojim 
potomcima vaše veličanstvo uzmogne dugo dičiti.« 

Kraljica Barbara bila je, kako ju crta suvremenik Aenea Silvio 
Piccolomini, »žena krasnoga stasa, visoka, bjeloputna« (egregii corporis 
fuit, procera, candida), te je poslije svojim razvratnim životom i vlasto- 
hlepljem zadavala mnogo jada i svojemu mnogo starijemu suprugu i 
njegovim zemljama. U početku međutim bila je ženidba kraljeva s celj- 
skom groficom korisna za njegovo vladanje. Tast kraljev Herman upro 
je sada svu snagu da pribavi svomu zetu odlučnu pobjedu i premoć ne 
samo u Ugarskoj i Slavoniji, nego i u Hrvatskoj i Dalmaciji. A to je lako 
mogao, jer je bio u svojti ne samo s poljskim kraljem, nego i s najmoć- 
nijim velikašima u Hrvatskoj, kao što su bili palatin Nikola Gorjanski, 
knez Nikola Frankapan i mnogi drugi. Svi ti postadoše sada rođaci i 
svojaci kralja Sigismunda, te su mislili da rade za svoju porodicu ako 
pomažu što izdašnije svoga kralja i rođaka. Palatin Nikola Gorjanski bio 
je sada kraljev pašanac, budući se bijaše oženio starijom sestrom kra- 
ljice Barbare; knez Nikola Frankapan bio je opet po supruzi svojoj šur- 
jak palatina, a po svojoj sinovici Elizabeti u svojti s celjskim grofovima. 


384 TREĆE DOBA 


Nikola Gorjanski bio je nadalje u svojti s knezovima Blagajskim, knez 
pak Frankapan sa Zrinskima i Kurjakovićima. 

Prva posljedica kraljeve ženidbe s celjskom groficom Barbarom bila 
je ta da je Sigismund u ožujku ili na početku travnja 1406. riješio do- 
sadanje hrvatske banove Pavla Bisena de Ezdeghe i Pavla de Pech nji- 
hove službe, te čitavo Kraljevstvo Hrvatsko povjerio svojemu tastu, 
Celjskomu grofu, pouzdanomu i iskusnomu Hermanu. Već 17. travnja 
1406. spominje se knez Herman u jednoj kraljevskoj povelji kao »ban 
Dalmacije, Hrvatske i Slavonije«, i to na prvom mjestu iza duhovnih 
dostojanstvenika, neposredno pred palatinom Nikolom Gorjanskim (do- 
mino Hermanno comite Ciliae ac Zagoriae, Dalmatiae et Croatiae prae- 
dictorum ac Sclauoniae regnorum nostrorum bano, socero nostro cha- 
rissimo). Tako je sva vlast u Hrvatskoj, ukoliko je pripadala Sigismundu, 
bila usredotočena u jednoj snažnoj desnici. Uz bana i rođaka kraljeva 
stali su svi rođaci i prijatelji Celjskih grofova. Već 21. travnja 1406. po- 
tvrđuje kralj Sigismund knezu Nikoli Frankapanu darovnicu, izdanu nje- 
govu ocu Ivanu za Cetin i Klokoč, a tim se knez Nikola još jače priljubio 
svojemu kralju i rođaku. Poslanici kneza Nikole borave baš u to vrijeme 
u Mlecima, tražeći pomoć protiv Zadrana i drugih privrženika kralja 
Ladislava u Dalmaciji, koji su neprestano udarali na zemlje i oblasti nje- 
gove (Jadratinos et alios subditos regis Ladislai, qui vigilant ad destruc- 
tionem suam et terrarum suarum). Nikola Frankapan želi još Mletačku 
Republiku skloniti da njegova šurjaka, palatina Nikolu Gorjanskoga, ime- 
nuje svojim građaninom; štoviše, on joj nudi savez sa svojim kraljem 
(unionem et ligam) proti kralju Ladislavu (contra regem Ladislaum ad 
acquisitionem terrarum Dalmacie). Mlečani doduše odbiše 26. travnja 
1406. sve ponude i molbe Frankapanove, ali ta nedaća nije ga odvratila 
da i dalje radi u Mlecima u prilog svomu kralju i rođaku. 

Poput kneza Nikole okupiše se i drugi knezovi oko bana Hermana. 
Dne 22. travnja god. 1406. izdade Sigismund u Budimu povelju knezu 
Ladislavu Blagajskom i njegovoj braći Antunu i Ivanu, kojom potvrdi 
više starijih privilegija i darovnica svojih predšasnika. U toj se povelji 
priča što su sve Blagajski pretrpjeli od hercega Hrvoja i njegovih Boš- 
njaka, jer nisu htjeli vjerom krenuti svojemu kralju i gospodaru; Ivan 
Blagajski pače dopanuo sužanjstva, te se jedino velikom ucjenom, koju 
je morao platiti Hrvoju, oslobodio veriga i tamnice. Jednake povelje do- 
bili su jamačno Zrinski i krbavski Kurjakovići, pošto su i oni mnogo 
patili od Hrvoja i njegovih ljudi. Ali najveće slavodobiće za bana Her- 
mana bilo je onda kad je dva-tri mjeseca poslije pošlo za rukom knezu 
Nikoli Frankapanu da primami u kolo Sigismundove stranke kneza Ce- 
tinskoga Ivaniša Nelipića, šurjaka Hrvoja Vukčića i jedinoga velikaša 
hrvatskoga koji je nakon odlaska Ladislavljeva ostao vjeran njegovoj 
zastavi. Nije poznato što je kneza Ivaniša Cetinskoga sklonilo da je 
ostavio svoga šurjaka i pridružio se ostalim hrvatskim knezovima; zna 
se samo da je 16. kolovoza 1406. utanačio savez s Nikolom Frankapanom, 
odlučnim privrženikom kralja Sigismunda. 2 

Otkad se knez Ivan Nelipić odvratio od svoga šurjaka Hrvoja i 
kralja Ladislava, prijetila je pogibelj da će se i ostatak Hrvatske odmet- 

nuti, pa da će napuljskoj stranci ostati samo primorski gradovi Dalma- 
cije s otocima. U to vrijeme zgodilo se da su se i bosanski kralj Tvrtko 
1I Tvrtković, herceg Hrvoje i veliki vojvoda Sandalj Hranić zabrinuli za 
istu Bosnu, te poslali u Napulj svoje poslanike, po imenu vojvodu Jurja, 
kneza Vuka i viteza Tomu, neka zamole kralja Ladislava da posebnom 
poveljom zajamči Kraljevstvu Bosanskomu stare granice njegove, kako 
su bile nekad za bana Kulina. Poslanicima bilo je jamačno izvijestiti uz 
to kralja o stanju njegove stranke u Hrvatskoj i Dalmaciji, te zatražiti 
pomoć proti Sigismundu. Ladislav je nato zaista poveljom od 26. kolo- 
voza 1406. potvrdio stare međe Bosanskoga Kraljevstva, osobito prema 
Ugarskoj, ali je podjedno stao progoniti svoje protivnike u Hrvatskoj 
te nagrađivati vjerne privrženike. Tako je 15. rujna 1406. poklonio 
Hrvoju čitavu župu Vrhriku zajedno s gradom Prozorom, koji bijaše 
Hrvoje utemeljio i sagradio, a i čitavo pleme Čubranića i plemića Ivana 
Mišljenovića, koji su u onoj župi nastavali; nadalje je Hrvoju istoga dana 
darovao grad Zrin, koji je bio dosad u vlasti Sigismundova privrženika 
Pavla Zrinskoga (rebellis nostri notorii). I Sandalj Hranić bi obilato 
nadaren. Njemu podijeli 15. rujna 1406. gradove Drežnik, Cetin i Slunj 
u Kraljevini Slavoniji, koji su pripadali Nikoli Frankapanu i Krbavskim 
knezovima, također njegovim »očitim protivnicima« i pristašama Sigis- 
munda, »nekad markgrofa Brandenburškog«. I manji plemići hrvatski i 
slavonski biše odlikovani. Ladislavu Jobračiću dade grad Brštanicu, koja 
je pripadala Ladislavu od Brštanice, a svomu vijećniku Jakovu Radu- 
čiću iz Zadra podijeli neke posjede oko Senja i Baške, koje bijaše ne- 
davno knez Nikola Frankapan silom oteo senjskomu podknežinu Davidu 
Radučiću. Međutim sve te darovnice nisu mnogo vrijedile, jer su dota- 
danji vlasnici razdanih gradova i posjeda bili dosta jaki da ih održe u 
svojoj vlasti. 

Kralj je Ladislav i dalje radio svom snagom da sačuva barem ono 
što mu bijaše u Hrvatskoj i Dalmaciji preostalo. On je zato 3. lipnja 
1406. imenovao svoga pouzdanika i rođaka Ivana od Lusignana knezom 
godova Šibenika i Trogira, samo da ih drži potpuno pouzdana ruka. 

ibenčani primiše Ivana za svoga kneza; ali Trogirani opriješe se namet- 
niku, te izabraše 1. prosinca knezom Zadranina Jakova Radučića, kojega 
zatim poslaše u Bosnu hercegu Hrvoju da ga u časti potvrdi. Mnogo su 
međutim smetale Ladislavu razmirice između pojedinih općina dalma- 
tinskih. Tako mu je brige zadavala raspra među Zadrom i Rabom radi 
Novalje na otoku Pagu. Budući da spora nije mogao ili nije htio riješiti 
herceg Hrvoje, posla Kralj zasebna suca, po imenu Benedikta de Acciaioli, 
u Dalmaciju, koji je onda u veljači 1407. sudio strankama u Zadru. Nije 
poznato kako je osuda izrečena; no nagađamo da je bila u prilog Zadra- 
nima, jer su ovi te godine izabrali za svoga kneza Ivana od Lusignana, 
kraljeva namjesnika (Joane de Lusignano dux Baruthi, regis consangui- 
neo, et in regnis Ungarie, Croatie et Dalmatie uicesgerente ac comite 
Jadre). 

Osobitu je pažnju posvetio kralj Ladislav Hrvatskoj i Dalmaciji go- 
dine 1407, kad je Sigismund spremao novu vojsku na Bosnu i Tvrtka IT. 
Najprije je hercegu Hrvoju pošlo za rukom da svoga šurjaka Ivaniša 

Nelipića opet odvrati od Sigismunda, tako da je sada čitava Hrvatska od 
Zrmanje do Neretve i dubrovačkoga kotara stajala uz Ladislava. Nakon 
toga je sam kralj Ladislav sve moguće činio da održi na okupu svoje 
privrženike. Vjernoj općini grada Šibenika, kojoj je bio knezom njegov 
vikar i rođak Ivan od Lusignana, potvrdi poveljom od 15. ožujka 1407. 
sve što joj bijaše pred više godina dosudio herceg Hrvoje, osobito pak 
kotar njezin i međe prema ostalim općinama u županijama. Dva dana 
poslije, 17. ožujka, podijeli stolnomu kaptolu šibenskomu pravo da 
smije poput ostalih kaptola hrvatskih i dalmatinskih javne isprave izda- 
vati, a i tuđe isprave svojim pečatom potvrđivati. Osobito se pak zanimao 
za velikoga vojvodu Sandalja Hranića, iza Hrvoja najsilnijega velikaša 
bosanskog. Za nj je još prošle godine molio Republiku Mletačku da mu 
ustupi grad Budvu, a sad ga je opet nadario najznatnijim gradovima u 
primorskoj Hrvatskoj, naime Ostrovicom i Skradinom, koje mu podijeli 
poveljom od 23. ožujka 1407. Istoga dana zapovjedi Julijanu de Rogerio 
iz Nucerije, svomu komesaru u stranama Dalmacije, da uvede Sandalja u 
posjed rečenih gradova. Ali i druge privrženike nagrađivaše obilato. U 
Splitu bio je knezom Hrvojev pouzdanik, po imenu Petrica Jurjević 
(Georgii) od Vrbasa. Taj se oženio plemenitom djevojkom Pelegrinom, 
jedinicom nakon smrti plemića Mateja de Cegis. Budući da se za plemen- 
štinu njezinu u selu Radošiću blizu grada Klisa otimao neki Toma 
Kurjatić (Cariacich) iz Nina, te poricao Pelegrini i njezinu suprugu 
Petrici svako pravo na taj posjed, obratio se spomenuti Petrica na kralja 
Ladislava. Taj opet zapovjedi 23. ožujka 1407. hercegu i vikaru svomu 
Hrvoju da rečenu plemenštinu u selu Radošiću doznači knezu Petrici 
Jurjeviću u ime miraza njegove supruge, što je Hrvoje 23. rujna najpri- 
pravnije i učinio. Napokon potvrdi kralj 27. srpnja 1407. plemiću Jurju 
Prodašiću iz Splita selo Osoje u županiji Kliškoj, koje mu bijaše nekad 
darovao coiivati kliški i ramski knez Ivaniš Nelipić. Značajno je da kralj 
zove u povelji svojoj kneza Ivaniša »svojim ljubljenim vijećnikom i vjer- 
nikom«. 

Nedaća kralja Sigismunda godine 1407. znatno ohrabri njegove pro- 
tivnike ne samo u Bosni, nego i u Hrvatskoj i Dalmaciji. Sluteći međutim 
posve dobro kako će Sigismund nastojati da što prije osveti sramotu 
svoju, gledahu se kolovođe napuljske stranke složiti s Mlecima u savez 
proti zajedničkomu protivniku. U prosincu 1407. boravili su u Mlecima 
omeo bosanskoga kralja Tvrtka II i hercega Hrvoja, a i cetinskoga 

neza Ivaniša, te su molili vijeće da bi primilo za građane svoje općine 
velikoga vojvodu Sandalja Hranića, kneza Pavla Radinovića, humskoga 
vojvodu Jurja Radivojevića i njegova brata Vukića. No osim toga bilo je 
poslanicima svima silama nastojati da se među Bosnom i Mlecima uta- 
nači što tjesniji savez. Vijeće mletačko odgovori 23. prosinca 1407. da 
se uža sveza između Bosne i Mletaka ne da ni pomisliti nego što već 
postoji; uostalom vijeće prihvaća takav savez kojim bi se obje stranke 
zavjerile da jedna neće podupirati protivnika druge stranke. 

Međutim se i Sigismund pripravljao za odlučan boj, koji je imao 
odlučiti daljnjom sudbinom Bosne, Hrvatske i Dalmacije. Njegovo nasto- 
janje da pridobije Mletke i da s njima u savezu satre stranku kralja 

Ladislava na kopnu i na moru, ostalo je doduše bezuspješno; no zato su 
sretniji bili njegovi poslanici na papinskom dvoru. Ti njegovi poslanici, 
po imenu kardinal i pečujski biskup Valentin, zatim bivši splitski nad- 
biskup Andrija izradiše u pape Grgura XII da je on 9. studenoga 1407. 
izdao u Sieni proglas na kršćanski svijet, kojim ga pozivaše da pođe na 
križarsku vojnu i da pomaže kralja Sigismunda (»princeps catholicus«) 
u ratu na »Turke, Arijane, Manikeje i druge nevjernike u kraljevinama 
i stranama konstantinopoljskim, u Vlaškoj, Ugarskoj, Bosni, Dalmaciji, 
Hrvatskoj, Rami, Srbiji, Galiciji, Vladimiriji, Kumaniji i Bugarskoj«. 
Svima onima, koji bi pošli na tu križarsku vojnu, obećao je papa onu 
indulgenciju koja se prije podjeljivala križarima u svetu zemlju i 
Jeruzalem. 


(Odlučni boj kod Dobora 1408; posljedice toga 
boja.) Na početku godine 1408. boravila je mlada kraljica Barbara u 
gradu Čakovcu u Međimurju, koje je nedavno zapalo oca njezina, ofa 
Hermana Celjskoga. Potkraj prošle godine bio je tu uz nju i kralj Si- 
gismund, ali je poslije pošao za poslom u Ugarsku, te ga oko 20. siječnja 
nalazimo u Košicama blizu poljske međe. Kraljica Barbara ostala u 
Čakovcu sama. Onamo bijaše došao po kraljevu nalogu poslanik slo- 
bodne općine na Gradecu kod Zagreba, po imenu Petar Šale, da obavi 
neke poslove. Šafar se zabrinuo ne zatekavši kralja na urečenom mjestu, 
pa se potužio kraljici. No ona utješi pismom od 9. siječnja 1408. posla- 
nika i građane gradačke što nema Sigismunda, »njezina preljubljenog 
supruga« (conthoralis noster predilectus), te im naloži da čekaju mirno 
na njegov povratak, a uto neka osobito pomno i brižno paze na svoj 
grad. Kad se kralj vrati, trsit će se i ona da se poslovi općine gradačke 
što povoljnije riješe. Mlada kraljica boravila je i poslije tijekom godine 
redovito u Slavoniji, pa je zamjenjivala i supruga kralja i oca bana, koji 
su bili zabavljeni drugim, zamašnijim poslovima. 


U veljači i 5. ožujka nalazimo kralja Sigismunda u Križevcima, gdje 
se bijaše sastala glavna skupština plemića županije Križevačke i Viro- 
vitičke. Uz kralja bili su redovito palatin Nikola Gorjanski i dvorski 
sudac Franko Konjević Sečenj, a jamačno i drugi državni časnici i 
dostojanstvenici. Poslije je kralj mnogo boravio u Budimu, a posljednji 
put nalazimo ga u Ugarskoj (in Nagy Ong) 20. srpnja 1408, pošto je 
nekoliko dana prije (12. srpnja) izdao znamenitu povelju Gorjanskima, 
kojom im je potvrdio golema njihova posjedovanja u dvanaest slavon- 
skih i ugarskih žuranija. U toj se povelji kaže osobito da je banska čast 
za Dalmaciju, Hrvatsku i Slavoniju ispražnjena (Dalmatiae, Croatiae 
praedictorum et Slavoniae regnorum nostrorum ... banatus honoribus 
vacantibus); ali se opet izrijekom spominje da je ta povelja izdana na 
molbu »preblage gospođe kraljice Barbare, naše predrage supruge (con- 
sortis nostrae carissimae), kćeri naime uglednoga muža i gospodina 
Hermana, kneza Celjskoga i ljubljenoga našega tasta, koje naše premile 
supruge starija sestra jest udana za rečenoga palatina Nikolu«. Prema 
svemu tomu mogli bi nagoviještati da je Sigismund, pripravljajući se na 

odlučni boj s napuljskom strankom, povjerio upravu Hrvatskoga Kra- 
ljevstva svojoj suprugi Barbari, koje je otac i onako držao velik dio 
toga kraljevstva. 

Sigismund se spremio da s velikom vojskom svojom udari na samu 
Bosnu. U isto vrijeme povjerio knezu Nikoli Frankapanu da iz Senja i 
Krka uznemiruje primorske krajeve Dalmacije, koji su priznavali kralja 
Ladislava. Knez Frankapan jedva to dočekao, te udario negdje u kolo- 
vozu 1408. na grad i otok Rab, gdje je i onako bila jaka stranka sklona 
kralju Sigismundu. Borbe oko Raba mora da su bile žestoke, jer 17. 
kolovoza zaključuje vijeće općine trogirske »da će na pomoć gradu 
Rabu (castri Arbi) poslati četrdeset ljudi u četiri barke, ako jednako 
učine drugi Dalmatinci«. Knez Frankapan međutim osvoji Rab, našto 
posla u Mletke svoga poslanika, moleći u Republike pomoć za daljnji 
rat. »Osvojio sam i dobio sam zemlju Rab«, poručuje on Mlecima, »ali 
se zbog toga Zadrani i službenici kralja Ladislava spremaju da sa svom 
silom na me udare.«_ No Mleci nisu ni snivali da bi mu u pomoć pri- 
skočili, nego su se po starom običaju 24. rujna 1408. ispričali tim da se 
ne pačaju u borbe, jer žive u miru i prijateljstvu s objema strankama. 

Uto bijaše i glavna vojska Sigismundova negdje u kolovozu 1408. 
provalila u Bosnu, po svoj prilici u Usoru, gdje su kraljevi vojvode Ni- 
kola od Goražde i Ladislav Silađi još od godine 1405. branili tvrđu 
Srebrnik od navala bosanskih. Bilo je sada ljutih borba oko Srebrnika, 
kod grada Braniča, a i kod drugih utvrda i gradova. No najžešći i odlu- 
čan boj bio je napose kod grada Dobora, koji bijahu Bošnjaci podigli 
iz praha i pepela, te ga ponovno utvrdili. No i taj put stiže ih odlučan 
poraz kod Dobora, baš kao pred četrnaest godina. Sigismund razbi bo- 
sansku vojsku i zauze grad Dobor, zarobiv pri tom samoga kralja Tvrtka 
II i mnogo bosanske vlastele. Goreći od osvete, dade zarobljenoj vlasteli, 
a bijaše ih 126," glave odrubili, te im trupla s visoke stijene doborskoga 
grada u rijeku Bosnu pobacati. Jedino kralja Tvrtka II poštedi da ga 
poslije slavodobitno povede sa sobom u Budim." 

Boj kod Dobora nije zabilježio ni jedan domaći ljetopisac ugarski. 
Hrvatski ljetopisci Šimun Klimentović i Šimun Glavić javljaju posve 
lakonički: »1405. — tada izagnaše Bošnjane Ostoju kralja iz Bosne; 
1409. — cesar Žigmunt pride v Bosnu«. Nešto opsežnije govori o tom 
njemački životopisac kralja Sigismunda, po imenu Eberhard Windeck, 
koji piše: »Znaj, kad se od Božjega narođenja brojila godina tisuću 
četirstotine i peta, pošao je kralj Sigismund u kraljevinu Bosnu (zu 
Wossen) s mnogo puka, naime sa 60.000 ljudi provalio je u kraljevstvo, 
jer se (ondješnji) kralj podigao proti njemu. Stoga je ostao u zemlji tri 
pre godine ljeti i zimi, i (napokon) je svladao kraljevinu i zasužnjio 

ralja bosanskoga i odveo ga u Budim. I dao je sto i dvadesetšestorici 
zemaljske gospode glave odrubiti i s visoke stijene kod Dobora (zu 
Tobra) pobacati iz grada u vodu. Tako je pokorio kraljevstvo ...« Ni- 


** [Prema jednom izvoru Sigismund je tada dao pogubiti 171 bosanskog vlastelina.] 
% [Tvrtko tada nije bio zarobljen. Još u početku 1409. bio je kraljem i primao du- 
brovački tribut.] 

jemca popunjuje poljski ljetopisac Diugoss ovako: »Ugarski kralj Si- 
gismund navijestio je (1408) rat na Bosansko Kraljevstvo, koje se bijaše 
odvrglo od vjernosti i pokornosti, te je s jakom silom u nj provalio. Imao 
je u svojoj vojsci mnogo odličnih i vrlih vitezova između Poljaka, kao 
što su Zaviš Crni od Rožnova, Ivan Varševski, Domarat od Kobiljana, 
Zaviš od Olješnice, Skrbko od Gore, Ivan Favorey od Grbova i mnogi 
drugi. I mnoge je gradove (castra), koji su mu se opirali, mačem osvojio, 
i mnogim Bošnjacima ili odrubio glave ili ih pobacao sa zidina. I tako 
je čitavo kraljevstvo prisilio na pokornost i plaćanje danka« ( tributum). 

Dne 2. rujna 1408. boravio je Sigismund u Đakovu, a 27. rujna pisao 
je vazda vjernoj Republici Dubrovačkoj pismo, u kojem joj je javio 
»svoj napredak i sretan uspjeh« (prosperitatis et maiestatis vestre suc- 
cessuum felicium) u bosanskom ratu. U listopadu je bio u mjestu 
Dubočcu kod Save, gdje je bio uza nj dubrovački poslanik. Dne 24. listo- 
pada otpraviše Dubrovčani čestitku slavodobitnomu kralju, ali ga ta nije 
više zatekla u Slavoniji, nego u Budimu, kamo se bijaše sa slavodobitnom 
vojskom i zasužnjenim kraljem Tvrtkom II vratio. 

Posljedice boja na Usori, a osobito kod Dobora u kolovozu 1408, 
bijahu u prvi čas kobne za Bosnu, a vrlo povoljne za kralja Sigismunda. 
Stranka napuljskoga kralja Ladislava u Bosni, Hrvatskoj i Dalmaciji 
bijaše posve svladana i razasuta. Kralj Tvrtko II dopanuo ropstva, a 
velik dio bosanske vlastele ili poginuo u boju ili opet izgubio glavu. 
Zanimljivo je da nijedan od velikih vojvoda i knezova bosanskih nije 
postradao u onim bojevima; možda ih nije bilo na Usori ili su sretno 
umakli za vremena. Osobito herceg Hrvoje i veliki vojvoda Sandalj 
Hranić, a i knez Pavao Radinović ostadoše zdravi i čitavi, možda zato 
što ih nije bilo kod Dobora, nego su kralja Sigismunda čekali u svojim 
oblastima. I hrvatski knez Ivan Nelipić iznesao je živu glavu, jer je 
valjda ostao u domovini na obranu Klisa, Knina i svoje djedovine na 
Cetini. 

Što je bilo u Hrvatskoj i Bosni protivnika Sigismundovih, sve je 
sada grnulo u Ugarsku u Budim da se pokloni slavodobitniku i da se s 
njim izmiri. Prvi je to jamačno učinio Ivaniš Nelipić, jedini knez hrvat- 
ski koji se sve dosad otimao vlasti njegovoj. Već 13. studenoga 1408. 
izdade Sigismund cetinskomu i kliškomu knezu Ivanišu povelju kojom 
mu za volju što se netom pokorio (in grazia della recente sua som- 
missione) potvrdi sve stare povelje i privilegija svojih predšasnika. 

Sigismund slavio je sada veliko slavlje u gradu Budimu, gdje je uza 
nj bila i mlada supruga njegova Barbara. Čini se da mu je baš tada ili 
nešto prije rodila kćer, Elizabetu, potonju nasljednicu ugarskoga, 
hrvatskoga i češkoga prijestolja. Kralj i kraljica proslaviše pobjedu u 
Bosni i rođenje djeteta različnim djelima milosti i milosrđa. Tako vrati 
kralj slobodu mnogima koji su poradi nevjere u tamnicama čamili. No 
trebalo je nagraditi i onu gospodu i velikaše koji su svojom vjernošću 
i požrtvovnošću pomogli kralju do pobjede. Zato kralj sporazumno sa 
suprugom svojom kraljicom Barbarom dne 12. prosinca 1408. utemelji 
zmajev red. Prozvan bi po zlatnom zmaju kojim su vitezovi kitili svoje 
grudi; pravila reda nalagala su članovima da brane kršćansku vjeru od 

pogana i krivovjeraca, da štite kraljevsku kuću od domaćih i vanjskih 
neprijatelja, ali također da uzdrže slobode i prava kraljevstva, te da se 
za njih bore. Vitezovima prvoga razreda, kojih bi broj ustanovljen na 
dvadeset i četiri, mogli su biti sami domaći svjetovni velikaši, koji su 
tim podjedno postali kraljevi tajni savjetnici; za vitezove drugoga raz- 
reda mogli su kralj i kraljica imenovati koliko ih volja, pa i tuđince. U 
zakladnoj su ispravi izbrojeni poimence vitezovi prvoga razreda, gotovo 
svi oni koji bijahu potonjih godina stekli osobitih zasluga za kralja i 
njegovo prijestolje. A to su bili: srpski despot Stjepan Lazarević, grof 
Herman Celjski i sin njegov Friderik, palatin Nikola Gorjanski, Šćibor 
Šćiborić, Ivan Tamasi i Jakov Lacković de Zantho, mačvanski ban Ivan 
Morović, severinski ban Pipo de Ozora, Nikola Seč, knez Karlo Krbav- 
ski (prije kastelan Višegrada, a sada vrhovni pokladnik kraljevski), 
Simon Konjević Sečen, knez i grof Ivan Krbavski (magistar kraljevskih 
ubrusara), Ivan Jurjev de Alsan, Petar Čeh od Levanjske varoši, bivši 
erdeljski vojvoda Nikola Čak, bivši hrvatski bani Pavao Bisen i Pavao de 
Pecz, sikulski grof Mihajlo Nadažd, marmaroški župan Petar Perenj, 
napokon Emerik Perenj i Ivan Gorjanski, brat palatinov. 

Sred slavlja kraljeva osvanu u Budimu i splitski herceg Hrvoje Vuk- 
čić, dosadanji glavni stup i pobornik kralja Ladislava. On bijaše od svoje 
supruge Jelene, sestre Ivaniša Nelipića, uzajmio »nje vlastitieh pjenezi 
šest tisuć dukatov zlatieh« te pošao k Sigismundu da se s njim pogodi. 
Kralj postupao je s njim ne kao s pobijeđenim, nego kao s prijateljem, 
te ga je odlikovao na svaki način. Potvrdio mu je sve njegove časti i 





GRB KRALJICE BARBARE. 


Ispod otvorene krune vide se dva štita. Na desnom je u žutom polju državni crni orao; lijevi štit razdi- 
jeljen je na četiri poe u kojima su ili po tri zvijezde ili po RELI BV na crvenom polju. 


z augsburške kronike Ulrika Reichenthala 14 

naslove, podijelio mu grad Split s čašću duke ili hercega, uz to mu osta- 
vio sve posjede u Hrvatskoj, osobito otok Brač, Hvar i Korčulu, zatim 
grad Omiš s Krajinom (makarskom) i Neretvom, a k tomu je iznova 
mu darovao novih imanja i gradova, među njima i grad Požegu. Napokon 
ga je izabrao i kumom (in compatrem nostrum assumendo) svoje kćeri 

i uz to ga još uvrstio među vitezove zmajeva reda. Kako Windeck piše, 
došao je u Budim i veliki vojvoda Sandalj Hranić, kojega je kralj »oso- 
bito milostivo« (gar gnediglichen) primio. 

Čitava Hrvatska bijaše se pokorila vlasti kralja Sigismunda. I pri- 
morski gradovi Dalmacije bijahu spremni priznati ga za svoga gospo- 
dara, ali se neki bojahu kralja Ladislava i njegovih galija u Zadru. Tro- 
girani zaključiše već 12. prosinca 1408. poslati svoje poslanike u Ugarsku, 
međutim toga ipak ne učiniše. Odlučniji bijahu Rabljani, koje je štitio i 
branio knez Nikola Frankapan. Njihovi poslanici stigoše negdje u po- 
lovici prosinca u Budim, našto im Sigismund 27. prosinca 1408. oprosti 
nekadanje odmetništvo i nevjeru (remissa rebellione, fellonia et nota 
infidelitatis), primi ih za svoje podanike i potvrdi im sve stare povlastice. 


Već 6. siječnja 1409. poslao je kralj Sigismund po svojemu dvorja- 
niku (familiari nostro) Pavlu Bribirskomu od plemena Šubić (potomku 
slavnog bana Pavla) iz grada Budima pismo općini grada Trogira ovoga 
sadržaja: »Ne dvojimo da ste čuli kako je utanačen mir, savez i sloga 
između nas i gospodina Hrvoja, hercega splitskoga kao i čitave Bosne 
(universitatem regni Bosnae). Stoga se ne bez razloga čudimo što poput 
ostalih gradova Kraljevina naših Dalmacije i Hrvatske niste poslali k 
nama svojih poslanika. Nadali smo se da ćete vi to učiniti spremnije i 
brže od drogi budući da smo znali da ste sačuvali tajnu vjeru nama i 
svetoj kruni našoj, premda to niste mogli javno pokazati. Stoga opomi- 
njemo našu vjernost i zapovijedamo vam kraljevskim ukazom da, pri- 
mivši ovo pismo, smjesta pošaljete nekoliko odličnika k našemu veličan- 
stvu da se s njima dogovorimo i uredimo poslove koji se tiču dobrobiti 
općine, pa da vam pošaljemo kraljevsku našu zastavu i druge znakove, 
koje ćete u znak vjernosti vaše istaknuti i časno čuvati...« I herceg 
Hrvoje radovao se što se izmirio sa Sigismundom, pa je tu svoju radost 
očitovao Dubrovčanima. Oni mu nato 9. veljače 1409. odgovoriše: »Go- 
spodstva ti milosrčno i milostivo pisanije primisno i razabrasmo, u ko- 
jem po tvojoj milosti nam tvojim prijateljem daješ znati o krasnom i, 
mnogo poštenom djelu, koje jest učinjeno među presvjetloga kralja Siž- 
munda i gospodstva ti, o tom gospod Bog vć, jesmo mnogo veseli .. .« 

Međutim se predomisliše i Trogirani. Već 2. veljače izabraše svoje 
poslanike za Ugarsku, a 7. veljače 1409. predadoše tridesetnicu i solnu 
komoru činovnicima (officialibus) kralja Sigismunda. Od 28. travnja 
spominju i ime kralja Sigismunda u javnim ispravama. Za Trogirom bi- 
jahu se poveli gradovi Nin i Šibenik, te su još prije 14. ožujka 1409. 
priznali Sigismunda za svoga gospodara. Tako ostadoše u vlasti protu- 
kralja Ladislava jedino još grad Zadar s Novigradom, Vranom i otokom 
Pagom. I ti bi se gradovi bili možda vratili u krilo Sigismundovo da ih 
nisu priječile galije i namjesnici napuljskoga kralja. 

(Ladislav Napuljski prodao Dalmaciju Mleci 
ma 9. srpnja 1409.) Kako su posljedice pobjede kod Dobora bile u 
prvi mah povoljne za vlast kralja Sigismunda, tako su poslije bile kobne 
za Ugarsku, a još više za Hrvatsku. 

Sigismund se doduše pohvalio Trogiranima da mu se pokorila čitava 
Bosna, ali tasamohvala bila je isprazna. Doduše, Hrvoje i Sandalj 
bijahu ga priznali svojim kraljem i gospodarom, ali oni ne bijahu ipa 
čitava Bosna. Velik dio naroda bosanskoga, a osobito brojna vlastela 
prave Bosne i Huma, nisu mnogo marila što su dva najodlučnija i naj- 
moćnija kneza priznala kralja Sigismunda, koji je baš tada snovao kako 
da izvede savjet Dubrovčana, pa da raskomada Kraljevinu Bosansku. 
K tomu su sinovi i rođaci pogubljenih u Doboru knezova, vojvoda i 
župana gorjeli od želje da se osvete ubojici svojih otaca i bližnjih. Tako 
se zgodi da su gospoda bosanska nakon odlaska Sigismundova iz sjeverne 
Bosne odlučila uzvisiti na prijestolje makar i svrgnutoga jednom Ostoju, 
samo da im vlada domaći kralj. Glavni kolovođe te narodne stranke bili 
su vojvoda Juraj Radivojević i brat njegov knez Vučić, vlastela humska. 
Oni su pomagali Ostoju dok je još kao raskralj boravio u Bobovcu oče- 
kujući pomoć kralja Sigismunda, a sada je bila upravo njihova poglavita 
zasluga da je još u studenom 1408. Stjepan Ostoja bio po drugi put uzvi- 
šen na kraljevsko prijestolje. Zahvalni Ostoja nagradi za to braću obi- 
lato; on im 10. prosinca 1408. podijeli Hrvojev grad Omiš s primorjem 
s jedne i druge strane Cetine, kao i s primorjem Žrnovnice, zatim Gorsku 
župu, grad Kruševac i Blatnu župu, Broćnu župu i Lučku župu s obje 
strane Neretve. 

Tako izmakne Sigismundu i opet Kraljevina Bosna s Humom, oso- 
bito kad se slijedeće godine 1409. opet od njega odmetnuo veliki vojvoda 
Sandalj Hranić. U vlasti njegovoj ostala je jedino oblast Usora, a od 
bosanske vlastele pokoravao mu se samo Hrvoje Vukčić, sva ostala »go- 
spoda rusaga bosanskoga opet hotješe i poljubiše gospodina kralja 
Ostoju za svoga gospodina«. Sigismund je poslije dizao vojske na odmet- 
nike da bi ih pokorio; ali oni stadoše dozivati u pomoć Turke i 
utriješe tako put turskoj vlasti u Bosni. 

Kudikamo veći udarac zadade vlasti Sigismundovoj napuljski kralj 
Ladislav kad je, uvidjevši da se ne može održati na istočnoj strani 
Jadranskoga mora, dne 9. srpnja 1409. prodao Mletačkoj 
Republici grad Zadar s Novigradom, Vranom i oto- 
kom Pagom, kao i sva svoja prava na čitavu ostalu 
Dalmaciju — za svotu od 100.000 dukata! 

Još godine 1403. kad je Ladislav nakon krunidbe svoje u Zadru ku- 
kavno ostavio svoje kraljevstvo i vratio se u Napulj, pročulo se u Ugar- 
skoj da je taj nevrijedni vladar namjerio prodati svoje podanike u Dal- 
maciji Mletačkoj Republici. Dne 2. prosinca 1403. pisao je kralj Sigis- 
mund iz Višegrada Mletačkoj Republici pismo, u kojem joj ovako poru- 
čuje: »Čuli smo doduše iz nesigurna izvora da kralj Ladislav nastoji dio 
Dalmacije vašemu gospodstvu predati pod stanovitim uvjetima. Ne mo- 
žemo predmnijevati da i vi o tome radite, jer vjerujemo da vi ne možete 
ništa htjeti što bi bilo proti pravu. A bilo bi zaista nepravedrio i bez 
ikakva zakonita razloga kad bi pogazili uvjete mira, koji naročito odre- 
đuje da se vi ni jednim slučajem ni prigodom nikako ne smijete pačati 
u pokrajinu Dalmaciju. Osim toga znadete da kralj Ladislav nije pravi 
vlasnik i gospodar Dalmacije, nego prije provalnik, budući da Dalmacija 

po pravu pripada kruni ugarskoj, a tu mi krunu po Bogu zakonito po- 
sjedujemo. Ako je dakle istina što smo čuli, nemojte nikako prihvatiti 
riječi (ponude) onoga kralja Ladislava... pa ćete očuvati svoju čast, a 
nama ćete ugoditi... .« 

Mlečani su doduše na to pismo Sigismundovo 29. siječnja 1404. 
izjavili da o kakvim ponudama kralja Ladislava u pogledu Dalmacije baš 
ništa ne znaju i da je sve što je Sigismund o tom načuo »daleko od svake 
istine« (ab omni veritate remote); ali sav njihov postupak daljnjih go- 
dina pokazuje da su oni već tada upravo sustavno radili kako bi se oko- 
ristili smutnjama i borbama u Ugarskoj i Hrvatskoj, te opet ugrabili 
Dalmaciju, koju bijahu mirom u Zadru izgubili. Osobito nastoje da nije- 
dan od oba takmaca ne održi pobjedu u primorju, nego da se međusobno 
tako oslabe da napokon Dalmacija kao zrela jabuka padne u njihovo kri- 
lo. Uzalud je Sigismund neprestano tražio da mu plaćaju mirom u Tu- 
rinu ugovoreni godišnji danak. Mleci ne htjedoše ni čuti o tome. Još su 
manje marili za pozive Sigismundove da stupe s njim u savez ili ligu i 
da mu pomognu sa svojim brodovljem da satre vlast svoga takmaca. 
Oni su skrštenih ruku gledali dvoboj za Dalmaciju, hineći tobož prija- 
teljstvo i ljubav obojici takmaca, a pazeći stalno da jedan ne satre dru- 
goga. Uz to su umjeli neke dalmatinske općine predobiti da su im obe- 
ćale svoju pomoć, ako bi planuo rat između Mletaka i Genovljana. 

Kad je od godine 1405. počela vlast kralja Ladislava u Dalmaciji, 
Bosni i Hrvatskoj padati, bili su Mleci spremni utanačiti s njim savez 
(unio et liga) na tri do pet godina. U isto vrijeme pomagali su objeručke 
njegove privrženike u Hrvatskoj i Bosni, kao bosanskoga kralja Tvrtka, 
hercega Hrvoja, a osobito velikoga vojvodu Sandalja Hranića. Sigismun- 
dovu privrženiku, knezu Nikoli Frankapanu nisu htjeli ni u kakvoj stvari 
biti u prilog, pače mu nisu htjeli uzajmiti novaca, premda ih je opeto- 
vano za njih molio. 

Međutim stanje kralja Ladislava u Hrvatskoj i Dalmaciji postajalo 
je sve nepovoljnije. Kad je u polovici god. 1408. Sigismund bio pokrenuo 
čitavu križarsku vojnu proti Bosni i ostalim svojim protivnicima, kralj 
se Ladislav tako prepao da je opet zatražio savez u Mletaka. Republika 
bijaše spremna utanačiti s njim savez, ali samo takav po kojemu bi se 
obje stranke obvezale da nijedna neće pomagati neprijatelje druge 
stranke. Ali od toga bilo je Ladislavu slabe koristi, on je želio da Re- 
publika brani njegov posjed u Hrvatskoj i Dalmaciji od sile Sigismun- 
dove. U polovici srpnja 1408. dođoše njegovi poslanici Franjo od Ortona 
i sudac Pandellus Malenoctis de Benevento u Mletke, te predložiše 17. 
srpnja Republici vrlo zamašnu stvar (res valde ardua et ponderosa, 
quantum aliqua alia esse posset). Stvar se u početku držala tajnom; no 
već sutradan znalo se da se radi o nekim ponudama u pogledu Dalmacije 
i Hrvatske, ukoliko pripadaju napuljskomu kralju. Vijeće zaključi toga 
dana da u ime Kristovo i majke Božje, a i u ime svoga zaštitnika sv. 
Marka, započne dogovore s napuljskim poslanicima. 

Prijedlozi međutim napuljskih poslanika razočaraše Mletačku Re- 
publiku. Kralj Ladislav mislio je tada samo na obranu pokorne mu 
Dalmacije i Hrvatske, a ni najmanje da ih pusti iz svojih ruku. Njegovi 

poslanici zamoliše 18. srpnja Mletačku Republiku »da primi oblasti Dal- 
macije, koje on drži, a osobito grad Zadar, u svoju obranu i zaštitu« 
(quod accipiamus terras Dalmacie, que tenentur per eum, et maxime 
Civitatem Jadre sub defensione et“clipeo nostro«), a on bi joj za tu 
uslugu bio spreman jedno od ovo troje učiniti: ili bi im otpustio go- 
dišnji danak što ga moraju svake godine plaćati Ugarskoj; ili bi im 
dopustio da u svako vrijeme sa svojim oružanim galijama i drugim bro- 
dovima smiju ulaziti u luku zadarsku; ili bi ih podupirao da ovladaju 
Kotorom. Ako bi Republika preuzela obranu Dalmacije, morala bi mu u 
svako vrijeme dopustiti prolaz kroz nju kad bi god htio provaliti u 
Ugarsku. 

Mleci se gotovo narugaše tima ponudama. Zar ne zna kralj što bi ih 
stajalo truda, troška, smutnja i razmirica (maxima scandaal et errores) 
kad bi se njegovoj molbi odazvali? Oni stoga neće dalje o toj stvari ni 
ugovarati, osim u tom slučaju »ako im kralj ustupi grad Zadar posve 
slobodan sa svima pravima i pravomoćjima što ih on imade u njemu i 
njegovu kotaru, nadalje i druga mjesta i zemlje koje drži u stranama 
Dalmacije, zajedno s gradom Kninom«. Mleci dakle naprosto zatražiše 
od kralja da im ustupi sve što je tada držao u Dalmaciji, te mu jamačno 
već tada poručiše što bi bili spremni njemu za to platiti. 

Nema vijesti da li je Ladislav na taj bezobziran zahtjev mletački išta 
odgovorio. Čini se da nije, jer ga je jamačno vrijeđao postupak Repu- 
blike i jer nije tada još svu nadu izgubio da bi se mogao održati u Dal- 
maciji. Vjerojatno je pače da je i daljnje dogovaranje za neko vrijeme 

prekinuo. Ali uto održao Sigismund pobjedu u Bosni, a zatim se herceg 
Hrvoje zajedno sa svojim šurom Ivanišem Nelipićem i velikim vojvodom 
. Sandaljem Hranićem odmetnuo i izmirio s kraljem Sigismundom. La- 
dislav se sada uvjerio posve da njegovoj vlasti duljega opstanka u Dal- 
maciji i Hrvatskoj nema, pa se iznova stao pogađati s Mlecima. 


Već prvih dana prosinca 1408. boravi opet njegov poslanik, sudac 
Pandellus Malenoctis de Benevento, u gradu Mlecima. On ne misli više 
predati Dalmaciju Mletačkoj Republici samo »za obranu i zaštitu«, nego 
ugovara o tom kako će kralj Ladislav posve ustupiti tu zemlju. Kralju 
nije stalo do Dalmacije, nego samo da naknadi troškove što ih je kroz 
prošle godine imao, pa traži od Republike da mu za Dalmaciju plati 
otkupninu od 300.000 dukata, a uz to neka mu se Mleci obvežu da će ga 

ustiti slobodno prolaziti kroz tu kraljevinu i opskrbljivati ga hranom 
cad god bi mu se prohtjelo navaliti na kralja Sigismunda. Ni o tim 
prijedlozima ne htjedoše Mleci da čuju. Dalmacija je opustošena ratom 
(deserte et in guerra), pa nema gotovo nikakvih dohodaka; kad bi je 
Mleci primili, stekli bi neprijatelja, te bi nedvojbeno imali golemih troš- 
kova (maximam expensam) da je obrane i održe. Uza sve to spremni su 
oni da ugode kralju, otkupiti od njega čitavu Dalmaciju i Hrvatsku 
koliko je drži, ali ne za 300.000 dukata, jer je to cijena pregolema (exces- 
siva et ultra omnem convenientiam), nego za 100.000 dukata, koje će mu 
isplatiti u četiri obroka. Prvi obrok platit će mu mjesec dana nakon 
predaje čitave zemlje, a ostale obroke u tri godine. Prolaza kroz Dalma- 
ciju u Sigismundovo kraljevstvo ne bi mu mogli onda dopustiti; ali ako 
bi Sigismund udario na Mlečane radi Dalmacije, slobodno bi bilo Ladi- 
slavu poslati svoje čete proti zajedničkomu neprijatelju. Ovako odgo- 
voriše Mleci napuljskomu poslaniku 12. prosinca 1408. 


Međutim dok je Ladislav pazario s Mlecima za Dalmaciju, nije ni 
Sigismund stajao skrštenih ruku. Pošto mu se bijahu pokorili Hrvoje i 
Ivaniš Nelipić, bijaše u njegovoj vlasti gotovo čitava Hrvatska, a i dal- 
matinski gradovi Split i Rab; a nato pregnu da predobije Trogir, Šibenik 
i Nin, a onda Zadar s Novigradom, Vranom i otokom Pagom. Da bi mu 
to lakše pošlo za rukom, imenova u početku godine 1409. za bana Hrvat. 
ske i Dalmacije krbavskoga kneza Karla Kurjakovića, muža 
posve odana i odlučna. Taj Karlo bijaše odgojen na dvoru kraljevu te je 
redom obnašao znamenite službe dvorske i druge. Još godine 1388. vršio 
je službu meštra vinotoča kraljevskih (pincernarum magister); godine 
1402. priznao je u Požunu nasljedstvo austrijskoga vojvode Albrechta 
IV. Malo zatim, kad su se god. 1403. protivnici kralja Sigismunda spre- 
mali da krune njegova takmaca, povjerio je Sigismund vjernomu knezu 
Karlu obranu Višegrada, u kojem je bila pohranjena kruna sv. Stjepana. 
Napokon je Karlo postao vrhovnim pokladnikom (thesaurarius) kraljev- 
skim, a u prosincu 1408. uvrstio ga je zahvalni Sigismund među prve 
članove netom osnovanoga zmajeva reda. Sada pak povjerio mu je baniju 
u Hrvatskoj i Dalmaciji, osvjedočen kako će Karlo sve učiniti da te 
kraljevine povrati zakonitomu vladaru. Ta kralj Ladislav bijaše pred 
više godina (1403) oteo rodu Kurjakovića grad Novigrad, koji bijahu 

dobili pomogavši spasiti kraljicu Mariju iz sužanjstva; taj je Novigrad 
tada napuljski kralj poklonio Zadranima, a ovi ga opet ustupili Guidonu 
de Matafaris. Karlo je dakle već za volju svoga roda morao nastojati da 
se vlast kralja Ladislava što prije zatre u Hrvatskoj i Dalmaciji. 

Uto se napuljski poslanik Pandellus neprestano pogađao u Mlecima 
za Dalmaciju. Zaista je nedostojno kako je s njom dražbovao. Dne 30. 
siječnja 1409. tražio je 200.000 dukata, a 4. veljače 150.000 dukata. Ali 
Mleci ostadoše stalni: oni bijahu spremni da plate 100.000 u četiri obroka. 
Usred toga pazarenja dogodi se da su se neki dalmatinski gradovi u 
veljači 1409. odmetnuli od Ladislava, te priznali Sigismunda za svoga 
kralja. Tomu je jamačno mnogo pridonio ban hrvatski Karlo Kurjaković. 
Najprije se je odmetnuo Trogir, a onda Šibenik i Nin. Kako je tim vla- 
danje kralja Ladislava u Dalmaciji bilo znatno suženo, izjavi njegov po- 
slanik u Mlecima prvih dana ožujka da bi njegov kralj s obzirom na to 
što je izgubio spomenute gradove bio spreman prodati ostatak svojega 
posjeda (Zadar, Novigrad, Vranu i otok Pag) za ponuđenih mu 100.000 
dukata. Ali sada i Mlečani potegoše natrag svoju ponudu, te izjaviše 14. 
ožujka da su za taj ostatak gotovi platiti manje, naime samo 60.000 do 
70.000 dukata, a to u tri roka! 

Ladislav se zabrinuo i pobojao da bi naskoro mogao izgubiti i Zadar 
s pripacima, prije nego se pogodi s Mletačkom Republikom. Da to za- 
priječi, odluči poslati u Dalmaciju brodove, koji bi Zadar i Pag uzdržali 
u pokornosti, a možda iznova pokorili neke odmetne gradove. Dubrovački 
trgovci, pošavši 15. veljače 1409. iz napuljskoga grada Barula (Barlette) 
u svoj zavičaj, pripovijedahu kod kuće kako se ondje spremaju četiri 
galije i dva manja broda, koje će s vojskom povesti u Zadar Ludovik 
(Alojzije) Aldemarisko, koji će kao potkralj (vicerex) stolovati u Zadru, 
te držati na okupu posljednje ostatke Ladislavove državine. On će preu- 
zeti zadaću nevjernoga Hrvoja, a uz to će u zgodno vrijeme pokušati da 
ovlada i onim gradovima koji se bijahu pokorili Sigismundu. Saznavši 
za sve te pripreme u Napuljskoj Kraljevini, požuriše se Dubrovčani te 
28. veljače 1409. obavijestiše o svemu kralja Sigismunda da bi se i on 
mogao valjano pripraviti. 

U svibnju 1409. doplovilo zaista napuljsko brodovlje do dalmatin- 
skoga primorja. Bilo je u svemu pet galija i više brigantina, kojima je bio 
zapovjednik Ludovik Aldemarisko. Oko 21. svibnja dođoše do otoka 
Hvara, gdje zarobiše više građana i živeža. Za te su građane poslije u 
Zadru neki plemići zadarski platili otkupninu od sto i sedamdeset du- 
kata, te ih je napuljski ooskealj opet pustio na slobodu. Od Hvara otplovi 
napuljsko brodovlje prema Šibeniku, gdje pohvata više barka dubrovač- 
kih građana, a zatim pođe prema Zadru da odanle širi strah i trepet po 
čitavom hrvatsko-dalmatinskom primorju od Krka do Dubrovnika. 

Dolazak novoga napuljskog brodovlja, koje se u Zadru sjedini s 
goijema Ivana od Lusignana, zaista utjera u početku u strah privrženike 

ralja Sigismunda. Neki dubrovački brodovi jedva se bijegom spasiše 
da nisu postali plijenom napuljskoga brodovlja. No odmah zatim stadoše 
se Sigismundovi gradovi i otoci spremati na što ljući otpor. Na poziv 
kraljev počeše vjerni gradovi opremati galije, galijice i bricantite, da 

onda hrvatski i dalmatinski ban Karlo Kurjaković zametne odlučni boj. 
Sam Dubrovnik opremio dvije galije, a što su ostali gradovi s hercegom 
Hrvojem i knezom Nikolom Frankapanom skupili, nije zabilježeno. Na- 
puljskomu potkralju brzo dodijali hrvatski i dalmatinski primorci, pa 
se potužio u Mlecima što ta Republika trguje s »odmetnicima i nepri- 
jateljima« (rebellium et inimicorum domini regis), zahtijevajući valjda 
i od nje da ih progoni. Ali Mletačka Republika odgovori 17. lipnja Alde- 
marisku da je njoj poglavito stalo do trgovine na Jadranskom moru, 
pa stoga ona neće nikoga progoniti tko s njom trguje; nasuprot da samo 
zato drži toliku oružanu mornaricu da osigura trgovinu između Mletaka 
i ostalih zemalja okolo Jadranskoga mora. 

Dalmatinski i hrvatski gradovi zaista se pripravljali na odlučnu 
borbu. U Trogiru bi 3. srpnja razglašeno da na glas zvona moraju svi 
građani i žitelji kotara pohitati u grad na obranu od napuljske vojske i 
neprijatelja kralja Sigismunda. Čini se da su baš Dubrovčani najviše 
radili da se opremi što veće brodovlje. Napuljski potkralj mislio je stoga 
da mu je najprije udariti na Dubrovnik, prije nego se skupi čitava mor- 
narica. Sa sedam velikih galija, jednom galijicom i dva brigantina osvanu 
on 7. srpnja kod Cavtata na jugu Dubrovnika, tobož da se ondje sastane 
s velikim vojvodom bosanskim Sandaljem. Ali Sandalja ne bi na ro- 
čištu, a napuljski potkralj oplijeni onda dubrovački kotar i odjedri uz 
Stonski rat prema Korčuli. 

To je Dubrovčanima bilo suviše. Njihovo vijeće zapovjedi 11. srpnja 
1409. svomu pomorskomu vojvodi Andriji Vučiću neka skupi čitavo bro- 
dovlje i neka odjedri do glavine Chochumeni (capo Gomena, krajnja 
točka Stonskoga rata) da potraži neprijateljsku mornaricu. Ako se na- 
mjeri na nju, neka skupi bojno vijeće koje će odlučiti ima li se udariti 
na neprijatelja. Bude li kojom srećom pobijedio Napuljce, neka se tada 
ravnim putem vrati u Dubrovnik. Ako se ne sukobi s njima, neka pođe 
na Korčulu i neka skloni žitelje da se vrate pod vlast Sigismundovu. 
S četiri galije, jednom galijicom i jednim brigantinom pođe sada Andrija 
Vučić u potjeru za Aldemariskom. Pošto mu se uz put bijahu pridružile 
i one dvije galije, koje su Dubrovčani opremili za službu kralju Sigis- 
mundu, sukobi se Vučić 13. srpnja 1409. u kanalu između Stonskoga 
rata i Korčule s napuljskom mornaricom. Zametnuo se krvavi boj, koji 
se svršio potpunom pobjedom hrabrih Dubrovčana. Teškom mukom 
spasio se na bijegu sam potkralj Aldemarisko. 

Slavodobitni Dubrovčani požuriše se, te 21. srpnja potanko opisaše 
kralju Sigismundu svoju sjanu pobjedu. Na kraju svoga izvješća predlo- 
žiše kralju neka se sada udari na Zadar. »Ako bi ostali Dalmatinci i grad 
Senj zajedno s našim dvjema galijama pohitali, pa se svi skupili pred 
gradom Zadrom, taj bi grad bio odasvud tako opasan da ne bi s otoka 
svojih mogao primati ni žetve ni drugih plodova. I stisnut ovako grad 
PNE s kopnene i morske strane ... morao bi promijeniti svoju odlu- 

Međutim već 27. srpnja znalo se u Dubrovniku da je napuljski krali 
prodao grad Zadar Mlecima i da bi svaka daljnja borba bila suvišna. 

Dok je naime potkralj Aldemarisko nastojao sačuvati svomu kralju 
ostatke njegove vlasti u Dalmaciji, boravio je sudac Pandellus još uvijek 
u Mlecima te se pogađao u ime kralja Ladislava. Već u travnju bijahu 
Mlečani spremni platiti mu za Zadar, Novigrad, Vranu i Pag, a i za sva 
prava na čitavu Dalmaciju, prvotno obećanu svotu od 100.000 dukata, i 
to 40.000 dukata odmah, čim prime spomenute gradove, a ostatak za 
dvije godine. No sada nastade pitanje hoće li ti gradovi pristati na to 
da se tako sramotno s njima pazari. U zadarskoj tvrđavi bila je napuljska 
posada, tako isto i u Vrani, pa se moglo slutiti da će se ta mjesta morati 
prilagoditi; ali Novigrad bio je u vlasti Guida de Matafaris, a na otoku 
Pagu nije bilo utvrđena mjesta, pa se moralo bojati da će se Pažani 
oduprijeti, budući da su ionako nerado snosili vlast zadarske općine. 
Napokon dodija samim Mlecima vječito krzmanje i pogađanje. Dne 20. 
svibnja 1409. izjaviše da im je već dosta toga pazarenja koje se oteglo 
reg pol godine; podjedno očitovaše da su pripravni čekati još samo do 
15. lipnja! 

Prvih dana mjeseca srpnja 1409. stiže u Mletke drugi poslanik kralja 
Ladislava po imenu Bartolomej de Duce, zamjenik velikoga komornika 
Kraljevine Sicilije. On donese sa sobom vjerodajnicu svoga kralja od 15. 
svibnja, kojom bi njemu i sucu Pandellu predana potpuna vlast da 
ugovore definitivnu prodaju Zadra i Dalmacije s Republikom Mletačkom. 
Kralj bijaše pristao na cijenu od 100.000 dukata, od kojih bi se 40.000 
isplatilo za četrdeset dana nakon predaje Zadra, a ostatak u dvije godine. 
Jedino su povjerenici kraljevi molili da im se na račun prvoga obroka 
dade 5000 dukata da bi tim isplatili napuljske plaćenike, koji su bili u 
pojedinim mjestima Dalmacije smješteni. Mlečani obećaše da će zamo- 
ljenu svotu dati čim prime grad Zadar i njegovu tvrđavu. Nato izabere 
vijeće mletačko 4. srpnja tri svoja punomoćnika, naime Nikolu Vitturija, 
Franju Cornara i Franju de Musta, da zajedno sa zastupnicima napulj- 
skoga kralja utanače definitivni ugovor. Podjedno biše istoga dana iza- 
brana tri plemića, koji će kao providuri primiti od napuljskoga potkralja 
Aldemariska upravu grada Zadra i njegove tvrđave. Samu tvrđavu preu- 
zet će dva kastelana, po imenu Petar Diedo i Bianko Lauredani, kojima 
se dobre volje pridruži Franjo Cornaro. Kastelani biše izabrani na dvije 
godine, te bi im naloženo da danju vazda jedan od njih boravi u tvrđavi, 
noću pak da uvijek oba u njoj spavaju. Još bi odlučeno da se pripremi 
jedna velika galija pod kapetanom Markom Mianom i da se na njoj 
prevezu u Zadar providuri i mletačke čete koje će preuzeti tvrđavu 
zadarsku. 

Konačni ugovor o prodaji utanačen i napisan bi u Mlecima u crkvi 
sv. Silvestra dne 9. srpnja 1409. Dužd Mihajlo Steno i Republika Mle- 
tačka kupiše njim za 100.000 dukata od kralja Ladislava svu njegovu 
tadanju državinu (Zadar $s tvrđavom i kotarom, Novigrad, Vranu i otok 
Pag) i sva njegova prava na čitavu Dalmaciju. U ispravi se kaže da je to 
Ladislav učinio »za (dobro) stanje republike i za (dobro) stanje, upravu 
i obranu rečenoga kraljevstva svoga« (Dalmacije). 

Još istoga dana otploviše napuljski poslanici preko mora da zajedno 
s potkraljem Aldemariskom priprave Zadrane i ostale podanike svoga 

kralja na promjenu vlade. Trebalo je također uputiti Guida de Matafaris, 
gospodara grada Novigrada, da ne smeta, nego da drage volje zamijeni 
napuljsku vlast s mletačkom. A napokon je trebalo zastrašiti Pažane da 
se ne odmetnu i od Zadra i od Napulja, te se opet ne sklone pod zakrilje 
kralja Sigismunda. 

Potkraj srpnja zaploviše morem i mletački providuri s budućim 
kastelanima grada Zadra i s mletačkom posadom. Ali na putu doznaše 
da je u Zadru buknula buna. Čuvši naime Zadrani da su sramotno pro- 
dani, digoše se na potkralja napuljskoga, te ga prisiliše da se sa svojim 
ljudima zatvori u gradsku tvrđavu. Nato istakoše sami zastavu sv. Marka, 
te poslaše pred providure svoga kancelara, koji izjavi da su Zadrani 
voljni priznati mletačku vlast, ali uz stalne uvjete i pogodbe, a ne kao 
prodani robovi. Mletački providuri stadoše na te vijesti u luci Cigale, te 
zapitaše 29. srpnja svoju Republiku što da učine. Stiže im odgovor da 
najprije preuzmu zadarsku tvrđavu od Napuljaca, a poslije neka nastoje 
lijepim i slatkim načinom da im se preda i sam grad. Neka kažu Zadra- 
nima kako svakako moraju preuzeti grad od Napuljaca, jer samo po nji- 
ma mogu primiti pravo na čitavu Dalmaciju. Zadrani neka se ništa ne 
boje, jer će Mleci s njima postupati kao sa sinovima, a ne kao s robo- 
vima. Ako žele kakve pogodbe, pod kojima bi se predali, neka samo po- 
šalju u Mletke svoje poslanike, pa će ondje dobiti povelju i pogodbe 
kojima će se svi radovati. Napokon ovlastiše Mleci svoje providure 3. 
kolovoza da Zadar makar i silom osvoje, ako se ne bi htio dobre volje 
pokoriti. Čini se da je združena sila mletačko-napuljska svladala ne 
samo otpor Zadrana, nego i drugih prodanih Dalmatinaca i Hrvata. 
Također i Guido de Matafaris, gospodar Novigrada, pokorio se Mlecima. 
Već 21. kolovoza 1409. nagradiše Mleci s 1200 dukata punomoćnike kralja 
Ladislava za njihove usluge, a 24. kolovoza izdadoše im i pismenu po- 
tvrdu da su od njih u potpunom redu primili Zadar, Vranu, Novigrad i 
otok Pag. 

Međutim kralj Sigismund nije nimalo bio sporazuman s tim sra- 
motnim pazarom. Još 24. srpnja bijaše u Mletke stigao njegov zasebni 
poslanik s pismom, u kojem zahtijevaše da mu razjasne što to snuju i 
šuruju s kraljem Ladislavom. Republici bijaše Sigismundova poruka do- 
šla u najnezgodniji čas, jer se baš spremaše kako će prema tajnom ugo- 
voru preuzeti grad Zadar. Ne htjede zato odgovoriti ni bijele ni crne, 
nego poruči Sigismundu da će ionako naskoro k njemu poslati svoga 
poslanika koji će ga i o tom izvijestiti. Ali poslanika ne bi, a Sigismund 
malo zatim dozna za sve što se zbilo. Gotovo bijesan, navali on sada u 
pismu od 2. kolovoza na Republiku, prijeteći joj pače da će poput kralja 
Ludovika sam s vojskom doći u Dalmaciju, te joj silom oteti prijevarom i 
izdajom dobiveni Zadar. A i s banom hrvatskim i dalmatinskim Karlom 
Kurjakovićem došla Republika u sukob radi Novigrada. 

Mleci otezahu što i kako da odgovore kralju Sigismundu. U svojoj 
neprilici ne znadijahu što da čine. Sad odlučiše da će mu na pismo odgo- 
voriti posebnim listom; dne 24. kolovoza opet zaključiše da će k njemu 
poslati dva »svečana poslanika« koji bi njegov gnjev ublažili. Ali nijedan 
plemić nije se dao na taj posao, jer je svatko bio zabrinut za rusu glavu 

svoju, premda je Sigismund zajamčio da neće ništa na žao učiniti 
njihovim poslanicima. Napokon izabraše redovnika, naime provincijala 
reda augustinaca u lombardijskoj pokrajini, po imenu Pavla Mlečanina, 
pa povjeriše njemu 21. rujna da ide pred kralja i da opravda postupak 
mletački. Možda će kralj poštedjeti sijedu glavu i haljinu redovnika. 
Pavao Mlečanin primi 28. rujna poseban naputak kako da ispriča svoju 
Republiku. Neka kaže kralju da je Republika kupila Zadar i Dalmaciju 
od »neprijatelja i protivnika njegova Veličanstva«, pa da je tim uradila 
na korist ne samo svoju, nego i za »sigurnost, hasan i čast njegovu i 
njegove države«, budući da ima sada za susjedu Mletačku Republiku, s 
kojom ga veže »iskrena ljubav i nerazlučivo prijateljstvo«. Neka nadalje 
razloži kralju koliko je Republiku stajalo truda i vremena dok je Ladi- 
slava sklonila da odustane od zahtjeva da bi mu kroz njezinu Dalmaciju 
bilo dopušteno provaljivati u Ugarsku na zator kralja Sigismunda. Pavao 
neka još dozove u pamet kralju što su Mleci uradili za oslobođenje kra- 
ljice Marije, a što za njega sama nakon kobnoga poraza kod Nikopolja. 
Stoga neka se kralj umiri i neka živi s Mlecima u daljnjem prijateljstvu. 

Ali Sigismund ne mogaše pregorjeti Zadra, to manje što su se uto 
Mlecima pokorili Rab i Nin. Poslije posegli su Mleci za Šibenikom i 
Trogirom, radeći da ovladaju čitavom Dalmacijom. To im je napokon i 
pošlo za rukom. 

PRILOG I 


IZVORI I POMAGALA ZA POVIJEST HRVATA 
U TREĆE DOBA' 
(1301—1526) 


I. ANŽUVINCI I SIGISMUND DO GUBITKA DALMACIJE 
(1301—1409) 


A. Izvori. a. Scriptores (pisci). Poglavite domaće pisce o hrvatskoj 
povjesnici četrnaestoga stoljeća sve do gubitka Dalmacije god. 1409. skupio 
i izdao je već Ivan Lučić (Lucius) u svojem monumentalnom djelu De regno 
Dalmatiae et Croatiae libri sex. Tu su redom nanizani ovi izvor-spisi: Hi- 
storia edita per Micham Madii de Barbazanis de Spa- 
lato de gestis romanorum imperatorum et summorum pontificum (novo 
izdanje s komentarom štampao je Brunelli u programu zadarske gimnazije 
za god. 1877—1878), koja opseže str. 371—380, te priopćuje uz drugo i neke 
znamenitije zgode iz povjesnice hrvatske od god. 1290. do 1330; — zatim 
Obsidionis Jadrensis libri duo od nepoznata pisca (str. 387— 
—422), u tom se spisu prikazuju zgode u Hrvatskoj i oko Zadra god. 1344— 
—1347; — nadalje Summa historiarum tabula A Cutheis de 
gestis civium Spalatinorum (Lucius, pag. 381—386), gdje se jav- 
ljaju neke zgode iz godina 1348—1371; — i napokon Memoriale Pauli 
de Paulo patritii Jadrensis (Lucius pag. 423—438) za povjesnicu 
hrvatsku god. 1371—1408. Potanku ocjenu tih četiriju izvor-spisa napisao je 
dr Rački u svojoj ovećoj studiji Ocjena starijih izvora za hrvatsku i srbsku 
povjest srednjega vieka u Književniku, I. str. 543—548, 557—562; II. 36—47 
i 47—52). Lučićem izdani spis Obsidionis Jadrensis libri duo popunjuje i 
ispravlja donekle Chronica Jadertina, sastavljena u prilog Mlecima. Latinski 
rukopis te kronike čuva se u mletačkoj knjižnici sv. Marka; no talijanski 
prijevod od Jakova Morellija štampan je u knjizi Monumenti veneziani di 
varia letteratura, Venezia 1796. (Rački u Književniku I, pag. 558 i dalje). 

Lučić [Lucius] priopćio je u svojoj historiji samo izvor-pisce iz dalma- 
tinske Hrvatske; za pisce u Slavoniji ili nije znao ili nije mario. Prvi poznati 
nam historički pisac između Gvozda i Drave je Ivan, arciđakon go 


* [Od 1899, kad je izišao ovaj svezak pa za njim i ostali, literatura je znatno porasla. Zbog 
značaja ovog izdanja u bilješkama nije upućivano na novu literaturu, niti je ovaj Prilog dopunji- 
van. Zainteresirani čitatelj naći će pregled izvora i literature u F. Šišić, Pregled povijesti hrvat- 
skoga naroda, Zagreb, 1962, Historijski zbornik, Zagreb, 1965. i The Historiography of Yugoslavia 
1965-1975, Beograd 1975.] 

rički i kanonik zagrebački, koji je u polovici XIV stoljeća sasta- 
vio djelo: Statuta capituli Zagrabiensis saeculo XIV zna- 
menito ne toliko za političku povjesnicu, koliko za kulturnu kao i za ze- 
mljopis. Statuta Ivana arciđakona, sastavljena 1334—1354, izdao je I. Krst. 
Tkalčić u zborniku Monumenta historica episcopatus Zagrabiensis, volumen 
II, Zagrabiae, 1874; a o samom piscu tih statuta i o njegovu radu pisali su 
dr Fr. Rački također u spisu Ocjena starijih izvora (Književnik, I, str. 548— 
—557) i Ivan Krst. Tkalčić pod naslovom: Ivan, arciđakon gorički, domaći 
pisac u XIV vieku (Rad Jugoslav. akademije, knjiga LXXIX, str. 71—34), 

Uz domaće pisce znatno nam pomažu i strani, a naročito ugarski. Od 
tih se potonjih osobito ističe Ivan Turčanski (Joannes de Thwrocz), pi- 
sac XV stoljeća i suvremenik kralja Matije Korvina sa svojom Chronica 
Hungarorum (štampana posljednji put u zborniku J. G. Schwandtnera, Scrip- 
tores rerum Hungaricarum I, str. 47—366). Ivan Turčanski unio je u svoju 
kroniku za XIV stoljeće dva suvremena djela, naime životopis kralja Ludo- 
vika Velikoga, kako ga je napisao njegov tajni pisar Joannes archidia- 
conus de Kikullew (u Schwandtnerovu izdanju str. 170—198), zatim 
je pretočio u prozu pjesmu, koju je ispjevao mletački kroničar Lauren- 
tius de Monacis o Karlu Dračkom (Carmen de casu illustrium regi- 
narum et de lugubri exitu Caroli Parvi), te je pridao svojoj kronici (Chroni- 
con Venetum, edidit Cornelius, Venetiis 1758). Izvadak iz Laurentija de Mo- 
nacis zaprema u Ivana Turčanskoga str. 200—212). 

Pored Ivana Turčanskoga vrijede više ili manje za hrvatsku povjesnicu 
i druge neke ugarske kronike, kao Chronicon Dubnicense, Chro- 
nicon Budense, Chronicon Pictum (Vindobonense ili Marci), 
prije krivo zvana »ilustrirana kronika Ivana Turčanskoga«. Veći dio tih kro- 
nika izdao je u novije vrijeme M. Florianus u zborniku: Historiae Hun- 
garicae fontes domestici, Pars I—IV, Lipsiae et Budapestini, 1881—1885; a 
najbolju ocjenu o svima piscima starije ugarske historije napisao je dosad 
dr Rajmund Friedrich Kaindl s naslovom Studien zu den unga- 
rischen Geschichtsquellen, I—VII, Wien 1894—1898. (u Archiv fiir oesterrei- 
chische Geschichte, Bd. LXXXI pag. 323, LXXXII, 2. p. 587, LXXXIV, 2. p. 
503, LXX XV, 2. p. 431). 

Kako su kraljevi Anžuvinci potekli iz Napulja, te mnogo ratovali u 
Napulju, a i s Mlecima, sasvim je naravno da su i talijanski ljetopisi zname- 
niti za ugarsku historiju, a donekle i za hrvatsku. Većina tih kronika štam- 
pana je u velikom zborniku sredovječnih ljetopisa, koji je izdao L. A. Mu 
ratori u 25 omašnih svezaka s naslovom: Rerum Italicarum scriptores, Me- 
diolani 1723—1751. Za povijest ugarsku i hrvatsku XIV stoljeća vrijede oso- 
bito ljetopisi: u XII tomu Raphaina Caresinija nastavak Dandolove 
kronike do god. 1388, Dominici de Gravina Chronicon de rebus in Apulia 
gestis (1333—1350), Cortusii Patavini Historia de novitatibus Paduae et 
Lombardiae (1256—1364) i dva Additamenta (1355—1391) ad chronicon 
Cortusiorum; — u XIII tomu Joannis Villani Historia universalis 
(do 1348); u XIV tomu Mathaei Villani Historia ab anno 
1348 ad anum 1364; u XV tomu Chronicon Estense; u XVII tomu 
Chronicon Patavinum auctore Andrea de Gataris, zatim Georgii 

Stellae Annales Genuenses; u XIX tomu Chronicon Tarvisinum (1368— 
—1428) auctore Andrea de Redusiis de Quero; i napokon u XXII 
tomu Vitae Ducum Venetorum (421—1493) auctore Marino Sanuto. 

Osim talijanskih izvor-pisaca obziru se na ugarske i hrvatske prilike 
također ljetopisi njemački (austrijski) i češki. Nadalje ima dosta podataka i 
u poljskim piscima, budući da su kraljevi Anžuvinci mnogo drugovali s polj- 
skim vladarima, te ih napokon i na poljskom prijestolju naslijedili. Od polj- 
skih ljetopisaca znamenit je osobito Joannes Dtugosz (Longinus) iz XV 
stoljeća, koji je uz drugo napisao i Historia Polonica u XII knjiga. 
Diugoszeva historija izdana je više puta, posljednji put u zborniku: Przez- 
dziecki Alexander, Joannis Dlugoszi Senioris opera omnia, u više svezaka, 
1863—1887. Ocjene Dtugoszeva rada napisali su Caro (J. Longinus, 1863), Zeiss- 
berg (Die polnische Geschichtsschreibung des Mittelalters, 1873), i napokon 
Bobrzynski M. i Smolka St. (Jan Dlugosz, Krakov 1893). 

Za vladanje kralja Sigismunda (1387—1437) pomažu nam naročito dva 
njemačka izvor-spisa, pisana sredovječnim njemačkim jezikom: Jesu to: 

— Windecke, Eberhard. Denkwiirdigkeiten zur Geschichte des 
Zeitalters Kaiser Sigismunds, herausgegeben von Dr. W. Altmann, Berlin 
1893. O Eberhardu Windeckeu, životopiscu cara Sigismunda, napisao je lijepu 
studiju A. Wyss: Eberhard Windeckes Buch vom Kaiser Sigismund, Leipzig 
1894. 

— Die Freien von Saneck und ihre Chronik als Grafen von 
Cilli. Erster Theil. Die Freien von Saneck und der erste Graf von Cilli, 
Zweiter Theil. Die Cillier Chronik. Text mit kritischer Einleitung 
und historischen Erliiuterungen — von Dr. Franz Krones Ritter von March- 
land. Graz 1883. 

b. Monumenta (Spomenici). Spomenika svake vrsti, osobito pove- 
lja, isprava, dopisa, listova itd. ima za hrvatsku povjesnicu XIV stoljeća ve- 
liko obilje; ali golema ta građa nije još sabrana, ni u kakvom zborniku 
(codexu) sustavno poredana ni izdana. Za hrvatsku povjesnicu XIV stoljeća 
nemamo dakle Cođex diplomaticus, kako ga je Kukuljević izdao za XII sto- 
ljeće, a ni regesta kako ih je Kukuljević sastavio za XIII stoljeće. 

Monumentalna građa za XIV stoljeće još je posve razasuta. Ima je po 
arhivima u Zagrebu, Zadru, Splitu i Dubrovniku, u Budimpešti i Beču, na- 
pokon u Mlecima, Rimu i Napulju: Od te obilate građe izdano je tek nešto; 
ostalo čeka još da se iznese na svjetlo. Poglavito zbirke dokumenata jesu ove: 
tačke republike. Knjiga I—V, Zagreb 1868—1875, opseže godine 960—1409. 
Izdane su te listine u publikacijama Jugoslavenske akademije Monumenta 
spectantia historiam Slavorum meridionalium, volumen I—V (i k tomu vo- 
lumen XXIV, koji sadržava Index rerum, personarum et locorum za volu- 
mina I—V). Ljubićeva zbirka sadržava poglavito građu iz mletačkoga arhiva; 
ali je ima također ponešto iz dvorske knjižnice u Beču, kaptolskog arhiva u 
Splitu, itd. 

— Gelcich, Josephus. Monumenta Ragusina. Libri reformationum 
(1301—1396), volumen I—V, Zagrabiae 1879—1807. U izdanju Jugoslavenske 
akademije Monumenta spectantia historiam Slavorum meridionalium (vol. 
X, XIII, XXVII, XXVIII, XXIX). 

— Theiner, A., Vetera monumenta Slavorum meridionalium, maxi- 
mam partem nondum edita, e tabulariis vaticanis depromta et collecta To- 
mus I et II, Romae et Zagrabiae, 1863—1875. 

— Tkalčić, Joannes, Monumenta historica liberae regiae civitatis 
Zagrabiae, metropolis regni Dalmatiae, Croatiae et Slavoniae. Sumptibus eius- 
dem civitatis, Volumen I (1093—1399), Zagrabiae 1889; volumen II (1400— 
1499), Zagrabiae 1895; volumen III (1500—1526), Zagrabiae 1896. 


Ovi zbornici, a i Jura regni Croatiae, Dalmatiae et Sla- 
voniae (I—II) od Ivana Kukuljevića sadržavaju tek malen dio građe za 
povjesnicu hrvatsku u XIV stoljeću. Stoga nam je služiti se stranim izda- 
njima, u kojima ima isprava za hrvatsku historiju, osobito pak bogate zbor- 
nike ugarskih povjesničara i historičkih družina. Evo ih nekoliko najglav- 
nijih: 

— Fejćr, G., Codex diplomaticus Hungariae ecclesiasticus et civilis, 
Budae, 1841—1843; osobito Tomus VIII, volumen 1—7 (doba Karla Roberta); 
Tomus IX, vol. 1—7 (doba Ludovika Velikoga); i Tomus X, volumen 1—8 
(doba kraljice Marije i Sigismunda). 

— Nagy, Imre, Codex diplomaticus Hungaricus Andegavensis (An- 
joukori okmdnytdr). Svezak I—VIII, Budapest 1878 i dalje. Opseže vladanje 
Karla Roberta i najveći dio vladanja Ludovika I Velikoga, te dopunjuje 
znatno Fejćrov zbornik (izdanje kr. ugarske akademije u Budimpešti). 

— Wenzel, Gusztav, Monumenta Hungariae historica. Magyar di- 
plomacziai emlćkek az Anjou-Korbći, III sveska, Budapest 1875—1876. Obu- 
hvaća građu iz mletačkoga, firentinskoga, napuljskoga i drugih arhiva za 
godine 1268—1396 (Izdanje kr. ugarske aakdemije u Budimpešti). 

Ova izdanja dopunjuju brojne isprave iz zbornika: Codex diplo- 
maticus comitum Zichy, koji u novije vrijeme uređuje E. Kamme- 
rer (izašlo dosad prvih šest svezaka i osmi do god. 1439), zatim Codex 
diplomaticus patrius (Hazai okmdnytđdr), dosad osam svezaka koji 
uređuju Karlo Rath i Imre Nagy. Napokon su zbornici isprava pojedinih žu- 
panija ugarskih, kao Zalajske (Zalai okmdnytdr), Šopronske (Soproni ok- 
mdnytdr) itd. Građa za odnose Republike Dubrovačke prema Hrvatskoj i 
Ugarskoj počev od god. 1358. sabrana je u zborniku: Gelcich, Jozsef, 
Diplomatarium relationum reipublicae Ragusanae cum regno Hungariae, Bu- 
dapest 1887 (s uvodom od Lj. Thallćczyja). 

Za crkvenu povjesnicu ugarsku, a donekle i hrvatsku znameniti su još 
ovi zbornici: 

— Theiner, Aug., Vetera monumenta historica Hungariam sacram 
illustrantia, maximam partem nondum edita, e tabulariis Vaticanis deprom- 
pila collecta ac serie chronol. disposita, 2. volum, Romae 1859—1860. 

— Monumenta Vaticana historiam regni Hungariae illustrantia, 
Series I, Tom. I—VI, Series II, Tom I et II, Budapest 1884—1891. Osobito su 
znamenite prve serije tomus I (Rationes collectorum pontificiorum in Hun- 
garia 1281-—1375), tomus II (Acta legationis cardinalis Gentilis 1307—1311), 
tomus III, (Bullae Bonifacii IX, 1389—1396),-i tomus IV, (Bullae Bonifacii 
IX, 1396—1404). 

U najnovije vrijeme sprema se Jugoslavenska akademija znanosti 
i umjetnosti u Zagrebu, da priredi i izdade Codex diplomaticus za povijest 
hrvatsku XIII i XIV stoljeća. Taj će zbornik u prvom redu sadržavati obi- 
latu građu što je ima akademija, zatim isprave zemaljskoga i kaptolskoga 
arhiva u Zagrebu, a onda neobjelodanjene još isprave drugih, stranih arhiva. 
Od godine 1899. izlazi u Zagrebu također Vjestnik kr. hrvatsko-slavonsko- 
-dalmatinskog zemaljskog arkiva, kojemu je poglavita zadaća da izdaje štam- 
pom građu za hrvatsku historiju. 


B. Pomagala. Više ili manje obaziru se na historiju Hrvata u XIV sto- 
ijeću njemački historičari, koji se bave historijom Austrije (Austro-ugarske 
monarhije). Između njih ističe se naročito Fr. Krones, a još više A. 
Huber u svojem izvrsnom djelu Geschichte Oesterreichs (Zweiter Band, 
Gotha 1885, str. 70—92, 194—246, 324—372). 


Hrvatskom historijom bave se također opsežno ugarski povjesni- 
čari počev od Katone pa do Fessler-Kleina ido Szalay-Bar6- 
tija. Najnovije djelo mađarske historiografije, milenijska povjesnica A 
magyar nemzet tčrtenete pod glavnom redakcijom Š. Szila- 
gyja prikazuje u trećem svesku (Budapest 1895) doba Anžuvinaca i kralja 
Sigismunda. Partiju o Anžuvincima napisao je A. Pć6r, a o Sigismundu i 
zetu njegovu Albrechtu G. Sch&nherr. Por izdao je već prije toga mo- 
nografiju o Ludoviku I Velikomu, koju madžarska kritika uvelike hvali; zatim 
je napisao čitav niz rasprava i studija iz historije ugarske i hrvatske u 
XIV stoljeću. 


I hrvatski povjesničari počev od Lučića [Lucius] pa do Smiči- 
klasa bave se potanko dobom Anžuvinaca i kralja Sigismunda. Lučić za- 
vršio je svoje djelo god. 1409, naime onim momentom kad je Dalmacija po- 
stala plijenom Mletačke Republike. 

Glavne monografije i rasprave koje su mi služile pri pisanju moje histo- 
rije jesu: 

— Gruber, Dane, Obsjedanje Zadra po Mletčanih god. 1311—1313, 
Vijenac, 1882, str. 530, 545, 562, 578. 

— Gruber, Dane, Nelipić, knez cetinski i kninski. Povjesna raz- 
prava. Zagreb 1886. 

— Thallćezy, Lj., dr., Prilog k životopisu Mladina Šubića, bana bo- 
sanskoga, Glasnik zemaljskog muzeja u Bosni i Hercegovini V, 1893, str. 
5—10. ' 

— Tkalčić, Ivan, Odpor i buna radi desetine u biskupiji zagre- 
bačkoj u XIV vieku, Rad jugoslavenske akademije, knjiga XLIX. 

— Klaić, Vjekoslav, Hrvatski knezovi od plemena Šubić do god. 
1347, Zagreb 1897. 

— Gruber, Dane, Vojevanje Ljudevita I u Dalmaciji sa hrvatskimi 
velmožami i sa Mletčani od početka njegova vladanja pa do osamgodišnjega 
primirja sa Mletčani, Izvješće kr. velike gimnazije u Požegi god. 1887—1888. 

— Huber, Alfons, dr., Ludwig I. von Ungarn und die ungarischen 
Vasallenliinder, Archiv fiir_ oesterreichische Geschichte, Wien 1885, Band 
LXVI p. 3—44. 


408 PRILOG 1 


— Ruvarac, Ilarion, Banovanje Tvrtka bana (1353—1377), Glas- 
nik zem. muzeja u Bosni i Hercegovini VI, 1894, p. 225—240. — Zatim: tri 
dodatka k raspravi Banovanje Tvrtka bana (Glasnik VI, p. 611—620). 

— Matković, Petar, dr., Prilozi k trgovačko-političkoj historiji re- 
publike dubrovačke, Rad jugoslav. akademije VII, 1869, str. 180—266. 

— Mitis, Silvio, La Dalmazia ai tempi di Lodovico il Grande re 
d' Ungheria, Annuario dalmatico, anno IV, Zara 1887, pag. 1—141. 

— Jireček, Konstantin, dr., Srbsky car Uroš, krdl Vikašin a 
Dubrovčane, Časopis musea kr4lovstvi českćho, 1886, Ročnik LX, str. 3—26, 
241—276. 

— Novaković, Stojan, Srbi i Turci XIV i XV veka. Istorijske 
studije o prvim borbama s najezdom turskom pre i posle boja na Kosovu, 
Beograd 1893. 

— Rački, Franjo, dr., Pokret na slavenskom jugu koncem XIV i 
početkom XV stoljeća, Rad jugoslav. akademije, knjiga II—IV (Monumental- 
na studija). 

— Rački, Franjo, dr., Boj na Kosovu. Uzroci i posljedice, Rad ju- 
gosl. akademije, knjiga XCVII od god. 1889, str. 1—68. 

— Huber, Alfons, dr., Die Gefangennehmung der Koniginnen Eli- 
sabeth und Maria von Ungarn und die Kimpfe Sigismund's gegen die neapo- 
litanische Partei und die iibrigen Reichsfeinde in den Jahren 1386—1395, 
Archiv fiir oesterreichische Geschichte, Wien 1865, Band LXVI, p. 509—548. 

— šišić, Ferdo, pl., Bitka kod Nikopolja (25. septembra 1396), hi- 
storijska rasprava, Glasnik zemaljskog muzeja u Bosni i Hercegovini VIII, 
1896, pag. 49—95. 

— Radonić, Jovan, Der Grossvojvode von Bosnien Sandalj Hranić 
Kosača Archiv fiir slavische Philologie, 1897, XIX Band, p. 380—465). 

1. (Prilog 1) Paulus banus Croatorum et dominus Bosne, omnibus Christi 
fidelibus, quibus expedit, presentes litteras inspecturis, salutem in omnium 
saluatore. Quum digne petentium desideriis dignum est nos facile prebere 
consensum et ea que in tempore fuerint, ne simul cum tempore labantur, 
expedit vt patrocinio litterarum roborantur. Hinc est, quod ad uniuersorum 
notitiam harum serie volumus peruenire, quod consideratis dignis et justis 
petitionibus egregii prouidi et sapientis viri domini Marci Michaelis, hono- 
rabilis Arbensis comitis, nec non iudicum, consiliariorum et uniuersorum eius- 
dem ciuitatis, omnes terras, possessiones, pascua et nemora, que vel quas in 
dominio nostro habent et possident, eisdem et eorum heredibus heredumque 
successoribus, secundum quidem in eorundem priuilegiis, regalibus et bana- 
libus, tam de castro Iablanc quam de aliis plenius continetur perpetuo et 
irreuocabiliter pacifice et quiete cum omnibus suis pertinentiis habendas, 
possidendas et tenendas sine contradictione aliqua per nos et nostros succes- 
sores in perpetuum confirmamus, collaudamus, approbamus atque iure 
perpetuo et irreuocabili robaramus. In cuius rei memoriam et maiorem fir- 
mitatem presentes litteras concessimus sigilli nostri munimine roboratas. 
Datum Scardone die quarto intrante Ianuario. Anno domini MCCCVII. 

Na pečatu od voska vidi se grb bana Pavla (orlovo krilo u štitu s kaci- 
gom) i natpis: S(igillum) Pauli Breberii comitis tocius Sclauonie (b)ani. 

Otisak toga pečata nalazi se u Klaićevoj »Povijesti Hrvata«, knjiga I, 
prilog 26. 


2. (Prilog 4) Karolus dei gratia Hungarie, Dalmacie, Croatie, Rame, Se- 
ruie, Gallicie, Lodomerie, Cumanie, Bulgarieque rex, princeps Salernitanus et 
honoris ac montis sancti Angeli dominus omnibus Christi fidelibus presentem 
paginam inspecturis salutem in domino sempiternam. Ea que a principibus 
aguntur vel conferentur, iustis titulis et racionabilibus causis intervenien- 
tibus litterarum solent testimonio communiri, ne a memoria posterorum 
simul cum labente tempore elabantur; proinde ad universorum noticiam 
harum serie volumus pervenire, quod cum Egydius, filius Gregorii de Athyna, 

heredum destitutus solacio decesisset, et ius patronatus quod idem in mo- 
nasterio sancte Crucis de Syrimia ordinis fratrum sancti Benedicti habebat, 
ex eo in nostras manus regias de iure et regni consuetudine ab antiquo 
aprobata extitisset deuolutum et ad nostram pertineret collacionem, magister 
Michael filius Stephani de Morothi dilectus et fidelis aule nostre iuvenis, ad 
nostram accedens presentiam, prepositis et declaratis sue fidelitatis serviciis, 
predictum ius patronatus monasterii sancte crucis sibi et Clementino ac 
Stephano fratribus suis dari a nobis et conferi perpetuo postulauit. Nos si- 
quidem considerantes fidelitates et preclara servicia ipsius magistri Mychae- 
lis, que nobis et sacre corone seu regno nostro in diversis expedicionibus 
nostris, locis et temporibus oportunis a primeuo infancie sue tempore in 
feruore fidelitatis non sine effusione sui sanguinis exhibuit et inpendit, que 
quia propter sui pluralitatem inseri presentibus sunt laboriosa et legentibus 
tediosa, hoc solum ad informacionem ceterorum inseruisse sufficciat decla- 
ratum; nam cum Matheo filio Petri, quondam notorio infidele nostro, in 
infidelitate sua claudente diem extremum vite sue castrum nostrum Thyrin- 
chyn nominatum per Stephanum Boemum, consobrinum eiusdem, contra 
nostram maiestatem rebelliter detineretur occupatum et nos obsedentes ip- 
sum castrum expugnaremus: idem magister Mychael sub eodem castro viri- 
liter dimicans nobis intuentibus ictu sagitte fuit crudeliter uulneratus, et 
alias suis graciosis serviciis in conspectu nostre maiestatis studuit multipli- 
citer complacere, pro quibus omnibus licet ipse magister Mychael pociori 
donacionis beneficio a nobis dignus foret et nos sibi confere plura intenda- 
mus, tamen nunc votis eiusdem benignitate regia occurentes, ut ceteri eius 
exemplo ad fidelitatis opera exercenda deuotius inuitentur, pernotatum ius 
patronatus monasterii sancte crucis de Syrimia integraliter et in toto nichil 
excipendo ex inde eo modo, quo ad ipsum magistrum Egydium pertinuisse 
dinoscitur, dedimus, donauimus et contulimus prelatis magistro Mychaeli, 
Clementino et Stephano, filiis Stephani corumque heredibus et heredum suc- 
cessoribus perpetuo et irreuocabiliter possidendum, tenendum pariter et ha- 
bendum, transferentes in eosdem ius patronatus antedictum sine preiudicio 
alieno, ita ut idem monasterium cum suis populis, iobagionibus, vassallis, 
possessionibus, villis et iuribus universis tutele, protectioni et indempni 
conservacioni ipsorum Mychaelis, Clementini et Stephani et eorumdem poste- 
ritatum tamquam verorum et legitimorum patronorum suorum commissi a 
modo subiaceant, et eisdem debitum ius patronatus in omnibus teneantur 
perhempniter exhibere. In cuius rei memoriam firmitatemque perpetuam 
presentes concessimus litteras dupplicis sigilli nostri noui sacri et autentici 
munimine roboratas. Datum per manus discreti viri magistri Ladyslai, Alben- 
sis ecclesie prepositi et aule nostre vicecancelarii, dilecti et fidelis nostri, 
priđie nonas februarii anno domini millesimo CCC* vicesimo tercio, regni 
autem nostri anno similiter vicesimo tercio. Venerabilibus patribus dominis 
Bolezlao sancte Strigoniensis et fratre Ladyzlao Colocensis, ac fratre Petro 
Spaletane archyepiscopis, Johanne Nitriensi, Nicolae Jauriensi, Georgio de 
sancto Ireneo, Ladyzlao Quinqueecclesiensi, Ivanka Varadiensi, Benedicto 
Chanadyensi, Andrea Transilvano, Herrico Vesprimiensi et Chanadino Agri- 
ensi episcopis, ecclesias dei feliciter gubernantibus; magnificis viris Philippo 
valatino comite Scepusyensi et de Wywar, Demetrio magistro tavarnicorum 

nostrorum, comito Bachyensi et de Trynchen, Thoma voywoda Transilwano 
comite de Zonuk, Nicolao bano tocius Sclavonie comite Supruniensi et de 
Komarun, Lamperto iudice curie nostre comite Chanadyensi et Nitriensi, 
Mykch iudice curie domine regine karissime consortis nostre comite de 
Sarus et de Zemlyn, Dyonisio magistro dapiferorum nostrorum castellano de 
Myhald, Gregorio magistro pincernarum nostrorum, Johanne magistro pincer- 
narum domine regine comite de Weureuche, Nicolao comite Symigiensi, Lau- 
rencio comite Zaladyensi, Paulo bano de Machou comite Syrimiensi de Vol- 
kow et de Budrugh, Johanne comite de Barana, Ladyzlao comite Tholnensi et 
aliis quam pluribus regni nostri comitatus tenentibus et honores. 

3. (Prilog 7) Nos Lodovicus, Dei Gratia Rex Hungarie, significamus 
presentium per tenorem memorie commendantes. Quod ciuibu$ et hospitibus 
nostris sub castro Krapyna existentibus et commorantibus, ac ad eosdem 
convenientibus, hanc libertatem de liberalitate regia duximus faciendam. 
Quod quicunque de ipsis ciuibus et hospitibus tria iugera de terra habet 
et tenet, ille annuatim quinquaginta denarios banales soluere teneatur, quo- 
rum viginti quinque soluet in festo beati Georgij Martyris, et non plures. 
Item, descensum, uulgariter Zallas dictum, bis in anno soluere teneantur, hoc 
modo: Quod pro vno descensu vnam pecudem pascualem, sexaginta denarios 
banales ualentem, centum panes, sex pullos, quinque cubullos de auena, 
tres cubulos de uino, vnam libram de pypero et croco, ac sal dare debeant. 
Item alia uice eodem anno. Similiter quicunque ipsorum dominus perueniet, 
prandium uel cenam dare teneantur. Item homicidium eorundem ciuium et 
hospitum nostrorum sint viginti quinque marce, et non extendat se vltra 
uiginti quinque marcas. Item quilibet eorum possit iurare pro media marca 
et iuramentum eorum talium quorumlibet, qui uillicatum in medio eorundem 
non tenuerunt, extendat se ad mediam marcam. Tales uero ex ipsis, qui 
uillicatum tenuerunt, possint iurare super vna marca, et iuramentum talium, 
qui uillicatum tenuerunt, ualeat vnam marcam. Item Castellanus noster tres 
causas in medio ipsorum iudicare possit, uidelicet causam furti, causam 
uiolentie seu potentie, et causam homicidii seu sanguinis, in quibus tribus 
causis, duas partes birsagij Castellanus noster, et tertiam partem uillicus 
ipsorum accipiet, alias omnes causas, inter eos emersas, et emergentes, 
uillicus eorum, quem comuniter eligent et perficient, iudicandi habeat facul- 
tatem. Item si causa, in predictis tribus terminis et articulis causarum, iudicio 
Castellani nostri reseruatis, adiudicata fuerit ad iuramentum, tunc ille, qui 
iurabit, in loco iuramenti quadraginta denarios persoluere pro expurgatione 
sui teneatur, sed in causis per uillicum iudicatis nihil soluere teneantur. Item, 
duellum inter ipsos adiudicari et fieri non possit. Item si qui ex ipsis heredum 
solatio destituti decesserint, ili de omnibus bonis et possessionibus suis 
liberam habeant, sicut uoluerint, facultatem, tantummodo Castellano nostro 
vnum fertonem, uel vnam pecudem pascualem, cuius cornua ligaturam capere, 
et in cuius cornibus ligatura stare possit, dare teneantur. Item, libere veni- 
ant, et liberi clara luce recedant, saluis rebus eorum et personis, tantummodo 
pro terragiis quilibet eorum duodecim denarios persoluant et deponant. 
Item, si aliqui seruientes sub eodem castro edificia facere, et in medio 
eorum commorari uoluerint, tum ad eandem libertatem sicut ciues et hospi- 
tes ipsius libere ville nostre descendant, et in eadem libertate commorentur, 

et totum onus cum eiusdem ciuibus et hospitibus portare teneantur. Item, 
Castellanum vnum et non plures eis constituemus, et volumus, quod Castel- 
lanus noster nunc constitutus et in futurum constituendus, contra hanc 
libertatem per nos gratiose eis factam, eosdem non audeat et non presumat 
molestare vel aliqualiter pregrauare. Datum Zagrabie feria quinta proxima 
ante Dominicam Oculi, anno Domini MCCC quadragesimo septimo. 


4. (Prilog 8) [Njos Lodouicus dei gracia rex Hungarie memorie com- 
mendantes tenore presencium significamus quibus expedit vniuersis, quod 
magistro Stephano notario magistri Johannis filii Gyleti pro nobilibus domi- 
nabus Anna videlicet consorte eiusdem magistri Johannis domini sui, filia 
quondam magistri Stephani dicti Safar, item Elyzabeth et Maria nuncupatis 
filiabus eiusdem domine sue cum procuratoriis litteris magnifici viri Nicolai 
regni nostri palatini et iudicis Comanorum ab vna, parte vero ab altera ma- 
gistro Stephano de Maroth aule nostre milite pro nobili domina Elyzabeth 
vocata, filia scilicet quondam magistri Gyurk, consorte sua cum procura- 
toriis litteris capituli ecclesie sancti Irineij martiris coram nobis constitutis 
propositium extitit per eosdem oraculo viue uocis et relatum, quod ipsi pre- 
sentibus et consencientibus ipsis dominabus ex ordinacione proborum homi- 
num, vt eedem domine et successores earundem in perpetua pacis pulcritu- 
dine gratulari valerent, talem in possessionibus Ibran et Dethmar vocatis ac 
carundem pertinenciis nec non Jama vocata in comitatu de Wlko adiacenti- 
bus de iure eisdem dominabus deuentis et deuolutis fecissent et ordinassent 
fieri diuisionem et auctoritate litterarum procuratoriarum  prescriptarum 
fecerunt coram nobis, quod nobiles viri magistri Petrus filius Pauli de Hor- 
waty, Emericus filius Martini bani, Mychea filius Pauli de Batya et Eynardus 
filius Nicolai in quindenis festi passce domini proxime venturis predictas pos- 
sessiones cum quibuslibet earum pertinenciis et vtilitatibus ac prouentibus, 
specialiter tributis fori et aliis quibuscunque, qualicunque nomine vocitatis 
in presencia hominis seu testimonii ecclesie Bachiensis in duas diuidere debe- 
rent partes coequales, quarum vnam partem integram cum quibuslibet suis 
prouentibus et vtilitatibus prenominatis domine Anne consorti dicti magistri 
Johannis, item Elyzabeth et Maria filiabus eiusdem, aliam vero partem seu 
dimidietatem ipsarum integram similiter cum suis prouentibus et vtilitatibus 
quibuslibet prefate domine Elyzabeth, consorti dicti magistri Stephani de 
Maroth, tanquam in suam et domine matris eiusdem porcionem de iure 
cedere debentem statuere et assignare cuique parti suam porcionem perpe- 
tuo et irreuocabiliter per se possidendam et habendam deberent et teneren- 
tur. Datum Bude feria secunda proxima post dominicam letare, anno domini 


millesimo CCC*%XL»". octauo. 


5. (Prilog 9) Stephanus dei gracia tocius Sclauonie, Croacie et Dalmacie 
dux omnibus Christi fidelibus presentibus et futuris presencium noticiam 
habituris salutem in eo, a quo dependent salutis incrementa. Quoniam gesta 
mortalium sunt cum tempore fluenti et inbecilis memorie statum plerumque 
turbat obliuio et obumbrat prouidia racionis cautela humanis actibus diutur- 
ne duracionis firmitatemque postulantibus litterarum adhiberi consueuit te- 
stimonium efficax et perhempne. Proinde universorum noticie tam presen- 

cium quam futurorum haruto serie declaramus, quod nobilis vir magister 
Philipus, filius Parys, et Johannes, filius eisdem, aule nostro iuuenes in 
nostre maiestatis presencia personaliter constituti confessi extiterunt oraculo 
viue uocis, quod ipsi tanquam eorum salutis memores uolentes celestia 
preponere terrenis et perpetuo durabilia caducis, matura deliberacione pre- 
habita, de possessione ipsorum empticia Obroua uocata quandam possessio- 
nariam porcionem, in qua ecclesia in honore omnium sanctorum constructa 
existet, ab angulo videlicet ipsius ecclesie usque quandam suam piscinam 
Chernoka uocatam et usque ad siluam suam propriam in latitudine adiacen- 
tem, cum omnibus suis utilitatibus et pertinenciis universis, uidelicet cum 
quadam piscina Mykudyna nuncupata, terris arabilibus, symatis, campestri- 
bus, feruetis, pratis ac aliis quibuslibet suis usibus et obuencionibus, si que 
nunc sunt uel forent aut fieri possunt in futurum, pro sue et parentum ac 
omnium progenitorum et consanguineorum suorum animarum remedio et 
salute, ob reuerenciam eciam virginis gloriose in qua totam fiduciam et 
spem gererent singularem, confidentes insuper oracionibus uigiliis et ieiuniis 
ac aliis operibus diuinis virorum religiosorum fratrum heremitarum ordinis 
sancti Augustini de promontorio Zagrabiensi et sperantes eorumdem suspi- 
riis diuinitus et gemitibus eterna et felici beatitudine facilius se recomenda- 
turos, dedissent, locassent, donassent et contulissent dictis fratribus heremi- 
tarum ordinis sancti Augustini de dicto promontorio Zagrabiensi ingiter ibi- 
dem deo deudote famulantibus et existentibus in perpetuam elemosynam 
iure perpetuo et irreuocabiliter ac irretractabiliter per ipsos hermitas et 
eorum successores possidendam, tendam pariter et habendam hac preroga- 
tiua eysdem concessa, quod porci eorumdem fratrum heremitarum, si quos 
pro se ipsis seruare poterunt, in giandinibus siluarum ipsorum velut proprii 
absque aliquo debito et censu pascantur et utantur tali condicione mediante, 
quod dicti fratres heremitarum unum ex ipsis sacerdotem cum alio layco 
conuerso eiusdem religionis in dicta ecclesia prodiuinis officiis inibi exer- 
cendis conseruabunt, et quod iidem aliquales litteras capituli uel conuentus, 
factum ipsius noue donacionis tangentes, saluis dictis litteris nostris presen- 
tibus, super dicta donacione confectas uel tenorem carumdem cum aliquibus 
litteris transsumpnendis nullo quesito colore poterunt et ualebunt facere 
emanari modo aliquali, ita eciam insuper adiecto, quod si prenominati fra- 
ires heremitarum quascunque possessiones, excepta dicta possessionaria por- 
cione inuenire et aliunde optinere poterunt, extunc ius patronatus in eysdem 
pro se ipsis et eorum heredibus in perpetuum deberet remanere contra- 
diccione non obstante. In cuius confessionis et premisse possessionarie do- 
nacionis testimonium firmitatemque perpetuam presentes concessimus litte- 
ras nostras privilegiales pendentis et autentici sigilli nostri munimine con- 
signatas. Datum Zagrabie per manus magistri Georgii, aule nostre prothon- 
tarii et comitis de Orbaz, dilecti et fidelis nostri, sexto ydus mensis maii 
anno ab incarnacione domini millesimo CCC" quinquagesimo quarto, du- 
catus autem nostri anno secundo. 


6. (Prilog 11) Commissio propria et relacio Jenslini Teotunici. Margareta 
dei gracia tocius Sclauonie, Croacie et Dalmacie ducissa omnibus Christi 
fidelibus tam presentibus quam futuris presencium noticiam habituris salu- 

tem in vero saluatore. Dignum est et omni recione consentaneum, vt hii qui 
principibus suis pro tempore exhibent obsequium sui laboris, premio non 
fraudentur. Proinde ad vniuersorum noticiam harum serie uolumus perue- 
nire, quod Stephanus lilius Thome, aule nostre familiaris ađ 
nostre sublimitatis personaliter accedens presenciam suas fidelitates et 
seruiticia cum sumpma sagacitate ac sine intermissione primum quondam 
serenissimo principi domino Stephano duci, domino conthorali nostro ka- 
rissimo pie memorie, in sua curia propriis suis facultatibus et expensis con- 
tinue residendo, specialiter sua seruicia dum idem dominus noster dux in 
subsidium incliti principis domini Lodouici illustris regis Hungarie karissimi 
fratris sui in Seruiam cum ualido exercitu contra regem Rasscie se transtu- 
lerat exhibitas et impensa nostre. studuit declarare maiestati, demumque 
ipso dommo nostro duce domino uolente debitum humane nature fragili- 
tatis exoluto continue in curia nostra residendo prenominatus Stephanus 
nostre incessanter studuit seruire maiestati; sperantes eciam ipsum Stepha- 
num filium Thome serenissimo principi domino Johanni duci filio nostro 
karissimo et nobis in eadem fidelitate persistere et seruicia fidelia exhibere 
in futurum, idet idem a nostra maiestate pro premissis suis seruiciis plura 
mereretur, tamen in aliqualem suorum seruiciorum recompensacionem tri- 
butum montis quod de possessione ipsius Stephani, item Nicolai vterini, et 
Michaelis patruelis fratrum eiusdem Stephani Pothgorya nominata heredita- 
ria nostre maiestati prouenire deberet, eisdem Stephano et Nicolao filiis 
Thome, et Mychael ac ipsorum heredibus et successoribus perpetuo et in 
eternum duximus relaxandam. In cuius rei memoriam perpetuamque firmita- 
tem presentes concessimus litteras nostras priuilegiales pendentis et auten- 
tici sigilli nostri munimine roboratas. Datum Zagrabie per manus discreti 
viri domini Petri, prepositi Castriferrei, aule nostre cancellarii, in dominica 
proxima ante octauas festi epiphaniarum domini, anno eiusdem M. CCC" quin- 
quagesimo sexto. 


7. (Prilog 13) Vniuersis et singulis, praesens priuilegium inspecturis. 
Nos Stephanus ed Johannes, Comites Vegle Modrussie, atque Gacche, euiden- 
ter facimus fore notum, quod considerata dileccionis affeccione, sincera 
beneuolencia et vera cordis amicicia, quam et quas gerimus erga strenuum 
virum, Dominum Vgonem de Duyno, terram et castrum Fluminis cum omni- 
bus iuribus et pertinenciis suis, quod a diu quondam Domino Patri nostro, 
Domino Comiti Bartholomaeo, fuerat obligatum; ex nunc eidem Domino 
Vgoni et suis heredibus perpetualiter restituendum duximus et reddendum; 
volentes expresse, vt omnis discordia, odium et maliuolencia, que et quod 
hactenus fuerint inter nostros predecessores et nos vsque nunc ex vna parte, 
et predecessores predicti Domini Vgonis, et ipsum Dominum Vgonem ex 
altera parte, sint casse, deposite et totaliter annichilate, ita quod nullo tem- 
pore renouentur, sed penitus obliuioni mandentur, et a modo in antea inter 
nos et ipsum Dominum Vgonem verus amor, sincera dileccio et pax firma vi- 
geat perpetualiter duratura. Pro quibus omnibus firmius obseruandis per 
nos, nostrosque heredes eidem Domino Vgoni pro se et suis heredibus reci- 
pienti, promittimus nunquam prenotatam terram Fluminis et castrum repe- 
tere, nec repeti facere; neque in predictis vel aliquo supra et infra dictorum 

contrafacere, vel venire aliqua racione vel causa, sed eam sibi et suis here- 
dibus dimittere libere possidere, frui pacifice et gaudere, et hanc pacem 
bonam et amicabilem composicionem, cum ipso Domino Vgone, et suis here- 
dibus tenere, perpetualiter et inviolabiliter obseruare, attendere et adim- 
plere. Insuper promittimus per nos et heredes nostros eidem Domino Vgoni 
pro se et suis heredibus recipienti, Castrum vocatum Gotnich, cum suis. 
iuribus et pertinenciis vel partem castri, aut partem aliquam sui iuris nun- 
quam ab eo petere, neque requirere, neque peti vel requiri facere, pro ali- 
cuius persone instancia; volentes expresse, quod si casualiter contingeret nos 
aut gentem nostram, vel coadiutores nostros castra vel villas eiusdem Do- 
mini Vgonis intrare, aut fratrum suorum, filiorum quondam Vaysnicherii, 
vsque ad finem decem annorum, ipsa castra et villas suas et gentem suam 
dampnificare in aliquo non debeamus, sed secure venire, intrare et reuerti 
possimus et seruitores et coadiutores nostri per eius loca, castra et villas 
sine aliquo damno eiusdem Domini Vgonis prout et hoc in suis priuilegiis 
continetur, vltra vero tempus decem annorum nos et seruitores nostri et 
coadiutores libere et secure ire transire et venire ac reuerti possimus per 
loca, villas, castra et tenutas dicti Domini Vgonis, et ipse Dominus Vgo et 
seruitores et coadiutores sui tamquam boni amici et tanquam illi, qui in 
bona pace consistunt, per dominicam contratam et loca nostra secure venire, 
transire, conuersari valeant et redire, sine tamen damno nostro, ad corum 
beneplacitum voluntatis, et promittimus presentibus litteris per nos et he- 
redes nostros eidem Domino tam supradicta, quam infrascripta pro se et 
nomine Villalmi et Georgii fratrum suorum et heredum suorum recipienti, 
contra eundem Dominum Vgonem et fratres suos predictos et heredes suos, 
nullum malum, nullum excidium, iacturam, siue dampnum tractare; neque 
procedere contra eos perpetualiter iuxta continentiam priuilegii facte pacis, 
obseruantibus tamen semper predicto Domino Vgone et fratribus suis pacta, 
promissiones, per se et heredes eorum et conuenciones, et adimplentibus ea 
omnia, prout in privilegiis dicti Domini Vgonis plenius continetur. In quorum 
omnium testimonium ad maiorem certitudinem et cautelam, presens priuile- 
gium munitum nostris ambobus sigillis pendentibus eidem Domino Vgoni 
iussimus exhibendum. Sub anno Domini millesimo trecentesimo sexagesimo 
quinto, indiccione tercia, prima mensis Aprilis, in predicta Terra Fluminis. 


8. (Prilog 14). VA načetake O(t)ca, Vs izbplbnjenpe S(i)na, I sanetije(m) 
Sv(e)tago D(u)ha Aminp. O pr(e)divnač visoto mudrosti i uminić božanstve- 
nenie sil6, kolb neobvhitimi sut sudi ego i neizbslimie stazi ego, izbplbni 
milosrbdić i ščedrotb, ime že priniče sb višni(h) visotb svoego božpstva na 
vsu veselenenuju, i padvšee človiče sušćbtvo pr(€)stuplenkemp sobou obo- 
živb na nebesa vbzvede, O(t)cu si vsedrbžitelju poslušćvova delo sbvbrši, ćko 
že izbvolć. Timb že i kufptdi c(a)rsci po vsej veselennoj utvrbž(d)ajutb se i 
krasešće se slavetb boga vsedrvžitela. Takož eže i azb Stefanb Tvrstko po 
mil(b)sti gospoda b(o)ga Krale srebljem, bosni, primoriju, hlbimbsci zembli, 
dolenime kraeme, zapadnim straname, Usori soli i podr(€)niju i k tomu, 
Spodoble(n) bii(h) c(a)rstvovati va zemla(h) roditelb i praroditelb naši(h) 
tvore ime milosti i zapisanić vsakomu že po vćri i po dostoćniju ego. Tako 
ž(dje sktvori milost kra(l)vbstvo mi knezu hrbvoju si(n)u voevoda vlskbca: 


416 PRILOG II 


kada g(ospod)e b(og)b potribova sega svćta voevodu vlbkeca negova o(t)ca, 
tada mi vidiveše, da se ni njegovo sime izrodilo, i svitovaveše se sb kra- 
ljevestva mi vlasteli i vidivbše rečenoga kneza hrevo& dostoina časti svoego 
o(t)ca dasmo mu veliko Voevodsestvo vb misto rečenoga Voevode vlpkEca. 
I više toga setvorism(o) mu miloste navlastitu po s&h naši(h) listi(h) po(d) 
naše visuće duplene pečati učinjene dasmo mu i zapisasmo u laševi naša tri 
sela u ime Selo triboušu sb vsimi pravimi meemi, drugo Selo lupenicu sb 
vsimi pravimi mečmi, tretie Selo belu sb vsimi pravimi mećmi, rečenomu 
voevodi hrbvoju i negovi dćteci i nihb poslidnemu, da su za plemenito u 
viki vikoma. Ako li bi tko o(d) ni(h) koju neviru nanip učinile, ali našemu 
poslidnemu negove poslidni, za šćo bi ime moglo o(t)neti rečena tri sela, da 
imp se za to ne o(d)nimu, nego da plaća ons, koi spgriš(i), glavom svoio(m) 
ali blagom, u šćo ga bosna sudi, a ostali da ostaju u viri i u udrbžanbi re- 
(če)nihb_ selb i vb ostaloj svoej plemenšćini. A tomuj svedoci i ručnici 
kra(l)vestva mi vlastele: Voevoda Vlatko VlekovićE z bratio(m), knezp paval 
radinovicb z bratio(m), župan branko prebinice z bratio(m), kneze mireko 
radoevićb z bratio(m), knezp stipoe hrvvatinićk z bratio(m), knez: priboe 
masnoviće z bratio(m); O(t) hlemeske zemlee županp biljake sanskoviće z 
bratio(m), kneze Vlekašine milatoviće z bratio(m); O(t) dolkn€he krai knezp 
mladine stančićb z bratio(m); O(t) biloševiće kneze gočke vojkovićb z bra- 
tio(m); O(t) usore knezp dobrosavb divoševićk z bratio(m); O(t) tribotiće 
voevoda vlatko tvrbtkoviće z bratio(m); O(t) dvora pristavb knezb gočkp dra- 
gosaliće dvoreski z bratio(m); A o(t) svoiti nal€čško vetinja naše veliki vratarb 
z bratio(m). A tko će sie pretvoriti ali poreći a ili naše poslidni ali tko ino- 
plemennik»: da e proklet b(o)gomp o(t)cemeE i s(i)nom i sv(e)time d(u)homp 
i v. i. (12) vrehovni(h) ap(osto)l(o)ve i d.(4) jevanedjelisti, i o. (70) izabranih 
i vsimi sv(e)timi b(o)žimi. Pisano ve dvore kra(l)vestva mi na Moištri m(ise)ca 
marta v. i. (12) d(a)ne, tog(d)a Ičto rožetva hr(i)stova č. t. p. (1380). + Stefanp 
Tvrbtko po milosti g(ospod)a boga kralb Srbblemp, Bosni i Primoriju. 


U današnjem jeziku glasi ta povelja ovako: 


U početak Oca, u punoću Sina i u salaz Duha svetoga amin. O predivna 
visino mudrosti i umne božanstvene snage, kako su nedohitni sudi njegovi 
i nedohodni puti njegovi puni smilovanja i milosrđa, kojima pogleda s višnjih 
visova svoga božanstva na svu vasionu i čovječje sušstvo palo prijestupom, 
sobom učinivši božanskim na nebesa izvede, Oca svoga svedržitelja poslušavši 
izvrši djelo koje je želio. Isto tako i žezla carska po svoj vasioni utvrđuju se 
i kraseći se slave Boga svedržitelja. Istim načinom i ja Stefan Tvrtko po 
milosti gospoda Boga kralj Srbljem, Bosni, Primorju, Hlmsci zemlji, Donjim 
krajem, Zapadnim stranam, Usori, Soli i Podrinju i k tomu, spodobljen 
bivši carstvovati u zemljama roditelja i praroditelja naših, dijeleći milosti i 
isprave svakome po vjernosti i dostojanju njegovu. Isto tako kraljevstvo 
mi učini milost knezu Hrvoju, sinu vojvode Vukca, kada Gospod Bog pozva 
s ovoga svijeta Vukca, njegova oca, onda mi, vidjevši da se ni njegovo sjeme 
izrodilo nije i posavjetovavši se s kraljevstva mi vlastelom i vidjevši rečenoga 
kneza Hrvoja dostojna časti njegova oca, dasmo mu veliko vojvodstvo mje- 
sto rečenoga vojvode Vukca. I povrh toga ukazasmo mu milost na imanju 

Kna vlastitu) po ovoj našoj listini, po našem dvostruko učinjenom pečatu. 
Dasmo mu i zapisasmo u Lašvi naša tri sela u ime selo Trbouša sa svim 
pravim međama, drugo selo Lupnicu sa svim pravim međama, treće selo 
Bijelu sa svim pravim međama, rečenomu vojvodi Hrvoju i njegovoj djeci 
i njihovom potomstvu da im to bude plemićko vlasništvo u vijeke vjekova. 
Ako li bi tko od njih koju nevjeru nama učinio ili našem nasljedniku ili nje- 
govu potomstvu, za što bi im moglo uzeti rečena tri sela, da im se za to ne 
uzimaju, nego da plaća onaj koji zgriješi, glavom svojom ili blagom, u što 
ga Bosna osudi, a ostali da ostaju u vjeri u držanju rečenih sela i u ostaloj 
svojoj plemenštini. A tomu su svjedoci i doglavnici kraljevstva mi vlastela: 
vojvoda Vlatko Vuković s braćom, knez Pavao Radinović s braćom, župan 
Brajko Pribinić s braćom, knez Mirko Radojević s braćom, knez Stipoje 
Hrvatinić s braćom, knez Priboje Masnović s braćom. Od Humske zemlje 
župan Biljak Sanković s braćom, knez Vukašin Milatović s braćom. Od Dol- 
njih krajeva knez Mladin Stančić s braćom. Od Biloševića knez Gojko Voj- 
ković s braćom. Od Usore knez Dobrosav Divošević s braćom. Od Tribotića 
vojvoda Vlatko Tvriković s braćom. Od dvora pristav knez Gojak Radosalić 
dvorski s braćom. A od svojte Nalješko Vjetinja naš veliki vratar s braćom. 
A tko bi htio ovo promijeniti ili poreći, ja ili naš nasljednik ili koji inople- 
menik, da je proklet Bogom ocem i sinom i svetim duhom i dvanaestoricom 
apostola i četvoricom evanđelista i 70 odabranika i svim svetima božjim. 
Pisano u dvoru kraljevstva na Moištri 12. dana mjeseca marta. Od rođenja 
Hristova ljeto 1380. 

+ Stefan Tvrtko, po milosti Gospodina Boga kralj Srbljem, Bosni i 
Primorju. 


9. (Prilog 15) Nos Lodovicus Dei gratia Rex Hungarie, Polonie, Dalmatie 
etc. Memorie commendantes tenore presentium significamus, quibus expedit 
vniversis: quod Dyonisius filius Johannis de Orbouch, sua, ac vniversorum 
nobilium et aliorum hominum regni nostri Sclavonie personis ad nostre 
serenitatis accedendo presentiam, exhibuit nobis quasdam litteras nostras 
patentes maiori sigillo nostro consignatas, tenoris infrascripti, supplicans 
humiliter nostre Maiestati, vt ipsas litteras nostras patentes presentibus de 
verbo ad verbum inscribi et transsumpmi facere dignaremur pro eisdem ad 
cautelam: quarum tenor talis est: Nos Lodovicus Dei gratia Rex Hungarie 
memorie commendantes tenore presentium significamus quibus expedit vni- 
versis: quod nos de statu tranquiliori fidelium nostrorum nobilium videlicet 
et aliorum quorumlibet hominum in regno nostro Sclavonie existentium 
providentes huiusmodi gratiam eisdem duximus faciendam, vt nullus omnino 
hominum ipsos in Curiam nostram, vel in aliquorum aliorum Judicum extra- 
neorum, ex ista parte fluvii Drave existentium, presentiam citare valeat, aut 
alicubi res et bona eorundem prohibere; sed si qui cum eisdem regni Scla- 
vonie hominibus quicquam habent actionis, in presentia Bani ipsius regni 
Sclavonie, vel vices eius gerentis, legitime exsequatur. Et si in iudicio ipsius 
Bani, vel vices eius gerentis, aliquis querulantium suspicatus fuerit, nec con- 
tentus esse voluerit, extunc seriem Judicii per ipsum Banum, vel vices eius 
gerentem facti, in nostram et Prelatorum ac Baronum nostrorum presentiam 

in Curiam nostram transducere valeat atque possit, pro deliberatione fienda 
super Judicio prenotato. Datum in Vyssegrad in Festo decolationis Sancti Jo- 
hannis Baptiste. Anno Domini Millesimo trecentesimo quinquagesimo nono. 
Nos itaque iustis et iuri consonis supplicationibus prefati Dyonisii nomini- 
bus, quibus supra, nostre humiliter porrectis Maiestati, pietate favorabili 
inclinati, iam dictas litteras nostras patentes presentibus de verbo ad verbum 
transcribi et transsumpmi fecimus pro eisdem ad cautelam. Datum in Vysse- 
grad feria quinta proxima ante Dominicam reminiscere. Anno Domini Mille- 
simo trecentesimo septuagesimo septimo. 


10. (Prilog 16) [Njos Nicolaus de Zeech regni Sclauonie banus memorie 
quod frater Paulus heremita ecclesie beate virginis de promontorio 
Zagrabiensi in sua et tocius conuentus ordinis sancti Pauli primi heremite de 
eadem ecclesia personis quoddam priuilegium honorabilis capituli ecclesie 
Zagrabiensis, priori et antiquiori sigillo ipsorum consignatum, nobis curauit 
exhibere, supplicans nobis ut quia ipsum priuilegium de conseruatorio ipsius 
ecclesie eorum ad diversa loca non essent tuti deferre, ideo idem privilegium 
nostris literis patentibus transcribi et inseri faciendo confirmare dignare- 
mus; cuius tenor talis est: 

Capitulum Zagrabiensis ecclesie omnibus Christi fidelibus presens scrip- 
tum inspecturis salutem in omnium saluatore; ad universorum noticam ha- 
rum serie volumus peruenire, quod Mykula filio Myrezlai, Stephano filio 
Georgii ab uno parte, ab altero vero fratre Venerio priore et fratre Petro 
procuratore fratrum heremitarum de domo et conuentu iuxta Zagrabiam 
pro eodem conuentu coram nobis personaliter ccnstitutis, iidem Mykula et 
Stephanus quandam particulam terre Lonca nuncupatam ipsos hereditarie 
contingentem metis videlicet distributam infrascriptis una cum latere mon- 
ticuli ipsius particule adiacentis pro remedio anime supradicti Myrezlai et 
suarum animarum dederint et contulerint superdictis fratribus heremitis seu 
conuentui memorato iure perpetuo et inrevocabiliter possidendam et haben- 
dam, cuius mete magistro Dominico tunc decano socio videlicet nostro per 
nos ad videndum ipsam particulam terre transmisso prout intellexerimus 
referente sunt hec, videlicet ab oriente quidam rivus Blizna nuncupatus 
eidem vicinatur, a meridie vero in fine eiusdem particule terra nostra quam 
magister Valentinus concanonicus noster possidet ex nostra collacione con- 
metatur, ubi quidam torrens de magno valle ex parte dictorum heremitarum 
descendens ipsam particulam separat a terra nostra memorata, inde vadit 
versus septentrionem per monticulum supradictum inter arbores harast et 
peruenit ad quandam arborem castance inde vertitur iterum versus orientem 
et peruenit ad primitus riuum nominatum et sic terminantur. In cuius rei 
memoriam presentes ad instanciam parcium contulimus sigilli nostri muni- 
mine roboratas anno domini M=* CC" nonagesimo secundo. Vnde nos iustis 
et congruis suplicacionibus ipsius fratris Pauli anuentes predictum priuile- 
gium omnis suspicionis vicio carens non abrasum non cancellatum presenti- 
bus litteris nostris patentibus de verbo ad verbum transcribendo confirma- 
mus auctoritate nostri banatus mediante. Datum Zagrabie in festo omnium 
sanctorum anno domini milesimo CCC* LXXo. secundo. 

11. (Priog 18) Nos Stephanus et Johannes de Lindua regni Sclauonie 
bani memorie comendantes tenore presentium significamus quibus expedit 
uniuersis quod cum religiosus vir frater Blasius heremita ordinis sancti Pauli 
primi heremite prior claustri beate virginis de promontorio Zagrabiensi in 
sua et aliorum fratrum heremitarum in dicto claustro existencium personis 
domina nostra regina hic Zagrabie existente eidem in eo quod Marcus filius 
Mykech filii Leonardi de Grachan quasdam septem vineas in teritorio posse- 
sionis ipsorum Priztauschyna vocate conseruaret et de eisdem sibi et dictis 
fratribus tributum montis dare recusaret querimonia porexisset, ipsaque 
regalis maiestas ipsam causam personali deliberacione eiusdem nostram in 
pertinenciam transmisisset tandem nobis feria quinta proxima ante festum 
epiphaniatium domini una cum prelatis baronibus et proceribus ac regni 
nobilibus nobiscum in sede nostra iudiciaria sedentibus prefatus frater Bla- 
sius presente eodem Marco ad nostram veniendo presenciam dictam suam 
proposicionem reiterans quasdam literas domine Margarethe tocius Sciauo- 
nie, Croacie et Dalmacie ducisse relicte condam domini Stephani ducis pri- 
uilegiales Zagrabie anno domini milesimo CCC" L"* sexto confectas nobis 
presentavit declarantes quod eadem domina Margaretha ducissa quandam 
possesionem suam Priztauschyna vocatam iuxta possesionem Grathyan adia- 
centem fratribus heremitis ecclesie beate virginis de promontorio Zagrabiensi 
perpetuo dedisset et contulisset ac eandem ipsis fratribus per suum et capi- 
tuli Zagrabiensis homines literis in eisdem nominatos statui fecisset quibus 
quidem literis exhibitis prefatus frater Blasius sibi ac dictis fratribus suis ex 
parte prefati Marci per nos iuris medellam postulavit elargiri in premissis 
quo audito idem Marcus responderet ex adverso quod ipse nullas vineas in 
teritorio dicte possesionis Priztauschyna ipsorum heremitarum conseruaret et 
ibidem quasdam septem literas judicum et juratorum ciuium ciuitatis montis 
Grechensis in diuersis annis et terminis confectas factum empcionis qua- 
rumdarum porcionum possesionariarum sessionum et vinearum in dicta 
possesione Grachyan existencium prefato Mykech patri ipsius Marci per 
quosdam ciues dicte civitatis factas in se denotantes nobis presentavit. Quibus 
quidem literis exhibitis prefatus Marcus ac Mykuxius filius Ivan judex dicte 
civitatis montis Grechensis in nostra adherendo presencia responderant eo 
modo, quod dicte uinee modo premisso per prefatum Mykech empte non in 
teritorio dicte possesionis Priztautyna dictorum heremitarum sed in facie 
dicte possesionis Grachyan existerent dicta vero possesio Grachyan inter metas 
et cursus metales dicte ciuitatis montis Grechensis haberentur eademque ciui- 
tas super metis suis undique literas haberet metales et ex eo ipse Marcus de eis- 
dem vineis anotatis heremitis nullum tributum et dacium soluere deberet et 
ibidem idem Mykuxius judex quasdam literas domini Bele olim regis Hun- 
garie anno domini milesimo CC"* LX" sexto nono kalendis Decembris regni 
autem sui anno XXX" primo confectas nobis presentarat exprimentes quod 
idem dominus Bela rex hospitibus de monte Grech terram circa eundem 
montem Greech dedisset et contulisset perpetuo possidendam et per homi- 
nem suum in eidem literis suis nominatum eandem ipsis hospitibus statui 
fecisset mete vero eiusdem terre literis in eisdem seriatim sunt conscripte, 
ipsarum itaque literarum exhibicionibus factis quia absque reambulacione et 
metarum ostensione dicte civitatis partes inter easdem congruens judicium 

facere non poteramus pro eo comiseramus eo modo quod magistri Basow 
comes Crysiensis et Lucasius canonicus ecclesie Strygoniensis capellanus 
dicte domine nostre regine homines nostri ad faciem predicte civitatis mon- 
tis Grechensis accedendo eandem per metas et cursus metales in dictis literis 
priuilegialibus anotati domini Bele regis per ipsum iudicem inibi specietenus 
exhibendis contentas et expressos secundum demonstracionem eiusdem ex 
parte anotate possesionis Priztauthyna ipsorum heremitarum reambularent 
factaque ipsa reambulacione id utrum dicte mete in predictis literis anotati 
domini Bele regis contente dictas vineas includerent aut excluderent viderent 
et diligenter munirentur et propter seriem premisorum iidem homines nostri 
nobis recitare tenerentur. Tandem nobis Sabato sequenti una cum venerabili- 
bus in Christo patribus dominis Demetrio cardinali ecclesie Strygoniensis 
gubernatore Valentino quinqueeclesiensis Paulo Zagrabiensis ecclesiarum 
episcopis, Kathone preposito ecclesie albensis transiluane, item magnificis 
viris Nicolao de Gara regni hungarie palatino Emerico Bebeck regnorum 
Croacie et Dalmacie bano et magistro Georgio dicto Zudar aliisque regni nobi- 
libus et proceribus nobiscum in sede nostra judiciaria sedentibus prefati 
magistri Basow et Lucasius una cum predictis partibus ac ipso judice juratis 
et civibus dicte ciuitatis ad nostram personaliter accedendo presenciam nobis 
pari voce retulerunt eo modo quod ipsi ad faciem dicte ciuitatis presentibus 
dictis partilus ac judice et juratis accessissent et easdem per metas et 
cursus metales in dictis literis anotati domini Bele regis per prefatum iudi- 
cem inibi specietenus exhibitis secundum demonstracionem eiusdem ex 
parte anotate possesionis Priztauschyna ipsorum heremitarum taliter ream- 
bulassent quod primo incepissent penes eandem ciuitatem in fluuio Cyrkue- 
nik et per eundem fluvium versus acquilonem transeundo pervenissent ad 
fontem Kebelkwt penes dictam possesionem Grathyan habitum et de huic 
per ipsum fluvium Cyrkuenik ad eandem partem acquilonem tendendo de- 
viassent ad fluuium Zopothnik et in eodem fluuio Zopothnik ipsam ream- 
bulacionem determinassent factaque ipsa reambulacione ipsas septem vineas 
ultra ipsum rivulum Cyrkuenik a plago orientali in teritorio dicte possesionis 
Priztasthyna predictorum heremitarum adiacere reperissent qua relacione 
facta anotatus frater Blasius sibi et dictis fratribus heremitis in premissis 
per nos iuris equitatem petiuit inpartiri verum licet dicte septem vinee 
anotati Marci inter metas dicte possesionis Priztauschyna prelibatorum here- 
mitarum reperte fuerunt et invente, quia dudum ante donacionem dicte 
possesionis Pryztauschyna per prefatam dominam Margaretham ducissam 
ipsis heremitis factam prefatus Myketh pater ipsius Marci et tandem ipse 
Marcus in dominio ipsarum dictarum vinearum fuisse et existere agnosce- 
bantur et ex eo nobis et dictis prelatis ac Baronibus ipsi heremite non dictas 
vineas sed solum tributum montis earumde ac dacio consueta obtinere posse 
tenebantur pro eo una cum predictis prelatis et baronibus comisimus eo 
modo, quod idem Marcus singulis annis de qualibet predictarum septem 
vinearum tempore vindemie tributum montis ac alia dacia et munera prout 
ceteri homines vineas in teritorio dicte possesionis Pryzthaschyna ipsorum 
heremitarum habentes et seruientes soluere solent ipsis heremitis dare et 
soluere teneatur. In cuius rei memoria firmitateqgue perpetua presentes literas 

nostras priuilegiales pendentis sigilli nostri autentici munimine roboratas 
ipsis heremitis duximus concedendas. Datum Zagrabie secundo die Sabbati 
prenotati anno domini milesimo CCC"? LXXX. secundo. 


12. (Prilog 19) Stephanus et Johannes de Lindua regni Sclauonie bani 
nobilibus viris magistro Nicolao filio comitis Duymi de Blagay comiti de 
Dubicha nec non aliis comitibus in dicto comitatu in futurum constituendis 
salutem cum honore, cum nos fratres heremitas claustri ecclesie beate virgi- 
nis de juxta Dubicha in nostram reciperimus protectionem et tutelam: igitur 
vestram nobilitatem presentibus petimus diligenter quatenus et ipsos fratres 
heremitas cum eorum iustis et legitimis iuribus possesionariis ac hominibus 
ad ipsos pertinetibus ab omnibus ipsos indebite et sine lege perturbare vo- 
lentibus signanter vero a comitibus de dicta Dubicha protegere et tueri digne- 
mini et velitis. Datum in Dubicha prenotata in festo Epifaniarum Domini 
anno eiusdem milesimo CCC" LXXX"* quinto. 


13. (Prilog 21) Maria, Dei gracia Hungarie, Dalmacie, Croacie, Rame, 
Seruie, Gallicie, Lodomerie, Comanie, Bulgarieque Regina, Princeps Salerni- 
tana et honoris montis S. Angeli Domina, omnibus Christi fidelibus tam 
presentibus, quam futuris, presentium notitiam habituris, salutem in omnium 
Saluatore. Ea, quae rei publice seu communis boni grata commoda respi- 
ciunt, tenemur aspicere consideracione graciosa, quia tronus excellencie re- 
galis culminis tanto silidatur (solidatur) felicius, quanto potestas principantis 
suos subiectos optate pacis presidio duxerit confouendos. Proinde ad vniuer- 
sorum notitiam harum serie volumus peruenire: quod serenissimo prin- 
cipe, Domino Lodouico, eadem Dei gracia inclito rege Hungarie, Polonie, 
Dalmacije etc. genitore nostro charissimo, laudande recordacionis, volente 
Domino coeli, cuius nutu omnia reguntur et disponuntur, absque prole 
masculina de medio sublato, nobisque iure successorio et ordine geniture 
solium et coronam dicti regni Hungarie, ac sceptra regiminis ipsius genitoris 
nostri feliciter adeptis, Baronum, nec non procerum et nobilium regni nostri 
cetus et vniuersitatis idemptitas missis ad nos et Inclitam Principem Domi- 
nam Elisabeth, eadem Dei gracia reginam Hungarie, Polonie, Dalmacie etc. 
genitricem nostram karissimam, eorum nunciis, nobilibus scilicet viris, Paulo 
litterato de Paduersia, et Dionisio filio Dominici de Oztopan, exhibuerunt 
nobis quasdam litteras priuilegiales memorati genitori nostri, priori sigillo 
authentico, in partibus Uzure casualiter deperdito consignatas, litteras priu- 
legiales illustrissimi Principis Domini Andree, tercii Bele regis filii, olim 
incliti regis Hungarie, aui et predecessoris nostri pie recordacionis aurea 
bulla sua roboratas, super libertatibus ipsorum Baronum, nec noit procerum 
et nobilium regni nostri contectas in se confirmatiue continentes, tenoris et 
contn nencie per omnia infrascripte; supplicantes nostre serenitati precibus 
humillimis et deuotis, vi memoratas litteras priuilegiales ipsius genitoris 
nostri de verbo ad verbum inseri et transcribfaciendo simul cum libertatum 
articulis tam per ipsum Dominum Andream regem, quam eciam genitorem 
nostrum ipsis datis et concessis, et in tenoribus earumdem expressis accep- 
tare, approbare, ratificare et innouatiue nostro dignaremur priuilegio perpe- 
tuo confirmare; quarum tenor talis: Slijedi doslovce dekret kralja Ljudevita 

od 11. prosinca 1351. Nos itaque praemissis supplicacionibus memoratorum 
Baronum, procerum et nobilium regni nostri per dictos eorum nuncios nobis 
porrectis fauorabiliter exauditis, memoratas literas prjuilegiales paternas pre- 
sentibus de verbo ad verbum insertas, quoad omnes earum continentias et 
clausulas acceptamus, approbamus, ratificamus et nostro pro predictis Baro- 
nibus, proceribus et nobilibus regni nostri priuilegio innouantes, perpetuo 
confirmamus. In cuius rei memoriam, firmitatemque perpetuam concessimus 
litteras nostras priuilegiales pendentis et authentici sigilli nostri dupplicis 
munimine roboratas. Datum per manus reurendi in Christo Patris et Domini 
Domini Demetrii, diuina miseratione tituli Sanctorum Quatuor Coronatorum 
Sacrosanctae Romane Ecclesie Presbiteri Cardinalis, ac Sanctae Strigoniensis 
Ecclesie Gubernatoris perpetui, locique eiusdem Comitis similiter perpetui, 
et aule nostre fidelis Cancellarii, anno Domini M. CCC. LXXX quarto, de- 
cimo kalendas mensis Iulii, regni autem nostri anno tercio. Reuerendis et 
Venerabilibus in Christo Patribus, eodem Domino Demetrio, dicte Sancte 
Strigoniensis Ecclesie Gubernatore perpetuo, Ludouico Colocensi, Petro Ia- 
drensi, Vgulino Spalatensi et Petro Ragusien. Archiepiscopis; Emerico Agrien- 
sis, Paulo Zagrabiensis, Gublino Transiluane, Valentino Quinqueecclesiensis, 
Decretorum Doctore, Iohanne Varadiensis, Gyllermo Iauriensis, Benedicto 
Wesprimiensis, Iohanne Chanadiensis, Georgio Bosnensis, Petro Vaciensis, 
lIoanne Syrmiensis, fratre Dominico Nittriensis, Paullo Tinniniensis, Demetrio 
Nonensis, Chrysogono Traguriensis, Matheo Sibinicensis, Benuenuto Pharen- 
sis, Ilacobo Makariensis, Michačle Scardonensis, et Thoma Senniensis, Eccle- 
siarum Episcopis, Ecclesias Dei feliciter gubernantibus. Corbauiensi sede 
vacante. Magnificis viris Nicolao de Gara, regni nostri Palatino et Iudice 
Cumanorum, Ladislao Wajuoda Transiluano et Comite de Zonuk, Comite Ni- 
colao de Zeech, Iudice Curie nostre, Stephano de Lindua, totius regni Sclauo- 
niae, Stephano filio Philippi de Machow, Templino de sancto Georgio, Dal- 
matie et Croatie Banis, Nicolao dicto Zambo, Tauernicorum, Blasio dicto 
Forgach, Pincernarum, Nicolao, filio Nicolai de Telegd, Ianitorum, Ladislao, 
filio Nicolai de Vesen, Dapiferorum, Stephano, filio condam Domini Dionysii 
Vajuode Agazonum nostrorum Magistris, predicto Nicolao Zambo Comite 
Posoniensi, et aliis quam pluribus regni nostri Comitatus tenetibus et ho- 
nores. 


14. (Prilog 22) Karolus dei gratia Ungarie, Jerusalem et Sicilie, nec non 
Dalmatie, Crouatie, Rame, Seruie, Galicie, Lodomerie, Comanie, Bulgarieque 
rex, Prouincie et Forcalgrii ac Pedimontis comes. Universis presentes litteras 
inspecturis tam presentibus quam futuris. Gratis et meritis ad collaciones 
beneficas ex debito naturalitatis astringimus, sed illis propen sius rependium 
nostre munifice liberalitatis persoluimus, qui gratum nobis exhibuerunt ob- 
sequium, prebendo aliis laudabilis imitationis exemplum. Sane attendentes 
sincere et constantis devotionis et fidei merita, quibus vir magnificus Ste- 
phanus Vegle et Modruxii comes, affinis at fidelis noster dilectus, erga mai- 
estaten nostram evidentibus operibus claruit, ipsius guoque grandia, utilia 
et fructuosa servitia, que nobis hactenus persone et rerum suarum non 
parcendo periculis, laboribus et sumptibus indefexe prestitit, ac ad presens 
prestat ac prestare poterit utiliter in futurum, ex quibus nedum sibi, sed suis 

etiam posteris ostendere nostre liberalitatis gratiam obligamur, eidem comiti 
barum serie de certa scientia nostra concedimus, quod in casu, quo eundem 
comitem subtrahi ab hac luce contigerit, legitimis liberis masculis ex suo 
corpore non relictis, in eo casu magnifica infantula Elizabeth, eiusdem co- 
mitis filia primogenita et legitima, ac si esset masculus et legitime descen- 
dentes ex ea, qui tunc superstites fuerint, succedant et succedere debeant 
eidem comiti in comitatu Vegle et Modruxii omnibusque aliis terris, castris, 
villis et bonis, que ad presens idem comes habet et possidet ac habere et 
acquirere poterit iusto titulo in futurum, et ad eos in premisso casu huius- 
modi successio devolvatur. Nos enim iam dictam Elizabeth et legitime descen- 
dentes ex ea ex nunc in casu premisso ad successionem huiusmodi et omnes 
alios actus legitimos ac quelibet alia ad succesionem ipsam pertinentia de 
dicta certa nostra scieutia et regie nostre potestatis plenitudine habiles 
reddimus et capaces, lege vel constitutione regni nostrii Vngarie contraria 
non obstante. Nec etiam obsistentibus quibuscunque litteris, cedulis vel 
scripturis, factis per recolende memorie dominum Ludovicum dei gratia 
Ungarie regem etc., reverendum dominum patrem nostrum, aut alios quos- 
cunque seu per nos vel alios similiter factis vel imposterum faciendis de 
translatione huiusmodi successionis et ipsius comitis bonorum in alium 
quemcunque et illius hablitationem ad succesionem eandem, quas et que de 
dicta certa nostra scientia tollimus et revocamus ac viribus et efficacia tota- 
liter vacuamus. In cuius rei testimonium presentes litteras exinde fieri et 
pendenti maeistatis nostre sigillo iussimus communiri. Datum Bude, anno 
domini millesimo trecentesimo octuagesimo sexto, die vicesimo secundo Ja- 
nuarii, none indictionis, regnorum nostrorum Vngarie, Dalmatie etc. anno 


primo, Jerusalem vero et Sicilie anno quinto. 


15. (Prilog 24) Nos Nicolaus de Gara, Regnorum Dalmatie, Croatie, Scla- 
vonie Banus. Memorie commendamus, significantes, quibus expedit vniversis. 
Quod quia dicti Regni Sclavonie Nobiles nobis per suos speciales nuntios 
id querulose significare curarunt, quod alii nonnulli Bani, vel Vicecomites 
eorundem Regni predicti, ipsos de antiquis consuetudinibus et libertatum 
prerogativis ab antiquo approbatis, signanter vero in alienatione sigillorum, 
quibus ipsi in ipsorum officio fungerentur seu uterentur, et notario eorun- 
dem per ipsos electo, seu eligendo, facta excepissent et eosdem in eisdem 
minime teuere et conservare curarunt. Supplicantes nobis per nuntios ipso- 
rum prenotatos, ut ipsos in eisdem consuetudinibus et libertatum preroga- 
tiuis, quibus ipsi tempore domini Lodovici olim Regis Hungarie, indelende 
memorije tenti fuissent et conservati, et prout etiam Serenissimus Princeps 
Dominus Sigismundus, Rex Hungarie ac Dalmatie, et Croatie predictorum, 
dominus noster gratiosus, easdem Libertates eorundem pridem in Temesvar 
de vnanimi sanctione et communi decreto totius Regni sui Baronum et 
Procerum, ymo vniversorum nobilium, literis suis mediantibus confirmasset 
et roborasset, prout in eisdem literis coram nobis specietenus exhibitis lim- 
pidius continetur, tenere et conserurare dignaremur. Nos igitur justis et 
legitimis eorundem nobilium supplicationibus et petitionibus sicuti dignum 
arbitramur aquiescentes, nihilominus prefatis literis ipsius domini nostri 
Regis contraire non valentes, eosdem nobiles ipsius Regni Sclavonie in eisdem 

consuetudinibus et libertatum prerogatiuis, quibus ipsi tempore dicti domini 
Lodovici Regis tenti fuissent et conseruati, ac etiam prout in eisdem literis 
ipsius domini nostri Regis Sigismundi per omnia continetur, a modo et deinceps 
illesos et indempnes volumus frui, permanere et potiri; eo modo videlicet, quod 
sepefati nobiles quemcumque Notarium eligere voluerint, liberam eligendi et 
deponendi, dandi, et removedi habeant facultatem; ac etiam Comites nostri 
predicti Regni pro nunc constituti, et in futurum constituendi, universa 
sigilla ipsorum Comitum, Judicia et causas ipsorum nobilium concernentia, 
teneantur dare et assignare Notario prenotato, hoc etiam declarato, ut hu: 
jusmodi Notarius de sede Judiciaria eorundem sigilla antefata ad locum 
alienum minime assportare valeant atque possint; et quod dicti Notarii ac 
Comites ejusdem Regni Sclavonie sine Judicibus nobilium causas nobilium 
predictorum nullatenus judicare, vel literas ad possessionarias perpetuatio- 
nes et causarum diffinitiones sigillare queant atque possint; id etiam adjecto, 
quod dicti Notarii et Comites ipsius Regni sub sigillo minori non plures 
literas nisi Inquisitorias, citatorias, prorogatorias, ac Judiciales dare possint 
et valeant modo aliquali; sed nec hoc pretermisso, quod littere ad ipsas 
possessionarias perpetuationes et causarum qualiumcumque difinitiones, et 
expeditorie sub majori sigillo emanari queant atque possint, vna cum sigillis 
nobilium predictorum; et quod Comites supradicti litteras expeditorias super 
facto Birsagiorum non de pluribus nisi de duabus... bus judiciorum pre- 
dictorum dare possint et valeant, sed non de tertia parte dictorum nobilium 
judicibus proveniente. In cujus rei memoriam perpetuamgae firmitatem pen- 
dentis sigilli nostri munimine fecimus... (D)atum in Gara feria tertia proxi- 
ma post Dominicam Letare. Anno Domini Milesimo Trecentesimo Nonagesimo 
Octavo. 


16. (Prilog 24) Nos Nicolaus de Gara regnorum Sclauonie, Dalmacie et 
Croacie banus damus pro memoria quod causam magister Paulus de Zeryn, 
pro quo Michael filius Valentini cum procuratoriis literis nostris astitit contra 
magistrum Nicolam filium Johannis de Kastannicha iuxta continenciam lite- 
rarum nostrarum prorogatoriarum super facto quarumdam possesionum Ja- 
covel, Comogoyno, Gerdyn, Turnya, Velesno, Tanigho et Bezdegk vocatorum 
cum ipsarum pertinenciis in octavis festi beati Mychaelis Archangeli mouere 
habebant coram nobis, de literatorio nostro banali mandato pro ipso ma- 
gistro Nicolao nobis alato ad octavas diei medie quadragessime nunc ventu- 
ras duximus prorogandam; presentes autem sigillis nostris absentibus sigillo 
magistri Mychaelis filii Anthimi vicebani et comitis nostri Zagrabiensis fe- 
cimus consignari. Datum Zagrabie tercio die termini prenotati anno domini 
milesimo CCCC"* primo. 


17. (Prilog 25) Commisio Johannis de Maroth bani. 

Nos Sigismundus dei gracia rex Hungarie, Dalmacie, Croacie marchioque 
Brandenburgensis e.t.c. sacri romani imperii vicarius generalis et regni Bo- 
hemie gubernator memorie commendamus per presentes, quod vir magnifi- 
cus Johannes de Maroth banus noster Machouiensis ab una, parte vero ex 
altera magister Benedictus filius Pauli de Belethinch coram nobis persona- 
litet constituti, per eundem Johannem banum confessum exstitit oraculo 

vive vocis in hunc modum, quod ipse considerans multipharia gratuita se- 
ruicia eiusdem magistri Benedicti per ipsum eidem Johanni bano exhibita 
et inpensa n aliqualem reconpensam remuneracionem et serviciorum eiusdem 
predictorum quasdam tres possesiones suas Zytharouth Seganouth et Symgy- 
nouch vocatas in comitatu Sirimiensi constitutas et habitas, ipsum Johannen 
banum nostre regie collacionis titulo concernentes, cum omnibus earum 
utilitatibus et pertinenciis universis ac sub earum veris metis et antiquis, 
quibus eedem per ipsum Johannem banum hactenus tente fuissent et posesse 
eidem magistro Benedicto et per eum Nicolao filio eiusdem magistri Bene- 
dicti eorumque heredibus et posteritatibus vniversis jure perpetuo irrevoca- 
biliter dedisset, donasset et contulisset ymo dedit, donauit et contulit nostre 
maiestatis in conspectu, ita tamen quod si idem magister Benedictus et Ni- 
colaus filius suus absque heredibus ab hac luce decederent ex tunc predicte 
possesiones Zytharouch Seganouch et Symgynouch iterum ad predictum Jo- 
hannem banum et eius heredes deuolui deberent eo facto, quibus quidem 
posesonarie donacioni et collacioni ad humilem supplicationis instanciam 
prenotati Johannis bani nostrum regium consensum prebemus pariter et 
asensum, presentes eciam dum nobis in specie reportate fuerint in formam 
nostri priuilegii redigi faciemus. Datum Posoni dominico die proximo post 
festum beati Mychaliis archangeli anno domini milesimo quadringentesimo 
secundo. 


KAZALO 


Treće doba 


I. 


II. 


KARLO ROBERT (1301—1342) 

Hrvatski knezovi [9] — Karlo Robert bori se s sporeailje kto 
(1301—1309) [14] — Hrvatski ban Pavao I ovladao Zadrom (1311) 
[23] — Borbe Roberta s oligarsima u Ugarskoj i Slavoniji (1310 — 
1321) [32] — Ratovi sa Srbima (1319—1320) [36] — Hrvatske ze- 
mlje od 1312—1321 [37] — Pad Bana Mladena II (1322) [48] — 
Smutnje u Hrvatskoj i Slavoniji nakon bana Mladena do god. 1329 
[53] — Vladanje Karla Roberta u Ugarskoj (1321—1334) [60] — 
Banovanje Bana Mikca u Slavoniji (1325—1342) [65] — Knez Neli- 
pić u Hrvatskoj (1330—1342) [72] — Posljednje godine vladanja 
Karla Roberta u Ugarskoj (1335—1342) [76]. 


LUDOVIK I VELIKI (1342—1382) 

Prvo vrijeme vladanja [87] — Provala bana Nikole Bariću (Banffy) 
u Hrvatsku god. 1344 [92] — Vojna kralja Ludovika u Hrvatskoj 
(1345) [96] — Borbe radi Zadra (1345—1346) [99] — Prva vojna 
kralja Ludovika u Napulju (1347—1348) [110] — Kralj Ludovik 
dobio Ostrovicu (1347) i utanačio primirje s Mlecima (1348) [115] 
— Druga vojna u Napulju (1350) [123] — Hrvatski herceg Stjepan 
(1349—1354) i banovi: Pavao Ugal (1350), Stjepan Lacković (1351. i 
1352) i Nikola Banić od Lendave (1353—1356) [124] — Vladanje 
kralja Ludovika u Ugarskoj, odnosi prema Bosni i Srbiji (1351— 
1356) [132] — Rat s Mlecima za Dalmaciju (1356—1358) [142] — 
Mir u Zadru 18. veljače 1358. — Dubrovnik se sklonio pod zakrilje 
ugarsko-hrvatskog kralja [149] — Borbe sa Srbijom, Bosnom i Bu- 
garskom (1358—1370) [159] — Turci ili Osmanlije do boja kod 
Črnomena (26. rujna 1371) [168] — Hrvatsko Kraljevstvo do her- 
cega Karla Dračkoga (1359—1371) [178] — Ludovik zavladao Polj- 
skom (17. studenoga 1370) [186] — Ludovik prema zapadnoj Evro- 
pi, osobito prema Italiji (1356—1378) [190] — Ban Stjepan Tvrtko 
proglasio se kraljem bosanskim i srpskim (1377) [196] — Rat s 
Mlecima (1378—1381) i mir u Turinu (8. kolovoza 1381) [202] — 
Karlo Drački u Napulju (1380—1382) [212] — Hrvatska u posljed- 
njoj četvrti Ludovikovog kraljevanja (1372—1382) [214] — Smrt 
kralja Ludovika (11. rujna 1382) [217]. 

III. 


KAZALO 


MARIJA I KARLO DRAČKI (1382—1387) . 
Prvo vrijeme Marijina vladanja (1382—1383) [225] — Prilike u Polj- 
skoj (1382 — 4. ožujka 1386) [233] — Buna u Vrani (1383) i urota u 
Zadru (8. srpnja 1384); liga hrvatskih velikaša (1384) i uzroci zavjere 
[238] — Izmirenje u Požegi (27. travnja — 16. svibnja 1385) i osno- 
va da se kraljica Marija uda za francuskoga kraljevića Luja [247] 
— Dolazak Karla Dračkoga u Hrvatsku (12. rujna 1385) i krunidba 
njegova u Stolnom Biogradu (31. prosinca 1385) [251] — Vladanje 
i smrt kralja Karla Dračkoga (24. veljače 1386) [254] — Pokolj 
kod Gorjana (25. srpnja 1386) i smrt kraljice Elizabete (u siječnju 
1387) [256] — Krunidba kralja Sigismunda (31. ožujka 1387) i oslo- 
bođenje kraljice Marije (4. lipnja 1387) [261]. 


IV. SIGISMUND I PROTUKRALJEVI (1387—1409) . . 


Bosanski kralj Stjepan Tvrtko kao očiti takmac Sigismundov (1387 
—1389) [273] — Boj na Kosovu (15. lipnja 1389) [287] — Stjepan 
Tvrtko ovladao Hrvatskom i Dalmacijom (1390—1391) [292] — 
Ladislav Napuljski ustaje kao protukralj (1391—1392); banovanje 
Ivana Frankapana (1392—1393) [297] — Poraz hrvatskih ustanika 
kod Dobora (1394) i Knina [306] — Smrt kraljice Marije (17. svib- 
nja 1395); veliki sabor hrvatsko-dalmatinski u Ninu (lipnja 1396) 
[311] — Ratovi s Turcima; Sigismund poražen kod Nikopolja (25. 
rujna 1396) [316] — Krvavi sabor u Križevcima (27. veljače 1397); 
celjski grof Herman II u Hrvatskoj (1397) [325] — Hrvoje Vukčić 
diže se na Sigismunda (1398); banovanje Nikole Gorjanskoga (1397 
—1401) [333] — Sigismund u sužanjstvu (1401); oslobodivši se 
određuje austrijskoga vojvodu Albrechta IV za svoga nasljednika 
(1402) [338] — Sveopći pokret u Hrvatskoj i Ugarskoj (1402—1403) 
[346] — Krunidba napuljskoga kralja Ladislava u Zadru (5. kolo- 
voza 1403) [355] — Pobjeda Sigismundova u Ugarskoj (u rujnu 
1403) i povratak kralja Ladislava u Napulj (u studenom 1403) [364] 
— Bosanski kralj Stjepan Ostoja izmirio se sa Sigismundom (1403); 
bosanska vlastela skidaju Stjepana Ostoju i dižu na prijestolje 
Tvrtka II Tvrtkovića (1404) [368] — Tvrtko II Tvrtković prema 
Sigismundu (1404—1407) [374] — Hrvatsko Kraljevstvo godine 1404 
—1408 [379] — Odlučni boj kod Dobora (1408); posljedice toga 
boja [387] — Ladislav Napuljski prodao Dalmaciju Mlecima (9. 
srpnja 1409) [391]. 


Prilog I 
(Izvori i pomagala za povijest Hrvata u treće doba 1301—1526) . 
1. Anžuvinci i Sigismund do gubitka Dalmacije (1301—1409) 


Prilog II 
(Transkripcija isprava) 

Kardinal Gentilis, papinski legat 

Pečat papinskoga legata Gentilisa 

Pečati knezova Babonića u XIV stoljeću . . 

Slavonski banovci, kovani za bana Stjepana Babonića (1310—1316) 
Slavonski banovci, kovani za bana Mikca Pe kaka 
Novci Karla Roberta d: < < 

Ludovik I Veliki : 

Pečat bana Nikole Banića od Ianđave (1343—1346. i | 1353—1356) Ž 
Slavonski banovci, kovani za bana Nikole Banića od Lendave (1343— 
1346. i 1353—1356) a 

Ivan Gradenigo ($ 1356), mletački dužd 

Pečat hercega Stjepana 

Slavonski banovac, kovan za hercega Stjepana (1350, 1353—1354) u 
Pjenezi srpskoga kralja i cara Stjepana Dušana PRI rena 
Pjenezi bosanskih banova u 14. stoljeću : 
Andrija Dandolo € ž 

Drugi dvostrani pečat kralja. Ludovika li: 

Sultan Murat I (+ 1389) 

Kotorski novac cara Stjepana Uroša IV e 1371) 

Veliki pečat slobodne općine Gradec 

Pečati krčkih knezova Stjepana i Ivana (Frankapana) na povelji od 
1. travnja 1365. So Oro a ko : 
Pečat dvorskoga suca Nikole Szechija š 

Slavonski banovci, kovani za bana Nikole > Szechija (1346—1349 i 1366 
—1368) 

Duždeva palača u Mlecima 

Pečat petra Cudara, bana čitave Slavonije (1368—1380) 

Ludovik I Veliki i supruga mu Elizabeta . < 

Dvostrani pečat kraljice Marije 

Tajni pečat kraljice Marije 

Jadviga, kraljica poljska ž 

Ruševine grada Vrane u Dalmaciji 

Pečat Nikole Gorjanskoga 

Kralj Karlo Drački i 

Dvostrani pečat kralja Dračkoga (prednja stranah) 

Dvostrani pečat kralja Dračkoga (stražnja strana) . 

Novigrad u Dalmaciji 


Car i kralj Sigismund 

263 


265 

Prvi veliki pečat kralja Sigismunda 

Kralj i car Sigismund 

Novci bosanskoga kralja Stjepana Tvrtka (1377139) 
Ladislav, kralj napuljski 

Kruna nađena u grobnici kraljice Marije 

Mač kralja i cara Sigismunda . od 

Veći pečat celjskoga grofa Hermana 

Mali pečat celjskoga grofa Hermana 

Grb hercega Hrvoja 

Novci splitskoga hercega Hrvoja Vukčića Hrvatinića (1380-1416) 
Zlatni i srebrni novci Sigismundovi 

Drugi dvostrani pečat kralja Sigismunda 

Boj ugarskih četa s Bošnjacima ; 

Grb kraljice Barbare ; 

Mleci u XV stoljeću 

392 

Povelja Pavla I. od plemena Šubića, bana Hrvata i gospodina Bosne, 
izdana u Skradinu 4. siječnja 1307. u pe Rabu gao oš 
Prvi dvostrani pečat Karla Roberta 

Drugi dvostrani pečat Karla Roberta 

Knin (Tenenum, Tininium) . 

Povelja Karla Roberta od 4. veljače 1323. Mihajlu Sijepanovu 2 
Vladislav Lokietek, kralj poljski . 

Boj pred Zadrom 1. srpnja 1346. 

Prvi veliki pečat kralja Ludovika I. ž 

Povelja kralja Ludovika od 1. ožujka 1347. 

Pismo kralja Ludovika od 1. travnja 1348. 

Povelja hercega Stjepana od 10. svibnja 1354. 

Dubrovnik 

Povelja herceginje Margarete od 10. siječnja. 1356. 

Veliki pečat kraljice Elizabete 

Pečat hercega Karla Dračkoga 

Povelja krčkih, modruških, senjskih i | gatanskih knezova Stjepana 
i Ivana ao 

Povelja kralja Stjepana Tvrtka od 12. ožujka. 1380. 

Povelja kralja Ludovika I. od 19. veljače 1377. 

Povelja slavonskoga bana Nikole Szechija š 

Srebrna raka Sv. Šimuna u crkvi istoga imena u Zadru . 

Povelja Stjepana i Ivana Banffyja od Lendave “ 

Povelja Stjepana i Ivana (Banića PDP od Lendave . 

Požega u Slavoniji . 

Povelja kraljice Marije od 2. lipnja 1384. 

Povelja kralja Karla Dračkoga od 22. siječnja 1386. 

Hrvoje Vukčić, herceg splitski 

Povelja Nikole Gorjanskoga, bana kraljevine Dalmacije, Hrvatske 
i Slavonije 5 

Pismo (Litterae prorogatoriae) Nikole Gorjanskoga, bana kraljevina 
Dalmacije, Hrvatske i Slavonije . A 8% 8 6. 
Povelja kralja Sigismunda od 1. listopada 1 1402. 

Kraljica Barbara kao Venus 

